Luule Viilma 


Ellujäämise õpetus 
III 


Tagakaanel meediumkumstnik Žrma Ilissoni pastellmaal Lunastus 


“Ma võtan Sinu käe ja vaatan Sinu silmadesse, kus 
peegeldub Hingevalgus — see on Sinu tõde, mida Sa eneses 
hetkel kannad. Üksnes Sina ise suudad leida tõe suurust 
eneses, mis on Sinu Hingevalguse mõõdupuuks. 


Kes suudab aga näha oma Hingevalgust — see oskab läbi 
tema kõnelda — iseenese ja Kõiksusega suhelda. 


Pahm ava oma tõde Kõiksusele ja enesele, et suurendada 
Hingevalgust, mille selgus ja sära sõltuvad Sinu armastuse 
tunnetsest. 

Läbi armastse tummetuse ja mõistmise antakse Hingele 
lunastus. 


Lunastus on tõe äratundmine oma senikäidud eksimuste 
rajal. Avasta armastuse tõde eneses ja Sulle antakse lunastus 
Kõiksuse poolt. 

Otsi tõde ja leia läbi armastuse Valguse lunastus.” 


Kõrvaloleval leheküljel on selle raamatu Kosmiline Kaitsemärk. 


(C Luule Viilma, 1997 

Tehniline teostus: Anne £ Mart Veide 
Toimetaja: Kati Murtar 

Trükkinud: AS Trükk, Pärnu 


Tähtis ei ole see, kes on minu kannatuse põhjustaja, 
vaid see, mis on minu kannatuse põhjus. 


Austatud lugeja! 


Ajastan oma käesolevat raamatut lühikokkuvõttega kabest eelmisest, 
et ununenud põhimõaelisi asju meelde tuletades Teile mõtteravi süsteem 
veel selgemaks ja loogilisemaks saaks. Muidu võib Teile tinduda, et olete 
raamatu ilma asjata või, mis veel hullem, oma meelepahaks ostnud. Kõik, 
mis on inimesele mõistetav, on ju ka vastuvõetav, aga mida ei mõisteta, 
selle kohta õeldakse: “Halb.” Nii on paljude heade asjade kasutuselevõtt 
nihkunud kaugesse tulevikku. Samal ajal on seesama inimene vaevelnud 
vana, oma aja ära elanud asja küüsis, olgu see asi tööriist või harjumus, 
seadus või sissejuurdimud tava. 


Elu on põhimõtteliselt lihtne. Kogu selle mitmekesisuse, mida me 
eluks nimetame, ainukeseks ehituskiviks on imeväike ja seepäraa nähta- 
matu armastusenergia osakene, mille materiaalsuse on tuamafuüsikud 
käesolevaks hetkeks juba avastanud ja uskmatutele tõestanud. See on elu 
mõtte ehk olemasolu energia. Liihemalt õeldes ositeemerppa. 

Inimese elu ongi eln mõtte otsimine. 

Õnn on elu mõtte kädmine — ArmäStwse leidmine. 

Seega mõtteenergia on materiaalne, aga kuna teda ei ole silmaga näha, 
siis on teda siiani mittemateriaalseks peetud. Saladused ongi aiikana 
saladused, kuni mõistatus ära mõistatatakse. Imed on niikaua imed, kuni 
nende olemus arusaadavaks muutub. Tasapisi selgineb ka haiguste nähta- 
matu olemus ja nende mõdega ravimine murub loogiliseks. Aeg, nagu 
õeldakse, paneb kõik asjad paika. Seniks peab innustama ennast tead- 
misega, et teooria peabki praktikale eelnema. 

Iga inimene juhib oma mõttega energiat, millest ta ise koosneb. 
Iga inimene tekitab muutusi õrrnda sees, oskamata seda näha ja 
julgemala seda uskuda. 

Kui mõte mõjub nagu kapatäis vett kerisele, siis taipab nii mõnigi, et 

tema mõttele järgnes vastav tegu ja on hea, kui seda endalegi tunnistatakse 
ja sama viga enam teine kord ei korrata. Enamasti on mõte tasahilju toimiv 
ja seepärast on tema materiaalsus ebausutav. Kuna inimese iseloom kujutab 
endast teatud, igale inimesele omast, kinnisideede kogumit ja seda peetakse 
muutumatuks, siis ühelaadsete mõtete pidevas kordumises kuhjub liivate- 
radest kokku mägi kui haigus. Mäe suurusele ja iseärasustele vastab 


haiguse suurus ja iseärasused. 


Mõtteravi on kui selle mäe uuesti laiali tassimine liivatera liivatera 
haaval. Kes õpib oma liivaterakeste laialitransportimiseks endale vajalikku 
otstarbekat süsteemi looma, see saab oma tööga kergelt hakkama. See 
tähendab, et ta on võimeline ühekorraga kühvlitäie liivaterakesi tuulde 
lennutama ehk järsult oma haiguse suurust vähendama. Aga kes loodab, et 
teised tema mäe laiali tassivad, see võib nutta, paluda, anuda, nõuda või 
käskida, aga teised saavad teda vaid õpetada. Inimese mõttelaadi saab 
muuta vaid tema ise. Erandiks on iseseisva mõtlemiseta väikesed lapsed, 


kelle ema kujundab lapse mõttemaailma ja elu. 


Mõttemaailma muutmist nimetatakse enda muutmiseks. See pida- 
vat olema kõige suurem ja raskem muutmine. Mina seda ei ütleks, sest olen 
püüdnud muuta enda muutmise enda muutumiseks. Ehk teisiti öeldes olen 
püüdnud asendada vägivalla iseenda kallal vajadusega endale head teha. Et 
ka see variant protestimeelsele vanameelsele, kes tahab kõike ainult 
füüsiliste pingutustega saavutada, vastuvõetamatu on, see on tema prob- 
leem. Teiega, arenemishimulised tulevikuinimesed, kes te iseennast mõista 
tahate ja keda on 51% inimkonnast, läheme koos edasi. 


Kui algolemuslik energia oma nähtamatuses liigub, siis nimetatakse 
seda nähtavas armastusenergiaks, aga kui ta nähtamatuses seisab, siis 
nimetatakse seda nähtavas vihaks. Niisiis probleem on vaid nägemises 
ehk suhtumises, mille me nägemise abil kujundame. Nägemist on vaja 
õppida neilt, kes seda nähtamatust näevad ja siiralt usuvad. Rõhutan: on 
vaja õppida, mitte pimesi uskuda. 

Inimese elu ongi vaid õppetund, mida me omal vabal tahtel siia ilma 
õppima tuleme. Elu õppetund on tunde tundmaõppimise aeg ehk tund. Elu 
elu järel ehk õppetund õppetunni järel — nii see elutarkus koguneb. 
Kõikidest eludest oma taassündide ehk reinkamatsioonide ahelas võtame 
kaasa elutarkuse ehk arukuse, millega igas järgmises elus — isegi siis, kui 
me imevähe juurde õpime — ometi hakkama saame. Selle elu mõistus 
eelmisi elusid ei mäleta, aga kes nende olemasolusse usub, see märkab 
sageli iseenda ei-tea-kust-tulnud arukust ja teab, kust see pärit on. 


Käesolev tsivilisatsioon, mille algus on nii ateistile kui ka usuhullule 


läbi uduste teooriate ebausutav ja ärritavas kauguses, ongi materialismi ehk 
elu ühekülgse nägemise suur kool, mille oleme tunnist tundi ja klassist 
klassi peaaegu lõpuni käinud. Kes sama kooli, kus õpitakse katse- 
eksitusmeetodiga ehk läbi kannatuste, enam korrata ei taha, sellel on õigus 
oma vatal valikul kutsuvast kõrgema kooli uksest sisse astuda või seda 
mitte teha. 

Kõrgem kool on raskem kool. Et sinna minna, peab teda mitte kartina. 
Et teda mitte karta, peab oma hirmust vabanema. Kes teab ja õigeks peab, 
et elu läheb ainult edasi, selle hirm tulevase ees on juba väiksem. Ehk: kes 
elust õigesti mõtleb, selle elu seisma ei jää. 


Käesoleva tsivilisatsiooni kõige suurem probleem on oskamatus 
suhelda ehk oskamatus elusse mõistvalt suhtuda ehk oskamatus 
tingimusteta armastada. Ehk oskamatus õigesti mõelda. Kes elu seadusi 
ei tunne, sellel on teda tõesti raske tingimusteta armastada, kuigi süda 


ütleb, eton vaja. 
Elu seadused on lihtsad: 


1) Kõik olemasolev on Jumal, pisikestest energiaosakestest erinevaid 
struktuure moodustav Kõiksus, mis on pidevas muutumises. See muutu- 
mine on vana hävinemise ja samast energiast, millest vana koosnes, uue 
tekkimine ehk sündimine. Mitte miski ei teki mitte millestki ja mitte miski 
ei kao olematusse. Kõik vaid muudab eksisteerimise välist vormi — keha. 


2) Kõiges on Jumala kolmainsus: vaim, hing ja keha. Ka tavapäraselt 
elutuks arvatud asjades on need kolm osa. Elu juhib vaim, kes on igavesti 
kindlalt teel ja kes ei lase end millestki häirida. Õppetunnid võimaldab 
hing. Nad kahekesi on meie käesoleva arengutasandi vaimne ehk nähtamatu 
pool. Meie liha ja luu on see füüsiline ja nähtav ning seepärast tõeks 
tunnistatud keha, kes vaimu tahtel, aga hinge jõul tulevikku läheb. 


3) Inimene on ainus mõtlev olend Maal. Ta on looduse loomingu tipp 
ehk arergu seaduspärasuse jätk, seepärast on ta nimetatud Jumala pojaks, 
kelle Jumal on enda sarnaseks loonud. See sümboolne mõte märgib Jumala 
tahet aidata inimest pidevalt ja lakkamatult täiuslikumaks muutuda ehk 
areneda. Kes Jumala endasse laseb, see läheb mäkke kergelt kui lind — kes 
ei lase, see käib raskel kannatuste rajal. 

Jumal on pidevalt arenev täiustuv täiuslikkus — avatud teadvus, mida 
tema poeg alles õpib teadvustama. Isa annab. Probleem on selles, et poeg 
ei oska isa mõista ja seepärast tõrgub võimast. Umbusu pärast tundub hea 
talle halvana ja halb heana. Selleks, et isa headust kui tõde tundma õppida, 

vajab poeg oma õiguse ajamisest saadud kammatusi ja aega nende üle järele 
mõelda. 

4) Loodus ehk Jumal ei ole vägivaldne. Ta annab igaühele valikuvõi- 
matuse. Inimene, kes usub, et Jumala süda asub uskuja südames, valib 
kergema tee. Kes eitab Jumalat, see kammatab — valib raskema tee. Kes usub 
Jumalat ja kannatab, see järelikult ei usu Jumalat. Ta vaid arvab, et usub. 
Arvamine on ebakindluse tunnus. 


Dogmatism, sealhulgas ka religioosne dogmatism, on saanud inim- 
konna arengu teel pidardajaks. Kes edasi tahab minna, see vajab vabane- 
mist igasugusest dogmatismist ehk jäigastunud arusaamadest. 


5) Arvamme on oletus, mida uskuda tahetakse. Elu tõde on see, et 
kõigel on kaks otsa. Ei ole halba ilma heata, ei ole head ilma halvata. Kes 
ainult ühte külge näeb, see eksib ja kannatab. Pimesi uskumine ei ole enam 
tänapäeva mimese arengutasandile piisav. On saabunud aeg uskuda vas- 
tavalt aruka inimese vajadustele. Ima oma tõelisi vajadusi tumnetama ja 
mõistma õppimiseta ning ise neid enda jaoks realiseerimata õnnelikuks ei 
saa. 

Niikaua, kuni inimene ei õpi tervikut nägema, vajab ta õnnetust, et 
õnne hirmata — ta vajab halba, et head väärtustada. 

6 Kõik algab mõtest. Heal: mõtele järgneb hea tagajärg, halvale 
mõttele halb tagajärg. Kes halba tagajärge ei beasta, see on tekitanud 
endale karmavõla, mille heastamine toimub rumala inimese kombel kanna- 
tuste läbi. Kas see toimub selles elus ise kamatades või järeltulevaid põlvi 
kannatama pannes või enda järgmistes eludes, sõltub sellest, millal mimene 
oma võla lunastab. Probleem on selles, et tänapäeva inimene ei tea, mis on 
hea ja mis on halb. 

Hea ja halb on suhtelised mõisted. Mis ühele hea, see teisele halb ja 
vastupidi. Kes halba mõistma on hakanud, selle jaoks on halb beaks 
saanud. Teisiti õeldes: ta 00 õppetummi ära õppinud. Seepärast ei tohi enda 
elu teiste omadega samastada ja teiste meelevalla all end vangis tunda. 
Tume muwub, kui stress vataneb. Tunde mautmine tähendab suhtumise 
omgutumis. 


D Inimese elu on halva heaks tegemise õppunine nii kaua, kuni see 
saab kindlalt ära õpitud, jätkugu see kasvõi järgmistes elides. Kõik, mida 
hing vajab, seda keha teeb ja selle läbi saab vaim targemaks. Siiani on hea 
ja halva mõistmine toimmud tagantjärele tark olemisega. Kes üks kord 
numal oli ja kamatas ning siis järele mõtles, see sama viga ei korda. Aga 
kellel on harjumus enne joosta ja siis mõelda, see võib rumalaks jäädagi. 


10 


8) Õppida võib enda vigadest, aga tark õpib ka teiste vigadesi. Elu 
seadus on, et sarnane tõmbab samast. Kõik, mida teistes näed, see oled sa 
ise. Kui endas seda ei oleks, siis teises seda ei märkaks. Teises näeme vaid 
iseennast. Kes ainult teistes oma hädade algpõhjust otsib, see on eluga 
pidevalt pahuksis. Kes enda vigu julgeb näha, see on oma vigade potent- 
siaalne parandaja. 

9) Kõik, mida inimene teeb, on vaatamata sellele, et sellest teost kohe 
nähtavat tagajärge ei ilmne, igavene. Teole järgneb alati tagajärg, isegi kui 
meile endale oma tegu märkamatuks jäi. Meile nähtamatus kosmilises 
mälus, nagu Jumala kanotergis, on talletunud ka meie nähtamatud varjatud 
mõded. Igaühe iseenda jaoks õpitud või õppimata õppetunnid. Kosmiline 
mälv ei hinda meid heaks ega halvaks, nagu meil kombeks on. Ta teab, et 
viga on õpetaja ja inimene on õpilane. 

Kes oma vea parandab ehk halva beastab, see puhastab enda tehtud 
pleki kosmilisesi mälust. Teaduslikumalt võiks seda nimetada kosmilise 
informatsiooni muutumiseks. Uus info toimib nii inimesele kui ka inimkon- 


nale paremini. 

10) Oleme nähtamatute energiasidemetega enda tehtuga ühendatud. 
Neid sidemeid saab vabastada ainult südamest tulev siiras andestus, mida 
aimetaakse ka kahetsuseks. Andestamine ja andeks pahmine toimib siis, 
kui inimene mõistab oma vigu. Kergema karistuse saamiseks suusoojaks 
andeks pahmnine on nagu tavapärane pettus, millega inimesed iga päev 
tegelevad. Karmavõlga sellega hmastada ei saa. 

Aodestamise oskus on iseenda vallanemise tarkus. 

11) Ei eksisteeri midagi väljaspool Jwmalat. Ei ole olemas kurjuse 
jõudu iseenesest. Kui armastusenergis liigub, siis on ta ARMASTUS ehk 
Jumal, aga kui ta seisma jääb, siis saab temast VIHA ainuüksi seisma 
jäämise tõttu. Tema liikumise seiskajaks on HIRM. Seega ei ole olemas 
kuradit ehk kurjust. Meie ise loome endale põrgu iseenda südames, kus 
peaks elama Armastus. 

Kõige tähtsam on ARMASTADA. Armastada iseennast, abikaasat, 
lapsi, vanemaid, inimesi, loomi, taimi, tööd - teades, et kõik see on 
Jumalast. Kui inimene paneb Jumala tähtsamaks inimesest ja kõigist teistest 
eluavaldustest, siis see tähendab, et ta tõstab epdale mõistetamatu Jumala 
iniiocsest, seega iseendast, kõrgemale ja hakkab ainult Jumalat ehk ideaali 
armastama, aga Jumala Joomingvt ei armasta. Elu kui tervik on sel juhul 
vägivaldselt vaimseks ja fbäsiliseks pooleks eraldatud. Paratamatult järgued 
sellele füüsilise poole kui halva vihkamine. Nii ongi tekkinud religiansne 

arusaam elust, mis sunnib Jumalat armastama ja inimest igavesti patuseks 
pidama. Patuseks, kellele peabki haiget tegema. 

Religiooni selline saatuseteed tugevdav ja mürgitav asfalt sai kunagi 
oma aja ära elanuks ja temast murdsid läbi protestivad ateismitaimed 
tõestamaks, et elu ei saa olla religioosselt dogmaatiline sile asfalttee. 
Pimedusse murdis sisse päikesekiir. Aga ateism kui elu arengu järgmine 
aste, muutus samuti dogmaatiliseks ja hakkas haiget tegema. Nii me aina 
tormame oma kannatuste raja ühest äärest teise ja otsime niikaua, kuni 
leiame selle, mis hingerahu pakub. Inimkonna eestormajad on ateismitasan- 
dist läbi, taganttulejad pole veel religiooni pidurdavast kütkest vabanenud. 


Hingerahu on tasakaalukus. See on seisund, kus hea ja halb 
muutuvad mõistetavaks ja annavad teineteisele eluõiguse. Mõistma- 
hakkamise probleem sõltub mõtlemisest. 

Häid mõtteid nimetatakse positiivseteks stressideks. Halbu mõtteid 
nimetatakse negatiivseteks stressideks. 

Kirjutan, et õpetada inimesi end ise aitama ja üldjuhul räägin nega- 
tiivsetest stressidest lihtsalt kui stressidest, sest argielus oleme nii harjunud. 
Pidage see, palun, meeles, sest vastasel juhul protestite lugedes pidevalt ja 
tekitate raamatut lugedes endale stresse. 

Nii negatiivsed kui ka positiivsed stressid tekivad meil elu mittemõist- 
misest ehk elu ühekülgsest nägemisest ehk hirmust, et mind ei armastata. 
Mida suurem see hirm kellelgi on, seda suurem on ta vaimupimedus. See 
tähendab, et ta ei näe oma vaimsust. Ta on oma vaimsuse (vaimu ja hinge) 
iseenda eest hirmuga kinni pannud ja peab tõeseks ainult materiaalset 
maailma. 

Vastuolu tekitab fakt, et vahel on negatiivsus kohutavalt suur, aga 


haigust ei teki. Teine kord ei saa olukorda eriliselt halvaks nimetada, aga 
haigus on suur. Miks? Nagu öeldud, tekivad stressid elu mittemõistmisest 


ja seetõttu elunähtuste valest hindamisest: 
A. Kui asi on väliselt väga halb ja Te hindate ta väga halvaks, siis 
olete teda õigesti mõistnud ja haigust ei teki. 


B. Kuiasi ei ole väga halb, aga Te hindate ta väga halvaks, siis olete 
oma liialdamisega oma negatiivsust vastavalt suurendanud ja haigus 


tekib. 


C. Kui asi ei ole üldse halb, aga Te peate teda halvaks, siis olete väga 
palju liialdanud ja saate raske haiguse. 

Nii tekivad füüsilised haigused. 


Inimese kõige suurem abistaja elu mõistma hakkamisel on tema keha. 
Hing hoiatab keha abil erinevate tunnetega, aistingutega, aimamistega, nn. 
südame häälega jm. tunnusmärkidega pidevalt õnnetust ette. Kui tema 
märguandeid ei märgata või ei panda millekski, siis halbade mõtete 
pisikesed sümboolselt mustad nähtamatud energiaosakesed tõmbavad pide- 
valt uusi samalaadseid halbu mõtteid ligi seni, kuni teatud kannatuste 
karikas saab täis ja tekib esimene haiguslik sümptom. 


Nähtamatus saab niimoodi nähtavaks. Mittemateriaalseks sõnastatu 
saab materiaalseks, nagu tõestades uskumatutele mittemateriaalsuse mate- 
riaalsust. 


Iga väike varbalöömisvalu on eelhoiatus enne suure valu teket. 
Suurele traumale eelneb alati väike trauma. Iga möödaminev külmetushai- 
gus on eelhoiatus vastava energia kogunemisest, et inimene märkaks ja 
suurt haigust ei tekiks. Kui inimene ei mõista seda hoiatust, siis tuleb raske 
haigus. Ja kui sellestki ei õpi, siis ta läheb selle haigusega loojakarja ja 
tuleb järgmises elus samalaadset, aga veel raskemat õppetundi õppima. 


Asja ainult heaks nimetamine on ka ekslikult ühekülgne hinnang. 


A. Kui asi on väliselt väga hea ja kui hindame ta väga heaks, siis 
hõljume hingeliselt pilvedes. Keha jääb märkamata ja järele aita- 
Mata. 


B. Kui asi on hea, aga me hindame ta väga heaks, siis kõnnime 
vastumeelselt mööda maad, hing rabelemas taevasse. Vastumeelsus 
takistava keha vastu teeb hingele haiget. 


C. Kui asi on halb, aga me hindame ta väga heaks, siis võib hing 
katki minna, kui ta keha kõrvale maapinnale potsatab, ilma et tark 
inimene oma lihtsameelsust mõistaks. Näilisest ülevusest tegelikkuse 
madalusse laskumine võib osutuda üle mõistuse käivaks talumatuks 
katsumuseks. Sellel hingel on väga halb olla ja veel halvem saab 
olema, kui ta oma vaimupimedust ei mõista. 


Ainult hea tahtmisega ja tema otsimisega ja ainult hea nägemisega 
unustatakse füüsilisus ja klammerdutakse vaimsusesse. Klammerdumine 
sellesse heasse, milleta ei suudeta elada ja mille nimel seepärast elatakse, 
tähendab sellest heast ilmajäämist, tema kaotamist. Kes mõistab, et vaimsus 
kui hea ideaal ja materiaalsus kui halb paratamatus kuuluvad kokku, selle 
vaim ei põgene keha juurest ära. Vastandite ühtsus tagab tasakaaluka ja 
täiusliku terviku ehk tervise. Ühekülgsus ehk hingeline soov ainult head 

saada peletab vaimu minema. 

Lühidalt õeldes: liigne hea tekitab vaimuhaigusi, liigne halb tekitab 
füüsilisi haigusi. 

Kus on stressi kasvu piir, millest edasi on haigus? Iga haiguse jaoks 
on piir erinev. Iga stessi kogunemine on varjatud ehk potentsiaalne 
konkreetne haigus. Selle stressi väike kogunemine on varjatud kerge 
haigestumise võimalus, suur kogunemine võimaldaks raske haiguse tekke. 


Millal avaldub varjatud võimalus haigestuda hažgusroa? Siis, kui 
inimene oma stressi väljendama ehk välja elama hakkab. Elu on suhtumine. 
Kui inimene mõne konkreetse ühese seisukoha võtab ja enda arvamust 
õigeks peab, siis ta ongi oma suhtumise kujundanud. 


Tervis väljendab inimese suhtumist ellu. Kes oma ühekülgset halba 
suhtumist ükskõik kellesse või millesse ükskõik kas mõttes, sõnas või teos 
endale või teistele väljendama ja välja elama bakkab, see haigestub 
füüsiliselt. Kes samamoodi ainult head suhtumist väljendama ja välja 
elama hakkab, see saab vaimse haiguse. 


Kui lapse kergelt labiilset närvisüsteemi haiguseks nimetataks, siis 
suhtutaks hingelisse tasakaalutusse palju suurema ohutuodega ja täiskas- 
vanuks saades ei kasvaks inimese tasakaalutus raskeks psühhiaatriliseks 
haiguseks. Aga kuna inimkond õpib praegu veel materialismi õppetundi, 
kus kõike hinnatakse risti vastupidi vajalikule, siis on füüsilised haigused 
need rasked haigused, aga hingehädad jäetakse kui kergemad tahaplaanile. 
See on tarkade inimeste suur saaftstik eksitus. 


Kehasse tulema ehk sündima kutsub inimest ainult negatiivsus ehk 
halb, mille heastama tulemist iga inimhing vajab. Hea on äraõpitud halb. 
Halva heastamise kui tegevuse tulemuseks on igavene elutarkus ehk arukus. 
Halb, mida heaks nimetatakse, ei ole hea. Halb, mis teadlikult beaks 
tehakse, on hea, isegi kui seda heaks ei nimetata. Tema nimi on 


tasakaalukus. 


Elu on energiate liikumine, milles valitseb täielik korrapära. Selle 
korrapära üle võimutsema hakkamirr ehk sundimine tekitab korrapäratuse 
ehk haiguse. Energiate paigutus kehas on väga ratsionaalne. Kui ma jälle 
mõne targa süsteemi jälile olen saanud ja seda endale teadaolevaga võrdlen, 
imetledes lihtsalt keerulisele ülemineku aina üksikasjalisemaks arenevat 
loogikat, siis ütlen endale: “Nii täiusliku asja loomisega nagu on inimene, 
võib hakkama saada tõesti ainult Jumal. Kui vaid meie tema tegemisest ka 
lugu peaksime ja seda hoiaksime.” 

Iidsetest aegadest on teada, et inimese keha erinevad energiad 
pailmevad seitsmes suures energiakeskuses ehk tšakras. 


VIL kraantšakra USK 3 
| Ülemine VI, kolmas silro Tunnete ja mõteenempis |! 
1 kehapool: aata! = LOOTUS 

I 

| TULEVIK V, kõritšakra Suhdemine 


Inimene liigub edasi rind ees mitte niisama juhuslikult. See liikumine 
räägib, et nii nagu inimene tunneb, nii ta tahab ja nii ta teeb. Tunnetus 
annab võimatuse teadvustada ehk arukalt tahta ja targalt tegutseda. Kes oma 
tahte esiplaanile seab, see liiguks nagu selg ees, märkama kuidas kuristik 
läheneb. Tahe juhib saamahimulist inimest. See tsivilisatsioon õpib 
<aaruahimu õppetundi. Me himustame saada rikkust, tarkust, tublidust, 
töökust, kuulsust, auväärsust, tähelepanu, hoolitsust, armastust, õnne, 
rõõmu jne. jne. Ja seda kõike ei saa me piisavalt niikaua, kuni ei mõista, 
mis on järjekorras esimene. 


Tunnetus on meelte süsteemne taju. Meeled on haistmine, maitsmine, 
kuulmine, nägemine ja kompimine. Kui inimene usuks oma meeli, siis ta ei 


15 


eksiks. Aga kuna ta kasutab meelte taju mõistuse abistamiseks ehk endale 
kasulike järelduste tegemiseks, siis ta ei taipagi, et elab aina rohkem 
omakasu nimel ja ei luba endale eesmärgi nimel elutõde tunnistada. Kui ei 
oleks omakasu tarvet, siis ei lülituks mõistus tööle, siis registreeriks 
inimene nähtava objekti tervikolemust ja ei saaks stressi. Elu mõistuslik 
ehk ühekülgne nägemine ongi stress. Ainult hea nägemine on positiivne 
stress ja halva nägemine on negatiivne stress. Kes elu tervikutei näe, selle 
jaoks on elu kui vahelduvvool, mis teeb kindlasti hea halvaks või halva 


heaks. 

Stressid toimivad süsteemselt, kutsudes esile vastavaid haigusi. Sõl- 
tumata soost, vanusest, nahavärvist, hariduse tasemest, positsioonist jm. 
hierarhia astmetest ehk sõltumata sellest, kas oled kuningas või kerjus, 
ühesugused stressid kutsuvad esile ühesuguseid haigusi. 


Kõik stressid saavad alguse hirmust, et mind ei armastata. 


Põhistressideks on süütunded, hirmud ja vihad. Kuhjudes kasvavad 
nad üksteiseks üle, kombineeruvad ja võivad moodustada haiguste segase 
sasipuntra. Süütunded kasvavad üle hirinuks, hirm kasvab üle vihaks. Viha 
hävitab inimese. 

Stressiahela käivitab hirm olla süüdi. Keegi ei taha süüdi olla. 
Sellepärast on südametunnistusele koputamine alati kõige tõhusam vahend 
inimest, kes tahab olla hea, enda meelevalla alla painutada. Nii võib 
heategijat mängiv võimutseja teisest viimse elutahte välja pigistada, nii et 
ise ei saa arugi, et halba teeb. Teine hävineb, oskamata ennast kaitsta. 


Iga stress kasvab lõpuks vihaks: 


1) Kelles on süütunded, seda süüdistatakse ja ta hakkab kartma 
ning muutub ise süüdistajaks. Süüdistamine on viha. Igasugune 
hindamine, kõrvutamine, võrdlemine on oma olemuses süüdis- 
tamine. 

2) Kelles on hirmud, seda hirmutatakse ja ta hakkab teisi hirmu- 
tama, kasvõi õpetamise ehk hoiatamise eesmärgil. See ongi juba 
varjatud viha ehk eluvõitlus. 


3) Kelles on viha, seda vihastatakse ja ta hakkab ise vihkama. See 
kasvatab viha: 
- väljaelatavaks ehk kuni kuritegevusele viivaks vihaks 


- vaoshoitud ehk haigeks tegevaks vihaks. 

Vaoshoitud viha võib olla: 
- heasoovlik - tekitades healoomulisi haiguslikke protsesse 
- pahasoovlik — tekitades pahaloomulisi protsesse ehk vähktõbe. 


Keegi end vabatahtlikult pahasoovlikuks ei tunnista, kuid pa- 
haloomuliste haiguste osakaal kogu maailmas tõuseb jõudsalt. Miks? Sest 
kõik tahavad head näida. Tahtmine illusioonide maailmas ehk unistuste 
õhulossides elada lõpeb kõigil varem või hiljem taevast maa peale partsa- 
tamisega ehk haigeks jäämisega. Sellest räägin käesolevas raamatus palju. 


A) Süütunded on südame stressid. Nad teevad inimese haigustele 
vastuvõtlikuks, kuid nad pole veel haigus iseenesest. Süütunne teeb 
nõrgaks. 


B) Hirmud on neerude ja neerupealiste stressid. Hirmud tõmbavad 
halva ligi, kuid ei ole veel haigus iseenesest. Hirm teeb abituks. 


C) Vihad on haigus iseenesest. Viha tuleb sinna, kus hirm on 
katkestanud energiavoolu. Niisugune, kui on viha, niisugune on 
haigus. Viha hävitab. 


Hirmud paiknevad kehas järgmiselt: 


Selja jaotus piirkonniti Sagedasemad stressid 


Pealaest 1 rinnalülini + õlg Armastustunded Hirm, et mind ei armastata. Hirm, 
ja käe ülemine pool + ; et ei armastata minu vanemaid, 
1.-3. sõrm peret, lapsi, abikaasast jne. 


IV ja V rinnalüli + käe alu- Armastusega seotud Hirm, et mind süüdistatakse, 
mine pool + 4.-5. sõnn + süütunded ja et ma ei armasta. Süüdistamine, 
kaenlaalune lohk süüdistamine et mind ei armastata 


VI - XII Annalülini Süütunded ja süüdis- Him et mind süüdistatakse. 
tamine Teiste süüdistamine 


Majandusprob- Hirm, et mind süüdistatakse, et ma 
leemidega seotud süü- ei lahenda majandusprobleeme. 
tunded ja süüdistamine Hirm, et mind süüdistatakse raha 

raiskamises. Teise süüdistamine 
kõigis majandusasjades 


Ristluust varvasteni Majandusprobleemid Hirm majandusprobleemide ees 


I- V nimmelüli 

PÕHISTRESSID JA NENDE TOIMED 


et mind ei armastata 


Tekitab materialistliku 
ehk ühekülgse 
nägemise ja hindamise 


Abitus 


6 
6 
* > 
/ N Elavad südames 
Teevad inimese (SN 
vastuvõtlikuks NO ° 
haigustele 


AN, 


Tõmbavad HIRMUD neerude kaudu 


halba ligi ä 
6 Kaitsetus 


Sisenevad 


Väljuvad 
maksa 
kaudu 


“ 4 


Hävitavad 
füüsilise keha 


KANNATUSED SURM HAIGUSED 


Hirmud pidurdavad või blokeerivad täielikult inimese tahtejõu 
ehk elutahte. Nad võivad koguneda aeglaselt ja märkamatult, aga võivad 
ka pikselöögina tulles inimese siit ilmast ära viia. Hirmud tekitavad 
oskamatuse, mõistmatuse, taipamatuse, suutmatuse, võimatuse jne. Pide- 
valt korduv oskamatus saab kunagi tahtmatuseks. Oskamatus on hirm. 
Tahtmatus on viha. 


Viha võib ära tunda viie põhitunnuse abil, mis võivad väljenduda 
eraldi ja mida ei peeta haiguseks. Aga kui nad esinevad kasvõi juba 
paarikaupa koos, siis peetakse neid haiguseks. Need on: 


- valu — süüdlase otsimise viha; 
- punetus — süüdlase leidmise viha; 


- palavik — süüdlase süüdimõistmise viha. Eluliselt kõige ohtlikum 
on iseenda süüdimõistmise viha, mis tekib kõige sagedamini teiste 
süüdistuste omaks võtmisest. Süüta süüdlaseks olemine on sü- 
damele kõige raskem koorem kanda; 


- turse ehk suurenemine — liialdamise viha; 


- eritis ehk kudede häving (meditsiiniliselt nekroos) — kannatamise 

viha. 
Tegelikult ei esine valu ilma, et ta varjus ei oleks palavik, punetus, 
turse või eritiste kogunemine. Samuti on teiste viha tunnuste taga teised 


neli. Kokku moodustavad nad alandatu viha, mis põhjustab põletikku. Mida 
suuremaks on kontsentreerunud alandatu viha, seda lähemal on mäda teke. 


Mäda on talumatu alandatus. 


Inimene tuleb siia ilma ülenduma ja ülendama. Kui ta ei oska 
ülenduda, siis ta ei oska ka ülendada ning alandub ise ja alandab teisi. 
Alandatusest saavad alguse kõik eluvõitluse vihad. 


Kõik vihad võib võtta ühe nimetaja alla — süüdistamine. Ka hin- 
damine, võrdlemine, kaalumine on, väikeste erinevustega, põhimõtteliselt 
süüdistamised. Viha on hävitaja. 


Vihad võib jagada viieks põhirühmaks. 
Vastavalt paigutusele kehas on need: 


- tahtmine olla teistest parem — teeb inimese südametuks, hävitab 
mõistuse 


- rahulolematus -— hävitab elu mõtte, võtab eluisu 

- ülinõudlikkus — killustab eesmärgikindluse 
- sundolukord — võtab ära vabaduse, teeb inimese orjaks 


- vastumeelsus — pidurdab liikumise ehk arengu. 


Tulevik 


Tahtmine olla 
teistest parem 


Sundolukord 


Vastumeelsus 


Minevik 


Viha ongi kõige keerulisem ja kavalam stress. Robustne primitiivse 
inimese viha tekitab robustselt lihtsad ja kergelt ravitavad haigused. Mida 
kõrgemaks muutub inimkonna haritus, seda keerulisemaks ja raskemini 
avastatavaks ning vastavalt ka raskemini ravitavaks muutuvad haigused. 
Kõige vaenulikum füüsilise keha haigus on pahaloomuline kasvaja, mis 
tekib pahasoovlikust vihast. Viha muutub pahasoovlikuks siis, kui ini- 
mene ei saa, mida ta hing igatseb, aga ta peab enda õiguseks seda saada ja 

tema soov muutub klammerdumiseks oma õigustesse. Nähes teiste saavu- 
tatut, tunneb selline inimene ennast selles ülekohtuses eluvõitluses abitult. 
Tahtmine ülekohtu eest tasuda võib kasvõi ainult hingesopis hingitseda ja 
mitte kunagi teos väljenduda, aga ta on olemas ja toimib pahasoov- 


likkusena. 


AIDS on juba kõrgemale ehk vaimsele arengutasandile ülemineku 
haigus, mis annab märku, et inimene on küll potentsiaalselt valmis tõusma, 
sest on piisavalt kannatanud, aga ei suuda veel näilisest ehk füüsilise 
maailma heast loobuda. AIDS räägib, et inimene on oma tunnetusega 
tulevikus ja tahtega minevikus, aga ei saa sellest ise aru. 


See on elu vaimseks ja füüsiliseks pooleks eraldamise haigus, mille 
puhul nende vahel on selge piir, millest üleastumine on keelatud nii endale 
kui ka teistele. Inimene, kes on surmkindel oma õigsuses nii mõelda, ei 
anna kellelegi õigust oma maailmavaadet kasvõi inimlike kahtlustustega 
paindlikumaks muuta. AIDS on liigse ratsionaalsuse haigus. 


See, kes näeb maailma mustvalgena, eraldab ratsionaalselt arvestades 
oma maailmapildist pooltoonid ja ei saa aru, et teeb sellega oleviku 
olematuks. Diafragma ehk vahelihas sümboliseerib momendi olevikku. 
Teda ümbritsevad koed sümboliseerivad veidi laiemat igapäevast olevikku. 
Kes mõttekiirusel muinasjutulisse tulevikku kiirustab, see peab ilma kehata 
minema, sest pole olevikus oma keha mõistnud ega armastanud. 


Olevik õpetab meid rahumeelselt vastandeid iseendaga ühendama. Kes 
oma keha kõlvatusi selle füsioloogiliste vajadustega õigustab, see on 
võimeline kuriteopaigalt pühakotta astuma ja seal ennast ilma pattu kahetse- 
mata püha inimesena tundma. Selline raudse õigusega ühest uksest sisse 
teisest välja kõndimine lõpeb vaimumaailma suletud ukse taga. Füüsilise 
keha kannatuste põhjuste mõistmine paotab uuesti ka taevavärava, et 
eksinud lambukene sisse lasta. 


Teistest parem olija on sel kombel oma maise teekonna teistega 
võrdsel kombel lõpetanud. Sünd ja surm tõestavad igale inimhingele 
teistega võrdväärsust niikaua, kuni me seda mõistma hakkame. Aga 
elupäevade kvantiteet ja kvaliteet tõestavad mina-ise-olemise kvantiteeti ja 
kvaliteeti. 


Kõigel on kaks otsa, mis teineteist tasakaalustavad, et tervik oleks 
tasakaalus. Elus ja elu peegelpildis, inimeses on 49% halba ja 51% head. 
Kõik meie stressid kuuluvad selle 49% sisse ja nendest ma räägin. Kui see 
protsent suureneb, siis on tervis, edasi ka juba elu, ohus. Eranditult iga 
inimene sünnib siia ilma õppima ehk halba heastama ehk seda 1%, mis 

49-st 50 teeb, võimalikult 0 lähedal hoidma. See tähendab, et inimene 
sünnib ainult selle halva kutsel, mida ta eelmistes eludes pole kui head 
mõistma õppinud. 

Inimene peaks olema kui rändaja teel, kes elust läheb läbi ja kellest 
elu kui sõelast läbi läheb, jättes sellest 49%-st vaid enda jaoks vajaliku 
tarkuse iva sõelale. See iva ülendab seda inimest väärikamaks. Kahjuks 
jätab hirmunud inimene peale iva veel palju rämpsu endasse ja see ongi 
haigus. Rämps on see, mida inimene rämpsuks peab. Ühele üks, teisele 
teine asi. Kes teistele meeldida tahtes teiste arvamuse järgi oma maailma 
kujundab, see jätab ka teiste rämpsu endale. 

Hirmnunud inimese jaoks võivad nii halb kui hea mõlemad halvad olla, 
sest ta kardab mõlema võimu enda üle. Hirmunud inimene kardab olla ori 
ja seepärast ta on ori. Kõige rohkem on ta oma hirmude ori. Kõike, mida 
inimene kardab, seda tõmbab ta endale ligi. Rohkem kui ükskõik kes, 


teeme ise endale halba, aga süüd otsime teistes. Hirm blokeerib igasuguse 
energia voolu, tekitades vastava energia üleujutuse hinges ja kehas, muutes 


kuhjunud energia vihaenergiaks. 
1) Liigne halb ehk 49%-st suuremaks kasvav halb tekitab keha 
füüsilisi haigusi. 
2) Liigne hea ehk 51%-st suuremaks kasvav hea tekitab vaimuhai- 
gusi. 
Illusioonid ehk liigne hea tekitab psüühilisi kõrvalekaldeid, mis hea 
kuhjumisest kasvavad psüühilisteks häireteks ja lõpuks vaimuhaigusteks. 


Inimene on võimeline ise oma keha aitama, kui ta mõistus on alles. 
Kui mõistust ei ole, siis ei ole ta ka võimeline ennast ise aitama. Teda 
saavad aidata ta vanemad ja läbedased. Kui hingelist abi ei osata või ei 
taheta anda, siis ollakse sunnitud vaimuhaige keha aitama. Ükskõik, kui 


raske see kaei oleks. 


Haigete, ka vaimuhaigete, ravi peaks iseenesestmõistetavalt olema 
haige inimese vanemate töö, sest laps on oma vanemate summa. Kui 
perekond ehk vanemad on armastussuhetes, siis perekond on tasakaalus. Ka 
laps, kes on perekonna peegel, on siis tasakaalus ehk terve. Tasakaal on 
kahe poole omavaheline suhe nii vaimsel kui ka füüsilisel tasandil. 


Niisugune, kui on lapse isa, on lapse vaim, mõistus ja luustik. 
Tema materiaalne elu. 


Niisugune, kui on lapse ema, on lapse hing, tunded ja pehmed 

koed. Tema hingeelu. 


Kõik luustiku vead peegelduvad pehmetes kudedes ja kõik pehmete 
kudede vead peegelduvad luustikus. Kes ei oska ennast näha, see vaadaku 
oma vanemaid ja tehku järeldus. Selle tõe eitamine maksab tulevikus 


valusalt kätte. 
Ema määrab maailma, isa loob maailma. 
Laps on pool neist mõlemast. 
Haige laps on nende mõlema karmavõla lunastus. 


Kui vanemad on arukad eluteel minejad, siis ei jää nad ise ega laps 
ajast maha ja lapsele ei teki füüsilisi haigusi. Kui vanemad on arukad 
minejad, kes ei jookse ajast ette, siis ei teki neil endil ega lapsel vaimseid 
häireid. Arukus on tasakaalukus, mõistvus, armastus. 


Laps on oma vanemate summa. Summa teatavasti on kvantiteet, mis 
erineb kindlasti kvaliteedilt liidetavatest. Seepärast on vanemad meelsasti 
lapses iseennast leidmas, kui laps on terve ja heas mõttes silmapaistev. Aga 
kui lapsel on midagi viga, siis võib hirmunud vanematel silmanägemine 
täiesti puududa. Hirm süüdi olla võib hävitada täielikult tahtmise 
aidata. Enda heaolu on tähtsam neil, kes ennast heategijateks nimetavad. 
Suures hädas on pahad inimesed suuremad aitajad. 


Olenemata asjaoludest ei ole olemas süüd, on olemas vead. Ja vigu 
saab parandada. Viga ei ole patt, viga on oskamatus. Aga oskamise 
äraõppimiseks oleme kõik siia ilma tulnud, olgu me siis vanemad või 
lapsed. Ainukene patt siin ilmas on andestamatus. Ja seda pattu tehakse 
palju, mõistmata, et iseenda eest ei saa midagi peita. Patt on see, kui hea 
unustatakse ja halba mäletatakse. Mäletatakse seda halba, mida ei ole 
mõistetud kui iseenda viga ja mis teisele seepärast külge kleebitakse. 


Ei ole vaja oma vanemaid süüdistada, sest olete nad ise oma vabal 
valikul valinud kui jälle taassündida otsustasite. Vajasite selles elus heas- 
tamiseks seda halba, mis neil oli anda. Tulite neid tingimusteta armastama 
sellistena, nagu nad on. Kui olite selle unustanud, siis tuletage meelde ja 


parandage oma vead. 
Sõltumata vanematest on lastel vaja oma hingeelu ise tasakaalu viia. 
Hea, kui vanemad mõistavad oma osa lapse kujunemises ja aitavad enda 


meeleparandusega ka last edasi. Aga kui vanemate vaimupimedus seda ei 
võimalda, siis on laps valinud raskema elu õppetunni ja peab seda üksi 


tegema. 

Keegi ei pea kellelegi head tegema kui ta seda ei taha, aga igaüks ise 
vajab seda. Inimene vajab teisele hea tegemist ehk andmist, et ise inimene 
olla. Missugust andmist? Mis on kõige suurem andmine? 


Asja andmine on väike andmine. 
Armastuse andmine on suur andmine. 
Andeks andmine on kõige suurem andmine. 


Iga andeks andja jõuab kunagi hetkeni, mil tunneb, et tahab mineviku 
käest andeks paluda, et on oma mineviku õnnistava armastuseta jätnud. Kui 
minevik vabaneb, siis samal hetkel täitub tulevik vabalt voolava armas- 
tusega, mis teeb mimese õnnelikuks. Andeksandmine on teadlik ehk 
inimväärikas topeltandmine. Andeks palumine on antud halva teadlik 
ehk inimväärikas heaga asendamine. Suuremeelse andeksandmisega võib 
märkamatult liiale minna. Kogu südamest andeks palumisega seda viga ei 
tehta. 

Hea on, kui inimene oskab andeks anda ja andeks paluda inimeselt. 
Veel parem, kui ta peab looma andestamise vääriliseks. Kõige parem on, 
kui inimene õpib andeks andma ja andeks paluma nähtamatutelt energiake- 
hadelt ehk stressidelt. Nii vabaneb inimesest negatiivsuse külgetõmbejõud 


ja ta saab õnnelikuks. 
On olemas üksainus Jumal, see on Armastus. 


Ta ootab, millal inimene end hirmuvangist vabastab, et ta saaks 
inimest armastada. 


Inimene on oma saatuse ehk arenguteel mineja. Kõik, mis ta teel 
kohtab, on vajalik sellisena, nagu ta on. Inimesel on vaid vaja oma 
suhtumist muuta ning elu kahepoolsust mõistma hakata. Mõistma suudab 
hakata see, kes oma hirmudest vabaneb. 


Küsimusele, kas minna oma teel, oleme oma siia ilma tulekuga juba 
vastanud. Nüüd tuleb igaühel endale vastata, kuidas minna. Kas minna 
stressideta või stressidega. 


Vaatamata stresside kasvule pikeneb inimkonna keskmine eluiga, mis 
toob kaasa suuremad kannatused ja piinarikka äramineku. See tähendab, et 
inimhinged vajavad sügavamaid ja küpsemaid teadmisi, mida ainult 
vanadusel anda on. See vajadus on võimaldanud leida kõikvõimalikke 
füüsilisi eluea pikendamise võimalusi ja vahendeid. Küllap leitakse ka 
vaimsed võimalused. 

Märkamisest ja ärkamisest 


Inimese elu on korrapära loomine näilisest kaosest. Igaüks teeb seda 
nii, nagu oskab, tahab ja suudab. Inimese ja inimkonna areng kulgeb 
sinusoidaalse spiraalina. Mida arukam on inimese mõte, seda väiksema 
amplituudiga ta sellel spiraalil äärmusest äärmusesse kõigub, seda vähem ta 
haiget saab. 


Meie minekut juhib vaim ehk idee ehk eesmärk. Materiaalse elu 
korraldamisest teame, et eesmärgi saavutamiseks on vaja head plaani, et 
hea idee teostuks. Väikese igapäevase eesmärgi saavutamiseks on lühike tee 
ehk kerge teostus. Suure tulevikulise tähendusega eesmärgi saavutamiseks 
on pikk tee ehk raske teostus. 


Teame ka, et väikesest algab suur. Kes lapsena õpib igapäevaelu 
pisiasjadest midagi oma kätega looma, see kasvab suurte ideede teostamise 
vääriliseks. Vabastage endast oskamatus mõista, mis on suur ja mis on 
väike, ja oskamatus mõista, mis on järjekorras tähtis ja mis on 
ebatähtis. Need stressid võivad muidu saada Teie komistuskiviks. 


Väike algab nullist. Suur on suhteline, sest tal ei ole lõppu. 


Iga lapse füüsiline elu algab nullist. Õppetunnid, mis talle kasvavas 
pingereas võimaldatakse, viivad ta kaugele ja kõrgele. Aga kui pingereas 
on lüngad, sest ta vanemad arvasid või arvas ta ise, et seda, mis eluteele 
jäi, ei lähe tarvis, siis iga kord, kui ta elu kulgemises jõuab oma spiraalil 
analoogse olukorrani, vajub ta teest jalgupidi läbi. Iga kord aina sügava- 
male — nii kaua, kuni ükskord lünga täidab. 


Kui Te tegite järelduse, et lapse elu algus on väike asi ehk vähese 
tähtsusega, siis eksite. Sellel väikesel asjal on teine ja väga suur pool, mis 
oma nähtamatuses ütleb, et lapse sigitamise hetk on põhjapaneva täht- 
susega. Seda elu algenergia hulka võib muuta ainult oma vanematele 
nende vigade andestamisega, kui neid vigu mõista tahetakse. Kui ei taheta, 
siis jätkub elu ainult saatusele alludes. 


Igas hetkes on midagi suurt ja midagi väikest. Hirmudeta inimene 
mõistab seda, hirmunud inimene ei mõista. 


Kujutlege oma jalge all teed, mis ootamatult alt ära kaob. Kui see tee 
on nagu jääkirme poriloigul, siis pole väga viga. Ehmatas küll, aga kuna 
poriseks said ainult jalad, siis kõndisite edasi. Ehmute üks kord, ehmute 
teine kord, kolmas kord enam ei ehmu. Olete saanud koolipoisiliku 

kogemusliku tarkuse, et poriloiku ei ole vaja karta. Muutus ainult 
suhtumine poriloigusse. See on nähtava tasandi tarkus. Aga asjal on teine 
pool. Kui oleksite esimesest korrast mõistnud, miks poriseks saite, siis see 
pori Teid elus enam ei määriks. Enne füüsilist poriloiku astumist olite 
vihane inimliku hingelise räpasuse ehk alatuse peale ja poriloik juhtis Teie 
tähelepanu sellele. Aga seda Te ei märganud. Nüüd peate alatuse käes 
kannatama niikaua, kuni ka seda mõistma hakkate. Alatus on ju kõigis 
olemas. Ka Teis. 


Inimestel on pidevalt kiire ja aina kiiremaks läheb, seepärast tundub 
niisugustest pisiasjadest rääkimine pisiasjade ületähtsustamisena ehk liial- 
damisena. Nii vajutakse aina sügavamale: põlvini, puusadeni, nabani — ja 
ronitakse mülgast vandudes ning süüdistades välja. Alles siis, kui kuku- 
takse nii, et käed vaevu mülka servale pidama jäävad ja mülka haardest 
väljavinnamine on üliinimlikult raske, jäädakse arupidavalt sügavasse 
mõttesse, küsides endalt: “Miks mina alailma just niisugustesse olukor- 
dadesse satun?” Või Te murrate pead, miks Teie lapsel niisugused 
äpardused juhtuvad. 


Pisiasjad jäävad märkamata kiirustamise ehk hirrnude pärast. Sügavalt 
hakkab elu üle järele mõtlema see, kes probleemide sügavasse mülkasse on 
vajunud ja tahab ise sealt välja pääseda, sest mõistab, et teised teda selles 
aidata ei saa. 


Need vähesed, kellel põhi ootamatult nii alt ära vajus, et mülgas üle 
pea kokku lõi ja siis ta nagu imeväel uuesti pinnale tõstis, hakkavad 
kergemini nähtamatusesse uskuma, sest nad on surma väravatest läbi 
käimise hetkel nähtamatust näinud. Inimene, kes on tõde näinud, hakkab 
tahtma teda uuesti ja rohkem näha ja uskuda. 


Põhiosa inimestest ei märka oma stresside teket. 


Nad ei tunnista oma hirme, süütundeid ega vihasid, kuna ei ole 
märganud nende tekkimist ja tunnetuseks kujunemist. Kes ei jälgi enda 
tunnetust ja mõtteid, see on ühel hetkel nagu giljotiini ees, tundes, et teda 
karistatakse ülekohtuselt. 


Mõne inimesega igapäevaseid probleeme arutades on näha, kuidas ta 
hoopiski teda isiklikult mittepuudutavatest asjadest rääkides ägestub. 
Tarvitseb ainult möödaminnes mainida, et pole mõtet ennast sellest häirida 
lasta, kui ta tõstab häält, öeldes, et ega ta pole lasknudki ennast häirida. 
Tavaliselt püüab vestluskaaslane ebameeldivuste vältimiseks selle jutu 
lõpetada. Nii ei märganud kumbki, kuidas ainult sellest pisiasjast viha 
nende mõlema sees suurenes. Te võite isegi praegu seda lõiku lugedes 

täpselt samuti öelda: “Normaalne viisakas ja delikaame inimestevaheline 
vestlus. Peab siis igalt poolt halba otsima?” 


Aga kui asja sügavamalt vaadata, siis jättis arutleja tahtmatusest tüli 
provotseerida ütlemata: “See ju häiris sind. Kõrgendatud resoluutne toon 
näitab ärritumist. ” Ka ärrituja ei pidanud oma ärritumist vihaks. Kuna tüli 
ei tekkinud, siis pole ka midagi mäletada, ja mõlemad elavad rõõmsalt 
edasi. Võrreldes kurjusega on sellised pisikesed ebameeldivused ju nagu 
tilk meres, mida eraldi võetuna mereks ei nimetata. Aga et neid tilku 
kogunebrohkem kui meretäis, see jääb märkamata. 


Kui oleks tähenärijaks hakanud ja teisele tõestada tahtnud, et ta ikkagi 
ärritus, siis oleks võinud suur ja leppimatu tüli puhkeda. Kusjuures kumbki 
pool ei oleks pärast enam tüli alguse ega põhjuse peale mõelnud. Mõlemad 
oleksid tüli solvavat lõppu mäletama jäänud. Selline on üsna tavaline tülide 
algus. Üks ei salli valet, sest kardab valet ja ei näe igas väikeses eitamises 
mitte hirmu, vaid juba sihilikku valet. Teine ei taha oma vigu tunnistadzž, 
sest kardab näida halvana, arana, ülekohtusena. Kumbki ei oska näha, et nii 
nagu üks on väliselt, nii teine on seesmiselt. 


Mina pean iga päev selline tähenärija olema, aga nii, et ei tee endale 
ega teistele haiget. Mõistmatu vastaspoole puhul oleks see võimatu. Eriti 
vastuoluline on rääkida mõne väga kalli inimese haiguse tagamaadest. Nii 
mõnigi kord olen keeldunud, öeldes, et jätke surnu hing rahule. Aga teisalt 
on seda vajalik teada, et mitte ise sama haiguse käes hävineda. 


Näiteks on väga leebe ja ennastohverdav inimene, kes kärbselegi liiga 
ei teinud, vähki haigestunud või sumud. Ta oli ju headus ise. Märkama- 
tusest aetakse abitus leebusega segi, leppimine leplikkusega, alandumire 
alandlikkusega, muutmine muutumisega, rõöm kurbusega, austus armas- 
tusega, heategevus hea tegemisega. 


Tahtmine märkamatult, teisi mitte häirides elu ära elada, lõpeb 
sellega, mida see tagasihoidlik inimene kartis: raske haigus tegi ta 
lähedastele eriti valulikult märgatavaks. Oma hinges tahaks igaüks nor- 
maalse inimese kombel elada, see tähendab parasjagu märgatav olla, aga 
ei julge. Tuleb õppida julgema. 


Ajalehes ilmus artikkel “Nohu tuleb solvumisest” ja selle vastuka jana 
tige manamine, et selline teooria on inimvaenulik. Sõjakas inimene küsis: 
“Kas mina pean nüüd oma heast tuttavast halvasti mõtlema hakkama, kui 
ta tuleb tänaval vastu ja tal on nohu?” Oleksin ta käest tahtnud küsida, kas 
ta oma naiivsuses tõesti pole märganud, et kõik inimesed aeg-ajalt solvu- 
vad, oleme ju inimesed. Teda artikkel ärritas, sest tema nõrk koht cn 

solvumine. Ta mõtles hoopis, et mis temast nüüd mõeldakse, kui ta tänaval 
läheb ja tal on nohu. Nohu, põrgulist, polegi nii lihtne varjata. Tilkuv nina 
— tilkuv ninakus, ninakas nuttev solvumine on reetur, kes ilmub kõige 
ebasobivamal momendil omaniku häbiks välja. See vihane inimene arvas, 
et teda mõõdetakse sama pika puuga, millega tema teisi mõõdab. Muide, 
Ametrika arstid uurivad juba solvumiste ja vähkkasvajate tekke seost. Aga 
meid siin Maarjamaal ärritab, kui solvumine on nohuga seotud. Kui mõni 
ameeriklane ütleb, et eestlased on väiklased, siis oleme rängalt solvunud ja 
saame nohu. Oma nohu põhjust tahame seejuures ikka kangekaelselt eitada! 
Tahame näidata, et oleme paremad kui teised. Ja selle tahtmise pärast nohu 


tekibki! 


Üldlevinud tahtmine on soov kõigiga hästi läbi saada, et ei oleks 
lahkarvamusi ega tülisid. Põhjendus on veenev: miks peab ilmtingimata 
olema kellegi poolt või vastu? Ma olen erapooletu, siis ei tohiks kellelgi 


ütlemist olla. 
Mis on erapooletus? 


See on hirm olla kellegi poolel, sest siis on vastaspool vaenlane. Ehk 
hirm, et vastaspool mind ei armasta. Kuna tavaliselt nii sügavuti ja 
armastusega seoses hoopiski mitte selliseid asju ei arutata, siis sellist hirmu 
justnagu polekski. Julge inimene ei ole erapooletu, temal on alati oma 
seisukoht. Julge ütleb: “Su tegu on halb.” Ta eristab isikut ja tema ekslikku 
tegu, sest ta teab, kuidas inimene õpib. Hirmunud inimene ütleb või 
mõtleb: “Sina oled halb.” Ta ei julge tunnistada oma vigu ja siis ei oska 
eristada inimest teost, sest ei oska näha asja teist poolt. Eriti ei märka ta 
pisikeste stresside tekkimisi, sest ei mõtle emotsioonidest kui stressidest ja 
ei tea, et need kuhjuvad. 


Kuidas märgata oma vigu enne, kui on hilja? Kuidas tabada neid 
mõtteid, mis vähemalt 16 korda minutis läbi pea tuiskavad? Võimalusi on 
sama palju kui inimesi. 

Soovitan alustada miinimumprogramnmist: avastage endas päeva jook- 
sul üks negatiivne mõte ja jälgige, kuidas ta Teie päeva määrab. Kui õpite 
ennast vaatama kõrvalt, nii nagu võõrad Teid vaatavad, siis saate aru, et 
see mõte mõjutab kogu päeva. Kui olete selle ära õppinud, siis leidke ühes 
tunnis üks mõte ja vabastage see. Nii õpitakse enda mõtteid, sõnu ja tegusid 
jälgima. 

Näiteks mina kontsentreerin oma mõtted hommikul pärast voodist 
tõusmist ja päeva tervitamist selle päeva energiale. Ma tean, et iga päev 
antakse meile erinev energia kui kõigile vajalik õppetund. Selle energiaga 


28 


seoses võimendub täna minu selle päeva energia, et ma oma õppetunni ära 
õpiksin. Teen seda meeleldi, sest see kergendab mu tööd patsientidega. 
Kuidas? 


Toon Teile näiteks mõned päevad ja nende toime haigetele. 


1) Suursuguse ohverdamise päev — sellel päeval olid kolm patsienti 
loovutanud oma aja neile, kes nende meelest suuremas hädas olid kui nad 
ise. Tegelikult ei olnud see nii. Teadsin, et tulijad unustavad oma heategi- 
jatele uue aja võtta. Unustasidki. Õnnetud ja pettunud ohverdajad helistasid 
mõne päeva pärast ise. 

Need inimesed kordasid sel päeval ohates kurba tõdemust, et mida 
rohkem head teed, seda rohkem sulle halvaga tasutakse, sest nad ei saanud 
aru, et tegid oma head, et armastust ja lugupidamist ära teenida. 


2) Kurjuse kaeblikkuse päev - eranditult kõik kaebasid, et neil on 
halb seepärast, et maailmas on nii palju kurjust. Miks ei võeta midagi ette? 
Vaat, kuidas vanasti halbu karistati! Vargad jäid käest ja tapjad peast ilma. 


Sellel päeval said paljud kurjalt kurja peale mõtlejad tahtliku kur- 
jategemise käes kannatada, olgugi, et päev hoiatas ette ja andis võimaluse 
end ette aidata. 


3) Rusikatega vehkimise päev — kaks inimest tulid end vastuvõtule 
registreerima ja kummalegi ei olnud minu võimalused meelepärased. Nad 
lahkusid ägedalt zestikuleerides. Kolmas, peaaegu kurt 75-aastane 
vanamemm, kelle kuulmine hakkas kaduma juba 20-aastaselt, istus 
kangekaelselt järjekorra lõpuni, küsimata, kas tema tahtmine minu 
plaanidega kokku sobib. Kui ma kahe tunni jooksul talle vajalikud õpe- 
tussõnad paberile olin pannud, aga kõrvakuulmine ikka sama kõva oli, siis 
lubas tema väimees mu töökohale tule otsa panna. 

Sellel päeval ägenesid isegi heade sõprade Andrese ja Pearu 
vägikaikavedamise suhted. 

4) Kontrollile allumatu tõrksuse päev — sellel päeval oli kõikide 
inimeste esimene reageerimine “ei”. Poolest päevast alates alustasin 
patsientidega juttu sellest, et täna on tõrksuse päev ja vabastame kõigepealt 
tõrksust, muidu ei ole mul mõtet end Teile peale suruda. Rõhutasin sõna 
“vabastame”, mitte “vabastage” ja vabastasin oma tõrksust koos haigega 
iga kord põhjalikumalt. Mina olin tolleks õhtuks küll päris mõnus inimene. 


Väsimustki ei olnud. 


Sellel päeval jäid paljude inimeste väga head plaanid partneri osavõt- 
matuse pärast realiseerimata ja, mis eriti tähtis — partneri suhtes tekkis 

edaspidiseks usaldamatus. 


5) Hilinenud põgenemise päev — pooled inimesed jäid hiljaks, teine 
pool kiheles toolil istudes, sest olid kuhugi hiljaks jäämas. Kui ma lindile ei 
räägiks, siis poleks sellisest arstikäigust küll kasu. Kõik inimesed olid sellel 
päeval endale nii tiheda ajagraafiku teinud, et pooleminutiline ajakadu oleks 
tähendanud juba katastroofi. Nii pingestatud elu võibki ainult katastroofi 
viia. 

Sellel päeval oli palju avariisid ja traumasid. 


6) Arutu targutamise päev — inimesed püüdsid oma tegusid õigustada 
ja põhjendada, aga tegid seda ebaloogiliselt ja jonnakalt, nagu oma õigust 
ajades. Kas mul ei ole siis õigus? Miks mina pean vastu tulema? Aga 
võib-olla ma ei vaja seda? Aga võib-olla ma tahangi haige olla! Ükskõik, 
kuidas sellisele targutajale vastata, sellel päeval ta midagi mõistlikku vastu 
ei oleks võtnud. See päev läks neil tuulde ja keeras õhtuks närvid krussi. 


Sellel päeval vihastasid paljud igasuguse demagoogitsemise ja 
filosofeerimise peale. 


7) Mittevajalikuks osutumise hirmu päev — eranditult kõik patsien- 
did tundsid end teise kõrval madalana, rumalana, inetuna, saamatuna, 
ebavõrdsena jne. ja püüdsid teha kõik, et teine teda armastaks, muutudes 
oma üliagaruses teisele närvesöövaks. Teise tüdimus lakkamatust tões- 
tamisest, et armastab, lisas õli armukadeduse tulle. 


Need olid naised, kellel on positsioonikas ja kuulus mees ning mehed, 
kellel on positsioonikas naine. Üks eluisu kaotanud noormees tundis end 
oma targa ema kõrval madalamana kui maa ja plaanis enesetappu. Kõigil 
neil inimestel oli hirmudest täielik oskamatus toetuda oma jalgadele ja 
saada iseendaks. Nad olid iseennast orjastanud orjad, kes tahtsid igaüks 
omamoodi orjust hävitada. Elu oli neile traagikaks saanud, kusjuures 
vastaspool istus juba, käed abitult rüpes, sest lõputu veenmine ja oma 
truuduse tõestamine väsitas ning juhmistas. 


See päev oli rahulolematuse käest väsinult pagemise päev. 


8) Oskamatute tegutsemiste päev — õnneks oli see mu tööst vaba 
päev. Oma tööd ei oleks ma ilma häid inimesi korrale kutsumata teha 
saanud, sest kõigil oleks vaja olnud ainult paar minutit tähtsatest asjadest 
rääkida, mõistmata, et mina oleksin pidanud siis oma tähtsad asjad pooleli 
jätma. Hommik algas pöördumiste ja helistamistega, kus viisakusest küsiti 
minu arvamust ja taheti suuri plaane tegema hakata, kusjuures enamik 
plaanidest ei puudutanud mind ei otseselt ega kaudselt. Tahtmine tegutseda, 

aga oskamatus midagi teha, sundis inimesi pöörduma autoriteedi poole, kes 
asja paika paneks. 


Enne, kui lõuna paiku telefoni välja lülitasin, ütlesin paljudele: 
“Vanasõna ütleb, et enne mõtle, siis ütle ehk enne mõtle, kui küsid. Kui ei 
oska mõelda, siis istu maha ja vabasta oma hirm, et mind ei armastata, kui 
ma praegu midagi suurt ja tarka ei tee ning kui aru pähe tuleb, siis alles 
mine tegema. Ja kui tarka mõtet ei tule, siis ära tee täna midagi — täna pole 
õige päev alustamiseks. Kuidas saab teine inimene ühe lausega sulle öelda, 
mida sa pead tegema? Sinu tahtmised ei atlu ju teise loogikale. Sinu 
eesmärgid on teisele võõrad, ja mis põhiline — oma salaunelmaid sa teisele 
ei ava, kuidas saab ta sulle asjalikku nõu anda!” 


See päev tekitas juhtivtöötajatele viitsütikuga pommi tunde ja nii 
mõnigi neist lõhkes, sest see päev killustas neid, kes end julgusega või kõva 
sõnaga kaitsta ei osanud. See oli hullumeelne ülinõudlikkuse päev. 


Need olid negatiivse energia näited. Negatiivsusel on ka teine pool. 
Kellel ei olnud hirrnu suursuguse ohverdamise ees, kurjade kaeblemise ees, 
rusikatega vehkijate ees, kontrollile allumatute tõrksate ees, hilinenud 
põgenemiste ees, mittevajalikuks osutumise ees, oskamatute tegutsejate ees 
— nendel ei tekkinud ka vastavat viha ja nendele olid need päevad head. 


Üks huvitav päev oli vaimse vabanemise päev ehk VII tšakra 
avanemise päev. Igaühe VII tšakra avanes sellel päeval vastavalt va- 
jadusele. Mida tähendab “vastavalt vajadusele”? Tähendab seda, et mida 
rohkem inimene iseenda meeleparandusega tegeleb ja seetõttu maailma 
paremini näeb, seda rohkem võib talle neid saladusi ka avada. Kui inimene, 
kes midagi ei tea ega teada ei taha, näeb enneolematut, siis ta läheb peast 
segi, sest ta kardab seda. 


See päev oli äärmuslik. Pooled inimesed ütlesid, et täna on väga hea 
olla. Keha on küll imelik — mõni tundis värinaid — aga hingel on kerge. 
Juhtisin tähelepanu sõnadele, millega nad oma seisundit kirjeldasid, sest 
nad rääkisid õigesti, aga ei mõistnud oma sõnade mõtet. Rõõm iseendast 
säras nende nägudel. Need on positiivse mõttelaadiga inimesed, kes usuvad 
tulevikku ja näevad kõigepealt head. Tulevikku viiva ehk ülendumise 
energia annab, ja sellel päeval andis see neile veel kergemad tiivad. 


Ka naiivsed ja emotsionaalsed positivistid said sel päeval rohkem oma 
tõelist olemust tunnetada. Nende üliemotsionaalsust ja lapsikust tabasid 
kindlasti surintõsiste realistide kriitilised kommentaarid. 

Teine pool inimestest oli nagu peata kanad, kes kaootiliselt rapsisid ja 
rabelesid. Need on negatiivselt meelestatud inimesed, kes alati kõigepealt 
halba näevad ja sellega võitlema asuvad. Sellel päeval nad ei võidelnud. 
Nad hoopis otsisid iseennast taga, sest olid enda jaoks ebatavalised. Alles 
siis, kui ma ütlesin, et Teil ei ole ju paha olla, rahunesid nad maha. Nad ei 
taibanud iseseisvalt, et nende usk enesesse kasvas, ja seeläbi astusid nad 
oma arenguspiraalil millimeetrikese ülendumise poole. Isegi need, kes 
millessegi ega kellessegi ei usu, said sel päeval tasakaalukat eneseusku ehk 
elulist paindlikkust juurde, aga see ongi eesmärk omaette. 


Selliseid ilusaid ja häid päevi on järjest sagedamini. Meie tõusu 
vaimsuse suunas toetatakse; 51% inimkonnast läheb sellega kaasa; 49% 
paiskub teise äärmusse — kannatustesse, sest nemad õpivad nii. Neil päevil 
on psühholoogidel ja psühhiaatritel palju tööd, sest hirmunud inimkond 
vajab abi. 


Kui mina iga päeva oma elus tähtsaks ei peaks ja taevast ei tänaks selle 
eest, et see päev mulle antud on, siis ma ei vaevuks teda juba ette paremaks 
tegema. Siis ei oleks mu õhtu hommikust targem. Päev vaevaks mu ära ja 
ka mina hakkaksin ärritatud toonil haigeid eemale peletama, sest kaua üks 
inimene ikka jõuab. Enesest lugupidamine lubab mul järjest enam oma 
patsientidest lugu pidada ja öelda otse: “Andke andeks, kallis inimene, aga 
Te olete endaga liiga vähe tööd teinud, et seda saada, mida tahate. Teie 
füüsilist tööd täis päevad vajavad iseenda tarbeks lühendamist. Mõitetu 
jooksmine Teid õnnelikuks ei tee, aga arukas füüsiline paigalpüsimine teeb 
küll.” 


Kuidas veel oma vigu märgata? 


Hea oleks, kui Te end videost näeksite. Üritusi, mida fikseeritakse 
filmile või videole, on piisavalt. Leidke võimalus seda linti üksi vaadata, 
siis õpite end kõrvaltvaatajana nägema ja avastama. Mõelge, mis Teile 
endas ei meeldinud ja miks ei meeldinud. Kõike seda on võimalik paran- 
dada. Pidage endaga aru ja mõelge, miks Te just nii käitusite ja kuidas 
tahaksite end muuta. Küllap mõistate, et ma räägin eelkõige sisemisest 
muutumisest. 


Üks võimalus on kõik, mis hingel, paberile panna. Kirjutage kellelegi 
kiri. Puistake kõik südamelt sinna. Aga ärge kirja ära saatke. Hoidke paar 
päeva ja lugege läbi. Hoidke veel nädal aega ja lugege uuesti. Võrrelge 
mõlema lugemiskorra emotsioone ja tehke järeldus. Küllap tunnete, et 
kir jas on vaid hunnik emotsioone, mis kirjutamise abil Teist vabanesid. 
Selle kirja ärasaatmine oleks selge rumalus. See teeks kasu asemel kahju. 
Põletage kiri ära, ja pooleldi vabanenud stressid saavad päris vabaks. 

Andke mõttes oma probleemid Jumala kätesse ja uskuge — ta aitab, kui Te 
selle abi vastu võtate. 


Kui Te nüüd küsite: “Mis siis teha, kui mina ei oska päeva tun- 
netada?” siis ma ütlen: “Ainus abinõu selle vastu on see ära õppida.” Või 
lugeda horoskoope ja teha endale neist õige järeldus, mitte minna nende 
lugemisest hulluks. Kui horoskoop hirmutab, siis laske oma hirm vabaks, 
ja Te olete oma päeva heaks teinud. Aga kuna horoskoobis ei tarvitse 
kõike, mida Teie vajate, kirjas olla, siis soovitan igaühel iseennast tundma 
õppida ja ise endale horoskoobiks või tema muutjaks olla. 


Üks hea võimalus on veel. See on loomariigi märkama hakkamine. 
Näiteks iga pisikene putukas võib tekitada mõtteid, mille seas märkame 
näiteks agressiivsust või hellust selle putuka suhtes. Lapse kombel huviga 
putuka tegemisi jälgides võime iseennast oma heas ja halvas avastada. 
Tingimuseks on, et me ei tormaks tuhatnelja kõigest ja kõigist üle - et ei 
alatähtsustaks endast väiksemaid ja ei ületähtsustaks endast suuremaid. 


Kes märkab, see ärkab. 


Kõigel on oma koht elus 


Teie käes olev kolmas raamat jätkab eelmise kahe teemat - see on 
inimhing ja tema keerdkäigud. Kes esimesi raamatuid lugedes tundis, et 
kogu jutt seal on temast või temale, see sai sõnumi ja oskab selle raamatu 
teavet hõlpsasti enda hüveks kasutada. Hinge keerdkäikude üksikasjalisem 
lahtiseletamine aitab Teil keerukamaid haigusi mõista ja ravida. 


Minu unistuseks on, et inimesed õpiksid oma haigusi ennetama. 


Ükskõik, kui palju me end üksteisest erinevaks peame, ühesu- 
gused stressid põhjustavad meile ikka ühesuguseid haigusi - ole rikas 
või vaene, tark või rumal, ilus või inetu, kuulus või tundmatu, mees või 
naine. Kuivõrd keegi iseendas selgusele jõuab, niivõrd saab ta oma eluteel 
tervena edasi minna. 

Hingeelu korrastamine oma mõttemaailma vigadest arusaamise ja 
väärate mõtete parandamise teel on nagu maja ehitamine. Alguses tehakse 


vundament. Mida kindlam ta on, seda vähem maja vajub ja seda väiksemad 
on praod, mida hiljem parandada. Vundament on nagu vanemad, kes lapse 

sigitavad. Komus kerkib korruse järel, kuni on katuse tegemise aeg. Katus 
on nagu inimese elu vettpidavad põhimõtted, mille kindla kaitse all maja 
kui elu kaua vastu peab. Vundament võib olla kindel, aga kui katus vett ei 
pea, siis maja hävineb. 


Siseviimistlus ja väliskaunistus on justkui pisiasjad, aga võtavad seda 
rohkem aega, mida enam neid täiuslikkuseks lihvitakse. Tegemised lähevad 
kord-korralt üksikasjalisemaks ja ei saa ega või kunagi lõppeda. Mida enam 
uisapäisa või kiirustades maja valminud on, seda kiiremini ta kapitaal- 


remonti vajab. 


Oleme Teiega ehitamas kolmandat korrust majale, mille vundament 
on materiaalsus ja katus on vaimsus. Üheta ei ole teist. Niisugune nagu on 
maja, niisugune on ka tema ehitaja, ja vastupidi: niisugune, nagu on 
ehitaja, on ka maja. Igaühe ehitus edeneb vastavalt ehitaja meelelaadile, 
tema tõekspidamistele. 


Kes kiirustades ja mõtlematult maja üles lööb või seda teistel teha 
laseb, avastab varsti oma kurvastuseks möödalaskmised, mida tuleb paran- 
dada, muidu kukub maja kokku. Kes on laisk ja loodab, et maja ise ennast 
ehitab, selle maja hakkab lagunema, enne kui valmis saab. 


Kes tööd armastab ja oma aega arukalt kasutab, selle maja valmib 
justkui märkamatult ning on kindel ja armas kodu oma loojatele, andes 
tähelepandamatult kogemuslikku tarkust igapäevaste toimetuste läbi. Ar- 
mastusega loodud elupaik armastab oma elanikku. Selliselt elatud elus 
leitakse kõigele oma aeg ja koht. 


Meie, inimeste, kõige esimene ja tõeline elupaik on meie keha, 
mille me ise oleme loonud vastavalt oma eelmistes eludes kogunenud 
elutarkustele ja mida praeguses elus oma arusaamadele vastavate va- 
jadustega võime erineval viisil elamiskõlbuliseks teha. Mõttelaadile vas- 
tavalt võime seda teha erinevalt: 


1) kes tahab kapitaalremondist alustada, see kulutab justkui palju 
aega, raha ja jõudu, aga kuna seda ei tehta sageli, siis kokkuvõttes on 
saavutatud efekt püsiv ja põhjalik. Kapitaalremont algab sisustuse 
pakkimise ja teise paika viimisega ehk pisiasjade parandamisega, ja jõuab 
tasapisi fundamentaalsetesse muutustesse, et siis uuesti mööbli ja nips- 
asjakeste paikapanekuni jõuda. Siis juba uues olukorras ehk uuel kõrgemal 
tasandil. Nii saab vanast uus ilma midagi hävitamata. 


See on nagu täielik mõttemaailma muutmine, millega tagatakse pikk ja 
püsiv tulemus. Aga sellist tööd peetakse raskeks ja seepärast võetakse teda 
ainult äärmisel vajadusel ette. Nii nagu meeleparandustki. 

2) kes tahab sanitaarremondiga kodu terveks ja kindlaks muuta, sellele 
teeb läbisadanud katus peagi meelehärmi ja paneb süüdlasi otsima. Uuesti 
vaid sanitaarremonti tehes kordub sama häda, aga iga korraga hullem, sest 
läbisadanud katusest alanud vamm sööb mitte ainult krohvi, vaid juba maja 


kandvat karkassi. 


See on nagu enesepetlik meeleparandus, millega tegeldakse nikaua, 
kuni häda kaob, ja siis tegeldakse edasi tähtsamate asjadega, mis haiguse 
pärast pooleli jäid. Häda tuleb uuesti ja hullemini. 


Sellist tööd võetakse ette sagedamini, sest sellega saab elu uue näo. 
On see siis ravimitega mõne haiguse väljaravimine ja edaspidise huvides 
vana harjumuse ehk vana meelelaadi sundkorras muutmine ehk teise kohta 
panemine, et siis mõne aja pärast uut haigust ravima minna. See on sama, 
kui psühholoogiliselt endale sisendada, et mul on kõik hästi, kuigi tean, et 
kõik ei ole kaugeltki hästi. 


3) kes tahab mööbli väljavahetamisega laguneva kodu kauniks muuta, 
selle mööbel saab väga kiiresti lagunenud katuse karmi kätt tunda. Kes elab 
lagunenud mööbliga edasi, sest ei ole raha uut osta, on oma lagunenud 
mööbli otsas tige ja õnnetu. Kes viskab rõõmsal meelel vana tulle, ise 
rõõmustades, et saab uue, see võib uut mitte saada või saab sellise, mis ei 
ole see, mida ta igatses. 


See on nagu kirurgiline abi, mille puhul üks kirurg püüab kõiki tarkusi 
appi võttes haiget organit veel säilitada, sest kust seda uut võtta, ja ilma ei 
saa ju hoopiski. Aga haige on tige ja õnnetu, et arst teda terveks ei ravi. 
Teine kirurg arvab, et mis seda haiget organit hoida, kui ta just lausa 
elutähtis ei ole, lõikame ära. Organ visatakse tulle, aga põhjus - viha — 
jääb. Varsti haigestub teine organ, ja sellegi võib eemaldada. Ainult kuniks 
neid “mittevajalikke” organeid ikka jätkub, peagi on ka elutähtsate organite 
käes kord. Neid juba tulle ei viska, enne kui uut võtta ei ole. 


Kahjuks pole maailmas veel ükski ärimees inimorganite kauplust 
avanud, kust ausal teel võib raha eest omale sobilikku osta. Must äri küll 
käib ja mõnigi on rikaste peale, kes kõike saavad, mida tahavad, kade. 
Must huumor, ütlete? Ei ole, see on elu, kus kõigil tuleb ühel õndsal tunnil 
ise valida, kas jätkata arutut jooksmist kõige müüdava ja ostetava järele või 
peatuda, et kalliks pidada ja hoida seda, mis on antud. 


4) Kes tahab oma lagunevat kodu võõra pilgu eest ainult kardinate ja 
kattetekstiili vahetamisega ning kaunite linade ja lilledega peita, et sõprade 
ja sugulaste lugupidamist pälvida, selle maja vajub ükskord kokku. Keegi 

ei saa aidata. Hävinenud maja asemele tuleb ehitada uus. Aga see on juba 
uus elu. 


See on praegu valitsev tavapärane oskus halbu mõtteid hea olemise, 
viisaka käitumise ja vaoshoituse taha varjata, kuni on külla tulnud kut- 
sumata külaline — Surm. Või veel hullem — Hullumeelsus. Oma hirme 
varjata püüdvad inimesed võivad kõigile demonstreerida oma suurt õnne, 
aga hirmudes hullumine teeb maailma koloriitsed kujud samapalju naeru- 
väärseks kui nad enne end õnnelikud väitsid olevat. Ja Kahjurõõm naerab, 
mõistmata, et ainult kadedus teeb kahjurõõmsaks ja meelitab kadeda 


kuristikku viivale libedale teele. 


Kui ma vaatan neid karedaid ja tõredaid eestlasi, kes kulm kortsus 
õigust nõuavad, siis mõtlen: “Jumal tänatud, et eestlane ikka veel eestlase 
kombel kaunist tühja tünni täie eest ei võta.” Aga sellel väikesel välisel 
inetusel, mis varjab suurt ilusat, mida me hinnata ei mõista, on teine ots — 
oskamata oma halba heaks teha, tormame jõudsalt nn. arenenud maailmaga 
kaasa, muutudes üha enam armastuse ärateenijateks. Teine äärmus on 
täielik protest ja kõige välismaalt tuleva eitamine, sest protestija on 
heausksena saanud juba välismaalaste käest kannatada. Kes iseennast leiab, 
see leiab ka laiast maailmast endale väärika tööpartneri. Ta näeb kõigel ja 
kõigil ka varjatud poolt ning ei lase ennast petta. 


5) Kes teiste jaoks elab ja teiste silmailu mitteriivamiseks maja väljast 
üle krohvib, see teeb ka endaga nii. Aga seda nimetatakse make up'iks. Nii, 
nagu nägu väljendab inimese suhtumist näilisusesse, nii on ka maja 
välimine krohvimine ja võõpamine näilisus. Kes vaimustub näilisusest, 
selle nägu on make up'ist väga kaunis. Kes vihkab näilist head, selle nägu 
saab make up'ist allergilise nahahaiguse ning muutub veel hullemaks kui 
enne. 


Neid, kes teistele oma vaimsust toonitavad, sest äkki teised muidu ei 
märka tema make up'i, ei maksa tõsiselt võtta. Vaimsus on sisemine 
väärikus, seda ei väljendata. See väljendub ise õigel ajal ja õiges kohas. 


Kelle eelmise elu vead on nii suured, et selle elu maja juba kohe peale 
valmissaamist vaevalt püsti seisab, sellel kulub palju aega ja tahtmist, et 
maja kandvaks ja terveks teha. Uut maja ei taha keegi kunagi kohe ümber 
tegema hakata. See püütakse maha ärida. Nii arvatakse ka kaasasündinud 
vead täielikult ravimatuteks. Nii on kergem elada. 


Kunagi saab ka kõige pikaealisema maja elu otsa ja siis ta lammu- 
tatakse. Samale kohale kerkib uus maja, mille ehituskivideks saavad kõik 
terved ja kindlad vana maja kivid. Katkised ja kulunud asendatakse uutega. 

Need terved kivid on nagu igavesed elutõed, mis kanduvad ajast aega. 
Aga näilised tarkused, nagu ajastute proovikivid, lagunevad. Ehitaja, 
kes südamega, nagu omale ehitab, tunneb õige kivi ära. Tema kodu on 
temale kindlus, olgu ta väliselt milline tahes, temale endale see meeldib ja 
see ongi tähtis. Maailma meele järele ei saa keegi olla. 


Iga inimene on nagu ehitaja, kes varem või hiljem jõuab oma 
taassündide ahelas tõe äratundmiseni. Rõhutan: käesoleva tasandi täius- 
likule äratundmiseni, et järgmisele tasandile tõusta. Areng ei ole kunagi 
lõplik. 

See aeg, mil väga paljudel tuleb ärgata ja tõusta, seisab praegu meie 
igaühe uksekünnisel, andes märku, et tee ise oma kodu korda, muuda ta 
uuesti oma koduks, siis ei ole sul vaja hulluda hirmust maailma lõpu ees, 
nii nagu paljud teevad. 


Hingelisest kängumisest 


Kogen iga päev haigete imestamapanevalt pealiskaudset suhtumist 
oma keha kannatustesse. Mõni on isegi mõista andnud, et keda haigused 
huvitavad, õppigu arstiks. Kirjutasin sellest mõlemas raamatus ja kirjutan 


veel. Ju siis nii on tarvis. 
Harjumus pidada oma haigust arsti asjaks on visa kaduma. 


Mis on harjumus? Harjumus on hirm uue ees, hirm uuega mitte 
kohaneda, hirm näida uue kõrval vana ja rumalana või saamatuna. 
Harjumus kasvab kiirelt võitluseks uue vastu ehk vihaks uue vastu. Uus on 
harjumatus, mis inimese näilist kindlust ehk näilist eneseväärikust nii kui 
vana müüri murendama hakkab. Jube, eks ole, kui kõik siis seda näevad? 


Piisavalt palju on neid inimesi, kes hakkavad andestamisega tegelema 
ja ennast halvasti tundma. Nad tahavad teada, miks. Kes küsib seda väga 
abitult ja kurvalt, kes süüdistades ja nõudvalt. Võin vastata, et kui inimene 
on elanud oma illusioonide maailmas ja peab seda õigeks ja heaks, siis 
elagu edasi, kui ta sellega teistele halba ei tee. Kui ta endale ei oleks halba 
teinud, siis ta poleks minu raamatuid leidnud. Aga et ta süütunded minu 
raamatut lugedes teravalt välja löövad ja enesetunde halvaks teevad, siis on 
kaks võimalust: kas oma süütunded vabadusse lasta või lugemine pooleli 
jätta. 

37 


Negatiivset reageerimist on kahesugust: 


- naiselik - tekib vererõhu kõrgenemine ja halb enesetunne, 
- mehelik - tekib vererõhu alanemine ja halb enesetunne. 


Kui tekkis vererõhu kõrgenemine, siis olete harjunud teistes vigasid 
otsima ja leidma ning nüüd vihastasite minu peale, sest lugesite raamatust 


välja süüdistamise. 


Kui tekkis vererõhu alanemine, siis olete suurte süütunnetega ini- 
mene ja saite oma süüdiolekule raamatust lisa ning hakkasite ennast 


süüdistama. 


Kumbki teist ei jätnud meelde, et kelles ei ole süütundeid, see ei 
hakka ei ennast ega teisi süüdistama. 


Tõe äkiline päevavalgele toomine pole ühtegi süüdlast õnnelikuks 
teinud. Isegi kui süüdlaseks osutub inimene, kes on tõsimeeli iseenda 
meelest, aga võib-olla isegi suurema osa üldsuse meelest, kõike õigesti 
teinud. Tõde on elu kahepoolsuse tunnetamine ja tunnistamine. Varjatud 
halva nähtavale tulek purustab nii mõnegi inimese illusioonid iseenda ees ja 
seda on valus üle elada. Tean seda omast käest. Aga kas selle pärast peab 
tõde varjama? 

Kes Jumala kümne käsu järgi käib, sellele ei tee elu haiget. 


Tahtmatus oma vigu näha ja tunnistada muudab haigused varjatuteks 
ja paranematuteks. Haiged jooksevad arsti juurest arsti juurde, usaldamata 
neist ühtegi, võtavad sensitiivid appi, aga seegi ei aita. Üks mees tuli 
tahtma minu juurde vastuvõtule tulla, sest ta oli 21 sensitiivi juures käinud, 
aga keegi ei teinud teda terveks. Aga mina ei tahtnud 22. olla... 


Aeg on hakata nägema iseennast oma hädade põhjustajana ja asuda 
iseennast aitama. Suured rahad, mis kuluvad meditsiinilistele uuringutele ja 
ravimitele ning kõikvõimalikele tervise turgutajatele ja turgutamise vahen- 
ditele, jäävad siis arukama tegevuse otstarbeks alles. 


Meie riigi kõhn rahakott on nähtamatu poole pealt igaühele iseenda 
aitamise teele suunaja. See on halva hea pool. Peale selle ei ole meditsiini 
rahapuudus mitte meie riigi probleem, vaid maailma probleem, sest aeg on 
sealmaal. Sotsiaalhooldussüsteem sellisel kujul, nagu ta praegu maailmas 
eksisteerib — kõik teevad kõigile head, aga kellelgi hea ei ole — on 
määratud, kus varem või kus hiljem, kaduma. Et see läbi riikide majandus- 
liku kriisi peab sündima, see on meie kõigi oskamatus ilma suremata elada 
ehk ilma hävitamata st. muutumise läbi muuta. 

Mida enam tõuseb ühekülgselt kõrgele järjele mzjanduslik heaolu, 
seda enam kängub vaimuelu ja seda rohkem hävitab seesama majan- 
duselu arendaja oma hingetut loomingut, sest loodu ei ole talle armas. 


Harjumuste vangis elavad inimesed ja uuele altid olevad inimesed on 
ühe terviku kaks otsa. Edasi uude elusse püüdlevad inimesed peaksid ju 
terved olema, aga Te teate hästi, et ei ole. Miks? Sest tähtis on, kuidas 
midagi saavutatakse. 


Praegusaja tulevikku ehitavad inimesed on liialdajad ehk jooksjad, 
kiirustajad, maksimalistid. Liialdamine on hirm. Hirm vana ees, hirm 
teistele kiirustajatele jalgu jääda, hirm mineviku kordumise ees jne. paneb 
amokki jooksma. Väga sageli põhjendatakse oma ülekimnatust sellega, et 
ma ei või ometi elule jalgu jääda. Ikka ja jälle kordas. inimestele: ainult 
seda möödajooksja ei häiri, sest ta teab, et lõpuks on kaugemal see, kes 
oma tegemistes kindel on. 


Seisin oma firma esikus, kui sisse tormas üks õitsezas naine, kes tänas 
Jumalat, et ta kohe minu otsa põrkas, tal on kohe vaja numbrit vastuvõtule, 
tal on üks tülikas haigus, mida arstid välja ei ravi ja mis tema tööd 
hirmsasti segab. See kõik tuli ärinaiselikult konkreetselt ja ühe särava 
hingetõmbega. Et rääkida, peavad rääkijad oskama ühte keelt kõneleda. 
Küsisin, kas tal on mu raamatud loetud. Kuna ei olnud, siis läksin ja tõin 
raamatud. Minutiline ootamine oli tema ümbersünniks piisav. Minu ülla- 
tuseks seisis esikus täielikult teistsugune külm ja resoluutne naine. 
Eemaletõukav viibe käega ja: “Ei'! Mul on muudki teha kui raamatuid 
lugeda!” ning läinud ta oligi. Vastumeelsus kõige vastu, mis näilist edukust 
segab, tekitab talle varsti sundpaigalseisu, sest tal on vaja ära õppida, et 
mida inimene kardab, selle ta ka saab. Hirm teadvustada oma rumalust ajab 
teda taga. 


Püüan elu ühekülgselt nägevatele inimestele nende hingeelu võima- 
likult temale omaste igapäevaste näidetega arusaadavaks teha, aga tekkinud 
mõtteselgus võib kohe minu kabineti ukse taga kaduda, sest heal inimesel 
on palju tähtsamatki teha, kui oma tervisega jamada. Pealegi küllap ikka 
leidub veel inimesi, kes teise haiguse välja ravivad. Ja nii need inimesed 
muudkui otsivad, kuni jalad kannavad. Maksavad, kuni raha on, et seejärel 
kibestunult enesesse sulguda ja heal juhul märtreid mängida. 

NÄIDE ELUST. 


Hiljuti tuli üks tehniliselt kõrgesti haritud inimene ja paiskas mulle 
näkku süüdistuse, et ei arstid ega mina ei ole talle öelnud, et ta peab 
spordiga tegelema hakkama. Ja et alles nüüd, kui ta haiguse ägenedes 
viimses hädas pöördus ühe sensitiivi poole, kes käskis tal tervisespori teha, 
ja sellega tegelema hakkas, hakkas ta tervis paranema. Ma ei öelnud talle, 
et ta järjekordset viimset lootust mitte ära võtta, et kui ta nii vihasena 
spordiga tegeleb, siis on seegi efekt ajutine. Ma ei toonitanud talle, et kui 
ta eelmine kord viimses hädas minu poole pöördus, ka siis hakkas ta 
paranema, sest ta hakkas suure häda sunnil oma meeleparandusega tööle. 
Kahjuks on tema vaid sanitaarremondi tegija. 


Kallis lugeja! On see Teie jaoks loomulik, et arst peab haigele 
must-valgel kirja panema kõik käsud-keelud, mille vastu siis haige 
protestib, nii nagu sundimise vastu ikka protestitakse? Või on loomulik, et 
inimene enda huvides ise aktiivsust üles näitab, eriti kui ta on täiskasvanud 
ja haritud inimene? Kuidas saab praeguses maailmas elada nii, et pole 
haiguste profülaktikast midagi kuulnud, kui samal ajal paljusid lausa häirib 
arstide liig sage: 

- tervisespordiga tegelemise 

- karastamise kui vastupanuvõime tõstmise 

- värskes õhus viibimise 

- paraja päevitamise 

- dieedi ja taimetoitluse 

- isikliku hügieeni jne. vajalikkuse selgitamine. 

Milleks üldse san-haridustöö hammaste pesemisest tualettpaberi kasu- 
tamiseni välja, kui arst peab iga haige iga haiguse puhul kõiki elementaar- 
seid tarkusi otsast peale selgitama. Mõttetu on toonitada, et arsti aeg on 
kallis ja et seda võiks teha keegi teine. Kes teine? Iseenda peale mõtlev 
inimene teiste peale ei mõtle, isegi kui ta nimetab ennast heategijaks. 


Sealhulgas ei ole talle tähtis arsti aeg ega tema pärast ootavad teised 
inimesed. Talle on tähtis, et ta saaks, mida tema tahab. Üks kord, teine 


kord, kolmas kord jne. Iga kord kõik otsast peale. 


Küllap olete minuga nõus, et tsivilisatsiooni teatud tasemega käivad 
kaasas teatud elementaarsed tarkused, mis juba kodust peaksid kaasa tulema 
ja mis ei vajaks kordamist. Nende hulka kuuluvad loomulikud hügieenihar- 


jumused. 

Arsti ülesanne on midagi lisaks õpetada või raviplaanile vastavalt 
muuta. 

Harjumus kõike saada on nii kindlalt juurdunud inimeste teadvusse, et 
enda pingutamine tervekssaamiseks on paljudel välistatud. Seda peab 
tegema arst. Ja kui ta ei tee, siis... Mis siis tuleb, on sõnadetagi selge. 
Arstide rumalaks sõimamisest on asi läinud kohtumõistmiseni. Ja arstid ei 
julge öelda sõjakale patsiendile lihtsat kingsepa tarkust: töö on tellija 
materjalist. Nad aina püüavad teha võimatut, sest siiani on meditsiini 
suutlikkus olnud tõesti tähelepanuväärne. Õitsva materialismi perioodil sai 
haiget hästi aidata, sest haiged uskusid arste ja ei näinudki, et rohkem kui 
ravimid, aitas neid arsti hingejõud, mille nad oma usuga arstisse enda 
südamesse lasid. Nüüd ei usu haiged arste, aga aparaadid arsti hingejõudu 
ei asenda. 

Kes ei usu, sellele on meditsiin nagu igasugune vägivald, mis tuleb ja 
teeb, mida ise tahab. Kes aitajasse ei usu, seda ei saa keegi aidata. Usk 
aitajasse laseb lihtsal külanõial professori terveks ravida. Aga usu puudus 
arstisse ei lase maailma parimal professoril sedasama professorit aidata. 


Elu on lihtne, me ise teeme ta keeruliseks. 

Kui kõrgelt koolitatu uhkus segab inimest vastu võtmast iseenda keha 
eest hoolitsemise lihtsat tarkust, siis on oht hävineda ka vaimul, ja vaim 
lahkub selle rumala inimese keha juurest, kes pidas end liiga targaks. 

See haige, kes mind nii üllatas, andis mulle mõista, et igaüks tehku 
oma tõöd. Ta põhjendas: “Teie ei paranda makki, kui see Teil katki läheb. 
Aga mina parandan,” rõhutades minu tehniliste teadmiste puudust. Mina 
ütlesin: “Kulla inimene! Kui Teie keha ära sureb, siis ei paranda Te enam 
midagi, aga kui minu keha terve on, siis ma võin millal tahes ka makke 
parandama õppida!” 

See teda ei veennud. Aga selle pärast on ta ka väga haige. 


Õigustest ja kohustustest 


Inimesed toonitavad kõikjal oma õigusi. Kes juba õigust ajab, sellele 
tulevad oma kohustused järjest vähem meelde. Seevastu teiste kohustusi 
teatakse hästi ja nende täitmist jälgitakse erilise kirega. 

Paraku on õigus ja kohustus ühe terviku kaks otsa. 


Kõik õigused koonduvad üheks suureks - see on püha õigus elada. 
Me reinkamneerume oma taassündide ahelas üha uuesti, et tulla Maale aina 
targemaks saama. Meile on antud püha õigus taassündida, et me saaksime 


rikkamaks suurima väärtuse - tarkuse poolest. 
Meile on antus õigus... 
Ja me oleme ise endale võtnud kohustused... 


Kõigepealt kohustuse inimese kombel elada, ja kui me seda kohustust 
ei täida, siis kannatame. Et me seda võtmist ei mäleta, see on iseasi, aga 


südametunnistus tuletab siiski seda meelde. 


Kui Te veel seda ei teadnud, siis rõhutan: me oleme siia ilma tulles 
ise võtnud endale kohustuse järjest targema inimese kombel elada. 
Jumalik energia jäävuse seadus ütleb, et kui oled midagi saanud, siis tuleb 
ka anda. Mitte anda selleks, et saada, vaid anda selleks, et anda. Saamine 


tuleb siis iseenesest. 


Kunagi ammu ei rääkinud primitiivne inimene õigustest, aga kohus- 
tused tal olid, ja ta oli nende üle uhke. Ta täitis rõõmuga oma kohustusi, 
see tegi teda targemaks, see omakorda väärikamaks. Nüüd räägime aina 
kõvemini õigustest, aga kohustused jätame teiste kanda. Ja nii tulebki välja, 
et ise uputame end ära, aga teised on kohustatud meid päästma. Ja kui ära 


päästetakse, siis on päästetu rahulolematu. 


Mida rohkem inimene taassünnib, seda suuremaks ja keerukamaks 
lähevad ta kohustused. Tasakaalukas ja terve tark inimene peab seda 
auasjaks ning kohustuse mõte muutub. Pseudotark nõuab oma elu heaks 
tegemist teistelt. Enda meelest rumal ägab oma kohustuste koorma all ja ei 
tea, et nii nagu ta ise endasse suhtub, nii suhtuvad temasse ka teised. 
Kahjuks niimoodi elu heaks ei muutu. Kui inimest, kes on ise endale 
kohustuse võtnud, kohustatakse seda kohustust täitma või kohustab ta 
ennast ise, siis peab ta oma protesti hambad risti eneses kandma, et suudaks 
oma kohustust kanda. Püha kohustus saab sundimise läbi raskeks koor- 


maks. 
Ka mina olen võtnud endale püha kohustuse. Ka raske. Aga ma püüan 
seda kergemaks muuta. 


Olen võtnud kohustuse aidata nii, nagu hetkel oskan ja kui ei oska, siis 
niikaua murran pead, kuni oskan. Selliselt toimib minu kohustus aidata ja 
areneda sellel teel täiustumise suunas nii, nagu saatus juhib ja oma tahe 

määrab. Juhuslikku ei ole midagi. Ma vastutan oma töö eest, aga ma ei saa 
vastutada teise inimese tunnete, mõtete, sõnade ja tegude eest isegi siis, kui 
teine on mind selleks kohustanud. 


Minule, 22 aastat günekoloogina töötanud arstile, on antud õigus ja 
kohustus näha ning avada haiguste psühhosomaatilist arengulugu, sest ma 
olen alati uskunud, et haigused tulevad närvipingest ja sama teed on 
võimelised nad ka minema. Minu tahet ravida ilma kahjustamata, on kuulda 
võetud, kannatlikkust mitte tormata teadmiste saamise ja küpsemise teel, on 
arvesse võetud. Selline on minu õnn. Aga et head inimesed mind 
teisitimõtlemise pärast nahutavad, see on minu õnnetus. Õnn ja õnnetus on 


ühe terviku kaks otsa. 


Tahan neid teadmisi Teile edasi anda jätkuvalt samas järjekorras, nagu 
nad saanud olen. Et Teil kergem oleks, tuletan vastavalt enda tunnetusele 
eelmises kahes raamatus olevaid põhitõdesid aeg-ajalt meelde. 


Kui otsite põhimõttelisi erinevusi või vasturääkivusi nende kolme 
raamatu vahel, siis on need vaid igale küpsemisperioodile iseloomulikud 
erinevused. Nii nagu roheline õunaviss saab tasapisi punaseks ladvaõunaks, 
nii saab ka pindmine teadmine järjest põhjalikumaks ja üksikasjalisemaks 
tarkuseks. Nii muutuvad minu tarkused, aga Teie arusaamise süvenedes 
muutuvad nad veelgi enam. 


Need raamatud on mõtteenergiast - kõige tähtsamast inimesele vaja- 
likust energialiigist. 

Kui inimene mõtleb õigesti, siis ta hingab õigesti, siis ta toitub 
õigesti, siis ta liigub õigesti ja elab oma sotsiaalset elu õigesti ja on oma 
eluga rahul. 

Et ma hingamisest, toitumisest ja liikumisest vaid mõtlemisega seoses 
räägin, see ei tähenda, et need energiad oleksid vähese tähtsusega nagu 
mõni ekslikult arvab. Ükski õpik ei saa sisaldada täiuslikult kõiki tarkusi. 
Universaalne tarkuseraamat oleks ilma alguse ja lõputa, sest inimkonnal 
tuleb tarkusi aina juurde ja keegi peale inimese ei kirjuta inimkonnale tarku 
raamatuid. 

Teadvustage endale, et üks inimene saab väljendada vaid ühte osa 
tervikust, mis ometi on lugeja jaoks uks, mida see lugeja enda jaoks ise — 
vastavalt oma võimetele pakutut mõista — avab, ja näeb seda, mida näha 
oskab. Kui tahab rohkem näha, siis näeb. Kui ei taha, siis ei näe. Nii on 
tulemuseks imestamine, et ühte asja vaadates näeb igaüks eri asja. 


Mitte igaühele ei ole antud oskust vaadates näha. Selle oskuse võib 

igaüks saavutada. Üks inimkonna mõistmise ja omandamisvõime 
kõrgeimale piirile vastav raamat on piibel, aga seda oskavad lugeda ainult 


vähesed. 
Mida see tähendab? 
See tähendab, et kirjaoskusest ja lugemisoskusest jääb väheseks, et 
tähendust mõista. Kõiges on Jumala kolmainsus. 
Kõiges, mis olemas on, ka raamatutes, on kolm tasandit: 
- vaim 
- hing 
- keha. 


Oleme harjunud keha koos kõigi ülejäänud materiaalse maailma 
ilmingutega pidama primaarseks ja isegi nüüd, mil oleme vaimse maailma 
otsinguil, kipume ise märkamata kukkuma vanade arusaamade sohu. 


I. Sõna on kui keha, olenemata sellest, kas ta on suust välja öeldud, 
kirjasõnasse pandud või mõttelõnga põimitud. Sõna väljendab, sõna toob 
nähtamatu hinge nähtavale. 

Paljud inimesed ütlevad, et nad ei oota oma heateo eest mingit 
vastutasu, et nad ootavad vaid tänusõna, rõhutades sellega oma erilist 


suuremeelsust. Pean ütlema, et täiesti tasakaalus ehk julge inimene ei oota 
isegi tänusõna mitte, sest ta teab, et sõna on tunde füüsilise tasandi 


väljendus. Julge inimene teab, mida teeb, ja tajub kõigi oma tundemeeltega 
teise tundeid kui enda jaoks õpetlikku vastusreaktsiooni. 


1. Sõna taga on varjus sõna mõte, tähendus ehk hing. Mida 
targemaks saab inimene, seda enam avardub tema jaoks sõna mõte. 


- Lapse ja primitiivse inimese jaoks on ühel sõnal piiratud 
konkreetne tähendus. 
- Veidi targema inimese jaoks sisaldab sama sõna suuremat teavet. 


- Palju targema inimese jaoks ütleb see sõna midagi niisugust, et 
paneb ta edasi mõtlema, uusi mõtteid arendama. 


- Väga targa inimese jaoks sisaldab see sõna tervet elufilosoofiat, 
tervet maailmanägemist, liikumist. 


Mida see tähendab? 


Näiteks ma küsin: “Palun, ulatage mulle raamat!” Laps või lapse- 
meelne inimene ulatab kähku esimese ettejuhtuva. Võibolla tema ees laual 

lebas hoopis vihik, aga tema jaoks on see raamat ja ta ulatab, ise rõõmsalt 
särades, et head sai teha. Veidi targem küsib: “Kas ma annan paksema või 
õhema?” sest ta teab, et vahel meeldib inimesele kerge, vahel tõsine 
lektüür. Veel targem ulatab just selle raamatu, mida ma mõtlesin, sest 
tunnetab minu huvisid. Veelgi targem inimene ulatab raamatu, aga lisab 
kasuliku näpunäite raamatu sisu kohta. Targale inimesele ei pea seletama, 


ta tabab vajaliku poolelt sõnalt. 


Sageli pahandatakse, miks mulle selge sõnaga otse ei öeldud, miks 
niimoodi ümbernurga jutuga minu ilus plaan vussi keerati. Tegelikult 
pahandab see pahandaja selle peale, et ütleja teda targemaks pidas, kui ta 
on. Ta ei mõista, et iga inimene tuleb siia ilma head tegema, sest ta vajab 


hea tegemist. 


Teisele hea tegemine, hea ütlemine, ka teise paremaks pidamine on 
alateadlik soov ülendada ja ise seeläbi ülenduda. Sellel põhineb ka viisakus. 
Teine rääkis delikaatsusest “läbi lillede”, aga kuulaja rumalus ei lubanud 


seda mõista. 


Kui tunnistate endale oma rumalust ja jätate teise süüdistamise enda 
haneks tõmbamises, siis juba ainuüksi selle läbi olete targemaks saanud. 
Kui uhkus oma rumalust tunnistada ei luba, siis jäätegi rumalaks, sest ei 
vaevunud mõtlema, olite kangekaelselt omas kinni. 


Märkanmatult jäätegi oma õigusesse nagu end kaitsvasse kindlusesse 
kinni ja ei ava uuele ust. Nii tekivad kõik jäigad, paindumatud arusaamad, 
mis tekitavad kaela radikuliidi ja kindlasti ateroskleroosi. Oletegi kannata- 


jaks muutunud. 


Kõiges on varjatud mõte ehk hing. Kuiei oleks hinge, siis puuduksid 
probleemid. Aga ta on ja sunnib meid mõtlema — inimeseks olema. 


Näiteks paljud inimesed imestavad: “Iga uue korraga, mis ma Teie 
raamatuid loen, saan ma neist uutmoodi aru!?” See on loomulik. Iga 
lugemisega saite targemaks, õppisite sõna mõtet laiemalt ja sügavamalt 
mõistma. Raamatud hakkasid Teie sees elama ja allikana Teie hinge toitma. 
Ma olen ju nad südamega kirjutanud, isegi kui mõne koha peal tundub, et 
riidlen, noomin, kritiseerin. Kui Te avatud südamega loete, siis ei tunne, et 
riidlen, noomin või kritiseerin. 


Iga raamat saab niiviisi lugeja südames elustuda, isegi kriminull, ja 
siis ongi ta õpetaja. Mida rohkem Te südamega loete, seda enam hämmas- 
tute, kuidas Te enne ühe või teise raamatu väärtust ei tunnetanud. 


Üha vähemaks jääb inimesi, kes juba esimese lugemisega raamatute 

sisse lähevad ja raamatud enda sisse võtavad nii, et lugemise ajal eralduvad 
muust maailmast täielikult. Neis inimestes on julgus tegelda endale meel- 
diva tegemisega ja mitte lasta end lugemist mittearmastavate inimeste poolt 
orjastada. Julgus teeb raamatutarkuse lugejale elavaks. 


Hirmunud inimene on pealiskaudne, sest tal on saamisega kõikjal, ka 
lugemisel, kiire, ja ta ei märkagi raamatut peos hoides, et ainukene väärtus, 
mida ta siit otsib, on tarkus. Tarkus on tugevus, vabadus, õnn. Tarkus on 
armastus. See, kes raamatus ainult sündmusi ehk põnevust ja emotsioone 
otsib, see loeb ka minu raamatutest vaid näiteid, aga tarkus jääb saamata. 


Sama kordub ka teiste autorite raamatutega. 


Inimese sõnavara on napp, aga sõnavarandus on lõputult avarduv. 
Teda avardab hingeline suhtlemine. See, mida me üksteisele ütleme, 
kuuleme, haistame, maitseme ja kombime on primitiivne suhtlemine - 
pisikene osa suhtlemisest täiuslikus mõttes. See, mis meie südamed sõnu 
öeldes või silma vaadates tundsid, see on hingeline suhtlemine, millel ei 
ole võimaluste piire. Sõnad ununevad. Hing mäletab igavesti. Ka 
järgmistes eludes. Seda hetkelist hingelise suhtlemise oskuste piiri saab 
igaüks õppida avardama igavikuliseks kui tahab ja võimalusi visalt otsib. 


II. Kolmas tasand on vaim. See on ainuke tasakaalus ja probleemitu 
osa meis. See on hingerahu tasand. 


Vaim on hinge äraõpitud tarkuste kogum. Iga kord, kui me mõne 
eluliselt vajaliku õppetunni oleme ära õppinud, on meeled mõneks ajaks 
rahunenud, sest vaim on targemaks saanud. Varsti annab ta tahtmisega 


midagi teha ehk edasi minna, teada, et tahab jälle õppida. 


Hingerahu on targemaks saamine, mitte targaks saamine ja samasu- 
guseks targaks jäämine. Kes pidevalt targemaks saab, seda hing ei piina. 
Aga kelle hing vaatamata pidevale agarale õppimisele rahutu on, see täidab 
oma mõistust vaid võõra tarkusega, mida ta enda sees veel elama ei ole 


pannud. 
Mida see tähendab? 


NÄIDE ELUST. 


Vaatasin ühte noormeest, kelle pea oli raske, laup selle raskusega 
nina juurele vajunud, pilk pidevalt kahtlustav. Elu oli lootusetult piinavaks 


muutunud. 
Tema hingeelu oli nagu pisikestest leekidest koosnev põletav tuli ta 

ümber. Iga loetud raamat — aga neid oli väga palju — iga läbitud kursus — ja 
neidki oli arvukalt — iga tema meelest targa inimese jutt, aga targad 
tundusid talle kõik, kes tähtsa näoga targutasid — oli kui leek, mis teda 
põletas ja süüdistas, et ta ise nii tark ei ole ja millegagi hakkama ei saa. Ta 
ei leidnud oma teadmistele rakendust, sest ta ei mõistnud, et ta õppis ju 
ainult enda jaoks ja et see ongi tähtis. 


Ta ei mõistnud, et inimkonna arengulugu pannakse raamatutesse 
selleks saatusest määratud inimeste poolt, kellele on antud vastav väljen- 
damisoskus. Need inimesed on oma elukatsumuste ja pühendumise kaudu, 
mis teistele tundub mõttetu kannatamisena, loobumise või ohverdamisena, 
oma ajastu tarkused paberile pannud, et järeltulevad põlved enam nn. 
jalgratta leiutamisele oma aega ja jõudu ei kulutaks. 

Ta ei taibanud, et raamatutarkused tuleb iseendale elavaks hinge- 
tarkuseks teha, siis on nad meie omad. Möödunu ei pea meid vargaks ega 
võõraste sulgedega ehtijaks, sest ta pole nagu kade inimene, kes kõigest 
kasu tahab lõigata. Ajalugu on andja. 

Teadmised teevad meie elu kergeks, vabaks, sõltumatuks, õnnelikuks. 
Teadmistega oleme eluteel tegijad, mitte inimkonna väärtuslikus tööriistade 
laos nürid jalalt jalale tammujad, kelle pea läheb raskeks kurbusest, et kõik 
need instrumendid tema omad ei ole. Hirm, et mind ei armastata, ei lase 
näha, kuidas need tööriistad ehk teadmised sirutuvad seisja poole, öeldes: 
“Võta, kasuta, selleks me ju oleme! Ehita meie abil oma elu. Sinu võtmise 
läbi ei jää meid vähemaks. Vastupidi, me sünnime vastavalt vajadusele aina 
juurde.” 

Niiviisi püüdsin seletada noormehele tema elutu tarkuse tule sees 
põlemise piina ja ütlesin: “Võtke nüüd sellest tulest üks leek ja pange oma 
südamesse... Mida Te tunnete?” 

Hetk tunnetust... “Süda läks soojaks.” Veel hetk... “Süda läks 
kergeks.” Veel hetk... “Pea täks kergeks ja selgeks.” Nii ärkas ellu ühe 
inimese elutu tarkus. Enne oli ta ennast kohustanud targaks saama. 


Öeldakse, et kes otsib, see leiab. Leiab selle, mida otsis. 


Öeldakse, et pime kana leiab ka tera. Aga kuna pimedale kanale väike 
tera silma ei hakka, siis ta leiab selle suure tera, millele ta otsa komistab. 
Iva on ühesugune nii väikeses kui ka suures teras. Igaüks leiab ta nii, nagu 
oskab. 

Kes otsib sõnas halba tagamõtet, see selle ka leiab, isegi kui ütleja 

rääkis tagamõtteta. Kuulja kõrvus saab sääsest elevant. 


Inimese elu on algusest lõpuni kõigi oma mängude, koolitundide, 
tööde ja ettevõtmistega, aga ka raskete takistustega üks suur õppimine, kus 
igal hetkel peaks endale esitama küsimuse: “Mida see mulle õpetab?” 
Niimoodi iseendaga aru pidades saavad inimkonna tarkused mõtleja sees 
elavaks tarkuseks, ilma et ise peaks nende saamiseks sama kannatuste rada 
käima ja võib-olla mõttetult kogu oma elu juba avastatud tarkuste avas- 


tamisele kulutama. 


Mittemõistvad mõistjad 


Tahaksin iga jutu alguses öelda seda, mida iga inimene peaks teadma, 
et mind mõista. Et üleüldse kedagi või midagi mõista: 


Ei ole olemas halba inimest, aga igas inimese on halba. Me tuleme 
siia ilma seda halba heastama. Igaüks tuleb oma halba heastama — see 
ongi elu. Niikaua, kuni on halba, mida heastada, kestab elu. Liht- 
samalt öeldes - elu kestab seni, kuni on tööd. 


Palun ärge lugege edasi enne, kui Te olete endale selle lõigu mõtte 
selgeks teinud! 

Kahjuks on meie hirm, et mind ei armastata nii tugev, et tarvitseb 
ainult hakata kellelegi rääkima, et temas on halba, mis ootab vabastamist — 
kui ta ongi hirmublokis ega suuda vastu võtta seda, mida ma räägin ja mida 
kuulama ta ise tuli. Mina ju ei läinud tema juurde. Hirrn, et mind 
süüdistatakse sellepärast, et ma halb olen ja kellelegi tahtlikult halba teen, 
halvab tugevaimagi inimese mõtlemisvõime. 

Sageli alustan ma juttu: “Püüdke mind õigesti mõista...” ja kordan 
üldteooriat temale vajalikust vaatevinklist, et siis hakata ta isiklikke prob- 
leeme lahti rääkima. Enamik ütleb kohe, et mõistavad — viisakad inimesed 
ikkagi - aga mina näen, missugune see mõistmine on. 

Näen, kuidas mõni sunnib ennast mõistma, sest häda on suur, aga ta 


ei arva sest asjast suurt midagi. Ta loodab, et kui ta minule kaasa noogutab 
ja minu jutu sellega heaks kiidab, siis ma ehk võtan ta häda ära. Ta ei usu, 


et ma võetud saan, aga ta loodab. Hea seegi. 
On neidki, kes on juba kabinetti astudes iseenda peale pahased, et 

tulid. Häda ajas, aga hirm ja kindel teadmine, et nagunii hakkab sõimama, 
ei kao neil vastuvõtu lõpuni. Nad on nii harjunud ainult sõimeldes 
suhtlema, et nad ei oska muud kuuldagi. Ja kui pärast keegi küsib, mida 
öeldi, siis ta ütleb: “4h mista ikka ütles. Sõimas näo täis ja kõik.” Ja kõik 
usuvad. Võite küsida, miks ma selliste inimestega üldse tegelen. Eks 
sellepärast, et nad on haiged inimesed, keda ma ise veel ligi tõmban. Mida 
rohkem ma vabanen hirmust süüdi olla ja hirmust silmakirjalike inimeste 
seljataguse sõimamise ees, seda vähem sellised tulevad. 


Näen lapsevanemaid, kes vaatamata oma skepsisele lasevad abikaasal 
end lapse tervise nimel kaasa tarida. Kuidas saab vee peal hoida laeva, 
mille üks ots kisub põhja? Iga skeptik peaks teadma, et skeptitsism on 
hirm kaotada kindlat toetuspinda. Skeptik saab ilmtingimata oma skeptit- 
sismi kaudu kunagi kannatada, sest ta sunnib elu seisma. Skeptik tahab 
tõestust sellele, mida veel pole sündinud. Ta ei lasegi nähtamatusel 
materialiseeruda, enne ütleb võidurõõmsalt: “Seda pole ju olemas!” 


Mida teha, kui tahate andestamise abil oma last väga aidata, aga 
abikaasa naerab Teie mõtte välja? Või teeb seda keegi teine, kellest Te ei 
saa ei üle ega ümber. See teeb Teile väga haiget. Enesehaletsusse vajudes 
võite raevuda, sest raev tekibki enese haletsemisest. Teadvustage, et 
kõige parem rohi on andeks palumine. Ma ei eksinud praegu sõnaga. Just 
nimelt paluge abikaasalt kõigepealt mõttes kogu südamest andeks, et oletz 
oma hirmu kasvatanud vihaks tema jäiga suhtumise vastu kõigesse, mis uus 
ja uskumatu ning ei ole märganud, kuidas olete hakanud mõtlema, et 
nagunii ta ei taha mõista. Püüdke endale sellise suhtumise toimimise käika 
ette kujutada. 


Ühel hetkel võib Teid rabada äratundmine: “Püha Jumal, mida ma 
olen teinud!” Kohe, kui mõistate oma mõtete nii enese- kui ka teistevaenu- 
likkust, suudate kõigest südamest andeks paluda. Tunnete, et ei pea seda 
tegema, vaid tahate seda teha. Väga tahate, sest vajate seda. Paluge andeks, 
et olete oma skeptitsismiga tema skeptitsismi provotseerinud, ilma et endzl 
oma veast aimugi oleks. Paluge andeks kogu halvustav suhtumine, mis 
skeptitsismiga haakub või hetkel meelde tuleb. Andke endale oma viga 
andeks. Paluge oma kehalt ja lapselt andeks, et enne pole sellisele mõttele 
tulnud ja seepärast olete nad kannatama pannud. 


Kui tunnete, et süda sai kergemaks, siis on abikaasa kindlasti leebe- 
maks muutunud. Siis on alles õige aeg temalt sõnades oma viga andeks 
paluda, nii et uuesti teises tõrksust ei provotseeriks. Vähegi süüdistav 
alatoon provotseerib. Seepärast on vabanemine enda hirmust süüdi olla üks 

esmatähtsamaid tegemisi mõtteravis. Kelles ei ole süütundeid, see ei muutu 
süüdista jaks. 

Näen, kuidas mõni eriliselt sõnakuulekaks kasvatatud ja kasvanud 
inimene istub tuimalt ja ootab, et mina talle isegi mõtted pähe paneksin, 
mida ta siis sama tuimalt kodus järgi kordaks — ja oleks õnnetu, et ta 
probleem ei lahene. Sellist inimest hoiab üleval ainult lootus, et elu heaks 
muutub, et elu heaks tehakse. Tema eluline passiivsus on hämmastav. Talle 
selgeks teha, et ta väärib oma saatust, on võimatu. Kuigi ta tahab. 


Näen ka teist äärmust — tänapäeva inimest, kes elab mängleva 
kergusega. “Milleks siis telefon on, kui mitte kasutamiseks, ” ütleb ta ja 
helistab: “Öelge palun, missuguse stressi ma pean lahti laskma.” Ta enda 
mõttelaiskus on nii hämmastavalt suur. Kui ma vastaksin 1:1 tema 
küsimusega, siis lajataksin talle nagu puuga pähe. Kurbus valdab mind, 
olgugi et ei tohiks, kui ütlen, et see pole telefonijutt. Talle ei või isegi 
emalikult noomides öelda, et tõsistesse asjadesse nii kerglaselt suhtuda ei 
tohi, sest ta solvuks ja saaks vähemalt nohu, kui mitte hiljem midagi 
hullemat. Aga tema ütleb: “Mulle võib halba otse näkku öelda, mina ei 
karda midagi.” Tõstan pilgu abipalves Jumala poole — tema teab, mis- 
sugune piin on selliseid viisakaid mitte-kuhugi-viivaid vestlusi pidada. 


Elu kvaliteet näitab inimese passiivsust või aktiivsust selle elu 
elamisväärseks tegemisel. 
Kes teeb? Kuidas teeb? Mida selline tegemine üldse tähendab? 


Kui küsin seda, siis tundub, nagu oleksin inimesele lahtise käega vastu 
vahtimist virutanud. Nii, muideks, äratatakse minestanuid ellu ehk, teisiti 
öeldes, kutsutakse vaim uuesti kehasse tagasi. See on väga tõhus vahend 
neile, kelle häda füüsilist valu ei tee. 


Valu on suurepärane hingelisest tuimusest ärataja, aktiivseks elu eest 
võitlejaks tegija. Võitlemine on küll vihaenergia suurendamine, aga ta on 
parem apaatsusest, käegalöövast ükskõiksusest, mis jääb ainult teiste peale 
lootma ja lõpuks muutub teiste süüdistamiseks. Selline inimene tuleb aina 
uuesti ja uuesti vastuvõtule, kuni ma talle haiget pean tegema, öeldes 
nõudlikult: “Enne me ei kohtu, kui Teieiseenda meeleparandusega tööle ei 
hakka.” See on üsna häid tulemusi andev raviv mõte. 


Olen õelnud, et kui ma cumalam olin, siis mul lubati teha vigu ja ma 
ei saanud kõrgemalt poolt karistada. Ma võtsin inimeste haigusi ära, 
tekitasin imeefekte ja olin ise taevani õnnelik. Nii õpetati mind endasse 
uskuma — oleme ju vaid hirmunud inimesed ja seepärast vajame oma 
teooria ehk tunnetuse tõestust. Vajame oma tööle head tagajärge. 

See, et ma iga kord Jumalat tänasin, ei löönud endale rusikaga heast 
meelest vastu rinda ega öelnud suureliselt: “Mina! Mina!! Mina tegin ta 
terveks!!!” oli minu õnn. Olen alati hetketi tunnetanud iseenese mannetust 
ja seejärel mind tugevaks muutvat õnne olla üks selle seletamatuga, mis 
toetab ja tugevaks teeb, andes mulle julguse selle tunde võimendumise 
hetkel selginenud pea mõtteid uskuda ja nende juhtimisel tegutseda. 


Endale hakkasin ma üha sagedamini ütlema, et Jumal aitas, aga 
inimestele ütlen ma seda väga harva. Ma ei taha endisi ateiste Jumala 
nimega ära peletada. Niikaua, kuni inimene ei tea, mis Jumal on, pole 
mõtet talle seda peale suruda. Ärgu olgu Jumalal nime, peaasi et ta on. 
Jumal sellepärast meist ära ei pööra, sest ta on mõistev oma laste suhtes. Ta 
on ju Kõik. 

Ma olen ju isegi alles nende viimaste aastate jooksul pannud sellele 
seletamatule nimeks Jumal, imestades, kuidas minu eneseusu suurenedes 
avardub minu arusaam Jumalast, andes mulle üha selgemat, konkreetsemat 
ja täiuslikumat kindlustunnet. Kümmekond aastat tagasi oleksin ma häbe- 
nenud seda tegu teistele inimestele tunnistada. Hirm ateistide ees reeturiks 
osutuda tekitas häbitunde. Enda usutunnistuse häbenemine tähendab enese- 
kindluse puudust. 


See kindlus on usk enesesse ehk hingerahu, mis annab võimaluse näha 
maailma aina laiemalt ja sügavamalt ning teda mõista. Järjest selgemaks 
saab mulle arusaam: aita iseennast, siis aitab sind ka Jumal. Jumal saab 
tulla inimesesse niivõrd, kuivõrd inimene teda endasse laseb ehk niivõrd, 
kuivõrd ta Jumalat usub ehk niivõrd, kuivõrd ta Jumalat uskuda ei karda. 


Jumalast jutlustamine ja piibli tsiteerimine ei ole veel uskumine. 
Aga sellest hiljem. 


Mida targemaks saab inimene, seda enam peab tal olema õigesse 
tulemusse uskudes ettenägelikkust ja kannatlikku meelt. Nii olen ka mina 
mõistnud ja kogenud, et ainuke hea ja püsiv tulemus on see, mille inimene 
ise saavutab, kui ta oma veast on aru saanud. 


Mis on ime? 


Kas vähkkasvajast paranemine on ime? Teie meelest on. Minu ja 
paranenud inimese meelest mitte, sest me teame, kui palju tööd iseendaga 
on selle tervenemise taga. See võib olla imestamine, aga mitte ime. Töö 


kiidab tegijat, ütleb vanasõna. 


Mittemõistjad mõistjad võivad olla väga erinevad. 

Toon näiteks tüüpilisemaid. 


1. Mu ees istub inimene, kelle silmad hakkavad juba minu vähese jutu 
peale vaimustusest särama. Mina räägin tema halvast, mis vabastamist 
ootab, aga tema vaimustub minust. Ta kiljuks vaimustusest, sest ma räägin 
temast õigust. Oi, kuidas küll nii võib näha! Mina teen tõsist tööd, aga tema 
kepsleb rõõmust. 


Ma olen temale nagu vihm, mis tema kui aknaklaasi puhtaks peseb. Ta 
imetleb vihma ja oma puhastunud palet mõistmata, et klaas sai puhtaks 
selleks, et läbi tema sisse ja välja vaatama hakata. Ja mitte ainult vaatama, 
vaid ka nägema. Selline kõigiti kena inimene peab enne palju vaeva 
nägema, kui ta mõttetöö vilja kandma hakkab. Aga lootusetu ta ei ole. 


2. Mu ees istub inimene, kelles on tõsine teadja-inimese kõigutama- 
tus. Trumbiks veel teadmine, et ta on ise juba hädalisi aidanud. Räägin 
tallegi tema halvast, aga tema reaktsioon on soliidselt ühene: “Ma tean seda 
niigi. Ma olen selle kõik juba ammu korda teinud.” Ma selgitan, et kui ta 
oleks stressi täielikult vabastanud, siis mina enam ei näeks seda stressi ja 
häda oleks kadunud. Aga tema on harjunud raviks pidama energiaga 
biovälja korrigeerimist ehk lihtsamas keeles käega ravimist, ja kuna ta ei 
näe mõtete liikumist, siis ei usu ka. 


Klammerdumine saavutatusse, eriti kui see on vaimse tasandi saavu- 
tus, on paljudele ravijatele kaane pealepanija. Areng peetub, kui tekib 
tunne, et nüüd olen kõige suurema tarkuse lae saavutanud. Proovin avada 
tema probleeme ühest ja teisest kandist, tulemuseks vaid vaoshoitud 
ärrituse kasv ja väljaütlemata mõte: “Milleks ma siia üldse tulin, kui ta 
mulle midagi erilist ei räägi!” Mul on väga raske talle mitte öelda, et temas 
ei ole midagi erilist, ta vaid peab end eriliseks. 


Ta on nagu kanalisatsioonikaevu luuk, mis järjest kõrgemale tõuseb, 
mida enam rasked veokid tee madalaks sõidavad. Ta tahab oma ülespoole 
kerkimisega varjata temas olevat solki, mõistmata, et kui tema all torustikus 
voolaks puhas vesi, siis tema ei oleks kanalisatsioonikaevu luuk, mis 
uhkeldab sellega, et ta enda seljas sõitmisele nii vapralt vastu paneb ja 
sellest paremaks saab. 


Kui ta oma stresside allasurumise asemel endale tunnistaks, et teeb 
seda hirmust halba välja näidata, siis ta oleks üks suurepärane luuk, mis 
vajub koos teega, teenib enda otstarvet ja ei saa haiget nendelt, kes temast 


üle on. 


52 


Kähjuks ei taha enamik inimesi näha iseendas voolavat solki enne, kui 
solk hakkab üle ääre voolama. Selline inimene tavaliselt ei paindu, ta 
murdub. Selliste inimeste tüüpiliseks eneseõigustuseks on: “See on minu 
missioon. Minu!!! Ega saatuse eest kuhugi ei jookse. Kannatused peavad ka 
olema. Jne.” 


3. Mu ees istub kibestunud inimene, kelles on vapper alatine pingeline 
valmisolek ennast kaitsta isegi seal, kus teda ei rünnata, tõestamaks, et talle 
on väga palju liiga tehtud. Ta laps on haige. Kirurg võiks aidata, aga pole 
tulemustes päris kindel. Ega ta arsti ei süüdistagi. Aga miks elu on nii halb? 
Kas ei ole küllalt sellest, et ta vanemad on pidanud püssitoru ees seisma ja 
oma kodu jätma? Miks tema vanemad, miks mitte teised? Lapsesse peab 
see ju jätma igavese andestamatuse ülekohtu vastu, see ei saa ju teisiti olla. 
Nii nagu tema vanemates, nii on ka temas igavene leppimatu viha selle riigi 
vastu, mis nii tegi. Riik on lakanud olemast, aga viha elab ja kosub ja on 
märkamatult kasvanud üle vihaks igasuguse riigikorra vastu. 


Tegelikult vihkab ta võimu ehk orjust ehk vabaduse puudust ja tahaks 
kätte maksta selle olukorra tekitajatele, aga et ta ise riigita ja seadusteta 
hoopiski elada ei oska, selle peale ta ei mõtle. Ta ei suuda mõista, ei 
vaatamata riigikorrale juhtub iga inimesega see, mille ta ise oma mõtetega 
endale ligi tõmbab. 


Ta on kui ürginimene, kes hiilib võsas ja püüab oma jälgi kaotada. Ta 
on teinud võssa suure hundipüüdmise augu, mille põhja on pannud murtud 
lamba. See auk on kättemaks vanale hundile, kes juba tema vanemate 
eluajal nende lambaid murdis. Alati alustas nende karjast, naabrimehe 
juurde ei jõudnud kunagi. Ajad on muutunud, aga viha vana hundi vastu 
kasvab. Auk on pealt meisterlikult kaetud. Küllap värske liha lõhn selle 
vana vaenlase ära petab. 


Sama rada pidi tuleb laps. Ta on sõnakuulelik oma vanemate loodud 
rajal käija. Püünis saab talle lõksuks. Ütlete: miks laps vanemate pärast 
kannatama peab? Sellepärast, et ta on nii sõnakuulelik vanemate 
kättemaksu-meelsuse edasikandja. 


See püünis, antud juhul haigus, on halb, aga ta takistab last julmaks 
kättemaks jaks saamast ja selle poolest on ta hea. Selle inimese last saaks 
aidata kirurg, aga ta ei ole tulemuses kindel. Tark kirurg on, tunneb ära, et 
keha võin ma sul aidata terveks teha, aga sinu hinge teen ma sellega 
haigemaks ja lõpptulemusena on asi hullem. Arst ootab soodsamat aega, 
teisiti öeldes, ta alateadvus soovitab teda oodata, et äkki hakkab patsient 

enda heaks midagi tegema ja loob sellega soodsad tingimused arstile ja enda 
operatsiooni järgsele paranemisele või paraneb ilma operatsioonitagi. 


4. Mu ees istub inimene, kelle raske rahu sellest, et ta on mõistnud, et 
kõik ta hädad ja õnnetused on emast, ei ole teda aidanud. Ta on oma 
tavalisele süüdlaste otsimisele ja leidmisele veel ühe, selle kurja juure - 
ema - lisaks saanud. Vaatan selliste inimeste vaimupimedust, tema hirmu, 
et mind ei armastata, mis on kasvanud allasurutud vaenuks maailma vastu 
ja mõtlen: “Miks küll mu raamat selliste inimeste kätte satub? Et nemadki 
otsivad hingepiinast vabanemist? Seda küll, aga nad ei oska ju lugeda.” 


Selline inimene on kui päästikul sõrme hoidev snaiper võsas, kes kohe, 
kui tuul oksakese kõrvale lükkab, avanenud pilust esimesele ettejuhtuvale 
liikuvale objektile kuuli saadab, ise rahul, et vaenlase hävitas. Ja kui ta 
pärast võiduhurraad põõsast välja karates rõõmupäikesest pimestatuna 
pilgu maaslamajatele viskab, siis ta ei märkagi, et üks nende seas on ta 
ema. Inimene, kes on talle andnud füüsilise elu ja õppetunnid, mille ta ise 
on valinud, aga mida ta tunnistada ei taha, sest ta tahab oma hädade 
säüdlast leida. Ta ei oska seda otsida iseenesest. 


5. Mu ees istub mees, kelle järjekordne naissuhe on katkenud. Ta ei 
kurda midagi, ta tahaks surra, aga ei tea, kuidas seda nii soliidselt teha, et 
lastele mitte halba mälestust jätta. Pisikene muu võimaluse lootus juhtis ta 
minu juurde. Ja ta loodab ikka veel, et ta mitmest abielust sündinud lapsed 
vaatamata emade ässitustele teda või kasvõi tema raha vajavad. 


Ta sõnu tuleb välja tirida või ise välja öelda, siis ta noogutab. Tema 
usk abielusse, ka vabaabielusse ja üldse naise armastusse on purunenud. 


Mees on mehelikult ilus, aga nägu on murest mustjas. Seal on kirjas 
magamata ööd ja joodud joogid. Ta ei varja seda. Ta ei rõhuta oma tarkust, 
sest sellest pole midagi kasu olnud. Ta ei nuta taga oma raha, sest tal on 
hea meel, et ta oma nahagi kätte sai, kui järjekordsest uksest šampusepudeli 
korgina välja lendas. Ta tahaks teada, miks temaga alati ühte moodi läheb 
ja iga järgmise naisega ikka hullemini, kuigi alguses oli lootus, et seekord 


on see õige. 


See mees on kui rikkaliku toiduvaagna ees näljane, kes on just noa ja 
kahvli haaranud ja on esimest pala suhu upitamas, kui uksest hõljub sisse 
kaunis naine, puusad ja rinnad isuäratavalt lainetamas. Mees ei näe enam 
toitu. Lummatult on ta silmadega seda naist õgimas. Naine muudkui hõljub 
nõiduslikult ringiratast ja mehe näljane nägu saadab teda niikaua, kuni 

mehe kaelast saab keerdus köis, mis järgmine hetk ta enda kõri kinni 
pigistab. 

Ta ei mõista, et ta enda nälg naise armastuse järele teeb iga naise 
kauniks, aga kui ta kiirustades selle naise keedetud toidust kõhu täis sööb, 
siis ütleb ta selginenud silmanägemine, et see naine pole jälle see. Aga 
naine tunneb selle ära, ja tema tehtud toit saab järjest vähem armastusega 
õnnistatud. Ka tema tunneb, et see pole see. 


Et oma viga parandada, püüab mees rahakoti abil naist armsamaks 
muuta, mõistmata, et sellega suleb järjest enam tee naise südamesse. 
Rahakõlina taga hingekella õrna helinat ei kuule. Ise otsib hinge, aga ajab 
selle kehaga segamini. Tema on hädas naistega ja naised on hädas temaga. 
Aga mõlemapoolselt on õnnetus upsakuses, mis ei luba teineteise südame 
kõrgusele kummarduda, et kuulata, kuidas südamed tuksuvad siiski 


teineteisele. 


Hinged viivad inimesed kokku, mõistused rebivad selle ühenduse 
ribadeks. Hingevalu suurus märgib hävitustöö tõsidust. Laste elu 
näitab hävingu sügavust. Lastelaste elu näitab selle hävingu totaalsust. 


6. Mu ees istub mees, kes kuulab viisakalt mu juttu, et tema haigus on 
vale mõtlemise ehk hirmu, et mind ei armastata ja sellest tekkinud kurbuse 
kuhjumise tagajärg, ja et minu kallist aega mitte tulutult raisata, hakkab 
mulle intelligentse inimese eriti veenval moel selgitama: “Austatud proua! 
Minu lugupidamine Teile nende suurepäraste raamatute eest. See on 
imepärane, et üks eesti naine millegi taolisega hakkama saab. Aga uskuge, 
minul sellist hirmu ei ole. Ma olen tark mees. Ma olen kuulus mees. Ma 
olen rahvamees. Ma olen maailmamees. Ma olen muusikamees, kultuuri- 
inimene... Naised armastavad mind. Kollektiiv armastab mind, sest ma ei 
jäta kedagi märkamata. Ma leian päeva jooksul igaühe, isegi koristaja 
jaoks, mõne minuti, et huvi tunda, kas tal ei ole mitte muresid.” 


Kuidas öelda sellele targale mehele, et ta on oma hirmudega nagu ema 
juurest liiga varakult ära võetud kassipoeg, kes ammu tüütab seltskonda, 
kelle jalgade vastu ta ennast nurrudes nühkimas käib, et paitust ja 
tähelepanuavaldust ära teenida. 


Julge inimene ei kuluta ennast ega teisi tühjale seltskondlikule 
vestlusele, aga ta ei jäta ka kunagi vajalikku ütlemata. Ta teab, et kes 
sõnadeta ei mõista, sellele peab ütlema, sest nii on vaja. Nii saab rumal 
targaks ja targa inimese kohus on rumalale tarkust jagada. Kas rumal selle 
vastu võtab, see on rumala asi. See julge inimene ei mõista, kui arg ta on. 

7. Mu ees istub inimene ja ma küsin, mis probleem teda vaevab. “Ei, 
mul ei ole probleeme,” vastab ta sirgeks nõksatades. “Miks Te siis tulite, 
kui Teil ei ole probleeme?” püüan seda probleemide all kokku vajuvat 
vaprat rääkima ärgitada. “Vaadake, ma olen vaimse töö tegija. Mul on 
kodus ja tööl kõik korras,” hetk sõnade otsimist, “aga ma ei tunne millestki 
rõõmu.” 


Näen: ta on kõlava häälega ja sõnakas, teisi endast üle rääkida ei lase 
ei tööl ega kodus. Tema arvamus on alati õige. Ta on töökas, teised temast 
üle ei saa, isegi kui tahaksid. Ja teised peavad sama moodi tööd tegema kui 
tema. Ta on tark nii koolihariduse kui ka kõikvõimaliku enesetäienduse 
mõttes. Ta on ka kaasaegse New Age'i kirjandusega kursis. Ta on 
kokkuhoidlik ja säästlik iseenese ja teiste suhtes. Ta ei kuluta ühtegi minutit 


as jatult. 


Ta on pillikeelena pingul, tänapäeva musterinimese eeskujulik näidis, 
kes ei julge endale tunnistada, et ta kulutab oma energiat hirmude allasuru- 
misele, oma vihade vaoshoidmisele, sest ta ei suudaks üle elada häbi, kui 
keegi teda eneseväärikust kaotamas näeb. Kogu tema positiivsusele vaata- 
mata peetakse teda igavaks, tema seltskonda on raske taluda. Tema tarkus 
peletab noori õppimisest eemale. Ta ootab südamlikku kiitust ja tunnustust, 
aga ta ise on emotsioonitu ja emotsioonitut tänu pole olemas. 


Ta on nagu kimalane, kes varavalges loodust äratama hakkab. Ta 
piniseb valju häälega lille juures, kuni see oma uniseid lillesilmi avama 
hakkab. Siis lendab ta teise juurde, siis kolmanda juurde — aina kiiremini 
ja kiiremini, et neid äratada, muidu ärkavad ise. Ta mõtleb, et tema avab 
lilleõied ja ei saa aru, miks lilled oma rõõmsa pale päikese poole 
pööravad. “Mina, mina, mina äratasin teid!” karjub ta hing, aga lilled 
teavad, mis vägi neid naeratama pani. Väsimus, tüdimus, pettumus ja 
lootusetus summeeruvad kimalase hinge üheks suureks masenduseks. Kuhu 
see rööm veel mahub? 


8. Mu ees istub rinnakasvajaga naine, kelle selg on ülipingest nii 
sirge, et kui oleks võimalik, siis ta käiks tagurpidi kõveras. Ta tuli oma 
häda põhjust minu käest teada saama. Kahjuks ei ole selles tahtmises soovi 
iseennast muutma hakata. Ta tahab teada, kes on süüdi. 


Näen tema kohutavat kibestunud solvumist sellepärast, et teda pole 
arvatud kõrgete külaliste hulka. Tema pidulikud ettevalmistused luhtusid, 
tema kaunid igatsused purunesid. Tema pisikest südant hakkas närima 
alandatus, mis küpsetab kättemaksu. Haigus tuli teda selles takistama. 

Mehe lohutamisele reageerib naine nii nagu ikka pea selga ja selja sirgu 
viskamisega. Tema resoluutset, nii nagu segajat teelt ärapühkivat ja tüütut 
juttu lõpetavat käeviibet saadab terav: “Ei! See ei häiri mind sugugi. See 
pole asi, mille pärast nutta.” 


Viha mehe peale, kes oleks pidanud nii palju delikaatne olema, et 
ebameeldival teemal juttu ei alustaks, kadus samasse, kuhu solvuminegi - 
uhkuse seina taha. 


Ütlesin naisele, et tema stressikarika viimaseks tilgaks sai solvumine 
sellest, et teda ei peetud seltskonna vääriliseks. Ta reageerimine minu 
jutule oli nii kiire, et ma ei saanud mõtetki lõpetada. Kui ta lõug tõusma ja 
graatsiliselt sirutatud sõrmedega käsi resoluutselt eest-ära-mina-tulen lükka- 
vat zesti tegema hakkas, siis ma juba teadsin, mida ta ütleb. Ütleski. Samad 
sõnad, mis mehele. Ta on ju õige inimene. 


Ta on nagu hinnaline portselankann, mille käepide on rohkest 
pruukimisest purunenud, aga liimi abil uuesti osavalt taastatud. Üks 
pisikene, aga oluline ja nähtav tükike on puudu. Seepärast seisab see 
kullaga kaunistatud kann pimedas kapis, kus ta ikka on seisnud ja kus tal 
alati hea on olnud ning teda kasutatakse vaid harva vanade ilusate aegade 
meenutamiseks. Aga kann ihkab olla nähtaval kohal uues kallis kapis, kuid 
ei saa aru, et ta ei sobi sellesse võltsantiiksesse interjööri. Pisike puuduv 
kild saab ussiks õuna südames, ja kui kannu tõstma hakatakse, siis jääb 
tõstja kätte ainult käepide, sest kann purunes kukkudes tükkideks. 


9. Mu ees istub ema, kelle hingel on suur mure oma ratastoolis 
vaevleva lapse pärast. Ta ei ole oma last sundinud, et laps ülemäärasest 
vastumeelsusest kõndida ei saaks. Kuidas ta oleks seda teha saanudki, kui 
laps on juba väiksest peast selline. Ja üleüldse on ta vaid eeskujuga 
õpetamise pooldaja. Talle on lapsest saadik silma torganud, et nende 
vanemate juurest, kes lastega pidevalt riidlevad, jooksevad lapsed kaugele, 
kui aga jalad juba vähegi kannavad. 


See, et ta isegi selline laps on, sellest ta ei räägi, sest ta tahab oma 
vanemaid pühaks pidada. Ta ei mõista, et halvaga leppimine ja halva heaks 
rääkimine on halva suurendamine. Ta ei tea, et halvaga leplik olemine on 
halva mõistmine ja sellega enda suhtumise muutmine ehk endas halva 
heastamine. 


Talon kiire, järjest enam kiire, ta püüab gaasipedaalile vajutades oma 
süütunnetest kõrgemale tõusta ja tõestada, et on tõõkusega parem paljudest 
teistest. Mõtlemine röövib liiga palju aega. Las sellega tegelevad need, 

kellel aega palju käes on. Ei, ei, ta ei taha öelda, et rikastel pole midagi 
teha ja et tegelegu nemad mõttemõlgutamisega. Ta tahab ise jõukamaks 
saada ja ta teab, kui palju see aega ja jõudu nõuab. Ta ei taha kellelegi oma 
ülekohtuse sõnaga liiga teha. Ta ei taha teistest isegi halvasti mõelda. Tal 
pole aega mõelda, ta jookseb pidevalt. 


Ta on nagu võidukihutamisel kurvist välja paiskuv auto, mis üle 
küngaste ja mägede hüpleb, ise rõõmsalt ja kaasakutsuvalt tahapoole 
vaadates: “Järgnege mu eeskujule!” Ta ei tea, kuidas ta lendab, ta teab 
kuhu ta lendab. Ta mõtleb unistuste eesmärgist ja ei märka. et lendab 
hukku. Ta ei julge üldse sellele mõelda, et võib eesmärgini mitte jõuda. 


Ta ei taipa, miks tema taga sõitja, omades paremaid eeldusi, äkki 
vaateväljalt ära kadus. Ei tea, miks ta seisma jäi? Ta ei mõista, et ta tahab 
ainult piirkiiruse ületamise läbi maast õhku tõusta, lennukiks muutuda ja 
selleks jääda. Ta ei mõtle, et ühel hetkel tuleb ka maanduda, sest kütus 
saab otsa, siis on rattaid jälle vaja. Tema ei näe, aga teine näeb. Ja teise 
hirm vajutab äkaliselt pidurile, blokeerides rattad ja auto kaotab juhitavuse. 
Nüüd on ta vaid pealtvaataja erilise lennuki peadpööritavaile trikkidele. 


10. Mu ees istub naine, kes peale abielulahutust tahaks hingerahu 
uuesti tagasi saada. Et minu suhtumist endasse parandada, jätab ta tasa ja 
targu mainimata, et ta tahab seda peale järjekordset lahutust. 


Ta istub näiliselt rahulikult ja tema kohta võiks ainult kiidusõnu õelda, 
kui hinge ei vaata. Ta on noor ja ilus, lisaks hästi säilinud. Üleelatud 
tragöödia pole ta näole jälgi jätnud. Ta on haritud ja intelligentne ja jälgib 
pingsalt, kellele mida õelda. Ta on moodne ja kallilt riides, kuigi mainis, et 
tal on materiaalse eluga toimetuleku probleemid. 


Ta on nagu saladuslikult kaunis pime, külm ja kõle tuisune öö, mida 
võib läbi akna vaadata, aga mille sisse ise ei tahaks sarruda. Vastu tuult 
tulevad pimedusest tumedad, vaevu tornist eristatavad kaitsetud inimesed - 
mehed ja lapsed. Mustast ööst ja mustadest kujudest tormavad läbi tuisu 
valged jäised litrid, milledest paljud on äravahetamiseni sarnased kuldmün- 
tidega, mis niidavad kaitsetuid kujusid serviti. Aga alles siis, kui litter 
tabab südant, muutuvad nõidusliku tormise öö mängu etturid olematuks ja 
sulavad mustava ööga üheks. Torkab silma, et mida pimedamaks muutub 
öö, seda enam väheneb lendavate rahatähtede hulk — elulahingus hävinevad 


mõlemad pooled. 


Ma peaksin sellele naisele ütlema, et ta armastab elus kõigepealt raha, 
sest peab seda oma elu kõige kindlamaks toeks. Peaksin talle ütlema, et 

raha on kui mõõk, mis niidab ta mehi ja lapsi, aga ma tahaksin teda säästa. 
Ta on ju vaid eksinu, kelle silmad haaravad sädelevast kui päästerõngast. 
Vaatan, missugune oli ta aasta tagasi, siis, kui tormist ei olnud veel 
märkigi. 

Ta on nagu suur meri, mille võimsad lained kannavad oma pinnal 
kuldmünte. Lained tekitavad liikumise, mündidseisavad paigal. Nad ei vaju 
põhja, sest vesi on saastast paks. 


See saast on kibestunud naissoo kindel teadmine, et meessugu on 
vilets, saamatu, üdini halb. See on nii imestamapanevalt enesestmõistetav 
ja loogiline dogma, nagu sisemaa mere paratamatu reostuminegi. See meri 
on kahe vaenuliku poole piiril ja teda reostavad teineteisele kättemaksus 
näpuga teisele näidates mõlemad pooled. Meri võtab kõik endasse. See 
meri ei tea midagi vabast isepuhastuvast ookeanist. 


Mida Teie oleksite sellele naisele öelnud, et ta hingerahu tagasi saaks? 


11. Noor mees on lühikese aja jooksul imelikult otsa jäänud. Keegi ei 
leia haigust, aga ta tunneb, et püsib veel vaevu jalul. 


Kui märgin, et see on abiellumisega seotud, siis ta jaatab, sest pani 
seda tähele, aga põhjuseks seda pidada ei saa, sest elas selle naisega juba 
enne koos. Formaalsused pandi hiljuti paika. See naine meeldib talle ja ta 
on selle naise endale saamisega üksjagu vaeva näinud. Ta teab, et tema 
meeldib naisele ka. Ta näeb, et nende perekonnaelu on parem kui teistel. 
Mehe kindla kõneviisi taga on sügavad kõhklused ja tema “see naine, selle 
naise, parem kui teistel” reedavad tema hüppevalmis olekut. 


Mees on pidevas pinges. Tal on oma naine ja seda omandit valvab ta 
kiivalt. See on nii loomulik — ta ju armastab naist. 


Ta on nagu oma tähelepanuvõimet pidevalt teravdav kõuts, kes on 
õnnelik, et ühele kiisule meeldib tema valdustes olla. Ta on võtnud endale 
kohustuse olla kiisule kõige võimaldaja, mida kiisu tahab. Kiisu ei tahagi 
midagi erilist, ta soovib ainult selle toreda kõutsi südame ligi pääseda, et 
armastada. Ta on noor ja seepärast nii vähenõudlik. Kõuts on ka noor, aga 
tema on harjunud asjade maailmaga, ta on sametsohva-päritoluga. 

Kõuts valvab isegi seda, et keegi tema kiisule midagi ei annaks, 
niisama midagi ei kingiks. Olgu see või vana pulstunud ja väljaveninud 
kiisumammi, kes oma lapsukest unustanud ei ole. Kõuts tahab olla nii hea 
mees oma naisele, et naine kunagi millestki puudust ei tunneks. 

Aga naine tunneb, sest ta mäletab oma isa hellust, kui isal ei olnud 
just parasjagu võimalik perele seda anda, mida raha eest pidi saama. Ta 
korvas selle puudujäägi armastusega ja nende perekond õppis kartma suurt 
raha, mis õnne ohustas. Naise alateadlik hirm ületähtsustada raha, mis 
mehe armastusest kaugele viib, tõmbas ligi mehe, kelle jaoks majanduslik 
kindlustatus on elu alus. Mees ongi järjest enam raha nimel naisest kaugel, 
ja teda isegi juba häirib naise tahtmine liiga palju teineteisel kaelas 


rippuda. 


Mehel on him, et vaeseid mehi ei armastata. Naisel on hirm raha 
armastada. Mehe omanikutuone ehk hirmunud inimese armastus on kas- 
vanud hirmuks naist enne armastada kui õnnelikuks ei ole teinud. Hirm on 
vaikselt süütunneteks üle kasvanud ja tekitab üha suuremat väsimust, 
tujutust, tülgastust, vastumeelsust kõigele, mis meelt ei rõõmusta. See on 
noor vanamees. Tema keha tuli talle appi viga parandama. 


12. Vastuvõtul on lastetu abielupaar. Kenad haritud inimesed, aga 
eluvõõrad. Naine eriti on nii lapsik, et tahaks teda nagu 9-aastast, kes 
täiskasvanut tahab mängida, õpetada: “Vaata, kallis, varsti hakkavad sul 
mensesed käima. See on täiskasvanuks saamise, mitte veel täiskasvanud 
olemise märk. Kui loodus sulle juba mensesed on kinkinud, ent sa oled 
täiskasvanut ainult mänginud, siis võtab loodus su mensesed ära, et sa oma 
lapsikust mõistaksid ja end parandaksid. Nii, et ole praegu veel natukene 
laps, mängi oma mängusid nii, et isu täis saab, siis julged sa ka 
täiskasvanud olla. Igal asjal on oma aeg.” Seda ma ainult vaatasin, sest 
30-aastane naine peaks sellist juttu solvavaks. 

Minu esimeste vigade parandamise vajadusele viitavate sõnade juures 
hakkab naise miimika koketeerivat üllatumist väljendama. Võiks öelda, et 
ma pole veel mitte midagi öelnud, aga tema juba õhkab ja lööb mõistvalt 
muiates pilgu mehele ja siis maha. Selles sõnatus märguandes on naerune: 
“Olgu, kannatame selle tüütu jutu vigadest välja. Vaata, kui tore, kui 


saame, mida tahame.” 
Kahjuks või õigemini õnneks ei lähe lapse vaim oskusliku seltskon- 
navestluse õnge. 


Mees vaatab armunult oma naist. Nad on aastaid koos elanud, aga 
ikka veel tegelevad ainult mõlemapoolse armumänguga ehk armunud 
olemisega. Aeg oleks juba armastama hakata. 


Nad on nagu väikesed poiss ja tüdruk, kes seisavad maast laeni täis 
mänguasjade riiuli ees. Poiss vaatab võlutult tüdruku kiharate hüplemist 

kuklas ja palub Jumalat, et tüdruk saaks, mida tahab. Ta on lummuses ja 
mõtlemisest kaugel. Tüdruk trambib pirtsakalt jalgu ja peksab oma pisikesi 
rusikaid vastamisi ning kiljub: “Tahan seda saada!” ning näitab kõige 
kõrgemal riiulil, seal lae all olevale kõige ilusamale, õrnemale ja kallimale 
nukule. 


Allpool käeulatuse kõrgusel on ilusad, aga mis kõige tähtsam — 
vastupidavad nukud, mis sellise jonnaka nõudja karmi käe all kohe 
tükkideks ei pudene. Aga tema tahab seda kõige täiuslikumat, kes liigutab 
käsijalgu, pööritab silmi ja hüüab kõva häälega nagu tüdruk isegi. Ta 
tahab enda sarnast, aga ei oska näha, et temasarnased on tema näo 
kõrgusel. Ta ei oska mõista, et täiusliku saamiseks peab ise enne täiuslikuks 
saama. 


Pean olema väga delikaatne, et prouat mitte solvata. Aga kui proua 
solvub, siis on mees juba rohkem kui solvunud, sest tema naisele tehti liiga. 
Nad on mõlemad oma elu nii keerukaks ja ebasiiraks teinud, nagu TV 
sarjafilmide s. 


Nende jaoks on elu ilus muusikalise taustaga elektrooniline kassi ja 
hiire reklaammäng ja neil on pahameel, et keegi nende elu selliseks ei tee. 
Nüüd on minul vaja, sest neil on vaja, neile elu lihtsus avada, et nad oma 
vigu oskaksid parandada, kui tahavad. 


Lühidalt öeldes on mul vaja neile selgeks teha, et lastel mitte ainult ei 
käi mensesed, vaid ka, et lastel ei sünni lapsi. On alles raske ülesanne! 


13. Noormees, kes mu ees istub, on teinud enesetapukatse, aga ta on 
ära päästetud. Ta teab, et ta ema ei anna seda talle mitte kunagi andeks, sest 
ta on ema oma tembuga teiste inimeste ees häbistanud. Tema kodu on 
temale vangla, sest vanemate kodune terror on talumatuks muutunud. Sellel 
noormetel ei tohi olla oma tahet. Hea nimel on ta lapsest saadik vastuvaid- 
lematult teinud kõike, mida kästakse ja teinud nii, nagu kästakse. Ta on 
täiskasvanud, aga vanemad seda ei näe. Õigem oleks öelda, et ema sedaei 
mäe, sest isa on ema taga nagu armetu vari, kellel pole kodustes asjades 
sõnaõigust. Isa on vaid töötegija. Need kaks meest on ühesugused ja 
ühesuguse saatusega, aga poja saatus veidi kibedam kui isal ja teineteist nad 
ei leia, sest naine seisab nende vahel. Selle naise armastuse nimel on nad 
mõlemad sõnakuulelikud orjad olnud. Aga naine ei ole rahul. Ema tunneb, 
kuidas tema peab kõike tegema, sest keegi ei tee midagi. 


Poeg ei tahaks veel surra, agatal pole kohta, mis teda ootaks, et sinna 
varjule minna. 

Ta on kui toolil kössis istuv pisikene poiss, kelle ette lauale on 
rõhutatud klõpsuga liivakell pandud ja käsutatud: “Poiss, vaata ja õpi, et sa 
samasugune ei oleks, kui su isa!” Ta ei tea, mis asi see on ja mida ta peab 
õppima. Ta vaatab liiva nirisemist ja võpatab iga kord, kui liivanire 
hunniku vajudes tsentrist veidi kõrvale kaldub. Iga kord tunneb ta end 
samasuguse nirena ja tahab, et see jooksmine lõpeks, aga samas kardab, et 
see jooksmine lõpeb. Ta kardab kuulda, et aeg sai otsa. Tal on selle kellaga 
kui omasugusega, kes ka kaldub keskjoonest kõrvale ja ei pea seda 
korrarikkumiseks, järjest parem olla. 


Poisi keha tõmbub üleni pingesse ja kattub külma higiga, kui viimane 
liivakübe alla vajuma hakkab... ja siis keerab ei-tea-kust ilmunud käsi 
kella uwesti klõpsti teistpidi nagu öeldes: “Sulle on jäänud veel kolm 
minutit.” See on ema käsi. Käsi, mille hellust see poiss on lapsest saadik 
oodanud, aga mille armutut karmust ta tundnud on. Ta ei mäleta mähk- 
metes elatud elu. Ta ei julge seda kätt armastada ja ei julge teist naisekätt 
armastamiseks mitte otsidagi, sest talle on selgeks tehtud, et ta ei ole miski 
mees. Ta kardab naisi. 


14. Mu ees istub pillikeelena pingul patsient, kellele on eluliselt tähtis 
teada oma eelmist elu. Muu ei ole tema jaoks tähtis. Ta ärritub silmnäh- 
tavalt, kui minul jutt kohe jooksma ei hakka. Mõtlen: “Väga nõudlik ja 
ebaloogiline inimene, eriti teiste suhtes. Salalik, varjaja ja kinnisideedega 
inimene. Vajaks psühhiaatrilist ravi, vaevalt ta minu jutust abi saab. 
Eksamineerib praegu mind. Tuleb minu kui selgeltnägija juurde, kuigi mina 
ennast selgeltnägijaks ei pea. Küllap tuleb teiste juttu kontrollima. ” 


Selliste inimestega tuleb ettevaatlik olla, sest nad kipuvad ebatähtsat 
üle tähtsustama ja ülitähtsat üleüldse mitte tähtsaks pidama. Pika pinnimise 
peale selgubki, et nägin vähemalt seda õigesti ja inimesel on eluliselt tähtis 
teada, et kas ta ikka oli see kuningas, nagu talle on öeldud, või mitte. 
Inimesel on haigus nimega suurusehullustus, aga ta ei pea seda haiguseks 
enne, kui psühhiaatrid selle skisofreeniana kirja panevad. Ta ei tulnud abi 
saama, et suurusehullustust vähendada, ta tuli seda suurendama. Raske 
juhus. 

Ta on nagu pasjansiladuja, kes, küür seljas, peaaegu silmili laual, 
kramplikult kaarte laob. Kui tuleb pildita kaart, siis ta näol on traagika, 
kui tuleb teine pildita kaart, siis ta näol on õudus. Ta käed on jõuetud ja 
värisevad mõttest, et kolmas võib ka olla pildita. Kolmas kaart on pildiga, 
aga oh õnnetust, see on soldat. Kas tõesti pole tema jaoks kuningat 
olemas? On! On küll ja kohe järgmine kaart. Ta on sama õnneliku näoga 

kui kuningas kaardil. Järgmine kaart. Jälle kuningas! Pasjansiladu ja nägu 
on järsku kalk, isegi julm. Ta ei taha enam kuningas olla, ta tahab keisriks! 


Nii tahaks ta valitseda teisi, aga hirmunud inimese tahe ei realiseeru. 
Hoopis tema üle valitsetakse. Hinn laseb sel sündida ja hirmust vabanemist 
ei pea see inimene vajalikuks. Kuidas öelda, et ta ei olnud kuningas, nii et 
see ei oleks löök allapoole vööd? 


Inimese õnn sõltub tahtmisest ennast aidata. Isegi kui ei tea, kuidas 
aidata, aga tahan aidata ja see tahe on südamest tulev, siis abi tuleb looma, 


inimese, õpetuse või ime näol. 


Niisiis tuleb mu juurde iga päev mõni haige, kes vaatamata raamatute 
läbilugemisele, mida ta on võtnud kui pealesunnitud kohustust, ilma milleta 
ta vastuvõtule ei saa, midagi ei tea. Kontrolltöö eest saaks selline õpilane 
“kahe”, vaatamata isegi papa-mamma ausale kaitsekõnele, et ta õppis. 
Õppis tõesti, aga mitte nii, et ma saaksin õpitu baasil talle tema isiklike 
probleemide olemust selgeks teha ilma tema pisikese ajukese suutlikkust üle 


koormamata. 


Räägin. Lähenen probleemile, nagu kass palavale pudrule. Niikaua, 
kuni kuulaja ei oska üldisest individuaalset leida, kulgeb meie jutuajamine, 
nagu öeldakse, sõpruse ja vastastikuse mõistmise õhkkonnas. Tarvitseb mul 
ainult natukene viidata patsiendi võimalikele vigadele, kui tekib pinge. 
Kelles on puurisattunud looma rabelev hing, kelles seda hirmu allasuruv 
eitamine, kelles vaoshoitud viha haigettegija vastu, kelles solvunud kibestu- 
mine, sest ta oli juba lootnud, et tema tööga ometi kord rahul ollakse, 
kelles (00 õudust!) täielik apaatia. Mõnel hakkab kogu see stresside segadik 
aeglaselt kasvama paksuks tundeks peas ja kehas nii, et jäta või töö pooleli. 


Kallid inimesed! Kinnistage endale pähe see lihtne elureegel, et kui 
Teil on elus ja tervises veel midagi korrast ära, siis on loogiline, et Teie 
mõttemaailm ei ole veel korras. Siis Te vabanete lapsikust lootusest, et 
Teil pead silitatakse ja öeldakse: “Tubli! Sa ei pea enam midagi tegema!” 
Siis võtate teadmist, et elu jätkub ja sellega seoses ei saa mõttetöö kunagi 
lõppeda isegi siis, kui tõesti oma tasandil olete tasakaalu saavutanud, 
rahuliku loogikaga. Edasi tuleb kõrgem tasand, siis veel kõrgem. Jne. 


Kahjuks ei saa inimest paari raamatuga ja mõne vastuvõtuga veenda 
oma elu põhimõtteid muutma. Seda teeb elu karm kannatus palju oskusliku- 
malt. Mõni muutub alles surma lävepakust üle astudes, sest tema ei ole veel 
oma taassündide ahelas nii kaugele jõudnud, et suudaks nähtamatust 
reaalsuseks pidada. 

Missugune olete Teie? 


Õnneks on järjest rohkem neid, kes on ennast leidnud ja lähevad oma 
teel edasi. Ärge heituge, kui tulevad tagasilöögid. Need on Teie tugevuse 
proovikivid, nad on õpetajad, kes näevad, et Te olete rohkemaks suuteline. 
Kiirustamine, tahtmine ruttu tulemusi näha, tekitab pettumuse ja kahtlemise 
oma võimetes. Ärge hinnake end üle. Eneseimetlus teeb pimedaks ja viib 
teelt kõrvale. Otsige mõttekaaslasi, et oleks kellelt aeg-ajalt tuge leida. 
Üksi suudavad olla vaid väga tugevad, kes on juba kindlalt oma teel. 


Kui tuonete, et reaktsioon on vastupidine oodatule, siis ärge tehke 
ennatlikku järeldust. Jälgige ennast ja Te tunnete, et olete endise tuimuse 
asemel lihtsalt tundlikumaks muutunud ja see on hea märk. 


Kergema vastupanu teed minemine 


Teises raamatus, mis rõhutas vanemate tähendust inimese elu kujune- 
mises, lähtusin praktiliselt kõikide äramainitud haiguste olemuse selgita- 
misel sellelt tasandilt. Kuigi rõhutasin korduvalt, et vanemad ei ole süüdi, 
et andeksandmine ei ole süüdlasele andeks andmine vaid halvale, mis 
õpetab, aga need, kes ise süütunnete koorma all ägavad, leidsid vanemates 
süüdlased, kellele oma meelekibedus välja valada. 


Vanemates vaenlast näha on kerge. Nemad on andnud meile selle 
füüsilise keha ja võimaldanud selle füüsilise elu kannatused. Aga me ise 
valisime need vanemad, sest vajasime neid õppetunde, mida nemad anda 
said. Vanemates võime näha iseennast, kui ise ennast kõrvalt vaadata ei 
oska. Vanemad võivad omakorda lapses näha iseennast, kui nad end ise 
kõrvalt vaadata ei oska. Kellel vanemaid ei ole, see peab end vaatama 
peeglist ja õppima ise end kõrvalt vaatama. 


Teises raamatus oli pikk jutt suhkruhaigusest ehk diabeedist. Kas 
mäletate? Või ei puudutanud see Teid, sest Teil ei ole suhkruhaigust? Veel 


ei ole? 
Suhkru ainevahetus varjab endas sügavat elufilosoofiat. Räägime 
sellest. 


Üldiselt tahab iga inimene olla tugev. Aga ei teata, et ainult julge on 
tugev. Julgeks peetakse füüsiliselt tugevat, kes vägivallale vastu julgeb 

astuda. Tõeliselt julge on see, kes endale ka kõige sõjakamas olukorras 
vägivalda ligi ei tõmba. 

Tõeliselt julgeid on vähe. Enamik inimesi peab eluvõitlust, mõistmata, 
et võitlemine on viha energia. Viha teeb haigeks ehk hävitab haiguse abil 
keha. 

Meenutame: inimesel on kolm põhirühma stresse. Need on: 


- süütunded 
- hirmud 
- vihad. 


1) Süütunded teevad inimese nõrgaks, väsinuks, depressiivseks, apaat- 
seks, muudavad ta vastuvõtlikuks haigustele. Süütunnete asupaik on 
südames. Kõik südamehaigused on süütunnete kuhjumise haizžused. 
Kui süda on täielikult terve, siis on keha teised haigused välis- 
tatud. Kui on ükskõik milline haigus, siis on ka südames kasvõi 
väikene haiguslik muutus. 

2) Hirmud tekitavad pinget, jäigastumist, kangestumist, spastilisust, 
krampe. Hirmud tõmbavad haigusi ligi. Hirmud on neerude kaudu 
sisenevad stressid. Kui neerud on täielikult terved, siis teiste 


organite haigestumine on välistatud. 
3) Viha on haigus iseenesest. Iga hirm kasvab üle vihaks. Viha on 
kõige salapärasem ja keerukam stress. Ilma vihata ei ole haigust. 
Kõikide stresside algstress on hirm, et mind ei armastata. 


Hirm, et mind ei taheta 

et mind ei mõisteta 

et minuga ei arvestata 

et mind ei kuulata 

et mind ei vaadata 

et mind ei peeta millekski 

et minust ei hoolita, jne. 

See kõik on vaid hirm, et mind ei armastata. 

Kui inimene tunneb, et temasse ükskõik kuidas halvasti suhtu- 
takse, siis on see vaid hirm, et mind ei armastata. 


See stress on materialistliku maailmavaate ehk selle tsivilisa:siooni 


65 


ühekülgse elunägemise põhjus ehk kõikide meile teadaolevate hädade 
provokaator. Samal ajal on ta vajalik õppetund, mille äraõppimine on 
edasiminekul hädavajalik. See hirm on õpetaja, kes midagi kergelt kätte ei 
anna. See-eest on saadud tarkused igavesed. 

Hirm, et mind ei armastata, blokeerib armastusenergia voolu. Ta on 
hädade, ka haiguste ligitõmbaja. Seega stressiahel algab hirmust, et mind ei 
armastata, mis kasvab üle süütunneteks, süütunded kasvavad üle kõikvõi- 
malikeks hirmudeks, hirmud omakorda vihadeks. Nimetame stresse hal- 
badeks niikaua, kuni ei ole mõistnud nende õpetlikkust, ei ole neid 
heastanud. 


Inimese elu on pidev halva heastamise protsess. 

Mis on halva heastamine ehk halva heaks tegemine? Paljud küsivad 
seda. 

Mis on tegemata töö? Kas halb või hea? See on oma tegematuses halb. 
Tehtud töö on hea. 

Analoogselt on õppimata õppetükk halb, õpitud õppetükk — hea. 

Lahendamata konflikt - halb. Selgeksräägitud konflikt - hea. 

Lõpunimängitud mäng - hea, mängimata jäänud mäng -— halb. 

Läbikäimata tee — halb, läbikäidud tee — hea. Jne. 


Kokkuvõtlikult võiks seega öelda, et kõik, mis veel on tegemata, see 
oleks nagu halb. Halb seepärast, et on tegemata. See, mis tehtud, on hea 
seepärast, et on tehtud. 


Tekib küsimus: “Kuidas halb heaks saab?” 


Veresubkru ainevahetus väljendab halva heastamise protsessi olemust. 
Ta näitab, kuidas inimese elu heaks saab ehk: kes kellele midagi teeb. 
Igapäevaelus oleme harjunud, et: mina teen teiste elu heaks, aga teised 
peavad tegema minu elu heaks. 

Julge inimene algab iseendale hea tegemisest ja siis teeb teistele. 
Kes endale head teeb, see teistele halba ei tee. Sellise inimese 
kõhunääre on terve. 


Hirmudega inimene ruttab kohe teistele head tegema, siis teda 
peetakse heaks ja armastatakse. Endale hea tegemise jätab ta teiste 
hooleks. 


Veresuhkru näit väljendabki inimese hingelist julgust teha kõigepealt 


endale head. Mida see tähendab? 

Meie keha ükski rakk ei saa elada ilma toiduta, sealhulgas piisava 
hulga glükoosita. Vere normaalne suhkrusisaldus tagab rakkude normaalse 
toitumise ehk elu. Mõttetasandil tähendab see, et tasakaalukal — arukal ja 
julgel inimesel on tasakaalukas, normaalne elu. 

Inimene võib olla arg või väga arg, julge või väga jutge. Julguse ja 
väga-julguse ehk hulljulguse vahel on üks samm. Julge turnib mäetippudel 
ja köiel, aga kui ta au ja kuulsuse meelisegavas tuhinas oma hirmu targa 
hoiatuse tähelepanuta jätab, siis on ta hulljulgeks muutunud ja see ta 
hukutab. Kes suhtub stressidesse kui iseenda vajalikku koostisosasse ja uute 
stresside tekkel oma hingeelu korrastab, see tasakaalustab oma negatiivset 
ja positiivset energiat ja ei kannata. Mida tasakaalukam on inimene, seda 
vähem peab ta sööma ja seda stabiilsem on tema veresuhkur. 


Meenutage! Hirmu tasakaalustaja on magus. Hirmu suurenedes 
tahab inimene magusat. Magusat vajalikust rohkem süües on inimene 
julgem. Hirmu kasv jääb magusa sõömise varjus tunnetamata. Oskamata 
öelda, et mul on hirm, osatakse öelda: “Ma tahan magusat. ” Kuni saabub 


piir. 
Suhkru 
D ainevahetust reguleerib kõhunääre, mis asub 


2) horisontaalselt 

3) vasakul kehapoolel 

4) vöö kohal. Ta 

5) pea poeb sõbralikult 12sõrmiksoole kääru sisse ja 

6) saba toetub, kellel rohkem kellel vähem, põrna lohku nagu pesasse. 
7) Kõhunääre jagab keha ja päikesepõimiku pooleks. 


Mida see tähendab? 


1) Ainevahetus ehk ainete vahetus räägib nagu tark muinas juturaama- 
tust: “Kui sulle antakse, siis sina anna ka. Anna südamest, siis oled 
õnnelik. Ära kahtlusta, et vähem said, et halvemat said. Usu oma and- 
misse. Vaata esmalt ennast, siis näed teisi õigesti. Ära pea suuremaks 
väärtuseks seda, mida peo pealt annad, pea tõeliseks väärtuseks seda, mida 


südamest annad. ” 


2) Kõhunäärme horisontaalne asend tähendab, et ta on vaheseinaks 
mineviku ja tuleviku vahel. Minevik on igaühe lapsepõlvekodu, mis on 
alguse saanud isast ja emast ja mis käib varjuna ja raskusena meil kaasas 
niikaua, kuni me teda õigesti mõistma õpime. Vanemad ja nende loodud 
kodu võivad olla missugused tahes, kui ühekülgselt hinnata, aga igaüks 
meist on vanemad oma vabal tahtel valinud, et ära õppida see, mida 


varasemates eludes ei osanud õppida. 


Horisontaalne energia on materiaalne energia. Vertikaalne ener- 
gia on vaimne energia. Kõhunääre märgib äärmist piiri, milleni võib 
minna elu materiaalset poolt ületähtsustades. Südametšakrast ülespoole 
materiaalselt suhtudes ehk materiaalselt armastades, materiaalse andmise ja 
võtmise tasandil suheldes, keha kui seksi objekti ohverdamise eest vastu- 
tasu nõudes ja kõigi nende materiaalsete andmiste kaudu oma headusesse 
uskudes hävitame oma tulevikku, mille hulka kuulub ka laste tulevik. 


Tulevikku loob naise armastus, mis läbi mehe ka materialiseerub. 
Ehk niisugune kui on ema arusaam armastusest, selliseks kujuneb ka isa 
maailmanägemine ja selle teoks tegemine. Mees võib protestida naise 
ahtmiste vastu ja need tegemata jätta, aga ta jääb siplema nii kui kala naiste 
pandud võrgus niikaua, kuni oma hirmudest ei vabane ja iseennast ei leia. 
Kui naine tunneb, et tema on mehele andnud oma kõige väärtuslikuma - 
keha, süütuse - ja peab oma vääramatuks õiguseks, et mees on kohustatud 
selle eest talle õnneliku elu kindlustama, siis on foon suhkrahaiguse tekkeks 


olemas. 


Kui laps (igaüks meist) oskab oma tahtmise läbi oma vanemaid 
mõista, nende head ja halba õiges valguses näha, siis oskab ta ka nais- ja 
meessugu õigesti näha ja suhkruhaigusel ei ole tarvis talle seda õpetama 


rulla. 


3) Vasak kehapool on isa, mees, meessugu. Kes oma isa nähtavat 
halba nähes püüab ka tema varjatud head näha või kes oma isa nähtavat 
üliheadust vaadates ei peta ennast sellega, vaid teab, et tema halb on 
varjatud hirmust, et mind ei armastata, kui ma halb olen, see inimene 
suhtub meessoosse rahumeelselt, ja ta elu paraneb, isegi kui ta elu 


filosoofilisemalt näha ei oska. 


Kes meessoos ehk nn. elu tugevamas pooles ainult vigu otsib ja neid 
oma halvustava suhtumisega halvemaks teeb, selle materiaalne elu läheb 
allamäge. Ta elu alus nagu maja vundament ja karkass, nagu keha üleval 
hoidev skelett, nagu elu arengut tagavad põhimõtted, kannatab. Tugevus 
muutub nõrkuseks. Kes teises halba ilma heata näeb, see tahab samaaegselt, 
et teine end parandaks, muudaks. Seegi ongi tahtmine, et teine minu elu 

heaks teeks. Kasvõi sellega, et ta oma halvaga siis enam minu silmade ees 
mind ei ärrita. 

4) Vöökoht märgib olevikku. Mineviku hindamine toimub käesoleval 
hetkel. Meie mõtted on kõik vaid hetkelised. Kes hetkel suudab oma 
suhtumist minevikku muuta, see parandab samal hetkel olevikku, mis 
omakorda loob paremat tulevikku. Kes oskab elada tänasele päevale, 
eitamata eilset ja homset, see loob tänasega homset ilma homse pärast 
muretsemata. 


5) Kõhunäärme pea asub 12-sõrmiksoole kaitsvas kaisus. Kõhu- 
näärmes toodetud seedefermendid valguvad mööda juha 12-sõrmiksoolde, 
kus toimub toidu suurte osiste lõhustamine kehale omastatavateks pisiosis- 
teks. Kõhunääre nagu räägiks 12-sõrmiksoolele, et mina annan sulle seda, 
mis mul on anda. See on justkui pisiasi, aga küll on hea, et see sind sinu 
tegemistes nii palju aitab. 


12-sõrmiksool väljendab inimese meeskonnatunnet, sõprussuhteid, 
kollektiivitunnet nagu öeldes inimesele, et sa oled küll üksi selles mõttes, 
et teist samasugust selles maailmas ei ole, aga sa vajad teistega koos 
olemist, enda realiseerimist läbi teiste, et endal hea oleks. Oled õnnelik 
vaid siis, kui saad anda, isegi kui sa andmise all veel muud ei oska mõista 
kui peo pealt andmist või oma jõu ja tööoskuste andmist. 


See ühendus ütleb, et läbi üksteisemõistmise on su pea töövõime 
korras ja kaitstud. Isegi kui su kollektiiv on vaid teine inimene või su pisike 
pere ja sa temasse armastusega mõistvalt suhtud, on ta su tugi. Selline on 
kõhunäärme kui aktiivse andja roll. 


Hirmunud inimesel, kellel on tunne, et tema käest ainult saada 
tahetakse, tekib protest andmise vastu. See on tegelikult tahtmatus olla 
inimene, mis on vastuolus tahtmisega olla inimene. Selline hingeline 
vastuolu muutub kurbuseks. 


Väljanutmata kurbus tekitab kõhunäärme pea turse. Turse suleb 
seedefermentide väljavoolujuha ja kõhunääre peab hakkama iseennast 
seedima nagu kade, kes iseenda rasvas praeb ja ei taipa, et iseennast heaks 
pidades on temast saanud teisi iseenda meele järele tantsima panija. See, et 
hirmu pärast seda välja ei lase paista, ongi halb. Lühidalt öeldes on see 
tahtmine teist alandada. 

Väärikas ehk ülendatud inimene teist halvaks ei pea ja alandada ei 
taha. Ainult alandatu viha kuhjumine viib teise alandamiseni. Kui selline 
viha juurdevool tekib äkki, näiteks mõne tüliga seoses, kus inimene tunneb, 
et teda on alandatud ja ei suuda leppida, et teine järgi ei anna, siis tekib äge 

kõhunäärmepõletik. 

Meenutan: alandatu viha tekitab põletikku. See on eluohtlik suurte 
valudega haigus. Kes kasvõi peale konflikti enda viga otsida püüab, see 
tõmbab ka teist tüli lahendama. Mida kiiremini see toimub, seda 
tõenäolisem on, et äge pankreatiit on välditud. 


Kui suhted kollektiivis on pingelised ja selline stress on igapäevane, 
siis on inimese seedetrakt kas ülitundlik või toitusid valiv, ent seegi ei aita. 
Võib-olla on arstide poolt juba diagnoositud krooniline kõhunäärme 
põletik. Kes pikka viha peab, sellel tekib kindlasti krooniline pankreatiit, 
tõrjudes seda vaest haiget inimest eraklikuks, sest ta ei saa haiguse pärast 
teistega ei tööl ega vabal ajal koos olla. Et kui tal üksinda oma kurbade 
mõtete mõtlemisest isu täis saab, siis äkki ta hakkab teiste seltsi ihkama ja 
kasvõi seeläbi leplikumaks muutub. Ehk märkab siis ühisettevõtmiste 
käigus, et tema vaenlane on tegelikult hoopis hea inimene ja mõistab, et ta 
ise eksis. Nii tahab keha inimese maailmast arusaamist parandada ja seeläbi 
terveneda. 

Enda hirmu süüdi olla teiste süüdistaja ei näe, ja seepärast ei oska 
ennast ka provokaatoriks pidada ega mõista, miks teine teda ründas. Mida 
õelam ja alandavam on rünnak, seda valulikum on põletik, sest enda 
õelusele lisandus teise samasugune õelus. Õelusest tuleb eespool pikem jutt. 


Andmiste ja saamiste probleem on praeguse maailma õnnetus. 


6) Kõhunäärme saba toetub põrna lohku nagu pesasse. Kui ma 
hakkasin seda probleemi lahti kirjutama, siis tuli mulle mõte kõhunääret 
käega katsuda, et tema reageerimist näha ja põmna olemust ning alatead- 
likku elulist funktsiooni mõista. Loodan, et Te taipate, et see toimus 
vaimsel, mitte füüsilisel tasandil. Kirurgid võivad seda kõhuõõne operat- 
sioonide ajal füüsiliselt kontrollida. 

Ärritasin kerge pigistusega kõhunääret ja nägin väga erinevaid pilte. 

A. Mõnel oleks kõhunääre tahtnud end rebida põmast lahti ja kerida 
end 12-sõrmiksoole kaissu kerasse. 

B. Mõnel ta jäigastus ja muutus tumedaks nagu iseendasse keerduv 
kämp. 

C. Mõnel tekkis kõhunäärme sabas kohe pais ja raske põrna poole 
tõmbumine. 


D. Mõnel muutus ta pulkjalt tihedaks, nagu ei olekski pehme kude. 

E. Mõnel oli selline tunne, et pigista või pooleks, ega mingit reakt- 


siooni ei tule, aga kui silitad, siis oleks nagu kass, kes kräunatades 
saba püsti ajab ja nurruma hakkab. 


F. Mõnel muutus niigi habras kõhunääre igas suunas laiali venivaks nii, 


et oli tunne, et kohe rebeneb nagu ämblikuvõrk sirinal katki. 


Taipasin, et ainult kõhunäärme alusel võib inimese iseloomu ja tema 


saatust vaadata. Analoogselt ennustatakse loomade sisikonna järgi. 


Ma mõistsin, et kõhunäärme ja põrna suhe on lapse ja vanemate 


vaheline andmise ja saamise suhe. Ma ei salga, et olin teadmisest algul 
vapustatud. See tundus liiga lihtne. Paljude haigete lahendamata prob- 
leemid, mida ma polnud veel nii üksikasjaliselt osanud lahti rääkida. 
jooksid silmade eest läbi. 


Kontrollisin ja mõistsin, et: 


A. See inimene põgeneb oma vanemate eest sõprade juurde, vanemate 


B. 


abile ta ei looda. 


See inimene ei jookse enam kellegi juurde tuge otsima, sest ta ei usu 
enam millessegi ega kellessegi. Vanemates pettunud inimene pettub 
ka kollektiivis. 

.- See inimene pöördub oma kurbuses vanemate poole, rõõmus mitte, 
ja teeb nii enda kui ka vanemate elu õnnetuks, sest vanemad ei saa 
ta kurbust ära võtta. 

. See onuhke inimene, kes ei anna, aga ei palu kah. Uhkete vanemate 

uhke lapse jaoks ei ole ei vanemad ega sõbrad olulised. Uhed ei ol2 

enam, teised ei ole veel. 


- See on inimene, kellest halvaga ei saa midagi kätte, aga heaga anna) 


kõik ära, jäädes selgesilmseks valvsaks kassiks, kes end meelitustest 
päris ära petta ka ei lase. See inimene on saanud oma armastavate 


vanemate karmi kätt tunda ja teab, mis on hea ja mis on halb. 


See on hirmudes heategija, kes ei tea, kuhu ja kellele head tegema 
joosta. Ja kuna kõigil hädalistel läheb ilmtingimata üheaegselt tema 
abi vaja, siis ta rebib end või tükkideks ja tunneb end suure 
süüdlasena, kui esimesena vanemate juurde ei jookse või sõbra 
juurde või laste juurde või ühiskondlike kohustuste juurde. Lühidalt 
öeldes on see totaalne iseenda hävitaja, kes ühel päeval rebeneb, ja 
siis on kõigil, kellele tema on head teinud, just niisugune olukord, et 
keegi ei saa temale appi tulla. See fakt võib selle heategija südame 


71 


täielikult purustada. 


Suhkruhaige kõhunääre on nagu end kohevile ajanud võitlusvalmis 
loom, kes ei lase oma perele liiga teha. Kui ta ei arvaks, et liiga tehakse, 
siis ta ei kaitseks. Ta on surutud ja liibunud põmmale. See tähendab, et: 


Diabeetikud jumaldavad oma vanemaid või nende mälestust. Nad 
ei oska oma vanemate vigu näha ja peavad oma heade vanemate raske 
elu põhjuseks seda, et teised teevad tema vanematele halba. Vanemate 
arusaam on saanud lapse arusaamaks ja on loogiline, et kes halba tegi, 
see peab head tegema hakkama. Nii kinnistubki loogiline arusaam, et 
teised peavad elu heaks tegema, ja see laieneb kõigele. 


Niisiis põrn on organ, mis oma olemasoluga ütleb, et ema oma 
armastusega kutsub su ellu, isa oma seemnega annab võimaluse tulla. See 
kokku on füüsilise keha eluks vajalik materialiseerunud energia, mis sind 
tugevaks teeb, millele sa võid toetuda, kui toetuda oskad või selle ära õpid, 
et olla väärikas inimene. Sa oled siis nagu madu, kes sabaga maast tuge 
saades taeva poole küünitab. Kui ma vaimus kõhunääret vaatama hakkasin, 
näitas ta end mulle maona, seepärast räägin teda sellisena lahti. 


Madu on erilise suutlikkuse sümbol, kes, olles alandatud madalaks kui 
maa, saab tõusta läbi oma tahte sabale ja näha maailma. Madu teab kõike - 
nii maad kui taevast. Madu ütleb ka neile vaimsusesse pürgijaile, kes 
materiaalsust halvaks peavad: “Sellele materiaalsusele toetub su keha, 
sellest materiaalsusest on ta loodud. Ära pea teda halvaks. Aita tal tõusta! 
Sinu kõige suuremad materiaalsuse loojad on su vanemad.” 


Selline madu ei salva, sest ta ei karda. Aga kui sa kardad ja oma 
hirmu tunnistada ei taha, siis oled nagu alandatud roomaja ja siis peab 
tulema keegi ärritaja, ning sa põgened. Või viskud nagu madu äraarvama- 
tult kaugele, et ennast kaitsta, märkamata, et kaitse muutub rünnakuks. Sa 
oled oma hirmudega nagu löögirusikas, mis valu teeb, aga veel valusam on 
su hammustus. 

Tõeline madu ei hammusta tavaliselt kohe. Ta kõigepealt hoiatab või 
viskub löögirusikana inimese pihta, kes temas ainult halba näeb. Madu on 
tark. Madu ütleb sellega: “Sina, kallis inimene, pead löömist halvemaks. Sa 
salvad sõnadega, sest sõna ei võta tükki küljest ära. Löök rabab keha, sõna 
- hinge, aga sõna mõte — vaimu. Aga mõttesõna, see, mida mina ei valda, 
on nagu eriti alatu nähtamatu relva turmtuli, mille jõust tabatu põlvili 
vajub ja sa võid kergendatult ohata - üks vaenlane on oma palga saanud. 
Sa võid kätt südamele pannes kõigile kuulutada, et sina ei ole midagi 
teinud, sest sina pead tegemiseks nähtavat tegemist ja kõik usuvad. Ainuke, 

kes tõttteab, on sinu hing, ja tema sind õpetamata ei saa jätta.” 


Nii võib oma headuses kindel inimene enesepettuses väga palju halba 
teha ja mitte mõista, miks ta enda elu allamäge veereb. 


Meditsiinis eemaldatakse põrn mitmete haiguste, eriti pahaloomuliste 
kasvajate parema ravi eesmärgil. See oleks nagu ütlemine, et me võtame 
sinult ära vanemad -— su hädade põhjustajad, et sa üksi edasi minnes leiaksid 
iseenda ja saaksid segamatult tugevaks. Su vanemad on sind endast 
sõltuvaks teinud, sa oled oma vanemate omava armastuse ohver. 


Suurenenud põm väljendab vanemates olevat kurbust. Liiga väike 
põm märgib vanemate kurbuse kumatust. Ukskõik, missugune organ 
kärbub, see tähendab vastavat kumatust. Kumatus tekib pidevast kurvas- 
tamisest. 


Füüsilise keha tasandilt vaadates on see õige, aga paraku algavad 
hädad hingest. Nüüd on sellel inimesel oma hädaga hakkama saada raskem, 
eriti kui ta vanemad elavad. Veel raskem, kui ta vanematega koos elab. 
Eriti raske, kui ta vanemate ülalpeetav on. Seda peaksid kõik eemaldatud 
põmadega haiged ja nende vanemad teadma, et igaüks õpiks oma stresside 
vabastamise läbi teisi enda sõltuvusest lahti laskma. Siis on arstide abi 


eesmärgile viiv. 


Vanemad ei ole süüdi, nagu põrngi ei ole süüdi. See inimene on 
tulnud õppima, kuidas oma hinges vabaks saada ja vabaks jääda, kuidas 
vabaneda vanemate orjaks olemise tundest, mitte vanematest, kes hea nimel 
aina sunnivad, käsivad, keelavad. Vanemad võivad oma heasoovlikkuses 
minna nii äärrnuslikuks, et sunnivad lapsi isegi omi mõtteid mõtlema nii, et 
laps lakkab täielikult olemast tema ise. 


Niisiis: kes tahab oma elu ise heaks teha, selle kõhunääre on terve. 
Kes tahab, et teised ta elu heaks teevad, selle kõhunääre jääb haigeks. Kui 
lapsel on vanemad, kes iseenesestmõistetavusega pidevalt teistele head 
teevad ja ka oma lapse oma heategemise ohvriks valivad, siis on lapsel oht 
haigestuda diabeeti. Ei haigestu see laps, kes, ükskõik mis kombel, oma 
vanemate liigse headuse vastu protestib ja oma tahtmist saab. 


Kõhunäärme haigused on nagu mehe üle võimutsev naine ehk nagu 
naiselikud emotsioonid, mis mõistuse alla suruvad. Mida ägedam on naise 
tahtmine kõiges oma tahtmist maksma panna, seda ägedam on tekkinud 
haigus. Kui see ägedus ükskõik mis kombel välja tahetakse elada ja osaliselt 
elataksegi, siis tekivad põletikulised haigused. 


Näiteks, kui naine perekonnatülis mehest võitu ei saanud ja suure 

vihaga tegemata töid tormas tegema nii, et nahk seljas märg, siis öeldakse, 
et pankreatiit tekkis tuuletõmbusest ja raskest tööst. Aga kui mees, kes 
perekonnatülis naisele alla jäi ja kurbusest kõrtsi meelt kergendama läks, 
siis saab ta diagnoosiks alkohoolne pankreatiit. Aga tõeline põhjus oli 
mõlemal alandatu viha sellest, et teist enda meelevalla alla ei suutnud 
sundida. 


Meenutan: mees on elu materiaalse poole looja, mees on see loomulik 
pere, kollektiivi, ühiskonna, ideede ja igasuguste suurte ettevõtmiste eest 
vastutaja isegi siis, kui naine või naised teda igal sammul kamandavad. 
Järelikult, kui peres, kollektiivis, riigis jne. on midagi korrast ära, siis on 
mees ehk mehed nii naiste kui ka meeste meelest süüdi. Meestevahelistes 
või naistevahelistes suhetes kannatab see, kes tunneb, et teine tema üle 
võimutseb. Teine ei tarvitse üldse võimutseda, vaid kannataja näeb 


iseendas oma vale arusaamise pärast kannatajat. 


Ja nii on kujunenudki, et head inimesed ehk need nn. kannatajad 
ütlevad kindla veendumusega: “Kui tema ennast muudaks, küll me oleksime 
siis õnnelikud. Kui direktor head palka maksaks, küll meil oleks siis hea 
elu. Kui president korra majja paneks, siis ei oleks meil mingit muret. Kui 
vend mõistuse pähe võtaks, siis mu süda oleks rahul. Kui õde minuga 
vähem riidleks, siis mu elu oleks õnnelik... ” Jne. Ja selliselt arvaja ei näegi, 
kuidas suhkruhaigus talle vaikselt ligi tuleb, et õpetada inimest mõistma, 


kelles on viga. 


Vere suhkrusisaldus muutub minutitega vastavalt mõtetele, mis iga 
inimese peast vähemalt 16 korda minutis läbi käivad. Veresuhkru analüüse 
tehakse mitu korda päevas, et võimalikke kõikumisi tabada. Kui inimene 
uuringute tegemise ajal oma eluprobleemidega maadleb ja rahuneda ei 
suuda, siis võivad analüüsid olla väga laias ulatuses kõikuvad, aga ei 


tarvitse sugugi veel haiguslikud olla. 


Küllap olete kõik aeg-ajalt tundnud ootamatut magusa vajadust ja 
kui seda ei ole käepärast, siis tekib nõrkus, minestamise tunne, iiveldus, 
peavalu, jõuetus, keha läheb külmaks ja kattub higiga. Mõistus nagu ei 


töötaks. Miks? 


Inimene tahab teha head, tahab olla inimene. Hirm, et mind ei 
armastata a jab inimest taga “teistele” head tegema ning ta teeb ja “teistele” 
see meeldib. Teda tänatakse, kiidetakse —- järelikult armastatakse. See 
tiivustab ja tekitab soovi olla võimalikult paljudele ja võimalikult palju hea. 
Tasapisi lisandub tahtmine end näidata, tõestada, teha midagi erilist, olla 
teistest parem. Inimene ja ta lähikondsed harjuvad tema üliagaruse, üli- 
tõökuse, erilise energilisusega. Kiitusest õhetav inimene ei märkagi, et teda 

hakatakse ära kasutama, aga seda märkab küll, et kiituste hulk ei kasva. Ta 
pigistab endast viimase välja, saavutab suutlikkuse piiri, aga tunneb, et ei 
ise ega teised ei ole temaga enam rahul. Mis juhtus? 


Inimeseks olemise loomulik vajadus on anda. Mida anda? 


Julge inimene teab, mida anda — armastust, seda kõige väärtuslikumat. 


Inimkehas on normaalse koostisega veri sümboolselt hingearmas- 
tus. Niisugune, nagu on inimese veri, niisugune on tema hingearmastus. 
Suhkruhaige veri on liiga magus, imalmagus. Liiga magus ehk liiga hea 
võib olla ainult hirmunud inimese armastus. Pange seda peatükki lugedes 
sõna “veri” asemele sõna “armastus”, siis on haiguse olemust parem 
mõista. 

Keha rakud on need “teised”. Veri annab rakkudele kõiki toitaineid 
nii palju, kui rakud vajavad. Teistele head tegija veri peab vastavalt ta 
hirmude suurenemisele, tasapisi üha rohkem ja rohkem andma glükoosi, et 
“teistel” hea oleks. Aga “teistel” ei ole ikka nii hea kui vaja. Miks nad 
andjale muidu nii head ei ole kui andja tahaks?! Hirmunud andja ei märka 
oma rahulolematuse suurenemist enda ja teiste suhtes. Ta annab veel, 
kingib, töötab, teenib, mõistmata, et see kõik on vaid ta enda püüd oma 
hirmu alla suruda, tegemistega hirmu tuulde joosta. 


Sõltuvalt sellise inimese hetke agarusest, annab ta veri rakkudele kord 
vähem kord rohkem ülemäärast glükoosi ja ise jääb vastavalt ilma. Ühel 
hetkel on suutlikkuse piir ületatud. Kui ei ole enam midagi anda, siis tahaks 
saada, et anda. Veri küsib süüa. Mida suurem on vajadus edasi kiirustada, 


seda enam küsib ta magusat. 


Veri on näljas, kui veresuhkur on langenud. Keha annab olukorrast 
märku uute hirmudega. Tekivad sellised hirmud nagu: hirm nõrgaks jääda, 
hirm töövõimet kaotada, hirm vanaks jääda, hirm, et ei suuda, ei saa, ei 
või. Peale sööki on hea olla ja inimene hakkab rohkem sööma. 


Endine jooksmisest lahjaks jäänud inimene hakkab, vaatamata veel 
suuremale jooksmisele ja suuremale väsimisele, kaalus juurde võtma. 
Maailmaparandaja lohutab end väga erineval kombel, näiteks, et suu- 
rekaaluline ongi tugevam, ja naerab dieedipidajate üle, kuni asi veel naerda 
kannatab. Siis ta läheb arstile. 


Märkamatult on hirmunud “ei suuda”, “ei saa”, “ei jõua” kasvanud 
üle vihaseks “ei tahaks”. “Mina olen teistele küll head teinud, nüüd tehku 
teised minule,” on esialgu lohutav eneseõigustus, aga et ta nii saatuslikuks 


saab, seda ei aima keegi. 

Veresuhkru langust ei olegi nii kerge avastada, sest liigselt teistele hea 
tegemisest madalat veresuhkrut tõstetakse tahtmisega, et teised minu elu 
heaks teeksid, ja kokku võib näit olla normaalne. Eriti veel, kui meditsiini- 
töötajad on lahked ja hoolivad. Haige on uuringutel tähelepanu keskmes. 
Teda imetletakse: kui tubli, võimekas ja ennastohverdav ta on. Arst räägib, 
et kõik analüüsid on korras ja et sellised häired on ületöötamise tagajärg. 
Aga seda viimast patsient juba enam ei kuule, sest tema tähelepanu on 
pööratud uue jõuga uuele ringile jooksmisele — haiglas sai juba küll 
magatud! 


Nii iseennast kokku võttes piitsutab ta end edasi: “Ei ole häda midagi! 
Arstid on kõik asjad ära uurinud. Ära söö nii palju, siis sa ei ole nii paks, 
siis jõuavad jalad keret kanda!” Aga süüa tahaks, jõudu ei ole. Hirm ajab 
ikka söömise kaudu probleemi lahendama, iga kord endale uuesti lubades, 
et see on viimane selline söömine, kuni ükskord lööb välimusele käega: 
peaasi et jõudu oleks. Märkamatult tekib ja kasvab kibestumine lähedaste ja 
kogu maailma vastu. Tunne, et mina olen teinud palju rohkem, aga teistel 
on elu parem, kinnistub nõudmiseks: “Nüüd peavad nad hakkama minu 


peale ka mõtlema.” 


Kõik kordub uuesti. Nüüd juba kiiremini ja raskemalt. Inimene on 
pettunud ja õnnetu. Loomulikult on süüdi arst, kes haigust ei leidnud. 
Sellistel juhtudel lülitab hirm sisse eneseõigustuse otsingu. Selliseks kait- 
sekilbiks, et keegi mind laiskuses ei süüdistaks, saaks haigus, õigemini 
diagnoos, mida enesekaitseks välja käia. Diagnoositud haigus on paljude 
inimeste päästerõngas. 


Ärge öelge, et Teie niimoodi ei tee. Iga inimene kasutab aeg-ajalt 
lühiajaliste haiguste teeneid, kui muud moodi enam puhata ei saa. Aga eks 
nn. ravimatudki haigused ole põhimõttelt samad aja maha võtjad. Kui Te 
seda endale tunnistaksite, siis haigus mitte ainult paraneb, vaid Te julgete 
ka oma ülemäära suureks paisunud kohustustehunnikust lahti öelda, ilma et 
tunneksite end elu ees kurjategijana. 


Kui Te seda ei oska või kui Teie isekus peab seda enese alandamiseks 
ja Te jätkate kasvõi kõige kaugemas südamesopis: “Mina olen küll teinud. 
Nüüd tehku teised kah!” — siis satute oma kannatuste rajal jälle ja jälle arsti 
juurde ja ükskord avastatakse Teil suhkruhaigus. Võib-olla Teile tuleb 
meelde see arst, kes Teid eelmisel korral terveks tunnistas, ütles sõnad, 
mille tähendust te kumbki ei mõistnud: “Te olete ületöötanud.” Ta ei 
osanud lisada, et ainulthirmunud inimene jookseb ja kulutab end mõttetult. 


Kui te olete jõudnud kriisi, mil võite öelda, et kõik on tühine ja elu on 
mõttetu, siis lisage oma väitesse sõna “selline”. Selline elu on tühine ja 

mõttetu. Ehk paneb see Teile pähe tahtmise otsida, missugune see teist- 
sugune elu siis on. 

Nüüd hakkab Teile head tegema ravim insuliin. Pange tähele: tema 
teeb Teile head, sest Teie ju tahtsite nii. Insuliin teeb Teile seda head, et ta 
võimaldab Teil teistele head teha ehk rakke glükoosiga toita. Selle asemel, 
et oma elu paremaks teha ja terve olla ning siis hea meelega teistele 
parasjagu head teha, olete mõlemad võimalused käest lasknud. 


Miks rakud ehk “teised” Teie head siis enam ilma abijõuta vastu ei 
võta? See tuleb sellest, et Teie hea on juba ammu ületanud hea piiri ja 
muutunud teistele pealesunnituks. Teie oma tegemistega ei lase enam teistel 
nende tegemisi tzha, ei lase teistel nende elu õppetükke ära õppida. Insuliin 
on nagu tähelepanelik korrapidaja, kes näeb, et Te olete ta muutud 
kupjaks, kes sunnib teisi Teie omavat armastust vastu võtma ja hakkab 


streikima. 

7) Kõhunääre (pehme kude = naine) asub keset päikesepõimikut 
(võimu energia, vasakul kehapoole! (meespool), keha eesmisel poolel 
(süütunnete toimealal). Kõhunääre on kui lamav naine mehe poole peal, 
kes sunnib süüdistamistega teisi endale head tegema. See ei tähenda, et 
naised magavad ja ei tee midagi. See tähendab, et naiselik mõttelaad hindab 
elu lamavast ehk käskijaasendist ja mitte enda eluülesannetest lähtudes vaid 
meespoolel võimutsedes, jaotades elu mehelikuks ja naiselikuks, mõistmata 
sealjuures tervikut näha. Sellise suhtumisega liialdamine tekitab suhkruhai- 


guse. 
Teisiti öeldes: suhkruhaige kardab uskuda iseendasse ja oma 
suutlikkusse, seepärast tahab, et teised teeksid seda, mis on talle endale 
määratud. Samuti sunnib tüüpiline hirmunud naine meest seda tegema, 
millest ta enda jõud üle ei käi ja kasutab sundimiseks mehe südametunnis- 
tusele koputamise vahendit - süüdistamist. Oskamata mõista, et ilma 
sundimata saaks kõike palju kergemini ja paremini. Niisuguseks on juba 
kord kujunenud praeguse naissoo suhtumine meestesse. Enda, laste ja 
lastelaste haigestumine on kui ravim selle haiguse väljaravimiseks. 


Võttes seda pikka juttu lühidalt kokku: suhkruhaigus on tahtmine, et 
teised minu elu heaks teeksid. 


Kuna selline teiste käest nõudmise mentaliteet on nii juurdunud ja 
meditsiin on kõik teinud, et diabeetikul oleks hea elada, siis on diabeeti 
väga raske välja ravida, kuigi teiste heast elamine ei tee kedagi õnnelikuks. 
Kes mind ei usu, see peab elu uskuma. Aga elu õpetab karmilt. 


Suhkruhaigus ei tekita haigele otseseid tavamõistes haiguseks 

nimetatavaid sümptomeid — ei punetust, palavikku, valu, turset ega eritist. 
See tähendab, et suhkruhaigus ehk teiste oma meele järgi heaks muutuma 
sundimise soov on pealtnäha täiesti terve mõte. Soov, et kõik heaks 
muutuks on ju tõepoolest ideaalne soov. Hea oleks ta siis, kui hea all 
mõeldaks tasakaalu. Mida rohkem inimene selle soovi õigsuses kindel 
on, seda lähemal on haigus. Kui suuri suhtlemise tüsistusi elu selline 
mõistmine varem või hiljem kaasa tooks, seda näitavad suhkruhaiguse 


tüsistused. 


Suhkruhaigus kahjustab kehas iga rakku, kuna ükski rakk ei ela ilma 
toiduta. Muide, kõik haigused kahjustavad iga rakku, aga põhikolde rakke 
teistest enam. Nii, nagu mõni inimene võib paastuda kuu aega, aga mõni ei 
talu söögikordagi vahele jätta, nii reageerivad ka keha erinevad rakud. See 
oleneb vaoshoituse tõtt kuhjunud hirmu suurusest. 


Seal, kus loodus on määranud vere kiiresti liikuma, vajavad rakud 
pidevalt stabiilset toitu. Mida ebastabiilsem — hirmudest hüplevam on 
veresuhkur, seda enam need rakud kahjustuvad, sest nad on eriti õrnad 


elutähtsate organite rakud. 


Kui suhkruhaiget masendab pidev kurbus sellepärast, et temal jäävad 
oma haiguse pärast kõik elu unistused saavutamata ja ta peab vaatama, kui 
rõõmsalt teised temasugused oma elu elavad, siis kahjustuvad ta silmad. 
Alguses vähem, tasapisi rohkem — mida enam ta oma luhtunud lootuste 
pärast nutab. Mida enam ta tunneb, et teised teda ei mõista või ei arvesta 
või tundub talle, et teised teevad midagi spetsiaalselt temale kiusuks, seda 
enam tekib tal kättemaksuhimu, mis kutsub esile silma võrkkesta vere- 
soonte rebenemise pimedaks jäämiseni. Mida kindlam on ta oma õiguses, 
et teda kurvastatakse, seda jäigemad on tema silmade koed — tekib 
lupjumine, mis muudab operatiivse abi tüsilikuks. 


Samuti võib tekkida ajuverevalum, kui inimene oma ajupotentsiaali 
üle tähtsustab ja tahab teistest parem olla. Mida mõistlikum ta püüab olla, 
seda enam annab keha küll tasakaaluhäiretega, küll peavaludega, küll 
vaevava tundega peas mõista, et tahtmine teistest parem olla on nagu 
revanšš möödunu eest, mis tegelikult on kättemaksuhimu. Kui inimene ei 
mõista keha märguandeid, siis tuleb insult ja halvatus. Nii suur, kui suur 
oli tema kättemaksuhimu. 


Või tunneb haige, et ta on nii kehv, et teised teda — tema armastust 
enam ei vaja. Ta võib oma armukadeduses tahta teist mõista ja ise endale 
surma soovida, et teised temast lahti saaksid. Nii teevad sageli inimesed, 
kes arvavad, et abikaasa on uue armastuse leidnud. Või on abikaasa tõesti 

teise leidnud. Kui tema elutahe esimesest infarktist, mis tema tahet elada 
taastada püüab, hoopis kacb, siis tuleb uus infarkt, ja ta lahkub siit ilmast. 
Nii ta ju tahtis. Tema elu õppetund, mis ütles, et teise inimese pimeda Õnne 
nimel ei ole õigust oma keha ohverdada, jäi õppimata. 


Tuletan meelde, et kättemaksuhimu tekitab kõikvõimalikke vere- 
eritusi. Mida rohkem inimene tahab hea olla ehk kardab halb olla ja 
seepärast oma kättemaksuhimu alla surub ning seda välja ei näita, seda 
suuremaks see viha kasvab ja seda suuremad kahjustused lõpptulemusena 
on. 


See, kes näeb teistes pahasoovlikkust, peab oma pahasoovlikkuse 
vabaks laskma, muidu võivad ka mittediabeetikul silma veresooned 


lõhkeda. Analoogia töötab igati. 


Nägemise kadumine on nagu keha ütlemine: nüüd sa kannatad ja 
seepärast ei saa sa muutuda selliseks kättemaksjaks, kui oleksid soovinud. 
Sa ei tohi süütutele halba teha. See on sinu mõistmatuse probleem. Nemad 
ei ole sinusse halvasti suhtunud. Nemad õpivad oma elu õppetunde. 


Kui inimene on himust, et temaga ta haiguse pärast midagi juhtub, 
pidevalt kurb, siis ta varjab tegelikult oma surmahirmu kurbuse taha. Ta 
jälgib pingeliselt oma söömist, joomist, süstimist, töötegemist või õppimist 
ja ei oska elus varsti enam rõõmu näha. Ta ei oska endale öelda, et vaata, 
teised diabeetikud on oma ettevõtmistes reipad ja lustlikud. Neil läheb 
hästi, sest nad võtavad oma haigust nagu kaaslast, kellega tuleb arvestada, 
aga kelle pärast elu seisma ei jää. Haigus on neile nagu korrapidaja, kes 
ütleb, et öö ja puhkepäev on puhkamiseks, kui sa seda muidu ei tea. 


Lühidalt öeldes, kui inimene oma haigust ei karda, siis haigus on 
kaaslane, kellega arvestatakse ja mis seetõttu ei süvene ega ei tekita 
tüsistusi. Aga kes usub, et suhkruhaigus on ravitav, see leiab endast ka 
selle jõu, millega oma vastavale negatiivsusele vabadus anda. Kui üks 
inimene südamest midagi tahab, siis ta selle ka saab. 

Kui hirmudest kurb diabeetik ennast pidevalt teistega võrdleb ja 
kadedaks muutub, et kõik ei ole tema tahtmistele vastavalt korras, siis 
kahjustuvad ta neerud. Kadedusel on ettearvamatud tagajärjed. Üks 
nendest on kättemaksuhimu, mis viib neeru veresoonte läbilaskvusele ja 
neerupuudulikkusele. 


Neerud on õppimise organid. Õppimine on hinnust vabanemine, 
mida võib teha kahel viisil: 


- olles hirmust alateadlikult või teadlikult üle 

- lastes hirine teadlikult vabaks. 


Hirmust võib kahel viisil üle olla: ise hirmust üle kasvades või hirmu 
endale allutades. Ühest hirmust saab üle kasvada sellega, et järgmine ja 
veel suurem hirm teeb eelmise olematuks. Hirmu endale allutamine 
tähendab tahtmatust teistele, hiljem juba ka endale, tunnistada oma hirme. 
Hirmudeta on ju kergem elada. 


Hirmust vabaneda võib arukal kombel andestades, mediteerides, 
filosofeerides või hirmutavat ja tema headust tundma õppides. Kes 
järgmine kord sama hirmutavat enam tõesti ei karda, see on sellest hirmust 
vaba. Sellist arusaama muutumist nimetatakse kogemuslikuks tarkuseks. 
Selle hulka kuulub ka treenimine, karastamine, harjutamine jm. kogemuste 


abil mõistma hakkamine. 


Seega neerupuudulikkus tähendab kokkuvõtlikult hirmnude puudu- 
likkust ehk puudumist. Olete üllatunud? Hirinude olemasolu peaks ju 
tegema haigeks, sest hirmud tõmbavad halba ligi. Igasugune neerupuudu- 
likkus tähendab õpetlike hirmude puudumist. Inimene, kes midagi oma 
nõrkustest kuuldagi ei taha ja ükskõik mida teeb, et teda julgeks peetaks, 
eitab raudselt oma hirme. Seega tal ei olegi siis õpetlikke hirine, mida 
julguseks muuta. Kui ei leidu halbu inimesi, kes sellist pseudojulget 
provotseerima hakkaksid, siis peab tema enda keha see tõele au andja 
olema. 

Kui hirmud nii alla surutakse, et nende suhtes täiesti tuimaks muutu- 
takse, siis kiputakse oma hulljulgust demonstreerima. Suureline kiitlemine 
ja kaelamurdvate trikkide tegemine varjavad enda taga hästi vaoshoitud 
hirmu, et mind araks peetakse. Hulljulgusega tõestatakse endale ja teistele 
oma paremust teistest. Tunne, et olen julgem ehk teistest parem, sunnib 
oma julguse demonstreerimise võimalusi leiutama. Kuna see tahtmine viib 
tervistkahjustava tööga riskima, siis need inimesed lakkavad ohutusnõudeid 
täitmast. Neerupuudulikkuse tekkides süüdistavad kõik ainult tööd. 


Kui oskaksime vahet teha, mis tähendab töö inimeses ja inimene töös, 
siis saaksime tõele lähemale. Tõde on see, et inimene ja töö on valedes 
suhetes — kas suudab keegi tõestada, et 24- või 36-tunnised tööpäevad, 
millega uhkeldatakse ja oma vastupidavust demonstreeritakse, on tervisele 
kasulikud. Sõja-aastatel tuikusid surmväsinud inimesed ringi, et surma 
mitte maha magada. Nad tunnistasid oma hirme, mis ärkvel sundisid olema 
ja ei kogunud stresse sisse. Nad ei demonstreerinud oma vaprust, nad olid 
vaprad, seepärast töötasid nende neerud hästi. Õpetlikke hirme, millest nad 
kohe õppust võtsid, oli neil rohkem kui küll. 

Neerupuudulikkusega haige, kes tunnistab neid vigu ja nendest tu- 
lenevat vigadeahelat endas, on võimeline paranema. Kahjuks on töökange- 
laslikkus ehk tööhulljulgus nii magus pala, et sellest ei taheta loobuda. 


Neerupuudulikkuse esimeseks tunnuseks võib olla uriini hulga 
vähenemine, mis kasvab anuuriaks ehk uriinierituse puudumiseks. 
Millest see patoloogia kõneleb? 


Neerud paiknevad selgmiselt ehk tahteenergia piirkonnas. Põis 
paikneb eespool ehk tundeenergia piirkonnas. Põie kaudu tulevad välja 
tundeelu kibestumised. Uriinihulga vähenemine räägib sellest, et inimene 
ei taha oma tahtmiste ebaõnnestumisi meelekibedusena välja elada. Ta 
kardab. Kardab teistele haiget teha. Parema meelega kannatab ise. 
Sagedamini on nendeks teisteks vanemad, armastatu, lapsed, kelles halba 
nähakse, aga kelle elu halvaks tegemises kasvõi osaliselt end süüdi 
tuntakse. Hirmust väljaütlemisega provotseerida teise viha, mis minu süüd 
siis selgelt tõestab, sunnitakse end vaikima. Endale kujundatakse enesepet- 
lik arvamus, et nii säästetakse armsaid. Kui need kibestumised kuhjuvad 
suuremaks kui taluvuse piir, siis hakkab uriinieritus vähenema. Missugune 
eluohtlik mürk kehasse jäänud uriin on, seda teavad nii neerupuudu- 
likkusega haiged kui ka nende lähedased ja neerukeskuste meditsiinitöõta- 
jad. 


Lugemisoskuseta kirjaoskajatest 


Olen kindel, et need, kes oleksid pidanud selle pealkirja üle 
mõtisklema jääma, libisesid sellest üle. Tahan veel ühest kergema vastu- 
panu teed minemisest rääkida. Kui Teil ei tekkinud küsimust, kuidas võib 
kirjaoskajal puududa lugemisoskus, siis olete pealiskaudne ja Teie oskama- 
tus sõnade taga mõtet leida teeb Teile raamatutarkuse omandamise raskeks, 
kui mitte võimatuks. 


Kui ma varem vastasin jaatavalt küsimusele, kas kõiki saab mõtte- 
tööga aidata, siis nüüd ma vastan eitavalt. Mina ei saa kõikide hädaliste eest 
mõtteid ära mõelda ja kui saaksingi, siis see ei aitaks, sest igaühel tuleb 
oma elu õppetükid endal ära õppida. 


Mõttejõuga ravimine on kõrgeim ravitasand üldse. Selle kõrgeima 
tasandi kõrgeima astme saavutab see, kes oma mõtetega haigusi ennetama 

õpib. Me kõik oleme sellel teel vaid õppijad. 


Need, kes sõna mõttest üle tuiskavad, need tuiskavad ka elust samuti 
läbi ja nad ei peatu enne, kui on end puruks jooksnud selle takistuse vastu, 
millest enam üle tuisata ei õnnestunud. Selliseid inimesi saab aidata vaid 
kannatus, mis sunnib nad ükskord paigale, öeldes: “Võib-olla hakkad nüüd 
mõtlema. Võib-olla saad nüüd aru, et oled inimene, kellel ei ole ilmaasjata 
nii suur aju.” 

Inimesi on mitmesuguseid. On neid, kes kõige kitsamas rahvamassis 
nööbist kinni võtavad ja hakkavad oma hädasid rääkima, nii et tahaks 
öelda: “Võrke riidest lahti, ma vaatan Teid kohe läbi. ” On neid, kes rahvast 
täis bussis trügides varrukast kinni võtavad ja ütlevad: “Aitäh, et Te olemas 
olete,” nii suure südamlikkusega, et bussiski läheb avaramaks. Selline 
inimene sai end oma meeleparandusega aidata. 


Ma saan väga palju kirju. On meeldivaid ja väga meeldivaid kirju, kus 
räägitakse oma õnnestunud meeleparandusest ja haiguste kadumisest. 
Paljud mainivad ära, et ega nad vastust ei ootagi, nad ainult tahavad oma 
rõõmu jagada. Ja mina olen nende pärast õnnelik. Ma olen neile nende 


mõistvuse pärast tänulik. 


On ka neid kirju, mis panevad mõtlema. On tunda, et inimene on 
tõsiselt oma probleemidega vaeva näinud, aga on jäänud toppama. Hädade 
algus võib olla vanemates või vanavanemates, keda ta ei ole näinudki. Teda 
takistab teadmatus, õigemini hirm teadmatuse ja tema tagajärgede 
pärast. Oleme neid sasipuntraid siis koos lahti harutanud. Sellisele teada- 
tahtjale on elu varjupoole avanemine vahel niisugune päästerõngas, millega 
ta upitab ennast mitte ainult pinnale, vaid ka kaldale, kust ta siis mäetipu 
poole rühib, õnn hinge soojendamas. Ta on muutunud iseenda otsijaks. 
Inimene, kes on iseseisvalt tööd alustanud, tahab ise teha. Teda on meeldiv 


aidata. 


See ei tähenda, et kõik, kes ütlevad, et nad on endaga tegelenud, seda 
ka teinud oleksid. Mõni inimene tuleb sellise suurelise jutuga, et ta oleks 
juba peaaegu mägesid liigutanud, kui ainult saaks oma vanemate ja 
vanavanemate varjupooled teada. Mina ütlen, et mõelge ise, sest näen, et 
inimene ei oska saadud teadmisi enda hüveks kasutada. Tema raiub vastu, 
et õpib ära. Näen, et mõistusest tal puudu ei ole, võiks niidijupi kätte anda. 
Annangi. Ja mis pärast välja tuleb? Ta on oma teadmisi teiste vastu kurjasti 
ära kasutanud. Mina ütlesin: “Te rulite oma vanematelt seda halba endale 
võttes selle halva heastamist õppima, sest selle halva heastamise aeg on 
Teie taassündide ahelas kätte jõudnud.” Aga tema läheb paiskab oma 
vanematele näkku: “Te olete halvad! Näete, mida te olete minule teinud ja 

mina pean kannatama!” Ja kõige trumbiks põrutab veel: “Viilma ütles!” 
Nagu Viilma oleks Jumal taevas. 


Olgugi, et igal konfliktil on ka hea pool, on konflikti tekitaja rumal 
inimene, kes pani teised kannatama ja ise kannatab topelt. Tema tahtmine 
süüdlastele kätte maksta sai teoks: väikesed süüdlased ehk vigade tegi jad 
said vähe haiget, suur süüdlane — tema ise — sai palju kannatada. Nii on 
paljud naised läinud oma mehi laste haigustes süüdistama, aga patuoinaks 
olen saanud mina. Minu peale vihastanud mees, kes kannatab hirmunud 
naise arutute tahtmiste käes, on naisi sedavõrd enam vihkama hakanud. Ta 
mõõdab kõiki naisi järjest enam ühe pika puuga. Vihastamiste viha on väike 
viha. Vihkamise viha on märgatavalt suurem viha. See mees sülitab nüüd 
andestamise jutugi peale. Ta vihkab andestamist. Aga kannatab kogu pere. 
Kes on selles süüdi? See, kes tahtis parem näida kui tegelikult on, ja valis 
selleks valetamise tee. Oma halva vabastamine on ju märgatavalt 
töömahukam tee. 

Kui Te olete sellise põhimõttelise vea teinud, kuidas seda parandada? 
Paluge oma rumal viga andeks. Tunnistage üles, et püüdsite teise alan- 
damise abil ise ülenduda. Andke endale andeks. Paluge oma kehalt ja oma 
lastelt, kelle kannatusi vähendamise asemel suurendasite, ka andeks. 
Muide, minult võiks ka andeks paluda. 


Suuremal osal kirjadest on kõigil ühine nimetaja: aidake! Vaid 
vähestele vastan, vaid üksikute soovile tulen vastu. Enamikule tahan 


vastata: 
- kui Teil on silmad, siis lugege, 
- kui Teil on kõrvad, siis kuulake, 


- kui Teil on süda, siis saate aru. 


Kirjutada ja küsida on kerge, vastata raske. Paljudele lausa ei tohi 
vastata, sest see inimene klammerdub iga sõna külge ja ise ei hakka enam 
üldse mõtlema. Mu raamatud on vastus Teie kirjale. Lugeda kirja, kus on 
10°20-30 küsimust ja mitte ühtegi sellist, millele ma juba raamatutes 
vastanud ei oleks, oli varem masendav. Nüüd lükkan sellise kirja rahumeeli 
kõrvale, ilma, et süda vaevaks, sest olen nii palju vabastanud endast hirmu, 
et mind ei armastata, kui ma kõigile hea ei ole. Ükski inimene ei suuda 
arutule küsimusterahele vastata. Kirjutaja, kes vastust ei ole saanud, peab 
ise mõistma, miks talle vastust ei tule. Kui vihastab, siis see on tema viha 
ja teeb temale halba. Kes enda elu ise paremaks tegema ei ole proovinud 
hakata, seda ei saa teine järele lohistada. Tal pole selleks õigust. 

Kui olete kirja kirjutanud, siis lugege ta läbi ja Te saate aru või 
vähemalt püüdke aru saada, kui palju meelekibedust ehk viha olete kirja 
pannud. Ise oma käega on Teil üles loetud suur hulk hirme, vihasid ja 
süütundeid. Teiste süüdistamine ehk ainult teistes vigade nägemine on ka 
viha. Küsige endalt, miks Te selle kirja kirjutasite ja vastake, missugune 
hirm seda põhjustas. Hakake hirmu vabastamisest pihta, siis on teiste 
stressidega kergem hakkama saada. Üleüldse on mõtet oma mõtteid üles 
kirjutada. See on nii mõnegi inimese iseennast avastama pannud. 


Ükskõik, kellele Te küsimuse esitate, mõelge enne, kui esitate. 
Mõelge hästi. Mõelge, mida Te tahate teada saada. Küllap siis tunnetate 
oma esialgse küsimuse absurdsust ja küsite targemini. Õpiku kasutamine on 
igaühele juba esimestes klassides selgeks õpetatud. Kui õpetaja andis Teile 
tänaseks koolitüki õppida, kas Te lähete ta käest täna seda tükki üle 
küsima? Ei lähe, see pidi tänaseks juba selge olema. Mina ei hakka Teile 
oma raamatute kohta kontrolltööd tegema - selle teeb elu ise ära. Teil on 
vaba valik õppida oma elu tarbeks nii palju, kui tahate. 


Eestlane ei ole tavaliselt hiilanud oma jutukusega ja sellepärast on ta 
küsimusedki küllalt arukad. Kahjuks on pealiskaudse seltskonnavestluse 
suurmood maailmast meilegi jõudnud ja tulemused on kiired tulema. 
Räägime palju mittemillestki mittemidagi. Nii võib, kui muud teha ei ole, 
aga mitte igaüks ei ole sellega nõus. Igale inimese peab jääma tema vaba 


valik. 

Kuulan vahel raadiost mõne targa, aga rumalusest tüdinenud, inimese 
vastuseid rumalatele küsijatele, kes naudivad oma julgust küsida ja uhkel- 
davad sellega vaikijate, kui argade, ees. Vaikijad on nende meelest juhmid 
puupead ja maakad. 

Mõistan. miks see tark inimene rumalale küsimusele nii rumalalt 
vastab. Ta ei saa teisiti. Kui ta vastaks küsijale nii nagu küsija vajaks, et 
targemaks saada, siis saaks küsija vastusest valesti aru, sest pealiskaud- 
susega põhjalikkust ei püüa. 

Tark tunnetab rumalat, rumal tarka mitte. Kes seda ei mõista, see 
vaatab tarka kui üleolevat oma tarkuse endale hoidjat ja rumalat kui igas 
olukorras hakkama saavat kuldsuud. Kahjuks on sellise suurepärase suhtleja 
jutt tühja täis ja ta ei mõista, et targalt saab vastata ainult targale 
küsimusele. Ennast targaks pidavad küsijad esitavad konksuga küsimusi, 
milles on selgelt äratuntav kahjurõõm. Seda, et- kahjurõõm on kättemaks, 
küsi ja ei mõtle. Ta on solvunud, kui saab samaväärse ninanipsu vastuseks. 


Kes siit nüüd suu peale löömise moraali välja luges ja eestlase kombe 

kohaselt paremaks peab oma suu edaspidi rohkem kinni panna, siis parem 
laske vabaks oma hirm, et mind ei armastata, ja Teie pähe tulevad nii 
targad küsimused, et need teevad rõõmu ka kõige targemale inimesele, sest 
nad arendavad tarkust edasi. 


Palju on inimesi, kelle elu kõige suurem igatsus on tunda, et teised 
teda armastavad, kes tahab näha, et teised teevad tema heaks midagi. Ta 
püüab tekitada olukordi, kus see võimalikuks osutub. Paraku, kui talle 
tehtigi head, siis järgmisel hetkel ta seda enam ei mäleta, sest ta hirm ju ei 
vähenenud. 


Eriti teravalt torkab see silma vanade inimeste juures, kes on kogu elu 
heietanud mõtet, et teda ei armastata, et temalt tahetakse ainult saada. 
Selline inimene ei tea, et ta näeb teistes iseennast. Ta on püüdnud oma 
tegemistega pidevalt, nagu veerev värten, teistele head teha, ja on paban- 
danud, kui teised seda ei märka ning pidevalt tänulikkust üles ei näita. 
Teised on tänulikud küll, aga tema ei näe seda, sest hirm teeb silmist 
pimedaks. 


Vananedes, kui tegemisi vähemaks jääb, sest noored teevad põhilised 
tööd ära, tunnevad vanad end mittevajalikuna. Sellest tekib suurenev 
ülinõudlikkus teiste suhtes: “Te pole minust kunagi hoolinud, tehke seda 
enne surmagi.” Tähelepanu köitmiseks hakkab selline inimene oma 
tegemisi, millega ta ise suurepäraselt hakkama saaks, teistele peale suruma 
ja süüdistama, kui noor ütleb, et sa saad ju sellega ise hakkama. Selgub, et 
vaene õnnetu vanainimene ei saa, ei oska, sest ta ei näe ega kuule, ei tunne 
lõhna ega maitset. Kui noor kodurahu huvides, oma tahet ja vajadusi ning 
võib-olla isegi midagi tähtsat ohverdades, vana soovi täidab, siis mõni tund 
hiljem vana näeb, kuuleb, haistab, maitseb, saab või oskab analoogset ja 
teeb seda nii lustlikult, et noor tunneb, et teda on mõnitatud. Järgmine päev 
ei mäleta vana, et keegi oleks talle kunagi head teinud. Kõik kordub uuesti. 
Kiuslik inimene oma arusaamu ei jäta, olgu või endal halvem. 


Aga järgmine kord noor võib-olla enam ei tule vastu, sest enesehalet- 
susega sundimine tekitas protesti. Vana seda loomulikult oma veaks ei 
tunnista ja noorgi ei taipa, et oma hirrnuga enesehaletsejate ees vana 
provotseerib. Vana on nüüd pisaratesse uppuv õnnetu, keda keegi ei 
armasta, kelle surrna oodatakse. Noor on kui süüdlane tuleriidal niikaua, 
kuni ükskord tundetuks muutub ja võib-olla isegi kätte maksma hakkab. 
Millal kannatuste karikas täis saab, see on individuaalne. Mõni on juba 
lapsena kättemaksja. 


Vanad näevad, et lapsed on halvad, tegelikult on vanemad füüsilise 
tasandi põhjus, lapsed on tagajärg. Elu peab minema edasi ja noored 

lähevad, aga sellised vanad tirivad tagasi, seepärast on noorte elu järjest 
raskem, ja noored ei pea vastu. Koormus on muutunud ülepiiriliseks. 


Kes vabastab oma hirmu süüdi olla, selle südant vanade süüdistused 
haigeks ei teeks, ja see ei hakka vananedes oma laste südamele haiget 
tegema. Kes oma stresse vabastada ei oska, see muutub vananedes: 


1) oma laste hirmunud orjaks 


2) oma laste veel suuremaks hirmuvalitsejaks, kui oma vanemad 
olid. 


Mida rohkem vana inimene kasvatab oma hirmu, etmind ei armastata, 
seda kangekaelsemaks ta läheb ja seda enam jäigastub ta mõttemaailm ehk 
tal tekib ateroskleroos. Mõni inimene on oma vanuses muldvana, aga ta on 
siis ka paindumatu ja järeleandmatu. Teine sama vana on paras noortega 
koos kepslema. Esimene on vaene, õnnetu ja haige, kellele kõik liiga 
teevad, teine seevastu on õnnelik ja terve. 

Eriti raske on vaimset tööd tegevatel lastel oma emaga, kui ema on 
elus ainult füüsilist tööd teinud. Isadega on lihtsam, sest mehed oskavad 
mõistusetööst lugu pidada. 

Meil kõigil on vaja oma tulevikule ehk vananemisele ette mõelda ja 
vananemise-haiguse profülaktikat teha, et mitte enda ja oma laste elu 
põrguks teha. 


Mis on hea ja mis on halb 


Meenutuseks: igas inimeses, nii nagu eluski, on 49% halba ja 51% 
head. Selline suhe on paljusid ehmatanud ja paljusid vihastanud, sest nii 
polevat võimalik. Elame järelikult nagu noatera peal, ja hirmunud inimesed 
tahaksid sellist hirmutavat asja parem mitte teada, sest nemad eelistavad 


jaanalindu mängida. 


Argade jaoks on see nii, julgete jaoks mitte. Argade eluenergia 1% on 
lühike, julgete oma pikk. Kui me pidevalt tegeleme sellega, milleks siia 
ilma tulime — halva heastamisega — siis on elu pikk ja tulemusrikas. See, 
kes halvale heaga vastab, kes enda halva meeleolu või suhtumise kellessegi 
või millessegi suudab heaks muuta, ongi halva heastanud. Ta on oma halba 


heaga tasakaalustanud. 

Küsin Teie käest: “Öelge, kes on pühak? On ta hea või on ta halb?” 
Vastan — pühak on kõigepealt inimene nagu kõik teised. 
- Ka temas on 49% halba ja 51% head. 


- Ka tema sündis siia ilma halba heastama nagu kõik teised. Ainult 
tema ei ütle, et ta on hea inimene, ta ütleb, et ta on inimene. 


- Ta ei otsi teiste vigu, ta otsib enda vigu, ja kui leiab, siis teeb 
need heaks. 


- Taei tõtta teisi õpetama, ei sunni oma õpetust peale, aga kui tema 
juurde tullakse, siis õpetab. 


- Ta ei mängi head inimest, kes aktiivselt maailmaparandamisega 
tegeleb, ta annab õpilasele võimaluse ise aktiivne olla. 


- Ta ei sunni ennast austama ja ülistama, teda austatakse ja ülis- 
tatakse. Ta ei taha olla väärikas, ta on väärikas. 


Pühak teab, et kõik, mis ta teistes head või halba näeb, on vaid tema 
enda hea ja halb. Ta võtab igal ajahetkel iseendast seda 49% ja teeb seda 
heaks, õppides seda halba mõistma. Kui ta on selle halva õpetlikkuse 
põhjalikult ära mõistnud, siis on ta saanud enda jaoks veel ühe igavese 
elutarkuse ja seepärast ta tõuseb oma arengutasandilt astme võrra üles- 


poole. 


Uuel tasandil kordub kõik uuesti. Ta võtab uue ehk kõrgema astme 
halva, mis on keerukam, üksikasjalisem ja raskem, ning teeb sellegi heaks. 
Seegi heategu tõstab tema arengutasandit. Niimoodi ongi üks inimene kogu 
aeg teel. Pühak teab, et maailma halb on temagi halb, mille heastamise läbi 
saab tema maailm paremaks. 


Pühak ei protesteeri, miks tema peab heastama seda, mida halb 
inimkond teeb. Ta ei nurise, miks pühakud maailma päästma peavad. Ta 
teab oma kohust kui iseenda vajadust ja elu mõtet. Selline tegevus tagab 
talle hingerahu. 


Hingerahu on tasakaalukus ehk täiuslikkus, mida me tõeliseks heaks 
nimetame ja mida otsime. Me ajame ta pidevalt segamini välise ehk näilise 
heaoluga, mõistmata, et kes on väliselt väga hea, see on seesmiselt väga 
halb. 


Pühak on selline inimene, kelles on väliselt samapalju head kui 
seesmiselt ja väliselt samapalju halba kui seesmiselt. Temas on kõik 
ühtlaselt jaotunud. See ongi tasakaal. Pühak võib igal hetkel oma hinge 

avada ja öelda: “Vaadake, mul ei ole midagi varjata. Olen nagu olen.” 
Pühak on aus. 


Me ajame vaoshoituse tasakaalukusega pidevalt segi. Korralikkus, 
kasvatatus, viisakus, kombekus jne. on vaoshoitus. Vaoshoitus on halva 
peitmine iseenda sisse ja selle väline ilustamine, mis lõpuks toob endaga 
kaasa nn. seesmise lõhkimineku ehk haiguste tekke. 


Vaoshoitus on iseenda vägistamine, see on iseenda vihkamine. 
Tasakaalukus on iseenda ja teiste armastamine. 


Kui üks inimene siia ilma sünnib, siis ta tuleb ülenduma ehk tõusma 
väärikalt oma eluteel. Kui ei saa ülenduda, siis me alandume. Aga see ei 
ole tagasiminek, nagu inimesed majanduselu mõõnasid nimetavad. Hir- 
munud inimene ei saa aru, et seal, kus ta arvab end ülenduvat, ta tegelikult 
saab alandatud ja seal, kus ta tunneb end alandatuna, on ta tegelikult 


ülendatud. 


Pühak on nagu ruumiline malelaud. Ta võtab iseendast järjest musti 
kuubikuid, õpib seda halva head mõistma, mida enne ei ole mõistnud, ja 
seeläbi on must valgeks muutunud. Kes mõistab, see armastab, see 
vabastab. Iga inimene võiks ja saaks niimoodi, kui tahaks. Ütlete, et ei tea 
ja ei oska. Pühak ei tea ka iga uut asja algselt, aga kui ainult endale peab 
lootma, siis õpib oskama — või hukkub. 


Aga mismoodi meie teeme? Meie teeme vanasõna järgi, miks otse 
minna, kui ringi saab. Me näeme teises halba ja ei mõista, et me näeme 
teises iseennast, seega iseenda halba. Me tormame teisele head tegema, 
küsimata, kas see on teisele hea või mitte. Me organiseerime kampaaniaid, 
aitamaks abivajajaid, küsimata neilt, kas nad üldse vajavad abi või kas nad 
vajavad just sellist abi. 


Me ise oleme solvunud, kui seisame ootamatult fakti ees, et meile 
saabus abi mida me peame alandavaks, sest me ei vaja sellist abi, aga - 
oskamata paralleele tõmmata — jätkame teisele oma abiga selga trügimist. 
Heategija taktitunne haihtub eneseimetluse tuhinas ja ta ei näe, et hädaline 
vajab oma häda läbi väärikaks saamist, mitte häda ära võtmist ja seeläbi 
väärituks jäämist. 

Mida haritumaks saab inimkond, seda enam ei piisa talle teisele hea 
tegemisest, ta läheb üha agaramalt teist heaks tegema ja ei mõista jälle, et 
näeb teises vaid iseennast. Sundides teisele oma tõekspidamisi peale, 
veendes teist oma arusaamu ja kombeid muutma, kohtab ta vastupanu ja 
hakkab kõigest hingest võitlema ning jõuab suure kaarega O-punkti ehk 

iseendasse tagasi, et tõdeda — tema jõupingutused jooksid tühja. Teine ei 
muutunud — või muutus hullemaks. Hea, kui ta oma ebaedu lahti mõtestab 
ja oma vigu tunnistab. 

Tavaliselt läheb hea inimene varsti uuele ringile — halb on ju ikkagi 
vaja heaks teha. Hea inimene ei saa aru, et see on vägivallatsemine teiste 
inimeste kallal ja omale karmavõla tekitamine. Jõuga hea tegemine on 
tegelikult halva tegemine, ja seda tõestab vägivalla kasv kogu maailmas 
vaatamata heategi jate armee suurenemisele. 

Võitlus halva vastu lõpeb halva suurenemisega. 

Halvale on kerge selgeks teha, et ta halba teeb. Heale inimesele, kes 
on endale maailmaparandajaks olemise idee pähe võtnud, on tema viga 
peaaegu võimatu selgeks teha. 

Tore on, kui mõttekaaslased ühiselt oma ilusaid ideid ellu rakendavad. 


Aga kahju on, kui sellega tegelevad hirmuga maailmalõpu ees elavad 
inimesed, kes ei mõista, et nende head soovid ei jõua kaugemale nende endi 


hirmu müärist. 


Maailmaparandanist tuleb alustada iseendast. 


Kui tuli käsk, siis tuli viha 


Teine raamat lõppes lühikese ülevaatega tahteenergiast ja tema hävin- 
gust. 

Tahe on armastusenergia suunatud eesmärgikindel liikumine. Iga 
inimese tahe on püha ja seda on vaja austada. Ükski inimene ei taha oma 
südames paha teha. Tahe muutub halva tegemiseks, kui inimene ei tea, 
mis on halb ja mis on hea. 

Julge inimese tahe realiseerub. Hirmunud inimese tahe ei rea- 
liseeru, sest hirm peletab eesmärgi eemale ja muutub ise vihaks. Viha 
hävitab hea tahte. Hirmunud inimene saavutab eesmärgi jõuga ehk vihaga, 
õigustades end sellega, et eesmärk pühendab abinõu. Ja kui nõuga ei saa, 
siis peab saama jõuga. Pealegi võib jõuga saavutatud eesmärk väliselt ja 


alguses üsna ilus välja näha. 
Mispärast inimene vihastab? Võiks ju hea meelega oma elu elada. 

Mismoodi või mispärast viha ikkagi tekib? Kui viha tekib vabaduse 
puudusest, siis kuhu see vabadus ikkagi kaob? 


Iseenda hingerahu tarbeks avan aeg-ajalt juhuslikust kohast piibli, et 
lugeda, mida ta tahaks mulle täna öelda. Ühel päeval tegin jälle nii, ja 
esimene lause, millel mu pilk peatus oli: “Kui tuli käsk, siis tuli viha.” 
Hetk äratundmist - ja ma tundsin end õnnelikuna. Õnnelikuna sellepärast, 


et olin jalgratta leiutanud. 


Minu otsimised ja leidmised on piiblis juba ammu kirjas. Ma olin 
õnnelik, et olin ilma piiblit lugemata samale tulemusele jõudnud. Olgugi, et 
läbi suure töö, aga ometi! Rumal inimene valib ikka pikema ja keerulisema 
tee, et kõike omal nahal kogeda ja selle läbi oma väge tunnetada. Oma 
rumaluse tunnistamine tõstis mu väärikust iseenda silmis. 


Minu kirjutatu tuleb inimeste hingest ja süstematiseerub minus ning 
ma kirjutan seda nii: sundimisest saab alguse vastumeelsus. Vastumeel- 
susest kasvab välja veel suurem sundimine, sellest omakorda ülinõudlikkus, 
mis loomulikult tekitab rahulolematuse. Ja tahtmine teistest parem olla 
oleks nagu väljapääs sellest suletud ringist, mis tegelikult on uue suletud 
ringi algus — sundolukord, mis sunnib veelgi teistest paremaks saama, 
mõistmata, et keegi ei ole kellestki parem ega halvem. 


Kirjutan nii keeruliselt, kui keeruliselt see inimeste alateadvusest 
tuleb, seega tänapäeva inimeste keeruliseks muutunud alateadvuse tasandilt. 
Veel keerulisemaks teeb elu tajumise meie hirmublokis olev mõistus. Aga 
piibel, see kõige targem raamat, kirjutab lihtsalt: “Kui tuli käsk, siis tuli 
viha, ” et panna meid selle tähenduse üle sügavalt mõtlema ja otsima, 
kuidas viha vähendada. Nii lihtsast jutust on kohe raske aru saada. 


Inimese elu on nagu kõrghoone spiraalne trepp, mis viib korruselt 
korrusele ja kannab igal korrusel selle korruse nime. Korrused on 
erineva kõrgusega ja neis käib erinev tegevus. Me taassünnime füüsilisse 
kehasse, nagu korruse esimesele astmele ja — igaüks oma meelepärase 
kiirusega astmelt astmele astudes — saavutame kord selle korruse lae. Siis 
me lahkume sellelt korruselt ehk sellest elust, et mõne aja pärast jätkata 


järgmise korruse alumiselt astmelt. 


Kes väga tahab, selle arukat visadust kroonib oskus minna seda treppi 
mööda allapoole ehk möödunud eludesse. Või treppi mööda ülespoole 
tulevastesse eludesse. Mida rahulikumalt püüate, seda paremini vajalikku 
näete. Mida leplikumalt nähtusse suhtute, seda enam nähtu õpetlikkust 
mõistate. Mida täiuslikumalt olete valmis elutõde mõistma, seda avaram 
nägemus Teid ootab. Igaüks saab seda, mida hetkel väärib. Järgmisel 

hetkel võibolla väärite rohkem. 

Meie trepi kõrval läheb palju teisi treppe ja me näeme seal minemas 
teisi. Lähedased lähemal, tuttavad kaugemal, võõrad veel kaugemal. Trepid 
on nii lähestikku, et kui keegi komistab või väsib, siis saab ulatada käe, et 
toetada või edasi aidata ja mõista, miks ta komistas või väsis, et endaga 
sama ei juhtuks. Igaüks kõnnib enda targemaks saamise trepil ja võib teiste 
kogemustest õppida, et ise oma teel kindlaks jääda. 


Igal inimesel on püha õigus olla oma elutrepil iseenda peremees isegi 
siis, kui ta on alles pöidlapikkune. Tal on õigus vabalt valida oma sammu 


pikkus ja vaatamise suund. See trepp viib ainult edasi. 


Kahjuks ei arvesta järjest targemaks saav inimkond enam teiste õigusi. 
Enda eesmärkide nimel on kõik loodusseadused kui tõkked teelt kõrvale 
lükatud, unustatud. Kiire on. Kõrvale vaadata pole aega, kiiruse kasvades 
pole enam tahtmistki. Kui ainult saaks selle kätte, mida tahan... 


Nii näevad ka vanemad oma lapses järjest enam omandit, keda 
kõrvale lükata, kui ta segab, keda pikenduseks panna, kui on vaja kauge- 
male vaadata, kellele toetuda, kui on vaja kõrgemale ronida, keda kasutada 
pikksilmana, valjuhäälda jana ja kuuldeaparaadina. Lühidalt öeldes — tä- 
napäeva laps on vanemate eneseteostuse vahend ehk tegemata tegemiste 


ärategija. 

Tee ja ära tee, too ja ära too, mine ja ära mine, tule ja ära tule, räägi 
ja ära räägi, vaiki ja ära vaiki, mängi ja ära mängi, õpi ja ära õpi, söö ja 
ära söö, mõtle ja ära mõtle... Lastel ei ole õigust vabalt hingata ega oma 
peaga mõelda, tegemisest rääkimata. Nende arvamust ei küsi keegi. Nad 
käivad vanematele pidevalt närvidele ja püüavad mitte jalgu jääda. Seegi ei 
meeldi. Nad on süüta süüdlased, kellele ei selgitata, milles nad süüdi olid. 


Miks vanemad nii teevad? 


Sellepärast, et kardavad. Kardavad last õpetamata jätta, kardavad, et 
laps rumalaks jääb, et vanematele oma rumalusega häbi teeb, et elus oma 
oskamatusega abituks jääb, et iseennast ja teised õnnetuks teeb... Vanemate 
hirmudel ei ole lõppu. Lühidalt võib öelda, et vanemad kardavad olla 
halvad vanemad ja ei mõista, et seda, mida inimene kardab, seda ta ka 
saab. Saab halvaks vanemaks, pakkudes oma heaga üle. 

Julge inimese positiivne hirm viib edasi, ta on inimest mõistusele, elu 
äratundmisele ja teadvustamisele kutsuv. 


Hirmunud inimese negatiivne hirm paiskab niigi pidurdatud 
mõtlemisvõime ühest äärmusest teise, kuni mõistus põgeneb ära. 

Niisiis —- vanemaid on kahesuguseid: 


I. julged vanemad 
II. hirmunud vanemad. Neid on kahesuguseid: 


1) need, kes lapsi ei kasvata 
2) need, kes lapsi kasvatavad. Neid on kahesuguseid: 


A. vanemad, kes sunnivad lapsi enda elu elama 
B. vanemad, kes tahavad laste elu ära elada. 


Ma ei peatu vanematel, kes on julged ehk tasakaalukad, sest nemad 
usaldavad iseennast ja last, ja seepärast on nende probleemid hetkelised ja 
kergelt lahendatavad. Nad lahendavad väikesed probleemid ära, siis ei 
kuhju väikesed suurteks. Nad julgevad oma vigu laste ees tunnistada ja 
lapsed ei karda oma probleeme vanematele rääkida. Koos leitakse olukor- 
rast alati kõige parem väljapääs. Selliste vanemate arv kahjuks väheneb. 


Hirmunud vanemad ei usalda iseennast — kuidas nad siis last usaldada 
saavad. Laps saab üsna ruttu aru, et tõsise jutuga pole vanema juurde mõtet 
minna, sest sealt tuleks paremal juhul hirmu suurendamine ja hädaldamine, 
mis asja veel hullemaks teeb või halvimal juhul ropp sõim ja ka kõigis 
eelnevates eksimustes kui surmapattudes süüdistamine. Pisikesest sädemest 
plahvatab püssirohutünn. Selliste vanemate arv kahjuks järjest suureneb. 


Nendest räägimegi. 

A. Vanematel, kes sunnivad lapsi oma elu ära elama ei tule pähegi, 
et kui nad lapse oma aujärje või päranduse jätkajaks sigitavad, siis on see 
nagu lapse tõmbamine enda elutrepile ja materiaalsete varade pärast seal 
käima sundimine. Sageli kutsutakse lapse protestiv südametunnistus korrale 
sellega, et öeldakse: “Sinu sünnitamise pärast jäi mul kool pooleli või ei 
saanud õppima minna. Sinu pärast pidin oma unistused maha matma!” Nii 
õigustatakse oma laiskust ja suutmatust. Nii koolutab lapse süütunne ta 
vanemate ees alandlikuks ja tänulikuks käsutäitjaks. 

Üldiselt on teada, et hea sõna võidab võõra väe, sellepärast püüavad 
heaks jääda soovivad vanemad last oma meele järgi tegutsema meelitada. 
Kui oled hea laps, siis saad kommi, siis ostan mänguasja, ühesõnaga - siis 
saad, mida tahad. Tulemuseks on lapse kasvav võim vanemate üle, kes 
tahtsid lapse üle kavalusega võimutseda. 

Kõik suhted taanduvad materiaalsele saamisele: kui üks saab teiselt 


üht asja, siis teine saab esimeselt teist asja. Ilma saamiseta ei anta enam 
midagi. Kui rahakott kannatab, siis nii võivad elu materiaalseid väärtusi 

kõige tähtsamaks pidavad vanemad ja lapsed üksteisega pikka aega üsna 
ühel meelel elada, eriti kui tegevust jätkub. Aga kuna elul on omad reeglid, 


siis ühel hetkel tekivad ikka kasuahnusest tingitud arusaamatused. 


Olgu raha kui palju tahes, hing ihkab ikka hingelisi väärtusi ja ei anna 
enne rahu, kui on need saanud. Raha-inimene loeb oma rahutusest välja 
vajaduse veel rohkem saada, ja oma hingerahu nimel püüabki rohkem 


saada. 

Ühel hetkel tunneb rõõmu andmisest ja kuna rõõm andmisest kaalub 
igal juhul üles rõõmu saamisest, siis võib see hingepiinas inimene kõik oma 
varanduse tuulde lennutada, et pärast kahetseda, sest hingerahu niiviisi ei 
tule. Nii juhtubki, et kui kusagilt enam võtta ei ole, siis püüavad vanemad 
võtta lapselt ja laps üritab võtta vanematelt. Mida suurem on rikkus, seda 
suuremaks kasvab vastastikune ebaausus, muutudes isegi laste ja vanemate 
vaheliseks vihavaenuks. 

B. Kui vanemad, kes tahavad oma lapse elu ära elada on intelli- 
gentsed või idealiseerivad ühekülgselt vaimseid väärtusi ja mõistuse osa- 
tähtsust, siis nad koondavad oma jõu lapse targaks, intelligentseks, 
tasakaalukaks ja väljapaistvaks inimeseks tegemisele. 


Hirmunud inimesed hakkavad oma unistuste realiseerimiseks ilmtingi- 
mata kiirustama ja oma headusega üle pakkuma. Selle asemel, et lasta 
väikelapsel oma nööpe ja paelu ise kinni pusida, et sõrmed osavaks saaksid, 
kiirustatakse seda ise ära tegema, et sõrmekesi tuleviku suure ja peene töö 
jaoks hoida. Näiteks selleks, et laps saaks kuulsaks muusikuks. 


Laps ei täida kahjuks oma vanemate lootusi, sest vanemad ei ole 
mõistnud, et lihtsatest tegemistest saadud sõrmeosavus on samaaegselt aju 
areng. Aga kui aju ei saa areneda, siis peab inimene nii kaua käsitööliseks 
jääma, kuni aju käte liigutamisega areneb. Ja selle asemel, et kuulsaks 
dirigendiks saada, peab laps, kibestumus hinges, teisejärgulise pillimehena 
oma leiba teenima. Vanemad ei ole mõistnud, et inimene võib ka lihtsalt 
pillimehena, kes pilli elavaks mängib, õnnelik olla. Dirigente (laiemas 
mõttes igasuguseid juhte) on vähem vaja kui pillimehi (laiemas mõttes 
oskustöölisi). 

Laps kasvab, ja ülihoolitsevad vanemad suruvad oma abi peale enne, 
kui laps seda vajab. Selge on see, et vanemad juba oskavad seda, mida laps 
veel ei oska. Tehakse lapse eest, mõeldakse lapse eest ja ei saada aru, et 
nii võetakse lapselt valikuvabadus. Võetakse ära hea ja halva tundmise 
oskus. Lähed heasse kooli, valid kasuliku hobi, vaatad heast kodust 
sõbrad... jne. Kas see on ka lapse jaoks hea? Aga ühel päeval on vanemate 

võimete ja võimaluste piir. 

Päris ära elada ei saa teise elu keegi. Siis on laps nagu pesast enne 
õiget aega alla kukkunud linnupoeg, keda jaladki veel ei kanna, tiibadest 
rääkimata, ja kes ninali kukub — alandatud ja õnnetu. See aeg, mil ta oma 
elutrepi alumistel astmetel kõndimise pidi ära õppima, on mõödas. Kallid 
vanemad on selle ise ära teinud, märkamata, et nad on lapse trepile roninud 
ja sellega tahtnud lapse elu ära elada. Hea nimel. 


Vanemate ilusad helesinised unistused on luhtunud, sest nende 
eluliselt abitu laps ei saa omal jõul elus hakkama. Liiga head vanemad 
kipuvad oma viga tavaliselt jätkama ka lapse täiskasvanuks saades. Nii 
lõhuvad nad ka oma lapse perekonnaelu. 

Paljud vanemad muutuvad oma lapse abitust nähes karmiks ja nõud- 
likuks. Nad ei märka, et on lapselt vabaduse ära võtnud, aga sunnivad last 
vaba olema. Sunnivad tegema, olles ise lapse tegevuse punkt-punktilt paika 
pannud. Sunnivad mõtlema, olles ise lapse omaalgatuse eos hävitanud. 
Laps on tehtud masinaks, kellele on programm sisse pandud, ja kui 
programm ületab masina võimsuse, siis on masin halb. 


Kallid vanemad! Kas te olete proovinud hingata õhuta ruumis? 
Proovige. Ehk siis mõistate, mis on näiline vabadus. 


Mainisin vanemaid, kes oma lapsi ei kasvata. Neidki on kahesugu- 
seid: 
1) ühiskonna poolt põlatud 
2) ühiskonna poolt austatud vanemad. 


Mõlemate arv kasvab võrdselt. 


1. Asotsiaalsed vanemad, psüühiliselt haiged vanemad, eluliselt abitud 
vanemad, perekonna purunemise tõttu lastest lahutatud vanemad. Need on 
ühiskonna poolt põlatud vanemad, kelle lapsed on sunnitud iseenda eest 
ise hoolt kandma või hukkuvad. Kui me nende ellujäämise eest hoolekan- 
deasutusi kiidame, siis oleme lihtsalt pimedad ja rumalad, kes oma 


rumaluse pärast ise kannatavad. 


Elu peab olema kvaliteet, mitte kvantiteet. Hoolekandeasutused on 
nagu katkise koha paikamine, nad on nagu paik inimkonna südametunnis- 
tusele, kes ei mõista, et söök ja kehakate on vaid füüsilise keha elus 
hoidmine. Nende laste rebenenud hinge saaks ainult arnastusega paran- 
dada. Aga hirmunud inimkond seda ei taha, ja sellepärast peab nende läbi 
väga erineval moel kannatama, et siis veel tänamatuid, kes ühiskonna 

rahakotti kulutavad, noomida. 


Ühiskonna poolt põlatud vanema lapsest on väga raske väärikat 
inimest kasvatada. Aga kes seda kõigest südamest ehk armastusega teha 
tahab, see peab oma hirme vabastama hakkama ja õpetama seda lapselegi, 
et siis ennast uskudes seda last uskuda ja imestusega näha, kuidas kõige 
hullemast kõntsast kasvab välja puhtaim vesiroos - hingelise puhtuse 


sümbol. 


Sellise teoga võib hakkama saada vaid inimene, kes oma hinges järjest 
suuremaks ehk väärikamaks ehk julgemaks saab. Selle inimese jaoks ei ole 
see siis enam kangelastegu, millega teiste ees kiidelda. Tõeliselt tark oma 
tarkusega ei hiilga. 


Hirmunud heategijate heldinud armastus ja kaastundlik nunnutamine 
katkevad kohe, kui elukatsumused panevad teele esimese takistuse. Naiivne 
lootus lastekodu laps heade rõivaste, maitsvate toitudega ja parimate 
mänguasjadega ära võluda, saab üsna pea haiget. Pettumus, kibestumine ja 
tehtud teo kahetsemine suurendavad seda veelgi. Jätkub mõlemapoolne 
kannatuste rada, sest muinasjutt sai otsa. 


Kui peres ei ole last, siis on vanemate vead parandamata. Laps ei saa 
tulla, sest ta kardab omandiks muutuda. Kui seda ei mõisteta, siis saab 
lapsendatud lapsest topelt omand, kes on kohustatud olema hea, sest teda 
on lastekodust päästetud. Ja kui Te protestite selle vastu, sest Teil selliseid 
mõtteid ei ole, Teie olete üliõnnelik, et Te lapse saite, siis julgen Teie 
tähelepanu juhtida Teie hirmule selle lapse võimalike varjatud vigade 
pärast, mis oligi mu selle lõigu kirjutamise eesmärk. Vabastage oma hirme, 
mida Te siiamaani julge olemise nimel rohkem alla olete surunud kui Te 
arvata oskate ja Teie teelt lahkuvad need ebameeldivad üllatused, mis Teie 


poole teel olid. 


Mu juurde jõuavad paljud kasuvanemate poolt üleskasvatatud lapsed, 
kelle hing on ahastuses. Nad tunnevad end võlavangis olevatena. Nende 
hirm, et mind ei armastata, kui ma täpselt nii ei tee, nagu minult oodatakse, 
on suurem, kui oma vanematekodus kasvanud lastel. Konfliktseid suhteid 
kasuvanematega on kahesuguseid. Ühed kasuvanemad tahavad lapse hu- 
vides tõde varjata, ja kui see ükskord päevavalgele ilmub, siis on kogu 
nende hellitav armastus purunenud. Hirmupinge varjus kogunenud meele- 
kibedus paiskub mõlemale poolele haiget tegevalt välja ja jääb igavesti 
meelde. Süütunded ja süüdistamised jäävad varjuna üksteist armastanud 
inimeste vahele. 


Teine äärmuslik liik kasuvanemaid on need, kes tõde ei varja ja 

peavad loomulikuks, et laps peab vanematele tänuvõlglane olema. Nad 
mõtleksid nii ka oma laste puhul. Paljud vanemad mõtlevad nii. Oma lastel 
on selliste vanematega raske, kasulastel seda enam. 


Ükskõik, kas Te olete kasulapse kasvataja või kasulapsena kasvanud - 
vabastage endast hirm, et mind ei armastata. Mida enam vabanete stres- 
sidest, seda enam oskate näha head ja saada õnnelikuks. Enamik inimeste- 
vahelisi suhteid on vaid väliselt halvad. Kes enda meelt muudab, selle jaoks 


muutub ka teine. 


2. Ühiskonna poolt austatud vanemad on need, kelle lapsed oma 
vanemaid peaaegu ei näe. Riigi, ühiskonna, asutuste, töö, äri, poliitika, 
teaduse, kunsti jne. juhid juhivad kõiki ja kõike ning unustavad ära pere. 
Kõik tahavad midagi suurt ära teha, aga pisiasjadest alustada ei julge. 
Teavad, et ei saa hakkama. Elu näitab varem või hiljem, et kes ei saa 
pisikese asjaga hakkama, see ei saa ka suure asjaga hakkama. Suur 
juht, kes oma pisikese pere eest suurtesse tähtsatesse tegemistesse põgeneb, 
veab ka suure koorma kraavi. Ajalugu tõestab seda igal sammul, aga meie 
ainult vajutame gaasi. 


Ja nii vaatavadki ühiskonna poolt austatud vanemate lapsed oma 
möödavuhisevaid vanemaid nii kui kerjused teepervel, ja ei julge isegi 
pöialt tõsta. Ei tohi segada tähtsa töö tegijaid. Lapsed tunnetavad oma 
puhta hingega, kui vähe on nendes jooksmistes tähtsat tööd. Enamik aega 
kulub hirmunud inimestel hirmu tuulde jooksmisele, aga laps ei tohi 
ühiskonna poolt austatud vanemat õpetada. Need lapsed teavad, et nad 
peavad oma vanemate hea nime pärast end maha salgama, ohverdama. 
Mõni ohverdab, enamik mitte, sest enamik neist on oma võitlejatüüpi 
vanemate järglased. 


Kui põlatud vanemate lastel on valus selle madaluse pärast, mille 
põhja nad kardavad vajuda, siis neil on vähemalt lootus kõrgemale tõusta. 
Kasvõi muinasjutulise ime läbi. Aga ühiskonna poolt austatud vanemate 
lastel ei ole oma hingevalu eest kuhugi tõusta. Väljapääsu hakkavad nad 
otsima halvast. Hirmunud inimene ei oska ilma teenäitajata kõrgemast 


kõrgemale tõusta. 


Nii ühiskonna eest põlatud kui ka ühiskonna poolt austatud vanemate 
lapsi ühendab üks joon: nende hinges puhub kõle üksiolekutunne ehk hirm, 
et mind ei armastata, ja seepärast on kerge kaduma neid kahte eraldav 
habras vahesein. Üks saab teiseks. Põlatu lugupeetuks, lugupeetu 
põlatuks... Neil lastel on sotsiaalselt täisväärtuslikus ühiskonnas või 
peres elava vaeslapse kompleks. See on raske stress. 

Üks laps sünnib siia ilma halba heastama. Missugust halba? Eks 
ikka seda halba, mis on tema sees. Tema sees on tema vanemad. Järelikult: 
üks laps sünnib siia ilma selleks, et heastada oma vanemate halba, mis on 
samaaegselt ka tema enda halb. Vanemad sigitavad lapse samal eesmärgil. 
Mõlemal osapoolel on üks eesmärk. Laps oma puhta hingega teab seda, 
vanemad on selle oma hirmudest blokeerunud mõistuse tõttu unustanud. Ja 
siis hakkavad vanemad sundima last seda tegema, mida ta juba teeb. Sellest 


saabki viha alguse. 


Küllap mäletate, kuidas ärritusite, kui ema tuli käskima seda, mida Te 
juba tegite. Eriti tähtis oli see, et olite oma peaga selle heateo välja 
nuputanud ja juba tegite, Te isegi ei mõelnud enam, aga ema tuli ja ütles - 
“Tee!” — nii nagu poleks märganudki, et töö käib. 


Nii hävitatakse lapse omaalgatuslikkust. Lapse käsualuseks 
tegemisega pannakse lapse tegemistele nagu sein ette. See on vastumeelsuse 
sein. 


NÄIDE ELUST. 


Ühel tööpäeval vaatasin kella ja ütlesin endale: “Kohe tuleb see väike 
kurttumm tüdruk.” Ta käis paar kuud tagasi. Mõtlesin, missugustest 
parandada vajavatest vigadest täna rääkida. Vaatasin ja nägin tüdrukus 
agressiivsust. Tähendab sellest räägingi. 


Tüdruk tuli koos vanematega kabinetti. Kõik istusid ja ootasid, mida 
ma ütlen. Ütlesin endale, et agressiivsusest ma juttu alustada küll ei saa. 
Nii armsaid, vaikseid ja rahulikke inimesi ei või ometi kohe ära peletada. 
Vaatan uuesti tüdruku hinge — ikka agressiivsus! 


Mõtlesin, et vaatan õige nende omavahelist suhtlemist. Näen, et 
tüdruk on nagu võimutsev karjus kahe rumala lambaga, kellele on paelad 
nii kõvasti ümber kaela sidunud, et need sõna kuulaksid. Ta teeb lammas- 
tega, mis pähe tuleb. Selge. Laps kasutab vanemaid ära. Vanemate 
süütunne, et nemad on haige lapse sigitanud, teeb nad lapse suhtes 
kõikelubavaks. Nad ei saa aru, et nad teevad oma heaga halba. 


Küsin: “Kuidas te omavahel läbi saare?” Vanemad vastavad õhinal ja 
ühest suust: “Hästi. Meil on kõik väga hästi!” Midagi ei klapi. Kas eksin 
mina või eksivad nemad. Häda on olemas, järelikult eksivad nemad. 


Millest juttu alustada? 


Tüdruk aitas mind ise hädast välja. Minuti pärast oli mu kabinetis 
väike nukitsamees, kes oleks minu ka selga võtnud, kui ma oleksin 

lasknud. Tavaliselt ütlen sellisel juhul isale, et ta lapsega väljas jalutaks, 
sest mu jutt koduse õppetunniga tuleb makilindile. Seekord ma vaatasin 
trianglit pealt ja küsisin endalt: “Mida see mulle õpetab?” 


Järsku ma teadsin mis on kurttummus. See on sõna kuulmatus. See 
laps ei taha olla agressiivselt sõnakuulmatu, sest ta vanemad on vaiksed 
inimesed. Ta agressiivsus on vaoshoitud, aga ta ei kuule sõna. 


Vaatasin vanemaid. Nad on mõlemad lapsena olnud väga sõnakuule- 
likud ja head. Nad ei tülitanud vanemaid. Koolis olid nad sõnakuulelikud 
ja armsad. Nad ei rikkunud korda. Tööl olid nad sõnakuulelikud ja 
hoolsad. Nad ei häirinud kedagi omaalgatusega. Nad on ebanormaalselt 
sõnakuulelikud olnud. Selliseks oli neid õpetatud, ja sellisteks nad oma 
hirmus ka said. 


Nende mõlema sõnakuulelikkus summeerus lapse sõna kuulma- 
tuseks. Kui üks vanematest oleks sellise üliheaks olemise vastu protestinud 
ja tahtnud olla mina ise, siis nende lapsel sellist häda poleks tekkinud. 
Sõnakuulmatu rüblik elab oma protesti liigse sõnakuulelikuks sundimise 
vastu välja ja ta kõrvad võivad ainult moraalilugemisest ja sakutamisest 
aeg-ajalt valutada. Aga sõnakuulelik laps, kellelt oodatakse ingellikku 
sõnakuulelikkust, sünnib kurttummana. See on tema enesekaitse. Kõik, mis 
talle siis viipekeeles öeldakse, saab sõnakuulelikult täidetud, sest viipekee- 
les nõutakse vähe ja ta võib kätt südamele pannes ausalt öelda, et ta on 
sõnakuulelik, nagu temalt oodatakse. Et mitte sõnakuulmatuks rüblikuks 
muutuda tuli ta sõna kuulmatuna. Kuntummus on põgenemine iseenda 
südametunnistuse eest. 


Vanemate sõnakuulelikkuse heaks pooleks oli see, et nad olid oma 
eelmise õppetunni vead kohusetundlikult parandanud ja laps oli hakanud 
mõne kuuga nii palju kuulma, et tal oli tekkinud sõnavara ja diktsioon, 
millest võis juba arugi saada. 

See näide näitab, kuidas liiga hea ei ole hea. Kui poleks olnud hirme, 


siis ei oleks lapsed nii alandlikult sõnakuulelikud ja vanad inimesed, 
sealhulgas õpetajad, ei peaks hirmudest nüristatud lapsi headeks. 


Lapsed kasvavad vanematest risti vastupidisteks. Antud juhul va- 
hetasid pooli sõna kuulelikkus ja sõna kuulmatus. Aga niivõrd nagu need 
vanemad olid sundolukorras kannatajad, sedavõrd ei tahtnud nad oma last 
üldse sundida ja ajasid vabaduse kasvatamatusega segi. Õnneks said nad 


oma veast aru. 

Vastumeelsus on tahteenergia hävingu esimene etapp. Ta on kõige 
lihtsam ja sellepärast on teda kõige kergem vihana teadvustada. Nii, nagu 
iga stress võib väikesest suureks kasvada, nii võib kerge vastumeelsus 
kasvada trotsiks ja täielikuks protestiks. Häired tekivad kehas vastavalt 
sellele, kas vastumeelsust elatakse välja või peidetakse sisse. 


Enne, kui üks inimlaps ei mõista, et takistusteta ejuteel käivad ainult 
idioodid - takistus on targaks saamiseks vajalik, tarkus on ka tugevus, 
tervis, Õna — ei saa ta vastumeelsusest takistuse ees lahti. Iga takistus 
hirmutab ja alandab teda. 


Julge inimene tunneb takistustest rõõmu ja otsib takistusi, mida 
ületada. 


Hirmunud inimene vihkab takistusi, otsib kuidas takistustest mööda 
hiilida ja ei näe, et hirm jõuab alati enne teda kohale ja juhib ta veel 
suurema takistusega kokku. Ikka selleks, et head teha, et õpetada takistust 
mõistma ja arinastama. 


Inimene käitub vastumeelsuse seina ees vastavalt eelmises elus ja 
selles elus kuhjunud vastumeelsuse hulgale. Kui lapses on väga suur hinn, 
et mind ei armastata, kui ma vanemate meele järele ei ole, siis ta tormab 
sellest seinast läbi, nii et rada on taga. Peaasi, et mitte seisma jääda. Ta 
läheb viha alla surudes, nii et seinas on auk ja endas on auk. 


Sellised lapsed on ülielavad ja ettevaatamatud. Kus neil see aeg on ette 
vaadata, nad peavad ju kogu aeg hirmust ette saama, et peasilitust ära 
teenida. Paraku juhtub nendega alalõpmata midagi ja peasilitus tuleb kui 
lohutus, millega kurbusepisaraid vaigistada. Vastumeelsus voolab pisa- 
ratega selleks korraks välja, et mõne aja pärast uuesti koguneda. Nende 
traumad asenduvad või vahelduvad haigustega nii kaua, kuni nad on valiku 
ees - kas elada või surra. Selle valiku teeb nende hing tulevikku hinnates. 


Kes elu valib, see vanaviisi edasi ei lähe. Kahjuks oskavad tänapäeva 
inimesed vaid enda eest võideldes edasi minna. Kes valib 


A -passiivse võitluse 
B - aktiivse võitluse. 


A. Passiivselt võitlema hakanud lapses tekivad muutused. Keegi ei 
tarvitse seda muutust seostada psühhotraumaga. Sagedamini seostatakse 
seda põetud haigusega või üleelatud traumaga, mille taga hingelist kriisi ei 
nähta. Laps hakkab kosuma, sest ta hakkab oma abituse kurbuses vas- 
tumeelsuse viha enda sisse koguma. Kosub nii kaua, kuni kannatus katkeb. 
Ta ei taha enam vaikselt kannatada, ta tahab, et teda mõistetaks, et teda 

armastataks, et temast kasvõi hoolitaks. Ta tahab, et tema piina nähtaks. 
Tema keha täidab tema soovi - allergilised haigused on nähtavad, seega 
teisi loodetavalt korrale kutsuvad. Peale selle on lööbed ja eritised kui 


abiventiilid protesti väljavoolamiseks. 


Esialgu saab tema soov täidetud, sest ta viiakse arstile, tema eest 
hoolitsetakse, teda ravitakse. Ta saab kibedate rohtude ja valusate naha- 
hooldusprotseduuride ajal oma protesti avaldada. Ta võib nutta ja hüstee- 
ritseda ja sedagi pannakse vaese lapse haiguse arvele. Keegi ei oska näha, 
et laps protesteerib sundimise vastu, mis teda ümberringi piirab: kodus 
sunnitakse teda ja teisi, lasteaias sunnitakse teda ja teisi, koolis sunnitakse 
teda ja teisi. Ja kõige hullem, et sunnitakse aina hea nimel. Mida vanemaks 
ta saab, seda rohkem ta näeb, et kõikjal valitseb totaalne sundimine. Hirm 
sundimise ees tõmbab kõikjalt temasse analoogset ligi. Haigust ravitakse, 
aga kuna hingele on see veel suurem koormus - ta häirib oma haigusega 
teisi — siis täielikult paraneda ei saa. 


Aga kui selline inimene ühel hetkel avastab, et see haigus päästab teda 
paljudest kohustustest, sest tema haigust võetakse arvesse ja teda ei hinnata 
seepärast vähem, siis ta ei tahagi oma päästjast vabaneda. Nii võib pikka 
aega kesta näiliselt stabiilne, ilma ägenemisteta olukord. 


Tasapisi väsib ja tüdib iga inimene. Protest sundimise vastu, protest 
vabaduse puuduse vastu, protest armastuseta elu vastu, protest hooli- 
matuse vastu jne. tekitab järjest enam sundimist, sest nüüd on haige 
oma allergilise haiguse pärast sunnitud igat oma liigutust ja igat suutäit 
jälgima. Haigus võib muutuda elule ohtlikuks. 


Allergiline haigus on sumud ring, kuni inimene ei õpi vabastama oma 
kõikide stresside ema — hirmu, et mind ei armastata. Kui hirm vabaneb, siis 
on vastumeelsus hõlpsalt vabanev. Hirmu vabastama hakates tekib tavaliselt 
kehas äge reaktsioon. Kujutage ette, mis juhtub, kui ületäitunud solgitorul 
siiber eest järsku ära tõmmata... Tekib solgiuputus. Samamoodi võivad 
nahalööbed ja limaskestad hakata saasta eritama ja haigele tundub, et 
haigus ägenes. Mida rohkem kõigest hingest oma mõttetööd teete, seda 
enam haihtub solk kui paha hais vabadusse, ja uputus jääb tulemata. 

Kui nii ei oska, siis võib hirm ja pettumus paranemise pärssida. 
Seepärast tehke stresside vabastamise tööd aruka mõõdukusega ja kui tõesti 


lööbeelementide ja eritiste hulk nahadefektidest suurenes, siis tänage oma 
keha kõigest südamest ja tundke rõõmu, et Teie südamehäält on kuulda 


võetud. Siis on puhastumine kiire ja korralik. 

Kõik haigused on oma algolemuses allergilised, sest kui poleks 
sundimist, siis poleks protesti. 


NÄIDE ELUST. 


15-aastast neidu oli aastaid medikamentidega, sealhulgas hor- 
moonidega ravitud näonaha allergia tõttu. Vanuse kasvades sagenesid 
ägenemised ja vanemad pettusid meditsiinis. Nad pöördusic homöopaatide 


poole. 


Homöopaatia on vana, aga meil kahjuks vähetuntud meditsiini haru, 
mida tavameditsiin ei tunnista, aga mida olude sunnil hakatakse üha enam 
tunnistama. Homöopaatia põhimõte on: sarnane ravib sarnast. See 
tähendab, et haigele antakse üliväikesi ravim-annuseid, milles sageli 
ravimit ei olegi, sest lahjendades on jäänud sisse ainult ravimi informat- 
sioon ehk mälestus ravijast. Mida suurem lahjendus, seda kaugemale, isegi 
eelmistesse eludesse, selle ravimi energeetika ulatub ehk seda sügavamalt 
põhjuslik on ravim. Nii vabastatakse kosmiline mälu, mille abil eelmiste 
elude karmavõlad kanduvad tänasesse päeva haigustena. 


Näiteks inimene on umbes 600 aastat tagasi olnud vang, mistõttu ta on 
hingeliselt väga kannatanud. Füüsiline kannatus on väike kannatus, millega 
lunastatakse karmavõlga. Aga hingelisi kannatusi kanname niikaua kaasas, 
kuni õpime neid mõistma. Siiani on see toimunud põhiliselt läbi haiguste. 
Vang protestib hingeliselt rohkem kui füüsiliselt, sest füüsilise protesti eest 
teda piinatakse. Käesolevas elus on sellel inimesel allergiline haigus, sest ta 
on tahtnud vangipõlve õppetundi läbi vangivalvuritena ülinõudlike vane- 


mate ära õppida. 


See inimene vajab sellist homöopaatilist preparaati, mis on samasu- 
guse vangi-energiaga, mis on tema kannatusele energeetiliselt samane. 
Arstid-homöopaadid töötavad tänapäeval juba inimese bioväljatundlike 
aparaatidega, mis lisaks arsti tunnetusele kontrollivad arsti ja korrigeerivad 
määramise hetkel ravim-annust. Homöopaatia on krooniliste ravimatute 
haiguste ravimise sobilik vahend. Teda võib kasutada ka ägedate haiguste 
raviks, aga tavameditsiini usaldamatus ja süüdlaste otsimine segab. Segab 
ka kiirustamine, mis inimesed haigeks teeb ja siis omakorda paraneda ei 
lase. Kõige rohkem segab usaldamatus. 


Homöopaatilised ravimid on inimkehast vedela solgi ja kuiva prügi 
väljatoojad, mitte keemiliste preparaatidega keha saastajad. Halbade 
mõtetega aktiviseerime ja sunnime paljunema enda sees rahumeelset, 
normaalset elu elavaid mikroobe. Kui halbu mõtteid on vähe, siis on 

tasakaalutus väikese amplituudiga. Mikroobide ja seente omavaheline 
olelusvõitlus on sellisel juhul kui külapoiste kogunemine ja kemplemine, 
kus saadakse muhke ja lohke, aga mis ei tee haigeks. Tegelikult võitlevad 
ainult bakterid. Veidi suurenenud eritiste abil väljuvad liigsed kohale- 
rutanud elusad mikroobid, aga ka oma elu loomulikku lõppu jõudnud 
mikroobid ja seened, ning saavad mullaks. Kui mikroobide hulk suureneb, 
siis seente hulk peaks vähenema. Aga ei vähene, sest seened on keha 
ainukesed väliskeskkonna igasugustele mõjutustele mittealluvad mikroobid. 
Seened on taimed. Taim on vaim. Vaim on tasakaalukus. Tasakaaluka keha 
võib hävineda, aga vaim ei hävine. Iga vaim vaid lahkub kehast, kui keha 


ei taha elada, sest ei suuda. 


Bakterid on loomad. Loom on tasakaalutus. Loom kardab, et teda 
rünnatakse ja ründab parem ise. Selline mõttelaad tingib bakterite paljune- 
mise ja agressiivseks muutumise täpselt analoogselt peremeesorganismi 
mõttelaadile.. 

Bakterite tasakaalustamiseks peavad seened hakkama vohama. 
Mõlema mikroobirühma hulk ületab niiviisi normaalseks eluks vajaliku 
kriitilise piiri. Ongi tekkinud põletik, mida hakatakse ravimitega hävitama, 
selle asemel, et oma meeli vaigistada. 

Me ei näe ja seepärast ei usu, et füüsilise keha mikroobid ja nende 
elutegevusest kogunenud saast ongi haigus, millest me lahti tahame saada. 
Keha puhastamise asemel reostame teda ravimitega, millega mikroobe 
hävitame. Me ei oska näha, et mida rohkem on kehas mikroobide laipu, 
seda rohkem keha ise laibastub. Aga laibamürk on üks hullemaid mürke 
üleüldse. Ja peale selle on iga koristamata laip eriliselt hea pinnas 
mikroobide paljunemiseks. 

Seened tasakaalustavad baktereid mitmesuguste erituvate keemiliste 
ainetega, millest üks rühm on antibiootikumid. Põletiku puhul manustatakse 
haigele antibiootikume ja hävitatakse baktereid. Kahjuks läheb hirmunud 
inimene alati liiale. Nii jäävad seened valitsema. 

Seen on selleks, et iga lihalik laip mullaks teha. Kui inimene mõistab 
oma haigeks jäämise põhjust kui oma viga, siis see tähendab, et ta tunnistab 
oma vigu ja tema eritusorganid viivad tekkinud saasta välja. Kui inimene 
oma vigu ei tunnista, siis saast jääb kehasse. Seened on selle saasta mullaks 
tegijad. Seega, mida rohkem me keemia ja ravimitega oma mikroobe 
laibastame, seda enam laibastume ise ja muutume mullaks. Seened teavad 
seda ja oma rolli täitmata ei jäta. 


Meditsiiniliselt on olemas seenpõletikud, mille puhul antibiootikume 

anda ei tohi. Vastasel juhul põletik järsult suureneb ja see võib lõppeda 
haige surmaga. Kuna seeni hävitada pole õnnestunud, siis on leitud õigem 
väljapääs: haiget üldtugevdav ravi vastupanuvõime tõstmiseks. Aga suhtu- 
mine mikroobidesse püsib endiselt vaenulik. Probleem ei lahene enne, kui 


elutõde mõistma õpitakse. 


Mikroobid ja seened on terviku kaks otsa. Nad aitavad meie keha nn. 
välisvaenlase eest kaitsta niikaua, kuni me hirmudest vabanedes mõistame, 
et keegi ei ole vaenlane. Primitiivse inimese arenedes tasemele, kus 
vaenlasega ei pea enam käsipidi kokku minema, vaid võib temast teisiti 
lahti saada, muutus inimene iseenda vaenlaseks. Mis see tähendab? 
Tähendab: ta hakkas ennast süüdistama, kui ei leidnud kõige paremat 
vahendit, mis vaenlased olematuks teeks. 


Primitiivsel inimesel on oma rumaluse pärast vaenlased. Ta 
võitleb välisvaenlasega. 

Intelligentne inimene loob oma tarkusega endale ise vaenlased. 
Tema võitleb sisevaenlasega. 


Sellest hetkest alates, kui inimene rahulolematusega oma hinge hävi- 
tama hakkab, aktiviseeruvad viirused. Mikroobid koos seentega ja viirused 
on terviku kaks otsa. Mikroobid ja seened on suured ja nad elavad 
keharakkude väliselt ning ründavad rakke tormijooksuga nagu ajaloo 
hämarusest pärit välisvaenlased võtavad kindlust. Viirused cn ime- 
pisikesed. Nad elavad täiesti sõbralikult meie rakkude sees ja ärkavad siis, 
kui meie vaenulikud mõtted, millega me oma kindlusest piraatide kombel 
rahulikku ümbruskonda rünnata kavatseme, neid äratavad. Viirust tappa on 
sama raske kui oma vaenulikku mõtet tappa. Tal on läbitungimatu kest. 


Kes mikroobe ja seeni keemiaga ei tapa, see ei mürgita kindluse 
ümber elavat elu. Siis võib kindluse sees käia igapäevane rahumeelne 
toimetamine. Kindluseväravad on lahti. Vastastikku kasulik kaubavahetus 
nagu mikroobide-seente ja viiruste vaheline ainevahetus, kulgeb elu 
mõlemapoolsetele vajadustele vastavalt. Aga nagu õnnetaevasse kogunevad 
rahulolematuse pilved, nii ei saa enam keegi aru, kes kelle vaenlane on. 
Hirm sulges sõbraliku suhtlemise väravad ja tapatalgu alustamiseks on vaja 
ainult näpuga näidata. 

Seega, kelles on välisvaenlastega võitlemise viha, see saat bakte- 
riaalse põletiku. Kes tahab iseendast võitu saada, see saab viirushaiguse. 
Aga kes on kõigi peale vihane, see saab mõlemad. Meditsiinil on üli- 


tugevad antibiootikumid, millega surmatakse mikroobid. Väikesed vahen- 
did, millega surmata seened. Väga väikesed vahendid, millega surmata 

viirusi. Kui meil oleksid ülivõimsad vahendid, millega hävitada ka seened 
ja viirused, kas me saaksime ise ellu jääda? Üks ülitark ja omakasupüüd- 
likult kaval inimene võib ka ühe mikroobi teise vastu võitlemiseks välja 
dresseerida — nagu dresseeritakse sõjaväge, mida kõnetraadist tulevate 
käskudega suunatakse — aga enne, kui me enda mõttelaadi ei muuda, ei saa 
see meid terveks teha. See võib ainult rikkaks teha. 


Vaevalt leidub tsiviliseeritud inimkonnas kedagi, kes poleks ravimeid, 
desinfitseerimisvahendeid, säilitusaineid jms. kasutanud. Vähe on neid, kes 
oleks keha nagu lahinguvälja, kus bakterite tapatalgut peeti, puhastanud. 
Aga keha bakteriaalne reostus muudab keha eluvõimetuks. 


Homöopaatilised ravimid toovad välja mitte ainult stresside materia- 
liseerumisest tekkinud saasta vaid ka keemilise saasta. On näiteks preparaa- 
did, mis toovad välja raskemetalle, kindlaid keemilisi mürkkemikaale, 
radionukleiide, mida me pahaaimamatult kasvõi elektroonika imedest en- 
dasse kogume (näiteks mobiiltelefonidest). 


Avastasin homõopaatia enda jaoks hiljuti ja ei jõua ära imestada, 
kuidas inimkond enda jaoks eriliselt vajalikust märkamatult mööda kõnnib 
- aga mittevajaliku ja kahjuliku kahmab omale ja imab nagu käsn ruttu 
endasse ning siis karjub appi ja süüdistab ei tea keda. 


Tavaline ravimitega ravi on sümboolselt nagu sõjamees-ravim, kes 
läheb vaenlasele - haigusele - kallale, ja hävitab vaenlase kiirelt, kui 
vaenlane temast just tugevam ei ole. Paraku on haigused tänapäeval üha 
rohkem tavaravimitest tugevamad ja nende annuse tõustes läheb haiguse 
kallale ühe sõjamehe asemel terve ravimitearmee. Kumb kumma võidab ja 
mis lahinguväljast - kehast - järele jääb, eks see ole pärast näha. Et ägeda 
haiguse ajal ja kaugelearenenud juhtudel teisiti ei saa, see on iseasi. 
Honöopaatilise järelraviga saab seda lahinguvälja kergemini puhastada ja 
sellega uusi ägenemisi vältida. 


Vähene hulk ravimeid on haige kiire väljaaitamine haiguseaugust. 
Suur hulk ravimeid on suurema augu valmis kaevamine. 


Homöopaatiline ravim on kui sõber, kes tuleb vaenlase juurde ja 
ütleb: “Ma olen sinu sarnane. Seepärast ma mõistan sind. Lähme koos 
vabadusse!” Ning võtab käest kinni, et minna. 


Sellele neiule antigi sellist ravimit. Paari päeva pärast tuli neiu vihaste 
vanematega tagasi, sest tema nägu oli hullem kui kunagi varem. See oli 
nagu nahata haav, mis mõne päevaga oli küll kuivanud, aga koorik oli 
tihedalt veretäpiline. Miks? 

Sellepärast, et need kaks sõpra olid nii äkiliselt vanglaväravatest välja 
sööstnud ja võtnud kaasa veel kaks omasugust. Üks oli suur ja kaua vangis 
olnud kurbus, mis tekitas leemenduse, teine oli pisikestest ülekohtupisara- 
test suureks kasvanud kättemaksuhimu. Vanglaväravad purunesid. Tüdruk 
oli õnnetu. Vanemad homöopaatide peale verivihased. 


Ütlesin tüdrukule: “Su keha küll kannatab praegu, sest puhastumine 
on nii aktiivne, aga kui sa funnetad oma hinge, siis saad aru, et sul on 
kergem. Su silmad pole ammu nii ilusad ja säravad olnud. Sa ju panid seda 
ise ka tähele.” Tüdruk oli tõesti seda märganud. Kui ta oleks oma vigu 
tunnistanud, siis ei oleks ta ravimile takistajaks olnud ja nahk ei oleks 
purunenud. 


Selgitasin pikalt-laialt ka vanematele olukorda ja ütlesin: “Vaadake 
oma tütre nägu nagu iseenda hinge praegusel hetkel ja te saate aru, et 
lapse paranemise algus langes kokku just teie kättemaksuhimulise elu- 
võitlusega. See, et te tütre tervise nimel olete kodus end tülitsemast tagasi 
hoidnud, on kena, aga see-eest võitlete te nüüd võõraste vastu. Viha on 
viha, ükskõik, kus suunas ta paisatakse. Teil tuleb mõlemal iseenda 
meeleparandusega tegelda, kui te tahate tõestada, et te oma tütart armas- 
tate. Tema pärast pole vaja muretseda, tema teeb oma töö ise ära. 


Miks just näonahk eriliselt katki läks? Sest nägu väljendab suhtumist 
illusioonidesse. Kes endale muinasjutuliselt ilusa unistustemaailma loob ja 
naiivselt selle täitumist loodab, selle illusioonid purunevad kindlasti. Nii, 
hagu teie tütre näonahk on purunenud, on purunenud ka tema illusioonid. 
Need on õnneliku perekonnaelu illusioonid. Kiiresti, kergesti ja väheste 
kulutustega saab ainult tasakaalukas inimene elada. Aga et tasakaalukaks 
saada, selleks peab palehigis iseenda hingelist solki välja rootima ja oma 
keha tänama, et ta tuli appi seda tegema.” 


See neiu oli tüüpiline aktiivsete ja emotsionaalsete vanemate laps, kes 
kannatas ja vaikselt protestis pideva eluvõitluse kisa vastu. Aga kui 
protestis, siis oli see hüsteeriline tahan-ei-taha tüüpi märul, milles tüli 
tõeline põhjus jäi kõigile selgusetuks. Keegi ei püüdnudki põhjust leida. 
Harjumus lihtsalt elada ehk impulsiivselt tegutseda ongi ju peaaegu kõigi 
inimeste igapäevane loomulik olelemine niikaua, kuni tervis ütleb: 
“Stopp!” Selle lapse kannatlikkus oli lõpukorral. 


B. Aktiivse võitluse valinud laps ei talu allaheitlikkust, sest ta on 
kas selles või eelmises elus juba liiga palju ise kannatanud. Nüüd paneb ta 
kannatama teised, sest hirmunud inimene teisiti ei oska. Ta hakkab 

ründama neid, kes teda sunnivad, ja peab seda julguseks. Alguses ründab 
ta vanemaid, siis õpetajaid ja siis kõiki, kes vähegi suu lahti teevad, et oma 
rahulolematust kui sundimist väljendada. 

Ta võib muutuda nii aktiivseks vabadusvõitlejaks, et ei võitle ainult 
enda eest, vaid kõigi endasammaste eest, ja ajalugu peab teda kunagi 
kangelaseks. Aga oma eluajal peetakse teda pahaks lapseks, õpetajate 
kirstunaelaks, tööpõlguriks, räkkeriks, kurjategijaks ja ma-ei-tea-veel-mis- 
nime-kandvaks heade inimeste hea elu segajaks. Aktiivne eluvõitleja ei salli 
argust ja ei tunnista oma viha sünnitajat — hirmu. Võlts moraalilugeja 
õmbab ta viha ruttu enda peale, aga endaga südamest südamesse rääkija 


"nneb ta ruttu ära. 


Alandatusest 


Sundimine alandab, sest ta võtab mõtlemisvõimelisel inimesel 
vabaduse oma peaga midagi teha ära. Aga inimene on inimene sellepärast, 
et erinevalt loomast on tal mõtlemisvõimeline aju, mille potentsiaalseid 
võimalusi peab iga inimene arendama. Kui talt võetakse see võimalus ära, 
siis teda alandatakse, ja alandatu viha on hirmsaim viha üldse. See on 


kõigeks hävitavaks võimeline viha. 


Teises raamatus Ik. 229 on räägitud mädast. Mäda on abituse ehk 
võimetuse ehk alandatu viha. Abitu, võimetu ja alandatud võib olla ainult 
hirmunud inimene, kelle hirm ei lase tal tekkinud olukorrast väljapääsu 
leida. Lootusetuski on oskamatus mõelda. 


Alandatuse viha enda sees talumatuseks kasvatav inimene saab 
endale mädaprotsessi. 


Ka alandatuse vastu hakatakse võitlema — kes teeb seda 
A. passiivselt 

B. aktiivselt. 

A. Passiivselt võideldakse alandatusega erinevalt. 


I. Kui inimene ei taha leppida alandava olukorraga, vaid tahab kuidagi 
protestida, välja näidata, et teda enam ei alandataks või tahab välja näidata 
oma suhtumist alandusse üldse, siis keha tuleb talle mädavistrike näol 

appi. Mida rohkem tal on teda alandavaid olukordi, seda rohkem on 
mädapunne. 


Kui vistrikud on näos, siis see tähendab, et ta on alandatud sellest, 
mis tahes-tahtmata välja paistab ehk mida ta varjata ei suuda, aga lõpuks 
enam ei tahagi varjata, sest tahab probleemile lahendust. 


Nägu väljendab suhtumist näilisusesse ehk unelmatesse ehk ülu- 
sioonidesse. Heasse suhtutakse loomulikult hästi. Halvasse suhtutakse 
loomulikult halvasti. Näiline hea, mis inimest alandab nii, et enam ei 
jaksa taluda, tekitabki mädaprotsesse näos. Niimoodi väljenduvad näos 
kõik eluraskused, mis kontsentreeruvad haigusteks ja mis omakorda vormi- 
vad näo kuju ning tema kauniduse või inetuse. Kuna inimeste näod erinevad 
mitte põhiplaanilt, vaid detailidelt, siis tähendab see, et inimesed erinevad 
üksteisest vaid pisiasjades. Aga need pisiasjad vormivad väljenduva ehk 
näo individuaalselt kordumatuks. Oskaja oskab inimese näost välja lugeda 
kogu selle inimese elu. 


Mädavistrikke üldse, eriti näos, peetakse noorte inimeste hädaks. 
Miks? 

Loodus on täiskasvanuks saamise murranguliseks vanuseks teinud 
puberteediea. Kui vanemad või täiskasvanud inimesed üleüldse seda ei 
märka või igaüks erineval põhjusel ei taha märgata, siis noor saab 
alandatud. Tema teadmised, tarkused ja oskused jäävad märkamata või 
saavad naeruvääristatud, sest täiskasvanud peavad end paremateks. Kus- 
juures vanemad inimesed ei häbene ütlemast noorele lapsele otse näkku 
midagi alandavat või muul kombel end väljendamast. Alandav sõna siira 
noorusest rumala nooruki näkku on nagu süljelärakas, mis küll süljati, aga 
mida süljena näidata ei taha, seepärast tõmbub see lärakas mädaks kokku. 
Täpselt samuti püüab see noor iseennast kokku võtta, et ütlejale mitte 
samaga vastata. 


Edaspidises elus võtab see vananev inimene mõistukõnet, millega 
otseütlemist välditakse, solvanguna ja täpselt samamoodi reageerides saab 
endale üha suurenevaid mädakoldeid. Kui ei oleks hirmu, et mind ei 
armastata, siis ei oleks inimesel sooja ega külma sellest, mis tema kohta 
öeldakse. Kahjuks muututakse enese vaoshoidmisest tavaliselt tuimaks ja 
saadakse mädaprotsessidest hullemad haigused. 


Täiskasvanud ei saa aru, et nad hävitavad last nagu noort võrsuvat 
metsa, püüdes teda maasse tagasi suruda, et ise suurem näida. Ka siis, kui 
noore vaoshoitud protest muutub täiskasvanute võltsile ja alandavale elu- 
tarkusele talumatuks, tekivad mädavistrikud. Mõni laps ei saa 25-aas- 

taseltki veel täiskasvanuks, sest ta laseb end vanematel nunnutada, kuna 
vanemad tahavad nii. Sellisel juhul tuleb oma vanemate armastuse võimu 
alt eemalduda ja iseendaks saada. 


Mis puutub täiskasvanuks saamisse, siis vaadake asotsiaalsetest pere- 
dest pärit poisse. Nad võivad olla küll armilised, aga vinne neil ei ole ja 
nad püüavad oma mehisusega varakult tüdrukute heakskiitvaid pilke. Aga 
sõnakuulelikud poisid käivad vinnilise näoga ringi ja kasvatavad oma 


alaväärsuskompleksi. 


On üks armiliseks tegev mädaprotsess näos, mille nimeks on 
Demodex. Tema tekitajaks on näonahas elav ja sinna käike rajav lest, 
millest vabanemine on tavavahenditega peaaegu võimatu. Ta kaevab näo- 
naha sisse ja alla sügavad käigud ja aeg-ajalt tõuseb pinnale õhku saama. 
Sellel kohal, kus see alandatu endale hingetõmbe teha lubab — endale veidi 
vabadust annab — moodustub mädavulkaan, mis paraneb inetu armiga. Arm 
räägib sellest, et ta on olnust sõltuvuses, sest ei suuda ülekohut unus- 


tada. 


Kui ta õhku e: saaks, siis ta hävineks. Aga kuna tema kaevatud käike 
hooldus- ja raviprotseduuridega puhastamise ja ravimise nime all avatakse, 
seega nähakse tema peitupugevat ja ennasthävitavat alandust sellest, et 
illusioonid ei täitu, siis jääb tal üle ainult oma talumatut alandust võima- 
likult põlastusväärseid jälgi jättes välja elada. Ta ütleb sellega: “Ära 
puutu mind! Kui võtsid minult vabaduse ära, siis ära vähemalt torgi. Ära 
ärrita alandatust. Ma olen illusioonide täitumatuses lootusetus t. Vajan 
hingelist, mitte füüsilist vabadust.” 


Iga kord, kui oma lootusetute ehk täitumatute unistuste teema üles 
võtate ja alandatuse võimetut viha mõttes, sõnas või teos välja elate, 
annate lootusetusele füüsilist vabadust nagu lestale õhku. Kui Teie jutust 
lootus tõuseks, siis lest lahkuks. Aga Teie jutt ju suurendab lootusetust! 
Hakake nüüdsest oma lootusetust illusioonide täitumatuse pärast vabastama 
ja paluge lestalt andeks, et olete ta võtnud alandatud sõduri kombel enda 
sisse ja kaevikuid kaevama sundinud. Ta peab igale uudishimulikule, kes 
oma nina tema tegemistesse topib, alandatu vihaga vastama. Seda, mida Te 
ise ei ole julgenud, seda on tema sunnitud Teie eest tegema. 


Vabastage ka oma ninakust — siis paraneb nina, isekust — siis paraneb 
lõug, viha kõrvaliste asjade vastu, mis on Teie unistuste täitumisel 


alandavaks segajaks — siis paranevad põsed. 


Kui mädavistrikud on rinnal, siis on talumatu alandatus seotud 
armastustunnetega. Tema armastust ei võeta vastu või ei hinnata vääriliselt. 

Kui mädavistrikud on kaenla all, siis on inimese püüd oma armas- 
tustundeid varjata muutunud talumatult alandavaks. Armastustundeid ja 
nendega kaasas käivat vajadust hellitleda ja õrnutseda varjatakse häbitun- 
dest, hirmust süüdi olla traditsiooniliste kommete vastu eksimises. Kaenla- 
alused vistrikud on eriti piinavad, sest nad ei saa õhku. Nad nagu räägiksid, 
et kui eriti heale asjale ei anna vabadust, siis oled eriti suure vea teinud. 


Kui mädavistrikud on seljal, siis on vaja endast vabastada talumatu 
alandatus sellepärast, et ei saa oma tahet realiseerida, ei saa nii, kuidas 
tabaks, ei saa nii, kuidas nõutakse või nii, kuidas ise nõuan. Vistrikest 
erituv mäda vabastab küll alandatu viha, aga oma olemasoluga alandab 
inimest veelgi, nagu öeldes: “Ega see pole väljapääs. Vabasta oma 
alandatus!” 


Sageli on mädavistrikud tuharatel. See tähendab, et inimesel on 
suurte ja ideeliste majandusprobleemidega seotud talumatuks muutunud 
alandused. Suured majandusprobleemid on mehelikud probleemid. Seega, 
kui isa ei oska majandada ja laps tunneb end sellest alandatud, siis ta saab 


tuharatele mädavistrikud. 
Kõik, mida inimene välja näidata tahab, see on näha tema 
välimuses. 


Kõik, mida inimene teiste pilkude eest varjata tahab, see koguneb 
sissepoole niikaua, kuni mõõt on täis ja sisse enam ei mahu. Loodus- 
seadus ütleb selle kaudu, et õppetund peab saama ära õpitud. Kui ei 
oska targa kombel, siis pead rumala kombel nii, et kõik näevad. 
Võib-olla õpivad teisedki sinu rumalusest. 


HW. Kui alandatus suureneb, siis suurenevad ka mädakolded 
paiseteks. Sageli on paised, eriti meestel, kaenla all. See tähendab, et 
inimene tahab, aga häbeneb oma protesti omava ja alandava armastuse 
vastu välja näidata. Mida rohkem tahaks välja näidata, seda rohkem tahab 
varjata, sest peab väljaelamist armastuse kerjamiseks ja ei taha end sellega 
alandada. Ta tahaks häbiväärse olukorra lõpetada, aga nii palju julgust ei 
ole, et kõik välja karjuda või välja kakelda, ja nii palju tarkust ei ole, et 
oskaks oma häbi tekitava alandatu-viha mõttega vabastada. 


Iga mädavistrik võib paiseks kasvada, kui talle küüneviha sisse ajada. 
Nii öeldakse vistriku mustade kätega näppimise või väljapigistamise kohta. 
Tegelikult ei ole asi küünes, vaid vihas, mis vistriku põhjustas ja edasi 


kasvas. 
Sõrmeküüned on kui aken saamahimu käes vaevleva inimese maailma. 

Sõrmeküüned tähendavad arusaamist füüsilisest andmisest-saamisest. Kui 
inimest alandab mittzssaamine või võimetus anda nii, et antu oleks meele 
järele, siis alandatu abitus muutub väikeseks tahtmiseks asja kätega selgeks 
teha ehk, lihtsamalt öeldes, julmuseks. Iseendas vigade otsija pöörab oma 
pisikese julmuse enda poole, kargab endale küüntega näkku. See ongi mn. 


küüneviha. 


Käte pesemine ja desinfitseerimine enne vistriku väljapigistamist on 
nagu nähtamatute pisiasjade, mis alandatuse põhjustasid, aga mida inimene 
ei mõistnud, veega minema saatmine. Sest teisiti ei osanud. Kes ei oska elu 
mõista, sellele peab kasvatama hügieeni ja steriilsuse põhimõtted harju- 
museks. Et seda ilma mustusega hirmutamata teha ei osata, see on iseasi. 
Aga see on kahest võimalikust — hirmuga puhtuse hoidmisest või hirmuga 
mustuse kätte ära suremisest — parem variant. 


Kes elu mõistab, see on puhas käskimata. Kirurg, kes steriilsuse 
põhimõtteid tundmata kirurgiks üldse ei saagi, peseb ja desinfitseerib käsi 
ilma käskimata, sest ta teab, mis on infektsioon. Aga filipiini ravija, kes 
tunneb elu kirurgist paremini, puhastab oma käed oma mõttega ja siseneb 
inimkehasse ilma igasuguse terariistata. Ainult eemaldatud kasvaja tema 
sõrmede vahel märgib, et midagi on toimunud. See, et ka ravijad suurt 
mustust veega maha pesevad, see on juba inimeseks olemise loomulik 


tegevus. 


TII. Mida rohkem peab inimene vaoshoitust positiivsuseks või trotsib 
oma abitust, seda enam varjab ta oma alandatuse tunnet, kuni ühel heal 
päeval on tal tema häbile vastavas varjatud kohas mädane protsess. 
Inimese kehas ei ole organit ega kudet, kuhu ei saaks tekkida mädaprotsess. 
Isegi südamesse saab. Kui on mädaveresus ehk sepsis, siis on ka südames 
septiline endokardiit, mis võib lõppeda surmaga. 


Üks sagedasemaid varjatud põletikke on apenditsiit. See on ummik- 
seisu alandus, mis tabab sagedamini lapsi ja noori. Nad ei ole võimelised 
lahendama oma vanemate vahelisi või enda ja vanemate vahelisi alandavaid 
sõdasid, alandavaid tööprobleeme, kus kõige tähtsamaks on ja jääb raha. 


Kui ummikseisu alandatus muutub talumatuks, siis tekib mädane 
apenditsiit. 

Alandatus sellisest olukorrast teeb kättemaksuhimuliseks ja julmaks 
ning laps tahaks eemale nii emast kui isast kui ka sellisest elust. Selline 
tahtmine ära minna, ära kaduda, olemata olla võib abituse kurbusest 
muutuda hingeliseks julmuseks. Laps tahaks surra ja sellega oma vane- 
matele kätte maksta, et nad siis nuttes oma veast aru saaksid. 

Soov kellelegi kättemaksuks ise surra on äärmuslik kriis, mis võib 
kaasa tuua soovimatud tagajärjed. Näiteks suremise lihtsa operatsiooni 
tüsistuse kätte. 


Sellise kriisi puhul peaks kriisi sattunule andma enne operatsiooni 
võimaluse füüsiliselt kannatada, et elu muutuks uuesti armsaks. Mismoodi? 
Näiteks nii, et katarraalne alaäge apenditsiit lastakse mõned tunnid 
küpseda, et ta ägedaks ja isegi mädaseks läheks. 


Miks peab inimest kannatada laskma? Sellepärast, et läbi sellise 
kannatuse tekib tal soov ellu jääda ja kirurgid ei kaota tehniliselt suhteliselt 
kerge operatsiooniga noori inimesi. Siis ei süüdistataks arste, et nad täies 
elujõus inimese looja karja saatsid, ei otsitaks ja ei fabritseeritaks arstide 
olematuid vigu. 


Täis elujõudu inimene ei jää haigeks. 


Haigeksjäänu energiakadu on alati suur, aga kui tal on soov ellu jääda, 
siis võib kirurg teha tohutu vea, mis viib kasvõi korduvatele operat- 
sioonidele, aga see haige jääb ellu. Intensiivravi arstid, kelle töö on 
surmaga võitlemine, teavad, et võidab elutahe. Tahe aktiivselt elada 
võidab surma ja ka lootuseta tundunud haigused. 


Arstid ei saa elutahet anda, see peab inimesel endal olema. Arstid 
võivad imet teha ja füüsilise keha elus hoida, aga kui haigel oli enne 
narkoosi algust tõsine soov surra, siis võib juhtuda, et vaim ei tule enam 
kehasse tagasi. Meditsiiniliselt nimetatakse seda aju surmaks. 


IV. Kui inimene liialdab oma intellektuaalsusega, sest kardab alan- 
duda, kui elu halva poolega kaasa läheb, siis ta neelab inetusi, mis teda 
alandavad, ja püüab sel viisil olla halvast parem. 


Selline inimene rakendab end tegevusse, et tal ei oleks võimalik 
iseendaga üksi jääda ja kuulata, kuidas sisemine mina ütleb: “Sa oled oma 
abituses õelaks läinud, aga ei julge seda välja õelda. Petad ennast, õeldes, 
et oled intelligentne. Vaata ennast kõrvalt, kuula oma mõtteid ja sa näed, 
et põlgad kõike, mis sinu meelest on halb. Sa põlgad elu, mis ei anna sulle 
seda, mida sa enda meelest väärid. Pead ennast targaks ja põlgad neid, kes 
on sinust üle — aga mitte piisavalt üle — ja neid, kes on sinust allpool. Eriti 
neid, kes ei ole sinust nii palju allpool, et sa nad endasse mittepuutuvasse 
alandatud klassi arvaks. Sa ei märka, et tahad, et sind ülendataks, aga teisi 
mõista sa ei püüagi. Sul on kindel ja muutumatu hinnang elule, ja see on 
ohtlik. Sa ju põlgad ennastki oma ebaõnnestunud ettevõtmiste pärast, oma 
mitte kõige ilusama keha pärast, oma saamatuse pärast oma tahtmist 
maksma panna, oma perekondliku staatuse pärast. ” 

Selline inimene saab endale intelligentsuse põhitunnushaiguse - vähi. 
Miks? Sest põlgus on pahasoovlik viha ja pahasoovlik viha tekitab vähki. 
Vähi koldes on esindatud kõik viha tunnused - valu, punetus, palavik, 


turse, eritis. 


Inimesel, kellel nooruses on esinenud mädaprotsess nahal, aga kes 
oma alandatust vaos hoidma on hakanud, kaovad vistrikud ära. Alandatuse 
vaoshoidmine teeb inimese tasapisi järjest suuremaks teiste alandajaks. 
Alguses ei torka see eriti silma, sest kõik on närvilised. Aga tasapisi võib 
ta türanniks muutuda ja siis ta hakkab nägema, et kõik teevad talle halba 
ning seepärast tuleb ise esimesena rünnata. Teiste vastuväited teda ei veena 
ja halvaga leplik olla ta ei kavatse. Ta tahab teisi enda meele järgi heaks 
teha, aga kuna teised ei muutu, siis ta väidab, et teised tahavad talle halba. 


Ta hakkab järjest sagedamini teiste halba üles ärritama, tõestamaks, et 
teised on halvad ja tema on hea. Mida rohkem ta intelligentset vaoshoitust 
ehk näilist head vihkama hakkab, seda rohkem tekib tal tahtmine halvale 
halvaga vastata. Teadmine, et teised tahavad nagunii talle halba, nõuab viha 
väljaelamist, sest viha koorem hinges muutub talumatuks. Ta näeb halba ka 
heas. 

Tema tahtmist kõik halb päevavalgele tuua ja hävitada, väljendavad 
tema näos kasvama hakkavad käsnad, pigmendilaigud jm. vohandid. Ta ei 
saa aru, et soovides teiste tõelist palet nähtavaks provotseerida, toob ta 
omaenda tõelise pale nähtavale, sest teises näeme vaid iseennast. Tahtmine 
halvale halvaga vastata, sajatamine ja needmine viivad tekkinud vohandite 


vähktõveks muutumisele. 
Varjatud ehk vaoshoitud pahasoovlik viha tekitab varjatud vähi. 


Väljaelatav pahasoovlik viha tekitab väljanähtava vähi. 


Oma himmudega alandatuks muutunud inimene tahab sageli absoluut- 
selt kõigile näidata, et ta võitleb õige asja eest, seepärast tekivad tal inetud 
muutused näkku. Ainult nägu on ju kõigile nähtav. 


NÄIDE ELUST. 


Peale pikka juttu stressidest, mis ühe 70-aastase mehe nii haigeks olid 
teinud ja millest mees ise vaevu-vaevu aru sai, küsis ta minult: “Öelge, 
miks mulle see vähk tekkis?” ja näitas näpuga põsele. Seal oli näpuotsa 
suurune vähikolle. Olin pikalt selgitanud, aga inimene polnud suuteline 
seda mõistma, kuigi ma valisin lihtsaima selgitusviisi. Ütlesin, et kui Te ei 
saanud aru, siis ma ütlen täpselt Teie vähi sõnadega: “Tead, mees, sellest 

ajast alates, kui sa riiki ja valitsust ropult sõimama hakkasid, hakkas sulle 
sinna põsele tihend kasvama. Aga sellest alates, kui sa oma vihas olid 
valmis riigil ja valitsusel oma kätega kaela kahekorra keerama hakkama, 
pidin ma vähiks muutuma. ” 


Mees istus kahe käega pead kinni hoides ja ennast kõigutades ning 
oigas: “Muidugi! Siis algas see tõesti. Ma mäletan ise kah.” 


Kallid heasoovijad! Jäigastunud mõttemaailmaga inimesi, kes on nii 
raskelt haiged, ei saa mõttega aidata. Mina võin kõigest hingest tahta ja 
Teie võite tema heaks kõike teha, aga mõtlema peab ta ikkagi ise. Aga ta ei 
ole selleks suuteline. Tal ei ole endal üldse iseseisvat mõtlemist, ta on 
eluaeg käsu ja keelu järgi elanud. See on liiga mahukas, kuid mis veel 
tähtsam - aeganõudev töö, aga vähk ei oota pikalt. Sellisel juhul peab 
aitama kirurg. Muidugi on hea, kui haige natukenegi oma vigu mõistab ja 

.neid tunnistab, siis on operatsioonijärgne paranemine parem. 


Kui vana inimene tahab ise omal algatusel meeleparandusega tegelema 
hakata, siis ei ole vanuselist piiri. Aga tuleb endale selgeks teha, et vana on 
väga pikka aega stresse kogunud ja vastavalt võtab nende vabastamine ka 
rohkem aega. Mida enam meeleparandus tuleb meeleparanduse enese 
pärast, seda tulemuslikum ta on. Aga kui meeleparandusega hakatakse 
tegelema ainult tervekssaamise pärast, siis on tulemus aeganõudvam. 


B. Aktiivne alandatusega võitleja läheb kaklema ja kakluses saadud 
haav läheb pärast mädanema. Ta võis kakluses peale jääda, aga alandatu 
viha, mis teda kaklema ajas, ent mis ei olnud selle vaenlasega seotud ja 
vaid suurenes sellest, voolab mädana välja. Kindlasti olete näinud inimestel 
suuri inetuid haavu, mis tahtmatult eemale hirmutavad. 

Need on ägeda alandatu viha märgid ja selliseid inimesi on tark mitte 
ärritada, sest nad ei ole oma hirmudes võimelised end kontrollima. Need 
inimesed vajavad üht - mõistmist. 

See inimene, kes teist tahtlikult alandab, mängib ohtliku tulega, sest 
kui alandatu tahab kätte maksta, siis ta paneb kasvõi oma elu mängu. Teist 
tahab alandada vaid see, kelle enda hinges on alandatus, ja kui nad 
omavahel võitlema hakkavad, siis hävitavad nad kõik, mis teel ette jääb. 
Tahan rõhutada, et ma ei räägi siin mitte ainult üksikutest arututest, kellest 
vihahoos kurjategija saab. Probleem on märksa laiem. 


Igapäevatöös näen, et inimesed ei oska näha üldises individuaalset ja 

seepärast tahan tuua näite, mis on üks paljudest analoogsetest. See näide 
puudutab ka minu tööd. 


NÄIDE ELUST. 


Vastuvõtule on tulnud keskeas daam. Ta tundub juba kõnnakust 
korrektne ja vali. Võimutseja tüüp. Ta kiidab mind ja mu raamatuid, neid 
minu jaoks ebameeldivalt ülistades, ja lisab mõne aforismikese. Ilus jutt, 
aga ohtlik. Paeluv, aga petlik. Nii võib emotsionaalse massi kaasa haarata, 
et ta siis järgmisel hetkel oma meelevalla alla saada. Selline on parim 
psühholoogiline nõks teisi endale allutada. See on nagu altkäemaksu 
andmine ja siis oma varjatud eesmärgi vastuvaidlematuks kohustuseks 
tegemine. 

Ma ei reageeri, ma kuulan. Vaikimine öeldakse olevat nõusolek ja 
proua käib välja trumbi: “Ma olen pannud kõik kohustuslikus korras Teie 
raamatut lugema!” Ta ootab minu heakskiitu... 


See naine on nagu keisrinna, kes on kindel, et keegi ei julge ta 
käskudele vastu hakata, sest kõik kardavad karistust. Piibel ta käes on kui 
giljotiini hoiatus. Ta on ammu lakanud niisugustele asjadele mõtlemast, 
sest ta on sõnakuulelikkusega ja vastuvaidlematusega harjunud. Ta ei tule 
selle pealegi, et ta korjab endale suurt karmavõlga. Tema teeb enda 
meelest head. 

Probleem ei ole selles, et ta ei teaks, mis on halb või mis on hea. 
Probleem on selles, et ta teeb kõik hea kohustuslikuks, sest ta kardab, et 
muidu jäävad teised sellest heast ilma. Mina nimetan sellist agarust vahel 
ogaruseks ja vahel heade inimeste pealetungiks. Heade inimeste pealetung 
on eriti ohtlik jõud. 

Tegelikult on asi naljast kaugel. Selline inimene teeb rohkem halba 
kui head. Ta peletab iseendaga ja sundimisega kõik heast eemale. Teiste 
protest selle hea vastu, mida võimukas inimene heaks peab, võib olla 
äärmuslik. 

Jumal hoidku, kui selline inimene on paljulapseline või veel hullem - 
õpetaja, kes kasvavat mastipuu metsa enda meelest hoole ja armastusega 
kõveraks koolutab! Soov kõik puud ühesuguseks kasvatada on hullumeelse 
SOOV. 

Vastan: “Kullainimene, kas Te iseennast kunagi kõrvalt ei vaata? Kui 
oleksite vaadanud, siis oleksite mõistnud, et Te olete ainuüksi oma hea 
nimel sundimisega kõrgetasemeline kurjategija. Andestamine on inimkonna 

igipõline tarkus, see ei ole minu õpetus. Mina seletan seda tänapäevaselt 
lahti. See on vabanemise õpetus, aga Teie teete temast vangla. Te jutlustate 
teda ümber, ise asjast aru saamata, enda peal proovimata. 


Te olete minu raamatutest teinud kohustusliku kirjanduse. Järelikult 


Jäävad need raamatud igavesti kõigi nende inimeste poolt lugemata. See on 
väike viga. Suur häda on see, et nad on hakanud vihkama ka andestamist. 


Täpselt samuti tekkis kunagi ka ateism. Pübli kohustuslikuks tegemine 
- piibel käes ning Jumalasõna õigustuseks huulil — mindi isegi sõtta ja 
minnakse praegugi. Selge on see, et vähegi mõtlema hakkav inimene saab 
aru, et midagi on viltu. Üks kahest peab olema vale. Kuna mõtlema 
hakanud inimese mõtlemisvõime oli ja on hirmudest piiratud, siis ta tegi 
Järelduse, et piibel on vale. Ateist, kes sõtta läheb, on verejanulisest 
usklikust ausam. Ta läheb sõtta saamise nimel, usuhull läheb Jumala nimel 


ja ei saa oma patust aru. 


Te olete kasutanud andestamist ja minu raamatutes sisalduvat abis- 
tamiseks mõeldud teavet kui relva teiste süüdistamiseks, et ise teistest 
parem olla. Tänu Teile on minu raamatud kurja teinud. Kui enne olid need 
Teie käsualused veidigi avalad ja sedavõrd vabamad, siis nüüd on nad 
igaüks endasse sulgunud ja koguvad negatiivsust sisse. 

Te ei ole mõistnud, et need raamatud olid mõeldud Teile, et Te ise 
oma vigu teaksite ja parandaksite. Küll teised leiavad igaüks ise omale 
vajaliku. Ja kui see vajalik on minu raamat, küll nad leiavad ka selle. Teie 
roll on vaid soovitada ja enda muutmise kaudu öelda — tehke minu tegude 
Järgi.” 

Muutumine on heategu, muutmine on kuritegu. 

"Aga Teie ise käsite ka kõigil oma raamatuid lugeda,” on enesekaitse 
pealetung vamast võtta. 

Ei, mina ei käsi kellelgi oma kirjutatut lugeda. Aga need, kes minu 
vastuvõtule tulla tahavad, vajavad ise eelteadmisi, et minu juttu mõista. Ma 
ei räägi endale, ma räägin haigele. Kui ta ei saa sellest aru, siis ei saa ta 
end aidata, ja ta käik on tühja jooksnud. 

See on haige rahakoti probleem. Mina püüan sel viisil haige majan- 
dusmuresid kergendada, sest öelge mulle haigus, mis põdeja rahakotti ei 


tühjendaks. Kui ei oleks saamahimu, siis ei oleks haigusi. Kui minu 
eesmärgiks oleks oma rahakoti täitmine, siis haigete sama mure oleks mulle 


võõras. 
Kokkuvõtlikult öeldes: keegi ei lähe kõhulahtisust hambaarsti juurde 

ravima. Tegevuse mõte ja eesmärk peaksid ikka igaühel eelnevalt selged 
olema. 

Igaüks saab elult niipalju kui ta andnud on ehk õppimise vaev saab 
tulemusega tasutud. 

Nüüd on Teil vaja kõigilt neilt, keda Te oma tahte alla surunud olete, 
andeks paluda. Ma ei käsi Teid, Teil on vabadus valida, kas teha või mitte 
teha. Te teate, mis on mittetegemise tagajärg. See on elu seadus. Seda 
inimene ümber teha ei saa. 


See on vabadus ehk tunnetatud paratamatus. 


See ei ole õigustus, et Teil olid head eesmärgid. Igal võimul on head 
eesmärgid, aga eesmärgi teostamisel jääb rahvas hammasrataste vahele ja 
hakkab protestima. Te olete ühiskonda edasi viiv inimtüüp, aga oma 
hasardis lähete üle piiri, ja nii saab heast halb. 


Teiste halba näete, enda oma mitte. Pada sõimab katelt, ühed mustad 
mõlemad. Te olete praegu minus pettunud. Pole viga, mina saan asjast aru 
ega solvu, aga Teile tuleb see kasuks. 

Ma näen, et Te olete inimene, kes ei lase ennast alandada. Aga pange 
nüüd tähele: Te peate andeks palumist alandamiseks!? Kuidas nii! Tahate 
säilitada eneseväärikust? Kahjuks ajate Te eneseväärikuse segi intelli- 
gentsusega. Eneseväärikus on julge inimese privileeg. Teie olete hirmunud 
inimene, kes on oma hirmud alla surunud, ei tunnista neid, ja seepärast 
peab end julgeks. Kui Teis ei oleks hirmu alandatuse ees, siis ei peaks 
Te andeks palumist alandatuseks. 

Intelligentsus on oskus talitseda oma emotsioone. Intelligentsus on 
tarkus. 

Väärikus on oskus vabastada oma emotsioone. Väärikus on 
arukus. 

Intelligentne ei ole väärikas, aga väärikas on intelligentne. 

Teil on vaja mõistma hakata, et Te olete eksinud. Keegi ei sunni Teid 
laskuma põlvili nende ette, keda Te ise äsja oma hirmuvalitsemise all 
hoidsite. Paluge andeks oma südames. Kui Te kogu südamest vabastate ka 
oma hirmu alandatuse ees, siis Te võite ühel hetkel tunda, et Teid ei alanda 


enam isegi põlvili laskumine. Julge inimene suudleb maad ja saab ülen- 
datud. Kristus pesi lihtrahva jalgu ja sai seeläbi ülendatud. Me ei ole teisest 


puust. 

Kõik inimesed on ekslikud. Väike inimene teeb väikesi vigu, suur 
inimene suuri. Mida kõrgem on inimese sotsiaalne positsioon, seda suure- 
mad on ta vead ja seda enam on tal vaja oma õigusi ja kohustusi 
tasakaalustada. Aga ükski nendest inimestest ei ole parem ega halvem 
teistest. 


Ja raske su koorem kanda... 


Räägime vabadusvõitlusest. 


On olemas alandatud rahvad -— ja ka eestlased peavad end alandatud ja 
allutatud rahvaks. Kui ühel rahval on alandatu tunne, siis võib küll 
delikaatselt öelda “tunne”, aga tegelikult on see viha. See rahvas ei mõista, 
et ta tõmbab oma alandatusega alandajat ligi ja alandaja tulebki. Tuleb, et 
õpetada sisimas väärikaks saamist ja väärikaks jäämist. 


Rahvas, kelle hinges elab alandatu viha, võib kogu oma raha sõjaväe 
ülalpidamiseks kulutada, aga seegi ei aita. Ja kui teine kohe ei tulegi, siis 
see rahvas hävineb iseenda vihas praadides ja tema allutamise peale pole 
kuuligi vaja kulutada. 


Me teame, kuidas praegu käib maailmas nn. vabadusvõitlus, ainult et 
vabaks ei saa keegi. See vabadusvõitlus on nagu mäda, mis tekib siis, kui 
suur surve ehk suur hirm väheneb, ja mis siis maamuna pinnale välja 
murrab. Sõda muudkui käib ja mäda muudkui jookseb, sest tegelikult tapab 
alandatus alandatust ja sellega alandatus ainult kasvab. 


Me peame normaalseks, et vabadusvõitluses on kõik vahendid lu- 
batud. Vabadusvõitlus on nagu mäda, mis rajab endale otsetee, hävitades 
teel kõik, mis ette jääb. Aga kui seal teel on imik, vanaätt või laatsaret, siis 
me tunneme, et midagi on viltu. Õigesti tunneme, sest hävitades vabaks ei 
saada. 

Eesti rahvas võitles ka end vabaks, tegi seda eestlase intellisentsel 
kombel ilma verd valamata. Aga alandatu viha jäi, ja oodatud vabadust ei 
tulnud. Kui enne oli tara ümber ja seda võis viha väljaelamiseks lõhkuda, 


siis nüüd on tara südames ja seda nii lihtsalt ei lõhu. Kui enne pidasime end 
teise rahva orjaks, siis nüüd oleme rahakoti or jad. Kumb orjus on kergem? 


Kui vabastame endast hirmud ja alandatuse viha, siis oleme igasugu- 

sest orjusest priid. Vaba on see, kes on oma hinges vaba. Kui ühe rahva 
hing on vaba, siis seda rahvast ei alanda ei vaesus ega teine rahvas. Hingelt 
rikas rahvas saab tasapisi ka majanduslikult rikkaks. Aga kes ratsa rikkaks 
tahab saada, selle ratsu viskab liig nõudliku ratsaniku seljast maha. 


See, kes õppis sotsialismi häid külgi nägema, näeb ka kapitalismi häid 
külgi. Kes õppis sotsialismi halbu külgi ja nende õpetlikku tähendust 
mõistma, tegi sotsialismi halva poole heaks ja see oskab kapitalismiga 
samuti teha. Kõigel on alati kaks otsa, aga seda peab oskama näha. Kes 
seda ära eiõppinud, see ihkab vanu aegu tagasi — tal peab väga paha olema, 
et ta ometi mõistaks, et aeg läheb ainult edasi. 


Kes füüsilises vangis olles hingeliselt vabaks saama õppis, see ei pea 
meie hädasid sotsialismi süüks. Aga kes oma lihtsameelsuses arvab, et 
inimkond oleks saanud edasi ilma sotsialismi õppetunnita, see kasutab 
sotsialismi nuhtlemist iseenda saamatuse õigustamiseks. 


Eesti rahvas on astroloogiliselt kaljukitse rahvas. 


Kaljukits on maksimalist. Ta tahab maad ja taevast korraga kätte 
saada. Ta võiks ka orus nelja jalaga kindlalt maha toetuda ja taevast 
vaadata. Aga tema peab olema kaljul, sest ta vajab just nimelt seda. 
Tavalise kangekaelse siku madaluse tasand on tema jaoks mõödanik, sest ta 
õppis selle tasandi tarkuse ära. Nüüd on ta kõrgema tasandi ehk mäetippude 
tasandi kits. Aga kits on ta vaatamata sellele. 


Kaljukits ronib kaljule. See kalju on tema oma. Ja kui ta kedagi seal 
kaugemal veel kõrgema kalju otsas näeb, siis lööb ta sõrgade alt tuld välja 
ega saa mitte minna sama tippu vallutama. Aga kui ta tunnetab, et teda 
sinna mingil tingimusel ei lasta, et ta peaks selle tipu võitlusega vallutama, 
siis ta valib parem teise, aga veel kõrgema tipu. Paraku peab enne läbi 
kuristiku laskuma, sest kaljukitsel ei ole tiibu. 


Kadedus teise vastu ajab teda taga. Üleni pinges, hüppab ta üle 
kuristike kaljult kaljule, et eesmärgile jõuda. Ja kui ta siis päral on ja oma 
kangusest toekaks kasvanud kaela võitja uhkusega taevasse sirutab, et 
hõisata nii, et tuhandekordne kaja vastu hõikab: “Ma olen kõige parem!” 
siis esimene, mis talle läbi tema eneseülistuse udu silma torkab, on see, et 
keegi on veel kõrgema kalju otsas. Talle on sarved tehtud. Oma riukaid ta 
ei näe ega tunnista. Ta võib väriseda vihast, aga rabelema ei hakka, sest 
muidu kukuks kuristikku. Aga selle teise kalju peab ta ka omale saama... 


Kõik kordub uuesti. 


Samasugune on tüüpiline eestlane, kes võtab endalt õiguse rõõmustada 
vähese pärast, ja ei märka, et sai suure saavutusega hakkama. Pidev 

rahulolematus, kuna keegi on parem, ajab maad vallutama samal ajal, kui 
taevas on käega katsuda. Ta valib raskuse, kui kergus on käega katsumise 
kaugusel. Ja siis ohkab, et küll elu on raske. 


Maksimalismi nimetatakse maakeeles suurusehullustuseks. Eestlane 
tahab olla kõrgel. Kui mõni teine rahvas on oma väikese kasvuga rahul ja 
arendab vaimuomadusi, et hingelt suur olla, siis eestlane peab olema 
kindlasti ka kasvult suur. Sest eestlane kardab alandatust ehk igakülgset 
väike olemist. Mida kardetakse, see tuleb. Meie rahva arv ei taha kuidagi 
tõusta, seepärast oleme väikerahvas. Et seda väiksust kompenseerida, on 
loodus meile kinkinud maailma ühe pikima kasvu. Paraku ei takista see 
meid olemast väiklased. Mäe asemel elame orus ja hingelise suuruse 
asemel oleme füüsiliselt suured. See-eest arenemispotentsiaal on tohutu. 


Eestlane tahab olla kindel ja kandev. Kivine Eestimaa annab meile ka 
selle võimaluse. Eestlasele on rasketel aegadel alati võinud loota, sest ta 
teab, et kui teed tööd, siis tuleb ka armastus. 


Põline eestlane usub maad, eiusu taevast. Praegune eestlane ei usu, et 
tema ise on oma õnne sepp. Ta ajab oma ebaedu ikka viletsa põllu, halva 
ilma, lahja hobuse, rumala abikaasa ja pahatahtliku naabri kaela. Ta ei usu, 
et tema ise on see keskne kuju, kes saab maa ja taeva iseendas ühendada. 
Ta peab enda omaks seda, millel ta harkisjalu peal seisab, sest ta ei oska 
olla olemises. Ta oskab olla saamises nagu sikk purdel. 


Kaljukitse! on niipalju oidu, et mitte kaljudelt kuristikku kukkuda. 
Eestlasel seda veel vajalikul hulgal ei ole, seepärast oleme tulnud laus- 
maale, et kraavide purretel ja pori sees tublisti harjutada. Vähemasti hing 
jääb sisse. 


Kaljukits ei aja intelligentsust taga, sest ta on väärikas loom ja laseb 
väärikusel end Jumalast juhtida. Eestlane oma intelligentsuse jahis saab 
lausmaalgi pidevalt muhke ja lohke, sest trügib teistest paremaks ning 
trügib maailma suurematega vägikaigast vedama, et tõestada oma pare- 
must. 


Kaljukitsi ei ole palju, eestlasi samuti mitte. Et säiluda, ronib kaljukits 
taevasse, et madalus teda ära ei neelaks, sest ta on tark. Eestlane seevastu 
kähmleb tuuleveskina nähtamatute vaenlastega. Et endale julgem näida, 
suleb ta oma hinnud vaoshoituse vanglasse. Kui vaenlast parasjagu ei ole, 
siis loob endale oma hinges vaenlase. Ja et selle mudamaadluse tõeline pale 
ilmsiks ei tuleks, ei luba oma abitust kurbuse silmaveega nähtavale pesta. 
Peidab sellegi vaoshoituse vanglasse ja ei saa aru, et pikendab ise oma 
vangipõlve. 

Aga taevas ootab. Mäed kui trepiastmed ootavad, sest nad teavad 
eestlase tahtmist saada väärikaks. Aga eestlane kasutab mägesid vaid 
alpinismiks ja ei saa aru, mis mäed tegelikult talle igatsuse maaks on. 


Eestlane ise tunneb ka, et midagi on viltu ja saab iseenda peale 
vihaseks. Juba oleks nagu arusaamise ääre peale jõudnud, aga siis tuleb 
laupäeva õhtu ja eestlane läheb oma suutmatuse pärast ihu nuhtlema. 
Vemmeldab saunas endast viimase sõjakuse välja, paiskab leiliga oma 
kurbuse kerisekividele, rullib oma suretatud rakkude kihi seljast maha ja 
häbeneb, et need on mustuse rullid, mõistmata, et need on hingelise 
mustuse ehk vaoshoituse käes hävinenud aususe riismed ja ütleb, et kui 
sauna ei oleks, siis oleks põrgu lahti. Oleks muidugi. Saun õpetab oma 
keha vaadeldes iseenda ees ausaks saama. 


Tõtt räägib see eestlane. Kui ta oma pisikesi võitlemisi iseendaga 
iseendas ära ei võitleks, siis oleks ta nagu tige mesilane, kes oma 
arulageduses lõvile kallale tormab ja lõvilaka tihnikus rapsimisega end nii 
sisse mässib, et ise end ära kägistab. Et siis enne kustumist karjatada: 
“Mind on alandatud!” nii, et lõvi, kuuldes, et kellelegi tema kuningriigis 
liiga tehakse, end vihaselt püsti ajab ja möiratab: “Kes vajab abi? Ütle, ma 
tulen!” 


Aga ütlejat ei ole. Kui lõvi pärast oma lakka kauniks harib, siis ta 
kisub karvapusa ja uriseb: “Nagu takjas teine.” Sellist töökat mesilast ta 
näha ei võigi. 

Alandatu koorem on raske kanda... Kui alandatu ükskõik missugust 
teed minnes jätaks tee vandumise ja vabastaks oma alandatu viha, siis ta 
kõnniks sama koormaga kiirelt ja kergelt edasi. Hingelt vaba mees on 
kõndinud ja kõnnib, sõltumata ajastust või riigikorrast, ikka vabal maal. 


Räägime vaevapuudest. 


On olemas veel üks vabadusvõitluse alaliik, see on abielulahutus. 
Mõlema võitluse olemus on üks — vabaks vihatud orjastajast. Ajalooliselt 
tuntakse erinevaid lahinguid mõne omapärase iseärasuse, näiteks naljaka 
totruse või erilise verelaskmise poolest. Samuti võib liigitada ka abielude 
lahutamisi. 


Ühel pool saetakse mööblitükid eriliselt õiglase varajaotamise sildi all 
pooleks — peaasi, et teisele midagi ei jääks. Teisal joostakse nii kiiresti 
kahte lehte laiali, et varandus jääb teistele laiali tassimiseks. Nii jube on 


teineteisega veel veidi maad jagada. 

Vaatamata välistele erinevustele, on kõikidel lahingutel üks olemus — 
see on hävitamine. Kõige rohkem hävineb lahinguväljal noor puu, millest 
mõlemalt vaenutsevalt poolelt lahingusse söõstvad tankid üle sõidavad. 
Selline puu on kui laps, keda oma vabaduse nimel võitlevad vanemad 
väärtuseks ei pea. Või peavad nii suureks väärtuseks, et arvavad muu 
varanduse sekka ja haaravad sõjasaagina kaasa, vaenlasele enam kunagi 


näitamata. 


Ja kui lahing on lõppenud ja võitja omal maa-alal kaotusi kokku loeb, 
et kahjutasu nõuda, siis puukese valu ei tule arvesse. Oma süü, et jalgu jäi 
ja pärast saadud haavadest kõveraks kasvab. Ja selles on tõetera, sest see 
puu hakkas seal väljal tõesti ise kasvama, kuigi teadis, et see väli saab 
lahinguväljaks. 


On ka neid, kes rahumeelsuse sildi all territooriumi pooleks jagavad, 
nii et puu kahevahele jääb ja pidevast nii nähtavast kui ka nähtamatust 
mõjuvõimust nii jändrikuks kasvab, et mitte kellelegi enam ei meeldi. See 
ON vaevapuu. 


Niisuguseid vaevapuid on juba kogu maailm täis. Vanemate kooselugi 
on sageli nagu üks lõputu võitlus. Koos elatakse ainult selleks, et elama 
peab ja lõpulahingut kardetakse maha pidada. Kes teab, mis pärast seda 


tuleb. 


Abitus kasvab, alandatus kasvab, julmus kasvab. Need samad ini- 
mesed küsivad pühas lihtsameelsuses: “Kuidas seda julmust nii palju on? 
Miks midagi ette ei võeta?” Ja ootavad, et keegi nende elu korda teeb. 


Räägime asjaarmastusest. 

On olemas alandatud sugu. Niikaua, kuni naissugu end oma nõrgema 
füüsilise keha pärast alandatuks peab, niikaua alandab ta ennast ikka 
sellesama keha abil ise, ja siis maksab alandajale alatult kätte. Ikka selja 
tagant ja allapoole vööd ja kõige osavama relvaga - õelusega. 


Naine tahab valitseda, aga ei tea, et naine ei ole valitsema loodud, 
naine on valitsejat juhtima loodud. Kui anda naisele valitsemisohjad kätte, 
siis samal momendil on temast saanud võimutseja ja samal momendil on 


alanud selle naise häving. 


Ennast hukutav inimene on nagu uppuja, keda haarab hirmukramp ja 
selle asemel, et kasvõi viimasel hetkel ujuma õppida, ta tirib hoopis teise 
kaasa. Kui mehed õpiksid end hirmudest vabastama, siis ei saaks naissugu 
oma vale tahtmist neile peale suruda ja maailm hakkaks jälle tasapisi 


tasakaalustuma. 

Kui Teil on meestega kurvad kogemused, siis püüdke mõista, miks. 
Missugune oli Teie suhtumine meessoosse enne seda sündmust? Missugune 
on Teie ema suhtumine meessoosse? Kui Te teate, et ainult ilma armas- 
tuseta inimene läheb kurjaks, siis tehke nii, et Teie ei keela ega jaga oma 
armastust jao pärast, vastavalt meeste teenetele. Tuletan meelde, et armas- 


tamine ei ole voodisse heionine. 
Armastus on hinges, voodis on seks. 


Kui hing karjub armastuse järele, siis minnakse seda voodist otsima, 
sest hirmudes inimesed ei oska teisiti. Kas seksist ka armastust saab, see on 
iseasi. Ja kuiei saa, siis muutuvad nii mehed kui ka naised kurjaks. 


Üha enam minnakse siis seksima toore kirejõuga, mida emotsioonide 
otsijad peavad kõrgetasemeliseks armastuseks, aga mis tegelikult on sugu- 
poolte vaheline varjatud viha. See on kui kahevõitlus, mille puhul pekstakse 
mõõkade asemel teineteise vastu seksuaalorganeid. 


Üks seksuaalpartner küllastub sellisest genitaallahingut meenutavast 
seksist ruttu, ega järgmisedki pikalt talu — otsitakse ju armastust. Pet- 
tumused suurenevad, vajadused kasvavad ja kui enam vabatahtlikult seksi 
ei saa, siis minnakse vägisi võtma. Sellest sünnivad seksuaalkuriteod, mille 
õudustäratavat elajalikkust võib ainult inimese a ju välja mõelda. 


Kui vanasti oli kahevõitlus aumeeste mäng, siis kaasaeg mõõdab 
samasuguse pika puuga igaühele, kes vaenlasega ühepikkusi pükse kannab. 
Ja pükste sees pidevalt kaasaskantav relv rebib seelikusaba üles igal 
seelikukandjal, olgu see imik või koolnud vanamemm. Nii kaugele on 
inimkond oma julmuses jõudnud. Ja ärge öelge, et see ei puutu Teisse. See 
puutub väga meisse kõigisse ja igaühesse eraldi. 


Seksuaalvägivald elab igas inimeses niikaua, kuni inimene ei vabane 
hirmust, et mind ei armastata. Vägistaja ja politseinik, kes vägistajat püüab, 
on ühe terviku kaks otsa. Vägistaja armastuse puuduse kriis on ta kurjaks ja 
vägivaldseks võtjaks teinud. Politseinik suudab oma samasuguseid tahtmisi 
vaos hoida. Aga oma unistustes teeb sama, sest see on nii meeliköitev. 


Sellele on üles ehitatud kogu maailma seksitööstus, olgu ta nii 
primitiivne või kõrgetasemeline kui tahes. Hirm, et mind kurjategijana ei 
armastata, hoiatab politseinikku vägistajaks saamast. 


Kas on meest, kes oma unistustes ei tahaks ilusa noore naise keha 
võtta? Teisiti öeldes, kas on meest, kes ei tahaks ilusat puhast armastust 
saada? Ehk veel teisiti öeldes, kas on meest, kes ei tahaks elada? Kas ta 
tahab seda õrnalt hellitades või robustselt allutades teha, see määrab tema 

enda elusaatuse. 

Aga kas on naist, kes ei tahaks meelepärast mehelikku meest armas- 
tama provotseerida? Ehk kas on naist, kes ei tahaks, et tema armastust 
vajatakse? Kas on naist, kes oma südame sügavuses ei tahaks normnaalne 
naine olla? Kas ta tahab seda hellalt armastades või intrigeerivalt peibutades 
teha, see määrab tema enda elusaatuse. 

Kui Te olete selline täiuslik naine, kelles ei ole hirmu, et mind ei 
armastata, siis Teil ei ole ka hinnu, et minu armastust ei vajata. Siis on 
Teie mees Teie jaoks parim mees maailmas. Ta on kindlasti jäägitult truu, 
täielikult terve ja tema seksuaalfunktsioon säilub surmani. Aga sureb ta 
pärast Teid. Ja Teil ei ole ohtu, et Teid kunagi keegi vägistada tahaks. 
Loomulikult olete Te ise terve. 

Selliseid täiuslikke naisi on, aga neid on vähe. Selliseks võib iga naine 
saada. Seepärast peab iga naine iseenda seksuaalse ohutuse eest ise hoolt 


kandma, mitte lootma meeste seadustega ohjas hoidmisele. Arukas mees 
käitub väärikalt ka ainult inimesele kohaste loodusseaduste järgi. Arutul 


lendavad riigiseadused kohe peast välja, kui ta saaki näeb. 

Kurtisaanlus on kujundanud arusaama, et naise tarkus on oskus mees 
voodisse meelitada. Naiste salakaval magus vale tõmbab haneks targimagi 
mehe. Mehed kardavad naisi. Meeste armastuse puudus on nii suureks 
kasvanud, et vähe on neid, kes intrigeeriva provokatsiooniga kaasa ei lähe. 
Läbi voodi muutuvad maailma vägevaimad mehed kaunite naiste keha 
ripatsiks ja olgugi, et see on kõigile teada, kordub see lõputu kurbmäng üha 
uuesti. 

Kes mõistab, et hirmunud naine on salakaval ja hirmunud mees on 
kuri, see vabastab endast oma hirmu, et mind ei armastata, ja ei tõmba 
endale kallale ei salakavalust ega kurjust. 


Vastumeelsus - liikumise pidurdaja 


Vastumeelsus sünnib sundimisest. Vastumeelsus elab alakehas. 
Tema ülemine piir on 1 nimmelüli. Alumine piir lõpeb varvastega. 


Kui ei oleks materiaalset elu, siis ei oleks ka vastumeelsust. 


Hirm materiaalsete, sealhulgas ka majandusprobleemide ees, pidurdab 
123 


kuni seiskamiseni (vastavalt hirmu kasvule) armastusenergia liikumise 
alakehas. Liikumatus on häving. Hävingu astmele vastab haiguse raskus. 


Kõik alakeha haigused on vastumeelsusest. Vastumeelsust on erinevat: 


= vastumeelsus sest, et... 

- vastumeelsus sellepärast, et... 

- vasrumeelsus selleks, et... 

- vastumeelsus nii, et... 

- vastumeelsus kas... ja vastumeelsus kui... 
- vastumeelsus selle vastu, mis tuleb... 

- vastumeelsus selle vastu mis oli, jne. 


Vastumeelsuse nüansid määravad haiguse iseloomu. Vastumeelsuse 
suurus määrab haiguse raskuse. Vastumeelsusel on palju eri nimesid: 
tõrksus, vastasseis, trots, protest, vastuhakk, jms. 


Vastumeelsus on füüsiliste majandusprobleemide mõtteline vaste. 
Hirm majandusprobleemide ees kasvab kindlasti vastumeelsuseks majan- 
duse ehk materiaalsete probleemide vastu. Kui juba on hirm, siis on 
kindlasti ka viha, isegi kui me seda eitame. Alakeha alumine osa on jalad. 
Füüsilise tasandi jalad väljendavad igasugust elulist liikumist. 


Teises raamatus on jalgade mõttelisest tähendusest pikalt räägitud. 
Lisan järgmised tähendused: 


Labajalad väljendavad igapäevaseid või/ja ka majanduslikke 
pisiprobleeme või/ja ka naiselikke igapäevaseid majandusprobleeme. 
(Vt. II raamat lk. 346) Haiged labajalad räägivad sellest, et inimene on oma 
igapäevategemiste ülepaisutamisest vihaseks läinud. Moonutatud labajalad 
tähendavad, et inimene näeb igapäevasid töid kõverpeeglist ehk hindab neid 
valesti. On olemas naise ja naiselikud igapäevaprobleemid, aga on ka mehe 
ja mehelikud igapäevaprobleemid. Paras töökoormus ei tee midagi peale 
hea, aga liialdused tegemistes või laisklemises teevad haigeks. Liialdab 
hirmunud inimene. 


Sageli on labajalad ilma nähtava põhjuseta turses. Siis öeldakse, et 
süda on haige. Õige. Kui kehas on natukenegi midagi haiguslikku, siis on 
südameasjad kindlasti natukenegi korrast ära. Kas uuringud seda kinni- 
tavad, see on iseasi. Diagnoos jalgade turset ära ei võta. Kui käite, siis võib 
turset mitte olla, aga kui oma töölaua taga istute, siis on õhtuks päris 
puupakud all. Miks? 


Sest kurbus igapäevaprobleemide pärast koguneb labajalgadesse. Kui 

liigute, siis pole mahti kurvastada, aga kui istute, siis käed teevad, aga 
mõte käib oma rada ja toob varjatud kurbuse mõtetesse. See tähendab, et 
Te pole oma kurbust veel ära suretanud-ja ta tuleb Teile hea inimese 
kombel ütlema: “Lase mind vabaks! Ilma kurbuseta teed sama, mida siiani 
tegid. Vahe on vaid selles, et kui enne tegid seda õnnetuna, siis nüüd 


õnnelikumana. ” 


Labajalgade turse, kui kõikvõimalike labajalgade haiguste üks sümp- 
tom, on sõltumata diagnoosist ikkagi kurbus igapäevaste majandusprob- 
leemide pärast. See ei tähenda ainult rahapuuduse kurbust. Veel rohkem 
võib kurb olla see, kellel raha on, aga vastumeelsus ainult rahast elada teeb 


kurvaks. 


Kurbus on vihaenergia. Selle tõsiasjaga tuli mul endalgi alguses 
lihtsalt leppida, enne kui selle sügavamat mõtet mõistma õppisin. Püüdke 
Teiegi mõista. 

Kui mõtlete, kuidas saab nende igapäevaprobleemide peale mitte 
vihastada, siis mõelge, kas vihastamisest läks midagi paremaks. Kindlasti 
mitte. Ja kui arvate, et ilma vihata Te ei lähe ei enda ega teiste eest seisma, 
kui liiga tehakse, ja elu läheb hullemaks, siis julgen öelda, et ilma vihata 
lähete just nimelt enda ja teiste eest seisma ja saavutate veel edugi. Teie 
minek on muutunud sõjakäigu asemel sõpruskohtumiseks endise vaen- 
lasega. 


Vaagen väljendab suuri või/ja ka mehelikke või/ja ka ideelisi 
majandusprobleeme. Vaagnavöötme seisund räägib sellest, kui palju 
inimene mehele ja meessoole eluõigust annab, Vaagen on paljudel nähtavalt 
deformeerunud, see tähendab, et suhtumine suurtesse mehelikesse 
plaanidesse ja tegemistesse on sellistel inimestel vastavalt vaagnale süm- 
boolselt viltune, kõver, deformeerunud jne. Lühidalt: sellise sõnaga nagu 
Te oma vaagnat iseloomustate, nii mõistke ka oma suhtumist meest2 


tegemistesse. 


Tavasilmale nähtamatult ehk varjatult asuvad väikese vaagna elun- 
did, mille haigestumine näitab, et inimese suured ja tähtsad plaanid on 
suuremad, kui ta teostada jõuab. Suur on alati mehelik. Suured majar- 
dusprobleemid on alati mehe korraldada. Naised, kes ei oska oma hirme 
ehk usaldamatust mehe tegemiste suhtes vabastada, võtavad oma hirmudega 
mehest jõu, ja oma ennatlike kiirustamistega tema tahtmise tööd teha. Mees 
ei hakka enne jooksma ja siis mõtlema, tema tahab enne mõelda ja siis 
joosta, kui vaja. Mõni naine ei lase oma meest kunagi tööd tegema 
hakatagi, enne teeb ise ära. Ühel hetkel ütleb tema keha, et nüüd on küll. 
Nüüd oled haige, paranda oma viga. 

Mees, kes tahab ära kannatada naiste käsutamist ja meeste 
tegemistesse vahelesegamist või kiiruse mõttes mehe tööde ärategemist 
heaks meheks olemise nimel, saab endale oma kogunenud vihale vastava 
haiguse, mis on sageli vähk. Naised võivad küll meeste töid teha, aga nad 
ei oska kunagi nii teha, nagu vaja on. Naela võib seina lüüa, aga on 
kindlam ja ohutum, kui seda teeb mees naise armastava pilgu all. Kui naine 
oma kärsituses mehe töid teeb, siis ta alandab meest ja on õnnetu, kui tema 
muidu hea mees eesnäärme vähiga siitilmast ära läheb. 


Mees, kes näeb mehelikkust suguelunditest algavat, see võtab kõik 
mehelikkust riivavad meelekibedused eesnäärmesse, sest eesnääre on 
füüsilise mehelikkuse ja isaduse organ ja teeb sellega oma eesnäärme 


haigeks. 


Pahasoovlikkus abitusest, mis on mehel tekkinud sellest, et nais- 
sugu alandab mehe mehelikkust ja isadust pideva naeruvääristamisega, 
kuid mees ei saa sellele mehe moodi vastata, tekitab eesnäärme vähi. 
Mehe viha iseenda viletsate sugutunnuste vastu, mis ei lase ürgsel jõulisel 
kombel kätte maksta, koguneb samuti suguelunditesse. 


Mees maksaks kätte jõuga — see on tema võimalus - aga seda ei luba 
intelligentsus — tahtmine hea olla. Tõsi, mehed maksavad naistele voodis 
seksuaalse robustsusega kätte, aga see rahustab alandatuse tunnet vaid seksi 
hetkel. Mees, kes tunneb, et ta on naisele ometi tasuda saanud, muutub 
agressiivseks ja hüperseksuaalseks. Sellest tekib seksuaalne vägivald ja 
perverssused. Keha ütleb: “Seksi, palju tahad ja maksa naistele oma 
hingehaavade eest kätte, palju tahad, aga stress jääb niikauaks, kuni oma 


mõttelaadi parandad. ” 


Meest, kes oma vaimset taset mehelikuks väärikuseks peab, naiste 
süüdistamised ei häiri. Enesesse uskuv mees mõistab, tahab, teeb ja on 
õnnelik, sest elu armastab teda. Ta võtab naisi sellistena nagu naised on, 
aga abiellub sellisega, kes tema vääriline on. Selliseid ülijulgeid endasse 
uskuvaid mehi on kahjuks vähe ja sellepärast on meeste eesnäärmed järjest 
haigemad. Need mehed, kes annavad naisele mehe tegemistesse vahele- 
segamise eest parasjagu ihunuhtlust, ei tarvitse üldse haigeks jääda ega ka 
karmavõlga saada, sest karistasid rumalat rumalale arusaadavas keeles. Nii 


teeb primitiivne mees ja temale on see lubatud. 


Naisetikkuse ja emaduse füüsiline organ on emakas. Kui naine peab 
naiseks oma naisekeha ning nõuab mehelt ja lastelt enda armastamist ja 
austamist, siis tema emakas peab kannatama, sest ta nõuab keha kultust. Ta 
tunneb kindlasti, et teda ei austata, armastata, hoolita, märgata jne. Seks 
mehega, kes peaks armastama, sest see on naise meelest abielumehe kohus, 

on rutiinne eneseohverdus — abielunaise kohusetäitmine. Abielunaised 
võtavad enda Õlule nii arutult suured kohustused, sest nende tahtmised on 
ülisuured, et seda ei suuda ei mees ega ta ise ellu viia. Kirg kulutatakse 
jõukuse saamisse klammerdumisele ja voodisse seda ei jäägi. 


Seepärast on väljapääsuks leiutatud vabaabielud. Kui abielunaine 
vähemalt riidleb oma rahulolematuse laste ja mehe suhtes välja ning seksib 
ilmselgelt, nagu tuima tööd tehes, siis vabaabielu on juba teater, mille 
varjatud halb näitlejameisterlikkus ilmub tasahilju ikkagi nähtavale. Mõtte- 
laad on ju ikka sama, ainult enesepettus suureneb. Vabaabielu on põgene- 
mine abielu eest ehk põgenemine andmise eest. Põgenemine saamisse, 


ise seda tunnistamata. 


Veel suurem põgenemine on üksindus. Ükskõik, kas põgeneb naine 
või mees, aga ta soolised mõtted on samad, mis praegusel inimkonnal. Elu 
nende ümber ei lase neid erakuna elada, kui nad ei ole just miljonärid, kes 
saavad endale lubada üksildast villat kõrgmägedes, kuhu ligipääs on rangelt 
suletud. Võib teha imevigureid, aga mõtted tulevad igale poole kaasa, ja 
toimivad range õpetaja kombel, tekitades ühesuguseid haigusi ühesuguse 
mõttelaadiga inimestel. 

Heade soovide puudumine abitusest, mis on naisel sellest, et 
meessugu naisele nii hea ei ole, et naine meest armastada saaks ja 
alandatus lastest, kes ema ei kuula või alandatus laste puudumisest 
ning abitus oma nõrga naisejõuga elu muuta, tekitab emakavähi. 


Heade soovide puudumine on sama, mis halva soovi olemasolu ehk 
pahasoovlikkus sel lihtsal põhjusel, et elul on alati kaks poolt. Kuldne 
kesktee on vaid tasakaalukus, mis iseendast on elu sinusoidaalne liikumine 
minimaalse võnkeamplituudiga. Tasakaal ei tule iseenesest, see tuleb 
igaühel ise saavutada. 

Ükskõik, kas inimene on abielus, vabaabielus, vallaline või veel 
mõnes eksisteerimise vormis, aga ta on naine või mees, ja kui ta oma elu 
kannatusi, kui vigu, mõista tahab, siis on tema suguorganid terved. 


Vaagnasisestest organitest lugege esimesest ja teisest raamatust. 
Arusaamise hõlbustamiseks tuletan meelde, et keha eespoolel asuv väl- 
jendab tundeenergia liikumist, tagapoolel asuv väljendab tahteenergia 


liikumist. Kui inimene mõtleb valesti, siis ta oma tundeid ei usu, siis ta 
tahab valesti ja loomulikult teeb valesti. Valesti tegemised ehk vead 


väljenduvad haigustena. 
Tundeelu kurvastavaid kibestumisi toob välja uriin. Kui inimene 

tunneb enc alandatuna oma tundeelu kuhjunud kutvastavates kibestumistes, 
siis ta saab põiepõletiku. Kui ta selle stressibuketi kivise ükskõiksuseni alla 
surub, et mitte ebaintelligentne näida, siistekivad põiekivid. Aga kui ta on 
oma abituses kindel, et tema tundeelu kurvastavates kibestumistes on süüdi 
teised ja d saa aru, miks halvad inimesed elu käest karistada ei saa, siis 
võrdub sze nn. halvale inimesele või halbadele inimestele paha 


soovimisega, ja ta saab põievähi. 


Tahtzelu kurvastavaid kibestumisi toob välja soolestik. Tahteelu 
realiseerub tööga ehk tegemistega. Analoogselt tundeelu kibestumistega 
tekivad sooltetrakti haigused. Ikka nii, et mida tigedam suhtumine 
tegemistesse, seda tigedam haigus. (Vt. II raamat Ik. 353) Soolestik toob 
kehast väl:a kogunenud toksilised ehk kehale kahjulikud jääkproduktid. Kui 
tööde ja tegemistega seotud probleeme hoolega vabastate, siis võite tähel- 
dada, et Teie fekaalid jäävad klosetipotis vee peale ulpima. Peate mitu 
korda vett peale tõmbama. Mida see tähendab? See tähendab, et Teie alla, 
raskeks surutud probleemid vabanevad ja allesjäänud on palju kergemad, 
aga see-eest raskemini lahtimõtestatavad. 


Põlved väljendavad elus edasi jõudmise põhimõtteid. Põlved näi- 

tavad, kuidas me rammime tunnetega edasiminekut. 

- Rahumeelse, sõbraliku ja tasakaaluka mineja põlved on terved. 

- Võitlusega ja pettusega mineja põlved purunevad. 

- Petliku eluväänaja meniskid murduvad. 

- Jõuga mineja põlved haigestuvad. 

- Kaotaja kurbusest tekib põlve vesi. 

- Kättemaksja kurbusest tekib põlve veri. (Vt. II raamat lk. 351) 


Sääred väljendavad elus edasi jõudmise teostust. Sääred näitavad, 
kuidas me hirmunud tahtega oma kiirust suurendame, nii et sääremarjad 
krampis - ja kuidas me siis, kui enam jooksmine ei aita, säärelihastesse 
oma ebavajalike tahtmistega saasta kogume. Kui vihastame naiseliku 
aegluse peale, siis rebeneb säärelihas. Kui vihastame meheliku aegluse 
peale, siis murdub sääreluu. Kui tunneme end liiga aeglasest edasiminekust 
alandatuni, siis tekib põletik. 


Säärelihaste krambid väljendavad tahtepoole hirmusööste elulise 
edasimineku pärast. Mäletan neid aegu, eriti lapseiga, kui ärkasin öösel 
kohutava valuliku krambiga säärelihastes ja luukasin mitu päeva, nagu 
oleks lihaserebestus olnud. Ma tean alles nüüd, et need olid mu vanemate 
hirmunud eluvõitluse sööstud, et elu edasi läheks. Ma kartsin vihast kisa ja 
kära ning tahtsin ära joosta, aga jalad rääkisid oma krampidega, et hirmust 

kiiremini ei jookse keegi. Nüüd tean seda, sellepärast ei krambita jalad ka 


enam. 

Tahtepoolel on ka veenide ja arterite haigused. Kui majandusasjad ei 
suju soovile vastavalt ja inimene hakkab meest või naist süüdlasena 
nägema, siis haigestuvad vastavalt veenid või arterid. Vastavalt sellele, 
kuidas kuhjuvad mehe või naise majandusprobleemid, tekib kuhjumine ka 
veenides või arterites. 

Hüppeliigesed väljendavad inimese tahtmist oma saavutustega kek- 
sida, eputada, uhkustada. Näiteks vasaku hüppeliigese turse näitab, et 
inimene kurvastab, et ei saa mehe või mehelike saavutustega uhkeldada. 
Parem on analoogselt naispool. Kes hüppeliigesest tõuseb, see tõuseb 
kindlasti pikemaks. See on teistest pikemaks. Kes kardab oma saavutustest 
rääkimisega teisi ärritada, sest teised võivad teda teistest paremaks pidajaks 
pidama hakata, see kurvastab, ja ta hüppeliigesed tursuvad. Kui ta sellest 
hirmust raevub, siis ta hüppeliiges puruneb. Aga kui ta oma raevu alla 
surub ja hea inimese näo pähe teeb, siis tekib liigese põletikuline haigestu- 
mine. 


Mehe majanduslikkus on väljapoole elav. 


Naise majanduslikkus on sissepoole elav. 


Mehe osaks on majandus, seepärast on tema majandustegevuse ulatus 
laienev nagu veenidki. Naise osaks on armastus, seepärast on tema 
majandustegevuse ulatus piiritletud. Kui ta ummistab end majandusprob- 
leemide hunnikuga, siis ummistuvad ka arterid. Nende lapsel võivad olla 


mõlemad hädad. 
Naise osaks on loodud pisiasjade majandamine. Mehed seda ei oska. 


Mehe osaks on loodud suurte asjade majandamine. Naised seda ei 


oska. 

Tänapäeva naised tahavad seda väidet küll ümber lükata ja rabelevad 
kõigest hingest, aga seda, millega mees hõlpsasti hakkama saab, peab naine 
tegema ebainimlike pingutustega ja nii, et oma soorolli täitmiseks enam 
aega ei jäägi. Küllap aeg likvideerib ka selle suurusehullustuse, ainult enne 
peab inimkond jälle kannatama. Aga nii me õpime. 


Reied väljendavad elulist ja majanduslikku kandvust ehk kind- 
lust, vastupidavust, tugevust, mõjukust, suurelisust, kõrgetasemelisust. 
Inimesel, kes usub iseendasse ja tasakaalukalt oma eluteed läheb, on paraja 
jämedusega reied, mis tagavad tema elulise kandvuse. Kes kardab ja 
kurvastab ja mehelikult tugevam tahab olla, selle reieluu hakkab suurenema 

ja tiheduse arvel tugevnema, kuni saabub kriitiline piir. Keha näeb, et see 
inimene hakkab varsti oma liigse tugevusega ehk mehelikkusega halba 
tegema ja luu puruneb. Mida julmemad olid inimese mõtted tuleviku 


suhtes, seda tüsilikum on murd ja selle paranemine. 


Kes kardab ja kurvastab oma elulise kandvuse ehk hakkamasaamise 
pärast, selle reied muutuvad lihavaks. Kurbust alla suruva tahtmisega 
muuta elu naiselike vahenditega tähelepanuväärseks, teha emotsioonide 
jõuga mõjukaks, suureks ja kandvaks, võib teostuda ainult reite gabariitide 
tähelepanuväärseks muutumisega. Ka ületreenitud ja pilkupüüdvad musklid 
meeste reitel tähendavad allasurutud kurbust sellepärast, et mees pole mehe 
mõistusega seda kandvust saavutanud, mida vajab. Füüsilise jõu suuren- 
damisega likvideerib ta puuduva. Kõik silmatorkav on alati liigne, isegi kui 


me seda heaks peame. 


Et muskliline mees on mehelikum kui kõhn asteenik, see tähendab, et 
jõud ehk viha on selle tsivilisatsiooni mehe tugevuse alus. Selle jõu 
suurendamine üle kriitilise piiri päästab valla vägivalla. Tehke eksperi- 
ment ja öelge ühele peent mastipuud meenutavale mehele: mis mees sa ka 
oled. Teiega ei juhtu nähtavalt midagi, aga tema alaväärsuskompleks 
suureneb. Heal juhul läheb ta ja võtab raamatu kätte, et õppides oma 
hingevalu unustada. Aga õelge sama ühele musklitemäele, kes oma kooli- 
tarkuse puuduse ahastuses end alaväärsena tunneb. Siis tunnete oma vaese 
füüsilise keha abitust ja mõistate, et igasse inimesesse tuleb suhtuda 
lugupidavalt. Teie nutate praegu, aga tema läheb Teie ütlemise peale 
jõusaali ja treenib hambad ristis ja higi voolamas. Tema kurbus voolab nii 


higina välja. 
Kõik toruluud on sümboolselt nagu kogu inimese keha ehk kõik 
toruluud kannavad endas inimkeha täielikku informatsiooni. 


Reieluul on pea ja kael. Niisugune nagu on inimese pea, niisugune on 
ka tema reieluu pea. Loodus on meie pea arukalt loonud, aga kui me 
arukusse valesti suhtume, siis väljendub see ka reieluu peas. Vahe on ainult 
selles, et kui suur pea väljendab üleüldist mõtlemist, siis reieluu peas 
väljendub suhtumine suurtesse ehk mehelikesse majandusplaanidesse. Suu- 
re pea mõtete liikumisest, mõtlemisest sõltub üldine areng, reieluu pea 
liikumisest sõltub käimine. Nii, kuidas reieluu pea haakub vaagnaga ehk 
nii, nagu reieluu pea ja puusanapp teineteisega sobivad — niisugune, kui on 
puusaliiges, nii on inimene mehelikul arukusel oma majanduselu juhtida 
lasknud ehk nii on inimene lasknud mehel iseendas elada. 


Naisel, kes mehe mõistusest lugu peab ja mehe arukust naudib, on 
puusaliigesed terved. Mees, kes iseenda mõistusest lugu peab, saab aru 

oma küündimatusest ja õpib hea meelega targemaks. Ta ei tee probleemi 
oma oskamatusest, mis on ju vaid hetke probleem. Tema naine peab mehest 
lugu ja kui ei peagi, siis mehe hinge see ei haava. Mehe puusaliigesed on 
terved. 

Puusaliiges näitab inimese majandusliku arengu elujõulisust ehk 


vitaalsust. 

Kui Te tunnete puusaliigeses liikumise takistust, siis Teie keha ütleb, 
etolete meessugu majandamast takistanud või peate meessugu majanduselu 
takistajaks. Olete oma õiguses eksinud. Mida rohkem kangust ajate, seda 
kangem on puusaliiges. Mida jäigem Te oma maailmanägemises olete, seda 
jäigemaks jääb puusaliiges. Kui Teie arvamine on oma järeleandmatuses 
lõplik, siis on Teie puusaliiges samuti lõplikult jäik. Füüsiliselt saab Teid 
aidata kirurg kunstliigese paigutamisega. Siis saate jätkata oma kivistunud 
arusaamadega meessoo materdamist niikaua, kuni tuleb suurem häda, mis 
Teie tähelepanu ainult iseendale sunnib koondama. 


Kui tunnete liigestes või ainult puusaliigeses valu, siis on see Teie 
õelus, mille olete oma raskerelvastusse liitnud. Mida ei saa vastu- 


hakuga, seda saab õelusega. Valu on alati õelus. 


Harva on haige ainult üks liiges. Mitme liigese haigestumine saab 
tavaliselt nimeks reuma või reumaatiline põletik. Reumaatiline liigeste 
põletik tekitab nii valu kui ka liigeste jäigastumist. Enne seda lagundab ta 
luude liigespinnad, nagu auke sisse söövitades. Luu häving võib olla 
totaalne. Võib isegi spontaanselt murduda. Teie suhtumine on sellisel puhul 
olnud vastavalt abitu inimese alandusele kõigepealt põletikku tekitav, siis 
meessugu oma haiguses või alanduses süüdistav ja edasi vaikselt ja varjatult 
meest hävitav. Meessugu saab suurepäraselt hävitada pidevalt tema 
tegemisi aasides. 

Kui igasugune põletik on alandatuse tunne, mille puhul esinevad 
tüüpilised põletikku tekitavad stressid: süüdlase otsimise viha, süüdlase 
leidmise viha, süüdlase süüdimõistmise viha. liialdamise viha ja kan- 
natamise viha, siis reumaatilisel põletikul on väike iseärasus. 


Kui tavaline põletik on lihtsustatult otsene ründamine süüdistamisteg a, 
siis reuma on nagu võitleja vaenlase kaeviku all, kes kaevab kaeviku aluse 
tühjaks, et vaenlane sinna kukuks ja võitluseta maetud saaks. 


Reuma tekib mõistukõnes süüdistajatel. 


Arutleme natuke. 

Reuma on kõigepealt põletik. Kõiki sidekoe haigusi nimetatakse 
kokku sidekoe põhimassi moodustavate kollageenkiudude järgi kolla- 
genoosideks. Reuma on sidekoe põletikuline haigus, mis võib sidekude 
tema täieliku hävinemiseni kahjustada. Sidekudet võib leida kõikidest 
teistest kudedest. Ta on koeelementide ühenda ja tervik-kudedeks ja kude- 
de tervikorganiks. Organid moodustavad omakorda organsüsteemi. Organ- 
süsteemid ühenduvad kehaks, mis ainult tänu täiuslikule omavahelisele 
ühendusele saab täiuslikult terve olla. 


Seega sidekude on ühendaja. Ainus täiuslik ühinemine on vaba 
tahtega ühinemine ehk armastuse liit. Armastuses ühinemine on and- 
miseks ühinemine. Hirmudes inimesed ühinevad tugevaks, suureks, väl- 
japaistvaks, rikkaks, edukaks jne. saamise nimel kõikvõimalikesse 
ühingutesse ja liitudesse, millest üks on abieluliit. Mida rohkem inimene 
mõtleb abielu abil kuhugi jõuda või midagi saavutada, seda enam on ta 
omakasu peal väljas ja seda rohkem jääb ta sellest ilma, mida lootis. Kuna 
selliste mõtete väljaütlemine on eriti naistele häbiasi, siis varjatakse oma 
eesmärke silmakirjalikkusega. Ühte mõeldakse, teist öeldakse. Alguses 
kujuneb see abikaasadevaheliseks suhtlemismooduseks, sest kardetakse 
teisele ebameeldivat näkku paisata. Lohutatakse, kui teine on halvasti 
teinud, veendes, et ta tegi koguni hästi, et keegi kolmas tegi palju 
hullemini. Emotsionaalses hellusehoos halva heaks rääkimine, mitte 
halva heaks tegemine, on enese ja teise petmine. Nii tahetakse teist säästa 
ja hoida, lootes, et küllap teine ennast hiljem muudab. Aga endasse jääb 
üllatunud pahameel: “Kuidas nii võib teha! Mis inimene see küll on! Kas tal 
mõistust peas ei ole!” Ei osata näha probleemi tagapõhja ega selle 
õpetlikkust ega ka enda halvustavat suhtumist. 


Kuna oma arvamust välja ei öelda, siis teine ei saa ennast ei kaitsta 
ega süüdistust ümber lükata. Süüdistaja trots aina kasvab. Kui teine pinget 
tunnetab ja aru julgeb pärida, siis trotsis inimene end lihtsalt niisama ei 
ava. Ta tahab pikka palumist. Kuna see teine on tavaliselt mees, aga mehed 
nurumise ja nurrumisega end alandada ei taha, siis jääbki väljaelamata viha 
naisesse. Seda, et naine ei oska nii näha nagu mees ja mees ei oska nii 
tunda nagu naine, kumbki ei taipa. Suu on selgitamiste jaoks lukus. 


Mees, kes loodab kukupai olemisega naise meeleolu parandada, saab 
naise näo naerule küll, kui mingi suure tähtsa ja tulusa töö ära teeb, aga 
sellega on ta pannud ka silmakirjalikkuse taime oma peresse kasvama. Selle 
käes hakkab ta ise kannatama, hiljem kannatavad ta lapsed. Alguses 
mängivad naine ja mees seda mängu kahekesi. Hiljem laieneb sellise 
suhtlemise ring omasuguste arvel ja stressid kasvavad kõigil iga kord, kui 

keegi seltskonnast kedagi ebasiiralt jutu jätkuks kiidab. Vihastamine kasvab 
vihkamiseks. 


Mida mesimagusamat nägu hävitava vihkamise varjamiseks tehakse, 
seda suurem on silmakirjalikkus. Abielu häired ja sidekoe häired on 
teineteise peegelpilt. Abielu hävinemise iseärasustele vastavad sidekoe 


hävimise iseärasused. 


Sidekoe haigused - kollagenoosid - on halvast asjast head muljet 
jätvate inimeste haigused. Ehk silmakirjalikkuse ehk variserlikkuse 


haigused. 


Üldtuntud on liigeste reuma ja infektsioosne mittespetsiifiline polü- 
artriit. Teatakse ka südame reumat. Kollagenoosid, mille alla reuma 
kuulub, on raskemini mõistetavad. Põhimõtteliselt võivad kollagenoosid 
kahjustada kõiki pehmeid kudesid, sealhulgas ka kõhreid. Kahjustatud 
kudede suurus, elastsus, tundlikkus, funktsioonivõime langeb. Samade 
sõnadega saab iseloomustada halvast asjast head muljet jätva inimese 


mandunist. 


Liigeste reuma on variserlik ehk silmakirjalik meessoo ja mate- 
riaalse elu edenemise üle võimutsemise haigus. See on tahtmine elu nii 
käima panna, nagu ise tahan ja õigeks pean. Liigeste reuma on iseenda 
alustugede silmakirjaliku headusega hävitamise haigus. See on stress, 
mida saab vabastada nii, nagu iga teist stressi. 


Elu materiaalne edenemine on elu mehelik pool. Kes südames elu 
edenemisega rahul ei ole, see ei ole automaatselt oma isaga ja meessooga 
rahul. Kes oma suhtumise väljendamise asemel räägib oh-meil-on-kõik- 
korras juttu, see kogub endasse variseri viha. Kui variseri viha kriitiline 
piir koguneb äärmuslikuks, siis tekib liigeste reuma. Haige sugu ei ole 
määrav. Määrav on haige nägemus oma isast kui mehest, kes oma 
oskamatusega, suutmatusega ja tahtmatusega osata ja suuta teeb ema elu 


raskeks. 


Hirmust oma suhtumist isasse ükskõik mis põhjusel välja näidata, 
peidetakse viha isa vastu hea lapse malbe naeratuse taha. Üks kardab oma 
pehme iseloomuga isa kurvastada, sest tunneb, et teeks oma aususega isale 
haiget. Teine kardab oma isa karistust, sest mäletab, kui valusalt isa kunagi 
ebaõigluse eest karistas. Mõlemal juhul hõõgub variserlik viha isa vastu 
nagu tuli tuha all, mille soojust kuumuseks ei peeta. Ja kui ema — 
kibestumisest oma mehe vastu ja varjatud soovist oma mehele eluunistuste 
luhtumise eest kätte maksta — lastele eriliselt hea olemisega nende poole- 
hoidu võidab, siis on lapsel liigeste reumasse jäämine kindlustatud. 

Ema variserlik viha isa vastu muutub pahaaimamatult laste alatuks 
ärakasutamiseks ja laste materiaalse elu, mille hulka kuulub ka tervis, 
hävitamiseks. Kui laps kogub oma variserlikku viha kriitiliselt suureks, siis 
tekib reuma. Kui olustik tema ümber on talle meele järele, siis kriitilist 
kogust ei kogune ja ta pärandab selle viha oma lapsele. Kui laps jätkab oma 
vanema mõttelaadi kandmist, siis ta haigestub. Nii võib natuke haigete 
liigestega emal ja isal olla laps, kes juba väikelapsena mõne külmetushai- 
guse tüsistusena haigestub reumaatilisse polüartriiti ja enne, kui ta liigesed 
täiskasvanuks saavad, on nad juba hävinenud. Väikelapsena haigestumine 


sageneb. 


Kes teab ja oma lastele selgitab, et ema peab olema see inimene, kes 
siis, kui laps pahandusega hakkama sai, lapse kõigepealt südamele 
surub ja siis pahandusele vastavalt pepulaksu annab, see õpetab last 
ema mõistma. Aga isa peabki see olema, kes pahandusetegijal kõige- 
pealt püksimõõtu võtab ja alles siis pead silitab. Kui laps seda loomu- 
likuna võtab, siis ta ei hakka kandma oma vanemate peale variserlikku 


viha. 


Silmakirjalikkust on väga erinevat, aga põhimõte on alati üks: halba 
varjatakse halva heaks rääkimisega, mida oskuslikumalt seda teistele 
tehakse, seda enam isegi seda uskuma hakatakse. Nii kasvab tahtlik 
enesepettus. Tahtlik halva tegemine toob kaasa kõige hullemad haigused. 
Näiteks reuma tüsistub neerupuudulikkusega. 


Küllap olete kuulnud, kuidas malbed naised rõõmsalt sädistades 
justkui möödaminnes mainivad, et ega see mees teistest ei erine, et mehed 
on üldse ühed vastutustundetud olendid, nagunii on nad jälle midagi 
mõistusevastast kokku keeranud, ega nad naiste heaks midagi teha taha jne. 
jne. Et küll on hea, et minul nii hea mees on. Mida vaiksemalt ja abitumalt 
selline heietamine naise suust tuleb, seda suurema tüki ta mehest, kui see 
kuulma juhtub, hammustab. Kõik ülejäänud kuulajad ei taipa midagi. 


Selle iseärasuse tõttu on reumahaigetele väga raske selgeks teha, et 
nende ema variserlik iga hinnaga mehe üle valitseda sooviv sisemine 
tahtmine on ka nende sees. Hirmust, et mind ei armastata koguneb isa sisse 
alandatus, mis nähtamatult isa hinge sööb ja lagundab isa vastupidavuse 
oma lapse luude sarnaseks. 

Reumahaigete isad on eneseusuta mehed, kes väga kardavad ja 
seepärast eriliselt vihkavad variserlikku mõistukõnet. Mida enam nad 


head olla tahavad ja seepärast seda viha välja ei ela, seda haigemad on 
nende laste luud. Mida enam on isa tundnud endas jõuetust midagi selle 

vastu ette võtta, seda enam on ta majanduslik edasiliikumine takerdunud ja 
seda enam kahjustub tema lapse liigeste liikuvus. 


Reumahaiget, kes on oma emast endale hea haldja või eba jumala 
teinud, mõtteraviga aidata ei saa, sest ta olemus keeldub nägemast oma 
ema halba. Mida raskem reuma, seda suurem on haige hirm, mille taga on 
varjus viha, mida ta ei tunnista, sest ta samastab inimese teoga. Kes halba 
mõistma hakata ei oska, see peab sellesama halva käes niikaua kannatama, 
kuni õpib. Kasvõi mitu elu järjest. 


Reieluul on kael, mis vastab inimese kaelale. Kael on naine, kes 
keerab meest sinna, kuhu tahab. Kui see kael ometi nii palju ja nii äkiliselt 
ei keeraks, et pea otsastära keerab! Kahjuks ta teeb seda. Naine, kes oma 
kangekaelsuses kaelaradikuliidi ja peavalude käes vaevleb, peaks teadma, 
et kangekaelsusest kaela täieliku jäikuseni on vahel ainult üks samm. 
Jäikusele järgneb murdumine. 


Kuna naised muutuvad vananedes järeleandmatuteks, siis peaks nende 
kael murduma. Aga kui elu õppetund ei ole veel määratud lõppema, siis 
keha teab seda ja annab inimesele reieluu kaela murru öeldes: “Sa väärid 
oma kangekaelsuses sellist õppetundi. Kui sa nüüd lamad ja iseenda peale 
mõtled, siis võib-olla saad aru, et oled olnud nagu kangekaelne sõnn, kes 
peaga pidevalt vastumeelsuse müüri vastu jookseb, et tõestada enda 
paremust.” See, kes mõistab, paraneb. Kahjuks osutub reieluu kaela murd 
paljudele vanadele naistel ukseks teise ilma, sest nad ei suuda jätta 
kangekaelset õnnetusele süüdlaste otsimist. 


Vastamisi iseenda alasti tõega 


Haiguste lahtimõtestamine käib paljudele üle jõu. Kes alustab rahu- 
likult hirmu, et mind ei armastata vabastamisest, sellele tuleb loogiline 
arusaamine justkui iseenesest. Tuleb tunne, et seda ma tean ja kõik. Teiste 
vastuväited minu tunnet ei kõiguta. Ja kui see inimene selle tunde abil ehk 
seda tunnet enda haigusega seostades ja seda tunnet vastavalt endast 
vabastades, tööd teeb, siis haigus paraneb. Seda hirmu oma mõistmatuse ja 
sellega seoses oma haiguse tekkega seostades ja vastavalt uuesti ja uuesti eri 
nurga alt vaadates ja vabastades, kerkivad alateadvusest pinnale üha uued 


tehtud vead. 

Alguses võib selline kindla teadmise tunne olla üllatav, aga tasapisi 
tulemusi nähes kinnistub usk oma funnetesse ja oma tegemistesse. Stressi 
vabanemist märgib hingeline rahunemine ja teadmine, et õigesti tegin, isegi 
kui mõistus vastupidist ütleb. Määravaks on alati hing. 

Kellele jääb kahtlus tehtu suhtes, see vabanes nii vähe, et ei ole veel 
tehtut võimeline tunnet:na. Eneseusu puudus ei lase tunnetada. 


Enamik inimesi hukkab meeleparandusega tegelema suure häda sunnil 
ja seepärast on hea kui Te oskate ka mõistusega oma haiguste põhjuseid 
loogiliselt järjestada. Selleks toon mõned näited haigustest ja nende tähen- 
dusest. Pange tähele tähenduse üksikasjalisemaks muutumist vastavalt 
haiguse eripära koondumisele pisikesele alale. 

Meenutuseks: paremal kehapoolel voolab naisenergia, vasakul ke- 
hapoolel meesenergia. Luu on sümboolselt mees, pehme kude — naine. 


Võtame näiteks ühe esinemissageduse pärast üldtuntud haiguse -— 
põletiku. Kirjelduses kasutan märke M — kui mees on haige ja N - kui 
naine on haige. 


Põletik tekib alandatu viha kuhjumisest. 


Alakehas asuv põletik on vastumeelsusega seotud alandus, mis 
enamikus on seotud elu materiaalse poolega, sealhulgas majanduslikkusega. 

Alakehas asuv luupõletik on mehe vastu suunatud alandav protesti- 
viha. 

Vasaku jala luupõletik: 

N — naine on võtnud oma isa, venna, mehe või poja vastava viha oma 


südameasjaks. 
M - alandatud mehe meessoo vastu suunatud protestiviha, mis tahaks 
meest alandada. 


Vasaku labajala luupõletik: 
N — naise viha mehe peale, et see ennast igapäevaste tegemistega 


alandab. 
M - mehe alandatus igapäevaste vastumeelsete majandusprobleemide 
vastu, mis on teise mehe poolt peale sunnitud. 


Vasaku labajala III varba luupõletik: 
N — viha sellepärast, et mees laseb ennast pisiasjadeni alandada. 
M — ttrotslik viha iseenda 2'»ndatuse pärast, et peab iseennast 

igapäevaseid alandavaid majandusprobleeme korraldama sundima. 


Vaatame vasaku jala lihasteprobleeme. Lihas on pehme kude st. 
naine. 


Kogu vasaku jala lihaste põletik: 

N - naise alandatus sellepärast, et ta peab vastu oma tahtmist mehele 
alluma ja mehe eest tegema. 

M - meest alandab teadmine, et naised peavad mehi, näiteks ülemusi, 
orjama. 


Vasaku sääre lihaste põletik: 

N - naise alandatu viha sellepärast, et naine peab mehe asemel 
jooksma ja kõik ära tegema. Aga naine mehe poole peal tähendab, et naine 
ise on tulnud kõike mehe eest ära tegema, sest ta ei usalda meest. 


M - mees on naise jooksmistest alandatud ja naise peale vihane. 


Vasaku reie lihaste põletik: 

N -naise alandatu viha sellepärast, et naine peab mehe majandusprob- 
leemid enda kanda võtma. Naine mehe poolel tähendab, et naine ei usalda 
meest ja tuleb mehe töid enda kanda võtma. 

M - mees on naise peale vihane, et naine kandvad ehk mehelikud 
majandusas jad enda hooleks võtab ja meest ei usalda. 


Vaatame võrdluseks parema jala probleeme. 


Parema jala luupõletik: 

N - alandatud naise trotslik viha mehe vastu, sest mees tundub olevat 
võimetu majandusprobleeme lahendama. 

M - mees on iseenda peale naiselike majandusasjade ajamise pärast 
vihane. 


Parema labajala luupõletik: 

N - naise vastumeelsus olla alandatud ja tahtmine alandada meest 
igapäevaste majandusprobleemide pärast. 

M - mehe viha iseenda peale igapäevaprobleemide lahendamise 
pärast. 


Parema labajala III varba luupõletik: 

N - trotslik viha iseenda alandatusest, alandatud naise viha mehe 
vastu, et mees naisele igapäevatöödes toeks ei ole. 

M - trotslik viha iseenda peale, et mees laseb naisel ennast pisias- 

jadega tegelema sundida. 


Parema jala lihaste põletik: 

N — naise trotslik alandatus sellepärast, et ta naisena ei saa meheliku 
majandamisega hakkama. 

M - mehe viha naise peale, kes jookseb ja teeb rohkem kui vaja. 


Parema jala säärelihaste põletik: 

N — naise trotslik alandatus sellepärast, et ta elu ei liigu tema enda 
oskamatuse pärast nii kiirelt edasi kui tahaks. 

M - Viha naise mõttetute jooksmiste pärast, millega ta alandab meest. 


Parema jala reielihaste põletik: 
N — naise trotslik alandatus sellepärast, et ta ei ole ise mehelikult 
majanduslik. See on vihane tahtmine kõik enda kanda võtta ja teisi mitte 


paluda. 
M - mehe viha naise peale, et see hävitab oma tahtmistega mehelikku 


kandvust. 


Toonitan, et naine tähendab ema, inimest ennast, kui ta on naine, 
ja naissugu üleüldse. Mees tähendab isa, inimest ennast, kui ta on 
mees, ja meessugu. Ema järgi hinnatakse naissugu, isa järgi meessugu. 


Samuti võib peensusteni lahti rääkida vastumeelsusega seotud vae- 
vused kogu alakehas. Aga sageli haigestutakse õõsel, kui stresse juurde ei 
saada. Mõni, kellel on eriliselt raske unenägudeta uni, on hommikul 
puruhaige. Miks? 

Sest unes hajub hum väiksemaks ja hirmu poolt päeva ajal allasurutud 
viha hakkab nagu paokile vajunud luugist välja valguv solk järjest kiiremini 
voolama. Andke mulle selline väljendus andeks, aga ta on ilmekas. 
Hirmuga allasurutud stressid võivad nii kaua näilise tervise tagada, kuni on 
viimane tilk karikasse. Päevale tagasivaatav ebameeldiv, justkui tähtsusetu 
une-eelne mõte oligi see viimane tilk, ja siis tuli uni. Haigus ka. 


Seega: 
eVastumeelsus on vihaahela esimene lüli. Vastumeelsus on 
õpetaja, kes ütleb: “Kallis inimene, lase mind lahti, siis sa teed 
hea meelega kõike, mida sa tegid enne vastumeelselt. Siis sa 
taipad takistuselt, mis su eluteel on, küsida: “Mida sa mulle 
õpetad?” Ja sa taipad, mida ta õpetab, isegi kui ta sulle sõnadega 
seda õelda ei saa.” 

e Vastumeelsus hävitab liikumise nii füüsilises kui ka vaimses 
mõttes. Iga liikumine on elu üldse. Liikumine on areng oma 
kõikide arengut võimaldavat: külgedega. See on väikese lapse 
iseenda tundmaõppimine, lasteaialapse mängimine, koolilapse õp- 
pimine, see on ka kõndimine ja majanduse arendamine. Ka laste 
sigitamine on inimkonna liikumine tulevikku. 


inimesel vastuhakk jooksmise vastu, sest teda on lapsest saadik sunnitud 
spordirajal teistega võidu jooksma, või on tema vanemad tõödega võidu 
jooksjad ja sunnivad last ka. Sellele vaatamata ei ole ei üks ega teine seda 
kätte saanud, mille järele nad jooksid. Või on inimesel vastumeelsus 
õppimise vastu, sest seda on ta pidanud sunniviisiliselt tegema. Alakeha 
jääb haigeks ka vastumeelsusest vastassugupoole vastu, vastumeelsusest 
suguelu vastu, jne. 


Kelle hinges on vastumeelsus sigitada endale laps mitte just kõige 
parema vastassoo esindajaga, see võib lastetuks jääda, sest sündimata laps 
teab, et pool temast on vanemale vastumeelne. Kui inimesel on vastumeel- 
sus ka oma vigade vastu, siis on lapsel veel raskem tulla. 


Vastumeelsus on nagu sein meie saatuse teel. Nii suur ja nii paks kui 
me ta ise kasvatanud oleme. Nii, kuidas me selle seinaga suhtleme, nii ta 
ka käitub ehk nii käitume meie ise iga takistuse ees. Teda võib lõhkuma 
hakata, teda võib kõrvale peletada, teda võib allutada ja temast võib mööda 
minna. Teda võib eitada, ja siis joostakse talle otsa, nagu igale takistusele, 
mida ei nähta, ja kukutakse kõhuli. 


Missugune Teie olete? Mismoodi Te takistustesse suhtunud olete? 


Takistust võib halvaks nimetada. Aga teda võib ka heaks nimetada. 
Siis on see valetamine, sest takistus on alati negatiivsus, kui ta on takistus. 
Ta ootab, et Te ta vabastaksite, siis saate ise temast vabaks. Ta on õpetaja, 
kellel ei ole õigust enne ära minna, kui õpilane on tema tarkuse oman- 
danud. Kui Te teda vabastama hakkate, siis hakkab ka haigus kaduma. 
Tasakesi, kahekesi koos, nad lahkuvadki. 


Loodan, et mäletate stressiga suhtlemist. Mida tähendab suhtlemine? 
See on II raamatus kirjas. 


Kujutage ette, et Teie ees seisab Teie vastumeelsus ja Te hakkate 
temaga rääkima: 


1. Kallis vastumeelsus! Ma annan sulle andeks, et sa oled minusse 
tulnud. Ma tean nüüd, et sa oled õpetama tulnud. Ma tänan sind. 

II. Aga anna mulle andeks, et selle asemel, et kohe ära õppida ja sind 
vabaks lasta, panin ma su endasse vangi ja olen su kasvatanud nii suureks, 
et sa pead mulle haiget tegema, et mulle märku anda, et ma su vabaks 
laseksin. Anna andeks, et ma ise ei taibanud. Ma lasen su nüüd vabaks. Ma 
olen juba väga paljude ebameeldivate elusündmuste põhjuse oma enda 
vales mõtlemises leidnud ja otsin edasi. Ma tean, sa näed seda, ja vastavalt 
ka vabaned. 


Ili. Kallis keha! Anna mulle andeks, et ma sind enne abistada ei ole 
osanud ja et see praegugi veel üle kivide ja kändude läheb. Aga ma 
vähemalt tahan sind nüüd kõigest südamest oma vastumeelsusest vabas- 


tada. 
Kogu alakeha haaravaid haigusi on kahesuguseid: 
1) alakeha lõtvumisega 
2) alakeha ülepingega seotud haigused. 


Mõlemad patoloogiad näitavad, et inimene on oma alakeha lihased 
mõttetute elu materiaalsete väärtuste järele jooksmistega ära kurnanud. Kui 
jooksmised pole andnud oodatud tulemusi ja inimene annab oma pet- 
tumustes elule alla, siis tekib lõtvumine. Aga kui inimene on kangekaelne 
eluvõitleja, kes mingil tingimusel alla ei anna, siis temal tekib kramplik 
lihaspinge, mis võib alakeha täielikult jäigastada. 


NÄIDE ELUST. 


Ühel päeval käisid mu juures kaks 60-aastast kahe karguga liikuvat 
patsienti, kes olid teineteisega võrreldes nii kardinaalselt erinevad, et neid 
oleks lausa teineteisele pidanud näitama, ehk oleksid ilma minu sele- 
tamiseta teineteisele arstiks olnud. Igapäevaelus väldivad sellised inimesed 
üksteist, sest nende arusaamad on risti vastupidised, kuigi neid ühendavaks 
momendiks on mure, hirm materiaalse ja majandusliku elu pärast. 


A. Naine lõtvunud alakehaga, kelle haigus süveneb nii kiirelt, et ta 
kardab juba karkudegagi käia. Jalad muutuvad üha tundetumaks. Nad ei 
valuta, sest ta on väga leebe ja leplik inimene, kelle elu eesmärk on tööd 
teha. Ta kärmed jalad ja kiired käed on jõudnud nii enda kui ka teiste tööd 
ära teha ja teeks veelgi, aga jalad ei kanna. Kätega ka ei ole asjad päris 
korras. See on inimene, kes leiab igal pool tööd ja keda töö leiab igalt poolt 


üles. 


Ta ei ole kunagi enda peale mõelnud, ta on mõelnud ainult teiste 
heaolu peale. Tal on hea, kui teistel on hea. Aga kuna teistel ei ole hea, siis 

see ongi ta haigeks teinud. Ega ta ise ei kurda, mina räägin seda temale. 
Aga tema ohkab aina, et kui tervemaks saaks, siis saaks veel lastele... 
Küsin, kas ta lastele ka midagi teha jätab. Ta silmad niiskuvad, sest ta 
lapsed on natuke saamatud ja ei pea paljusid tähtsaid asju tähtsaks. Ta ei 
kurda oma laste üle. 


Räägin, et ta on inimene, kes on elus teinud kõike, sest nii peab. 
Järjest rohkem on vastumeelsus iseenda sundimise vastu pead tõstnud, aga 
tema teeb ikka, sest nii peab. Kui ütlen: “Te olete ju ainult selleks teinud, 
et Teid armastataks selle eest, mida Te teinud olete, ” tõstab ta ootamatult 
oma pea ja naeratab. Ta on selle poolest ebatavaline naine, et kurbust temas 
nagu polekski. Tal pole aega nutta. 


Ta keha on tulnud talle appi, öeldes, et nii nagu ta oma emotsioone 
saamise nimel suretab, nii suretab ta ka oma keha. Kõigepealt sureb 
jalgade, kui kõige suurema ülekoormuse saanud liikumisorgani töövõime, 
et inimene ei tallaks enam tühja tuult, vaid hakkaks kõigepealt mõtlema. 
Enda peale mõtlema. Jalad aitavad, et ta ei rikuks laste elu lõplikult ära. 


Sellise haiguse puhul on vaja vabastada endast nii palju hirmu, et mind 
ei armastata, kui ma head ei tee, et kaoks tahtmine ainult selle nimel 
paraneda, et uuesti saaks tööle joosta. Enda ohverdamine töö nimel on 
hirmunud inimese rumalus. Hirmunud inimesed jooksevad 9/10 oma ajast, 
jõust ja rahast tuulde ja siis tunnevad, et nagunii rikkaks ei saa. Niimoodi 
joostes ei saa tõesti. On vaja vabastada kurbus, sest allasurutud pisarad on 
julmus oma keha vastu. 


B. Mees jäigastunud alakehaga. Puusaliigesed on opereeritud, aga 
jalgade liikuvus aina väheneb. Iga liigutus teeb meeletut valu. Ei saa istuda, 
ei saa tõusta. Keha on kange. Lihased on jäigad. Neid lihaseid on ta elu 
jooksul palju treeninud — ja nüüd selline haigus. Mehes on kangekaelne 
trots, aga ta nägu naeratab. 


Ka tema ei nuta. Aga temas on kangekaelne võimutsemine oma 
emotsioonide üle. Ta on alati võitleja tüüp olnud ja ega haiguski teda 
teiseks ei muuda. Olgu kui tahes valus, nutma tema ei hakka. Aga tema 
haigus just nimelt püüab temasse natukenegi paindlikkust ja leplikkust 
meelitada. Ta ei taha mõista, miks peab järele andma, kui temal on õigus. 
Ta on nooruses oma sportliku sõjakuse üle uhkust tundnud ja ei ole seda 
kunagi kellelegi liigategemiseks kasutanud. 


Liigesed väljendavad elulist liikuvust ehk järeleandlikkust ehk 
leplikkust ehk paindlikkust. Kui inimesel on jäigastunud järeleandmatud 
arusaamad, et temal on õigus ja kõik, siis jäigastuvad ka tema liigesed ja 

ükski vägi ei suuda neid liikuma panna. Näete, arstid vahetavad puusa- 
liigesed kunstliigeste vastu välja, aga kuna inimene oma jäiku arusaamu ei 
muuda, Siis peavad kangestunud lihased tema vigu peegeldama. Puusa- 
liigesed õpetasid talle, et sa oled oma mehelikes suurtes ettevõtmistes liiga 
armutu, muuda ennast. Aga tema vahetas hoopis elusad õpetajad kunst- 


nukkude vastu välja. 

Sellel mehel on raske mõista, et tema sees on tohutu allasurutud 
agressiivsuse potentsiaal. Majanduslik olukord riigis võimendab tema 
protesti edasiliikumise vastu. Ta on kategooriline: enne tehtagu olemasolev 
korda, siis hakatagu uut välja mõtlema. Kurbus, et ta ise kõike, mida tahab, 
tehtud ei saa, mis vaoshoidmise läbi julmuseks on muutunud, on talle 
operatsioonid ligi tõmmanud. Ta on kurbusest raske, aga Tema hirm, et 
mind ei armastata, on kanguseks alla surutud ning on juba jäikuseks 
muutuv, aga ta ei taha seda kurbusejuttu mitte kuuldagi. Ta peab mehe- 
likkuseks ikka veel stresside eitamist, sest tema on sellise meheideaali 


omale loonud. 
Kui temal poleks sellist haigust, küll ta teeks teistele palju haiget. 


Olen sageli öelnud, et luu võib olla tugevaimast tugevam, aga kui 
lihas pingestub ja kangestuma hakkab, siis tõmbab ta selle luu kõveraks ja 
liigesed loperguseks. Teisiti öeldes — mees võib hingeliselt nii tugev olla 
kui tahes, naine on hingeliselt temast tugevam. Inimese suhtumine isasse 
ehk mehesse määrab tema luude seisundi. Suhtumine emasse ehk naisesse 


määrab tema lihaste seisundi. 

Paljud inimesed ei saa aru, et materiaalne elu on kõik, mis nähtavas 
maailmas olemas on. Majandusprobleemid kuuluvad sinna hulka. Eelmis- 
tele näidetele toon lisaks ka jalgadega seotud ehk materiaalse eluga seotud 
probleemi, mis tahes tahtmata ka majandust puudutab. Näiteks kõnnite 
mööda tänavat ja olete oma välimuse pärast kurb. Peate minema (sunnite), 
see on Teie töö (igapäevased ehk labajala probleemid), aga ei taha 
(vastumeelsus) jälle ilusate inimeste seas häbi (süütunne) tunda (hirm, et 
mind ei armastata). Jalad on kingade sees higised (kurbus) ja hõõruvad 
(igapäevased probleemid korduvad pidevalt ja ei anna rahu). Nagunii 
(liialdamine ehk viha) tuleb jälle vill (sissenutetud kurbus). Paremaid kingi 
ei raatsi ka osta (majandusprobleemid), mis mõtet neid iga päev 
(igapäevased majandusprobleemid) kulutada. 


Need ei ole kaugeltki kõik stressid, mis selles lühikeses mõttejupis 
sisalduvad. Tahtsin rõhutada ainult majandus-, igapäeva- ja vastumeelsuse 

probleeme. Üks on kindel — positiivset selles mõttekatkendis ei olnud. 


Toon veel lühikese näite perekonnast, kus mõlemad pojad, 8- ja 
10-aastane, käisid kikivarvul. Diagnoosiks oli lihasatroofia ehk lihaste 
kõhetumine. Achilleuse kõõlus ja säärelihased olid mõlemal maksimaalselt 
kokku kiskunud, nii et meenutasid tiheduselt luud. Säärelihaste ülepinge 
väljendab tahtliku kiirustamise pinget. Lihase haigus väljendab suhtumist 
emasse, antud juhul ema kiirustamisse. Kõhetumine tähendab kurbuse 
olematuks muutmist ehk allasurumist. Kand tähendab isa. Kand oli mõle- 
mal poisil rohkem üleval kui baleriinidel tantsimise ajal. Jalad toetusid 
päkale ehk emale. Mõttetasandil lahtimõtestatult tähendas laste haigus, et 
selle pere mehed pidid ema kiirustamiste hirmude pärast ja ema pisarate 
ärahoidmise profülaktika eesmärgil kogu aeg kikivarvul käima ja meestele 
jäi selles peres majanduslik teisejärguline roll. Kikivarvul käimine tähendab 
erilist sõnakuulelikku käimist. Veel lihtsamalt öeldes: mehed ei tohi oma 
soorolli naisele loovutada. Kui nad seda teevad, siis kannatab kogu pere. 


Keha näitab vastumeelsust välja mitte ainult haigusena, vaid ka 
harjumuste ja käitumisena. Ka spordina. 


Jalgpalliga elatakse välja vastumeelsuse viha. Käsipalliga — füüsilise 
suhtlemise viha. 


Näiteks me kõik teame meesoo huvi jalgpalli vastu ja kui poisikesed 
ükskõik kus mängu lahti löövad, siis on see nii normaalne. Kui kivikene või 
kasvõi mullamätas poisi teele ette jääb, siis ta peab tuule alla saama. 


Täiskasvanud mehed teevad sama, kui just vaatajaid ei ole või on nad 
nii mõtetes, et teisi ei märka. Näiteks lähete, peoriided seljas ning läikima 
löödud kingad jalas, ja järsku virutab Teie mees varba ette jäänud kivile 
niisuguse tou, et Teil on vaja endalt küsida: “Kes me oleme ja kuhu me 
läheme? Oleme soliidsed inimesed või kasvatamatud poisikesed?” 


Milles on asi? Asi on selles, et nii elavad meesinimesed oma 
vastumeelsust välja. Igasugune jalgadega vehkimine ja togimine on juba 
väikeste laste, ka tütarlaste, jonni, trotsi, protesti väljaelamine. Ärge 
pahandage selle peale. See on stresside väljaelamine sellisel kombel, nagu 
see impulsiivselt välja tuli. Teisiti ei osanud. Aga kui nii tuli hästi välja, 
siis las ta tuli. 


Nii suured mõttehiiglased ei ole me keegi, et ilma füüsilise keha 
väljalöökideta hakkama saaksime. Kui inimese vabaduse kombekuse 
vangi paneme, siis võime küll olla uhked, et oleme ta viisakaks kasvatanud, 
aga peab teadma, et siis oleme ta ka haigeks teinud. Hea, kui õpite ise ja 
õpetate lapsi stressidest vabanema, siis tuleb viisakus koos väärikusega ja 

teeb terveks ka. 

Kui ma vaatan vanemate ja laste suhteid, siis tahaksin nii mõnelegi 
vanemale öelda, et ta on lapseavansina kätte saanud. Mitte vanema noorus, 
vaid ta eluline ebaküpsus hävitab last. Lapse õpetamine ei ole nukuga 
mängimine, et käsin nii ja naa, kui ta ei kuulanud, siis viskan ta nurka ja 
nädala pärast võtan uuesti kätte, kuiise tahan mängida. 


NÄIDE ELUST. 


Kolmandat korda on vastuvõtul! nn. saama-haigusega naine. Ta ei saa 
midagi nagu ta tahab. Ta tahaks ka terveks saada, aga tervis ei tule. Kui ta 
ometigi üks kordki iseennast kõrvalt vaataks, siis ta näeks, kui variserlikult 
imearmas on tema käitumine võrreldes mõtetega, mis on kui eesmärgi- 
kindel tank, mis ei tule selle pealegi, et tema tahtmised võiksid ebaõiged 
olla. Taandumine või leplik olemine ei kuulu tema sõjapidamise kunsti 
sisse. 

Pean teile kõigile ütlema, et saama-haigus on kõikidest haigustest 
kõige raskem haigus. Ta võib pealtnäha imearmas olla, aga ega see ta 


kulgu kergemaks ei tee. Saama-haiguse iseloomulik tunnus on see, et 
mida rohkem midagi saada tahetakse, seda kaugemale eesmärk pö- 


geneb. 

Saama-haiguse põhjuseks on hirm, et mind ei armastata ehk selgemalt 
seletatult hirmn, et maei saa kõige väärtuslikumat — armastust. Inimene, kes 
on harjunud vaid füüsilist maailma nägema, see näeb ka armastust oma 
füüsilise künka otsast, ja kui ta on selle kätte saanud, siis ta ei ole rahul, 
sest see polnud see. 

Sel vastuvõtul oli naise kaebuseks see, et ta väike poeg ei julge minu 
juurde tulla. Ta ütles seda nii nõudlikult ja järsult, nagu ta paiskab tavaliselt 
süüdlasele süüdistust näkku. Kui oleksin talle öelnud, et miks ta süüdistab, * 
siis oleks ta öelnud, et ma eksin, sest nii kõneleb ta alati. 

Nii, sõnadega variserlikult paludes, aga tooniga süüdistades, räägivad 
paljud. Sest tooni eest seadused kohut veel ei mõista. Aga et toon on 
sõnadetagune mõte, mis määrab olukorra olemuse, seda ei tunnistata. 
Paraku talletub see kõik inimese hinge ja tema kaudu kehasse. Nemad 
valega kaasa ei lähe. 

Ei ole mingi ime, et lapsed on arstidest või arstidega ära hirmutatud. 
Lapsi hirmutatakse politseiga, nõidadega, pimedusega, ufodega, paha tädi 
või onuga, lasteaiaga, kooliga, isaga või emaga, vanaemaga, päka- 

pikkudega, jõuluvanaga jms. mõtlemata tagajärgedele. Ma ei mäletanud, et 
ta poeg oleks mu juures käinud ja ma küsisin, et kas ta on käinud, sest ema 
jutu rõhuasetus oli just minu-hirmutavat-mõju-tema-lapsele toonitav. See on 
ka üks emotsionaalsete emade minu-lapsele-tehakse-liiga haigus. Laps ei 
olnud mind isegi näinud. Aga ema on pidanud minu pärast oma lapsega 
isegi psühhiaatril käima. 


Tähendab, ema on minust rääkimisega lapse nii ära hirmutanud, et 
laps kardab isegi ema tulekut minu juurde. Ootab ooteruumis ja väriseb 


oma ema pärast. 


Vaatan seda last seal seina taga ja näen, et tema sees on tõesti arutuks 
tegev hirm. Ta on harjunud kuulma, kuidas ema üheaegselt ühte süüdis- 
tades teist hirmutab. Te teate kõik, kuidas lapsi noomitakse: “See halb on 
sul isast. Miks sa alati nii halvad sõbrad leiad! Alles ma need eelmised 
laiali lõin. Mis sinust niimoodi saab!” Jne. 


Seegi laps ei ole hirmust süüdi olla enam võimeline mõtlema, ta on 
võimeline veel peitu pugema, eest ära jooksma ja vaikselt protestima. Aga 
ka see vaikse protesti karikas on täis saamas. Varsti protestib ta juba valjult 


ja agressiivselt. 


Vaatan ema ja lapse hingelist tasandit koos ja näen, et see ema on 
nagu puberteediealine plika, kes kiitleb pisivenna ees oma lõvikoopasse 
minemise uljusega ja naudib enda mõjuvõimu, kui väikevend suurest 
murest tema pärast kokku vajub. Ema jaoks on see suure armastuse märk — 
laps hoolib ju temast. Ema südametus on ilmne. 


Küsin ema käest: miks ta ei ole õpetanud oma last hirmu koju laskma? 
Teisiti võiks küsida: “Miks Te oma last teistele head tegema ei ole 
õpetanud?” Hirm on ju nagu igasugune teine. Kes teistele head tahab teha, 
see tahab ka oma hirmule head. “Õpetasin küll, aga kui ta kuulis, et tema 
sees elab hirm, siis ta läks hüsteeriasse. Ta ei taha, et tema sees hirm 
elab.” 


Tüüpiline tahan - ei taha jutt. Täpselt nii kui emalgi. See ema paiskas 
enne, kui ise asjast arugi sai, puberteediealise plika võidurõõrnsal moel 
oma pojale näkku käskiva teadmise: “Mina tean, et sinu sees elab hirm! 
Lase ta lahti!” Ei mingit eelnevat lapse kombel lapsele selgitamist, et laps 
õigesti aru saaks. Emale ei ole ju oma lapse hirmunud ja närviline iseloom 
teadmata. 


Kui sellise asjaga saaks hakkama mõni lasteaiakasvata ja või õpetaja, 
siis oleks see ema nii vihane, et kaebaks kasvataja või õpetaja kohtusse, 
nagu viimasel ajal kombeks on. Kui selline laps kooli läheb, siis saab iga 

tund ta komistuskiviks, sest ta kardab kõike, mida ta ei tea, ja õpetaja on 
tema hirmutamises süüdi. Kui õpetaja ütleb, et lapse teadmiste tase ei vasta 
vanusele, siis on see solvang. 

Iga inimene peab ise teadma oma kohta elus ja see teadmine peab 
saama alguse kodust. Õpetajat kohustatakse, nii perekonna kui ka riigi 
tasandilt, vanemate praaki parandama ja ei saada aru, et see pole võimalik. 
Mida rohkem nii mõeldakse, seda rohkem kannatatakse. 


Sundija kannatab rohkem. 


- Kui sundija on lapsevanem, siis õpetaja kannatab, aga lapsevanem 
kannatab topelt. 


- Kui õpetaja sunnib, siis laps kannatab, aga õpetaja kannatab 


topelt. 
- Kui laps sunnib, siis paneb ta kannatama selle, keda oma vigu 
parandama sunnib, aga ise kannatab topelt. 


- Kui riik sunnib, siis kannatab rahvas, aga riik kannatab topelt. 
Kannatab oma rumaluse käes nii kaua, kuni läheb katki, et rahvas 
oma kannatustes mõistaks, et ta ise ongi riik. 


Õpetaja ülesanne on külvata seeme mulda. Muld on ema ja isa, 
kes mulla viljakandvaks muudavad, et õpetaja saaks oma rolli täita. 


Selles peres on muld vilets. Mina pean olema kündja, kes mulla- 
kamara pahupidi pöörab. Kahjuks ei julge muld oma pahupoolt näidata — 
tahab niisama kõige parem olla. Mida teha? Vastan: see muld peab 
niikauaks sööti jääma, kuni ta ise tahab küntud saada. Kui kündja siis saagi 
puuduses kannatab, siis ta läheb künnab üles mõne teise põllu, mis iseenda 
tarkuses kinni ei ole. 


Iga inimene vajab eelteadmisi ja hoovõttu. Eriti siis, kui ta varem 
midagi sellist kuulnud ei ole. See on ju tõekspidamiste täielik pahupidi 
pööramine. Kujutage ette, et Te kõigepealt külvate seemne ja alles siis 
lähete kündma, sest nii peab — keegi käsib. Muld ei protesti, muld on tark. 
Mullaga ei juhtu midagi, aga seeme hävineb. 

Teie hirmunud kramplik kinnihoidmine vanast on kui söötis põld, 
mille kündmine peab toimuma järk-järgult, et ta viljakandvaks muuta. 


Põllumehed teavad seda. Kui Te arvate, et Teie ei ole põllumees ja ei pea 
seda teadma, siis eksite rängalt. Ilma põlluharimise filosoofia tundmiseta ei 


saa ükski haridus harituseks. 


146 


See laps on kui söötis põld, kuhu visati hea seeme, ja siis hakati 
kamarat väevõimuga pahupidi põörama. Põld on seemne hävitamise 
kabuhirmus harimise vastaseks muutunud. Parem jäägu harimata. Küllap 
mõni seeme ikka juurdub ja ehk kannab oma viletsa varre otsas vähest 
vilja. Muidu ei tuleks sedagi. 


"Näete, kallis ema, ma rääkisin Teile praegu pika jutu, aga Te ei 
saanud aru, et see rääkis Teist. Ma tõlgin ta siis selgemasse keelde. Teie 
ise lugesite raamatud läbi. On nii? Aga Te lugesite minule — oleksite Te 
endale lugenud, siis oleksite teinud seda pikalt ja põhjalikult ning loetust 
õppust võinud. Ikka et endal hea oleks. Seejärel Te oleksite, oma lapse 
erilist lapsemeelsust arvestades, ka temale rääkimiseks sobivad sõnad 
leidnud ja laps oleks oma järjekordsest hirmust ilma jäänud. 


Mu juurde tulevad lapsed, kes juba 8-aastaselt on 1 raamatu omaalga- 
tuslikult läbi lugenud ja tulevad omal vabal tahtel minu käest seda küsima, 
millest nad aru ei saanud. Ja mul on rõõm teada, et nad küsivad II raamatu 
materjali. Nad on 1 raamatu tarkusest targemaks saanud. Nende laste 
vanemad on teistsuguste tõekspidamistega kui Teie. 


Te olete oma lapse iseenda hirmude ehk iseenda iseloomu eksperimen- 
tide katsejäneseks teinud ja tulemus on kurb. Tehke järeldus ja parandage 
oma viga. Paremini, kui ükski psühhiaater, saab oma lapse psüühika korda 


teha tema ema.” 
Hing on kreeka keeles psyche. 
Hing on tundekeeles ema. 


Psühhiaater on hingeravi arst. 


Tegelikult on ta haige inimese ema ehk emast pärineva olemuse arst. 
Ime, et ema süda ei valuta, kui psühhiaater tema lapses ravib tegelikult teda 
ennast, nii et see teeb valu. Peabki tegema, et ema iseendas oma vigu 
parandama asuks. Ta tunneb ju neid vigu psühhiaatrist paremini. 


Ema vaatab mulle selle jutu peale oma ilusate suurte silmadega otsa — 
tõesti kaunis naine — ja tema pilgus on iseenesestmõistetav vastus: “Milleks 
ma siis siia tulin. Ma ju tulin ütlema, et ma ei oska.” Selles pilgus ja mõttes 
ei ole praegu isegi varjatud agressiivsust, sest ta tundis ära, et ma tahan 
talle oma jutuga head. Ta tõesti ei oska. Ta ei ole suuteline pikalt peatuma 
ühegi mõiste mõttel. Ta ei ole suuteline sõna mõtet mõistma. Mida teha? 


Jääb üle šokiteraapia. Mul ei ole tõesti muud öelda: kui inimesel 
südant sees ei ole, siis ta peab kõike mõistusega nii kaua tegema, kuni 
ülekoormatud mõistus murdub ja vaim mõistuse kirvetöö eest põgeneb. 

Teisiti öeldes - vaimuhaigeks muutub. Inimlik rumalus toob talle endale 
õnnetuse kaela, isegi kui ta toojas kindlalt teist näeb. Šokiteraapia, kui ta on 
viimase võimalusena kasutusele võetud, aitab alati. 


Juba märgatavalt avalama jutuajamise käigus selgub, et lapse isa- 
poolses suguvõsas on meeste seas vaimuhaigeid. Tähendab, selle suguvõsa 
meeste vaim põgeneb eluraskuste eest kehast kaugemale, kui mees teisiti 
eluprobleemidest üle saada ei suuda. Elu ehk naiste nõudmised neile 
meestele on liiga suured. Järelikult on selle suguvõsa naised liiga kõrge 


lennuga. 

Minu patsient elavneb, kui ma naistest rääkima hakkan. Ta ise ei näe, 
kuidas ta nende naiste teguviisi oma selja järsu sirguajamisega heaks 
kiidab, kui ütleb: “Oo, selle suguvõsa naised on eranditult kõik oma meeste 
juurest ära läinud. Need on kõik tublid naised.” Minul on tahtmine 
edasirääkimise asemel väljendusrikkalt lössi vajuda. Nii hindab see naine 
naissoo rolli ja tahab, et ta ise ja ta lapsed terved oleksid. 


Kaks spetsiaalselt selle probleemi lahendamiseks kirjutatud raamatut 
on läbi lugenud, mitu korda minu pikka juttu kuulanud ja ikka ei saa aru, et 
see soov on täitumatu. Tema tahtmise-saamise haiguse põhjus on likvideeri- 
mata. Talon vaja mõista, et see on ta enda rumalus ehk tema hirm, et mind 
ei armastata, mis on muutunud vihaks, et mind ei armastata, ei austata, ei 


tunnustata, ei kuulata, ei nähta, ei hinnata jne. 


Tema võidurõõmus viide oma mehe suguvõsa vigadele on tegelikult 
tahtmine oma suguvõsa, sealhulgas iseennast paremana näidata. Ta ei 
mõista, et teise alandamise läbi keegi ülendatuks ei saa - teise halva 
halvemaks tegemise läbi keegi paremaks ei saa. Vastupidi, tahtmine olla 
teisest parem hävitab iseenda mõistust. 

Sellistel juhtudel tahaksin ma rääkida haigete laste isadega ja neile 
öelda järgmist: 

Kallis mees! Teadvustage endale, et Te elate praegu naise ja naiste 
füüsilise tasandi armust, aga Teil on vaja hingeliselt vabaks saada. Keegi 
peale Teie enda ei saa Teile seda vabadust anda. Teie hirm, et mind ei 
armastata, kui ma naise ja naiste meele järele ei tee, ootab vabastamist. Kui 
Te vabastate oma hirmu, siis Te saate aru, missugune on naise arukas 
tahtmine ja missugune on arutu tahtmine. Siis Te täidate ainult aruka soovi. 
Ülejäänud aja täidate oma mehelike tegemistega ja olete rahul, sest elu 


hakkas edenema. 


Isa on oma lapse vaim. Kui isa on hingeliselt tasakaalukas, siis laps on 
vaimselt terve. Ja kui Teie naine sellest ei muutugi, mis on väheusutav, siis 

tekivad Teie lastel ainult füüsilised haigused, mis saavad mõistust appi 
võttes parandatud. Mõistust saab appi võtta siis, kui ta on olemas. 


Lapse mõistus on ta isa - oma füüsilise maailma ja kooli- 
tarkustega. 


Lapse vaimsus on ta isa - oma hingelise väärikusega. 
Lapse arukus on ta isa — füüsiliste ja vaimsete tarkuste kogum. 


Mõistus ilma vaimsuseta on meelte puudumine ehk meeletus. See 
on masinana elamine, millega hakatakse järjest enam liialdama. Tekib 
tööhullus. 


Vaimsus ilma mõistuseta on meelte üleküllus ehk hullumeelsus. 
See on ilma tööta hulluks minemine. 


Arukus annab igale lapsele võimaluse igal elutasandil oma koht leida. 
Arukas laps saab eluga hakkama. Tema jaoks ei ole lahendamatuid 
probleeme. 


Mehed ja isad! See on teie osa elus. Ja ärge hakake naisi süüdistama. 
Julge mees ei süüdista naist, ta ei süüdista kedagi. Ta parandab ise oma 
vead. 


Elu kui hirmude sasipundar 


Liikumine on jalgadel käimine. Liikumine on ka elu arenemine 
tulevikku. 


Jalakramp ei lase liikuda. Mõttekramp ei lase mõelda. 


Mõlemat krampi tekitab hirm. Hirm tõmbab hirmutavat ligi ja kasvab 
aina suuremaks. Inimese algolemuslik hirm, mis on selle tsivilisatsiooni 
õppetund, suureneb hirmutamisega. Hirmutamine on viha energia. Hirm 
vihata ja viha hirmuta ei eksisteeri. Erinevus on vaid väline. Kellel on 
momendil nähtavalt hirm, sellel on viha varjatud. Kes on nähtavalt vihane, 
sellel on hirm varjatud. 


Mida rohkem me hirmu julgeks olemise nimel alla surume, seda 
suuremaks ta kasvab. Mida rohkem me viha hea olemise nimel vaos 
hoiame, seda suuremaks ta kasvab. 

Räägimegi hirmu kasvustaadiumidest ja väljendusvormidest: 
I. Väike hirm ehk väljendunud hirm. Seda võib näha ja kuulda. 
- eitamine 
- küsimine 
- killustamine 
- tingimine 
- motoorne rahutus. 
II. Suur hirm ehk mehelik julgus. Seda võib tunnetada. 
- pinge 
- kangus 
- jäikus. 
III. Kõige suurem hirm ehk naiselik julgus. Seda võib aimata. 
- imestamised 
- üllatumised 
- ootamatused. 


Iga mõte väljendub sõnas ja teos. 


L VÄIKE HIRM ja selle väljendusvormid: 
1) Eitamine ehk ei-ütlemine. See on püüd hirmutavat endast 
eemaldada. 


Julge inimene ei ütle kunagi “ei”. Julge ütleb “jaa”. Aga kui rumal 
ehk arg provotseerib julget pead tulle pistma, siis julge oma julgust 
tõestama ei hakka ja pead tulle ei torka. Seda teevad arad ehk rumalad. Kui 
julget huvitab risk, siis ta mõtleb ja teeb plaanid, enne kui riskib. Julged 
käivad näiteks isegi vulkaanide kraatrites, et maakera sisemust uurida, aga 
nad ei lähe sinna oma julgust tõestama. Kui läheksid, siis nad sinna ka 
jääksid. 

Täiesti ükskõik, miks ja millal ütlete sõna “ei” — teadvustage endale, 
et sellel hetkel tuli Teie hirrn, et mindei armastata end meelde tuletama, et 
Te ta vabaks laseksite. Mõelge, miks Te ei öelnud “j/aa” ning tunnistage 
endale oma hirmu põhimõtteliselt. Teil võib olla tuhat elujuhtumit tões- 
tuseks, et ma praegu eksin. Ma ütlen Teile vastu, et julge inimene ei tõmba 
endale ligigi sellist olukorda, kus peab ütlema “ei”. Et Te selliseid julgeid 
ei tea, see on Teie probleem. Mina ka ei tea, aga ma ei tee sellest endale 

probleemi. Ma tean, et sellised inimesed on olemas. 
2) Küsimine ehk küsimuste esitamine. See on EBAJUMALA 
loomine. 


Kui me teaksime ja usuksime, et meie sees on kõik tarkused olemas, 
siis me võtaksime kaane iseendalt na gu keevalt potilt pealt ära ja taipaksime 
küsimata, juba lõhnast, mis seal keeb. Kui meil ei oleks hirmu, et mind ei 
armastata, siis meil ei tekiks ka iseendale küsimusi. Lihtsalt me tunnetak- 
sime iga järgmist hetke ette - saaksime enda seest vastuse enne, kui 


küsimus üldse tekib. 


Hirmunud inimesel on küsimused pidevalt huulil. Loomulikult küsib 
ta selle käest, kes on tema meelest targem. Mida ammendavama vastuse ta 
saab, seda enam klammerdub küsija targa külge ja lakkab ise oma ajudega 
mõtlemast. Inimene vajab tarkust, seda tuli ta ju siia ilma otsima. Tarkus 
annab hingerahu. Küsija saab tarkuse, mida enda hüveks kasutab. Tead- 
mine on valgus, millega me edasi läheme. Mida rohkem me saame oma 
tarkused kelleltki, seda rohkem vaatame teda kui tarka, kelleta ei saa enam 
elada. Märkamatult oleme loonud endale ebajumala, kes toidab meie 
lootusi ja ootusi. Oma mõistuse kängumine jääb märkamata. 


Pean siinkohal mainima iseenda probleemi, kuigi ei tahaks end 
ületähtsustada. Ka minust tehakse ebajumalat, kelle juurde mittepääsemine 
võrdub suremisega. Tõde on sellises jutus niipalju, et inimene, kes on 
minust endale ainukese pääsemislootuse kujundanud, on ilmajäämise hir- 
must telefonikontakti peale juba ette nii vihane, et kui ta äraütlemist kuuleb, 
siis tal hakkab tõepoolest halb. 


Kui mina oleksin oma hirmudes sama vihane kui Teie, siis Te saaksite 
vastuvõtule, aga kuna mina tegelen juba aastaid iga päev oma stresside 
vabastamisega, siis Te ei saa vastuvõtule. Ei mina ega keegi teine ole Teie 
hädades süüdi. Rabelemise asemel istuge maha ja hakake oma hirme 
vabastama, siis tuleb mõistus koju tagasi ja Teil hakkab ka minuta parem. 
Mida rohkem iseendaga tegelete, seda parem hakkab. 

Täpselt samuti hakkab halb neil, kes võtavad mu raamatud kätte ja 
arvavad, et kohe algab imepärane paranemine. Selle asemel loeb vaene 
õnnetu kannataja, et teda süüdistatakse, et ta on halb, sest see, kes elus 


kõigepealt ja ainult halba näeb, ei saa ka minu raamatutes muud näha. 
Kuidas võib tal hea hakata? Kes on süüdi? Loomulikult raamat ja selle 


kirjutaja! 
Hirmunud inimene on loonud endale maailmapildi, mida ta tõe- 

seks peab. Probleem ei ole tões, probleem on selle tõe hindamises, mis on 
hirmude tõttu ühekülgne ja saamahimuline. Kui see tõde talle haiget teeb, 
siis tahab ta vihaga selle hävitada, sest see ei andnud talle seda, mida ta 
tahtis. Ta tahab uut ja paremat tõde, nagu jonnakas laps lelu. Oma 
nõudmise õigustuseks ütleb ta, et miks minul ei ole, näed, teisel on. Ta 
vaatab, et teine on õnnelik, aga ei näe, kuidas teine oma lelu on saanud ja 
seda armastab. Nii luuakse endale teiste kiitva jutupeale ebajumalaid ja siis 


kukutakse neid hävitama. 


Teooria kui ebajumal ei hävine, kui teda hävitatakse, sest tal on 
oma koht jumalikus Kõiksuses. Ta ei hävine, sest tal ei ole füüsilist 
keha. Aga inimene kui ebajumal hävineb. Temast jääb järele vaid 
teooria ehk tema füüsilise eksistentsi mõte. Aga hävitaja saab endale 
karmavõla. 


Me loome endale eba jumalaid ükskõik millest või kellest: vanematest, 
õpetajatest, aga ka õpetusest. Vaadake, kui palju on fanaatikuid, kes on 
klammerdunud oma tõekspidamistesse ehk ebajumalatesse ja teistega on 
leppimatud, isegi vaenulikud. Tema tõde on õige, teise oma vale. 


Inimene, kes on klammerdunud autoriteeti ehk ebajumalasse ja kõik 
lootused temale paneb, pettub momentaalselt, kui midagi ootamatult muu- 
tub. Tema eluline naiivsus, mis ta ebajumala kummardajaks on teinud, 


tõmbab ootamatusi ilmtingimata ligi. 


Tarvitseb kellelgi öelda, et su autoriteet, keda sa taevani kiidad, on 
petis — näed lubas mulle ka head ja paremat - kui inimene on jahmatusest 
tumm. Ta pole ise sellise asja peale tulnudki, aga kui teine juba räägib ja 
ise on kogenud, siis on teisel õigus, ega ta muidu ei räägiks. Teine 
võib-olla mõtles oma jutu välja, sest ta tahtis esimest oma arusaamadele 
allutada. Esimene on sadulast löödud: “Jumal küll, mis nüüd saab!” 
Järgmisel hetkel on ta juba vihane, et teda peteti. Kui enne loopis teine 
tema ebajumalat poriga, siis nüüd läheb ta mõtetes oma ebajumalale ise 
kallale. 


Ühel päeval tuli mu kabinetti end teadjaks pidav inimene, ja kui mu 
laual musta verekivi- hematiiti nägi, siis haaras peast ja soigus: “Jumal 
küll! Visake ära see kivi, see toob õnnetust kaela. Minu tuttav suri 


sellepärast ära, et seda kivi kogu aeg kaasas kandis.” 
"Tohoo! Tohoo!” — ütlen — “nüüd juba tormavad kivid inimestele 


kallale. Kas Te üldse mõtlete, mida räägite. Hematiit ei ole kruusakivi, mis 
tee pealt üles korjatakse ja juhuslikult tasku pistetakse. See pole üldse meie 

maa kivi.” - “Jaa, tal kästi seda kaasas kanda, et verd tugevdada, tal oli 
verevähk., ” 


Sellised arulagedad teadmised hävitavad inimesed tõesti ära. Nii, 
nagu see verevähki surnud inimene oli klanmmerdunud armastusse, mis 
teisest pidi tulema ja tema õnnelikuks tegema, nii klammerdus ta ka 
hematiiti kui imetegi jasse ja pidigi surema. Ta ei lasknud oma hirmuseinast 
head läbi ja ise enda heaks midagi teha ei osanud. Kivi vägi oli sellisel 
juhul liialt väeti. Ta ei uskunud, vaid kartis. Kartis, et ei saa seda, mida 
tahab. 


Kivi ei tee inimesele halba, inimene teeb kivile halba. Sellisest haigest 
inimesest jäänud kivi ei tohi teisele inimesele anda, sest selles on haiguse 
informatsioon. Kivi peab saama enne puhastatud ja sellise raske haiguse 
põdemise järel ka vähemalt pendliga kontrollitud. Halvustav suhtumine 
ükskõik kellesse või millesse on rumalus. 


Kui Teil on mõni südamelähedane kiviga ehe ja keegi ütleb, et see on 
kahjulik, siis enne mõelge ja tunnetage, kui jooksu pistate. Kui see on 
pärandus, siis puhastage ta voolavas vees ja soolavees ning laske küün- 
laleegist läbi. Nii peaks aeg-ajalt igasuguste ehetega tegema, sest negatiivne 
info tuleb kõigele külge. Isepuhastuvaid kive on vähe. Ma ei peatu pikalt 
sellel, sest kivideteadusest on raamatuid piisavalt. 


Kui Te oma kivi hirmuga ära müüte, sestnii hinnalist asja ei raatsi ära 
visata, siis hakkab Teie süütunne teise inimese ees südant puurima. Kui ta 
ära kingite, siis iga kord, kui saaja veidigi haige on, tunnete oma 
süütundeid kasvamas. 


Kividel on küll igaühel oma tugevad ja nõrgad küljed ja vastavalt neid 
ka kasutatakse, aga kui üks kivi Teile väga meeldib, siis järelikult Teie hing 
vajab teda. Ärge kartke, kui loete, et see pole teie horoskoobikivi. Ärge 
tehke kivile haiget. Tal, nagu igasugusel energial, on teadvus, mis on 
targem kui meie oma mõistusega. Ta ei oleks sattunud Teie informat- 
sioonivälja, kui Te teda ei vajaks. 

Võtke kivi peo peale ja tunnetage, kuidas ta Teile läheneb või Teist 


kaugeneb, kuidas ta kergemaks või raskemaks. soojemaks või külmemaks, 
meeldivamaks või ebameeldivamaks muutub. Kivi räägib Teiega. Kui 


mõistate ta sõnatut juttu, siis valesti ei tee. 


Kui inimesel ei ole hirmu sellega seoses, mida ta hetkel teeb, siis 
inimene usub iseennast, ja kui ta siis kivi kui Jumalat kummardab, siis ta 
kummardab läbi jumaliku kivi Kõiksust. 

Tema usku kahtlejad kõikuma ei löö, 
tema Jumalat määrida ei saa ja 
tema oma Jumalat relvaga kaitsma ei lähe. 


Ta ei samasta Jumalat risti ega kirikuga, 
mille kaitsmiseks peab teise inimese tapma. 


Tema Jumalat ei ole võimalik hävitada ka siis, kui teda ennast 
hävitatakse. 

Ei ole tähtis, missugune on Jumala väline vorm, tähtis on teda 
julgelt uskuda. 


Mõni inimene klammerdub Jumalasse. Sellesse seal kõrgel ja kaugel. 
Pidevalt palvetab, et Jumalalt endale meelepärast saada või vaenlasele 
õnnetust kaela kutsuda. Selline “usklik” ei tule selle pealegi, et Jumalalt 
võiks paluda seda, mida ta väärib, aga kuna Jumal annab ainult seda, mida 
inimene väärib, siis inimene nimetab selle karistuseks. Ta ei tea põhjuse ja 
tagajärje seadust, seepärast peab Jumalat karistajaks ning on enda arva- 
muses kindel. Ta ei taha näha, et Jumal ei koosne ainult headusest, et ta on 
tervik, mis koosneb nii heast kui ka seda tasakaalustavast halvast. 


Tõeline jumalakartlik inimene ei julge mitte mõeldagi sellele, et 
Jumalas on halb pool. Kohutav patt on ju nii mõelda. Jumal karistab, kui 
ma nii mõtlen. Tegelikult tuleb jumalakartlikke inimesi karta, sest nad on 
oma hirmudes pimedad ja ei lase Jumalat endasse. Nad ei tea, millest nad 
räägivad. Nad on klammerdunud oma pähetuubitud dogmadesse ehk 
ebajumalasse ja manitsevad teisi, aga eitavad ebajumala kummardamist 
endas. 


Jumalakartlikku inimest on kerge ära kasutada, sest ta usub näilisse 
heasse. Osav tõekuulutaja räägib jumalakartlikule meelepärast julgustavat 
ja, mis kõige tähtsam, paljulubavat õndsaks või rikkaks saamise juttu ning 
parajal hetkel paneb selle uskuja omakasupüüdlikul eesmärgil oma masina- 
värgis tööle. Kusjuures mõlemad on kaljukindlad, et nad teevad head. Ja 
kumbki ei tunnista, et nad tegutsevad saamahimu ajel — suller tahab rikkaks 
saada, jumalakartlik tahab õndsaks saada. Mõlemad saavad oma saamise 
läbi näiliselt julgemaks. 


Religiooni võim on kõige tugevam võim, sest ta tahab valitseda 
vaimu. Aeg, mil inimkond oma rumaluses vajas religioosset juhti, on 
mööda saamas. Tänapäev vajab valgustatud usujuhte, sest inimene ei oska 
ikka veel ise oma arukusega minna. Seepärast on tänapäeva elu potent- 
siaalselt kõige parem edendaja endine ateist, keda ateism õpetas ainult 


154 


iseenda jõusse uskuma. 


Ateistki tunneb hirmu, aga teda ei seo religiooni köidikud, millest 
ennast kõigepealt valulikult vabastama peaks, ja seepärast on ta kõige 
vabam vaimuvalguse otsija. Religioossel inimesel on seda palju raskem 
teha. Tema päästjaks on kooliharidus. Mida haritum on religioosne ini- 
mene, keda teadusasutused koolitavad, seda enam hakkab ta iseenda 
tarkuse potentsiaali uskuma ja nii vabanevad temast dogma kõidikud. 
Seepärast on intellekti kasv väga tähtis. Tagasilõögid ehk dogma küüsi 
taganemised on tarkadel inimestel väga kannatusterohked, sest tark inimene 


peab elu edasi viima. 


Kokkuvõtlikult: kui primitiivne inimene on jumalakartlik, siis on 
väike häda. Aga kui tark on jumalakartlik, siis on suur häda. 


Lihtsat inimest on aegadest aega Jumalaga ohjeldatud, tark inimene 
ohjeldab Jumalaga hirmutades teisi. Ta peab oma õiguseks valitseda 
rumalat, keda ta tegelikult kardab, ja ei saa aru, et oma jumalakartlikkuses 
ei ole ta mitte valitseja, vaid võimutseja. Nii kasutab oma tarkust põhimõt- 
teliselt igasugune võim. Valitseja saab olla vaid julge. 


Kui riiki juhib valitseja, siis on see kindel riik. 
Kui riiki juhib võimutseja, süs ei saa kumbki kaua püsida. 
Sama kehtib igasuguse kollektiivi, organisatsiooni, ka pere kohta. 


Hirm on hirm, aga hirmutamine on viha. 


NÄIDE ELUST. 


Ravisin ühte Šveitsi professorit, kelle hääleaparaati oli püütud juba 
isegi operatsioonidega taastada, aga tulemusteta. Küsisin, kas ta sai mu 
raamatutest aru. Ta vastas: “Jah, aga ma olen kristlane.” Sellega oli kõik 
öeldud. Ütlesin: “Vaadake, lugupeetud härra! Teie Jumal seal kõrgel ja 
kaugel vaatab kurvalt pealt, kuidas Te oma hirmuseina tema ja enda vahel 
aina suuremaks kasvatate ja temast seetõttu kaugenete. Ta tahaks väga, et 
Te oma Jumalat südames hoiaksite ja tervena ning õnnelikuna näeksite, et 
hirmusein kaugeneb teist mõlemast. Te ei ole Jumalaga üks, seepärast oleie 
haige. 


Tahate, ma ütlen Teile, mis ei ole just kõige intelligentsem, aga seda 
ütleb Teie Jumal läbi Teie haiguse? Ta ütleb: “Kallis poiss! Sa olid 
4-aastaselt arukam, kui sa praegu oled. 4-aastaselt ei kartnud sa minuga ja 
maailmaga suhelda, nüüd kardad. Sa oled mind ebajumalaks teinud. 

Paranda oma viga!”” 

Eeljutt professoriga oli pikem, kui ma siinkohal ära toon, aga jutu 
lõpp oli selline. Hääl oli selle professori töövahend. Hääle kaotus oli temast 
teinud armetu kurva kuju rüütli. Kui ma viimased sõnad välja ütlesin, siis 
oleks teda nagu torgatud. Ta küsis kiiresti: “Kas ma siis sellepärast näen 
viimasel ajal sageli ühte ja sedasama unenägu, et ma olen 4-aastasena 
olnud arukam kui praegu?” 


Kujutage vaid, professor rääkis! Tund aega, mil ta end avas ja oma 
elu kirjeldas, oli tal normaalne hääl. Rohkem ei tea ma temast midagi. 


Tõelisi usklikke on vähe. Tõeline usk on julgus. Julgus uskuda 
ennast ja oma Jumalat nii, et teiste vastuväited ja veenmised, nagu 
poriga loopimine, minu Jumalat ära ei määriks. Julge inimene ei salga 
ega ei vaheta oma Jumalat parema kauba vastu. Tõeline usklik ei lähe jõuga 
teisele oma usku tüliga ega sõjaga peale suruma. Kõik sõjad, mis 
maailmas kunagi on olnud, on ususõjad. Kui iga inimene oma meele- 
parandusega tegeleks ja hirmust vabaneks, siis mõistaksid kõik, et on 
olemas vaid üksainus Jumal, keda me oma hinnudes oma mätta otsast 


vaadates näha pole osanud. 


Kes hirme vabastab, see likvideerib vaheseina enda ja Jumala vahelt ja 
saab Jumalaga üheks. Siis on Jumal inimeses ja inimene Jumalas. Kui Te 
nii suudate, siis ühel hetkel saate aru: püha Jumal! Kuidas ma enne ei 
mõistnud, et minu südamest algab minu Jumal. Nii nagu mina praegu 
oma Jumalat tunnetan, selline ta praegu ju minu jaoks ongi. 


Näed, siin meetri kaugusel istub teine inimene. Tema südames on 
tema Jumal, mis valgustab tema maailma. Me näeme seda valgust meetrise 
vahega, nii natuke on meie arusaamad erinevad. Me oleme ju mõlemad 
selle Kõiksuse ehk Maailma ehk Jumala sees, olgugi, et üks on kristlane ja 
teine katoliiklane. Me elame tänu teineteise mõistmisele suhteliselt hästi. 
Aga kui üks inimene elab maakera ühel! poolel ja teine teisel poolel, siis on 
vaatenurk nagu öö ja päev. Kui me teineteise südamesse oskaksime 
vaadata, siis näeksime ühest pilti. Aga nägemist piirab meie hirm, et mind 
ei armastata, kui ma oma Jumalat tema omast paremaks ei pea. Hirmunud 
inimkonna omanikutunne laieneb isegi Jumalale. 


Primitiivne rahvas sõdis oma riigi piirides, siis laienesid sõjad naaber- 
riikidele. Tänapäeval on relvad hirmunud kurjuse käepikenduseks. Nii 
lähevad targad rumalad oma õigust rumalatele tarkadele väevõimuga 


peale pressima. 

Hirmunud inimesed loovad endale ebajumala ja peavad seda Ju- 
malaks. Teenivad ja kummardavad teda. Hirmunud inimene armastab 
Jumalat kahjuks mitte Jumala pärast, vaid enda pärast. Palvetades palutakse 
armu ja mida kõike veel. Ja kui seda ei saa, mida tahetakse, siis tekib 
pettumus. Nad hakkavad oma jumaldatut ebajumalaks sõimama. Lühidalt 
öeldes: inimesed ise loovad endale ebajumala - ja siis hävitavad ta. 


Nii löödi risti Kristus. Ennast usklikeks nimeta jad tegid seda. Nii tehti 
kunagi olematuks Jumal, et saaks sündida ateism — usk, et Jumalat ei ole. 
Hirmunud inimene sünnitab ja hävitab, mõistmata, et loodut hävitades 
tehakse haiget iseendale. Hirrnunu kahetsus toob ta kunagi uuesti suure 
kaarega põhimõtteliselt sama vajaduse juurde tagasi. Elu spiraalne areng on 
nagu vanale uue näo andmine ehk kõik uus on ununenud vana uues kuues. 
Tänapäev otsib jälle oma hingeahastuses Jumalat. 


Vaadake ateisti. Alles hiljuti olime kõik ateistid. Nüüd ütleme, et 
oleme kristlased. Kas me oleme tõesti nii palju oma maailmavaadet 
muutnud? Olgu selle moega nüüd kuidas on, aga ateism on ka usk. 


Ateist usub näiteks aiaposti, mis teda toetab. Andke andeks, ma ei 
võrdle Jumalat aiapostiga, ma võrdlen toetumist, jõu saamist, kindlusetun- 
net. Kui ateist on nii ateist, et ta maailmas muud ei näe, siis ei näe ta ka, et 
aiapost mädanes ära. Ta läheb ja toetub jälle aiapostile — ja siis nad 
kukuvad mõlemad. Ja kukuvad nii ebaloogiliselt, et ateismiga seda ära 
seletada ei saa. Loogiliselt peaks aiapost alla kukkuma, sest ateist vajus 
talle peale. Aga aiapost, mis prõksti katki hüppas, lasi hoopis inimesel 
vastu maad matsatada ja alles siis kukkus talle kuklasse, öeldes: vaata, 
kallis, elul on kaks poolt. Sa said praegu kahelt poolt võmmu, et 
ebaloogilisuse üle juureldes sellest aru saaksid. 


Ateistid võivad olla suurepärased inimesed. Nad ei usu pimesi. 
Ateistid otsivad läbi ateismi inimkonna arengutasemele vääriliselt mõis- 
tetavat Jumalat. Nad on lihtsalt läbi kannatuste suure kaarega oma 
hingeliste vajaduste juurde tagasi jõudnud. 


3) Killustamine ehk eesmärgikindluse hävinemine. 


Küllap olete tundnud endas seletamatut vajadust kuhugi minna või 
midagi teha. Istumine või lamamine tundub kui piinapink. Väsimus võib 
olla tappev, aga uneraasugi ei tule. Midagi poleks nagu viga, aga midagi on 
väga viga. Ühtegi konkreetset mõtet ei tule pähe. Rahutus vaevab hinge. 


Olete nii harjunud ülinõudlikkusega, et kui pidevalt mitut asja 
korraga ei tee, siis ei teekski nagu midagi ja tuleb hirm peale. “Teised on 
ni töökad ja tublid, aga mina ei saa millegagi hakkama!” — järgneb 

hinnang endale. Varsti paneb Teie hirmude sasipundar Teid igas suunas 
ühekorraga jooksma. See on hirm tegemata tegemiste pärast süüdi olla, mis 
Teid taga ajab. Jooksete tööle, aga sealt tahaks joosta koju või veel kuhugi. 
Jooksete, aga rahutus ootab igas kohas juba ees. Jooksmise hetkel on 
rahulikum tunne, seepärast jooksete üha rohkem. Kui tunnete, et ise pole 
rahuloluks piisavalt jooksnud, siis loodate, et lapsed teevad puuduva tasa. 


Selline inimene jookseb õhtul koju. Vaevalt üle ukse saanud, lülitab ta 
sisse raadio ja kaks televiisorit erinevate programmide nägemiseks, siis 
istub laua taha sööma ja võtab veel ajalehe ka ette. Ta peab seda 
normaalseks eluks niikaua, kuni taluvuse piir on ületatud. Siis ta tahab 
metsa — eemale hävitavast infouputusest. Jutt nädalavahetusel kopsudesse 
kogutud osoonist on nagu igasugune enesepettus, mida ise usutakse ja mis 
puhkepäevade (metsa)jooksmisi õigustavad. Kodused on ammu juba pilli- 
keelena pingul, sest näevad häda ette, aga selline iseenda ja hirinude eest 
ärajooksja ei näe midagi. Kui kuulaks teisigi. 

Järjest enam ei ole need teisedki paremas olukorras. Kodu on koht, 
kust pingeid lahendamas käiakse, nägemata, et need pingelahendused on 
kui elektrikaabli lühiühendused. Kõik tahaksid nagu head, aga kellelgi ei 
ole kellegi ärakuulamisekski aega, mis siin veel südamlikust üksteisemõist- 
misest rääkida. 


Eriti kannatavad lapsed. Laps vajab rahulikult ühe töö lõpuni 
tegemist ehk õppetunni äraõppimist, siis on see tarkus talle eluliselt 
alati abiks. Aga vanemate maksimalism rebib last ühest tegevusest teise. 
Laps ei ole veel ühe tegevuse juurest mõtteid lahti saanud, kui ta kistakse 
teise - hea veel, kui samal ajal kolmandat ei tule. Nii hävitatakse vaimu 
ehk ideed ja ei mõisteta, kust need närvilised ja tasakaalutud lapsed 
tulevad. Eks ikka kodust, ega ometi kooliõpetajad neid Teile sünnita. 


NÄIDE ELUST. 


Ema pöördus oma ahastuses minu poole küsima, mismoodi käituda. 
Õpetaja oli saatnud koju kirja, et tema tütar ei ole 1,5 kuud koolis käinud. 
Kui ta tütrelt aru päris, siis see oli öelnud, et ta kardab õpetajat, seepärast 
ei olegi kooli läinud. 

Küsisin: “Kallis ema! Kus Teie 1,5 kuud olite? Kas Te 1,5 kuu jooksul 
kordagi ei vaadanud silma oma lapsele, kes abi ootas? Kas Teie emasüda 
ei õelnud, et midagi on halvasti? Ma ei vaata praegu seda õpetajat. Ta 
võib-olla ei ole tõesti ingel taevas. Aga teadke, et nii, nagu on lapse suhted 
emaga, nii on ta suhted naissooga, sealhulgas ka naisõpetajatega. Õpetaja 

viga on õpetaja probleem, Teie viga on Teie probleem. 


Te küsite, mida teha. Minge ja paluge oma lapselt andeks, et olete ta 
eluraskustega üksi jätnud. Ta ei vaja, et Tetaette põlvili laskute, sest ta ei 
taha Teid alandatuna näha. Ta tahab tunda, et ema armastab teda 
sellisena, kui ta on. Ta pole seda veel kunagi tundnud, sest Teie jaoks on 
kõige tähtsam olnud majanduslik kindlustatus, millega seltskonda 
pääseda.” 


Ema oli murest murtud. Ta ütles, et ta ei julge minna, sest alles nüüd 
mõistab paljusid tütre repliike. Teda on hakanud ööl ja päeval painama 
tütre hääletust nutust läikivad anuvad silmad, mis naeratavale ja lubadusi 
puistavale emale iga kord järele vaatasid, kui ema jälle lendas. Ema 
süütunded teevad piina. Aga veel rohkem vaevab teda tunne, et tütar ei ole 
enam tema oma, aga seda ta öelda ei julge, sest tal ei ole enam õigust. 


Kui ta hakkab vabastama oma hirme ja süütundeid, siis on võimalik 
kõike parandada. Et see on väga suur töõ, kus võib ette tulla tõrkeid ja 
tagasilööke nii tütre kui ka ta enda poolt, see on iseasi. 


4) Tingimine ehk tingimuste esitamine. 


Näiteks: “Kui sa oled mulle hea, siis ma olen sulle hea.” Selline 
tingija raatsib oma armastust anda ainult siis, kui teine tema meele järele 
on, aga järgmisel hetkel on teine tema võlglaseks saanud — “Mina olin 
sinule hea, miks sina minule hea ei ole?” Selline inimene nõuab, et teine 
oleks temaga viisakas ja arvestav. Sellest on varsti vähe, ta nõuab veel, et 
teine teda austaks ja armastaks. Ja kui teine seda ei tee, siis on tüli lahti. 


Eriti hästi väljendab tingimuste esitamist tingiv kõneviis. Ma ei tea, 
kui vähestes keeltes on tingiv kõneviis, aga eesti keeles on. Näiteks küsite: 
“Palun, kas Te oleksite nii kena ja ulataksite mulle selle kohvitassikese. ” 
Eriliselt kenasti küsitud, kas pole? Samasugune kena inimene ulatab Teile 
armastusväärse naeratuse saatel tassi. Aga mõni teine ulatab võib-olla 
hoopis niimoodi, et parem kui ei oleks ulatanud, ja Teie tuju on rikutud. 


Miks? Te ju küsisite nii viisakalt. Sest eestlane ei salli peenutsemist. 
Tal on hirme endalgi piisavalt. Peenutsemine on hirm, et mind peetakse 
ebaintelligentseks. Te liitsite temaga suhtlemise hetkel enda hirmud tema 
omadega ja kokku tuli vastuhakk. 


Aga võib-olla ulatatakse nii, et kohvitilk läheb üle ääre. See on millegi 
üle ääre minek. Midagi on liialt. Iga liialdus tekitab viha. Võib-olla 
liialdasite oma viisakusega ehk hirmuga ebaintelligentne näida, aga võib- 
olla oli Teil mõttes midagi muud. 

Miks siis eestlasel on ni suur hirm, et mind ei armastata? Sellepärast, 
et mida suurem on hirmunud inimese täiuslikkusetaotlus, seda suurem 


on hirm, et mind ebatäiuslikuna ei armastata. 
5) Motoorne rahutus ehk ülearuste liigutuste tegemine. 


Iga füüsiline rabelemine on motoorne rahutus. Vaadake näiteks 
ooteruume. Täiesti ükskõik, on see arsti ooteruum või lennujaama ootesaal. 
Missugune grimassitamine, siblimine, kihelemine, rabelemine, sügamine, 
köhatamine, otsimine, zestikuleerimine, edasi-tagasi käimine, asendi muut- 
mine jne. 

Missugune on kõige suurem motoorne rahutus? Alles me vaatasime 
kõik, kuidas olümpiavõistlustel riputati kuldne medal sellele kaela, kes 
hirmude eest kõige kiiremini ära jooksis. Ta jookseb nii kaua, kuni hirn 
temast kiiremini jooksma hakkab. Siis on tal kaks võimalust. 


Kui ta loobuda oskab, siis koos loobumisega vabaneb ta ka hirmust, et 
mind ti armastata, kui ma enam kõige kiirem ei ole, ja ta elutee viib 
mäkke. Ta leiab uue eneseteostuse väljundi. 

Kui ta loobuda ei oska, siis ta hakkab oma ebaedus süüdlasi otsima ja 
isegi kui ta leiab, siis jõuab tema süüdistamise viha ikkagi temasse endasse 
kui süüdlasesse. Keha teab. kus on viga ja näitab selle ausalt kätte. 
Seepärast jäävad paljud tippsportlased ainult aktiivse spordi lõpetamise läbi 
haigeks, isegi väga haigeks. 

Aga küllap Te teate, kuidas pühakud öid ja päevi järjest lootosasendis 
istuvad ja kõik on hästi. Kuidas nende jalad ära ei sure? Kuidas selg ära ei 
väsi? Kuidas tagumik valusaks ei jää? Kuidas nad nii pikalt ilma magamata 
suudavad? 

Pühak suudab, sest temal ei ole hirmu, et mind ei armastata. Tema on 
ise armastus. Tal ei ole hirmu, et teda süüdistatakse, sest ta armastab 
küsimata ja tingimusteta. Tal ei ole hirmu majandusprobleemide pärast, 
sest tal ei ole varandust. Armastusenergia voolab pühakust läbi nagu lai 
Jõgi, millesse suubuvad mustad ojakesed pühakust läbi voolates puhtaks 
saavad. 

See puhastatud jõgi saadab oma voolu igaühesse meist. Pühak ei küsi 
meie käest, kas me vajame armastust. Ta lihtsalt armastab, sest näeb, et me 
vajame seda. Kas me armastuse vastu võtame, see on juba meie probleem. 


Aga meie? 
Kui me vaeseid ja näotuid vaadates neisse mõttes armastust saadak- 

sime, siis me juba suhtuksime neisse paremini ja meil oleks parem. Neil 
samuti. Mida rohkem on oskajaid inimesi, seda paremaks saaks elu. Aga 
meie kiirustame praegu oma süütundeid lunastama sellega, et surume 
kerjusele rahapaberi pihku ja kiirustame eemale, et ta armastust ei küsiks. 


II. MEHELIK JULGUS EHK VALITSETUD HIRM 


Mehelik julgus on see, mis tunnistab oma hirme endale, teistele 
mitte mingil juhul. 


Kui inimene tahab julge olla, siis ta surub hirmu alla, ajab selja sirgu, 
nina püsti ja ütleb: “Mina olen julge, ma ei karda röövleid.” Endal on 
hinges hirme küll, aga kuna need pole need ja teised neid ei näe, siis 
teistele ei tunnista. Mida rohkem hirme on, seda rohkem hakkab selline 
inimene end tugevamaks, osavamaks, vastupidavamaks treenima. Karastab 
külma ja kuumaga ja ongi julge valmis. 


Kui keegi tuleb teda provotseerima ja araks sõimama, siis kuri pilk ja 
kõva hääl peletavad ärritaja eemale. Aga kui see ei aita, siis pärast, kui see 
provokaator sinise silmaga ringi käib, peab viimane ometi teadma, et teda 
ei kardetud. Nii ei tarvitse julge üldse taibatagi, et nii suur, kui on teise 
sinine silm, nii suur on julge viha. Aga nii suur, kui on tema viha, nii suur 
on ka tema hirm, mida ta ise hirmuks nimetada ei oska. 


Meheliku julguse kasvamine toimub kolmes etapis: 
A. Pinge. 

B. Kangus, sealhulgas ka kangekaelsus. 

C. Jäikus. 


A. Pingetunne. Pingutamine. Pingestamine. 


Ükskõik, kus ja millega seoses mainitakse sõna “pinge”, asendage see 
sõnaga “hirm” ja Te mõistate, millega on tegemist. Pinge on igapäevane 
normaalne mõiste, mille mõtte üle pole kombeks mõtiskleda. Ja nii ta 
kasvab ja hoiab meid ohjes. Me peame pingutanist normaalseks ja õhutame 
pingutamist kui eesmärgi saavutamise vahendit, teadmata, et kõige suure- 
mad saavutused on vabal ehk pingeta inimesel. 


Täiesti ükskõik, kust tuli Teie informatsioonivälja sõna pinge, teadke, 
et ta tuli Teid õpetama. Kui tunnetate lihaspinget kehas või emotsionaalset 
pinget hinges, peate taluma pingelist õhkkonda kodus või tööl, kuulete 
kuidas räägitakse pingest, siis olgu see Teile õpetuseks. Võib-olla hakkate 
kaminasse 10-aasta vanuseid ajalehti toppima ja, nii nagu sel puhul ikka, 

silm peatub artiklil, kus räägitakse, et vabrikutöölistel on kvartali lõpus 
suur pinge peal. Ajaleht ütleb Teile sellega: “Kallis inimene! See, et nemad 
on pinges, see on nende probleem, aga et sina seda loed, see on sinu 
probleem. Nemad on kvartali lõpus pinges, sina oled pidevalt pinges. 
Vabasta oma pinged!” 


NÄIDE ELUST. 


Läksin ise talvel kiilasjääga kodunt välja. Olin umbes 500 meetrit 
kõndinud, kui tundsin, et pea hakkab valutama. Milles asi? Ma ei mäle- 
tanud, et oleksin hetkel kellegi suhtes kriitiliselt õelutsenud. Järelikult tuli 
see praegu seest väljapoole. Millega seoses? Tunnetasin ennast, et mõista, 
missugune stress mind praegu õpetama tuli. 


Kuna kõik stressid on hirmu, et mind ei armastata, lapsed, siis alustan 
sellest. Muidugi, minu hirm, et kui kukun, teisiti öeldes alandun — sest 
allapoole minek on alandumise analoog, mis siis teised mõtlevad — tuli 
mind õpetama. Õppetund on õppetund, vastupuiklemine ja libedaga õigus- 
tamine oleks rumalus. 


Vaatan ja tunnetan oma keha ja saan aru, et mu hirmul on tuline 
õigus. Ma lähen keset tänavat pinges nagu harkis jalgadega lillepostament, 
mis kardab väärtuslikku lille maha kukutada. Lihased on sabaotsast kukla- 
mulguni pinges kui traadid. Isegi kolju lihased on pinges. Minu sees on 
veel iseenda rumalaks nuhtlemine, et mis ma üldse praegu välja otsisin. 
Toas tegemist küllalt. 


Kui pole hirmu, siis pole teisi stresse. Hakkasin oma hirmuga 
rääkima. Palusin ta käest andeks, et olin ta endasse võtnud ja kõikide nende 
kukkumistega, mis lapsest saadik kukkunud olin, iga kord suurendanud. 
Mõned aastad tagasi lendasin samasuguse kiilasjääga kuklaga vastu maad ja 
tänasin Jumalat, et pea otsa jäi. Tänu paksule mütsile sain ainult vapustuse. 
See kõik tuli hirmuga rääkides meelde. Ütlesin oma hirmule: “Ega ma 
täpselt ei tea, missuguseks ma su kasvatanud olen, aga ma lasen su lahti 
niisugusena, nagu sa täna oled. Sina tead seda paremini minust, aga mina 
jälle oskan paremini kui kunagi enne sinuga südamest rääkida.” Minu 
peavalu oli ammu kadunud, aga mina muudkui läksin ja rääkisin oma 
hirmuga. 


Järsku tuli kelmikas mõte: “Miks ma nii raskelt maa peale rõhun? 
Lennuk lendab taeva all, ta on minust palju raskem. Palun oma hirmu käest 
andeks, et olen ta kasvatanud kümne küünega maast kinnihoidmiseks, et 
mööda maad kindlam käia oleks. Nagu buldooser, mis kindlalt maas püsib. 

Kõik mõtted, mis pähe tulevad, lasen valikuta järjest lahti.” Räägin ja 
tunnen, kuidas keha on kergem ja ei suru enam nii maha kui enne. Ma 
oleksin nagu sentimeetrikese maast kõrgemal. 


Tahtmine kontrollida, kas see on tõsi, ajas mu laste liumäele. Korraks 
käis hirm kukkuda läbi pea, aga ka selle lasin vabaks ja läksin piki liumäge, 
tundmata hirmu kukkuda. Teadvustasin, et ma ei ole julge mitte hirmu 
eitamisest, vaid hirmu vabastamisest ja see tegi mind veel kindlamaks. 
Eksperimenteerisin mitu tundi mööda libedaid linnatänavaid, ja kiilasjääd 
minu jaoks polnud olemas. Tundsin esimest korda, mida tähendab oskus 
maa külgetõmbejõudu muuta. See oli üllatav ja meeldejääv kogemus. See 
tunne jäi mulle sisse kui julgus, mis aitab igasuguse elulise libastumise ees. 


Niisiis jälgige oma keha ja Te mõistate, et ta on pidevalt pinges. Kui 
pea on uimane, raske, segane või valutab, siis istuge kõva põhjaga toolil ja 
hakake vabastama oma hirmu, ise kaela tunnetades. Te tunnete, kuidas 
tekib kaela vabanemise tunne. Alguses ühel kõrgusel, siis teisel. Mida 
rohkem hirmu vabaks lasete, seda parem hakkab peas. 


Olete kindlasti kuulnud mõistet pingepeavalud. Pinge on vaoshoitud 
hirm. Hirm ise valu ei tee, aga hirmu varjus on hirmuga ühesuurune viha 
ja see ongi valu tekitaja. Vabastades ainult hirmu, vabaneb automaatselt ka 
viha. Te lihtsalt vabastate viha vangishoidja - hirmu, etmind ei armastata. 


Olete vast kuulnud ka mõistet pingelanguse peavalud või ükskõik 
missuguse koha valud. Oskus end eesmärgi nimel mobiliseerida võimaldab 
pinged koos vihadega nii alla suruda, et alles siis, kui pingeline olukord 
lõpeb, saavad ka vihad ennast ilmutada. Mõni inimene oskab end nii vaos 
hoida, et kui pinge langeb ja kuhjunud stressid laviinina vabadusse 
purskuvad, siis on keha koos selle laviiniga looja karja poole teel. Ta ei 
pidanud niisugusel kombel vabanemisele vastu. Ta vajas tasakaalukamat 


kohtlemist. 

Kui perekonna või ükskõik missuguse kollektiivi üks liige on pinges, 
siis pingestub kogu kollektiiv. Hea oleks, kui kollektivis oleks mõistev 
õhkkond, et pinges inimene julgeks oma probleemidest rääkida või kasvõi 
mainida, et tal on probleemid. Kahjuks toob tänapäeva konkurentsihirm 
avameelsuse ohvriks ja võib-olla olete Teiegi näinud, kuidas hädasoli jale 
ust näidatakse. Töötuks jäämine on hirmunud inimesele sama kui elu lõpp. 
sest elu on õppimine ja ainult läbi tegemiste ju õpitakse. See, kes ei oska 
vabastada hirmu tõötuks jääda, see pingestab niikaua kollektiivi, kuni ikka 
töötuks jääb. Aga senikaua on kogu kollektiiv kannatanud. 

Asjal on ka teine külg: on pinges inimesi, kes teiste heatahtlikkust ära 
kasutavad ja pidevalt oma probleemidest räägiksidki. Hirm selliste inimeste 
ees tõmbab mõne sellise ikka ligi. Vabastage ka see hirm, kui tahate 
rahulikult ja inimlikult oma tööd teha. Vastasel juhul pingestute riburada 
pidi kõik. Üks tunneb end süüdi, teine ärritub, kolmas muutub sõjakaks, 
neljas tahab ära joosta, viies langeb apaatiasse, kuues teeskleb tähelepanu, 
seitsmes püüab lugupidamist üles näidata, et konflikte vältida jne. Igaüks 


reageerib temale omasel kombel, aga kellelgi ei ole hea. 


Igaüks läheb õhtul oma pingekoormaga koju ja hakkab sellega 
perekonda lõhkuma. Tühisest küsimusest või teise heatahtlikust märkusest 
puhkeb äkki tüli, millele tagantjärele ei oska mõistlikku põhjust anda. Kõik 
on haiget saanud ja lakuvad igaüks oma haavu, aga need ei parane enne, 
kui igaüks on oma vigu tunnistanud. Perekond juba on kord sellisest õrnast 
ja purunevast materjalist asi, mille hoidmine on iga pereliikme kohus. 


Iseenda pingete vabastamine on sellise ahelreaktsiooni katkestamine, 
mis peaks olema targa inimese iseenesestmõistetav vajadus, sest elame 
emotsioonide plahvatuslikul ahelreaktsioonide ajastul. Kahjuks teeme oma 
hirmnudes risti vastupidiselt. Hea mulje jätmise eesmärgil kannatatakse tööl 
kõik ära ja minnakse koju oma solgitünni tühjendama. Töö, mille eest raha 
makstakse, on väärtus — perekond, mis raha kulutab, ei ole väärtus — 
igakord niisugust valikut tehes liitume laviiniga, mis üha kiiremini kuris- 
tikku tormab. 

Väga moes on demonstreerida oma vabadust, kusjuures see tuleb päris 
hästi välja. Igatahes kergeusklikud petab ära. Naeratavad näod, kerged 
seltskondlikud repliigid, viisakas möödalibisemine — sellised on “pingeta” 
mõnusad kaasaegsed inimesed, kes kohe, kui teiste nägemisulatusest välja 
Jõuavad, lössi vajuvad. Moe juurde kuulub pingevabadus, mis aeg-ajalt 
läheb niisuguseks vabaduseks, et seda saab ainult väljakutsuvaks lõtvuseks 
nimetada. Mida enam niimoodi endale ja teistele valetatakse, seda suure- 
maks kasvavad vaoshoitud hirmud. 


B. Kangus, ka kangekaelsus. 


Kuna inimene ei taha pidevat häirivat ja väsitavat pingetunnet tunda, 
siis ta surub seda pinget alla, sest vabastada ta ju ei oska. Märkamatult on 
temast saanud kange inimene. Kangeid peetakse tugevateks ja tublideks, 
sest nad lähevad eesmärgi nimel tulest ja veest läbi. Mida rohkem lähevad, 
seda tugevamaks saavad. Nii ta tõesti on. Ainult, et nad muutuvad kõige 
suhtes kangekaelseteks ja see enam teistele ei meeldi, sest kangekaelsus 
kangekaelsuse pärast on kõike muud, kui elu edasi viiv. 

Nende inimeste kael lüheneb ja jämeneb tasapisi, sest lihaspinge 
toimib nii. Kui pinge võib tulla ja minna, siis kangus on juba pidev. Pidev 
lihaspinge veab kaelalülisid pidevalt üksteisele lähemale, rõhudes kitse- 
nenud liigespilude tõttu närvijuurtele. Energia liikumine on samuti takis- 
tatud. Inimese kael ja pea muutuvad alguses raskeks, uimaseks, mõtle- 
misvõime aeglustub, mälu häirub, omandamisvõime väheneb, tekivad 
valud. Valud võivad muutuda igapäevaseks, siis pidevaks ja inimene 
muutub pidevaks valuvaigistite tarvitajaks. 


Inimene, kelle kael on kange, on kaotanud kogu kehas paindlikkuse. 
Liigutused muutuvad tasapisi üha piiratumaks. Öeldakse, et keha on kange, 
vaja soojemalt riidesse panna, siis liigub paremini. Liigub tõesti, sest 
soojendamisega vabanevad vihad ja vihaga vabanevad omakorda hirmud. 
Seepärast armastavad vanad ja kangekaelsed inimesed sooja. 


Õppigem mõistma, et kangus ja kangekaelsus on kontsentreerunud 
hirm, mille vabanedes ei pea enam kangekaelselt oma jonni ajama. Soovitu 
tuleb ise Teie juurde. 


C. Jäikus ehk järeleandmatus. 


Mida rohkem inimene kangekaelsust oma positiivseks iseloomu- 
jooneks peab, seda enam ta oma kangust kasvatab ja märkamatult kasvab 
see jäikuseks. Inimese järeleandmatus võib niisuguseks mõttejäikuseks 
muutuda, et ta teeb endale ja teistele halba, nimetades ilmselgelt väljen- 
dunud halba heaks. Kui mõttejäikus suureneb, siis tekib mõttetühjus ehk 
juhmistumine. Mõistus on murdunud. 


Samuti areneb ka füüsilise keha jäigastumine. Hommikune liigeste 
käimaliigutamine võtab üha rohkem aega ja tasapisi enam päriselt ei 
õnnestugi. Keha on jäine ja raske kui kõva kivi. Endine teravate valude 
etapp kasvab tasapisi üle tuimuseks ja tundetuseks. Kõrvalt on inimese 
sellist degradatsiooni jube vaadata, olgugi, et ta on oma järeleandmatusega 
selle ise endale tekitanud. See on kõrvaltvaata jale õppetund. 


Jäikus kasvab edasi murdumiseks. Murdub luu, tervis, perekond, 
eesmärgid, õnn, armastus, elu. Võimalusi on palju. Iga murdumise taga on 
vead ja andestamatus. 


Kuidas sellist ohtlikku olukorda ära tunda? Selleks on märksõna 
“õigus”. Kui inimene ütleb, et tal on õigus, siis teritage kõrvu ja tead- 
vustage, et ta astus sammu tõest kaugemale. Mida rohkem ja ägedamalt 
inimene oma õiguses kindel on, seda lähemal on murdumine. Julge inimene 
võib ka öelda, et tal on õigus, aga kui teine ütleb vastupidist, siis nagu 
vanasõna ütleb: “Targem annab järele.” Julge liidab oma arvamusele teise 

arvamuse ja on sellega tõele lähemal, sest ta süda ütleb, et teine nägi asja 


teist peolt. 

Oma õiguse ajaja kardab alandumist ja sellepärast alla ei anna. Tema 
peab tõeks oma õigust ja ei oska, aga mis veel hullem - ei taha, näha 
medali teist külge. Tema võitleb viimase veretilgani. Siis murdub. Nii oli 
vanasti. Nüüd võidetakse oma õigusega endale haigused külge ja siis 
võideldakse haigustega. Järeleandmatu klammerdumine oma õigustesse 
tekitab vähi. Mõni vähihaige on minult pisarsilmil küsinud, kas tal ei olegi 
siis Õigustelada. Nii on ta kogu aeg mõelnud ja elu võitluseks pidanud. Nii 
võtab ühe inimese jäik õigus elada teiselt inimeselt ära õiguse elada. Tema 


enda keha astus kohtumõistjaks vahele. 


Üks vähist paranenud inimene tuli mulle rääkima, et ta oli leidnud 
endas tahtmise tappa inimene. Ta oli õnnelik, et oli selle avastanud ja 
vabastanud. Ta ütles, et see oli täiesti sadistlik soov tükeldada, et hästi 
palju verd oleks. Ütles, et oli jahmunud küll, aga eitada sellist tahtmist ka 
ei saanud. Ta oli mõelnud ja oli taibanud, et ta on vist ühes eelmises elus 
küumaverelise mägede pojana käinud veretasu Õppetundi õppimas, aga oli 
põnnama löönud. Ta mõistis, et see, et ta tolles elus teise kallal nuga ei 
tarvitanud, võimaldas tal selles elus paraneda ilma tema enda kallal nuga 
tarvitamata. Aga kuna ta tolles elus kohalike tavade vastu patustas, siis jäi 
talle arguse häbimärk külge ja tahtmine sellest, nii nagu tol ajal kombeks 
oli, vabaneda, elab stressi näol siiani. Ta oli kõike õigesti tunnetanud ja 
täiuslikult vabastanud. Ta ise naeris: “Kui Teie oleksite mulle kaks aastat 
tagasi öelnud, et minus on selline tahtmine, siis ma oleksin Teie kohta kõige 
halverraid sõnu öelnud ja agiteerinud, et keegi Teie juurde ei tuleks. Aga 


nüüd ma leidsin ta ise ja ma olen õnnelik.” 


III. NAISELIK JULGUS. 

Naiselik julgus on selline julgus, mille puhul endale ka ei tun- 
nistata, et on hirm. 

Kuidas siis teistele seda tunnistada saakski. Sellised inimesed ütlevad: 
“Kuidas ma sain hirmuga selle häda ligi tõmmata, kui ma ei ole elus 
kordagi selle peale mõelnudki. Ma pole sellisest asjast undki näinud.” 

See on olukord, kus hirmud oleksid nagu muinasjutus seitsme maa ja 
mere taha komandeeritud ja siis võib öelda, et neid ei olegi. Paraku on see 
vaid hirmunud inimese eriliselt ohtlik silmapete. 


Naiselikku julgust nimetatakse eluliseks naiivsuseks ehk lihtsameel- 
suseks. Naiivne ei tea, et kõik, mis on ilmas olemas, on ka igas inimeses 
olemas. Ta ei ole veel väljendunud, sest pole veel tema aeg tulnud. Iga 
õppetund tuleb omal ajal. Järjekord on igal inimesel individuaalne. Kui üks 
inimene tahab öelda, et temas mingit hirmsat negatiivsust ei ole, siis see 
negatiivsus on juba tema poole teel, et inimest eluliselt targemaks õpetada. 


Oma naiivsusega provotseeris eitaja õppetunni kiiremini tulema. 

Naiivsus on suurim hirm, mille varjus pesitseb suurim viha. 
Elulise naiivsuse pärast saame elus kõige rohkem kannatada. Kuidas saa<s 
inimene aru, et temas on naiivsus? 


Naiivsus väljendub imestumiste, üllatumiste ja ootamatustena. 
Imestumine on märguanne: märka oma naiivsust. 
Üllatumine on märguanne: naiivsuse väljalöök on lähedal. 


Ootamatus, mis naiivset inimest tabab, võib olla nii kui välk selgest 
taevast. Väike ootamatus on märguandeks, et inimene on eluliselt naiivne. 
Kui ta pisikesi märguandeid ei märka, siis tuleb suur kannatus. 


Kui inimene halba ootab e hk kardab, siis ta tõmbab seda ligi. Ometi ei 
oota ta tegevusetult, vaid vähemalt mõtleb, mida ette võtta või võtabki. 
Sellega halb väheneb ja häda jääb oodatust väiksemaks. 


Näiteks lähete kerge riidega välja ja Teil hakkab külm. Tagasi ei saa 
minna. Kardate, et saate külmetushaiguse. Et kiiremini külma käest socja 
saada, hakkate jooksma. Jooks kiirendab vere ehk armastusenergia voolu, 
kehal hakkab soojem ja haigus jääb tulemata. Aga kui jooksete ja külma 
ilma vannute, siis jääte haigeks. 


Paljud inimesed reageerivad hirmude vaoshoidmise jutule rõõmsa 
leidlikkusega: “Ma parem ei mõtlegi sellistele asjadele, siis on süda 
rahul.” Ilusal väljapääsul on teine ots — tupik. Mõistust võime petta, hinge 
ja keha mitte. Selline on meeste tüüpiline naiivsus. Kui tahate oma 
informatsioonivälja tulnud ebameeldivust mitte märgata ja temale mitte 
mõelda, siis ta tuleb analoogsena, aga suuremana, näiteks haigusena, et Te 
ikkagi targaks saaksite. 

Lapsik laps on normaalne laps, aga lapsik vanainimene on ebaner- 


maalne inimene. 

NÄIDE ELUST. 


40-aastane naine on leukopeeniahaige. Leukopeenia on valgeverelib- 
lede ehk leukotsüütide haiguslik vähenemine veres, mis tähendab vastu- 
panuvõime langust haigustele. Leukotsüütide tõus veres näitab organismi 


kaitsereaktsiooni erinevatele ärrita jatele. 

Seega leukopeenia tähendab, et keha on kaitsetu. 

Küsin praegu Teilt: “Kes on kaitsja, kui vaenlane tuleb?” 

Küsisin, mida patsient kaebab. Ta vastas, et pole kunagi arstidele 
muud kurtnud, kui et süda teeb haiget. Südant on uuritud ja alati terveks 


tunnistatud. Tekkinud verehaigust südamega ei seostata. See avastati 
juhuleiuna ja kuna tõelist põhjust ei teata, siis ravida ei osata. Aga 


leukotsüüdid tasapisi muudkui vähenevad. 

Naise sõnad tähendavad, et ta on olnud iseenda süüdistaja, sellest ta 
südame vaevused. Kes ennast süüdistamistega elus edasimineku nimel 
piitsutab, see hakkab ühel ajal ka teisi piitsutama. Kui ise enam ei jõua, siis 
peavad teised tegema hakkama. Ta ei vaielnud vastu, sest ta tahab ennast 
ise aidata. 


Arutlesime haiguse mõttelist tagapõhja järgmiselt. 


1. Keha vedelikud on veri ja lümf. 
Veri on naine. Lümf on mees. 


2. Veres on punaverelibled ehk erütrotsüüdid ja valgeverelibled ehk 


leukotsüüdid. 
Erütrotsüüdid on naine. Leukotsüüdid on mees. 


3. Inimene koosneb, nii nagu iga tervik, samuti naisest ja mehest. 
Vahe on ainult selles, et naises on naist rohkem kui meest ja mehes 
on meest rohkem kui naises. Aga veri meie sees, olenemata meie 
soost, on ikka sümboolselt naine. 

Seega leukopeenia haige veres on normist vähem meest. Erütrot- 
süütide hulk on normis, järelikult naist on normaalselt. Kuna haige 
on naine, järelikult see naine suhtub mehesse meest hävitavalt. 
Iseendasse suhtub ta normaalselt. Tema veri peegeldab tema 
meelelaadi. 


4. Veri on armastus, mis ringleb tänu südamele — armastajale. Nii, 
nagu armastaja armastab, nii armastus voolab. Tingimusteta armas- 
taja süda on kui allikas, mis saadab oma vett jõgesid pidi laiali 

niikaua, kuni maapõu talle vett annab. Maapõu määrab vee koguse 
ja koostise, nagu vereloome organid määravad vere koguse ja 


koostise. 
Vereloomeorganid on põrn, maks ja luuüdi. 


Põrn on füüsilise keha algenergia hoidja. Põrn on inimese vane- 
mad kui tervik. Ema on elu ehk armastusenergia liikumise määraja, isa on 
selle armastuse jõul looja. Kui vanemad on armastuses ja üksmeeles oma 
eluvankrit vedanud, siis on lapsel normaalne veri, mis eluraskustes kiire 
tervenemise tagab. Kui vanemad on sõjajalal, siis on nad iseenda ja 
teineteise nõrgestajad ja lapse veri on vastavate iseärasustega. 


Kui isa võimutseb ema üle, siis reageerib laps igale ärritajale kiirelt 
leukotsüütide tõusuga veres. Leukotsüütide hulga tõus on põletiku tunnus. 
Järelikult kõrgenenud leukotsütoosiga inimese isa on alaväärsuskomplek- 
siga ehk alandatu tundega mees, kes oma kompleksist ülesaamiseks võimut- 
seb ema üle. 

Kui ema on isa üle võimutseja ehk ema on alaväärsuskompleksiga 
naine, kes ründab meest igaks juhuks ette ja isa laseb seda teha, siis tä on 
hirmudest abitu inimene ning siis ta lapse vere leukotsüütide hulk 
väheneb juba pisikestest ärritustest ehk laps jääb haigeks. 


Selle patsiendi ema on surnud, isaga on suhted kauged ja jahedad Ta 
kõhunääre on tõmbunud põmast eemale 12-sõrmiksoole poole ja ärritusel 
tõmbub veelgi kaugemale. Vaatamata sellele ei ole põm otsene leukopeenia 
põh justa ja. 

Maks on viha ja raevu keskus. Viha ja armastus on hirmunud 
inimese kui terviku kaks otsa. Kui maks viha välja toob, siis jääb 
armastusele kehas rohkem ruumi. Seega loob maks viha väljutamisega 
armastust ehk verd. 


Naise maks on suurenenud ja raske, allasurutud rasket sissenutetud 
kurbust täis ja kisub küüruvajunult istuma. Ta on jõuga näiliselt sirgeselja- 
line. Maksa suurenemine näitab, et viha ei ole endale ruumi tegemiseks 
maksa hävitanud, ta on vaid kurbuse endale sisse kogunud. Seega räigib 
naise maks, et ta ei taha mehele halba, ta on lihtsalt mehe pärast kurbust 


täis. Maks ei ole tema leukopeenia otsene põhjustaja. 

Luuüdi on nagu näine —- armastuse allikas ehk looja, kes eksisteerib 
mehe tugeva (luu) kaitse all ja teeb seda, milleks naine loodud an - 
armastab meest. Kui julgeb, siis armastab, kui ei julge, siis ei armasta. 
Vaatan selle naise luuüdi — seal pesitseb ülbus. Ulbus on hävitav stress. 

Väliszlt on mu patsient meeldiv ja intelligentne ilus naine, kes 
vaatamata oma raskele haigusele ei nuta ega hädalda. Ta on intelligentseks 
olemise nimel kurbust suretanud ja suretab seda praegugi ning kogub seda 
enese teadmata maksa. Sisendan mõttes ta tundekehasse ülbuse energiat, et 
vaadata, kas ma ikka õigesti nägin. Reaktsioon on kiire ja isegi välimuses 
märgatav, kuigi ma talle sõnagi ei öelnud. Ta jäigastub ja lööb pea püsti, 
nagu mõõtes vastasistujat. Nii teeb ta sageli nagu inimene, kes tahab olla 
teisest parem. Ta ei märka oma ülbuse suurenemist ja ei mõista teiste 
solvumist. Samas tekib keha eespinnal ehk tundeenergia poolel nõrkus- 
tunne, mis on iseloomulik kumatusele. Tagapoolel ehk tahtepoolel tekkib 
kananahk ehk hirm mitte vastu pidada, hirm alla anda. Nii püüab ta ka 
haigusele mitte alla anda ja ei ole mõistnud, et vaoshoitus suurendab 


haigust. 

Tema hirm ülbuse, eriti hingelise ülbuse ees on nii suureks kas- 
vanud, et tunnetab isegi eksperimenteeriva mõtte ära. Ta on pidanud selle 
hirmu käes lapsest saadik kannatama, seda hirmuga pidevalt ligi tõmmates. 
Nii nagu enamik inimesi ei oska taibata, et ise oma stressiga provotseerivad 
stressi ligitulekut niikaua, kuni kannatuste karikas on täis, nii ei märganud 
ka tema seda. Enda muutumist kardetud stressi samaseks ei tunnistata. On 
ju ebaloogiline, et ma muutun ülbeks, kui ma ülbust nii väga kartnud ja 
tema käes kannatanud olen. 


Kui ma seda kõike naisele rääkisin, siis ta oli pahviks löödud. Ta 
tunnistas kohe, et nii see tõesti on, aga ta ei suutnud ära imestada, et ta nii 
vähe ennzst tunneb. Ta oli jahmunud enda oskamatusest oma mõtteid 
mõista. Ta rääkis kuidas ta on tahtnud, et mees saaks mehemaks ja oleks 
peremees majas, aga tema pehme ja järeleandliku loomusega mees ei 
muutunud. Siis ta hakkaski meest ülbusega provotseerima, et ehk seegi 
aitab. Aga ei aidanud, hoopis ise jäi haigeks. Naise ülbus alandas meest ja 
naise verepilt on sellele vastav. 


Seega haiguse vallandajaks oli naise ülbus. Ja vaadake millest ta tekkis 
- oskamatusest ennast kõrvalt vaadata ja tahtmisest teist muuta. 

Mehelik julgus ei ole meeste privileeg, naiselik julgus ei ole naiste 
ainuomand. Need ilusama nime saanud varjatud suured ja väga suured 
hirmud on meis kõigis olemas. 


Kes hakkab vabastama oma hirmu, et mind ei armastata, see hakkab 
elu kahepoolsust nägema ja seda uskuma. Siis ei taba teda ootamatused. 
Eluraskused muutuvad meeleparandusele vastavalt kergemaks. Te õpite 


olema õnrelik. 

Kurbusest ja julmusest 


Kui inimesel on hirm, et mind ei armastata, siis ta muutub abituks. 
Abitu inimese sisse tuleb kurbus. Alguses võib see olla ebamäärane 
ei-tea-mille-pärast kurbus. Pisaratega voolab ta välja ja hingel hakkas 
kergem. Järgmine kord on nutt juba kui hea abiline vamast võtta. 


Kurbus on vihaenergia. Viha on energia, millega peetakse elu- 
võitlust. Seepärast võib pisarate abil saada mõndagi. Pisarates inimesele 
pööratakse tähelepanu, küsitakse, mis teda vaevab, kuidas saab aidata — ja 


aidataksegi. 


Pisaratega saab teisi oma meele järele väänata, kuni teised väsivad, 
tüdivad, tülgastuvad, vajuvad masendusse, sest nutjat nagunii aidata ei saa. 
Teise nutu pärast masendusse vajunud inimene saab endale viirushaiguse, 
mis peaks selle masenduse energia läbi põletama. Aga kui ta kurbust 
kardab, siis tuleb mõni nutja ikka ta haigevoodi lähedusse ja paranemise 
asemel saab ta oma gripile tüsistuse. Ongi tekkinud haigus, mis näitab, mis 


teda selle nutja juures kõige rohkem ärritas. 


Teise nutu käes kannataja hakkab nutja peale varem või hiljem 
vihastama. Siis ütleb nutja, et teda ei sallita, et keegi ei hooli jne. Tülidest 
nutmine ainult suureneb. Nutu käes kannata ja hakkab ennast nutmise vastu 
immuunseks, tuimaks, ükskõikseks tegema selle asemel, et oma hirmu 
kurbuse ees vabastada. Ta ei märkagi, kuidas igasuguse nutmise vastu 
vaenulikuks muutub. Kui ta seda vaenu välja ei ela, siis kogub selle enda 
sisse. 

Pisaratega saab teisi mõjutada niikaua, kuni teised enam kaasa ei tule. 
Pisarad paluvad, anuvad, süüdistavad, ründavad, pisaratega isegi soovi- 
takse halba. Mis see pisaratega süüdistamine ikka muud on, kui teisele 
halva soovimine ja tegemine. Aga nutja ei taha näha, et ta teisele sellega 


halba teeb. Ta tahab pisaratega tõestada, et tema on kannataja ja et teine 
peab ennast muutma, isegi kui jutt käib kellestki kolmandast. Mõnel 


õnnestub oma pisaratega teist muuta, mõnel mitte, aga nii muuta, et ise 
rahule jääks, pole kunagi kellelgi veel õnnestunud. 

Kui inimene seda ei saanud, mida tahtis, siis ta nutab kurvastusest. 
Aga kui ta saab, mida tahtis, siis ta valab rõõmupisaraid. Ka heldimuspisar 
on rõõmupisar. Ometi on ka need pisarad viha väljendajad. 

Kuidas võib õnnepisar olla viha? Vaadake selle pisara tagapõhja ja Te 
mõistate, et see on rõõmu taha varjatud kurbus sellest, et elu kogu aeg 
rõõmus ei ole. 

Silmad on meeleorganid, mis võivad maailma kahel viisil näha: 

- Õigesti ehk täiuslikult 
- valesti ehk ühekülgselt. 

Maailma õigesti nägijad ei nuta ja nende silmad on terved. Elu valesti 
nägijad võivad nähtavalt nutta või mitte nutta, aga silmad jäävad varem või 
hiljem haigeks. 

Maailma valesti nägemine on elu välise poole nägemine, mille puhul 
nähtav halb tundub halvana ja nähtav hea heana. Inimese kasvades suu- 
reneb halva ainult halvaks pidamine ja sellest haiget saamine, mis kur- 


vastab. Aga hea ainult heaks pidaja hakkab ka hea varjatud halva käest 
järjest enam haiget saama ja seda kartma. Hirm kõige ees muudab ta 


kurbuse totaalseks. 
Väljanutmine võib olla kahesugune: 
- Aktiivne — pisaratega 
- Passiivne — keha kõikide vesiste eritistena: higina, tatina, 
uriinina. 

On kahesuguseid aktiivseid ehk välja nutjaid: 

1. need, kes oskavad kõik välja nutta, 
2. need, kes nutavad, aga nutta ei oska. 

1. Inimestest, kes oskavad välja nutta. Need on inimesed, kes 
nutavad nii, et lausa upuvad pisaratesse. Siis pühivad silmad kuivaks ja 
kõige parema tahtmise juures ei saa öelda, et ta oleks üldse nutnud. Ta 
nuttis oma südame kergeks. Selle hea asja juures on halb külg see, et 
nutmisega enda meelekibedusest vabaneja hakkab seda moodust kasutama 
üha sagedamini ja lõpuks kumab silmad või isegi kogu keha ära. Kurbus 
tekib üha uuesti ja uuesti, sest nutja ei mõista elu. Pisarad kulutavad silmad 
ära ja nendest targaks ei saa. Kurbus on ju ikkagi vihaenergia. Sellised on 
tüüpilised nutunaised. 

2. Inimestest, kes nutavad, aga nutta ei oska. Need on inimesed, 
kes pigistavad kramplikult mõned pisarad välja ja siis käivad mitu päeva 
silmad maas ringi, sest häbi on oma turses silmi näidata. Mõni peab alati 
silmatilgad varuks hoidma, sest peale nutmist tekib põletikuline ärritus. 
Miks? Sest ta alandas selle nutmisega ennast. Ta nuttis oma südame 


raskeks. 


Silmahaigused tekivad, kui kurbus täielikult välja ei tule. Ühelgi nutjal 
ei tule nad lõpuni välja. Nii et seepärast on silma] järjest enam haiged nii 
neil, kes pidevalt nutavad ja ka neil, kes kunagi ei nuta. 


Mida see tähendab? Tähendab seda, et esimesed inimesed nutavad 
selleks korraks oma kurbuse täielikult välja. Aga nad vajavad nutmiseks 
ohvrit. Vaikselt patja nutmine nende südant ei rahusta, sest süüdlane peab 
ikka tema silmavett nägema. Kuidas muidu see süüdlane teada saaks, et ta 
on süüdlane? Niisugune on nutjate loogika. 


Nende südant ei vaeva, et nad teistele sellega halba teevad. Nad ei näe 
teist, nad näevad iseennast. Nende neurasteenia vizevab nad ära, aga silmad 
võivad pikki aastaid täiesti terved olla. Aga kui nad hakkavad oma silmi 
nuhtlema selle pärast, et need silmad kõike neil? mittemeeldivat näevad, 
siis on silmade haigusele juba alus pandud. 


Pidev nutmine muutub kurnatuseks. Nutt <õige pärast, mida silmad 
nägema peavad, takistab selle halva parandamiseks midagi ette võtta. 
Selline nutja tahaks head teha, aga ta kardab halb: ja ei usu, et tema midagi 
tehtud saaks. Tegemiseks peetakse ju füüsilist tegemist. Mõttetööd, mida 
igaüks iseendas ilma sõrmegi liigutamata teha saaks, ei peeta ju tööks. 
Sellise nutja noorusaja ilusad suured silmad nagu kuivaksid kokku, isegi 
silmamuna väheneb. Aga kuna silmamuna suurust kombeks mõõta ei ole, 
siis jääb selline tõsiasi teadmata. 

Inimene võib nutta kõige ja kõigi pärast, kuni tekib totaalne üleüldine 
kumatus. Selline inimene on nagu vihmaveetou lausvihma ajal. Vihm 
muudkui sajab ja tema muudkui kulub. Ega vihm ei kulu, toru kulub. 
Kulub niikaua, kuni ühel päeval kukub kokku. 

Kaugelt vaadates ei märganud keegi, et see kurnatud inimene oleks 
kellelegi halba teinud. Seda teadsid ainult nutmisest vaevatud kodused. 
Keegi ei teadnud, et selle nutu taga oli varjus vihane abitus maailma ja 
* iseenda vastu. Tema alandatus oli liiga suureks kasvanud. 

Seal, kuson alandused, sealon kurbus. Ku-buse teine ots on julmus. 
Kus on kurbus, seal on julmus. Ja mitte nii, et üks on kurb ja teine on julm, 
nagu me tavaliselt nägema oleme harjunud. 


See, kes on väliselt kurb, see on seesmiselt julm. 
See, kes on väliselt julm, see on seesmiselt kurb. 


Kui üks väike laps sünnib siia ilma ja teda hakatakse sundimisega 
alandama, siis ta hakkab oma kurbust alla neelama ja neelab nii kaua, kuni 
mõõt saab täis ning tema kurbus sukeldub varju. Nähtavale tuleb teine ots 

- julmus. Nii sünnivad kurjategijad. Nad on julmad, aga sügaval südames 
on nad kõige kurvemad inimesed. 

Aga vaadake neid nutvaid vanu inimesi. Kahjuks langeb vanuse piir 
järjest noorema poole ja enam ei ole nutjad ainult naised, mehedki löövad 
agaralt kaasa. Nad näevad, kuidas kõik on pahad, kuidas kõik teevad 
kõigile halba. Aga kui keegi eksib natuke, veidikenegi komistab, siis on 
need kurvakesed kõige suuremad ja julmemad kohtumõistjad. Ka paras- 
tamine on julmus. Ja siis nad ei saa aru, miks elu nende vastu julm on. Aga 
sellepärast, et julmus tõmbab julmust ligi. 


Julmus ei ole ainult see, kui keegi kellelegi liiga teeb. Julmus on ka 
see, kui keegi tahab teist enda meele järgi ümber teha, küsimata, kas teine 
seda soovib. Vahe on vaid julmuse suuruses. 


Teisele liiga tegemine on nagu kapatäie keeva vee kaela valamine. 


Teise enda meele järele koolutamine on nagu veetilgaga kivisse 


augu puurimine. 

Vangis olnud inimesed on rääkinud, et igasugusest piinamisest kõige 
hullem oli see, kui posti külge seotud inimesele lasti vett aegluubis lagipähe 
tilkuda. See võttis kiiresti kas mõistuse või vastuhaku ära. 


Niisugune julmus on kõigis nn. heades inimestes ja selle julmuse 
pärast nad kannatavad ka ise. Nad on kui magnetid, mis oma julmusega 
teise julmust enda ligi tõmbavad ja ei saa aru, miks elu nii halb on. 


See, kelles on julmus, loeb ajalehtedest politseikroonikat ja vannub, et 
elu on hirmus. Selle asemel, et oma julmust endast vabaks lasta, loeb ta 
homme sama rubriiki ja ei taipa, et ta viha aina kasvab. Kuidas ta saab 
mitte kasvada, kui teda nii järjekindlalt kasvatatakse. Selline inimene ei 
märka enda halvemaks muutumist, teised märkavad. 


Selline inimene ei tule ise selle pealegi, etenda suhtumist tuleb muuta, 
siis muutub elu tema jaoks. Kui talle seda öelda, siis ta vihastab: “Kas ma 
pean varastele ja päitidele kaasa tundma!? Võibolla käsite neile kaela 
langeda ja kiitma hakata! Kas hea jutuga on enne midagi ära tehtud? 
Näed, siin nad käivad magusa jutuga, mis nende nimi nüüd oligi, ukse taga 
inimesi segamas. Siis, kui on vaja midagi teha, siis pole neid kuskil. Mingu 
ja rääkigu vangid ausateks inimesteks!” Parinal väljapurskunud tiraad on 
kui vahtuklopitud viha. Asja pole ollagi, aga kui suureks kasvas! 


Uksetagustele usukuulutajatele ta nii ei ütle, ta on ju ikkagi hea 
inimene. Nii vannub ta omade ringis ja ei mõista, et vannub endasse. Nii 


see julmus kogunebki. 

Ühel päeval kohtab selline inimene tänaval kurba, kes ei oska oma 
vaevast vabaneda. Ta vaatab seda kurba kui kalkarit, kes midagi teha ei 
viitsi, isegi end kasitud ei saa — ja mõõdab teda sellise pilguga, et kurva 
kurbuse karikas sellest täis saab ja kurva käsi tahtmatult julmuseks tõuseb. 
Ühe inimese julmus, mida ta julmuseks mingil juhul ei nimeta, provotseeris 
teise inimese kurbuse varjus kogunenud julmuse väljalöögi. Kaks ühesugust 
kannatajat said läbi justkui juhusliku kokkusattumuse kannatajaks ja kur- 
Jategijaks. Ainult kumb on kannataja ja kumb on kurjategija? 


Mõlemad on kannatajad ja mõlemad on Kurjategijad. Võiksid teineteist 
mõista ja toetada, aga üks pidas end teisest paremaks, teine läks selle 
provokatsiooniga kaasa ja saigi süüdlaseks. Teine ei oleks pidanud pro- 
vokatsiooniga kaasa minema, aga ta kurbus oli enesekontrolli hävitanud. 


Seepärast ta plahvatas. 


Kurb inimene võtab kõike halba südamesse, ja sinna see jääbki. 
Mõistust halva parandamiseks appi ei võta, sest tunneb oma mõistuse 
piiratust. Tema ainukene trööst on nutmine oma luhtunud lootuste pärast, 
niikaua, kuni tekib üldine kurnatus. 


Tuletan vahepeal meelde, et ainult vabanemata stressid tekitavad 
haigusi. 

Inimene võib nutta ka ilma ühegi pisarata. Mehed oskavad seda eriti 
hästi ja sellepärast on mehed palju vähem vastupidavad kui naised. Mõni 
mees on väliselt tugev ja mehelik nagu näituse eksponaat, aga kui ütlen, 
mis ta südant vaevab, siis hakkavad silmad läikima. 


Tavatsen siis ikka korrata, et kui öeldakse, et mehed ei nuta, siis 
tähendab see, et mehed ei olegi inimesed. Nutke mehed - ja ärge häbenege! 
Teadvustage, et praegune inimkonna arengutase on selline, et inimene 
vajab ka nutmist. Päris ilma ei ole me suutelised. Aga kui Teil on see raske 
haigus nimega ei-saa-nutta, siis teadke, et olete oma kurbust hoolega 
suretanud, aga ta ikkagi elab ja püüab Teid õpetada. 


Need, kes ei nuta, põhjendavad oma kurbuse vaoshoidmist: “Kas see 
aitab midagi? Kas see annab midagi?” Ega ei anna küll, selles on küsijal 
õigus. Ta hoopis võtab. 

Kui lihtsameelne inimene kurbust kogub, siis saab ta kerged haigused, 
mis võivad küll pidevalt vaevata, aga võimaldavad ikkagi pika elu. Kui 
kõrgelt haritud inimene oma kurbust kogub ja ennast oma silmadesse 
nõrgunud pisarate pärast välja naerab, siis saab ta targale inimesele 
väärilise raske ja võimalik, et ravimatu haiguse. Kõik uued meditsiiniliselt 
ravimatud haigused on liigsest intelligentsusest. 

Sellise inimese süda on nagu närtsinud juurvili kevadel. Liiga palju 
vedelikku on ära auranud ehk liiga palju on pisaratega ära voolanud. 
Sellised muutused võivad olla paljudes organites ja kudedes. 


Kurbust ehk nutmist on erinevat. 
A. Kes kurvastab oma mõistuse pärast, sest tahab oma mõistuselt 
liiga palju, selle aju saab kurnatud. 


Puhtalt aju kurnatuse ehk ülekoormatuse haigus on Alzheimeri 
tõbi, mis võtab mõistuse ära maailma vägevamatelt meestelt. Need on 
inimesed, kes emotsioone täielikult eitades absolutiseerivad oma ajupo- 
tentsiaali. Nende aju on ori ja ratsionaalne mõtlemine on orjapidaja. Nad 
võivad olla nutmise unustanud ja võivad oma kurbust mitte tunnistada, aga 
keha sellest ei küsi. Alzheimeri tõbi tekib neil, kelles on maksimalistlik 
tahtmine saada, ja teadmine, et saamiseks tuleb oma mõistuse potent- 
siaal täielikult töösse rakendada. 

Kurnatud lootusetuse haigus on Parkinsoni tõbi, mille puhul pea ja 
käed pidevalt tahtele allumatult värisevad. Pehmete kudede jäigastumine 
takistab luude normaalset liikumist, seepärast tekib tippiv kõnnak. Lootuse- 
tusest tekib monotoonne kõneviis. Need inimesed on oma hea tahte ja sooja 
südame kurbade õnnetute inimeste elu heastamisele ära kulutanud. Parkin- 
sonism tekib neil, kes tahavad maksimaalselt endast anda ehk oma 
püha kohust täita, aga nende antu ei anna loodetud tulemusi, sest nad 
ei tea, et õnnetut inimest ei saa teised õnnelikuks teha. 


Värin nende peas ja kätes on kui hirm ennast mõttetult pingutada, selle 
taga on pettumus, et minu hea lendab jälle tuulde ja teadmine, et mul ei 
jätku enam jõudu veel rohkem ennast anda. Ja hirm, et mind ei armastata, 
kui ma neid vaeseid õnnetuid ei aita. Samal ajal tekib neil inimestel kohe 
tahe aidata, kui keegi nende poole pöördub. Hirm aidata ja hirm mitte 
aidata vahelduvad ja tekitavad alguses käte värisemise, edasi juba pea 


tudisemise. 

Kui alguses annab haigus endast märku käte sihipärase sirutamise ajal, 
öeldes, et ei ole ennast teiste jaoks vaja nii palju pingutada, las teised 
teevad ise, siis haiguse süvenedes teeb pea ärkvelolekus pidevalt noogu- 
tamise samaseid värisemisi nagu märkides, et see inimene on ikka veel alati 
valmis aitama. 

Parkinsoni tõve puhul on närvirakkude talitlus häiritud keemilise aine 
dopaniini puuduse tõttu. Dopamiin kannab püha kohuse täitmise ener- 
giat. Kui inimesel on hirm, et ta ei saa oma püha kohust täita, siis tal tekib 

dopamiini puudus, millest omakorda tekib parkinsonism. 


B. Kes liialt kurvastab vabaduse puuduse pärast ja tunneb, et ta 
kohe-kohe kukub kokku, et ta on nagu väljaväänatud sidrun, sellel tekib 
kopsu kokkuvajumine ehk atelektaas. See on kurbus oma vabadus- 
võitluseks jõu puudumise paratamatuse tunnetamise haigus. 


C. Kes liialt kurvastab välimuse pärast, sest ta peab oma ebaõnne 
põhjuseks välimust, aga ta välimuse pärast tehtud jõupingutused pole vilja 
kandnud, selle nahk, juuksed, küüned kuivavad, õhenevad, muutuvad 
rabedaks. Vastavalt kibestumisele ja käega löömisele. 


D. Kes liialt kurvastab oma viletsa sportliku vormi või lihtsalt 
vähese füüsilise töö jõu pärast, mis ei lase tal oma suuri või senisest veel 
suuremaid eesmärke saavutada, selle lihased hakkavad kärbuma. Mida 
suurem on hirm, seda tuntavam on suutlikkuse piiri tunnetus. See on 
mehine kurbus oma mehisuse mannetuse pärast. Lihaskärbumisega naised 
on samuti end mehelikult ära kumanud ehk jõuga püüdnud kurbusest jagu 
saada. 


E. Kes on oma kurbuses lõplikult kaotanud usu meessoo tugevuse 
ehk elulise kandvuse taastumisse, aga ka oma endise idealiseeritult suure 
ja lootustandva jõu taastumisse, see saab luude hõrenemise ehk osteo- 
poroosi. Hõrenenud luud on piltlikult nagu end kuivaks ja tühjaks nutnud. 


F. Kurbus on ka üks noorte meeste seksuaalprobleemide tekitaja. 
Noorte ühekülgne seksuaalkasvatus ehk seksi tehnilise külje ülistamine viib 
poisid ja noormehed depressiooni. Täismeheeas selline alaväärsustunne 
veelgi suureneb. Kui poiss, kes juba tütarlaste vastu huvi tundma on 
hakanud, ühe seksajakirja lahti lööb ja seal ainult ekstra suuri ülimehe- 
likuks peetavaid peeniseid näeb, siis tema enda pisikene kasvueas mehetun- 
nus saab nagu puuga pähe. Hirmublokk pidurdab nii kasvu kui funktsiooni 
ja võib muutuda isegi põlguseks oma keha vastu. 


Kui mees mehelikkuseks kõigepealt seksuaalset suutlikkust peab, siis 
see torkab talle ka pornofilmides kõigepealt silma ja ta ei tule selle pealegi, 
et kiretööstuse vigurite taustal saab iga normaalne mees äpuks tembeldatud. 


Kõik need öösiti patja nutetud või muul viisil peidetud pisarad võivad 
viia seksuaalse kurnatuseni enne, kui seksini jõuabki. Kui ta armastus neiu 
vastu on suurem kui hirm, et mind sellisena kui ma olen ei armastata, siis 
ta leiab neiu, kes hindab kõigepealt hingearmastust ja isegi kardab seksi nii, 
et noormees peab olema julgustav pool, siis ta seksuaalvahekord õnnestub. 


Hea seegi. 

Noor mees jätkab püüdlikult naise õnnelikuks tegemist, oskamata 
pidevat ülipüüdlikkuse pinget ohuteguriks pidada. Ta matkib ülimehelikke 
eeskujusid, peites oma kahtlused õnnestumiste varju ja on oma armumän- 
guga isegi rahul. Aga kui vaatamata normaalsele suguelule lapsi ei tule, siis 
sperma uuringutel selgub, et tal ei ole liikumisvõimelisi spermatosoide. 
Need on hirmunud kurbuse koorma all maha surutud ja ootavad, et koorem 
ära võetakse. 

Kui aga noormehe hirin on oma alaväärtuslikkuse pärast väga suur, 
siis ta tõmbabendale ligi seksi tehnilist poolt väärtuseks pidavat tüdrukut ja 
siis võib ta esimene vahekord ebaõnnestuda. Hirm seksi kui enesealanduse 
ees võib määrata kogu edasise elu. Kes ei üritagi enam, kes kogub liiga 
pikka aega julgust, kelle seksuaalfunktsioon jääbki ebatäiuslikuks, kes 
hakkab koos alkoholiga või ilma selleta jõuvõtteid kasutama. Üks ene- 
setõestuse moodus on hüperseksuaalsus, millega kurnatakse ennast ja 
partnerit, ent rahulolu ei tule. 


Need teised inimesed, kes ei oska nutta, häbenevad oma nuttu, mis 
neist aeg-ajalt siiski välja murrab, püüdes ületäituvat kurbusekarikat veidigi 


tühjendada. 


Häbi on süütunne. 

Nende inimeste hirm, et mind ei armastata, on kasvanud hirmuks 
süüdi olla, hirmuks oma süüd välja näidata. Seda kõike need inimesed 
loomulikult ei teadvusta ja paljud ei tahagi teadvustada. Tahavad jätta 
lihtsalt tugeva inimese mulje, mõistmata, mida tähendab tugevus. 

Keha häired ja haigused sõltuvad kurbuse vaoshoidmise ehk allasuru- 
mise suurusest. Arvatakse, et: 

- vaoshoitus on intelligentsuse tunnus 
- vaoshoitus on tugevuse tunnus 
- vaoshoitus on väärikuse tunnus. 

Jah. Aga ainult hirmunud inimese jaoks. Julge inimene ei ole vaoshoi- 
tud, tema on tasakaalus. Seepärast ei pea ta iseenese sees olevat looma vaos 
hoidma. 

Kurbuse surmamine 


Kuna pisaraid peetakse nõrkuse ja ka ebaintelligentsuse tunnuseks, siis 
enamik inimesi püüab pisaraid vaos hoida. Kurbusel on ükskõik, kas teda 
hoitakse tõsise või naeruse maski taga kinni. Vahe on selles, et naer, millel 
on kuulmist ära petev efekt, sunnib kurbus: suuremaks kasvama, muidu 
tema vabaduse vajadust ei märgata. Kurbuse allasurumine ehk vaoshoid- 
mine võib muutuda näiliselt täielikuks kurbuse puudumiseks. Nimetan seda 
kurbuse surmaks. Kurbuse surmamine võrdub iseenese surmamisega. 


Iga energia on meie olemasolu ehitusmaterjal, mille kontsent- 
reerumine viib selle energia materialiseerumisele. 


Kurbus ja julmus on ühe terviku kaks otsa. Kurbuse allasurumise 
iseärasustele vastavalt tekivad tema materialiseerumise erinevad 
raskusastmed, millistele vastavad konkreetsed haigused: 


KURBUS 


I. Sissenutmise staadium VESI 
A. Isiklik probleem tekitab piiratud patoloogia — vedelike kogune- 
mine organitesse (tsüstid) või õöõntesse (südamepauna, kop- 
sukelmesse ja kõhuõõnde ning kolju sisse). 
B. Üldine probleem tekitab üldise ehk kogu keha haarava patoloogia 
- tursed. 
II. Puise tuimuse staadium PUU 
A. Isiklik probleem — healoomuliste, õõnsuseta kasvajate teke. 


B. Üldine probleem - rasvtõbi. 
HI. Kivise tuimuse staadium KIVI 
A. Isiklik probleem — kivitõbi. 
B. Üldine probleem - ateroskleroos ja teised skleroosid. 


JULMUS 


TV. Metalne staadium METALL 
A. Kerge metalne staadium — organi või koe töövõime hävine- 
mine. 


B. Raske metalne staadium - vähktõbi. 


Jätke meelde: isiklik probleem tähendab, et inimene vaevab oma 

isikliku elu pärast südant. Kui ta hakkab maailma pärast muretsema ja tahab 
ilma teiste inimeste nõusolekut küsimata maailma heaks muuta, siis tema 


haigus laieneb kogu kehale, muutub üldiseks. 


Kurbuse, aga ka igasuguse teise stressi allasurumise mehhanismi 
mõistmiseks kujutage ette, et Teil on üks suur küps arbuus. Te panete ta 
mahlapressi sisse ja hakkate pressima. See on põhimõtteliselt sama kui 
öelda, et hea inimene teeb hea eesmärgi nimel halba. Pressija pressib 
arbuusist mahla. Pressija on intelligentne — seega hea. Eesmärk on 
intelligentne — seega hea. Halba tehakse ainult kurbuse energiale. Kuna 
nähtamatut energiat ei peeta millekski, siis tema surmamine oleks nagu 
mitte miski. 


Mida selline mõistmatus põhjustab, seda püüan selgitada alljärgnevalt. 


I. Sisse nutetud kurbus 


See on aktiivne, kurbuse häirivast tundest ja pisaravalmidusest va- 
banemise lootuse staadium ehk aktiivne kurbusele reageerimise staadium. 
Välja nutta ei julge ja ei taha, aga nutmata olla ei saa. Kui see inimene enda 
pärast nutab, siis kindlasti juhul, kui kedagi nägemas ei ole. 


Sellist inimest võivad nutjad häirida, sest need panevad ka tema 
nutma. Ta võtab teiste kurbuse märkamatult endasse ja ei saa aru, et ta 
nutab lisaks enda kurbusele enda sisse ka teiste kurbuse. See on nn. kõigest 
südamest teistele kaasahaletsemine, mis toimib nii, nagu oleks ise sü- 
dantlõhestava nutu pooleli jätnud. Ta petab ennast sellega, et meel läks 
teise nutust haledaks ja ta nuttis teise pärast. Raskeks muutunud süda ütleb 
talle, et ta valetab, aga ta ei kuula südame juttu. Ta arvab, et südamel on 
midagi viga. Nende sõnade taga mõtleb ta südame haigust. 

Ahastamine enda või teiste töö, lootusetu olukorra, pisikese igapäeva- 
elu probleemi või suure maailmaprobleemi pärast - see kõik on sisse jäetud 
kurbus. 

Ahastus on kontsentreeritud kurbus. Vahel öeldakse: mul on õudne 
kassiahastus. Mida see tähendab? 

Õudus on kontsentreeritud hirm, mille puhul enam ei joosta. 
Õudus ei lase ei mõistusel ega jalgadel enam liikuda. Kass on sümboolselt 
vabadus. Mõttekeelde ümber tõlgituna tähendab see mõiste hirmutavast 
sundolukorrast tekkinud väljapääsmatust, mis on viinud hirmu ja kurbuse 
täieliku blokeeringuni. Kõik koguneb sisse. Kurbus kuhjub inimese sisse 
hoopis teise nime all ja palju ohtlikumal hulgal. 


See on nagu arbuusist mahla väljajooksmise staadium. Mida 

rohkem vajutada, seda rohkem jookseb, kuni enam ei jookse üldse. Selle 
asemel, et iga erituv pisar vabaks lasta, et ta tiibu sirutades oma soovile 
vastavalt nelja tuule poole lendaks, paneb kurbuse vaos hoidja pisaratele 
kogumisanumad alla. Kes paneb pea kui anuma, kes paneb jalad kui 
anuma, kes paneb kõhu, kes selja, kes südame, kopsu või maksa, kes palju 
anumaid ühe korraga. Kõik oleneb sellest, missugused probleemid inimest 
kurvastavad. 


Sisse nutmise staadiumi kurbusest tekivad: 
- tsüstjad ehk põisjad healoomulised kasvajad 
- vedeliku kogunemised organitesse ja öõntesse 


- tursed üksikutes organites ja kudedes, piirkondades või üle 
kogu keha 


Tsüstid võivad olla nii pisikesed, et ei tekita üldse vaevusi. Nad 
avastatakse sageli juhuleiuna. Aga nad võivad olla ka giganttsüstid, mille 
kasvukiirus ja iseloom on ettearvamatud. Tsüstide ravi ei tohi eba- 
määrasesse kaugusesse edasi lükata. Lihtsalt niisama ei ole neist ükski 
tekkinud, lihtsalt niisama nad ka ei kao. Ükskõik, kas neid ravitakse 
medikamentoosselt, kirurgiliselt või ebatraditsiooniliselt, peaasi, et nad 
olematuks muutuksid. 


Selge on see, et mina eelistan mõtteravi, aga soosin väga ka taimeravi 
kombineerituna dieediga. Tean, kui säästvalt ja sügavalt toimib 
homöopaatiline ravi. Mõistan, et hirm kiirustab inimest medikamente 
neelama. Kurvastan, kui inimene jääb organist kirurgilise raviga ilma. Ja 
olen õnnelik, kui inimene selle kannatuste kadalipu lõpus mõistab oma 
haiguse põhjust ja selle vabastab, et haiguse energia ei kanduks teise 
organisse. 


Vaba vedeliku teke organisse või õönde võib olla uskumatult kiire. 
Meditsiinitöötajad teavad seda. Aga meeleparandusega vaba vedeliku kadu- 
mine organist või õõnest võib olla samuti uskuinatult kiire. Seda imet 
keeldub koolimeditsiin kahjuks uskumast. 


NÄIDE ELUST. 


Ühel noormehel võeti kahe päeva jooksul ühe kopsu kelme õõnest 
kuus liitrit vedelikku välja. Ilma arstide abita oleks ta elu võimatuks 
muutunud. See oli tema põhihaiguse tüsistus. 


Kopsukelme haigestumine väljendab vabaduse piiramise prob- 

leeme. Kopsukelmel on kaks lestet: 
1) kopsupoolne - kelme haigestub, kui inimene piirab iseenda 
vabadust, 


2) rindkere seinapoolne - kelme haigestub, kui teised piiravad 
tema vabadust. 


Vedeliku eritumine ja imendumine toimub mõlemal juhul, ja vahet 
saab teha ainult kolmanda silmaga vaadates. Siin võib haige aidata tavaarsti 


diagnostikas. 


Sellest ajast alates, kui ta ennast mäletas, oli ülisuur kohusetunne tema 
au ja uhkus. Ta ei osanud seda pahaks pidada, sest oli sellega harjunud. Ta 
oli ori, kes rääkis endale nii, nagu temale räägiti — nii on vaja, nii peab ja 
teisiti ei ole suuri eesmärke võimalik saavutada. Keegi ei taibanud sellelt 
noorelt inimeselt tema tahtmist küsida. Oma tahtmises hea olla, leppis ta 
sundolukorraga, mis tõotas teda ükskord teistest paremaks teha. Pärast ühte 
ebaõnnestunud spordivõistlust, mil teda inetult süüdistati, ta haigestus. Ta 
kartis saamatu olla ja oli kõik teinud, et mitte saamatu olla, aga teda 
süüdistati saamatuses. Vaoshoitud eluvõitluse viha murdis haigusena 
välja. Ta vihkas ennast viletsana. 

Ta oli sportlane, kes oli harjunud endast maksimaalset välja pigis- 
tama. Ta unistused purunesid, aga mehisus ei lubanud selle pärast nutta. Ta 
oli ohverdanud ennast eesmärkide nimel, nüüd pidi ohverdama elu nimel. 
Ta ei olnud kunagi midagi enda tahtmise järele teha saanud, ta oli ennast 
aina ohverdanud, ja nüüd pidi ta end veel rohkem piirama. Enne jooksis ta 
kurbus treeningul higina välja, nüüd keelati sport ära. Kurbus kuhjus. 


Ta tahtis kõigile head, aga ei olnud enam võimeline seda tegema. Ta 
nägi teiste hädades süüdlasena iseennast ja kogus nii enese kui teiste 
kurbuse endasse. Vahel ta nuttis patja, aga häbenes oma nõrkust. Häbi 


süütundeks ei osanud pidada. 
Ta muutus iseenda kurbuse vangiks ja ei osanud loomulikult selle 
peale tullagi, et tema kurbus tõmbas sisse: 
1) vanemate kurbust luhtunud lootuse pärast, mille põhjuseks oli 
poja haigus 
2) õpetajate ja treeneri kurbust, keda ta oma haigusega kurvastas ja 
kelle ilusad plaanid tema haigus segi lõi 


3) arstide rõõmutust, kelle kuiva käsu vastu ta protestis ja kes ei 
arvestanud tema vajadusi ega pidanud teda aruka jutu vääriliseks 

- tal oli kõigist kahju 


4) abitute inimeste elu kurbust, mida need õnnetud ise ei tahtnud 
parandada, kuigi noormees tahtis kõigest hingest aidata. 


Eriti kurvastas teda see, et arstid rääkisid minu kohta väga halvasti. 
Noormees tundis, et ta oli mõtteraviga ja taimedega just jalad alla saanud, 
ka meditsiinilised näitajad normaliseerusid tasapisi. Ta tundis end tervena, 
aga mina kahtlesin, et see on näilise heaolu petlikkus. Ta soovis, et ma 
eksiksin. Siis tuli, nagu välk selgest taevast, arstide kallaletung tema 
ainukesele ellujäämise lootuse õlekõrrele — ja ta oli jälle maatasa tehtud. 


Kahjuks olid tema vanemad arstidega ühel nõul välja naermas kõike, 
mis oli sellele noorele inimesele püha. Ma olin veennud teda nii kiiritus- 
kui ka keemiaravi vajalikkuses, mille vastu tema hing protestis. Aga tema 
kaitsekõnet ei kuulatud. Kõik see tekitas temas äärmusliku ahastuse, sest ta 
usk enesesse ei olnud veel nii tugev ja toetamas, peale minu tal kedagi ei 
olnud. Ahastust kurbuseks pidama õppis ta läbi kannatuse. 


Mitte igaüks ei suuda taastada usku valgesse, mis on poriga mustaks 
loobitud. Tema suutis, ja läks edasi. 


Et elu sinusoidil on häid ja halbu aegu ja et pettumised kipuvad 
kallale, kui kõik tõusujoones ei lähe, on inimlik. Ometi on tema tahe tugev 
ja tema noor hing otsiv ja leidev. See, kuidas ta on ennast aidanud, on ime. 
Usun, et edaspidi jätkuv on veel suurem ime. Aga kurbust vabaks lasta on 
tal veel palju vaja. 


Tursed tekivad, kui kurbus on pidev. Pidev turse muutub tasapisi 
täidluseks ehk rasvtõveks, sest vesi on rasvade ehitusmaterjal — viha teine 
nimi on kurbus. Turset võib-olla ei pandud tähelegi. 


Mahla pressimise kiirusest sõltub mahla kvaliteet. Kes kiirustamisega 
arvab rohkem saavat, see ei mõtle, et ühes arbuusis ei ole nagunii rohkem, 
kui temas on. Kiiruse tõustes läheb ka viljaliha mahla sisse. Analoogselt 
võivad eritised kudedes ja organites olla vesisest läbipaistvusest kuni paksu 
püdela massini välja, muutudes täiskoelisteks kasvajateks. 


Näiteks: 
- ateroom ehk puderkasvaja, mis tekib naha näärmekäikude um- 
mistumisest 


- lipoom ehk naha aluskoe rasvkasvaja, mis kogub endasse 
rasvkudet 

- dermoid ehk sugunäärmete nahkpõiskasvaja, milles võib olla 
väga erinevaid mitmekesise konsistentsiga kudesid, sageli püdelat 


rasva; 
- teratoom ehk kaasasündinud segakasvaja, mis sisaldab samuti 
väga erinevaid kudesid. 
Tähtis ei ole mitte nende haiguste erinevus, vaid nande tekke põhimõt- 
teline sarnasus. 


II. Puiselt tuim kurbus 


Kui kurbust nagu arbuusi nii palju on kokku surutud, et ta enam 
arbuusi moodi välja ei näe, sest temast on vähegi vedelam osa välja 
pressitud, ja ta on kui puutükk, siis on tekkinud kurbuse allasurumise 


puise tundetuse staadium. 


Vahel öeldakse mõne inimese kohta, et ta on tuim nagu puutükk. Puu 
on pehme, kerge ja soe. Samasugune on puiselt tuim inimene. Selline 
inimene mõistab nutjaid, aga ise ei nuta. Ta aitab, kui tullakse abi küsima, 
aga is2 end parema meelega pakkuma ei lähe. Seda inimest võib nutuga 
tema pehmuse ja hingelise soojuse pärast ümber sõrme keerata, aga iga 
korraga muutub ta puisemaks. Kui tema hingele kõvasti haiget teha, siis ta 
muutub kevadiseks mahlakaseks. Ta nutab harva, aga kui nutab, siis 
põhjalikult. 

Kuidas sellist staadiumi ära tunda? 


Näiteks Te ei saa aru, miks Te elu vastu nii ükskõikseks olete 
muutunud. Te hoiateärritavast vaistlikult eemale. Häda nagu polekski, sest 
kusagilt ei valuta. Seal, kus enne oli haigus, on hoopis tuimus. Rõõmu ei 
ole, aga see on parem kui rõõmu ja kurbuse vahel perdeldav emotsionaal- 
sus, ning Te lepite olukorraga. Võib-olla olete isegi õnnelik, sest suudate 
intelligentse inimese kombel olla igas olukorras vapper. Ja kui keegi 
pöördub Teie poole abi saama, siis enne, kui oma võimaluste üle mõtlema 
hakkate, olete juba abistamise hoos. Kui Teilt küsitakse, miks Te nii kurb 
olete, siis võite väikest torget hinges alla surudes suuremeelselt öelda: “Mis 


te nüüd! Kurb ma küll ei ole.” 
Puiselt tuimast kurbusest võivad tekkida: 
- kõikide kudede koelised vohandid ehk paksendid 
- kõikide kudede healoomulised kasvajad 


- üleüldine kasvamine ehk rasvtõbi 

Kõik eelpoolnimetatud kurbuse allasurumise väljendajad võivad vabalt 
samaaegselt esiteda. Näiteks rasvuma (1) hakanud inimesel on tursed 
labajalgadel (2), lipoom turjal (3) ja kilpnäärmes tsüst (4), mis vahel tundub 
suurem, vahel väiksem (5). 


See tähendab, et see inimene püüab kõigest väest muutuda kurvastava 
vastu tuimaks (1), aga kuna ta kardab südametuks muutuda, siis ei ole see 
tal õnnestunud. Kurbus igapäevaste majandusprobleemide pärast jääb välja 
nutmata (2), ses: ega see ei aitaks. Ta kannatab ülinõudlikkuse käes, mis 
aeg-ajalt tema kannatuse proovile paneb, aga ta on saanud ikka sõnal sabast 
kinni (3). Ta ei 1äe oma nõudlikkuse kasvamist, aga ta tunneb suhtlemisel 
kasvavat pinget. Ta tunneb enda oskamatust suu õigel kohal ja õigel ajal 
lahti teha, ja see ajab teda nutma (4). Aga ta ei taha tühja asja pärast teisi 
oma nutuga häirida. Tema ahastuseks läheb suu tahtmatult valel kohal ja 
valesti lahti ning pisarate pärast on ta pidanud häbi tundma. Ta ei mõista, 
miks tema, kes ta õelaid on vihanud, ise õelaks on muutunud, ja vahel 
valab oma õelust juba lustiga välja (5). 


Kõik need muutused on kehapinnal näha või käega katsuda. Mida see 
tähendab? See tähendab, et see inimene tahaks elada oma nimetatud stresse 
väljapoole, tahaks näidata neid välja, ent ei tee, mida tahab. Ta ei suuda või 
ei taha enam oma viha alla suruda, ent välja räusata ka ei julge. Ta võib 
pidada takistuseks keda tahes, tegelikult on probleem temas endas. Ta võib 
arvata, et keegi gi tea midagi, tegelikult teavad kõik tema probleeme ilma, 
et ta oleks rääkinud. Teised kannatavad tema bioväljas olles, aga tema 
mängib jaanalindu. Niikaua, kuni häda ei ole väljakannatamatu, püüab ta 
ära kannatada. 


Pisikeste asjade pärast ta ei virise ja nende pärast arstile ei tule. 
Nendega on ta harjunud. Neid pisiasju on tal palju, aga enne veidi 
selgitavat eeljuttu. 


Limaskestad väljendavad suhtumist valelikkusesse. 
Nahk väljendab suhtumist aususesse. 
Nägu väljendab suhtumist näilisusesse ehk illusioonidesse. 


Limaskestade normaalne seisund on paras niiske. See tähendab, et 
kurbus on energia, mida peab parasjagu olema, muidu ei teaks me, mis on 
rõõm. Kui limaskestad on normaalselt niisked, siis see tähendab, et inimene 
suhtub valelikkusesse normaalselt. Kelle limaskest haigeks jääb, see on 
hakanud valelikkust vihkama. Mida kurjem viha, seda kurjem haigus. 


Valetamisse suhtuvad kõik loomulikult halvustavalt, kuigi peaks 

suhtuma mõistvalt. Kes mõistab, et valetab see, kes ei julge tõtt rääkida, 
see suhtub valetamisesse juba mõistvamalt ja ise nii kergelt, kui varem, 


valetama ei hakka. 


Aususesse suhtuvad kõik loomulikult hästi. Kuidas saab siis suhtu- 
misest aususesse tekkida haigusi? Et seda mõista, peab teadma, mis on 


ausus. 


Kõigepealt öelge — mis on tõde? Tõde on elu kahepoolsus ehk see, 
et igal asjal on kaks otsa. Ei ole halba ilma heata ja ei ole head ilma 


halvata. 


Mis on ausus? Ausus on halva välja näitamine. Aus on see, kes 
oma halba ei peida. Kas Te teate ühtegi üdini ausat inimest? Mina isiklikult 
tean ainult pühakut Sai Babat. Ta ei peagi midagi varjama, sest ta on 
tasakaalus inimene. Teda ei nimetata mitte ilmaasjata elavaks Jumalaks 
Maa peal. Ta on täielikult vägivallatu ja sundimatu. 


Niisiis - nahk väljendab suhtumist sellesse aususesse, mida inimene 
aususeks peab, aga mis tegelikult on vale — see on hoopis hirmunud inimese 
tahtmine olla aus, samas oskamata seda olla. Hirrnunud inimese abitus 
valeliku aususe ees teeb ta kurvaks ja kasvatab ta nahale paksendid, isegi 
kui ta nii ei mõtle, ja seepärast seda kõike ei teadvusta. 


Nägu väljendab suhtumist näilisusesse ehk illusioonidesse. Hir- 
munud inimese igatsus illusioonide järele paneb elu edasi liikuma. Aga kui 
inimene ilusasse sõnadevahtu uskudes elult petta saab, siis muutub ta 
illusioonide vastu vihaseks. See viha algab tasapisi ligi hiilivast kurbusest, 
et kõik ei ole nii, nagu on ilusates muinasjuturaamatutes või seal kus meid 
ei ole. Niimoodi tasapisi hakkab ka näonahk paksenema ja köbrukesi 
koguma. 


Pidev kurbus mõne konkreetse illusiooni luhtumise pärast tekitab 
pidevalt kasvava köbrukese ehk papilloomi. Aga pidev kurbus kõikvõima- 
like igatsuste täitumatuse pärast teeb näonaha krobeliseks ja inetuks nii, et 
parim kosmeetikki ei suuda aidata. 


Kui inimene tahaks oma temperamenti välja elada, aga ei ela, siis 
tekivad kehale pigmentlaigud või pigmenteerub papilloom. Temperament 
väljendab kirge. Vangitsetud kirg teeb inimese kurjaks. Seepärast on 
elupuhuselt tekkinud pigmenteerunud papilloomid, mida sageli ärritatakse, 
vähile kalduvad. 


Inimene, kelle jaoks elu väline hiilgus on esmatähtis ja kes elab nii kui 
linnukene oksa peal, selle näonahk on siidine ja kaunis niikaua, kuni elu 

õppetunnid temagi jaoks tarvilikuks osutuvad ja takistused ta teele veere- 
vad. Kes tühja elu elab, selle nahk võib olla elu lõpuni ideaalne ja ta 
hoolitseb selle eest kui maailma suurima väärtuse eest, sest ta elatub selle 
naha ilust. 

Mida tähendab “tühja elu elama”? 

Te teate, et keha väljendab hingeelu. On väga kauneid inimesi, keda 
tänapäeval oleme harjunud nimetama modellideks, missideks, ilu- 
ideaalideks jne. Need inimesed on eelmises elus väga palju kannatanud ja 
ei ole oma kannatuste pärast maailma peale tigedaks muutunud. See ei 
tähenda, et nad pole vigu teinud. Käesolev elu on neile nagu puhkus ehk 
tühi elu. See on nagu proovikivi, mis paneb nende arenguteele katsumuse — 
kas nad lähevad ainult välise ilu õnge või ei. Paljud lähevad, ja nende 
inimpotentsiaali areng peetub. Seepärast peetakse eriti ilusaid inimesi 
rumalateks. 

Ilu tavatsetakse jagada kaheks: 

- nukulik ilu 
- hingestatud ilu. 

Hingestatus on ideaal, seepärast rõhutatakse järjest enam erilist 
hingestatud ilu isegi seal, kus keegi vaatajatest seda ei leia. Kes reklaami 
ohvriks langeb, see õpib läbi ohverdamise. Võib vaielda ja solvuda 
hinnangute pärast, aga paraku on tõesti väga vähe eriti ilusaid inimesi, kes 


oma ilusat keha eesmärkide saavutamiseks ära ei kasuta. See ei tähenda, et 
eriliselt ilus inimene sellele tasandile jääbki, ja hingeharimisele “ei” ütleb. 


Väliselt mitte eriti ilusad inimesed on üldteada tunnustatud töö- 
inimesed, keda võib usaldada, sest nemad loodavad oma teadmistele ja 
oskustele. Kui nad ainult oma keha alavääristama ei hakkaks. Kahjuks 
lähevad nad välise ilu absolutiseerimise õnge ja peavad oma alaväärsus- 
kompleksi pärast palju kannatama, enne kui mõistavad elu ja iseenda kohta 


selles elus. 


NÄIDE ELUST. 
Ühel inimesel oli otsmikul vasaku kulmu kohal, kohe näo kesk- 
joone kõrval käsn, mis aastakümnete jooksul oli märkamatult suurenenud. 
Ta ei teadnud, et seal on jämesoole alaneva osa energiapunkt, mis ütleb, et 
sellel inimese ei ole kunagi olnud lootust, et mehed midagi asjalikku 
teevad. Juba tema ema arvas nii ja tütar polnud teisel arvamusel, seepärast 
käsn kasvas. Tema meelest teevad mehed suuga suuri linnu, aga käega ei 

kärbsepesagi. Tal polnud usku ega lootust millessegi ja nutmisest oli ta 
väsinud. Milleks armastus, kui tervist ei ole — oli tema arvamus. See 
tähendab, et tema him, et elu teda ei armasta, oli blokeerinud tema V, VI 


ja VI tšakra ning kasvanud kurbuseks. 


Peavalud ehk turse ehk kurbuse kogunemine ajusse näitab, et see 
inimene eiusu millessegi ega kellessegi. Ta usub ainult ravimitesse, milleta 
ta tundigi elada ei saa. Ainuüksi teadmine, et tabletid said otsa, ajab 
hulluks. Narkomaaniks ta endei pea ja narkomaaniat ta vihkab. Kui küsin, 
mis narkomaania on, siis ta teab, et narkomaan on üks hirnus inimene. Ma 
solvaksin teda hingepõhjani, kui ütleksin, et ta viha on kurjuseks kasvanud. 


Ta näonahk on juba noorusest saadik kortsuline ja toonuseta. Suunur- 
gad on allapoole, sest tal ei ole kunagi olnud usku oma illusioonide 
täitumisse. Lootusetus teeb koed lõdvaks. Ta on pidevalt end teistest 
paremaks pidanud, teiste puudustele tähelepanu osutanud, aga keegi ei 
tunnista tema paremust. Ta peab teisi kadedateks ja ei mõista, et teistes 
näeb iseennast. Lootus, et kõik need halvad, keda tema on tahtnud heaks 
muuta, muutuvad heaks, on täielikult kadunud. Ta vihkab elu. Ta peab 


peaniseks õnneallikaks raha. Aga raha on vähe. 


Ta peab end heldeks inimeseks, aga mäletab täpselt, millal, kui palju 
ja kellele ta andis. Ta pahameel, et teised igavesti tänulikud ei ole, tekitab 
enesehaletsuse. Ta ei mõista, et tema heldus on tegelikult liigkasuvõtjalik 
arvestus — mina aitan sind praegu hädast välja, siis oled sa mul igavesti 
peos. Kui talle seda öelda, siis ta ei tunnista seda mingi hinna eest. 
Saamahimuline arvepidamine kulude ja tulude üle on tema meelest korra- 


likkus. Tema seedetrakt räägib vastupidist. 


Ta ei kurda mulle ka kõhukinnisust, kuigi kasutab aastaid kõhulahtis- 
teid. Tema alanev käärsool on paakunud fekaalmasse täis. Soole sein on 
üldiselt paksenenud ja tundetu. See tähendab, et ta on oma lootusetuses 
kaotanud usu, et elu võib veel heaks muutuda. Ta on iseenda kõlbmatuses 
absoluutselt kindel ja seepärast ei jaga ta oma armastust ka kellelegi teisele. 
Teisiti öeldes — ta koonerdab armastusega. Kõik on ju tema vastu halvad, 
milleks neile hea olla. Tema hirm, et tema armastust ei vajata, on nii 
äärmuslikult suur, et ta ei ütle, et talon hirm - ta ütleb: ta teab kindlalt, et 
keegi teda ei salli. Ta võitleb, et tõestada neile mittesallijatele, et need teda 


ei salli. 
Tema sigmasool on lai ja toonuseta fekaalmasside mahuti. See 
tähendab, et ta on lootusetusest suretanud oma kurbuse ehk viha 


valetamise ja varastamise vastu. Kes see jõuab nii palju vihastada ja 
nuita, maailmas ju tema meelest muud ei olegi kui ainult vale. Kõik aina 

räägivad, aga valetamise ja varastamise vastu midagi ette ei võta ja ausad 
inimesed peavad kannatama. Nii arvab see elus kibestunud inimene ja ei 
saa aru, miks ta põis aina sagedamini haige on. Põide kogunevad tundeelu 
kibestumised. Haisev uriin räägib, et selle inimese tundeelu kibestumised 
on seotud tema valetamistega. 


Oma valet ta valetamiseks ei pea, sest tema varjamised ja hädavaled 
on ju ikka kellegi või millegi nimel. Kes teda kunagi on vales süüdistanud, 
sellele ei anna ta seda pattu kunagi andeks. Ta räägib, kui hea ta teistele on 
olnud. Öeldu kummutab ta kohe jutuga, et teised teevad talle ainult halba. 
Ise ta seda vasturääkivuseks ei pea. Tal on oma õigus. Kui õpetan, et andke 
teistele andeks, siis ta ruttab kohe kinnitama, et ta on väga südamlik 
inimene, kes onalati kõigile kõik andestanud. Ja kohe järgneb üksikasjaline 
kirjeldus, mida kõike need halvad teinud on. Ta ei võta kuulda tõsiasja: kes 
kogu südamest andestab, see enam halba ei mäleta. Ka kõige parema 
tahtmise juures mitte, sest halb on andestamisest heaks saanud. 

Ta ei tunnista, et on vaid suusoojaks andestanud ja on minu peale 
siiralt solvunud, et ma temast nii halvasti mõtlen. Ja andeks paluda ei ole 
tal midagi, sest ta pole kunagi kellelegi halba teinud. Ta on ainult head 
tahtnud. Ta on tulnud minu juurde heas usus, et hea inimene võtab ta 
halvad hädad ära, aga ta on pettunud. Ühes langeb meie arvamus ühte: 
mõistmatutele kõrvadele ei tasu oma suud kulutada. 


Jätke Teiegi see tarkus meelde ja kulutage oma aega parem 
iseendale. Sellised inimesed ei kuule õpetust, nad õpetavad teisi. 
Tema pärasoolest on aastaid tagasi eemaldatud polüüp ehk allasuru- 


tud kurbusrahulolematusest tööde ja tegemiste tulemuse pärast. Tema 
hädaldamist ja hoiatusi pole kuulda võetud ja sellepärast on kõik halvasti. 


Head taei näe. 
Võiks küsida, kas selles inimeses on midagi peale kurbuse veel. On 
küll. Ligi 51% temast on suurepärane inimene. 


Kui inimene tahab veel tugevam olla ja ennast kurbusest mitte häirida 
lasta, siis ta surub kurbust üha allapoole. Puustki saab vett välja pressida, 


kui tahetakse. 
III. Kiviselt tuim kurbus 


Pressides on puust kivi tekkinud. Kivi on kõva, raske ja külm. Sellist 
inimest iseloomustatakse kui kivikõva ehk järeleandmatut, aga ka südame- 


tut. 

«Ta on külm, tema juurde end soojendama ei minda. 
* Ta on raske, tema juurde südant kergeks nutma ei lähe. 
«Ta on kõva, teda juba oma pilli järgi tantsima ei panda. 


«Tema nutma ajamiseks peab tema hinge eriliselt hella kohta 
torkama. 

See on nn. tugeva inimese tüüp. 

Kui Teil on kivitõbi, siis oletegi oma emotsioonid kivistanud. Kive 
võib olla väga erinevates organites: neerudes, põies, sapipõies, lümfi- 
teedes, süljenäärmetes, pisarakanalites, jne. Maailmas on teada kurioosseid 
juhtumeid, kus inimeste jämesoolest on kirurgiliselt eemaldatud kuni 10 
kilogrammi kivistunud fekaalmassi. 


Üleüldist kivistumist nimetatakse ateroskleroosiks ehk lupju- 
miseks. 


Te ei saa aru, miks pea on raske ja nüri ning kust see ateroskleroos 
tuli. Te ei ole ju õgard, kes pidevalt pekiliha ja kanamune sööb ning ahju 
peal magab. 

Kolesterooli tõus märgib inimese maksimalismi ehk tahtmist kõike 
korraga ja ruttu saada. 

Selline mõttelaad sunnib inimest kõike korraga ja ruttu tegema, ka 
sööma. Seepärast seostatakse ateroskleroosi otseselt söömisharjumistega, 
kuigi see on vaid eesmärgi saavutamise vahend ehk vahelüli põhjuse ja 
taga jär je vahel. 

Kivistunult tuim inimene on jäik ja enesekindel ning seepärast võib 
jääda mulje, et tal on alati õigus. Kui keegi temaga vaidlema ei hakka või 
talle tema jäikust otse näkku ei paiska, siis ta ei tarvitse seda ise aimatagi. 
Temal on ju õigus. 

Mida rohkem on sellise inimese ümber kõigega nõus olijaid, seda 
suuremaks kasvab tema ateroskleroos, mis viib nõdrameelsusesse. Nõd- 
rameelsus räägib, et selle inimese juhtimise all ei tohi enam edasi minna, 
see on ohtlik. Ta ütleb, et kui teist enne keegi seda ei taibanud, siis nüüd 
olete sunnitud taipama. Loodus aitab hirmunutel ühel nõul olijail jäigas- 
tunud mõttelaadi käes hukkumisest pääseda. 


Kui keegi Teie käest küsib, et miks Te nii kurb olete ja kui Te ütlete 
külmalt: “Mida siin kurvastada? On need pisarad enne kedagi aidanud?” 
siis tehke järeldus. Kui pärast veel imestada, miks need emotsionaalsed 

inimesed teistele oma tujusid peale suruvad ja teisi häirivad, siis mõelge 
veel. Te võite hädaldajatele ülalt alla vaadata niikaua, kuni ühe pingelise 
lahendamata probleemi kõige ebasobivamal hetkel niidab Teid kivi liikuma 
hakkamise valu — koolika. 

Kui hirmust hiljaks jääda jooksma hakkate, siis hakkavad ka 
kivid liikuma ja väljakannatamatut valu tegema. Enamik kividest avas- 
tataksegi seoses tugeva valuhooga. See valu Teid enam emotsioonituks ei 
jäta. 

Aga kui selline inimene kategooriliselt ei salli mõttetut jooksmist ja 
enda painutamist kõigi tahtmiste järgi, siis talle tekivad liigestesse kivis- 
tised või luustumised. Liigesed väljendavad terviku elulist paindlikkust, 
mobiilsust, leplikkust, kompromissivalmidust, teistega arvestamist. 
Kujutage ette: mis oleks, kui liigesed Teie kehas ei liiguks. Te oleksite 
liigesteta puunukk. 

Kui vesi kiviks pressida ehk kui vesi limaskestades, nahas, lihastes, 
nahaaluskoes, rasvkoes, jm. erinevates pehmetes kudedes kiviks pressida, 
siis tekib skleroos. Kudede maht ja mass vähenevad. Medäitsiiniliselt on 
palju erinevaid keerukaid diagnoose, mida ma siinkohal si hakka välja 
tooma. Seda teavad arstid. Teile on vajalik teada skleroosi tekke põhimõtet, 
et ennast aidata. Kõik diagnoosid, milles üks osa on sõna “skleroos” ehk 
“sClerosis”, kuuluvad siia lahtrisse. 


NÄIDE ELUST. 


Tegelesin ühe mõnusa prouaga, kes oli terve aasta üritanud vastuvõ- 
tule pääseda, aga kui jälle telefonis eitava vastuse sai, siis ütes endale: “Ju 
ma pole veel nii küps. Tarvis targemaks saada.” Võttis aga uuesti raamatud 
ja hakkas otsast peale lugema, avastades iga kord uut ja iseendale määratut. 
Loomulikult seda kõike iseenda hüvanguks rakendades. Ühel päeval ta 
tundis, et on küps. Iseenesestmõistetavalt sai ta telefonist jaatava vastuse. 


Kui olin ta allesjäänud stresside sasipuntra suures plaanis lahti haru- 
tanud ja ta ära hakkas minema, siis ta ütles: “Muidu on kõik iuba hästi, aga 
trepist on veel raske alla minna.” Ütlesin: “See on ju Teie hirm saada ja 
olla alandatud, see pole veel vabanenud.” Ta oli nõus. Küsisin: “Mis 
diagnoos Teil meditsiiniliselt on?” Ta ütles vallatult: “Eks arvakse. ” — “Kas 
Sclerosis multiplex või?” — “Jah, aga enam ei ole.” Selgus, et paar nädalat 
tagasi oli ta lootusetu haiguse diagnoos maha võetud. 


Rõõm on näha mida arukas inimene oma tahtejõuga saavutada 


suudab. 

Kivistki annab paar pisarat välja pigistada, kui nutjad ikka häirivad ja 
oma süüdistamistega hinge peale käivad. 

IV. Suretatud kurbus 

Tahtmine elu häirivale toimele mitte reageerida ehk tahtmine elu käest 
mitte vähematki haiget saada, sunnib oma kurbust täieliku eitamiseni alla 
suruma. 


Kui kurbus on lõpuni alla surutud, siis näete pressi all arbuusi asemel 
rauatükki ja imestate kust see sinna sai. Ei mingit kurbust. Olete kurbuse 
suretanud. Kurbus saab alguse hirmust, et mind ei armastata. Te olete nad 
mõlemad suretanud ja nad kumbki ei häiri enam Teid. 


Rauast saab relvi valmistada. Suretatud kurbus on julmus. 


Märkamatult, ainult soovist vastupidav olla, on tekkinud julmus. 
Miks? Sest praeguse inimkonna arengutasandil on emotsioonid meie õpeta- 
jad. Positiivsed emotsioonid on juba õpitud tarkus, negatiivsed emotsioonid 
on veel äraõppimata tarkused. Negatiivsed emotsioonid ehk stressid 
ootavad, et me nad vabastaksime. Toimub see targa inimese kombel 
mõttetööga või rumala inimese kombel kannatades — tähtis on, et nad 
vabaneksid. Kes oma vabastamise lootuses stressid kui vangid nii alla 
surub, et nad surevad, see on julm enda vastu. Kes enda vastu on julm, see 
ei silita ka teistel pead. Julmus on hävitaja. 


Suretatud kurbuse väljendajaks on: 

1. Tuim tunne organis, kehaosas või kogu kehas. 

2. Surnud tunne organis, kehaosas või kogu kehas. 

3. Organi või kehaosa funktsiooni langus kuni täieliku elutegevuse 
katkemiseni nii, et peab organi või kehaosa kirurgiliselt eemaldama, muidu 
ta hukutab kogu keha. 

Näiteks: 

- silmad on, aga näevad halvasti või ei näe üldse 

- kõrvad on, aga kuulevad halvasti või ei kuule üldse 

- käed-jalad on, aga ei kanna või liiguvad halvasti või ei liigu üldse 

- suguelundid on, aga ei sigita lapsi või ei ole võimelised suguelu 
elama, jne. 


Kui sellises kurbuse suretamise staadiumis lisandub veel kurvastavat, 
mis rängalt alandab, siis tekib lisaks mädapõletik ja organ eemaldatakse 


192 


kirurgiliselt, muidu võib surra kogu keha. 


4. Kõik haavad pisikesest punktikujulisest torkest kuni suurte eluoht- 
like haavadeni sõltumata tekitajast. Haav võib tekkida traumast, selle võib 
tekitada kurjategija või kirurg, aga ka inimene ise, näiteks enesetapu 
eesmärgil. 

A. Vastavalt kurbuse suretamise suurusele on haava suurus. 
B. Vastavalt kättemaksuhimu suurusele on vereerituse hulk haavas!i. 


C. Vastavalt sellele, kelles inimene vaenlast näeb ja kelle käest oma 
elu heaks tegemist nõuab, tuleb abistaja: 


- kes kurja vihkab ja enda julmust ei tunnista, sellele tuleb 
kurjategi ja 

- kes riiki vihkab ja ennast riigi osana ei näe, sellele tuleb 
kirurg 

- kes iseennast oma saamatuse pärast vihkab, see surmab 
ennast ise. 


S. Kõik haiguslikud nahadefektid, mille suurus sõltub kurbuse sure- 
tamise ehk julmuse suurusest. 


Nii võib surnud tunne olla sõltuvalt eelnenud kurbusele erinevates 
kehaosades, organites, kudedes. Kellel on täie mõistuse juures olles tunne, 
et ta pea on fuim nagu sumul, või on käed-jalad pidevalt summud või veel 
mõni suurem või väiksem koht, sellel on viimane aeg meeleparandusega 
tegelema hakata. Kes ütleb oma elu probleemide kohta piltlikult ah, need 
on maha maetud - see on endas suretanud lootuse eesmärki ellu viia. 


6. Vähkkasvaja teke. 


Kui kurb inimene tunneb end abitult, siis ta muutub pahasoovlikuks a 
saab endale vähkkasvaja, mis samuti eemaldatakse, muidu sureb kogu 


keha. 


Kui sissenutmist peetakse õilsuseks, 
kui puist tuimust peetakse headuseks, 
kui kivist tuimust peetakse tugevuseks, 
siis pole võimalik mõista, miks hea inimene sureb piineldes. 


Nii, nagu maetakse oma tundeid ja mõtteid, nii maetakse ka nende 
väljendajaid — sõnu — ja nii saab maetud ka organ või kehaosa või kogu 
keha. Ja keegi ei nimeta energia suretamist vägivallaks ega julmuseks. 

Ometi ta seda on. Selline häving tõmbab ligi aitajat — kirurgi skalpelli. Või 
hauakaevajat. 
Inimene, kes tahab olla väga tugev, võib-olla isegi kõige tugevam, ei 
mõista, e: ülepiiriline tugevus on julmus. 
Ta suretab endas emotsioonid ja on nagu metallitükk: 
- raske ehk asjalik, 
- kõva ehk tugev, 
- külm ehk mõistlik, 
- elutu ehk tundetu. 


Sellises seisundis inimese organeil on oht saada eemaldatud. 

On olemas elutähtsad organid, milleta ei saa elada: 

1) Aju - inimeseks saamise, olemise ja jäämise organ - VAIMSUS. 

Inimeseks saada läbi sündimise on kerge, inimene olla on raske. 
inimeseks jääda veel raskem. 

2) Süda - armastuse organ — HINGELISUS. 

Armastust anda on kerge, armastust saada on raske, ise armastus olla 
on kõige raskem. 

3) Maks ja kõhunääre — ellujäämise organid — FÜÜSILISUS. 

Vihaga ellu tulla on kerge, vihaga elus olla on raske, vihaga ellu jääda 
kõige rasxem. 


Armastus sünnitab elu, viha hävitab elu. 
Hirm annab kõik õppetunnid. 


Laps on ema ja isa summa. Keha vasak pool väljendab isa, parem 
pool ema. Loodus on meile kinkinud elutähtsad paarisorganid, milledest 
ühe loovutamine tähendab suuremat koormust teisele, aga ometi võimalust 
edasi elada. Eemaldatud organ ütleb: “Kui enne aitasin mina enda ohver- 
damisega tasa teha sinu oskamatust näha naist või meest iseendas, siis 
nüüd on sul suurem vajadus iseenda hingejõuga mind hävitatud naise või 
mehena clavaks teha. Sa vajad seda. Ma olin sulle sinu sisemise tasakaalu 
jaoks väga tähtis, aga sa ei mõistnud seda enne, kui mu kaotasid.” 


Kilpnääre - suhtlemise ehk tingimusteta armastuse ära õppimise 
organ. Oskamatus suhelda on selle tsivilisatsiooni põhiprobleem. Oskus 
suhelda an oskus elada. Kilpnäärmel on kolm sagarat. Vasakpoolne 

väljendab oskust suhelda meessooga, parem näitab oskust suhelda nais- 
sooga. Keskmine sagar ühendab nais- ja meespoole suhtlemise tervikuks 
nagu öeldes, et teisiti ei ole elu võimalik. Seepärast ei öelda kilpnäärined 
vaid kilpnääre. 


Kõrvalkilpnäärmed -—- paljulubavuse organid. Neid on neli. Nad 
asuvad kilpnäärme tagaküljel ehk tahtepoolel. Nad” väljendavad Jumala 
tahet anda inimesele valikuvabadus. Nad ütlevad: “Armasta vasakut või 
Paremat, armasta maad või taevast ehk armasta meest või naist, materiaal- 
sust või vaimsust — peaasi, et tingimusteta armastad. Kui kedagi või midagi 
siiralt südamega armastad, siis õpid ka teisi armastama.” 


Iga kõrvalkilpnäärmel on oma ülesanne: 
- tugevuse määrab alumine vasakpoolne (mees) - KALTSIUM 
- vastupidavuse määrab alumine parempouine (naine) - RAUD 
- arukuse määrab ülemine vasakpoolne (mees) - FOSFOR 
- paindlikkuse määrab ülemine parempoolne (naine) - SELEEN 


Küllap on sõnadetagi selge, et loodus ei eelista elu säilimises meest 
naisele ega naist mehele, vaid näitab, kui vajalikud nad terviku moodus- 
tamisel mõlemad on. Rõhutan: naine määrab elu, mees loob elu. 


Kõrvalkilpnäärmed on meditsiiniliselt kaltsiumi ainevahetuse organid. 
Nagu näete, on inimese luustiku seisundi jaoks määravad mitte ainult 
kaltsium kui tugevus, vaid ka raud kui vastupidavus, fosfor kui arukus, 
seleen kui paindlikkus. 


Kopsud — vabaduse organid. Kas elada orjana või vabana, on igaühe 
enda teha. Hirm sundimise, käskimise, keelamise, määramise ees võtab 
vabaduse ära. Võib karta meessoo või naissoo või üleüldise vabaduse 
puuduse pärast ja muutuda oma hirmu orjaks. Orjal ei ole midagi peale 
varjatud viha. Vabadus on armastus. Orjameelsus on vihkamine. Viha 
naissoo või meessoo vastu hävitab vastava vabaduse organi. 


Kes enne ei teadnud, see saab pärast kopsu eemaldamist tunda, kuidas 
ta orjastas või tahtis orjastada naist (parem kops) või meest (vasak kops). 
Sundimine ongi vabaduse äravõtmine ehk orjastamine. 


Neerupealised — väärikuse organid. Väärikus on julgus uskuda 
iseenda sisemist tarkust ja areneda selle tarkuse kasvamise suunas. Neeru- 
pealised on väärikuse saavutamise organid. Väärikus on julguse au. 
Teisiti öeldes väärikus on arukuse väljendus. Neerupealised on nagu mütsid 

neerude peas, austades nii naise kui mehe arukust ehk elulist tarkust. 


Neerud — õppimise organid. Elu liigub edasi ainult tänu sellele, et 
inimene õpib lakkamatult, ja kui enam ei õpi, siis lahkub sellest ilmast, et 
vahepeal puhata. Inimene õpib takistustest oma saatuse teel. Takistajaks on 
hirm. Mida suurem on hirm, seda raskem on takistus. Hirm on selle 
tsivilisatsiooni õpetaja, kes õpetab inimest olema loomast targem ja 
arenema edasi, vaatamata järjest suurematele takistustele. Areng on 
hirmust vabanemise protsess. 


Inimese vasakpoolne neer asub parempoolsest kõrgemal. Meditsii- 
niliselt põhjendatakse seda maksa survega paremale neerule. Vaimsel 
tasandil tähendab see, et naiste füüsiliselt tasandilt võimendatud hir- 
mukoorem on raskem kui meestel. Hirm ja temale vastav viha on alati 
ühesuurused. Tsivilisatsiooni arengu madal tasand tingis füüsilise 
olelusvõitluse, milles sai nõrgem ehk naine kannatada. Naissoo kurbus 
kannatustest teeb parema neeru raskemaks. Primitiivset inimkonda on 
praegugi veel piisavalt palju, ja naissoo kannatuse energia laieneb igasse 
naisesse, kes kardab, et mehed talle liiga teevad. Selle hirmunud viha 
annab naine ka oma lastele. 


Rumalat inimest liikuma panev jõud on kannatus. Et see pani 
arenema naise tunnetuse, andes naisele nähtamatuses suuremad või- 
malused, seda hirmunud naised ei näe, olgugi et kasutavad oma privileegi. 


Kui eemaldatakse vasakpoolne paarisorgan, siis on kergem edasi 
elada. Aga kui eemaldatakse parempoolne, siis on raske, sest hingesta- 
tus on eemaldatud. Ainult asjalikkusega elada on raske. Nüüd tuleb 


teadlikult oma hinge toitma hakata. 

Kokkuvõtteks: ärge valitsege oma emotsioone, ärge vägistage ennast, 
sundides end vaoshoituks, sest tahate intelligentne olla. Teil on mõtlemis- 
võime, mille abil Te saate vabastada oma stressid ja olla väärikas. 

Ärge tahtke olla intelligentne, olge intelligentne. Tahtmine on 
ühekülgsus, olemine on täiuslikkus. 


See pöörane vaenulik elu! 


Kas möödub päevagi ilma, et Teie informatsioonivälja sellise suhtu- 
mise energiat ei tuleks? Ainult see, kes kardab, saab ellu nii suhtuma 
hakata. Paljud leiavad sellest olukorrast ise väljapääsu, paljud ise ei suuda. 
Palju on ka neid, kes ei tahagi. Hirm iseennast muuta tekitab tahtmatuse 
seda teha. Selle jaoks on ju vaja hakata tunnistama oma vigu. Tahtmatus 


oma vigu tunnistada määrabki saatuse. 


Annan Teile lugemiseks ühe noore mehe kirja. Ta sattus minu juurde 
pärast enesetapu katset. Täiskasvanuna elas ta ikka veel oma vanemate 
juures nagu väike poiss, ja tal ei olnud vähematki enesemääramise õigust. 
Ema juhatas vägesid ja isa täitis käsku. Poeg oli sunnitud vooluga kaasa 
minema. Tal ei olnud enda meelest muud väljapääsu, sest sõpru tal ei olnud 
ja tüdruk, kellega paar kuud oli oma korteris elanud, jättis ta maha. 


Noor mees oli lugenud minu raamatuid, see tähendab vastuvõtuks ette 
valmistunud, ja ma ei saanud teda solvata, öeldes, et see on tal nagu hane 
seljast vesi maha voolanud. Ta oli niigi süüdistuste koorma all käpuli. 
Rääkisin neid põhimõtteid, mida rääkida võisin, uuesti üle. Õpetasin 
andestama emale, et ema ei ole oma soorollis osanud elada. Õpetasin 
andestama ka isale, et ta oli naise iseenda üle võimutsema lubanud. 
Õpetasin vanematelt andeks paluma, et ta vanemate viguei ole osanud enne 
mõista ega parandada. Oma hingelt ja kehalt andeks paluma, et oskama- 
tusega iseendaks saada on hingele ja kehale haiget teinud. 


Nägin, kuidas temas tekkis sisemine protest: “Minu ema ei ole halb!” 
Rõhutasin: “Loomulikult ta ei ole halb. Ta on väga hea, liiga heu. -:3 
arvelt hea. See ongi tema viga, andke see talle andeks. Te tulite oma 
vanvmate vigu enda tarbeks parandama, neid mõistma. Siiani Te ei ole 
osanud mõista ja see teebki Teie elu põrguts.” Rääkisime palju. Tema 
kordas ikka, kui halb on tema ja kui halb kõik on. Mina veensin, et halva 
varjus On hea, me peame selle hea üles leidma. Leiab see, kes oma halva 


vabaks laseb, sest tahab head nägema hakata. 


Esimene jutuajamine on alati sissejuhatav. Psüühiliselt haigetega 
sügavusi kiirelt haarata ei saa ja ei tohigi, sest nad on oma kinnisideedes 
liiga kinni. Hirm takistab uut vastu võtmast. Toonitasin seda. Ta rahunes, 
elavnes, ütles, et ta ei taha enam surra - esimese vastuvõtu jaoks 
suurepärane tulemus. Teadsm, et efekt on üürike, aga teadsin ka seda, et 
minul ei ole õigust teise elu ära elada. Tuleb, mis tulema peab. 

Enne järgmist kokkulepitud korda sain vabandustega kirja. Ta selgi- 
tas, et ei saa ikkagi oma emasse halvasti suhtuma hakata ega oma emast 
lahti öelda. Et ta proovis, aga see ei õnnestunud, kuna kedagi ei ole toeks. 
Tema kinnisidee oli nii tugevalt juurdunud, sest ka tema emas on kindel 
teadmine, et temast tahetakse lahti saada. Kiuslik kangus kumas kogu 
kirjast läbi. Tähendab — inimene vajab kannatusi. Patt on ära võtta seda, 


mida teine vajab. 


Elu on arenemine. Kes ahvipojana oma emasse klammerdub, see 
iseseisvalt edasi ei saa. Ta saab ainult siis, kui ema edasi läheb. Aga tema 
emas on nii palju kangust küll, et ta teiste käsu järgi ei tantsi. Igasugune 
klammerdumine teisesse inimesesse kui päästjasse, seiskab individuaalse 
arengu. Klammerdunise tugevus määrab hingepiinade suuruse. 


Varsti kirjutas ta mulle psühhoneuroloogia haiglast. Rääkis, et on 
minu nõuannete järgi püüdnud toimida. Ta kirjeldas, kuidas avastas, et ta 
ema on siiski hea. Kogu tema jutt keerles ema ümber. Mitte kordagi ei 
küsinud ta: “Miks ma siis uuesti haiglasse sattusin, kui mul kõik nii hea 
on?” Ma ei kirjutanud talle vastust. Tema mõistus kaitses ema, ja hing oli 
klammerdumas minusse. Ma ei tohtinud sel lasta sündida, ennem pettugu 


Minus. 
Paar kuud hiljem tuli kiri, mille ma sõna-sõnalt Teieni toon. 


Va. Luule Viilma. 


Siin kirjutab Teie endine patsient. Need korrad, mis ma Teie juures 
käisin, ma omast arust tegin Teie nõuannete järgi, aga ma ei teinud seda 
südamega ja saan aru, kui valesti ma tegin. Mul on praegu nii suur hirm 
südames, sest leidsin, et suure hirmu taga on viha, nagu Te ütlesite. Nüüd 
mu süda nutab. Ma ei saanud sellest enne aru. Jälgisin Teie nõuandeid, 
aga alles nüüd mõistsin, et ma hoopis põgenesin oma ema ja ka iseenda 
eest. Ma saan aru, et ma olen esmaklassiline loll ja ei oska mina ise olla. 


Olen hullumajas elu eest peidus, sest kardan emotsionaalselt kokku 
variseda. Mul on suured süütunded oma vanemate, Jumala ja ka Teie ees, 
sest ma olen ainult targutanud Teie õpetuse kallal. Mu keha on nii nõrk, 
närvisüsteemi nagu polekski olemas. Ma võtan ka haiglas teiste halba 
endasse ja ei tea, mis edasi saab. Kardan head, aga samas nagu tahaks 
head. Praeguses kriisis mõistan, kui väga ma elada tahan, aga ma ei oska. 
Ma ei oska ja ma ei julge olla mina ise. Kui koju lähen, kukub süda nagu 
kivi alla, aga haiglas olles kuidagi nagu igatseks kodu järgi ka. Aga 
kardan. Omast arust järgisin Teie õpetust, aga samas tegelikult ma ei tea, 

kas mu pea või mu hing tahtis emale väike laps olla. Tahtsin justkui 
alateadlikult vabadusse pääseda, sest vaatasin kogu aeg puid ja üldse 
aknast välja. 

Nüüd on mul väga suur kriis ja tahan elada. Kuigi aeg-ajalt ei tahaks 
ka. Aga saan aru, et elama peab ja tuleb elada, aga vabaks ei oska end 
rääkida. Vahel onnii suur hirm, et jookseks kellelegi sülle või küsiks isegi 
mõnelt haigelt abi. Ei oska elada, aga peab ja tahan. Võib-olla on mul 
võimalus veel Teie jutule pääseda, aga ma saan aru, et tuleb väga 
väikestest asjadest peale hakata. Teie soovitasite mul silmad kinni elada ja 
iseennast kuulata, aga mina hakkasin hirmuga hoopis teisi vaatama. Olen 
nagu Teie õpetusest huvitunud, aga risti vastupidi teinud. Ja kui aus olla, 
siis ega mu silm eriti ei näe ja kõrv eriti ei kuule. Ma ei saanud Teie 
õpetusest aru, sest alateadlikult pidevalt protestisin. Olin isekas, kui 
kuulasin Teie juttu, praegu saan sellest aru. Palun andestage! 


Peab olema võimalus elama jääda. Palun aidake! 


Mismoodi toimub selline hingeline allakäik? 


Alustan selgitust jälle hirmust, et mind ei armastata, mis teeb 
inimesest elu välise külje nägija. Kes liialdab välise heaga ja selle endale 
tahtmisega, see võib selle hea saada, aga koos heaga tuleb ka varjatud halb. 
Halval on teatavasti kiiremad jalad ja inimene tunneb teda esimesena. 
Tunnetuses tekib kriis: tean, et on hea, aga tunnen, et on halb. Sellele 
järgneb loomulikult uuesti hea suurendamine, millest hakkab veel halvem. 
Armastuse ehk hea olemise nimel teiste tahtmise järgi elamine on armastuse 
ärateenimine. Teenija võib teha kõik, mis suudab, ainult teenitu jääb alati 
väiksemaks, kui ta lootis. Kes mõistusega asjast aru saada püüab, see 
kaotab lootuse, sest tavamõtlemisega pole sellest võimalik aru saada. 
Lootusetus tekitab abitusetunde. Inimene tunneb, et tema võimuses pole elu 
heaks teha. Ta võib ennast töödega ära kumata, aga sellest ei ole kasu. 


Abitus tekitab kurbuse. Võib nutta või mitte nutta, aga kui prob- 
leemi olemust ei mõista, siis kurbus kasvab. Võivad tekkida väga erinevad 
füüsilised haigused. Mida enam kurbust alla surutakse, seda lähemale tuleb 
raske hingeline patoloogia — enesehaletsus. See südant haledaks tegev ja 
iseenesest justkui täiesti ohutu stress on tegelikult väga ohtlik. 


Kes ennast haletseb, see haletseb teisi ja ootab, et teised teda 
haletseksid. Teised haletsevad küll, aga sellest ei saa küllalt — halb tunne ei 
kao. Igasugune nutmine on ainult enesehaletsus. Surnukeha juures nute- 
takse mahajäetuse tundest, sest süda tunneb, et lahkuja läks sinna, kus on 

hea. Nutetakse ka hirmust, et ennast ootab sama saatus. Lühidalt: enese- 
haletse ja nutab sellepärast, et ei saa veel surra ja sellepärast, et ei taha 
surra. Aga ta ei mõtle nii. Ta mõtleb enda arvates teiste peale. 


Haletsemise teine, positiivne pool on kaastunne. Kaastunne on tunne, 
mis ütleb: “Ma tunnen seda, mida sina tunned, ja ma ei peagi sedasama 
kannatades kogema.” Ta tunnetab ja teab - õppetund sai õpitud. Kaasa- 
tundja matustel ei nuta, sest ta tunnetab juhtunut ja püüab ise teistmoodi 
teise ilma minna. Talon vajadus väärikamana minna. 


Enesehaletsus on ülemineku piiriks, kus kurbus muutub hävitajaks. 
Kes ennast haletseb, see läheb ka teiste haletsemisega kaasa, sest ootab, et 
teda heaks pidama hakatakse — aga ei hakata, kuna ta kasutab pisaraid kõige 
selle väljapressimiseks, mida tahab endale saada. Teine, kes tema pisarate 
käes kannatab, ei proovigi nutta. Tema hirm enesehaletsuse ees muutub 


rutem vihaks kui väljanutjal. 


Nii kasvab enesehaletsus üle raevuks. Raevunud inimese käitumine 
ei allu enne mõistuse kontrollile, kui osa raevu on välja raevutsetud. 
Kellele, millele ja kui palju inimene oma raevu välja valab, see on 
individuaalne. Tema raevu käes kannataja on selle kannatuse alati ära 
teeninud, sest on oma hirmuga või vihaga taltsutamatu raevu vastu selle 


endale tõmmanud. 


Naiselik raev väljub läbi suu. Mehelik raev - läbi käte, jalgade või 
kasvõi läbi kogu keha. Nii võivad nii naised kui ka mehed karjuda ja 


sõimata, aga ka peksta ja lõhkuda. 


Kes on nii intelligentne, et oma primitiivsel raevul viimaselgi hetkel 
sabast kinni saab, see kasvatab oma raevu kiiresti suuremaks ja ta mõõt 
saab täis enne, kui primitiivsel kisakõril ja rusikatega vehkijal. Raev on 
arukam kui inimene ja ta tahab ikkagi vabaks saada. Ta annab endast märku 
hääle tugevnemisega ja kõrgenemisega. Mida kriiskavam on inimese hääl, 
seda rohkem on temas raevu. Mõnel on pidevalt kriiskav või kiljuv toon. 


Naised võtavad end alati kokku, kui viha tekib, sest nende nõrk füüsis 
on eluvõitluse jaoks nõrk. Nii võib naise häälepilu teha kõrvulukustavat 
kõrget heli. Meestel on jõudu küll, nemad hajuvad mitmesse suunda 
abivahendite järele. Raevunud mehe hääl muutub tärisevaks, mörisevaks, 
ähvardavaks. 

Raevu kinni hoidev keha hakkab tegema äkilisi ja nurgelisi liigutusi 
ning taei saa kuidagi märkamatult ligi tulla. Tema käed viskavad, kui võiks 
ulatada, pillavad, kui võiks panna, teevad haiget, kui võiks hellitada. Tema 
jalad tormavad, kui võiks jalutada, litsuvad laiaks, kui võiks hoida, 

trambivad, kui võiks kassisammul kõndida. Tema ümber mürtsuvad uksed, 
kiiksuvad aknad. Teda ümbritsevad kõikvõimalikud hääled peale vaikuse. 


Lühidalt: raev tekitab kära. Nii otseses kui ka ülekantud tähenduses. 
Kõige suurema käraga elavad ja surevad kuulsused. Nende tahtmine teistest 
nii elus kui surmas, igavesti parem olla, teeb nende elu ja surma traa- 
giliseks. Nimeka inimese vaoshoitud enesehaletsus muutub õnnetute häda- 
liste toetamiseks ja nende heaolu eest võitlemiseks, sest kuulsuse hinge- 
seisund tõmbub samaste poole. Tahtmine toetajate poolehoiu abil 
võitlusvõimelisem olla toob kaasa pettumuse, sest sellisel teel saadud 
toetajad on toeks ainult hädaohututes rõõmupidudes. 


Kahjuks ei mõista kumbki pool, et ainult materiaalse heaolu tõusust 
saadud hingerahu on mõlemale poolele üürikene. See tekitab abitu raevu - 
võimetuse teha maailm heaks. Kuulsa inimese vaoshoitud raev muutub 
süüdlaste ründamiseks. Tüüpiliselt ei anna selline võitleja puudust kan- 
natavale hädalisele endalt midagi ära, ta tahab, et vaenlane annaks. Mida 
rohkem täitub sellise inimese tahtmine olla jumaldatud, seda lähemal on 
lõpp, sest inimene ei ole Jumal. Tema suur tahtmine ükskõik kuidas teha, 
aga peaasi, et midagi saaks paremaks, teeb temast märri, kelle eeskujul 
hirmunud inimkond aina kordab vigu. 


Raevunud inimene ründab. Mehed on loodud ründajaks - oma 
soovide kättesaajateks füüsilisel tasandil. Aga kui mees raevub, siis võivad 
sellel olla ettearvamatult ohtlikud tagajärjed. Naine on loodud armastajaks. 
Kui naine raevub, siis võib ta suust paiskuda välja niisugune leksikon, mida 
ta pole kunagi varem keelele võtnud, sest on seda häbenenud ja halvus- 
tanud. 


Rünnata võib nii mõttega, sõnaga kui ka teoga. 


Teoga ehk rusikatega ründamine on iseendast primitiivse inimese 
väljalaskmine. Seda peetakse kõige halvemaks halvaks, sest ta tekitab 
teistele inimestele kannatusi. See on iseendale karmavõla tekitamine. 
Selline viha ei tarvitse olla suur, aga kui ta löögirusikana korraga välja 
paiskub, siis on ta hinnutav. Ja hirmul on suured silmad. 


Sõnaga ründamine on iseenda solgiämbri teiste kaela tühjendamine, 
millega püütakse alateadlikult teisi õpetada, aga ise ei mõisteta õppida. 
Iseenda sõimamine on ka olemas, aga see ei torka tavaliselt silma. 


Mõttega ründamist ei nimetata ründamiseks. Suletud naeratav suu 
ja tuld pilduvad silmad märgivad mõtterünnaku toimimist, mis oma sule- 
tuses on nagu purskumiseks valmistuv vulkaan. Selline käitumine on 
iseloomulik naistele ja intelligentseks jääda soovivatele meestele. Filmis 

võib ta olla kütkestav sisemist tuld väljendav magnet, mis kutsub vastas- 
sugupoolt seksuaalsele rünnakule, et tuld kustutada. Järgnev koera ja kassi 
kisklemine põletab raevu korraks välja. Elus puudub selliste lahingute 
alustamiseks julgus või neist väsitakse ära. Aga raev jääb, ja puhanguliste 
sisemiste survehoogudena hoiatab tulevast insulti või infarkti ette. 


Allasurutud raev muutub hüsteeriaks, sest primitiivne inimene meie 
sees on vangitsetud tsivilisatsiooni korrakaitse seaduste piiridesse ja kardab 
füüsilist karistust. Hüsteerik kardab füüsilist karistust ja valu. 


Hüsteeria on materiaalse heaolu tõusuga kaasatulev hingepiin, mida 
välja elades tekib mõningane rahunemine. Hüsteerik ei mõista, mille vastu 
ta protesteerib. Ta vajab hingelist vabadust, mida keegi peale tema enda 
talle anda ei saa. Tõsi, ema saaks. Teine võib hüsteerikule kõigest hingest 
head soovida, aga tema hirmud on kui sein ees, ja hea ei jõua pärale. 
Hüsteeria kasvu soodustab tema arvamine haiguste hulka. Hüsteerik õi- 
gustab end haigusega. See omakorda suurendab tema enesehaletsust ja 


raevu. 

Haigeks tunnistatud hüsteerik võib suurt rahvahulka terroriseerida, 
aga kui tuleb politseinik ja võtab tal käsivarrest kinni, et teda korrale 
kutsuda, siis ta karjub kui ratta peal ja annab politseiniku kohtusse, sest 
haigel inimesel on õigus tervemaks saada. Hüsteerikul on siis parem, kui ta 
kedagi sõimata saab. Politseinik saabki karistada, sest hüsteerikul on 
käsivarrel hematoomid. Miks? Politseinik ei võtnud kõvasti. Hüsteerik 
maksab oma kisaga kätte neile, kellel on tema meelest parem olla kui 
temal. Kättemaksuhimu tekitab kõikvõimalikke vereeritusi ka siis kui keegi 
ei puudutagi. 

Allasurutud raevust sünnib vampirism. Kellele on intelligentne 
olemine väga tähtis, see hoiab raevu vaos. Vampiiridest räägitakse, kirju- 
tatakse ja tehakse õudusfilme, millega külvatakse nõrganärviliste seas 
hirmu ja hullumist. Tõde on see, et mida rohkem inimene vampiire kardab, 
seda rohkem ta kõikjal vampiire näeb, kuni muutub ise vampiiriks. Kõik 
tasakaalutud inimesed on vähemal või rohkemal määral vampiirid. Vahe on 
ainult selles, et mõni elutnub surmani ära, kui keegi, näiteks sensitiiv, on 
tema kohta öelnud — vampiir. Teine ajab hambad irevile ja teeb koledat 
häält: “Olen jah!” Võib-olla tal on hirmunud heietajatest kõrini ja ta tahab 
neid endast eemale peletada, et rahu saada, aga võib-olla ta tõesti naudib 


halb olemist, endal hing pisarais. 


Iga pahas meeleolus olev inimene on sellel hetkel vampiir, kelle 
lähedust on teistel raske taluda. Iga haige inimene on vampiir, kuni terveks 
saab. Vabastage oma hirm vampiiride ees, ja vampiir lakkab Teie jaoks 

vampiir olemast. Kes laseb vampiiril enda kallal vägivallatseda, see ärgu 
süüdistagu vampiiri, vaid parandagu enda viga. Et see on suur töö, see on 
iseasi. Tean seda enda kogemustest. 


Oma hüsteerilist raevu alla suruv inimene hoiab ennast vaos ainult 
selleks, et teda heaks peetaks. Ta kardab haiget saada, seepärast ta oma 
vihavaenlast näost-näkku ei ründa. Inimene, kes kõigepealt halba näeb, on 
potentsiaalne vampiir. Aga inimene, kes halba absolutiseerima hakkab, 
kuni tema jaoks on kõik ja ainult halb, ongi vampiir. Oma negatiivse 
suhtumisega maailma suleb vampiir oma eluenergia voolu. Tekib 
surmahirm. 


Üle kõige kardab vampiir surma, seepärast keerlevad tema jutud 
surma ümber. Ta räägib, et ta tahab surra, sest elu on nii halb. Tegelikult 
ta kardab surma. Et elada, peab ta energiat saama. Vampiir leiab endale 
alati ohvri, ja see ei ole kunagi tasakaalukas inimene. Ta leiab tasakaalutu, 
kes tülinorimise, õelutsemise, irvitamise, solvamise peale plahvatab. 
Igaühel tekib kunagi nõrkusehetk, mil seljatagune kaitseta jääb — ehk teisiti 
öeldes: mil tahe kaob. Pingeline iseenda kaitsmine kumab iga inimese 
kunagi ära ja siis ta ütleb: “Ma ei taha.” Neid saatuslikke sõnu ei pea välja 
ütlema, aga nad toimivad ja kutsuvad ligi igasuguse energeetilise lekke. 


Nagu teine vihastab, nii vampiir ta tühjaks tõmbab. See toimub väga 
kähku. Pärast on kannatanu kohutavalt õnnetu. Ta manab ennast, miks ta 
selle inimesega sõnasõtta astus. Ta ju teab, et selle inimesega ei ole mõtet 
vaielda. Ega see esimene kord ei ole. Ta on omadega läbi. Aga vampiir 
õitseb. Vampiirile on iseloomulik võidurõõm. Ka siis, kui teine pärast tüli 
tõvevoodisse heitis. Vampiir on võimeline minema haiget noomima, 
rõhutades, et temal oli ikkagi õigus. Vampiir oskab haletseda, aga kaasa 
tunda mitte kunagi. Ta on tegutseja tüüp. Mõtlemiseks pole tal aega, sest 
tal on vaja pidevalt surma eest ära joosta. 


Filmides näidatakse vampiire kui vereimejaid. See on sümboolne pilt. 
Voolav veri on armastusenergia. Kes kardab vampiire, enda üle võimutse- 
jaid, vereimejaid ülekantud tähenduses, see laseb vampiiridel end elujõust 
tühjaks tõmmata ja hakkab kannatama kõigepealt kehvveresuse all. Kehv- 
veresus on kasvupinnas kõigile teistele verehaigustele. Kes vabastab oma 
stressid ja teeb endale selgeks, et vajab konflikte nautiva inimesega 
külg-külje kõrval elamist või töötamist, selle jaoks lakkab vampiir olemast 
halb inimene. Kellel ei ole hirmu sõnakate inimeste ees, see ei hakka 
kunagi vampiire kartma. 


Vampiir, kes oma perekonnast kedagi halvaks või lausa oma vaen- 
laseks peab, aga selline arusaam tekib vampiiridel sageli, ajab oma 

vaenlase hauda, kui see end ise tugevaks teha ei oska. Vampiir teeb seda 
üsna lihtsalt: ta hoolitseb selle eest, et ohver hingerahu ei saaks. Igal 
võimalikul ja võimatul juhul teeb ta kõik, et ohver vihastaks. Järgnev tüli 
lõpeb sellega, et ohver on kokkukukkumise äärel, aga vampiir on endaga 
rahul. Tal on hea olla. Ta on halba jälle nahutanud. Pereliikmed peavad 
sageli kannatajat halvaks, sest vampiir oskab teise halbu külgi esile tirida ja 
suurendada. Alles siis, kui kannataja on teise ilma läinud ja vampiir on 
endale uue ohvri valinud, hakatakse midagi mõistma. Sageli on see 


kannataja abikaasa. 


Esialgu võidakse ta pahurat meeleolu ja nutmisi õigustada abikaasa 
surmaga. Sageli on vanematel lemmiklapsed, keda kiidetakse ja hellitatakse 
ja kelle juurde nüüd abikaasat leinav vanem elama läheb. Väga ruttu 
selgub, et armastatud laps on hoopis suur tänuvõlglane, kes on kohustatud 
oma vanemat, kes tema heaks kõik on ohverdanud, kätel kandma. Hea, mis 
üleöö halvaks muutub, lööb alati oma ootamatusega. Rahulik elu on 
paugupealt põrguks muutunud. Ainuke, kes ujub kui kala vees, on vampiir, 
sest tema on endine. Kui selline muutus on toimunud intelligentsete 
inimeste elus, siis on tõenäoline, et laps, kes heast halvaks sai, haigestub 
vähki. Miks? Sest ta on paremaks olemisse ehk iga hinna eest intelli- 
gentseks jäämisse klammerdunud. Ta püüab kõike teha, et probleem pere 
piiridest välja ei kanduks ja et ta ema või isa rahule jääks. Seda vampiir 
teab, ja see tahtmine saab tema relvaks. Kui häbi, mis südame haigeks teeb, 
ei päästa teda häbist, siis vähktõbi päästab. 


Hirm paha olla kasvab iga kord, kui inimesele öeldakse, et ta on paha 
inimene. Inimesele, kes tahab hea olla, aidata, kes teeb kõik, et teistel hea 
oleks, läheb halvaks nimetamine otse südamesse, ja sinna ka jääb. Mida 
tagasihoidlikum ehk vaiksem ja kannatlikum inimene on, seda rohkem jääb. 
Võitlejatüüpi aktiivsetele ja sõnakatele ei jõua paha hinnang tihti päralegi, 
sest nad tunnevad omasuguse ära ja teavad, et teine tühjendab praegu oma 
solgitünni. 

Kuidas ennast aidata, kui olete sellisesse olukorda sattunud? Kõige- 
pealt peaks vampiirist vähemalt niikauaks, kuni tervenenud olete, füüsiliselt 
lahti saama. Ta ei pea teisi inimesi oma tänuvõlglaseks, seepärast ei tiri ta 
teistelt elumahlu välja nii nagu Teist. Ja teised ei luba enda kallal niisugust 
kuritööd teha ka. Aga Teie lubate, sest Teil on võlatunne ja kohustus oma 
vanema elu heaks teha niikaua, kuni Te neid stresse vabaks ei lase. Te ei 
pea oma vanematele hea olema! 


Te vajate nii kaua oma vanemale halb olemist, kuni endal uuesti hea 
hakkab. Te vajate seda. Ja tema vajab. Ta ju ei teagi muidu, mis tähendab 


204 


halb. Kõik on aina tema meele järgi teinud, tema on kõiki oma sõrme 
ümber keeranud ja oma pilli järgi tantsima pannud. Inimene ei pea alati 
saama seda, mida ta tahab. Kunagi peab ta õppima ilma jäämist, muidu ei 
oska ta väärtusi hinnata. Te olete laps, kes on oma vanemaid tulnud 
arukaks õpetama. Kuna Te pole seda teinud, süs kannatate. Nüüd on aeg 
oma viga parandada. Tunnetage südamega, ja Te mõistate, et ma räägin 
tõtt. 


Pole mõtet haletseda, et inimesel on niigi raske elu olnud, kuidas 
mina, tema laps, talle nüüd halba teen. Kõigi inimeste elu on raske, ainult 
igaühel omamoodi. Kes vajab kerget elu, see hakkab elule hea pilguga 
vaatama. Ja keegi teine ei saa seda inimese eest ära teha. Kes ei taha elus 
head näha, see ei saa head elu. Ei taha see, kes ei oska, sest ei tea. 


Kellel on tahtmine teada, see saab teada. Teie teate nüüd. Jõudu tööle! 


Enesesse nutmisest 


Sageli ei saada aru, mis tähendab sisse nutmine. Inimene käib 
võib-olla iga päev silmad peos ringi. See peaks tähendama, et ta nutab 
välja, aga ikkagi on tal näiteks tsüst. 


Toon selgituseks ühe põhimõttelise näite. 


Te lähete külla. Astute sisse ja avaldate oma vaimustust muutuste üle 
tuttava korteris. Perenaine ei saa nuttu tagasi hoida. Ega Te esimest korda 
tema pisaraid ei näe, aga Te tõttate kaastundlikult pärima, mis lahti on - 
äkki saab aidata. 


Tema hakkab oigama oma tervise pärast, mis just praegu end meelde 
tuletas. Te tunnete, et asi pole päris nii, aga nii delikaatset probleemi 
puudutada ka ei tahaks. Milles on asi? 


Asi on selles, et perenaisel on häbi külalisele oma lõpetamata remonti 
näidata. Ta on püüdnud puudujääke küll varjata, aga tal on tunge, et 
nagunii Te näete neid. Ta hindab enda järgi — temal on nad nagu pind 
silmas. Ta viha mehe vastu, kes teda alt vedas, on siiski võimetu, sest ta ise 
ei ole nendeks töödeks suuteline. Ta saab küll aru, et tema tahtmised olid 
utoopilised, aga kõiki vanu asju meelde tuletades, mehe majanduslikkust ja 
seksuaalsust vihaga ühte patta pannes, tunneb ta, et see pole mees ega 
midagi. 

Oma kiirustamist ta hirmuks ei pea, oma abituse kurbust ta vihaks ei 
pea, aga niisuguste asjade pärast nutmist peab ta häbiks küll, ja sellepärast 
ta mõtles oma tervisehäda välja. Oleks ta ausalt oma üliagaruse äpardumist 
välja nutnud, siis ei oleks midagi juhtunud. Aga kuna ta ise oleks teist 
inimest, kes niisuguste ebatähtsate asjade pärast nutta löristab, hüsteerikuks 
pidanud, siis ta Teie ees selle pärast nutta ei saa. 

Selles olukorras on kõige halvem see, et sellest hetkest alates, kui ta 
need valelikud sõnad välja ütles, hakkas ta enda teadmata samapalju nutma 
sissepoole kui väljapoolegi. 

Ta ei märganud, et hing läks kergemaks, aga alakeha raskemaks. 


Alakehas elavad majandusprobleemid, mida tänapäeval enam sek- 
suaalsusest lahus ei hoita. Perenaise vasak munasari peab nüüd oma 


perenaise kurbuse mahutiks ehk tsüstiks muutuma. 


NÄIDE ELUST. 


Üks patsient rääkis kuidas ta oli kartnud mind, sest tema naabrinaine 
oli kirjeldanud oma käiku minu juurde. “See Viilma on üks hirmus inimene. 
Mina läksin tema juurde oma munasarja tsüstiga, aga tema hakkas mind 
süüdistama. Ütles, et ma olen halb inimene ja oma meest ei armasta. 
Käskis seda igavest joodikut armastada. ” Vaene niigi õnnetu naine oli kolm 
päeva ohjeldamatult nutnud nii, et ei saanud töölegi minna. Neljandal 
päeval oli läinud günekoloogi juurde operatsioonile saatekirja võtma. Arst 
ei leidnud tsüsti ei käega ega sonograafiga. Vasaku munasarja tsüst oli 
seletamatul põhjusel kadunud, aga viha Viilma vastu jäänud. (Aga see on 


parema munasarja probleem.) 


Kuhu tsüst kadus? 


Selle hirmudest hüsteeriasse sattunud naise jaoks olid vaenlased kõik, 
kes ta hädaldamisi kaasa ei haletsenud. Oma süütunnetesse uppuvana oli ta 
teistes ainult süüdistajaid näinud ja ise agressiivseks muutunud. Ta võitles 
olematu vaenlasega ehk iseendaga. Hüsteerilist nuttu jätkus nii sisse kui 


välja. 
Nähes ka minus süüdistajat, sai ta viimase tilga oma kurbuse 


karikasse ja purskus nutma. Üle hulga aja nuttis ta esimest korda siiralt 
kogu oma õnnetu elu meelekibedust välja, ja kurbus sai välja joosta. Tsüst 


lahkus samuti kui kurbus. 
Rääkdja, intelligenme inimene, imestas teist taga rääkides, kuidas võis 

tema naabrinaine nii rahulikku ja õpetavat juttu süüdistamiseks nimetada. 
Kuidas ta naabr:naine ikka nii rumal on. Vaatasin teda ja ütlesin: “Katsuge 
ise targem olla. Püüdke oma hirmu vabastada nii, et tunnete, et südamest 
tuli, siis saab haigus ära minna ja siis saate aru, et oma vigade tun- 
nistamine ravib. Muidu võib juhtuda, et Teiegi ei saa aru, miks haigus 


kaob.” 


Tema haigus ei kadunud, see hoopis ägenes, sest tema vaoshoitus oli 
suurem, sissekuhjunud stressid sedavõrd suuremad ja nende äkiline mas- 
siivne väljatulek oli nagu tavalisest veidi tugevam haigushoog. Olin sellest 
võimalusest talle rääkinud, aga haige tahtmine ei sobinud energiate Sisse- 
välja liikumise loogikaga. Ta saatis mulle pika vabanduskirja selle asemel, 
et kirjutada ausalt ja lühidalt: “Olen pettunud. Mina sellist ravi ei taha.” 
Selle inimese kurbuse probleemid olid kogunenud aju haiguseks. Kurbust 
oli nii palju, et mõtlemisvõimele selle kolju sisse ruumi üle ei jäänud. 


Üks sisse nutmise moodus on enesehaletsus. Nii nagu igat stressi, 
saab ka enesehaletsust varjata või välja näidata. Laps, kes on lapsepõlveko- 
dus liiga palju pisaraid näinud või neid ise valanud, hakkab kurbust kartma, 
sealhulgas pelgab enesehaletsust ja haletsemist üldse. Hirmuga tõmbab ta 
sellist kurbust endasse kõikjalt, kus näeb või kuuleb nutmist. Isegi multi- 
filmidest. Kes ei ole äärmuslikult kannatanud, need muutuvad ka ise iga 
tühja asja pärast nutjateks. Aga need, kellel nutu kannatuste karikas täis on, 
hakkavad — et ise mitte samasuguseks muutuda - endale nutmist keelama. 
Nad hakkavad ennast vaos hoidma. Kurbus aina kasvab sellest. Lapse 
kannatlikkus muutub kannatamiseks. Ühel hetkel tekib enesehaletsus. 


Enesehaletsemist kartev laps lakkab tahtmast, et teda haletsetakse 
niipea, kui ta mõnd nutunaist näeb. Igal inimesel on hingel midagi, mis 
vajaks välja rääkimist, vahel ka nutmist, aga mis kasu on enesehaletsejale 
kurtmisest. Ta ju ei aita, ta hakkab ise nutma, ja probleem hoopis 
suureneb. Jälle jääb nutmata ja kurtmata ning kurbus koguneb sisse. Laps 
on nõus parem kannatama, kui nutma ja hädaldama. Ühel hetkel murrab 
välja vajadus, e: siiski ka teda haletsetaks. Kasvõi natukene. Mitte et see 
enesehaletseja haletseks, vaid et teised näeksid, kuidas ta kannatab. 


Näen sageli oma õnnetu elu pärast abitult nutvaid emmesid, keda 
pisikene laps hellalt lohutab, tahtes hoopis ise nutta. Tema pruntis põsed ja 
trullakad käed räägivad ise enda eest. Ta peab olema täiskasvanu, kes on 
süüdi oma haletsemisväärse ema hädades. Tema protest sellises rollis 
olemise vastu on ta allergilise nahahaiguse varjus. Talle ei ole antud õigust 


laps olla. Kõik ei saa ju korraga nutta. 

Kui inimene, olgu ta laps või täiskasvanu, tahaks öelda: “Vaadake! Ka 
minul on kurb, sest ma pean nutmise käes kannatama. Ma ä ole süüdi tema 
pisarates, aga mind süüdistatakse. See teeb mulle haiget. Ma tahaksin, et 
te näeksite, et ma olen elav hing ja tunnen valu!” — siis sellest hetkest alates 
võivad teised näha tema kurbuse suurust. See inimene hakkab paksuks 
minema. Ma ei taha, et mind haletsetakse, sest ma ei salli haletsemist, 
aga ma tahaksin, et mind haletsetakse, sest mul on raske, on paljude 


inimeste suur Stress. 


Paksud varjavad oma rõõmsa näo taga kurbust. Mõni teeb seda nii 
meisterlikult, et petab iseennastki, rääkimata teistest. Paksud on kaastund- 
likud, aga enesehaletsejate lähedus piinab nad ruttu ära. Tahaks ära joosta, 
aga viisakus sunnib paigale jääma. Isegi kui täidlane inimene tunneb 
enesehaletsejat läbi ja lõhki, teab tema nuttu kui väljapressimise masinat, 
ikka on ta nutja ees abitu. Nii väga kardab ta ise samasuguseks muutuda, ja 
teeb kõik, et seda ei juhtuks. See tähendab, et ta hoiab ennast vaos ja püüab 
teise elu heaks teha, siis ehk teine nutab vähem. Aga võta näpust! 
Enesehaletsejale abist ja kaastundest ei jätku, tema nõuab haletsemist, ja 
talle ei saa sellest kunagi küllalt. 


Inimene, kes sunnib end enesehaletsejaga koos elama, läheb kindlasti 
varem või hiljem paksuks. Mida suurem on ta kannatlikkus ja tahtmine 
vaatamata kõigele intelligentseks inimeseks jääda, seda aeglasemalt ja 
stabiilsemalt ta paksuks läheb. Kui ta hoiab hinges lootust, et ühel päeval 
muutub elu paremaks, siis ta rasvkude on tihedas toonuses. Aga kui ta 
lootus kaob, siis hakkab rasvkude ka lotendama. 


Paljud hakkavad peale haigust kiirelt kaalus juurde võtma ja kõik 
peavad haigust süüdlaseks. Tegelikult on haigus vaid viimane tilk 
karikasse, mis pani karika tühjaks jooksma. Kannataja hakkas tahtma, et 
teised mõistaksid tema rasket elu, ilma et ta sellest räägiks. Ta ei taha end 
haletsemisega teiste silmis alandada. On tähtsusetu, kas teised mõistavad 
või ei mõista — sellest ei ole kehakaalu normaliseerimisel kasu. Tähtis on 


vabastada hirm enesehaletsuse ees. 


Nii et, kallid ülekaalulised! Enne kui hakkate dieedist abi otsima, 
pöörduge iseenda hinge poole ja vabastage oma kurbust ja enesehaletsust, 
mida ei suuda enam iseenda teada hoida. Dieet on vajalik, aga ta olgu 
järjekorras teisel kohal. 

Enesehaletsus on oleviku probleem. Seepärast muudab see stress 
kõigepealt talje laialivalguvaks. Kui tunnete vöökohal järjest suurenevat 


täispuhutuse või täiskõhu tunnet, siis teadke, et enesehaletsus tahab välja 
saada, aga Te ei lase. Võite olla söömata, tunda lausa nõrkust, aga kui kõht 

punonitab ette ja külgedele, siis on see hoiatus, mis püüab Teid hoida 
halvemast. Kui lasete vabaks oma tahtmise, et teised Teid haletseksid, siis 
võite poole tunni möödudes tunda juba isegi vöö laiaks jäämist. Kurb 
sündmus, mis sellele hoiatusele järgneb, ei ole Teile enam kurb, vaid 


normaalne. 


Enesehaletsuse jätkuv vabastamine aitab kaalu alandada. Ainult 
teadke, et enesehaletsejatest tuleb eemale hoida. Kes sisustab oma jõude- 
hetki nutmisega või kasutab nuttu väljapressimiseks, see ennast ei muuda. 
Ennast hävitada lasta on rumalus. 

Lühidalt öeldes: need, kes nutavad küll väljapoole, aga tegelikku 
põhjust varjavad, ja ka need, kes oma pisaraid ei näita ning sissepoole 
nutavad, nutavad tegelikult sisse. Sellest tekib kõige sagedamini: 


I. Vedeliku hajutatud paigutumine kudedes — kõikvõimalikud piiritle- 
tud väikesed ja suured tursed üleüldiste, kogu keha haaravate turseteni 
välja. 

Tüüpilised kogu keha haaravad tursed on seotud: 

- raske südame veresoonkonna puudulikkusega 

- raskeallergiaga ja üldintoksikatsiooniga ja neerupuudulikkusega 

- raseduse II poole toksikoosiga, ehk nefropaatiaga, mis on samut 
neerupuudulikkus. 

IL. Tsüstjad vedelikuga täidetud kasvajad: 

- organites 
- Õõntes 
- kudedes. 

TIL. Vaba vedeliku kogumid õõntes: 

- südamepauna õõnes — eksudatiivne perikardiit 
- kopsukelme õõnes — märg pleuriit 

- kõhukelme õõnes - astsiit 

- koljuõõnes — vesipea 

- jne. 

Vesipea on väikeste laste haigus. Kui lapse ema oma kurbusepisarad 
sellest, et teda ei armastata, ei mõisteta, ei hoolita, et kõikei ole nagu tema 


tahab jne. enda sisse nutab, siis võib laps juba sündida vesipeaga. Vedelik 
surub lapse kasvava pea pehmed luud laiali, täiskasvanu pead enam suureks 


pressida ei saa. 

Migreen. 

Täiskasvanu peas kutsub kurbuse kogunemine esile koljusisese rõhu 
tõusu. Vastavalt rõhu tõusu suurusele ja kiirusele kujunevad ka erinevad 
haigused. Pidev raske ja suruv tunne peas võib muutuda peavaluks, see 
võib omakorda muutuda migreeniks. Koljusiseste põletikuliste protsesside 
lisandumisega muutuvad peavaevused juba eluohtlikeks. 


Migreen on väga tugeva peavaluga haigus, mis kulmineerub okse- 
refleksi vallandumiseks ja selle järel vaibub. Nähtamatu poole peal tekib 
kurbuse kriitiline kuhjumine, mis füüsilisel tasandil tekitab ajuturse. 
Ajuvedeliku liikumise blokeerumine hirmust, et mind ei armastata viib 
allasurutud hirmu ülekasvamisele vihaks, et mind ei armastata, ei hoolita, 
ei arvestata, ei kuulata jne. 


Hetkel, mil vaoshoitus saavutab eluohtliku suuruse, kui inimesest 
vallandub soov elu eest võidelda ehk vallandub allasurutud agressiivne 


viha elu vastu, tekib oksendamine. 


Oksendamine on tülgastus maailma ja tuleviku vastu ehk tahtmine 
vanu häid aegu tagasi saada. Tugev füüsiline raputus pea eemale- 
paiskumisega kaelast, mille okserefleks esile kutsub, venitab pingest de- 
formeerunud kaela pikemaks ja annab kaelalülidele võimaluse õigesse paika 
nihkuda. Lülide paigaldumisega avanevad kaela läbivad energiakanalid ja 
keha saab kogunenud saasta hakata läbi maksa välja viima. 


NÄIDE ELUST. 


Astun kabinetti, kus istub 9-aastane poiss koos emaga, ja tervitan. 
“Tervist, ” vastab poiss. Ta hääles on kõrkus. Järgneb koputus uksele — 


väike teade minule. 


Pöördun uuesti poisi poole, keskendudes tema probleemidele, sest 
ravile on tuldud poisi pärast. Ma ei jõua veel talle silmagi vaadata, kui ta 
pead õlgade vahele tõmmates nähvab: “Ma juba ütlesin tere!” Tõstan 
imestusest kulme (see laps on sunniviisiliselt viisakas ja talitsematus 
enesekaitse pinges) ja ütlen rahulikult: “Ma kuulsin.” Poisi vaade on 
resoluutne ja terav. Kogu tema olemus on puuris metsloomana hüppeks 
valmis. Tema hirmud on kriitiliselt suured. Ta tahaks mind ninnata, sest 
ma olen juba mitu korda käitunud temale ettearvamatult, seega teda 
solvavalt. See poiss ei tea, mida tähendab rahulik inimene. 


Selles poisis on viimseni pingul allasurutud agressiivsus. Kui ma 

küsin, mis murega nad tulid, siis teeb poiss emast ära pöördudes ainult 
minule nähtava põlastava grimassi. Poiss tahab mind provotseerida, aga ei 


saa seda ema nähes teha. 


Ema haritus, kõnemaneer ja käitumine torkavad silma. See on haritud, 
korrektne ja ülinõudlik ema, kes kasvatab omale ka vanematele mitte häbi 
tegevat poega. Poisi turi ja õlad on krafnbis, energia liikumine katkeb igast 
tühisest nõudmisest, sest laps elab pidevas kriisis. Poisil on migreen sellest 
ajast alates, kui vanemad lahku läksid. Ema räägib, kui tark ja andekas laps 
tal kuni haiguseni oli. Poisi silmad vaatavad mulle väljakutsuvalt otsa: 
“Said nüüd!” Poisi valmisolek igas inimeses vaenlast näha on hämmastav. 


Poisi kurbus vanemate lahkumineku pärast on kuhjunud julmuseks 
kogu maailma vastu, mis tema kohta halba võib öelda. Tema ise on teiste 
poiste samasuguse mure puhul väga hoolimatu olnud. Kogu tema olemus 
nõuab, et selliseid probleeme poleks olemaski. 


Näen, et see poiss vihkab kõiki naisi peale oma ema, kuigi teda häirib 
ka ema. Ema räägib heast pojast mineviku vormis, ja see lõikab lapse 
hinge. Ka tema isal on praegu samasugune viha kõigi naiste vastu, sest oma 
naine on talle haiget teinud. Poiss armastab oma ema väga, sest ema on 
ainukene inimene, kes teda kiidab, teistest paremaks, targemaks, andeka- 
maks, kõrgemaks peab. 


Tunnen oma ettevõtmise lootusetust, aga püüan siiski jutuotsa üles 
võtta. “Vaata, igal inimesel on stressid ja kui neid liiga palju saab, siis 
tuleb haigus, Peas elab kõigil hirm, et mind ei armastata, ja kui see väga 
suureks kasvab, siis...” — “Pole mul mingit hirmu, ” lõikab poiss mu jutu 
pooleks. Ta ei taha enam ühegi naise ühtegi sõna kuulda. 


Tean, et selle poisi kasvatamiseks oleks vaja rahuliku isa karmi kätt, 
aga kust mina selle võtan. Seepärast jätkan: “See hirm tekitab pingetunde 
kuklasse.” — “Kuklasse mind hoopis löödi eile,” irvitab poiss mulle vastu. 
Püüan selgitada, et kaklus ei teki niisama, sina ka kaklesid... “Tekib küll. 
Mina ei kakelnud. Nemad kaklesid.” Poiss on nähtavalt vihane. Isegi 
naljaga juttu rööpasse juhtida on mõttetu. 

Tal on oma kindlakskujunenud arusaam: tema on väga hea, kõik 
teised on halvad, ja jutul lõpp. Mingit õpetamist ta ei salli. Vaesed 
Õpetajad! — mõtlen omaette. 

. Kui ma pöördun ema poole ja ütlen, et kodused konfliktd on häda 
põhjuseks, siis poiss lahkub ust paugutades. See poiss ei talu, kui keegi ta 
ema kohta midagi ütleb. Hirm alandamise ees on muutunud vihaks 
igasuguse alandamise, sealhulgas õpetamise vastu. Õpetamine on talle 

tema rumaluse ehk madaluse toonitamine. 


Mis on sellise olukorra taga? 


See on kõrgelt haritud, korda ja seadusi kohustuslikuks pidavate 
vanemate ainuke laps. Ema valitsemine perekonnas on mehe kõrvale 
tõrjunud. Poja jumalikustamine on niigi naisest sõltuvusse pandud mehe 
vaeslapseks teinud. Nii temperamentne mees väga lihtsalt oma positsioone 
ei loovuta. Isa armukadedus väikese poja vastu, kes naise kogu armastuse 
pälvib, kutsub esile tülid. Keegi ei saa aru, mis enese hinges toimub, kõik 
aina tegutsevad. Vanemate omavaheline positsioonisõda lõpeb perekonna 


purunemisega. 

Ema on hea. Olles lapsega üksi jäänud, tahab ta oma lapse eriti hea 
kasvatamisega maailmale väljakutse esitada ja ei märka, et ta varjab lapse 
eest juba maailma. Ta ei mõista, et halb, mida varjatakse ja eitatakse, teeb 
kõige julmemat tööd. 

Ema määrab kõik, ja laps täidab ema soove, sest siis ta saab seda, 
mida tema tahab. Ema on pojale ainuke, kes mõistab, hindab, hellitab, 
armastab, kõike võimaldab ja midagi ei keela. Ema on ammu tunnetanud 
ohtu, mis pojast võib tulla, kui teda keelama hakata. Ema tahab säilitada 
kasvõi näilist head suhet ema ja poja vahel. 


Nii nad elavad, pettes ennast ja teineteist. Neelavad kombeka inimese 
viisaka naeratuse saatel pisaraid ja ütlevad, et neil on rõõmus elu. Aga 
seda, et poiss on potentsiaalne kurjategija, kelle allasurutud kurbus on 
julmuseks muutunud, kuigi tahtmine intelligentne olla on esialgu veel 
suurem, seda pean mina ütlema. Vanemad ei pea perekonnatüli mingiks 
eriliseks patuks, perekonna purunemist vaatavad nn. mõistliku inimese 
pilguga. Mis vaja, see vaja, pole vaja sellest probleemi teha, räägivad 
mõistlikud vanemad, märkamata rusuhunnikut, kes peaks olema nende 
laps. 

Kui vanemad taunivad vägivalda, näiteks nad on õiguskaitse süsteemi 
töötajad ja loovad samasugust korda kodus, siis ei julge lapsed oma 
agressiivsust välja elada, ja see teeb nad abituks. Mida suurem on kodune 
kasarmukord, seda suuremad on lapse pea vaevused. Niikaua, kuni ükskord 
saab mõõt täis ja lapsest saab kurjategija. Mida haritum perekond, seda 
kõrgetasemelisemaks kurjategijaks saab laps. 

Alguses väljendab ja lahendab sellise lapse mõttemaailma migreen. 
Kui see ema ei hakka elu teisiti nägema ja oma meeleparandusega 
tegelema, siis täitub selle lapse kannatuste karikas. Ta on juba nii kriisis, et 
tema endaga ise tegelema ei hakka. Ja kui sedagi sunnitakse, siis ta vaid 

ütleb, et teeb. Eks proovige mõtteid kontrollida! Sellega juba vanemad 
hakkama ei saa, ja seda poiss teab. 
Pime armastus on omav armastus, mis viib vihkamisele. 


Glaukoom 


On veel üks sagenev kurbuse haigus - see on glaukoom. Glaukoom 
ehk roheline kae on haigus, mille puhul tõuseb silma siserõhk, ja kui seda 
ei vähendata, siis ta hävitab tõustes ka nägemise. Sageli on inimesel aastaid 
peavalud, ja kui lõpuks avastatakse glaukoom, siis on haiged oma 
peavalusid raviva arsti peale tigedad. Tegelikult on peavalu ja glaukoom 
vaid kurbuse suurenemise protsessi ahela järjestikused lülid. 


Selleks, et liiga kiirelt tekkivat vedelikku silmast eemaldada, et 
nägemine ei kahjustuks, rajavad silmakirurgid silmamunasse uusi avasid. 
Paljud haiged saavad abi, paljud mitte. 


Kui varem oli see vanade inimeste haigus, siis nüüd on juba lapsed 
haiged. On tulnud isegi üks kaasasündinud glaukoomi diagnoosiga väike- 
laps. Selle lapse ema oli lapse kandmise ajal väga palju kurbust pidanud üle 
elama. Talle oli liiga tehtud, aga ta ajas lõua püsti, hambad risti ja kannatas 
kõik ära. Aga andestada ta ei saa... 


Selles ongi kogu õnnetus. Selle asemel, et välja nutta, kasvõi karjuda 
- mõelgu teised, mida tahavad — nuttis ta endale sisse. Karjumine oleks 
olnud rumaluse tarkus ehk kahest halvast parema valimine. Ta valis tarkuse 
rumaluse, ja kannatab nüüd rohkem. 


Tema kurbus oli ta sees juba enne rasedust, aga raseduse ajal tõmbas 
ta endale ligi ülekohut, mille käes kannatas, ja muutus kättemaksu- 
himuliseks. Ta oli tõmmanud endale ligi samasuguse mõttelaadiga lapse, 
kelle karmavõlg sai niiviisi lunastuma hakata. Samaaegselt aitas laps 
haiguse täielikult enda kanda võtmisega oma ema. Ema silmad said terved 
olla. Lapse haigus sidus nad teineteisega nii, et kättemaksuhimu saigi ainult 
himuks jääda. Nad kumbki ei saanud nüüd teistele halba tegema hakata. 


Peaaegu samasugune lugu oli ühe noore mehega, kelle silmi oli 
lapseeas alanud glaukoomi tõttu maailma eri kliinikutes kümneid kordi 
opereeritud. Praeguseks näeb ta vaid valgust. Tema haigusest moonutatud 
silmadest võis võhikki näha ehedat kättemaksuhimulist viha. Ta vihkas 


järjest enam kõiki ja kõike. 
“Milleks neid armastada! Nad pole ju mulle midagi head teinud,” 

pigistas ta vastuseks minu püüdele tema suhtumist arstidesse parandada. 
Tema saab asjast aru üheselt: teistele nad teevad head, mind nülitakse enda 


lõbuks. Mis katsejänes ma neile olen! 


Pole mõtet üles lugeda selle noormehe vihasid. Üks on kindel - teda 
ei saa keegi aidata. Tema julmus tõmbab ligi julmust. See on kaasaegses 
tähenduses skalpell. Tema haigus on takistus tema kurjategijaks saamise 
teel. Ega ta ei taha kurjategijaks saada, aga tema julmus provotseeriks 
selle. 

Pimedana võib ta oma julmust sõnalises vormis oma vanematele, kes 
tema meelest on süüdi, välja elada. Või piinab oma käitumisega abistajaid, 
kes tema meelest sunnivad teda tegema seda, mida tema ei vaja. Ja kui ta 
oma elu ise lõpetab, nagu ta teiste hirmutamiseks lubab, siis tuleb ta 
järgmises elus õndsana, kes on vaimust vaene. Nii püüab ta keha teda 
õpetada. 

Inimene, kes on eksinud ja saab omale glaukoomi, paraneb pärast 
operatsiooni, kui ta usub arstiabisse. Kui ta end ka ise õnnelikuks peab ja 
elu kingitust, mis talle arsti käte läbi tuli, edaspidigi kalliks peab, siis ta 
silmad paranevad veelgi. Kes operatsioonist sõltuvusse jääb ja hädaldama 
hakkab, et ega lõikuse jäljed ikka kuhugi kaduda saa ja et ega tema silmi 
uueks ikka teha ei saa, selle mikroskoopilised haavaarmid ei parane lõpuni. 
Loomulikult ei parane ka silmad. 


Patsiente, kelle ellusuhtumine on resoluutne ma-ei-või-seda- 
silmaotsaski-sallida või kellel on enne operatsiooni just vaenlasega 
kanakitkumine pooleli jäänud, ei tohiks üldse enne opereerida, kui ta 
meeled ei ole rahunenud. Julmus tekitab haava ja kättemaksuhimu tekitab 
vereerituse. Kui vereeritus tekib sellisesse pisikesse suhteliselt kinnisesse 
ruumi nagu on silmamuna, siis on lõikuse efekt küsitav. 


Meditsiinis antakse haigetele operatsioonieelselt rahusteid ja uinuteid. 
Kabjuks surutakse nendega rahutus vaid alla. Stresse väljutavaid ravimeid 
pole veel olemas. Sellepärast on kujunenud arvamus, et operatsioon on 
õnneasi. Kui teada, et õnn on hingerahu, siis on see tõesti õnne asi. 


Ärge tehke siit jälle liialdatud järeldust, et Viilma eitab ravimeid ja 
meditsiini. Ma jaatan kõike, mis maailmas olemas on. Meditsiin on vajalik, 
ja paraku saab üha vajalikumaks. Aga kui tahate, et meditsiin Teid hästi 
aitaks, siis aidake ennast ise ka. Jumal taevas ei saa ka aidata, kui inimene 
teda ei usu. Arst ravib Teie stresside materialiseerunud tagajärgi, stresse ta 
välja võtta ei saa. See on Teie enda töö. 


Kui silmas on operatsiooni järgselt verevalum, siis on nii arst kui ka 

patsient õnnetud. Arst otsib põhjuseks meditsiiniliselt mõistetavaid fakto- 
reid. Patsient süüdistab meditsiini. Kui verevalum on tekkinud, siis mida 
kiiremini patsient teistes vigade otsimise lõpetab, seda kiiremini ta 
verevalum imendub. Kui ta oma haigetsaanud silmalt andeks palub, siis 
paraneb veel paremini. 


Silmad väljendavad maksa seisundit. Aga maks on viha ja raevu 
keskus. Silmad on kurbuse vabanemise koht. Kes oma kurvas enesehalet- 
suses raevub, see lõhub, mis ette jääb. Raevu teket näitab kõrgenenud 
kriiskav hääletoon ja äkilised nurgelised liigutused. Kes raevu taltsutab, 
sest lihtne lõhkumine teda ei rahulda, kuna ta kibestunud hing igatseb 
rafineeritumat kättemaksu, selles tekib agressiivsus. Agressiivsus näitab 
kurjuse sündi. Kurjus on sihipäraselt suunatud viha ehk tahtlik viha, 
seepärast on tema tagajärjed kõige valusamad. Parandamatud silmade 


haigusedki räägivad sellest. 


Õppigem kurbusega suhtlema 


See on ühe vanema naise jutt oma kurbusega, mida mina vahendasin, 
et tema oma kurbuse sõnatut keelt mõistma õpiks. 


Kurbus seisab Teie ees, nagu väga tõsine inimene, kes teab, et Te teda 
ei armasta. Ta kael on pinges ja tõmbleb kergelt, nii nagu Teilgi. Ta on 
hirmust, et teda ei armastata, kramplikult heitlev, nagu otsiks olukorrast 
teistsugust väljapääsu. Ta on abitu sellest, et keegi ei pöõra tähelepanu 
tema pinges olekule ehk tundele, et teda ei armastata. Ta tahaks heamee- 
lega nutma puhkeda. Ta ootab Teie tähelepanu, Teie armastust. Püüdke 
teda mõista ja temaga rääkima hakata: 


“Kallis hirm, et mind ei armastata. Anna mulle andeks, et olen sind 
endas hoidnud ja vabastamise asemel kurbuseks kasvatanud. Ma ei ole 
osanud sind kõigest südamest mõista ja vabastada. Ma olen osanud sind 
endas kinni hoida ning kasvatada — ja sa pidid kasvama. Anna andeks.” 


Teie kurbuseks kasvatatud hirm liigutab end nagu inimene, kes tahaks 
protestida, tahaks midagi välja õelda, tahaks Teid süüdistustega rünnata, 
aga tõmbub tagasi. Ta nägu läheb mustaks. Nägu väljendab näilisuse 
probleeme. Näo mustaks muutumine tähendab, et Teie kurbus kardab võltsi 
ja seepärast ei luba ka endal nutta, sest ta kardab, et see tuleks kui 

teatraalne kisendamine, karjumine ja süüdistamine. Te olete oma kurbuse 
nii suureks kasvatanud, et tal pole enam lootustki välja nutetud saada. 


“Anna andeks kallis kurbus, et olen su selliseks kasvatanud, nagu sa 
praegu näitasid. Ma lasen su vabaks. Sa näitasid, et olen su kasvatanud 
kurbuseks, et mind ei armastata, ja kurbuseks sellepärast, et ma ei või olla 
selline, nagu ma olen, Et pean naeratavat nägu tegema kui nutta tahaks. 
Anna andeks, kallis hirm, et olen su kurbuse üle valitsejaks kasvatanud. 
Andke mõlemad mulle andeks, et võltsi eluteatri vastu protestides ei ole 
mõistnud, et võitlen teie vastu, selle asemel, et teid endast vabaks lasta. 
Nüüd lasen.” 


Teie hirm kadus ootamatult. Kuhu? Olematuks ta nii hõlpsasti muu- 
tuda ei saanud. Vaatan: ta jookseb hääletult karjudes mööda kõrvaltänavat 
kaugemale. Ta põgeneb Teie eest, sest Te ei läinud nii kõigest südamest mu 
jutuga kaasa ja Teie kurbusel on nüüd nii paha. 


“Anna andeks, kallis kurbus, et ma ei oska sind veel kui omasugust 
tunnetada ja nii südamest vabastada, et sul hea oleks. Anna andeks, et olen 
sind kasvatanud kurbuseks oma suutmatuse pärast. Anna andeks, et olen su 
kasvatanud põgenemiseks oma probleemide juurest teiste inimeste prob- 
leemide juurde. Anna andeks, et sind trotslikuks kurvastamiseks olen 


kasvatanud. ” 


Teie kurbus jookseb, surudes alalõuga kätega kramplikult üles, et 
suust piuksugi et kostuks. Ta nähtamatud pisarad voolavad ojadena sisse. 
Ta jookseb, ja järsku vajub kokku. Ta on õnnetu. 


“Anna andeks, kallis kurbus, et olen sind kasvatanud pisaratega välja 
voolamast viimseni tagasi hoides, kokkuvarisemiseks. Ma ei ole mõistnud, 
et stresside vaoshoidmine teeb inimese õnnetuks. Ma lasen su vabaks. Ma 
ei ole aru saanud, et igasugune rahulolematus teeb mind kurvaks ja 
abituks. Iga kord, kui mõnda nurisejat või õelutsejat kuulen, kisub mu kael 
ja keelealune krampi ja jalust võtab nõrgaks, aga ma ei ole seda kurbuse 
kinnihoidmise krambiks nimetanud. Sina oled mulle nendel kordadel märku 
andnud, et ma sind vabastaksin, aga mina taipan seda alles praegu. Anna 


andeks.” 

Teie kurbus tahaks ära joosta, aga samal ajal tahaks siinsamas Teie 
ees end välja nutta ja süüdistada, et Teie olete ta nutma pannud. Ta tahaks 
nii väga vahel kellelegi oma kibestumisi välja karjuda. 

“Anna andeks, kallis kurbus, et olen su kasvatanud tahtmiseks teiste 


või kasvõi iseenda peale oma viha välja valada. Peaasi, et saaks välja 
karjuda — aga ei ole karjunud. Hoopis olen häbi tundnud, kui natuke 

nurisen. Olen kartnud teisi kurvastada, sest kui teine nutab, kuidas tohin 
süs mina nutmata olla. Ma mõistan, et ma olen oma enesehaletsust ehk 
enda nõrkust tunnistada kartnud. Ma olen enda meelest teisi niimoodi 
säästnud, ja ei ole aimanudki, et see on hirm kurvastada, et olen teistele 
süüdistamisega haiget teinud. Kurbus, ma olen sind iseendasse vangi 
pannud. Ma lasen su sellisena vabaks.” 

Samas ei taha Teie kurbus Teile haiget teha. Ta on ju vaid Teie 
õpetaja. 

“Anna andeks, kallis kurbus, et olen su nii keeruliseks ja iseendale 
vastukäivaks kasvatanud. Anna andeks, et olen kasvatanud su ahastuseks, 
kus enam ei saa aru, mis on ja mida ei ole. Ma lasen su niisugusena 
vabaks. Ma tahan seda kogu südamest teha. Kallis keha, anna andeks, et 
ma ei ole sinu käitumisest, mille peegelpilt mu kurbus praegu on, osanud 
varem järeldust teha ja sind aidata. Nüüd ma aitan.” 


Teie kurbus on nagu imestunud inimene, kes kuuleb ennekuulmatut 
juttu, mis teda alandatusest ülespoole kergitab, ilma et ta ise midagi teeks. 
Ta vaatab, üheaegselt uskudes ja umbusaldades, sest ta mäletab, et olete 
teda ennegi sellistel hetkedel uuesti alla surunud ja pole teda millekski 
pidanud. 


“Anna andeks, kallis kurbus, et olen sind oma headuse suhtes 
umbusklikuks teinud. Anna andeks, et olen sind alandatuseks kasvatanud. 
Ma vabastan sind tõsiselt ja kogu südamest. Sa oled targem kui mina ja 
näed, et mul on tõsi taga. Ma ju oskan nüüd. Ma tahan sind armastama 
õppida.” 

Te kurbus hakkab järsku Teie poole tulema, sirutab käed ja tahab Teie 
kätest haarata, aga Te tõmbate oma käed ära. Te ei taha oma kurbusega 
kokku puutuda, Te kardate teda lausa füüsiliselt. Te tahate ikka veel olla 
vapper elu kurvastavatele löökidele vastupanija ja ei lase end kurbuse 
nutust häirida. 


“Anna andeks, kallis kurbus, et ma sind niimoodi kardan, et ei suuda 
sind enda lähedalegi võtta. Anna andeks, et ma sind kui õpetajat ei usalda 
ja tahan kõike oma jõuga teha. Ikka veel. Anna andeks, mu mõttetu vaprus, 
mis ei ole muud kui hambad huulde surumine, et lapse kombel pirisema ei 
hakkaks. Anna andeks, et olen hirmu, et mind ei armastata, kui ma 
nutunaine olen, julguseks pidanud. Ma lasen su vabaks.” 


Te seisate abitult, käed ripakil, ja Teie kurbus võtab Teil randmetest 


kinni. Ta tõstab Teie käed ja paitab Teie nägu Teie enda kätega. Õmalt ja 
hellalt. Tema armastab Teid ja soovib Teile head, aga Teie ei ole osanud 

seda aimatagi, sest olete vaid nähtavat maailma tõeseks pidanud. Paluge see 
viga oma kurbuse käest andeks nii, nagu oskate. (Naine teeb seda). 


Teist purskuvad pisarad. Kurbus seisab ja ootab. Tal ei ole hea, aga ta 
teab, et Teile on need pisarad vajalikud. Nutt lõpeb. Kurbus seisab ja 
ootab. Teie samuti. Tema teab, mida ta ootab. Teie ei tea. Tema ootab, et 
Te praegu esimest korda ise aktiivne oleksite ja teda armastama ja hellitama 
hakkaksite, nii nagu oskate. Võtke ta oma rinnale, nagu ta oleks inimene, 
ja kallistage teda mõttes, et ta mõistaks, et Te olete teda nüüd armastama 
hakanud. Proovige, aga olge siiras. Tema Teie oskamatust pahaks ei pane, 


aga valet ta vastu ei võta. 


“Anna andeks, kallis kurbus, et ma ise pole kunagi sellise suhtlemise 
peale tulnud. Anna andeks, et sind enne vabastada ei ole osanud. Ma lasen 
su vabaks. Ma julgen ja oskan ning ei pea hullumeelsuseks nähtamatut 
kurbust hellitada, silitada, kallistada, kogu südamest armastada. Kallis 
keha, anna mulle andeks, et olen kurbusega sulle nii palju haiget teinud. 


Maaitan sind nüüd.” 


Te hellitate ja kallistate oma kurbust. Järsku ta jäigastub. Te tunnete 
külma kõledat tunnet, mis Teid viimasel ajal sageli hirmutab — aga ei saa 
aru, mis juhtus, sest hetk tagasi oli hea olla. Te ei tea, et jäigastumine on 
jääks muutumine. Teie hirm annab ennast tunda. Jää on külm, kõva, rabe. 
Jää väljendab hirmu tugevat, aga rabedat jõudu. Mida suurem on jää, seda 
rohkem on purustusi, kui jää liikuma hakkab, sest liikuma hakkamine on 
hirmu taga oleva viha vabadusse murdmine. 


Ometi on jää vaid külmunud vesi ehk hirmust jäigastunud kurbus. 


Te kallistasite oma jäätunud kurbust, aga mõte läks muule. Te ei oska 
end veel täielikult mobiliseerida, ja lasete neid häirivaid mõtteid ligi, 
millega võiksite hiljem tegelda. Aga olgu - kui ta tuli, siis ta pidi tulema. 
Te olete harjunud olema tugev ja esinduslik. Teile meeldib oma tugevusega 
teistele tuge pakkuda. Nüüd tuli Teile hirm muutuda nõrgaks, kui vaoshoi- 
tus kaob. See hirm tuli Teile ütlema, et ka tema vajab vabadust. 


“Kallis hirm, et mind ei armastata. Anna andeks, et olen sind 
kasvatanud hirmuks nõrgaks muutuda. Anna andeks, et olen sind tugevaks 
olemise nimel enda sees vangis hoidnud, ja ei ole mõistnud, et tugevaks 
saan siis, kui sind vabaks lasen. Olen kurvastanud, mõeldes selle peale, et 
võib-olla ma varsti ei suuda enam olla see, kes olin. Anna andeks, kallis 
kurbus, et sind endas suretades olen märkamata jätnud, et kõik seda 
märkavad, mida mina arvan, et ei märka. Kuna ma ei ole aru saanud, et 
nende suhtumine minusse oleks muutunud, siis järelikult nad ei suhtu 

minusse halvustavalt. Kallis kurbus, ma lasen su vabaks. Ma mõistan, et 
olen vaid välise jõulisuse, tarkuse ja intelligentsuse nimel elanud. ” 


Te ahmite õhku. Mis juhtus? Ah kuum hakkas? Rinnus kõrbeb. 
Pahasti pole midagi. Lihtsalt Teie hirm, mille Te olete kurbuseks kas- 
vatanud, sukeldus Teie südamesse ja avastas seal Teie hirmust, et minu 
armastust ei vajata, allasurutud armastuse suuruse. Teie südamesse on 
armastuse soojust kuhjunud nii palju, et seal on lausa saun. Vihtlema võiks 
hakata. Te tunnete praegu seda füüsilise kuumatundena. See kõik on Teie 


vangishoitud armastus. 
“Anna andeks, kallis armastus, et olen sind hirmuvangis hoidnud ja su 
kurbuseks kasvatanud. Anna andeks, et pole mõistnud, et ei ole vaja küsida 
või aimata püüda, kas teised mind ikka vajavad ja ootavad või mitte. Ma 
ise vajan oma armastuse väljaandmist ehk liikuma panemist, ja seda ma 
teen. Ma lasen oma hirmu vabaks — ja minu armastus pääseb vabaks.” 


Kuum tunne kadus. Teil on kerge ja vaba tunne. Lihtsalt hea on olla. 
Aga Te ei julge veel selga sirgu tõsta. Teil on meeles, kui palju Te oma 
kurbusega maadeldes olete tegemata jätnud. Te ei mõista veel, et tähtsam 
kui tegemised, on ära õppida kurbuse õppetund. 

“Kallis kurbus, anna andeks, et olen su kasvatanud süütunneteks enda 
ja teiste ees, sest ei ole nii palju teinud kui tahaksin ja ei ole mõistnud 
eristada vajalikku ebavajalikust. Tunda end alandatult, sest ei suuda, on 


minu jaoks olnud traagika. Ma taipan praegu, et ütlesin sõnadega välja 
selle, mida enne ei ole mõistnud. Ma kardan alandatust ehk ma kardan ori 


olla. Olen oma hirmude ori ja kurvastan selle pärast, et olen end iseenda 
orjaks teinud. Anna andeks, hirm, et mind ei armastata, et olen kasvatanud 
Su hirmuks alandatud saada, ja kurbuseks alandatuse pärast. Ma lasen teid 


vabaks, ” 
Nii, nagu käitus selle naise kurbus, nii käitub ta ise, sest selliselt 
paneb ta kurbus ta käituma. Kes ennast kõrvalt vaatama õpib, see oskab 
oma kurbusega ja ka teiste stressidega ise jutule saada. 

Kujutage veel ette, et Teie ees seisab inimene, kes tuli Teid õpetama. 
Te ju kuulate ta õpetamist, mis Teie ellujäämiseks väga vajalik on. Aga mis 
Te stressidega teete? Te hakkate neid alla suruma. Selle asemel, et õppust 
võtta, tänada ja vabaks lasta, hakkate neid kui tõelised julmurid pressiga 
olematuks suruma. Ja kui nad surnud on ja endast enam selget märku anda 
ei saa, siis Teie ei tunnista ennast mingil juhul julmaks. Püüdke nüüd oma 


viga parandada. 

Julgusest ja argusest 


Öelge, kas Te tahate olla õnnelik või rõõmus? Kumb? 


Inimese elu on üks igavene minek. Iga töö sel teel on kui õppetund, 
mis lõpeb selleks, et järgmine tund võiks alata. Töö muudab eesmärgi 
tulemuseks. Tulemuse väärtus on sõltuvuses tegemise viisist. 


Kõike võib teha kahel viisil: 
- julgelt 
- hirmuga. 

Julge inimene tunnetab eesmärki ja iseennast ning usub iseennast. Ta 
teab, millal, kuhu ja kui palju. Ta kulutab eesmärgi saavutamiseks opti- 
maalselt aega, jõudu ja vahendeid, ja ta on tulemusega rahul, sest ta tulu 
oli suurem kui kulu. Ta saavutas selle ilma, et ta oleks kellelegi liiga 
teinud. Ta lihtsalt valis sobiva aja oma eesmärgi teostamiseks. 


Mis on õige ajastamine? 
Ajastatus on ukse avamine õnnestumisele. 


Öeldakse, et igal asjal on oma aeg ja koht. Kui Te 500 aastat tagasi 
oleksite hakanud samasuguseid asju tahtma ja tegema kui praegu, siis ei 
oleks see õnnestunud, isegi kui Te oleksite samasuguste oskustega kui 
praegu. Aeg ja olud olid teised. Ennatlikkus oleks Teie tegemistele 
hukatuslikuks saanud. Samuti ei edeneks Teie tegemised, kui Te praegu 
töötaksite nii, nagu 500 aastat tagasi. 500 aastat on suvaline aeg, see 
number ei oma põhimõttelist tähtsust. 

Vahel me ütleme, et kui ma eile oleksin pidanud seda tegema, siis ma 
poleks hakkama saanud. See tähendab, et oma sõnadele mõtlemata me 
tunnistame, et eile ei olnud sobiv aeg. 


Tunnistamine on tunnete alateadlik väljendamine. Või teadlik. 


Tunneme aeg-ajalt, et teatava teo tegemiseks pole õige aeg ja koht, 
aga ometi teeme — ja kohe kahetseme. Sest hirmunud inimene ei kärsi hinge 
poolt kättejuhatatud õiget aega oodata, kuigi tunnetas. Julge inimene 
tunnetab — ja ka teeb oma tunnete järgi, isegi kui ta on madala 
arengutasandiga ja seda teadvustada ei oska. 


Soovitan vanematele sageli, et kui oma mõistus ei võta, siis küsige 
nõu ja otsust oma kõige väiksemalt lapselt — ta ütleb teile õigesti. Ainult 

tõlkige ta lapselik vastus täiskasvanute keelde ümber. 


Kui Te tahaksite mulle praegu öelda, et Teie laps ei oska "eel rääkida, 
siis ütlen Teile, et isegi sündimata lapsega saab rääkida. Kui esitate oma 
kehas kasvavale lapsele lihtsa küsimuse nii, et saaks vastata kas “ei” või 
“jaa”, siis kui tunnete vastuseks meeldivat tunnet, siis on see jaa, aga kui 
tunnete, kuidas ta rapsima hakkab nii, et Teil halb on, siis ongi see ei. 


Uskuge, ta ei eksi. 

Tähtsam kui teada, on tunnetada ja oma tundeid uskuda ning nende 
järgi toimida. See viib õnnestumisele. Kes küll kõike teadvustab, see on 
taik inimene, aga ilma tunnetamata on tema tarkus kuiv teooria, mis 
praktikasse ei rakendu. Kuiv teooria võib praktikas täielikult ebaõnnestuda. 

Praktikute jaoks on teoreetik ju lausa sõimusõna. Teoreetik, kes oma 
meeleparandusega ei tegele, võib väga head teooriad paberile panna, aga 
need jäävad surnud tarkusena riiulitele vedelema ja ootama, millal lahtise 
hingega inimene neile hinge sisse puhub. Näiteks leiab nad mõni ärimees, 
kes kirglikult armastab oma tööd ja naudib iseennast oma töös. Leid saab 
ärimehele varanduseks. 


Hirmunud praktik ei ole hirmunud teoreetikust parem. Ta ei oska 
teooriat, isegi kui seda teab, oma tegemistes kasutada. Elu kergeks 
tegemise asemel teeb ta oma elu raskemaks. Kaasaegse tehnika ja oskuste 
asemel kasutab ta algelisi, ja tulemused on kehvad. Sellised praktikud on 


teoreetikutele pinnuks silmas. 


Kuidas teada, kes on julge? 
Vaadake tegemisi ja tulemusi. Ärge nõudke tõestust, siis elu annab 
tõestuse tulemuse näol. Julgeid on vähe ja seepärast on nad mõistetamatud. 


Hirmunud inimene ei saa julgest aru. Ta teeb julget ilmtingimata 


Julge saab kõigest ja kõigist aru. Ta loob oma maailma nii, et see 
teisi ei alanda. 

Hirmunud inimene ei usu sellist utoopilist juttu ja sellepärast kulutab 
end tuulde ja kannatab kahju. 

Täiuslikke kindlameelseid julgeid on vähe, seepärast lasevad need, kes 


end julgeks peavad ehk need, kes oma hirme alla suruvad, ennast hir- 
munutest mõjutada ja takistada. Kes iseennast uskuma hakkab, seda ei saa 


mõjutada ja õigelt teelt kõrvale juhtida. 
Julge inimene võib plaani välja mõelda ja teostama-jooksmise 

asemel heidab hoopis magama. Arg võib tema ümber joosta ja hädaldada 
või kubjast mängida või ise tegema tormata, aga julge ei lase ennast 
häirida. Ta tõuseb just õigel ajal üles, läheb just õiges suunas ja teeb just 
õige pikkusega sammu - ning tulemus ongi käes. Süda ütles talle: “Lase 
olukorral enda jaoks küpseda. Ole olukorra peremees, ja olukord korraldub 
ise.” 

JULGE ON TEHTUGA RAHUL, SEST TA TULU ON ALATI 
SUUREM KUI KULU. 


Hirmunud inimene kulutab sama asja saamiseks palju kordi 
rohkem aega, jõudu ja vahendeid, aga eesmärk jookseb tal eest ära. 
Alles siis, kui hirmunud inimene oma jõud kokku võtab ehk vihaga 
eesmärki saavutama hakkab, saab ta tulemuse. Aga ta ei ole sellega rahul, 
sest kulu on suurem kui tulu. 

ARG EI OLE KUNAGI RAHUL, SEST TA KULUD ON SUURE- 
MAD KUI TULU. 

Meenutage II raamatus räägitud juttu suhtlemisest ehk tingimusteta 
armastamisest. 

Julge inimese kõritšakra on avatud - see tähendab, et ta armastab 
tingimusteta. Ta mõistab igat olukorda, sest ta näeb elu nähtavat ja 


nähtamatut poolt koos toimimas. Ta on rahul sellega, mis on, ja ta oskab 
rõõmustada, et ta saab seda veel paremaks teha. Julge ei jää loorberitele 


puhkama, sest tal on vajadus edasi minna. Teda ei pea sundima. 


Julge ei eita midagi. Ta teab, et inimkonna praeguse arengutaseme 
juures on inimesel füüsiline keha kõigi oma vajadustega, ja ta ei eita asjade 
maailma. Kui ta tahab teisele midagi anda, siis ta annab kogu südamest ja 
on oma teoga rahul. Ta annab kogu südamest. 


Loodusseadused toimivad isegi siis, kui inimene arvab neist mitte 
midagi teadvat. Loodusseaduste järgi saab inimene seda, mida ta andis, 
topelt tagasi. Kes andis südamest ehk armastusega, see saab teise hingest 
topeltarmastust tagasi isegi siis, kui teine nende seaduste peale ei mõtle või 
nendest midagi ei tea. Hinged suhtlevad isegi siis, kui inimestel mõistust 


peas ei ole. 

Aga kui teine on hirmunud inimene ja tõttab oma tekkinud võlatunde 
pärast midagi vastu andma, siis julge ei tarvitse seda kingitust vastu võtta: 
“Milleks? Ega ma ei andnud selleks, et saada. Ma andsin selleks, et anda. 


Ma tahtsin inimene olla.” 

Hirmunud inimene tahab ka inimene olla ehk anda. Aga kuna ta ei näe 
nähtamatut ega oska seda väärtuseks pidada, siis ta võtab kasutusele 
suhtlemise füüsilised vahendid - käed. Et kui ma annan, siis mulle antakse, 
siis ma olen õnnelik. Paraku ei lähe asi nii, kui plaanitud. Teine andis küll 
ja hoopis kallima, aga esialgne rõõm kustub varsti rahulolematuseks, sest 


see polnud see... 


Siis mõtleb hirmunud inimene, et kui ma oleksin talle rohkem andnud, 
siis ta oleks mulle ka rohkem andnud, siis ma oleksin õnnelik. Ja ta tormab 
tööle, et teenida raha ja osta ja anda. Ta andis. Vastu sai hinnalise asja. Nii 
hinnalise, et hing jääb hinda vaadates kinni. Paraku rõõm õnne ei asenda. 


Miks siis? 

Sellepärast, et hirmunud inimene annab asja, aga vastu tahab 
saada kõige paremat — armastust. Teine võib anda kogu südamest, aga 
hirmunud inimese hirmuseinast tuleb läbi ainult käsi ja asi ehk keha. 
Armastus jääb hirmuseina taha ootama, millal tema aeg tuleb. Hirmunud 
inimene tunneb kurbusega: asja andsid, aga armastust ei raatsinud anda. Ja 


asjal pole enam õiget väärtust. Aga andja tunneb, et asja võtsid, aga minu 
armastus sulle ei kõlvanud. Tema andmiserõõm nutab. 


Mõlemal on raske, aga kummal on raskem? 


Vastan: teisel on raskem, sest temas suurenes hirm, et tema armastust 
ei vajata. See on kõikidest hirmudest suurim. Algselt on see esimene — 
naine, teine — mees, kuni kannatuste karikas on täis — ja siis vahetuvad 
kohad. Siis tunneb naine, et minu armastust ei vajata ja mees, et mind ei 
armastata. 


Hirm, et mind ei armastata teeb inimese agressiivseks süüdistajaks 
ja nõudjaks. 

Hirm, et minu armastust ei vajata, teeb alandlikuks armastust 
pakkuvaks orjaks. 


Kui üks inimlaps siia ilma tuleb ja aina oma puhast hingearmastust 
andes vanemate või täiskasvanute saamahimulise andmise-saamise seina 
vastu põrkab ja ka saajaks on sunnitud muutuma, siis ühel hetkel võtab ta 
kasutusele hirmunud inimese viimase armastuse saamise mooduse - ta 
OHVERDAB oma keha. Sellega annab ta enda meelest suurima vääruse, 
mida tal üldse anda on ja mis ainukesena tema enda käsutada on. 


Ta annab selleks, et saada seda, milleta elul pole mõtet — armastust. 
Kuna ta oskab ainult keha näha, siis ta hakkab kehalist armastust tõeliseks 

pidama. Tema lootus hakkab varem või hiljem lootusetuseks muutuma, sest 
teda kasutatakse ära. Õnnetunnet ei ole, rahulolu ei ole. 


Nii ohverdavad naised meestele oma keha — ja meelekibeduse 
hetkedel heidavad ette, et süütuse oled sa saanud, aga mind õnnelikuks ei 
teinud, kuigi lubasid. Mõne naise süütust ei saaks kogu maailma varan- 
dusega kinni maksta, nii kõrgeks on ta hinnatud. 


Nii ohverdavad ka mehed naistele oma keha, aga samuti õnnelikuks 
ei saa. Ei ole ise endaga rahul, ja naine ei ole ka rahul. Kuna meessugu on 
pidanud aegadest aega armastuse eest väga kõrget hinda maksma, siis 
mehed ei ole oma keha eriti kõrgelt hinnanud, ja seepärast ei ole pannud ka 
tema ohverdamist suure kella külge. XX sajandi lõpp teeb mehelikkusesse 
korrektiive. Ka meeste keha muutub üha enam kaubaks. 


Ohverdamisi on erinevaid. On tõesti häid naisi, kes meest hoida ja 
armastada tahavad, aga hirmuseina vabastada ei oska. Nad elavad mehele. 
Ei rõua raha, ei heida ette, on raugelt ja malbelt oma naiserollis. Nad 
lepivad kõigega, mida mees tahab. Peaasi, et mehel oleks temaga hea. Aga 
meestel ei ole ohvriga hea, ja nad lähevad naist otsima. 


Kellegi või millegi nimel elamine, kellegi või millegi jaoks elamine 
on enda ohverdamine. 

Ohverdamine on oskamatus elu õigesti mõista ja vastavalt va- 
jadusele elada. 


Ohverdamine on armastuse nimel kannatamine. 
Tõeline armastus ei nõua ohvreid. Ohvreid nõuab omav armastus. 
Hirmunud inimene ei oska armastada, ta oskab omada. 


Kui inimene on eluliselt naiivne, siis ta peab armastuseks üksnes seksi 
ja ohverdab oma suguorganid. Armastuseta seks tekitab ruttu rutiini ja 
rahulolematuse, isegi kui inimesel ei ole võrdluseks varasemaid seksuaal- 
seid kogemusi. Mida rohkem ta selleks seksib, et teisel hea oleks, seda 
rohkem ta ohverdab ennast. Ohverdamine kulmineerub suguorganite 
kaotamiseks. Näiteks tekib haigus, mis nõuab nende organite kirurgilist 
eemaldamist. 


Mehed või noormehed panevad sageli noore ja oskamatu tüdruku 
valiku ette: kui armastad, siis seksid ja kui ei seksi, siis ei armasta. Ja 
tüdruk seksib armastuse nimel, sest ei tea, et tõeline armastus, mida ta hing 
ihkab, sellist ohvrit ei nõua. Esialgne rõõm muutub peagi kurbuseks, kui 
paha haigus või soovimatu rasedus endast märku annab. Ohverdamise 

tulemuseks on kannatused. 


Ohverdatakse lapse elu ja iseenda tervis. Pettumused ja kibestumused 
jäävad niikauaks, kuni inimene oma vead parandab ehk meeleparanduse 
läbi elu õigesti mõistma õpib. 

Naised, kes on lapsed ära sünnitanud, löövad endale käega ja lubavad 
mehel oma keha suvaliselt kasutada. Genitaalid oleksid nagu laste valmis- 
tamise masinad, mis peavad terved olema. Praeguse! ajal on rasestumisvas- 
tased vahendid igati kättesaadavad, aga 40-aastased naised mäletavad veel 
neid aegu, mil nad oma hinges end ohverdasid, teades, et seksile võib 
järgneda abort. Nad ohverdasid, et mees rahul oleks. Keha mäletab seda ja 
ootab selgitust. 


Mehedki ohverdavad oma genitaalid. Lisaks hingelisele iseenda mehe- 
likkuse ülespiitsutamisele kaunistatakse, karastatakse, võetakse ära ja pan- 
nakse juurde, et aina vägevam mees olla — ja ei mõisteta, et suguelundid 
funktsioneerivad ainult tänu lootusele armastatud saada. Mees, kellel ei ole 
hirmu, et mind ei armastata, iseenda piinamisega tegelema ei pea. 


Maailmas möllab naiste rindade ohverdamise kultus. Kord neid 
peidetakse ja teine kord paljastatakse. Aga niisugust hullust, kui XX sajandi 
lõpp välja on mõelnud, enne pole olnud. Rinnamoez järgi rindade ümber- 
lõikamine on järjest targemaks saava inimkonna järjest rumalamaks muutu- 
mine. Rinnad on õrnad, nii nagu armastuski. Nende robustne tarbimine 
ametiredelil tõusmiseks või kire lõkkelepuhumise eesmärgil viib vihani 
rindade vastu. Ja kõik ikka jälle armastuse nimel. 


Kui naine oma rinnad mehele ohverdab, loctes sellega armastatud 
saada, siis võib ta oma rindadest ilma jääda. Või kui ta on õnnetu, et ei saa 
ohverdada, sest pole nagu midagi ohverdada, siis ta võib nendestki ilma 
jääda. 

Meestel rindasid ei ole. Nemad ohverdavad südametšakrast südame 
ja võivad seda nii teha, et ise jäävad päris ilma. Et nad seda teevad, seda 
näitab nende lühem eluiga. Nad ohverdavad oma südame naisele, ja 
maksavad eluga. Nad ohverdavad oma südame tööle, et samuti armastust 
ära teenida. Kui Te arvate, et olen naissoo vastu ülekohtune, siis vaadake 
ise veidi laiemalt maailmas ringi ja Te ei ütle enam nii. Praegune 
tsivilisatsioon teeb kõike armastuse nimel, varjates nende kõlavate sõnade 
taha hingelist tühjust. 

Kui mees mulla rüpes möödunud elu lõpetab, siis võib ta kuulda, 


kuidas naine nuttes kõigile kurdab, kui tubli ja töökas ta mees oli — aga 
naist ta ei armastanud, et mõista, et ohverdamine on rumalus. Ainult 

hirmunud inimene paneb keha kannatama. 


Täpselt samuti võib õppida naine, kes end mehele täielikult ohverdab, 
selle asemel, et ise hingeliselt tugevaks saada ja mõista, miks ta omale 
sellise mehe leidis, kes naist ei austa ega armasta. Ohverdamine on 
hirmunud inimese püüd armastust ära teenida. Ohverdamine ei ole sugugi 
ainult primitiivse inimkonna traditsioon. 


Olen õpetanud paljusid naisi, kes on tulnud, et kuidagi aidata oma 
eluohtlikus seisundis meest. Mõned naised on suutnud imet teha. Kahjuks 
on pooltel juhtudel mehed, oma tõvevoodist tõustes ja tagasi endiseks 
elupõleta jaks muutudes, naise jutu välja naernud. Mul ei ole neile naistele 
selgituseks muud õelda, kui et nii pidigi juhtuma. See, kes ootab teiselt tasu 
kasvõi tunnustuse või tänusõna näol, seda tavaliselt ei saa. Tundke rõõmu 
iseendast, oma hingejõust — ja rakendage see nüüd enda hingerahu saavu- 
tamisele. Teie mees ei ole veel nii arukas, et maailma õigesti mõista. 


Pidage meeles, et eriti suured skeptikud on need mehed, kes elu 
võiduajamises on kasvõi natukene end teistest paremaks pidanud. Nad 
tahavad olla vägevad mehed ilma teiste abita. Nad lükkavad isegi oma naise 
lähenemised tagasi. Skeptik on nagu orav rattas, kes muudkui jookseb ja 
arvab, et ta jõuab kaugele. Laske tal joosta. Olge kannatlik, aga ärge 
muutuge teda vaadates kannatajaks. Pidage ikka meeles, et iga inimene 
õpib siin ilmas oma elu õppetükke ja kui ta tahab seda kannatades teha, siis 


on tal see õigus. 


NÄIDE ELUST. 


Tegelesin ühe noore mehega, kes rallil vastu puud sõitis ja mitu 
nädalat teadvuseta reanimatsioonis lebas. Arstide prognoosi kohaselt oli 


parimal juhul loota ratastooli jäämist. 


Kui ma selle mehe naisele esimest korda tema ees seisvat ülesannet 
selgitasin, siis ma ei tahtnud mitte pikemalt ette vaadatagi. Nii lootusetu 
tundus kõik. Naine oli nagu hirmunud eluvõõras värvuke ja - mis kõige 
hullem - kodust kaugele hoidvale mehele ja võimukale ämmale täielikult 
tõmmata ja lükata nupuke. Ta istus ahastuses nurgas ja kordas: “Ma ei 
oska. Ma ei taipa. Ma ei suuda. ” Ja nuttis. Aga mina kordasin nii veenvalt, 
kui vähegi oskasin: “Ma õpetan - ja Te oskate. Ma selgitan - ja Te taipate. 
Te olete naine ja Teil on see hingejõud. Pole võimalik, et Te ei suuda. Ta 


on Teie mees, keda Te armastate. Olgugi, et kardate.” 
Lugesin talle makilindile vajalikud õppetunnid ja sõitsin kolmeks 

nädalaks nii kaugele, et mind polnud võimalik kätte saada. Alles hiljem 
taipasin, et see oli määrava tähtsusega asjaolu, sest see mobiliseeris naise 
täielikult. Oleksin lähedal olnud, siis oleks ta minu peale lootma jäänud. 
Aga see oli nende elu õppetund, mille nemad ära pidid õppima. Kui tagasi 
tulin, siis oli mees haiglast kodus ja kõndis omal jalal ringi. Ime, mille see 
väike habras naine korda saatis, oli sündinud. 


Nüüd oleks mees pidanud ise endaga tegelema hakkama, et ka nendest 
pisikestest puudujääkidest terveneda, mida ta pisiasjadeks peab. Üritasin 
talle selgitada, et need ei ole mitte pisiasjad, aga mees hakkas lõõpima nagu 
poisike, kes teiste ees oma kangelasteoga keksib. Erakordselt julge mees! 
Ootasin, millal ta ütleb, et see jutt on lollide naiste jama, mille kuulamiseks 
üks õige mees aega ei kuluta. Aga seda see suur mehemürakas ei julgenud 
öelda. Seda pidi tulema ütlema ta naine, kes ei ole enam sugugi väike 
naiivne värvuke. Tema mehe häda oli naise naiseks saamiseks vajalik. 


See mees ei teadnud, et tema uskumatus on tema hirm, et mind ei 
armastata. Ta kartis, et ma ütlen talle midagi, mida ta endale eitab. See 
mees ei uskunud armastuse jõusse, ja see oli tema kõige suurem haigus. 
Tema uskus jõusse. Kõik helluse ja armastusega seotu taandas ta füüsilisele 
tasandile. Ta tahtis anda ainult selleks, et midagi saada. 


Tema kangekaelsus ehk kange kael, mis avariis viga sai, hakkab talle 
tulevikus kindlasti haiget tegema. Selle mehe tahtmine olla teistest parem 
kuhjus koljupõhimiku murruks. Koljupõhimiku murrule kaasnenud pikk 
teadvuseta olek väljendas tema hirmu oma stresse teadvustada ehk tead- 
vusele tuua. Tema kurbus sellest, et ta ei saanud kõige paremaks, tekitas 
talle ajuturse. Ja tekitab ka edaspidi peavaevusi, sest mees oma vigu ei 


tunnista. 


Tema kättemaksuhimu oma pettumuste eest tekitas talle peaaju vereva- 
landused. Selle vea tegi naine korda, aga seda mees ei usu. Seega võib ta 
kellegi vastu, kes tema meele järgi ei ole, ootamatult agressiivseks muu- 
tuda, sest ta pole oma õppetundi ise ära õppinud. Edaspidi ei kuuletu selle 
mehe keha enam naise armastuse jõule. Ta sai omale karmavõla lunas- 
tuseks kannatused, aga naisele kannatusi valmistades kasvatab endale uut 


karmavõlga. Tema keha teab seda. 


Mis on inimese keha? 


Inimese keha on inimese kõige suurem armastaja, kes talle selle 
füüsilise elu jooksul on antud. 


Keha ei valeta kunagi ja ei lase endale valetada. 
Kehaga ei saa kaubelda ega tingida. 


Keha on aus -— see tähendab, et ta toob varem või hiljem kogu 
halva nähtavale. 

Keha kui arimnastaja tahab oma arinastatule anda parimat — tarkust. 
Tarkus annab inimesele vabaduse. Vabadus on armastus, õnn, edukus, 
tervis. 

Keha juhib oma armastatu takistuse kui elu õppetunni ette. Alguses on 
see takistus nagu väike kivi, aga kui armastatu seda ei märganud ja üle 
astus, siis on järgmine takistus mätas, järgmisena suur kivi. Takistus 
<asvab niikaua suuremaks, kuniees on suur mägi. 


Kui keha näeb, et ka mäest tahab armastatu vaid kui füüsilisest mäest 
üle ronida, mõistmata. miks see mägi talle teele sattus, siis keha mõistab 
oma armastatu rumalust, mis ta kuristikku viib ja võtab kasutusele viimase 
võimaluse, mida hirmunud armastatu ehk hindab — ta ohverdab enda. 
Oleme ju siiani teise eest kannatamist ja isegi surma minemist hinnanud 
eriliselt suure armastuse märgina. Meie nimetame sellist keha ohverdamist 
haiguseks ehk kannatuseks ja ei mõista, et haigus on keha armastuseaval- 


dus oma armastatule. 
Me peame haigust halvaks. 


Aga keha ütleb inimesele sellega: “Mu kallis! Maannan sulle haiguse. 
See on sinu karmavõla lunastus ehk sinu vigade parandus. Kui ma seda ei 
teeks, siis sa muutuksid karmavõla tekitajaks ehk sa hakkaksid teistele 
halba tegema. Nüüd on sul haigus, mis paneb su iseendaga tegelema ja mis 
takistab sind seetõttu teistele halba tekitamast. ” 


Nii valib tõeline armastaja kahest halvast parema. 

Seega: 
Endale halva tegemine on karmavõla lunastamine. 
Teistele halva tegemine on karmavõla tekitamine. 


Toonitan selles peatükis ohverdamist. Teadke, et ükskõik, kelle või 
mille nimel elamine on ohverdamine. Inimkond areneb ja vajab targema 
kombel elamist. Kes ohverdamisega jätkab, selle liikumine on paigaltam- 


mumine. 

Elatakse 
- perekonna nimel 
- laste nimel 
- kodumaa nimel 
- helge tuleviku nimel 
- armastuse nimel 
- Jumala nimel jne. 

Ennast ohverdatakse mõistmata, et see ohverdamine paneb kannatama 
ennast ja teisi. Keegi ei saa ohverdamisest õnnelikuks. Dogmaatilised 
kristlased tõstavad seda väidet kuuldes kõvasti häält jatoovad kohe Kristuse 
eeskujuks, sest mis tema tegi, see on õigesti tehtuc. Küsin vastu: “Kas 
keegi sai sellest õnnelikuks? ” 


Sai see, kes asjast õigesti aru sai. 


Kristuse tegu tuleb õigesti mõistma õppida. Ei 2000 ega 1000 aastat 
tagasi mõistetud tõlgendus ei ole enam kaasajal sobiv. Praegu tuleb näha 
probleemi sügavamat õpetlikku mõtet. Erinevad teadusharud ei ole 
ilmaasjata tekkinud. Nad on jumalikkuse olemuse avamise ja äraseletamise 
kaasaegne tasand. 


Piiblit peast tsiteerivaid jutlustajaid istub mu loengutel peaaegu alati, 
ja nende sõnavõtud Jumala nimel on kõike muud kui piibli mõistmine. See 
on Jumala kasutamine kaitsekilbina, et selle tagant teist rünnata, kui teise 
jutust aru ei saa, kuna teine kasutab kaasaegsemaic väljendeid. Võiksin 
alatusele alatusega vastata, aga ei tee seda, ja selline vee sogaseks keeruta ja 


saab sellest hoogu juurde. 

Oskan näha silmakirjalikkuse tõelist palet ja oskan tunnetada auditoo- 
riumis ka tõeliselt häid piibli tundjaid, kes võiksid sellistel puhkudel häält 
tõsta. Nad ei tee seda, sest väärikas ei lasku sõnasõtta. Üks noor mees 
helistas mulle ükskord koju ja ütles lühidalt: “Mul on piibel peas. Kui T: eil 
abi on vaja, siis helistage, ja ma tulen.” Olen talle tänulik. Samal ajal 
tõrgun ma mõistmast, miks 49% kirikuga seotud inimestest minus vaenlast 
näevad. Kas ristisõdade ajalugu ei olegi midagi õpetanud? Ju nad ei vaja 
ajalugu. 

Julge inimene on usklik. Usklik endale vaenlasi ei 100. 


Hirmunud inimene on religioosne. Temal on alalõpmata probleemid 
teistega. 


Ta otsib religioonilt kaitset ja loob teistest inimestest endale vaen- 

lased, keda piiblit appi võttes enda meelevalla alla saada. Kallid kristlased, 
see on ju piibli rüvetamine! Aeg on Jumalat uskuma hakata. Jutlustamisest 
on vähe kasu. Sunniviisiline usku pööramine on ju viha sünnitamine — “Kui 
tuli käsk, siis tuli viha, ” — nii räägib piibel. 

Kõik, mis ilma on loodud, on Jumala loodud, järelikult on kõik 
inimesed jumalikud. Iseenda ja teiste inimeste armastamine on Jumala 
loomingu armastamine. Kes eraldab inimese — Jumala loomingu - Ju- 
malast, see teeb ju pattu. Igaüks näeb seda, mida näha tahab. Kui tahab 
halba näha, siis näeb halba ja kui tahab head näha, siis näeb head. Kui 
tahab tõde näha, siis näeb nii halba kui head ja ei süüdista teisi, vaid tänab 
Jumalat, et oma elu järjekordse õppetunni ära mõistis, seega targemaks sai. 


Hirmukriisis inimeste dogmaatiline klammerdumine sõnasse, mille 
mõtet ei mõisteta, võib tekitada agressiivsuse isegi juba meie suhteliselt 
rahulikul Eestimaal, ja see on väga tõsine asi. Vihane noorte kristlaste 
kamp ähvardas mind sellepärast, et ma sõna “jumalik” kirjutan väikese 
tähega. Pahandatud filoloogid noomivad jälle, et ma sõna “Jumal” kirjutan 
suure tähega. Mida teha, kelle meele järele olla, et aruka kombel vähem 
kannatada? Loomulikult filoloogide meele järele, sest nemad viivad 
maailma rahumeelsemalt edasi ja kätt südamele pannes mõistavad ka 
nemad, et Jumal õigekirjast numbrit ei tee. Jumal ei ole elus kibestunud 
inimene, kes oma hädade põhjustajat teises näeb. Tähtis on, mida süda 
runneb. 

Kes näeb teises enda vaenlast, see ei ole oma tõekspidamistes 
kindel. Kindlaks teeb inimese usk — julgus uskuda. 

Tõeline usk viib elu edasi, sest julgele inimesele avaneb jumalike 
tarkuste varasalv, ja tal on õigus võtta sealt see tarkus, mis inimkonna 
arenguks vajalik on. See on talle pandud jumalik kohustus, mida teised 
tema eest teha ei saa, isegi kui nad väga tahavad. See, kes hirmust 
füüsiliselt tugevama ees oma kohust ei täida, see saab kannatada, sest ta 
takistab elu arengut. 

Kui mina hirmust kõigis ühiskonnakihtides olevate vanameelsete ees 
jätaksin oma kohuse täitmata, siis oleks mul väga halb. Halvem kui praegu 
ennast teistest paremaks pidavate kirikutegelaste, aga ka meedikute jm. 
uskumatute rünnakute ees. Vaadake ringi ja Te näete, kuidas ühte vankrit 
vedama hakanud inimesed avalikult või salaja kisklevad - ja ikka nii, et 
rääkijal on õigus. Hirmunud inimese kurjus voolab niimoodi tema seest 
välja. 

Õigus on hetkeline, tõde on igavene. Tõde võib varjata, aga kunagi 

tuleb ta ise ilmsiks. Ilmtingimata tuleb. 


Mina ei räägi, et mul on õigus. Olen vaid pimedusest valguse suunas 
mineja, kes mõnevõrra paremini näeb ja seepärast oma teadmisi ka jagab, 
et vajajad saaksid need teadmised endas elama panna. Väljendan ühte 
võimalust elu mõistmiseks. Mul on vastaseid, kes enamikus ei tea mind 
ega minu raamatuid, aga see-eest oskavad nad rusikaga lauale lüüa ja 
kuulutada, et neil on õigus. Ainult, et milles on õigus? 


Tõde on see, et igaüks näeb teises vaid seda, mida näha tahab. Ta 
näeb iseennast. Õigus on seda tunnistada või mitte tunnistada. 


Mõelgem, miks kirik on tuletoojaid, kes on inimkonna vaimupimedust 
veidike valgustada tahtnud, aegadest aega taga kiusanud? Miks kirik on 
enda rüpest välja heitnud need avatud südamega jumalasulased, kes on 
edumeelsemad ja kaasaegsemad? Kirik kardab - ja seepärast eksib. Ei ole 
temagi teistest parem. Ainult et seda ei julge keegi välja öelda. Ja seepärast 
hoiavad inimesed kirikust eemale. 


Otsige jumalikkust - ja Te leiate seda kõiges ja kõigis. 


Intelligentsuse kahepalgelisus 


Julge inimene on väärikas, ta ei pea intelligentne olema. 


Väärikus on sisemine väärtus. Väärikus on kui latem, mis valgustab 
seestpoolt väljapoole ja kõik saab valgeks. Valgustab ennast ja teisi. Teeb 
oma maailma julgeks. 


Hirmunud inimene on intelligentne. 


See on väline väärtus. Intelligentsus on medali päikesepoolne külg. 
Hirmupinges inimene ei saa pidevalt intelligentne olla, ta väsib sellest ära. 
Ja kui ta end lõdvaks laseb, siis avaldub tema varjatud ehk ebaintelligentne 
pool. Mida enam vajab inimene au ja kiitust - mida suurem on ta vajadus 
olla teistest parem, seda suuremaks saab ta ebaintelligentsus. Mida enam 
inimene õpib ja kogeb ainult intelligentseks saamise nimel, seda kõrgemaks 
kasvab intelligentsuse õhuloss, kuni ühel hetkel on mõõt täis ja õhuloss 
variseb kokku. Mida kõrgemalt tuleb kukkumine, seda suurem on haiget 


saamine. 


Intelligentsuse meelitav sära paneb lapsed pingsalt õppima nii, et aju 
saab mõttekrambi ja lakkab töötamast. Kohusetundlikud tuupurid on kõik 
potentsiaalsed vaimsete häiretega inimesed, kes - kui ei saa nii nagu 
tahavad — langevad depressiooni või purskuvad hüsteeriasse. Nende taht- 
mised võivad olla väga suured ja ebareaalsed ning on selle pärast täitu- 
matud. Esimene kord on neid kerge aidata, aga iga järgmine kord järjest 
rasken, sest kriisid süvenevad. 

Järjest suurem hulk inimesi on pidevas depressioonis või pidevas 
hüsteerias, tehes enda ja teiste elu raskeks. 


Ja kõik see on vaid sellepärast, et 
- nadtahavad targaks saada 
- seeläbi intelligentseks saada 
- seeläbi au ja kuulsust saada 


- rikkaks saada. 

Liigne sõnakuulelikkus vanematele, õpetajatele, riigile, korrale ja 
seadustele teeb inimese vaimuhaigeks, sest see on vaid hinnunud inimese 
püüd armastust ära teenida. Parem vaimne ja ka füüsiline tervis on neil 
lastel, kes hakkavad parasjagu oma vanematele vastu ja ajavad parasjagu 
oma tahtmise jonni. Kui kasvab nende usk iseendasse, muutub laps 
julgemaks, ja julguse kasvades suureneb omakorda usk iseendasse. 


Julge inimene on õnnelik. 
Hirmunud inimene on rõõmus. 


Õnn on normaalne ehk liialdusteta elu. 
Rõõm onemotsionaalsus ehk liialdustega elu. 
Rõõmu teine ots on kurbus. Mida suuremaks muutub rõõm, seda 


suuremaks kasvab kurbus. Ülemäära suureks kasvanud rõõm muutub 
suureks kurbuseks, seepärast on heaga liialdamine ohtlik. 


Juba väga ammu haaras mind ohu eelaimus, kui ma nägin inimest, kes 
oli pidevalt rõõmus ja ütles end olevat õnnelik. Nüüd oskan näha, et naerev 
mask on suure häda ette teataja. 

Mida rohkem vabastab inimene endast kurbust, seda väiksemaks jääb 
rõõm ehk mida enam vabaneb rõõm, seda väiksemaks jääb kurbus. Kuni 
mõlemad kaovad. 

Mis siis saab? See on ju kohutav, kui inimene jääb emotsioonituks! 
Nii arvavad paljud. 

Rõõm ja kurbus - ühe terviku kaks otsa 


Tasakaalus - õnnelik 


Kui vabastan kurbust, 
siis vabaneb ka rööm 


Kui vabastan rõõmu, 
siis vabaneb ka kurbus 


Nähtaval Nähtaval 
on on 
rõõm kurbus 


Kui sunm varjule kurbust, 
siis varjub ka rõõm 


Kui surun varjule rõõmu, 
siis varjub ka kurbus 


Tasakaalus — õnnetu 


Emotsioonidest võib kahel viisil ilma jääda: 
- emotsioone vabastades 


- emotsioone suretades. 


Emotsioonide vabastamine tekitab tundeerksuse, kuna meeled saavad 
ülemäärasest stressikoormusest vabaks ja suudavad reageerida üheaegselt 

erinevate tasandite informatsioonile. Emotsioonide vabastamine viib 
teineteist tasakaalustava rõõmu ja kurbuse niisugusele vähenemisele, et 
tekib hingerahu ehk õnnetunne. 


Rõõm on hirmunud inimese positiivne tunne, mida saab väljen- 
dada. 


Rõõm paneb tantsima, laulma, teistega rääkima, lühidalt õeldes — oma 
rõõmu teistega jagama. Rõõmus inimene on seltsiv, jutukas, hakkaja, 
leplik, energiline, tähelepanelik, omandamisaldis jms. Rõõmu väljaelamine 
on rõõmu vabaks laskmine, millega koos vabaneb ka kurbus. 


Õnn on julge inimese hingeseisund, mida ei ole võimalik väljen- 
dada. 


Hinmnusid vaos hoidev intelligentne inimene õnne ja rõõmu ei erista ja 
seepärast ei mõista, miks pill tuleb pika ilu peale. 


Inimene, kes on õppinud oma hirmu, et mind ei armastata, vabastama, 
saavttab hingerahu ehk õnnetunde ka ilma kurbusega eraldi tegelemata. 
Tarvitseb iseendale ainult öelda, et hirm, et mind ei armastata, kasvas 
minus kurbuseks — ja probleem on teadvustunud. Süsteemne andestamine 


käivitus. 
Hingerahu on tasakaalukus. 


Tasakaaluka inimese elusinusoid on väikeseamplituudiline võnkumine. 
Tasakaalukas ehk julge inimene läheb oma eluteel ja kõigub niipalju, kui 
jalgade astumine kõigutab. See, kes ühest teeäärest teise tuigerdama hakkab 
või tatsub pidevalt, silmad maas, teepervel, ei ole tasakaalukas. 


Emotsioonide vaoshoidmine ehk alla surumine ehk suretamine tekitab 
tundetuse, sest emotsioonide kontsentratsioon kasvab ja matab inimese enda 
alla. Mida rohkem inimene intelligentsuse nimel elab, seda rohkem ta oma 
rõõmu ja kurbust alla surub. Hädaldamine ja nutmine on ju ebaintelligene, 
itsitamine ja naermine on ka ebaintelligene. Vaoshoitud inimese rõõm ja 
kurbus ei tüki esile, kõrgeltharitud intelligentne seltskond peab seda heaks 
tooniks, ja selle järgi hakkab ülespoole pürgiv inimene oma väärtuse tõusu 
ka ise mõõtma. Mida enam ta end vaos hoiab, seda tasakaalukamaks 
muutub. Ainult et see tasakaalukus on raske kui mülkasse vajuv kivi. See 
on ÕNNELUSs. 

Sellele võib järgneda aruka inimese hulluksminemise tunne, mis 
tekitab paanilise hirmu ja õuduse. Inimene, keda varem on mõistus alati 


aidanud, on abitu. Kes üks kord on sellisesse kriisi jõudnud, see kukub 
sellesse nn. musta auku uuesti ja uuesti. Iga kord on raskem, ja ka 

medikamentoosselt raskemini ravitav. 


Iga haritud inimene vajab tänapäeval hingeelu korrektsiooni ehk 
hingeharidust ehk meeleparandust. Seda ei tohi jätta kriisiabiks. See peaks 
olema profülaktiline abi, mille peab inimene ise endale andma, elule 
varakult ette mõeldes. Vastasel juhul hukutab tsivilisatsioon inimkonna. 
Miks? Sest targad inimesed peavad viima elu edasi, rumalate hooleks seda 
Jätta ei saa. Aga edasiviiva tarkusega on asjad kehvad. Lugege sellest 
peatükist “Ohtlik tarkus”. 


Igas inimese on kaalud, mille ühel kaahikausil on ema ja teisel isa. 


Kelles on tasakaalukus, selle ema ja isa on hingelises perekondlikus 
tasakaalus, isegi kui nad on väliselt ebasõbralikud. Neid inimesi, kelle ema 
ja isa on sellises tasakaalus, et inimene ei peaks ise midagi enda heaks 
tegema, praktiliselt ei ole. Aga neid, kelle ema ja isa on teineteisega 
vaenujalal, on järjest rohkem. 

Kas lapsel on sellisel juhul üldse lootust hingerahule? Või peab ta oma 
kannatustega leppima? 

Teadke, et iga inimene on ise oma Õnne sepp. 

Kui Te vabastate endast stresse, siis jõuate ühel hetkel tasakaaluni ja 


tunnete: 

1) kui minu isas oleks kasvõi veidike vähem halba, kui temas on, 
siis ei oleks ma teda siia ilma tulekuks oma isaks valinud. Ma 
poleks teda oma isana armastanud. 

2) kui minu emas oleks kasvõi natu-nztuke vähem halba, kui temas 
on, siis ei oleks ma teda siia ilma tuiiks oma emaks valinud. Ma 
poleks teda oma emana armastanud. 

3) ma olen siia ilma tulles just need vanemad oma vabal tahtel 
valinud, sest ma olen vajanud nende halba oma elu õppetundide 
äraõppimiseks. Mida rohkem ma seda mõistan, seda rohkem ma 
õpin, ja seda väärikamaks ma saan. 


Iga inimene, sealhulgas mina, minu ema ja minu isa, on tulnud siia 
ilma oma elu ise heakstegema. Kas me teame, mis on hea või mis on halb 
- see on iseasi. Kui ei tea, siis elu õpetab. 

Elutõe äratundmine tuleb ühel hetkel igaühe südamesse, kui ta oma 


meeleparandusega tegeleb, isegi kui ta varem oma vanematesse halvustavalt 
või isegi vaenulikult on suhtunud. See mõistmisehetk kummutab Teie 

Kõik see, mis Teile enne oma vanemates või nende suhetes haiget 
tegi, saab uue näo. Hea saab halvaks ja halb saab heaks. Kui halvaks peetu 
järsku heaks muutub, siis on hingel soe. Aga kui hea osutub halvaks, siis 
võite jahmuda. Ometi suudate seda hetk hiljem õigesti mõista ja eksinule 
andestada. 

Te mõistate, et Teie olete oma vanematest järgmine põlvkond, see 
tähendab Te olete siia ilma reinkarneerunud rohkem kordi kui nemad. Teil 
on olnud õigus tulla ja targemaks saada, aga Teil on ka kohustus targem 
olla ja mitte sundida neid enda meele järgi muutuma — isegi kui nemad on 
Teid oma meele järgi sundinud. Targem annab järele ja kätte ei maksa. 


Tark inimene teeb oma elu paremaks ja on sellega rumalamatele 
eeskujuks, isegi kui need rumalamad on oma vanemad. Ja kui rumalamad 
on suutelised selle tasandi tarkust omandama, siis nad järgivad eeskuju. 
Aga kui nad ei ole võimelised kõrgemale teadvuse tasandile tõusma, siis 
tuleb see neile andestada ja lasta neil nende omal vabal valikul kannatada. 
Neil on see õigus ja Teil on see kohustus. 


Küllap nad järgmises elus oma puudujäägi tasa teevad. 


Nüüd ma küsin Teilt uuesti: “Kas Te tahate olla õnnelik või rõõmus?” 


Meelte mürgitamisest 


Meeled on meie maailma tunnetamise vahendid. Meeled on: 
- haistmine 
- maitsmine 
- kuulmine 
- nägemine 
- kompimine. 
Kokku võimaldavad need meeled meil maailma tajuda. Me ei saa 
väita, et viit meelt kokku liites saaksime taju — midagi oleks nagu veel. 
Midagi, mis moodustab inimliku taju. Agamis see on? 


Kujutage endale ette magavat koera, kelle nina juurde pannakse 
lihatükk. Koera nina hakkab tõmblema, sest ta haistmismeel ei maga. 
Koera haistmine on inimese omast palju kordi tundlikum, sest see meel on 


236 


üks tema ellujäämise tagaja. Koeral hakkab ila jooksma. Ta niutsub, jalad 
hakkavad sibama. Maitsmismeel ei maganud samuti. Unenäos jookseb koer 
maitsva pala järele. Järsku ta ärkab ja tõstab pea. Kõrvad on kikkis, tähtsat 
infot kuulamas, kuigi silmad on alles ähmased. Nina tonksab lihatükki — 
kompimine käis kähku -— ja läinud see lihatükk ongi. 


Loomad oma meeli ei mürgita, sest looma hing ei piinle sellises 
vaevas kui inimese oma. Tema elab oma lihtsat looma elu ja areneb 
loodusseadustele vastavalt. Ta elab üks päev korraga. Tema hinge igatsused 
on süüa, juua, magada ja sugu jätkata — täpselt nagu inimeselgi. Taelab ja 
tegutseb vastavalt oma vajadustele ega muretse, et Jumal teda maha jätab. 
Loom on Jumalaga üks, inimene seda ei oska, sest ta peab ennast loomast 
paremaks. See on inimese eksitus. 


Inimesele on antud mõistus — meie õnn ja õnnetus ühekorraga, et me 
loomast targemaks saaksime. Aga me oleme loomast targemaks saanud 
vaid intellekti poolest, ja seepärast me vaevleme. Oleme tsivilisatsiooni 
kõrgeimad olendid ja meil on au omada valikuvõimalust. Meie enda teha 
on, kas me valime õnne või õnnetuse. 


Inimesel on õigus olla inimene, aga ka kohustus elada inimesena. 
Seda me alles õpime. Raskused ehk takistused teevad meid inimesteks, aga 


raskusi me ei armasta. 


Takistusteta elutee on ainult idioodil ja takistuste puudumisest ta 
idioot ongi. Idioodiks sai inimene sellepärast, et ta oma mõistust valesti 
kasutas ja takistusi olematuks teha tahtis. Lihtsamalt öeldes: ta tahtis head 
elu, aga valis selle saamiseks valed vahendid. Endale hea tegemiseks tegi 
teistele halba. Ehk karmavõla lunastamise asemel tekitas karmavõlga. 
Sellepärast peab ta selles elus oma karmavõla tasuma ja ei saa teistele halba 
teha. Selles elus on ta oma haigusega nende õpetaja, kellele ta lapseks tuli 
või kes teda õpetama ja kasvatama peavad. 


Kui Teil on näiteid, et mõistuseta inimene muutus metsikuks või pani 
midagi põlema jms., siis teadke, et ta on vaid õpetaja, kes selle teoga ütleb: 
“Kallid targad inimesed! Ärge provotseerige mind endale halba tegema. 
Vaadake mind ja te näete minus iseennast. Parandage ennast, siis ei saa 
teist samasuguseid kui mina. Kui teis ei oleks põletavat viha, siis mina 
midagi põlema ei paneks, sest mu oma mõistuseta pea ei mõtle ise midagi 
välja. Mina võtan omaks teiste mõtted. Teie ju ka ei mõtle oma peaga, 
korrutate pidevalt seda, mida keegi ütleb.” 


Kes selles elus läbi haiguste või trauma mõistuse kaotab, see inimene 
saab oma rumaluse õppetunni kätte. Tema mõistus on väga paha asja välja 

mõelnud ja see ei tohi teoks saada. Haigus takistab. Nüüd on ta teistele 
hoiata jaks ja õpetajaks. 

Küllap olete mõelnud, miks ühe haiguse tagajärjel üks inimene jääb 
ühtmoodi ja teine teistmoodi invaliidiks. Näiteks kaotas üks inimene peaaju 
põletiku tüsistusena täielikult mõistuse, kuid teine on täie mõistuse juures, 
aga kogu kehast halvatud. Miks? Sellepärast, et selle teise mõte oli vähem 
ohtlik. Keha jättis talle mõistuse, sest nägi, et see inimene võib selles elus 
veel meelt parandada. Selle inimese suurusehullustus ei olnud nii ohtlik. 


Seega: iga inimese negatiivsus on õpetajaks neile, kes temaga 
lävivad. 


Kui haige on Teie: 
- perekonnas, siis õppige 
- kui kollektiivis, siis õppige 
- või tuleb tänaval vastu, siis õppige 
- või kohtate teda ükskõik kus, siis õppige 
- või loete midagi, mis hirmutab, siis õppige 
- või kuulete midagi halba, siis õppige temas nägema iseennast. 


Kõik, mis tuleb Teie informatsioonivälja, tuleb Teid õpetama. Mitte 
Teid hirmutama. Ta tuleb, et öelda: “Kallis inimene! Sa näed minus praegu 
seda halba, mis sinus endas on täpselt sama suur kui minus. Sa tõmbad 
minu halba endale ligi ja ma tulen, et sa vaataksid minus ennast kui 
peeglisi ja aitaksid ennastise.” 


Nii, nagu me vabastame oma stresse, muutub meie suhtumine 
elusse ja inimestesse. 


Seda stresside hunnikut, mille mina olen endast vabastanud, ei saa 
sõnadega kirjeldada. See on tohutult suur. Aga ma võin öelda, et minu 
suhtumine kõigesse on kardinaalselt muutunud ja muutub aina edasi, sest 
selline mõtlemine on muutunud minu elustiiliks. See ei koorma mind ja ei 
võta aega. Vastupidi - ta kergendab mu elu ja annab vaba aega. Minu 
maailm oli varem vaene, nüüd on rikas - ja järjest rikkamaks saab. Rahas 
seda loomulikult mõõta ei saa. Varem olin ma rõõmus teiste tuju üleval 
hoidja ja toniseerija. Nüüd olen ma üha sagedamini õnnelik ja mul ei ole 
vajadust pidevalt heategijat mängida. 


Tahtmine leida halvas head viis mind vaimsetele otsingutele. Ma ei 
suutnud leppida sellega, et süda ja mõistus rääkisid eri keelt. Maailm on ju 
üks - kuidas võib nii olla, et üks inimene ütleb, et see on hea ja teine ütleb, 

et on halb. 40 aastat mõtlesin. Ei tahtnud kumbagi poolt halvaks ega heaks 
nimetada, aga rumalad tundusid sellised tülitsejad küll. Ma olin väsinud 
vihkamast. 


Nüüd tean, et mida suurem on hirm, et mind ei armastata, seda 
mustem tundub inimesele maailm. Seda rohkem teeb see hingevalu ja seda 
enam tahaks seda valu vaigistada. Väljapääse on kahesuguseid: 


- tõusta ehk ülenduda 
- langeda ehk alanduda. 


Järjest suurem osa inimkonnast valib hingevalust vabanemiseks mitte 
ülendumise tee, vaid alandumise tee, mõistmata, et see on põgenemine selle 
halva eest, mis meid nagunii kätte saab. 


1. Kui inimesel on hirm, et mind ei armastata ja kõik, mis ta 
armastuse ärateenimiseks ette võtab, luhtub — siis ta abitus teeb ta 
kurvaks. Soov olla hea, sunnib kurbust vaos hoidma ja julmust olematuks 
tegema. Kui ei mõtlz, siis ei ole probleeme. Kurvad mõtted upuvad kõige 
paremini alkoholis. 


Kurbus sünnitab alkoholismi. 


Alkohoolikud on inimesed, kes ei taha olla agressiivsed ega julmad. 
Nad tahavad olla ise rõõmsad, ja teisedki rõõmsaks teha. Nad otsivad 
eluprobleemidest kõige kergemat põgenemise teed. 


Kui alguses võetakse tuju tõstmiseks, vaoshoitud rõõmu vabas- 
tamiseks, kurbuse peletamiseks — siis tasapisi tekib juba üha sagedasem 
tahtmine aeg-ajalt üks hea naps saada. Edasi läheb pingete maandamine 
kuidagi loomulikult igapäevaseks. Seda allakäiku pidurdada on väga raske. 
Nii, nagu poolelt liumäelt on raske tagasi pöörduda, nii kipub ka alko- 
holism kuristiku põhjani laskuma. Ja kes seal kuristikus veel mõelda 
suudab, see saab vaid ise mäele tagasi ronida. 


Kaine inimene ei vaidle vastu, et alkoholism on halb, ja et alkoholiga 
pingete maandamine on kahjulik. Ometi tarbib enamik intelligentsest 
inimkonnast alkoholi ja ei pea seda sugugi ebanormaalseks. Vastupidi. Pidu 
ilma alkoholita ei tule kõne allagi. Ja kui keegi julgeb eirata kahjulikku 
traditsiooni, siis riskib ta kaotada sõpruskonda. 


Alkoholi ülistatakse. Kaunite inimeste peened kombed, mille hulka 
kuulub ka alkoholiklaasi pidev käeulatuses hoidmine ja alkoholiuimas 
naudingute saamine, on elu igatsetud etaloniks saanud. Alkoholismivastane 
propaganda on sellise ülistamise naeruväärne ja mannetu vastand. 

Alkoholismi selline mahategemine on tegelikult suur viga. See on 
nagu igasugune teinegi alandamine, mille tulemus on oodatule vastupidine. 
Võite kohe ironiseerida: kas siis alkoholi peab hoopis kiitma hakkama. 
Tuleb teadvustada, et ega asi ei ole alkoholis, viga on joojas. Kui käsi 
pokaali poole küünitab, siis küsige iseendalt: “Miks ma nii teen? Miks tema 
nii teeb?” Tunnetage, ja Te tunnete, et see on kurbus, mis lohutust otsib. 


Alkohol aitab tõesti, ja kui on mingi väga suur hingeline trauma, siis 
on ta tõeline arstirohi. Vanasõna ütleb, et kui ei ole surmatõbi, siis saab 
ikka viinast abi. Joodikud kordavad seda eneseõigustuseks iga päev. Sellel 
vanasõnal on ka teine pool. See on: võta pits ja pea aru. Aga arupidamisega 


on lood kehvad. 


Mis on alkohol? Alkohol on armastaja. Alkohol on loodusprodukt, 
seega vaimsus ehk tasakaalustaja. Ta annab inimesele seda, mida inimene 
vajab. Kurb saab rõõmsaks, rumal targaks, vaikija sõnakaks, arg julgeks, 
inetu ilusaks, vana nooreks, aeglane kiireks, kiirustaja aeglaseks. Kes vajab 
hullumeelsust, see saab sellegi. Määrajaks on jooja, mitte alkohol. Lühe- 
malt öeldes lahendab alkohol korraks hingele kogunenud probleemid, andes 
joojale pingelanguse kui võimaluse minna aruka inimese kombel edasi. 


Alkohol toob nähtavale inimese varjatud pale. Mõni inimene on 
para jas joobes nii mõnus, et hea meelega tahaks teda näha alati sellisena, 
sest kainena on ta võimatu. Selline inimene surub kainena alla oma hirmu, 
et minu armastust ei vajata, ja muutub tigedaks, kui teda ei kummardata ja 
ülistata. Ta enesehaletsus on nii suur, et ei mahu sisse ära ja see paneb ta 
raevutsema. Ta ei taha, et keegi tema nõrkusi näeb. Ta eelistab jõudu 
demonstreerida ja haletsejaid sellega eemale peletada. Sügaval südames 
elab tahtmine suuremeelset mängida, et vabaneda oma armastuse koormast. 


Teine - kainena väga meeldiv inimene - on paari pitsi järel juba 
tõeline riiukukk, kes norib: “Ah et mina ei meeldi sulle? Minunägu ei ole 
ilus?” Jne. Tema surub kainena alla oma hirmu, et mind ei armastata, ja 
teenib armastust ära. Tema lootuste luhtumisest tekkinud ennasthaletsev 
raev vabaneb alkoholi abil vangist, ja hiirekesest saab lõvi. Peale joomingut 
võib ta olla suures kassiahastuses sellest, mida purjus peaga tegi. 


Alkohol ei ütle pärast, et ma ei armasta sind — ei sõima roppude 
sõnadega, ei alanda, ei õelutse, ei naeruväärista, ei tuleta eksimust kogu 
edasise eluaja meelde. Ta ei süüdista joojat olematutes pattudes. Ta annab 
joojale valikuvabaduse juua või mitte juua. Iga jooja teeb tema sõnatust 
jutust omad järeldused. Öeldakse, et alkohol paneb inimese endast sõltuma. 
See on vale arusaam. Ainult inimene saab teise panna endast sõltuma. 

Õppige purjus inimesse mõistvalt suhtuma - ja joodikud ei tee Teile 
liiga. Aga kui Te temast kasvõi halvasti mõtlete, ütlemisest rääkimata, siis 
pöõrdub tema varjatud pool Teie kahjuks. Ja kui ta pärast seaduste järgi 
süüdlaseks tituleeritakse, siis õppetunni on ta Teile ikka ära andnud. 
Alkoholism lakkab olemast ainult headusega ehk armastusega ravides. 


Joojate hulk suureneb võrdeliselt ilusate pudelitega lookas riiulitel. 
Keegi peab ju selle kõik ära jooma. Alkohol vaigistab valu üha uuesti ja 
üha sagedamini, kuni ilma temata enam elada ei saa. Alkohol muutub elust 
paremaks. 


Inimesed süüdistavad alkoholi. 
Inimesed toodavad alkoholi. 
Inimesed teevad kõik, et alkoholiäri õitseks. 


Alkohol on iga riigi monopol. 


Mitte alkoholis ei ole asi, tarbijas on asi. Kui kogu alkohol müügilt 
ära võtta, siis alkoholism sellest ei kaoks. Alkoholismi põhjus - kurbus - 
peab vabaks saama, siis lahkub ka alkoholism. 


Kui inimesed õpiksid vabanema hirmust, et mind ei armastata, ja 
õpetaksid seda ka oma lastele, siis laheneks alkoholiprobleem juba hom- 
seks. Aga kuna inimkond ei tunne vajadust ja seega ka tahtmist liumäelt 
tagasi pöörduda, siis sellist üleüldist imet ei saa sündida. Jäägu see igaühele 


ise otsustada. 
Natuke alkoholi on hea, palju ja pidevalt on halb. 
ALKOHOLISM HÄVITAB KEHA. 


Kuna keha on hinge peegel, siis järelikult on keha hävitamisele 
eelnenud hinge häving. Hingeline häving omakorda pidurdab vaimset 
arengut. 


2. Kui inimene oma hirmus, et mind ei armastata, tunneb, et kõik 
on halb ja kõik teevad ka temale halba, siis ta muutub agressiivseks. 
Kui ta soov olla hea inimene - hirm, et mind ei ammastata, kui ma hea ei ole 
- sunnib agressiivsust alla suruma, siis tekib sellest hirmude seesmisest 
omavahelisest kes-keda võitlemisest inimesele neuroos. Ta hakkab ravi- 
meid neelama ja ei mõista, et ta erineb alkohoolikust vaid selle poolest, et 
näeb kenam välja. Sedagi vaid alguses. Märkamarult muutub agressiivsus 
julmuseks, aga seda neurootik ei tunnista. Neurootik teeb teistele halba, 

alkohoolik teeb endale halba. Neurootik ei salli alkoholi, alkohoolik ei salli 
ravimeid. 


Kui alkohoolik ja neurootik vägikaigast vedama hakkavad, siis alko- 
hoolik on neurootiku kilava kisa ees abitu ja pehme totutaja. Alkohoolik on 
elule alla andja ja enda ohvriks tooja, neurootik ei anna mitte kunagi alla. 
Alkohoolik läheb ägedaks siis, kui teda alandatakse, neurootik võitleb 
pidevalt. Nad on nagu ühe terviku kaks otsa, ja seepärast on selliseid 
abielupaare, kus üks on alkohoolik ja teine neurootik, palju. 


Neuroosi põhjendatakse teise abielupoole alkoholismiga. See on neu- 
rootikute eneseõigustus. Tegelikult on nad mõlemad vastastikku teineteise 
provctseerijad. Alkohoolik toob teise varjatud neuroosi välja, neurootik 
provcetseerib teise potentsiaalse alkoholismi õitsele. Pada sõimab katelt, 
ühed mustad mõlemad. Vahe on ainult selles, et kui joodikust meest 
süüdistatakse, et ta on oma naise haigeks teinud, siis ta läheb joob ennast 
südamevalust jälle täis. Aga kui naisele öeldakse, et ta on oma mehe jooma 
pannud, siis ta saab nii ütleja kui ka mehe peale vihaseks. Neurootik ei 
tunnista oma vigu. Tema jaoks on kõik peale tema enda halvad. 


Neuroosi jäämine on üsna kerge. Kõik need kaljukindlad ratsionaalsed 
mõtlejad, kes oma tahet raudse järjekindlusega realiseerivad, satuvad 
varem või hiljem kriisi, ja nende valjuhäälne röökimine perekonna või 
alluvate ja olukordade peale märgib neuroosi algust. Jõu vangis hoidmine 
lõpeb jõu väljapaiskumisega, muidu hävineks vangla. 

Natukene ravimeid ägeda haiguse alguses on hea, palju ja pidevalt on 
halb. 

KEEMILISTE RAVIMITE TARVITAMINE HÄVITAB HINGE. 


- Kes hingepiina vaigistamiseks keemiat kasutab, see hävitab ka keha. 
Oppetunnid jäävad õppimata ja vaim hääbub. 


3. Kui inimese hirm, et mind ei armastata kasvab pettumuseks 
kõigi ja kõige vastu ja teadmiseks, et mind ei vajata ehk minu 
armastust ei vajata, siis tekib narkomaania. 

Väline halb on ilmselgelt halb ja seepärast võib teda nimetada ausaks 
halvaks. Selle käes kannataja oma hinge suretama ei hakka. Ta hakkab 
hoopis võitlema ja saab kurjategijaks. Aga varjatud halb ehk hea, nagu me 
tavatseme öelda, tungib oma valelikkusega nii peale, et kannatajale ei jää 
enam ei usku ega lootust heasse. 


Kui inimlast pidevalt hea nimel sunnitakse, võimatult kõrget taset 

nõutakse — kui tema tegemistesse rahulolematult suhtutakse ja aina 
rõhutatakse, et ta peab paremaks saama kui teised, siis hakkab ta seda 
normaalseks pidama ja iseendasse ja teistesse samuti suhtuma. Hirmudest 
vabanemata ta soovitut ei saa, ja ta kannatab. Kannataja püid oma 
emotsioone alla suruda tekitab vaimse surma eelaimuse, mis on keha 
surmast hirmsam. Kes seda tundnud pole, see ei tarvitse seda ka mõista. 
Paaniline surmahirm juhib ta narkootikumide juurde. 


Paremaks mõistmiseks toon võrdleva näite. Näiteks kannatab asot- 
siaalsest perekonnast pärit laps nii vaimse kui füüsilise terrori käes. Kisa, 
kära, peks jne. on tema igapäevased kurvastajad. Ta vaatab oma klas- 
sikaaslast, kellel on hea kodu ja hoolitsevad vanemad ning loodab, et äkki 
muutuvad tema vanemad ka kunagi sellisteks. Ja kui nemad ei muutu, siis 
ta kasvab ise suureks, teenib palju raha ja saab õnnelikuks. Sellel lapsel on 
lootus ja pühadusetunne hinges. Illusioonide purunedes saab temast alko- 


hoolik. 


Alkoholiuimas inimene räägib oma ilusatest unistustest. Tahe ülen- 
duda sirutab kasvõi sellisel kombel tiibu. Pühadusetunne võimaldab 


alkoholismist paranemist. 


Aga see suurepärasest kodust pärit klassikaaslane on octamatult 
narkomaaniks saanud. Miks? Tal oli ju kõik olemas: raha, ilusat rõivad, 
intelligentne kodu. Ta tegeles huvitavate hobidega, oli kollektiivi eest- 
vedaja, teda hinnati. Keegi ei taipa, et see särav vitaalsus oli vaid mask, 
mille taha varjus hingetraagika. Lapsest saadik nägi ta vaid harjumuspärast 
elamist materiaalse heaolu, hea nime, lugupeetud ühiskonnaliikme imago, 
head muljet jätva perekonna nimel. Elamine millegi nimel on õigustus, 
millega hävitatakse lapse individuaalsus. Vanemad ja täiskasvanud 
määravad kõik. Ikka hea nimel. Laps peab olema, tegema, isegi mõtlema 
vanade kombel. Ta ei tea, mida tähendab valikuvabadus. 


Ühel hetkel näeb see laps tõde. Headus, millest kramplikult kinni 
hoitakse, on tema jaoks valeks muutunud. Pühadus hävines. Ta tahab 
vabaneda painajast, mis teda inimesena elamast segab. Ta tahab põgeneda 
unustusse. 


Ainukene, mis sellist inimest uuesti inimesena laseb tunda, on 
narkootikum. Narkootikumiuimas inimesel hajub mõistus ja loomulikult 
hirm, et mind ei armastata, mis vangitseb kõiki teisi stresse. Tema hirm, et 
minu armastust ei vajata, ei torka teda enam otse südamesse. Talle on nüüd 
ükskõik, kas ta teistele meeldib või mitte, kas ta peab ühiselu väljaku- 
junenud vangitsevatest normidest kinni või mitte, kas teda armastatakse või 
mitte. 

Narkootikumi toimel hirmuvangist üheaegselt väljapaiskunud nii 
negatiivsed kui ka positiivsed emotsioonid annavad selle õndsa vabanemise 
tunde, mis tekitab vastupandamatu soovi võtta uuesti ja uuesti 
narkootikume. Narkomaanid teavad täpselt, missugune on hingelise 
vangisoleku ja vabaduse tunde erinevus. Ükski füüsiline vangisoleku piin ei 
ole võrreldav narkomaani, kes on juba kord hingelist vabadust maitsnud, 
hingepiinaga. Ainult narkomaanid mõistavad üksteist. Ükski füüsilise keha 
piin ei ole võrreldav narkootikumipuuduses vaevlejate hingepiinaga. See- 
pärast annab üks narkomaan teisele oma süstalt, isegi kui ise pärast AIDSi 


sureb. 


Inimene, kes on võltsheaduse kui ainsa elu eesmärgi käes kannatades 
hingelisse väljapäästmatusse jõudnud, võib ühekordsest narkootikumi tar- 
bimisest temast sõltuvusse jääda. Narkomaania on põgenemine tõelisusse, 
kus hea ja halb on mõlemad olemas. Narkomaania on hullem alkoholismist 
ja igasugusest teisest ravimsõltuvusest ainult selle poolest, et narkomaanide 
stresside hulk on suurem. Aga kõige hullem on see, et narkomaani jaoks 
lakkab olemast homne päev ja ta ei saa aru, et ta hävitab elu algolemust — 
liikumist tulevikku. 

Inimkond ei tea, aga tunnetab narkomaania erilist ohtlikkust ja 
seepärast on temaga võitlemine äge. Paraku suurendab probleemiga 
võitlemine probleemi, ja narkomaania hävitav haare laieneb. Laste karis- 
tamine on kasutu, kui nende vanemad oma tarbijalikku mentaliteeti ei 
muuda. Niikaua, kuni on tarbijad, on ka tootjad. Inimesi on vaja õpetada 
vabanema oma probleemidest, siis kaob narkomaania algpõhjus. 


Kust kaob armastuse valgus, sinna tuleb narkomaania pimedus. 


Natukene narkootikumi päästab vangistatud vaimu valla. Ajalugu 
teab, kuidas loomeinimesed on narkootikumide uimas šedöövreid loonud, 
aga sellise eneseteostuse nimel ennast lõpuks narkootikumidele ohver- 
danud. Ülinõudlikkus sunnib väikest kogust meelemürke järk-järgult suu- 


rendama. 
NARKOOTIKUMIDE TARVITAMINE HÄVITAB VAIMSUSE. 


Vaimsuse hävimisele eelneb alati hinge häving ja keha kannatama 
panemine. Narkomaan vajab kehalisi kannatusi, siis on hingevalu vähem 


tunda. 


3A. On olemas üks narkomaania alaliik — see on töönarkomaania. 


Kui inimeses on arusaam, et kõike saab raha eest või vähemasti võib 

saada raha eest, aga raha saab töö eest, siis ta sukeldub ülepeakaela töösse 
- nii, et ei märka enam muud. Teatavasti pole ainult töötegemine kedagi 
õnnelikuks teinud, aga ometi püüab järjest suurem osa inimesi oma 
oskamatust lahendada armastuse probleemi, töösse peita. Selliste inimeste 
süümepiinad on kui piits väsinud hobusele — iseendale. 


Noorus on see ilus aeg, mil inimene peaks tantsima, laulma, pidut- 
sema, armuma, armatsema, vastassugupoolt tundma õppima, p*rekonda 
looma. Iga asi on loodud olema omal ajal — kes arvab, et seda pole vaja, 
see eksib. Noorte vähenõudlikkus lubaks neil õnnelik olla õhust ja armas- 
tusest ja alles siis tööst. Kahjuks on tänapäeva noortele kõhn rahakott 
traagika, nii pühendutaksegi kõigepealt tööle. Noor vana inimene niimoodi 
pikalt vastu ei pea. 


Selline inimene ei ole endaga rahul — ja temaga ei olda rahul. Tema 
lootus olla õnnelik ehk armastatud tekitab veendunud arusaama, et kui mul 
on töö korralikult tehtud, siis on kõik hästi või kui mul on palju raha, siis 
mul on kõik hästi. 


Inimest paneb tööle kohusetunne, mis kasvab vastutustund:ks. Hir- 
mude varjus elab meis igaühes ka julge inimene, kohusetunne cngi julge 
inimese vajadus tööd teha ehk õppida. Mida suuremaks kasvab hirm, et 
mind ei armastata, kui ma tubli tööinimene ei ole, seda enam muutub 
kohusetunne vastutustundeks ja hirmuks süüdi olla. Kogunenud süütunded 
piitsutavad tahet töötada selle nimel, et armastataks. Suletud ring keerleb ja 
kruvib pinge järjest suuremaks. Süütunded on kui painav kivi rinnus, mis 
teeb töötegemise järjest raskemaks. 


Et seda halba rasket kivi mitte tunda, peab hea vastutustunne suure- 
nema. Hirmude vähendamise arvel suhtelise vastutustunde suurendaja on 


põlev sigaret. Suitsetaja rahuneb sigaretti tõmmates, sest tunreb, et ta 
töövõime suurenes. Tegelikult on see vaid näiline efekt, mis tõstab lootust, 


et ometi saavad asjad korda. 


Asjad saavad korda mitte tööjõudluse suurenemisest, vaid tööpäeva 
pikenemisest, aga rõõmustavale töönarkomaanile ei ole see tähtis. Seda 
peab oluliseks ta perekond, kes tahab normaalset perekonnaelu elada. 


Pingetel on teatavasti komme kasvada. Mida suurem on tööpinge, 
seda rohkem sigarette kulub. Pinge langedes väheneb ka suitsetamine. 

Suitsetajatel haigestub põhiliselt kolm organit: süda, kopsud, ja 
magu. 

Mida see tähendab? 

Süda on süütunnete asupaik. Iseenda süüdistamine teeb südame 
haigeks. Olenevalt süüdistamise eripärast on ka haigus erinev. Töönarko- 
maan leiab endast alati vigu. 


Kopsud haigestuvad vabaduse puudusest. Sundimine hävitab 
vabaduse ja kopsud. Sundimine teeb inimesest iseenda, teiste ja töö orja. 
Mida suuremaks kasvab täiskasvanud inimese viha sundimise vastu, seda 
enam ta ei märka, et ta ise on enese kõige suurem sundi ja. 


Magu väljendab töö alustamise ehk iseenda tööle sundimise iseära- 
susi. Kui inimene on tööloom, aga ei suitseta, siis ta ei tunne, et keegi teine 
teda tööle sunniks. Ta tunneb, et ta peab seda ise tegema, ja sel juhul saab 
ta magu erilist valusat piitsa tunda. 


Süda, kopsud ja magu on tööga armastuse ärateenimise käes kan- 
natavad organid, mis tahaksid inimesele öelda: “Peatu ja tõsta oma pilk 
töölt üles. Vaata, kui ilus on maailm, mille nautimiseks sul aega ei jää. 
Võib-olla mõistad siis, et sa põgened armastuse eest töösse. Tööd on vaja 
teha küll, aga selles ei ole asi. Asi on selles, et sinu hirm armastuse ees on 
tegelikult hirm omava armastuse ees, mis seab armastuse tingimuseks 
jõukuse. Vabasta endast see hirm, siis õpid armastama, ja töögi saab 
hõlpsamalt tehtud. Ja kui õpidki armastama ainult tööd, siis hea seegi. Su 
armastus saab vähemalt töössegi voolata ja sa ei muutu töö vastu vihaseks. 
Siis sa ei muutu kunagi töö orjaks.” 


On olemas inimrühm, keda nimetatakse loomeinimesteks. Kui tava- 
line töömees, kes midagi näiteks ehitab, töösse põgeneb, siis ta leiab selles 
hetkes hingerahu. Aga kui loomeinimesed töösse põgenevad, siis nad 
samastavad ennast tööga ja ei saa sellest ise aru. Loojaga üheks saamine on 
õnnistav ja sellest sündinud looming on igavese väärtusega. Hirmudest 
emotsionaalsed loomeinimesed teavad, mida tähendab: vaim tuli peale. Nad 
elavad ainult sellel ajal, kui loovad. Hetk hiljem kõnnivad murest maadligi 
surutult, ja miski ei paku rõõmu. Nii võib kunstnik maalida päevi ja öid 
ilma söömata ja magamata, muusikainimene mängida või luua muusikat, 
aga väljaspool loomist asuv maailm ajab hulluks. Eriti veel need, kes 
nõuavad ja tingimusi esitavad. Loomeinimeste kiire läbipõlemine on töö- 
narkomaania, mis tõmbab ligi ka tõelisi narkootikume, mille uimas sundi- 


jad kaugenevad ja lakkavad olemast. 


Inimene koosneb vaimsest ja füüsilisest kehast. Ületöötamine on 
füüsilise keha maksimaalne töösse rakendamine, kogu oma aja ja huvide 
potentsiaali suunamine ainult tööle ja vaimu arendamise jätmine vaeslapse 

ossa, isegi kui inimene on tõeliselt vaimne loomeinimene olnud. 


TÖÖNARKOMAANIA HÄVITAB VAIMSUSE. 


3B. Sõltuvusseisundit ehk narkomaaniat on mitmesugust. Iga 
inimene on kordumatu ja individuaalne nii oma olemises kui ka oma 
tegemistes. Ta tuleb enda elu ise heaks tegema ehk ise oma peaga oma elu 
juhtima. Kui ta laseb seda teistel teha, siis ta kannatab. 


Iga inimene, kes ennast teistel juhtida laseb, saab ühel hetkel aru, et ta 
on lakanud olemast mina ise. See on iseenda kaotamine - ja see on väga 
suur kaotus. Nii mõnigi tahaks iseendaks saada, aga kardab, et ei suuda, 
ning sellest algavad tema süvenevad piinad. Mõni teine taipab samuti oma 
sõltuvusseisundit, aga kuna mõnest suurvaimust sõltuvuses olla on inim- 
likult meeldiv, sest suurvaimu kuulsusesära kuldab ka tema teenrit, siis 


vabanemist lükatakse edasi. 


Tavatasandil kujutab see endast olukorda, kus inimene loob suhteid ja 
avab suletud uksi ainuüksi sellega, et rõhutab, et ta on professor X-i 
õpilane. Või on doktor Y-i lapselapselaps jne. Enda kaunistamine teiste 
sulgedega on üsna tavapärane vigur. Ainult ta ei võimalda lennata. 


Tänapäeva vaimsel tasandil on selline ilus ohtlik asi, nagu mee- 
diumlus-narkomaania. Inimkonna järjest suurenev tundlikkuse tõus ja 
vaimsete informatsioonikanalite avanemine on hetke arengutasandi vajadus. 
Ainult et sellega ei tohi ka liiale minna. Kes meediumlust teistest eriliselt 
paremaks saamise taevalikuks kingituseks peab, see hakkab saadud infor- 
matsiooni kõige targemaks pidama ja ei märkagi, millal inimlikkuse 
eksamil läbi põrub. Elu ju muutub ja täiustub pidevalt. 


Kõik, mis tuleb suure ja mõtestatud tööga, on tulemuslik, sest nii on 
elu seatud arenema. Kingituse saaja peaks mõistma, miks ta kingituse sai. 
Vastasel juhul hakkab ta kingitust enda ego suurendamiseks ekspluateerima 
ja ei näe, et tema elu õppetundides on lünk sees. Sellesse lünka võib 
kukkuda nagu kuristikku. Õppimata ei saa miski jääda. Tagajärjeks on 
raskelt ravitavad vaimuhaigused ja elutahte kadumine. Pettumine vaim- 


suses hävitab vaimu. 


Kokkuvõtlikult. 


* Ma olen mitmes kohas rõhutanud, et kõik on vajalik, mis maailmas 
olemas on. Elu annab inimesele valikuvõimaluse. Julge inimene saab 
alkoholi tavalisest toidust. Alkoholi on iga inimese kehas vajalikul hulgal, 

ja tema juurde manustamine kontsentreeritud kujul ei ole normaalseks eluks 
vajalik. Kui seda teeme, siis hävitame keha. 


° Keemilised protsessid ei ole inimmõistuse saavutus, inimene on nad 
vaid avastanud ja avastab edasi, vastavalt oma tarkuse tasandi tõusule. 
Keemilised reaktsioonid toimuvad pidevalt ka meie kehas. Keemiliste 
valmisproduktide manustamine kehale võtab kehalt ära võimaluse ise enda 
heaks just nimelt seda teha, mida ta ise hetkel vajab. Hing minetab 
võimaluse kehale head teha. Keemiliste preparaatide tarvitamine hävitab 
seega hinge. Hinge hävingule vastab keha häving. 


° Inimese vaim areneb hinge õppetundide kaudu. Jumalik Kõiksus 
teab, kui palju võib ühele hirmunud inimesele Kõiksuse tarkusi teada anda, 
ilma et see kogus ületaks mõistlikkuse piiri. Nii nagu toit peab minema läbi 
seedekulgla ja viimseni seeditud saama, et kehal hea oleks, nii peab ka 
vaimutoit tasapisi tulema ja mõistuse abil seeditud saama. 


Õige ligipääs mõistusele õigete järelduste tegemiseks on läbi hinge. 
Nii sünnib arukus. Vaimsete tarkuste uputuse tekitamine narkootikumide 
abil kutsub esile vaimu arengu peetuse seniks, kuni uputus on “läbi 
seeditud”. Aga kuna narkomaan ei õpi, vaid uputab oma piina, siis selline 
vaimu paigaltammumise tunnetamine on hirmsaim piin, ja selle piina pidev 
suurendamine. See ei ole mitte tavaline surmahirm, see on vaimu surma 
hirm. Seda tunnevad narkomaanid ega oska muud, kui hävitada oma 
vaimu, hinge ja keha, mõistmata, et tekitavad endale karmavõlga. 


Ohtlik tarkus 


Inimkond on oma hirmudes praegu sellisel arengutasandil, kus ilma 
emotsioonideta elu on mõeldamatu. Tundepuhangud on meie rõõm ja 
kurvastus. Oleks vaid meil oskust mitte laskuda liialdustesse. Teadmised 
inimloomusest ja selle arenemisest paneksid inimese mõtlema ja piiri 
tunnetama. Nende teadmiste juurdetulek toimub kahjuks kannatuste sunnil. 


Ei ole uudis, et kui halb väga suureks kasvab, siis on pisike hea juba 
väga suur hea. Aga kui hea ülemäära suureks kasvab, siis on pisike halb 
juba väga suur halb. Seega heaga liialdamine on kõige ohtlikum olukord. 


Emotsioonid on hirmunud inimese hingestatus. Me vajame emot- 
sioone niikaua, kuni õpime teadlikult mõttega mateeriat muutma ehk 

arukalt õnnelikuks saama. Muutus ei saa toimuda üleöö ega massilise 
kampaania korras - nii, nagu kunagi tehti kõigile kohustuslikuks 
keskharidus. Aga seda protsessi on võimalik kergendada ja kiirendada. 


Seni viib elu tõeliselt edasi ainult arukas ehk südamest tulnud 
mõte. 


Aga näiliselt viib elu edasi ainult mõistusest pärit mõte. Näiliselt 
tähendab see seda, et mida suurem tundub edasiminek, seda suurem on 
nähtamatu tagasiminek. Kes oma pettumustest on teinud ennast säästva 
järelduse, et midagi ei tasu südamesse võtta, see ei taipa, et ta on nagu jõe 
voolu sulgeja tammiga. Iga läbivooluta paisjärv muutub solgiveeks ja 
kasvab lõpuks kinni. Nii muutub kuiv tarkus kuivaks veekoguks, mis pole 
enam veekogu. See on veekogu surm, voolamise surm. 


On olemas julge inimene ja hirmunud inimene. Julge on arukas. 
Hirmunud inimene võib olla ainult tark. Hirmunud inimese tarkusel on 
teine ots — see on rumalus. 

Inimene on nii arukas, kui avali on ta süda ehk mida väiksem on ta 
hirm, et mind ei armastata. Hirm blokeerib arukuse, võimaldades saada 
ainult targaks. 


On kahesuguseid hirmudega inimesi: 
üks on südamlik loll, 
teine on südametu tark. 


Kumb Teie eelistaksite olla? Tunnetage oma vastust iseendas ja 
püüdke olla iseenda ees aus. Hea oleks kui Te tahaksite väärikas olla. 


Südamlik loll ja südametu tark on ühe terviku kaks otsa. 


Tundub, et südamlik loll on tühi koht ilmas. Tegelikult on ta elu 
märkamatu edasiviija. Ta on kui pisikene kivikene, mis veereb edasi koos 
tallaga, mis talle peale astus. Ta ei arva, et teine astub vales suunas, vaid 
aitab kaasa nii palju kui oskab ja suudab. Tema südamlikkus on elu 
edasiviija ja tema primitiivsuse korvaja. 


Südametu tark on nn. mõistlik inimene, kes teab, mida tahab, ja 
läheb, kuhu peab. Tarkus viib elu edasi, aga südametus tõmbab tagasi. 
Need kaks vastaspoolt tekitavad inimeses aeglase sisemise pooleksrebimise. 
Võidab alati hing, kaotajaks jääb alati keha. Selline inimene kannatab ise ja 
paneb kannatama teised. Mida suuremaks kasvab sisemine pinge, seda 
rohkem kannatavad teised. Niikaua, kuni tekib taluvuse piir ja vallandub 
julmus. 

Südametu tarkus päästab valla sõjad. Mida suurem on südametu 
tarkus, seda suurem ja julmem on sõda. Kõik algab sõjast iseenda hinges, 
siis kehas, siis väljub juba enda piiridest ja hakkab aina suurenema, 
kasvades üle füüsiliseks laastavaks sõjaks. Nii hävitab tark inimene enese ja 
teiste loodud väärtused. 


Kui tarkust ja intelligentsust samastatakse, siis tekib südametus. 
Kui tarkus ja väärikus ühendatakse, siis tekib südamlikkus. 


Nii nagu ikka, viib kvantiteedi muutus kvaliteedi muutusele. Kindlasti 
teate igasuguseid intelligente. Mõne haritud inimese kohta õeldakse 
sõimusõnana “intelligent”, millega märgitakse ainult tema hariduse taset. 
Teist võib kindlalt lugupidavalt intelligentseks nimetada. Räägime neist 
konkreetsemalt. 


Tark inimene, kes peab teisi endast halvemaks, ei saa olla südamlik. 
Ta on õppinud selleks, et teistest paremaks saada. Niimoodi käskis teda 
hirm, et mind ei annastata, kui ma rumal olen. Sellise inimese alluvuses 
töötamine on eneseohverdamine. Ta ei pea ametipostil madalamast lugu. 
Teise ülendamise ehk õpetamise asemel toonitab ta igal võimalikul juhul 
enda tarkust või teise rumalust, et enda suurust suurendada. Paraku 
aeglustub ta tõus järjest enam, sest ta on enda ülendaja teiste alandamise 
arvel. Selline ülendumine on tegelikult iseenda alandamine. 


Selline inimene tunneb oodatud kerguse asemel hoopis raskust, mis 
teda ärritab. Oskamata põhjust iseendas näha, peab ta süüdlaseks teisi. Ta 
tahab kindlasti tõestada oma õigust teha vahendeid valimata midagi 
eesmärgi nimel, et elu paraneks. Ta läheb nagu jäälõhkuja nina, trügides 
oma pinges ülakõhuga takistust. Ta sunnib ennast töötama ja peab loomu- 
likuks, et siis võib ka teisi sundida. 


Tema kohta meenutatakse, et ta oli varem väga hea inimene. Oli tark 
ja asjalik, õiglane ja töökas. Kõiki mõistis, kõigile tundis kaasa, alati oli 
abivalmis — aga näed, missuguseks muutus. Rääkijad ei mõista, et on kurva 
kaastundlikkust kurjalt ära kasutanud. Vaoshoitud kurbusest on vaoshoitud 
julmus saanud. Kurb ei tahtnud oma kurbust tunnistada ja seepärast lasi 
teistel ennast ära kasutada. 


Vastastikku üksteist muutes muututakse iseenda ja üksteise vastu 
julmaks. 


Sellise juhi kollektiivis on kiire kaadri vahetus. Meeskond, keda 
alandatakse, mureneb pidevalt, ja ei saa olla sellisele alpinistile 
mäkketõusul kindlaks toetuspinnaks. Ühel kohal tammumine ärritab ja 


250 


sunnib üha enam teistest põhjust otsima. Keha annab sellisele inimesele 
12-sõrmiksoole haigestumise näol õppetunni. 


Mida rohkem nuhtleb see südametu tark, kellele eesmärgi oman- 
damine on tähtsam kui inimene, meeskonda, seda raskem haigus tal tekib. 
Tema julmus viib haavandtõvele. Kui ülemusel on haavandtõbi, siis on 
kollektiivis, kus olude sunnil kõike välja kannatades tööotsast kinni 
hoitakse, paljudel haavandtõbi. Ainult eesmärgi nimel enese ohverdamine 
viib 12-sõrmiksoole osalise kirurgilise eemaldamiseni. Otsesed põhjused on 
erinevad: 


- pidev valu tähendab, et inimeses on pidev õelus kollektiivi vastu 


- verejooks haavandist tähendab, et inimesel on vallandunud 
kättemaksuhimu kollektiivi suhtes 


- 12-sõrmiksoole lõhkemine tähendab, et viha kollektiivi vastu oli 
julmuseks muutunud ja et inimene läks oma julmuse käes lõhki. 
Nüüd vajab ta kirurgilist abi, mis paneb ta pikaks ajaks iseendaga 
tegelema, et oma vigu mõista. 


Inimese elu on pidev õppimine, nii kui tõusmine maast taeva poole. 
Nii õpin ka mina. Paljudele on minu selline ülestunnistus vastumeelne, sest 
hirmunud inimene vajab kindlustunnet, aga mis kindlustunnet saab 
õpipoisilt. Neile ütlen vaid ühte - kõik on suhteline. Mitte ükski teadus 
ega tarkus ei seisa hetkegi paigal ega ole lõpuni arenenud. Kui ta areng 
peetub, siis on see surnud teadus, mis kedagi elule ei aita. Uskuda tuleb 
neid, kes pidevalt õpivad ja täiustuvad ning ei häbene seda öelda. Kui ise 
kaasa õppima hakkate, siis mõistate, kui suur on inimese edasiviiv tahte- 
jõud. 

Mida targemaks ma saan, seda raskemaid haigeid ma enda ligi 
tõmban. Selliste inimeste hingeelu lahtiseletamine on kuhjunud stresside 
tõttu keeruline. Mida rohkem stresse on üks inimene osanud endas maha 
suruda, et intelligentne välja näha, seda aeglasem on ta mõttetöö ja 
suutlikkus minu selgitava mõttega kaasa tulla. Ta on harjunud alati 
maksimaalset saama ehk kõike kiirelt ja kergelt korraldama. Tema hinge- 
line kiirus ja mõtlemise aeglus, hiljem juba vastupidi, on teineteisega 
vastuolus. Hea, kui ta enda olukorrast arugi saab. 


Tunnen vahel, et ma lausa vean mõnda haiget kaasa, ja sel puhul pean 
endalt küsima: “Kas mul on õigus niimoodi toimida? See on ju hinge jõu 
kuritarvitamine.” Eneseõigustuseks ütlen endale: ega mina ei tulnud tema 
juurde, tema tuli minu juurde. Paljudel juhtudel pean siiski patsiendile 
selgeks tegema, et tema tahtmine on küll püha, aga mõtteraviga ehk kõige 

kõrgema vaimse taseme raviga igaüks kaasa minna ei suuda. Oh seda 
pahameelt siis! 


Tarkus, mis tunded alla surub ja iseennast esile tõstab, võib 
inimese viia hullumisse. Kusjuures see hullumine ei ole emotsioonide 
taltsutamatu kasv, mis järjekordselt ja oodatult tuleb. See hullumine võib 
olla kõrvaltvaatajale täielik ootamatus, sest keegi pole intelligentsemat 
inimest näinudki, ja seepärast ei suuda kujutleda, et nii viisakas, kombekas, 
töökas ja tark inimene võiks hulluks minna. 


Mõtteravi on põhimõtteliselt negatiivsete emotsioonide vabastamine. 
Mida sihipärasemalt see toimub, seda kiiremini kaob konkreetne haigus. 
Mõtteravi toimib, kui inimene teadvustab endale oma negatiivseid mõtteid 
ehk tunnistab oma vigu. See on automaatne negatiivsete mõtete energiast 


vabanemine. 


Inimene, kelle teadvusse on kinnistunud idee olla tark, intelligentne ja 
lugupeetud ning kes lapsest saadik on selle ideaali nimel ennast kohusetund- 
likult arendanud — see ei oska oma aeglaselt ja märkamatult kasvavat 
tundetuks muutumist patoloogiaks pidada. Ta peab seda intelligentsuse 
kasvuks. Tunneb head meelt, et seal rahu säilitas, kus teised endast välja 
läksid ja ebaintelligentselt käitusid. Saadud rahulolu ajel, mille ta oma hea 
enesevalitsuse tõttu saavutas, tahab tark inimene igaks juhuks veel rohkem 
ennast valitseda ja ei märka, et enesevalitsus saab eesmärgiks omaette. 
Teised tunnevad end tema läheduses pingsalt, sest oma olekuga sunnib ta 


teisi samasuguseks muutuma. 


Mida rohkem ta ennast valitseb, seda enam püüab mõni pöörane - 
tavaliselt on see ema, abikaasa, laps või veel keegi, keda ei saa töölt 
“vallandada” — tema enesevalitsust kõikuma lüüa. Iga enesevalitsuse 
kaotamise kord on häbiks ta eneseuhkusele - ta ei ole kisakõrist parem. Ta 
püüab paremaks saada sellega, et tõmbab ohjad veel pingumale. 


Oma suhtumist ebaintelligentsusse ei jäta selline inimene mitte väljen- 
damata. Teeb ta seda miimika, tooni, sõnade, zestide või käitumisega, see 
on iseasi. Ülemusena võib ta olla suurepärane, sest ta elab oma töö või 
firma nimel. Kui sellise inimesega rääkida, siis ta on tõemeeli ka oma 
alluvate suhtes hooliv ja hoolitsev. Ainult et omamoodi — mis ei tarvitse 
alluvatele just kõige paremini meeldida. Ebaintelligentsete suhtes on ta 
järjest karmimalt kriitiline, nimetades seda suhtumist korranõudlikkuseks. 


Tema teiste nimel elamine toimub nagu pilli kauni kõla nimel niigi 
pingul pillikeele pingumale tõmbamine, kuni kannatus katkeb. Karikas sai 
ei tea millest täis. Ei olnud tüli ega pahandust, võib-olla ei olnud isegi 

kellegagi kokkupuudet. Mõtteid teoks ju ei nimetata. Oleks ta oma tundeid 
kuulanud, siis oleks mingi hoiatuse ära tabanud, aga selle asemel ta hoopis 
pühendas end mõnele tegevusele. 


Süda lakkas tundmast. Aga proovigu keegi teda südametuks nimetada 
- seda ränka solvangut ei unusta ta iialgi. Südametuks sõimamine lõikab 
teda kõige valusamasse kohta - südamesse. Ta on ju ainult hirmust 
südametu olla paremusele püüelnud. Ta on niigi endas vigade otsija ja 
nende vigade pidev parandaja. Hingeline haigetsaamine paneb enesevalit- 
sust veelgi kasvatama ja see tark inimene ei märka, kuidas ta on oma 


tunded eesmärkidele ohvriks toonud. 


Ta ei oska näha, et elab suurte elu edasiviivate eesmärkide nimel, 
jättes ebavajalikud pisiasjad tagaplaanile. Need pisiasjad on emotsioonid ja 
tunded. Need on segajad, need on ebavajalikud. 


Asjalikkus ja ratsionaalne mõistlikkus on väliselt ilusad - nagu 
intelligentsuski — aga neil on piir. See piir on inimlikkus, millest edasi on 
masinlikkus. Masin võib olla ilus, kasulik või hinnaline, aga ta on 
südametu ja tundetu. Inimese masinaks muutumine käib läbi tunnete 
suretamise. Masinaks muutunud inimene on teatud piirini terve ja vastupi- 
dav, siis on murrang - ja enam ta end üles tõsta ei suuda. Takistab hirm 


mitte kunagi enam endist vormi saavutada. 


Selline inimene on sageli töönarkomaan, tuupur, spordihull või nii- 
sama agar ühiskondlikult aktiivne inimene. Vaba aeg või meelelahutused, 
mida pere või kollektiiv talle vahel peale suruvad, on piinavad. Ta võib 
abikaasa või laste suhtes juba eelarvamuslikult tõrges olla, et need ei 
hakkaks jälle tema eest hoolitsemise eesmärgil mõnda üritust välja 
mõtlema. Ta ei oska rõõmustada ja seepärast kardab pealesunnitud 
emotsionaalsust. Teda ärritab rõõmustamine ja rahustab mittekurvas- 
tamine. 

Töökus on tema au, uhkus ja hingerahu. Seepärast otsib ta kõikjal 
tegevust ja ei mõista, et nii põgeneb ta iseenda eest. Niikaua, kuni hing ei 
ole täielikult alla surutud, otsib ta võimalust oma keha ja mõistust elustada, 
st. inimese loomupäraseid vajadusi üles äratada. Ta teeb sporti, karastab 
end, on maailmaga kursis - sest need inimeseks olemise tunnused on 


teaduslikult tõestatud. 


Kuna masinaks muutuv inimene on tark ja ennast pidevalt täiendav, 
siis teda huvitab keha funktsioneerimine normaalse inimesena. Varsti ei 
rahulda ka see teda, ja ta hakkab tunnetama, et midagi on halvasti. Keha on 

terve, meditsiinilised uuringud eitavad haigust, aga seletamatu ahastus 
sunnib abi otsima. 


Paljud on ka minu juurde jõudnud. Neil on väga sarnane jutt. Võiks 
öelda, et jutu algus on sageli sõna-sõnalt ühesugune, sest see on eelnevalt 
läbi mõeldud: “Ma olen Teie raamatud läbi lugenud. See on õige jutt. Olen 
Teie loenguid kuulanud. Väga vajalik jutt. Aga mina ei tunne, et mind ei 
armastata. Ma ei tunne neid stresse, millest Te kirjutate, kuigi tean, et nad 
on minus olemas. Ma tunnen, et mu alakeha on aastaid külm ja järjest 
tuimem ja see külmus ja tuimus roomavad aina ülespoole. Nad on juba 
kätes. Ma tean, et ma elan, aga ma tunnen, et ma olen surnud. Mul on 
tunne, et ma ei suuda ühel hommikul enam jalgele tõusta. Ma tunnen, et 
ma ei saa andestamisega hakkama, sest jutt stressidest ei puudutaks nagu 
mind, kuigi ma tean, et puudutab. ” Näete, kui palju tundeid, mis vaatamata 
suretamisele enda olemasolust märku annavad. 


Sellised inimesed ei ole lihtsad eitajad, kes ei julge oma hirme 
tunnistada, et tunduda endale julgem, tugevam, väärikam ja arvavad, et 
teisedki nii mõtlevad. Nad tõesti ei tunne, sest on oma stressid intelli- 
gentseks olemise nimel suretanud. Hulluks minemise hirmu julgevad 
mõned välja õelda. See tähendab, et viimane piir on käes. Kui selline 
inimene pöördub oma tunnete poole: “Kallid tunded! Andke mulle andeks; 
et vabastamise asemel olen teid alla surunud, vaos hoidnud, et intelligentne 
olla. Ma lasen teid nüüd vabaks. Mul on veider rääkida praegu nähtama- 
lusega, aga ma tean, et te olete olemas ja kuulete. Ma tean, et kasvõi 
pisikene osa teist saab täna vabaks. Kallis keha! Anna andeks, et enne ei 


ole osanud sind nii aidata.” 


Sellisel inimesel on oht narkomaaniks muutuda. Tarvitseb talle vaid 
üks kord mõne justkui juhusliku trauma valu vaigistamiseks teha 
narkootikumi süst ja ta tunneb ennast imehästi. Sama valu pärast võib ju 
veel üks kord inimest aidata — ja suur häda ongi käes. 


Kahjuks ei ole sellised inimesed lihtsalt mõned üksikud eksinud 
õnnetud. Mida intelligentsemaks saab inimkond, seda rohkem oleme kõik 
sellised. Suu ammuli vaatame tarku ja ükskõikseid, edukaid ja ilusaid, olgu 
nad siis elus või kinolinal — ja õhkame vaimustunult, soovides isegi 
samasuguseks saada. Naerame nende üle, kellele armastusfilmid hinge- 
lähedased on, ja peame neid naiivseteks, mõistmata, et nad on veidi 
normaalsemad, sest vajavad ikka veel armastust. Loeme ja kuulame 
kriitikat, kus kõiki hingelisi väärtusi mõõdetakse füüsiliste vahenditega, ja 
peame seda õigeks. Ja siis ei saa aru, miks elu nii raskeks läheb. 


Inimene võib nii tark olla kui tahes, aga kui ta oma tunded intelli- 

gentseks ehk soliidseks olemise nimel alla surub, siis ta jookseb oma 
tarkusega vastu takistuseseina niikaua, kuni tarkus lolluseks muutub. Ükski 
pea ei pea kauem vastu kui müür, mis sest, et see on vaid nähtamatu müür. 
Mõistus on ka nähtamatu. 


Tundetu mõistus valib liikumiseks alati raskeima tee. Et seal teel 
edasi minna ehk elada, hakkab seesama mõistus ennast mobiliseerides 
abivahendeid välja mõtlema. Nii sünnib tehnika. Tehnika on suurepärane 
asi, aga igal pool tehnikaga ei saa. Tehnika jumalikustamine viib järjest 
enam tunnete, mõistuse ja tahte tehniseerumisele. Märkamatult hakkame 
oma kehasse kui masinasse suhtuma. Siis hingevajadustesse — ja ei saa aru, 
kus see vaimuks nimetatu asub. Me teeksime temagi tehniliseks, aga vaba 
vaim ei anna end kätte. Tema ei sõltu kehast ja ei sunni keha enda käsu 
järgi käima. Vaim annab meile valikuvõimaluse. Ta annab märku, et kui 
me uuesti inimeseks ei taipa saada, siis ta lahkub meist kaugemale. 


Kuidas aru saada iseenda masinaks muutumisest? Võimalusi on 
pal ju. 

Näiteks asjadesse suhtumise järgi. Kes oma asju hoiab ja parandada 
tahab, see on oma asjad hingestanud. Ta tahab ka oma keha aidata ehk 
parandada. Andestamise õpetus on talle nagu instruktsioon, mida ta võib- 
olla enne küll luges, aga terve asja hooldamisel ära unustas. Aga kui 
instrument rikki läks, siis loeb ja parandab oma vigu. Seepärast on hea, kui 
raha alati natukene napib. See õpetab elu õigesti hindama. 


Kellel rahapuudust ei ole või kes selle nimel elab, et rahapuudust ei 
oleks, see hakkab armastama ühekordse kasutusega asju ja viskab kahju 
tundmata rikkis asja ära. Ta on asja ainult kasutanud, mitte armastanud. Ta 
armastab ainult ühekordset kasutamist, mitte asja. Nii käitub see inimene ka 
oma kehaga, kuni saab aru, et keha prügikasti viskamisega juhtub hoopis 
midagi muud. Keha võib haiglasse parandusse viia, aga parandamine võib 
lõputult kesta. Ühekordse kasutuse armastaja võib minna pikast ootamisest 
kärsituna oma õigusi nõudma, aga sellest ei ole suurt abi. Ta võib minetada 
oma intelligentsuse juba ainuüksi sellepärast, et tunneb, et temasse suhtu- 
takse nagu ühekordse kasutusega asjasse, mida ainult sellepärast ära ei 
visata, et ta on inimene, kellel hing sees. 


Vajadus pääseda tundetuse õudusest paneb inimese tegevust ja 
emotsioone otsima — kasvõi teiste emotsioore, et ise teistega koos rõõmus- 
tada või kurvastada. Kuni ka see periood saab mööda ja inimene on oma 
hinge kutsel uuesti iseendasse sunnitud põõrduma. Sama suur, kui oli 
oskus teisi aidata, on oskamatus iseennast aidata. Teises näeme nähtavat 
ja ei oska mõista, et tegelikult näeme tema hingeelu väljendust, mida 

abistame. See, kes on hingelises kriisis, ei pea enam iseenda füüsilist taset 
tähtsaks ja ei tea, et ta on teistele hästi nähtav. 


Seepärast öeldakse, et küla teab rohkem kui ma ise, ja pahandatakse 
küla peale. Aga küla teabki, sest vaatab küll välist, aga tunnetab 
samaaegselt seesmist ja hindab tervikut, mida inimene ise heaks olemise 


nimel (unnistada ei taha. 


Kuna - mida tundetumaks inimene jääb, seda tervem on tema 
füüsiline keha -, siis pannakse oma keha teiste inimeste ja ühiskonna 
hüvanguks masinana tegevusse. Oma õlule võidakse võtta nii füüsiliselt kui 
ka vastutustunde mõttes ebaloomulikult rasked koormad. Tahetakse 
füüsiliselt kannatada, aga satutakse hingelisse kriisi, millele on meditsii- 
niliselt nimeks pandud depressioon. 


Sellises olukorras inimene ei tohi ennast külma veega rahustada ehk 
karastada, sest külm soodustab hirmu vaoshoidmist. Hirm sellega kasvab 
ja märkamatult kasvab ka hirmu varjus olev viha. Mõistust ületähtsustav 
inimene pidurdab sellega vaimu arengut ehk lihtsamalt öeldes hävitab 
vaimu. Vaim küll ei lange madalamale tasandile, aga ta võib ära minna. Nii 
tekivad vaimuhaigused. 


Depressioonis on vaja sooja. Soojad rõivad, soojad joogid, soe 
kliima, soojad vannid, soe saun. Korralik saun aitab kasvõi korraks, sest ta 
aitab vihal välja tulla. Inimene võib saunas või peale sauna hüsteeriliselt 
plahvatada. Kui ümbritsevad ja ta ise seda teavad, siis ei teki paanikat ega 
hullumise hirmu. Oskus lasta hüsteeria välja kisendada ja mitte ennast 
sellest solvatuna tunda, on väga vajalik oskus. See oleks meile kõigile nii 
enda kui teiste abistamiseks vajalik. 


Seega pidage meeles, et karastamine on hea asi, aga tal on teine pool, 
mida tuleb arvesse võtta. Vastasel juhul kasvatab karastamine hirmunud 
inimese nii iseenda kui ka teiste vastu julmaks. Julgetega seda õnnetust ei 
juhtu. Kahjuks peab karastatud inimene end samaaegselt julgeks ja ei 
märkagi oma eksitust enne, kui õnnetus on käes. 


Suretatud tunnetega head teha sooviv inimene talub külma ja 
kuuma ilma haigeks jäämata, aga kui end teistega võrdleb, siis võib 
tekkida arusaamine, et ta on normaalsete inimeste keskel ebainimlik 
monstrum. Võib tekkida viha oma keha vastu ja vastupandamatu soov see 
keha hävitada. Ta tunneb, et midagi on ta mõistusega korrast ära. 


Keegi ei saa sellise inimese kaebust muhelemata kuulata, sest on ju 
imelik, et inimene ei ole rahul oma terve ja karastatud kehaga. Psühholoog 

mõistab, aga tema tavapärane abi sellist inimest ei aita. Mõistev suhtumine 
võib küll korraks rahustada, aga kuna sõit jätkub samas suunas, siis 
ohutunne sunnib väljapääsu otsima. 


Vähesed leiavad kõigepealt meeleparanduse tee. Paljud leiavad reli- 
giooni, aga dogmad suurendavad masendust veelgi. Väljapääsmatuse 
paanika viib praegusi dogmaatikuid sektide kaupa enesetapule, nimetavad 
nad end religioosseks või mitte. Nimes ei ole asi. Tähtis on see, et nad 
hävitavad sellega inimeste usku religiooni positiivsesse poolesse, sest 
õigustavad end usuga ja inimkonna õnne nimel ohverdamisega. Mõistus 
leiab alati põhjendusi. Pange tähele, kui palju selline tegevus emotsioone 
üles kütab. 


Kui emotsioone ei ole, siis peab neid tekitama — selline on loogiline 
sisemine vajadus. Sellele on üles ehitatud ka Šokitööstus, kuhu võib arvata 
kõik äärmuslikult teravaid emotsioone tekitavad eluvaldkonnad, mida võib 
kõrvaltvaata jana nautida, aga kui tundetus suureneb, siis saab ka selle sisse 
minna. Mõned lähevad mägesid vallutama, teised vaatavad õudusfilme, 
käivad mängupõrgutes, võtavad osa seksuaalorgiatest. Kolmandad vaatavad 
telekast helli armastusfilme, mille kohta teised ütlevad - seebikad. See- 
bikaski kruvitakse emotsioonid äärmusse, kui kõige kirglikum armastus 
järgmisel hetkel hävitavaks vihkamiseks muutub. 


Suureneb selliste inimeste hulk, kes ei talu enam äärmuslikku emot- 
sionaalsust, sest nad mõistavad, et see viib hullumeelsusse. Samal ajal 
ajavad nad segi tasakaalukuse ja vaoshoituse ning on tundetuse tuima 
traagika küüsis. 


Kuidas saaksite end sellisest olukorrast välja aidata? 


Teil on hea mõistus - võtke ta appi. Teadke, et tervikut võib hakata 
tundma õppima sellest otsast, kust Te temale lähenete. Kergem on primi- 
tiivse inimese tee südamest mõistuseni ehk südamega mõistmise tee. Teie 
olete valinud raskema võimaluse, see on mõistusest südameni jõudmise tee. 
Takistajaks on selles tahtmatus alanduda. 


Kui tahate, siis saate kõik. Kui tahate mõista, et tahtmatus alanduda on 
tekkinud hirmust alandumise ees. Hirm alandamise ees on tekkinud hir- 
must, et mind ei armastata, kui mind pidevalt kästakse ja keelatakse ning 
minu arvamust üldse ei küsita. Hirm, et mind ei armastata, on selle 
tsivilisatsiooni juhtiv stress ehk meie kõigi õppetund, kes me Jumala 
seaduste vastu kunagi eksisime, sest tahtsime kiiremini kui võimalik. Kui 
võtame seda fakti kui paratamatust, mille olemust iga teadusharu arenemise 
käigus järjest enam tundma õpime, siis võime mõistuse abil oma hingelise 

korralageduse süsteemselt korda teha. Kui selline algus on tehtud — kui 
stresse vabaks lasete ja rõhutate, et teen seda südamest nii palju kui oskan 


— siis ühel hetkel tunnete, et süda elustub. 


Sõnades on mõtteenergia, mis kontsentreerub ühte sõna korrates. 
Te nagu sõmitseksite palvehelmeid. Kui tulemust ei järgne, siis öelge 
endale, et kiirustamisega olen ma sellisesse olukorda sattunud, kui edasi 
kiirustan, siis sügavamale vajun. Kui tabasite, et nende sõnadega sundisite 
ennast, siis teadvustage, et ilma sundir'seta ma veel ei oska, aga õpin. 
Küll ma kunagi oskama hakkan. Iga «:-cis on raske. 


Kui Te enne rügasite mõistusega tesmärgi nagu mäe tipu poole, siis 
nüüd rügate sellesama mõistusega selle mäe nagu hingelise sügavuse sisse. 
Kumb on raskem, kas mäe tippu minek või mäe sisse minek? Loomulikult 
mäe sisse. Te olete olnud raskema tee valija, tundke rõõmu, et nüüd saite 
aru, kus see raskem tee on. Minge, ja ärgeoodake vaimset hõlptulu. Hinge 
vabastamine on palehigis töö iseendaga, seepärast unustage ära teistele 
elamine. Elu peab algama iseendast. 


Henry David Thoreau on öelnud: “Mõistus on nagu kirves: ta lõhestab 
ja raiub endale teed asjade olemusse. Ma ei taha oma kätega teha rohkem, 
kui just hädapärast vaja. Mu pea on mu käed ja jalad. Vaist ütleb mulle, et 
mu pea on loodud puurimiseks nagu mõnel loomal nina ja esikäpad, ja ma 
tahan temaga kaevata ja puurida endale tee nende küngaste sisemusse. 
Mulle näib, et kõige ohtram veesoon on kusagil siin lähedal.” 


Niisiis, niikaua, kuni intelligentne inimene suuremeelset mängides end 
teiste heaolu nimel ohverdab, oleks nagu kõik korras. Ta meeled on 
rahustatud, sest tal on tegevus. Füüsilises maailmas on kõigel piir. Tööd 
lõpevad, organisatsioonid lagunevad, ja tark inimene peab endale ruttu 
leidma uue tegevuse, mis on ta vääriline. Intelligentsel inimesel on 
suurem hirm uue ees kui ebaintelligentsel, sest ta peab hoolitsema ka 
intelligentseks jäämise ja kõrgemale tõusmise eest. Taluvuse piiri üle- 
tamisel on vaja midagi muuta, aga ratsionaalne mõistuseinimene nähtama- 
tust ei tunneta, ja seepärast hingeinstruktsioone lugeda ei oska. 


Selline südametuks muutumise haigus ohustab inimesi, kes märter- 
likult armastavad oma vanemaid. Ja mitte lihtsalt vanemaid, vaid pidevas 
eluvõitluses teineteise vastu sõda pidavaid vanemaid, kes ei näe, et iga tige 
sõna on mürk hingele, millega alandatakse ennast ja teisi. Kui perekonna- 
sisese psüühilise terrori all kannatav laps tahab oma hirmudes vanema- 
test intelligentsemaks saada, et vabaneda kodu kannatustest, siis ta hakkab 
õppima. Kui vanemad õppimist soosivad, siis oleks esialgu nagu kõik 
hästi. Aga kuna see on vaid põgenemine kodu eest ja kodu ei kao kuhugi, 

siis õpib laps selleks, et ükskord kodust pääseda ja mitte kunagi enam tagasi 
pöörduda. 


Iga kannatus, mis sellist last tabab, karastab ja kalestab teda. Ta õpib 
mitte nutma, mitte kartma, mitte kaasa tundma, mitte hädaldama, virisema 
ega midagi südamesse võtma. Koolitarkuste õppimine on sageli õigustus 
pääseda kodusest põrgust, mis vanematele võib tunduda normaalse eluna. 
Selline laps võib füüsiliselt põgenedagi, ja oma perega väga rahumeelselt 
elada, aga tema hing ehk ema, kes oma eluvõitlust edasi peab ja vaim, ehk 
isa, kes selle võitlusega kaasa lööb, ei anna rahu. Ta süütunne, et ta ei ole 
oma vanemate elu heaks teinud, tõstab pead ja ei lase oma elu elada. 
Väljapääsuks on oma tunnete allutamine tahtele olla intelligentne inimene. 


Psühhoterrorist on suurte hirmude käes vaevlev inimene, kes tunneb, 
et teda ohustatakse ja seepärast ründab esimesena. Nii suur, kui on tema 
hirm, on tema hirmu varjus olev viha. Psüühiliselt agressiivne inimene võib 
etteaimamatul hetkel nõrgemate vastu füüsiliselt agressiivseks muutuda. 
Tugevamate või julgemate vastu ta ei julge kätt tõsta. Tema sõim on 
tugevama nõrgemaks tegemise püüe. Kes kartma hakkab, see on kohe 
nõrgem. 


Väärikas inimene ei tõmba endale agressiivsust ligi. See ei tähenda, 
et agressiivne ennast muudaks ja paugupealt tasakaalukaks muutuks. Sellise 
muutuse aitab teha aeg. Agressiivne hirmuinimene ei taha halb olla. Kui ta 
näeb, ja on pidevalt väärika inimese läheduses, siis ta tahab samasuguseks 
muutuda ja tasapisi muutubki. Aga selleks peab intelligentne inimene 
väärikaks muutuma. Vastasel juhul on see võltsväärikus hirmunud psüh- 
hopaadile kui härjale punane rätik. 


Kes psühhoterrori all kannatades intelligentseks jääda püüab, seda 
ohustab lisaks tundetuks muutumisele vähktõbi. Tundetu inimene ei pööra 
tähelepanu oma tunnetele kui ohukuulutajatele, vaid kui vajadusele ennast 
veelgi talitseda. Enda soliidseks ehk intelligentseks jäämise nimel kee- 
latakse endale terrorile terroriga maksmine. Sellega maetakse kättemaksu- 
himu viisakuse kivi alla ja ühel heal päeval on seal kivi all vähk. Kiviselt 
tuimaks surutud kurbuse varjus arenes kättemaksuhimuline julmus. 


Mida teha? Kas hakata rumala inimese kombel kisama ja küünistama? 
Tunnistage endale: Te ju keete sisemiselt ja karjute hüsteerikule oma 
mõttes hullemini vastu kui tema karjub. Vahe on vaid selles, et tema karjub 
endast välja, aga Teie võtate lisaks enda kisale ka tema karjumise enda 
sisse. Tahate tark olla — ja lisate sellega õli tulle. Tema hing tahab 
alateadlikult Teid väljakisamisele provotseerides aidata, aga Teie ei võta 
abi vastu. Peate teda hoopis rumalaks ja ennast targaks. Püüdke mõista, et 

tema rumalusel on tark külg, ja Teie tarkusel on rumal külg. 


Tuletage endale meelde, et ka Teis elab primitiivne inimene, kellele ei 
tee paha end vahel väljendada. Väljenduseks on Teil olemas intelligentse 
inimese sõnavara. Ja kui sõnale tuleb lisaks halb mõte, mis sunnib Teid 
tõesti kisama ja küünistama, siis pärast esimest korda tehke järeldus. 
Tunnistage endale oma samasust karjujaga ja tunnetage, kas endast stres- 
side vabastamisega suudate ennast aidata või mitte. Kui mitte, siis ütleb 
Teie sees olev primitiivne inimene, et õigel ajal tuleb jalga lasta. Olete end 
intelligentseks olemise nimel stresse täis kogunud ja ennast ei ole mõtet 
edasi ohverdada. Kui Teil on häbi lahkuda oma psühhopaatidest vanematest 
või abikaasast jms., siis vabastage endast häbi ja minge. Häbi on süütunne, 
et Te ei ole oma kohust täitnud. Rahunenud oludes suudate vabaneda ka 
süütundest ja mõistate oma vigu. 


Lühidalt öeldes on tundetuks muutumine tüdimus ja väsimus 
rumalusest ja tahtmine sellest kõigest üle olla. Oskamatus andestades 
vabaneda viib oskamisse iseennast elulöökide eest kaitsta. Ükskõik, kes 
õpetab ennast moraalselt või vaimselt kõikvõimalike energeetiliste ja 
mõttebarjääridega kaitsma, see õpetab pahaaimamatult vaimselt iseenda üle 
võimutsema. Samasse kuulub ka enesesisendus. 


Vaimne võim on kõige tugevam ja rängem võim üldse. Tugev on 
ainult julge inimene. Selle asemel, et enda mõtteenergiat kulutada pidevale 
kindlusemüüri ehitamisele ümber oma biovälja, vabastage parem oma 
hirme ja saage tasapisi julgemaks. Ja kui Te ei tunne, et Teis on hirm, et 
mind ei armastata, siis Te ometi teate seda. Paluge ta käest andeks, et olete 
ta iseenda eest nii ära peitnud, et ei oska tunda. Paluge, et ta end Teile 
ilmutaks. Mida suuremaks muutub Teie usk, seda selgemalt tunnetus tuleb. 


Kui olete õppinud tarkusega kõike saama ja Teil ei ole ei usku ega 
kannatust ise enda hinge jaoks head teha, siis peate hingelise kriisiga leplik 
olema. Enamik inimesi tahab ikka veel omal nahal kõike tunda. Kui Teie 
eesmärk pole olnud teiste üle võimutsemine, siis tuleb Teie keha kriitilisel 
hetkel appi, andes hulluksminemise tundega märku, et vajab abi. 


Mismoodi sellisest intelligentsuse kriisist siis vabaneda? Eespool 
räägitule lisaks tuleb teada, et me kõik kõnnime oma saatuse teel, mille on 
andnud isa. Isa võib olla ükskõik milline, aga lapsele annab ta vaimsel 
tasandil selle elu ainuvõimaliku väärikaks saamise tee. Mitte targaks, vaid 
arukaks saamise tee. Mida suurem on isa negatiivsus, seda suurema 
väärikusepotentsiaaliga on see tee. Kas ja kuidas laps kingituse vastu võtab, 
see on lapse teha. Isa võib olla harimatu ja kuritegelik. See tähendab, et ta 
andis lapsele võimaluse teda tabanud alandusest risti vastandlikult eriliselt 

kõrgele ülenduda. Kuidas seda teha? 


Kes oma isa südamest armastab ja tema eksimusi mõista tahab, see isa 
vigu ei korda. Ta ülendub ise ja ülendab isa. Kõik isa negatiivsus on isa elu 
õppetund, mille läbi ka laps tuli õppima. Kui isa on lapse meelest ainult 
halb, siis on see laps elu südametu ühekülgne hindaja ja ta elu on talle 
vääriline. Kelle isa au on määritud või määris ta selle ise, selle kohus on 
oma isa au oma südames taastada. Maailmale ei ole vaja midagi tõestada. 
Lapse väärikaks saamine tõestab selle isegi. 


Eriti tähtis on lahti mõtestada ema suhtumine isasse ja ema arvamust 
mitte absoluutse tõena võtta. Hirmunud inimene näeb kõike risti vastupidi. 
Järelikult teeb ka Teie ema nii. Tõde on tervik, mille üks ots on must ja 
teine valge. Õige on vaadata mõlemast otsast, aga tõde jääb kahe vahele. 
Kes ainult ühte poolt näeb, see on eksinud ja talle tuleb see andestada. 
Samal ajal sellest ise õppides. Teadlikult õppides. 


Tänapäev ei vaja enam palvehelmeid veeretades (samal ajal muudele 
asjadele mõeldes) palvete pobisemist. See arenguetapp on tsiviliseeritud 
inimkonnal läbitud. Arengumaades veel mitte. Aga mina räägin “valgest” 
ehk arenenud inimesest. See, millega ema Teile haiget teeb, sellega ta 
õpetab. Pärast tüli emaga mõelge tüli peale ja öelge endale: “See, milles 
ema mind süüdistas, on minus olemas. Et see mind vihastas ja kurvastas, 
see tõestas selle tõsiasja. Ma olen seda intelligentseks olemise nimel 
endasse kogunud, ja välja pole elanud. Olen kõik osavalt alla surunud - ja 
see on minu viga. Tegelikult näeb ema minus iseennast ja mina näen temas 
iseennast, aga kumbia ei taha oma negatiivsust tunnistada. Kergem on teist 
oma halvas süüdistada. Ma hakkan vabastama oma hirmu süüdi olla.” 


Rääkisin, kuidas end tundetuks muutnud inimene iseennast aidata 
saab. Aga sellisel inimesel on perekond, lähedased, küllap sõbradki. Raske 
hingeeluga inimest on raske taluda. Ta ei mõista teisi, sest ta ei mõista 
iseennastki. Sõnulseletamatul kombel ärritab ta oma olemasoluga teisi, 
kiskudes igaühe negatiivsuse armutult nähtavale. Mida teha? Jalga lasta, 
lahutada, lõpparvet teha, suhted katkestada on kõige kergem, aga see ei 
tarvitse oodatud õnne tuua. 


Tunnetage oma suhtumist temasse ja teadvustage endale, et see on 
minu stress, mille tema oma raskemeelsusega esile tiris. Praegu lasen selle 
stressi vabaks. Mida rohkem on Teil tahtmist seda koos-eksistentsi leplikult 
ja kannatlikult omapoolselt parandada, seda enam hakkab hingemaailm 
Teie head tahet arvestama ja kaasa tulema. Mida üks inimene kõigest 
südamest väga tahab, selle ta ükskord kindlasti saab. 

Väheväärtuslik eesmärk saavutatakse väikese pingutusega, suur 
tulemus tuleb suure tööga. 


Vastassugupoolega lõpparve tegemine 


Naine ja mees on ühe terviku kaks otsa. Kui nad teineteist mõistavad 
ja elu edenedes üha üksiasjalisemalt mõistma tahavad hakata, siis on nende 
abielu tugev ja elujõuline tervik. See tervik on juurteks lapsele, kes kui puu 
kasvab vääriliseks oma juurtele. Puu ei pea olema suur, aga ta peab olema 
vastupidav. Kui puu kidub, siis on juurtega midagi lahti. Juurtega on 
midagi lahti, kui kasvupinnas ei toida. See kasvupinnas on armastus, mis 
toidab siis, kui teineteist mõista tahetakse. 


Kõik eluprobleemid saavad alguse sellest, et naised ei mõista mehi 
ja mehed ei mõista naisi. Kui nad ei mõista, aga mõista tahavad, siis on 
asi parandatav, aga kui nadenamei taha, siis on asi pahasti. 


Vastassugupoolega lõpparve tegemine võib toimuda kahel viisil: 


1) hingeliselt: 
- vastassugupoole eluajal 
- Vastassugupoole surmaga seoses. 


2) füüsiliselt: 
- vastassugupoole eluajal 
- Vastassugupoole surmaga seoses. 


Aga kui inimene teeb lõpparve nii hingeliselt kui ka füüsiliselt, siis 
sõltumata sellest, kas vastassugupool elab või suri, on lõpparve tegijal üks 
pool kehast nagu eluski lakanud funktsioneerimast. Kuna maailm püsib oma 
kahepoolsuses edasi, siis ka keha tervikuna püsib edasi, sellega nagu 
õeldes, et nii lõplik kui su lõpparve on, olen ka mina sinule. Kui sa teed 
absoluutse lõpparve, siis lakkan ka mina täielikult olemast. 


Hingelise lõpparve tegemine vastassugupoolega tähendab lõpliku ja 
muutumatu seisukoha võtmist. See on tahtmatus näha, et elu on pidevalt 
muutuv ja arenev niikaua, kuni mina seda näha tahan. Ainult hirmunud 
inimene, kes näeb elu ühekülgselt ja võtab vastassugupoolt endale suunatud 
pahategi jana, võib sellisesse hinge suretamise staadiumisse vajuda. Julgega 
seda ei juhtu. 

Elus oleva vastassugupoole puhul tähendab selline hingeline lõpp- 
arve tuima kooselu tõö, varanduse ja laste nimel või teiste arvamuse, aga 
ka konservatiivsete vaadete pärast, mille puhul riigi seadused või reli- 
gioossed seadused ei luba lahutada. Elada võib sel juhul pidevalt tülitsedes, 
teisele hingeliselt või füüsiliselt haiget tehes ning endale karmavõlga 
tekitades. Aga võib ka intelligentseks jäämise nimel või religioosseid 
seadusi järgides pealmäha täiesti rahumeelselt elada, kandes hinges järjest 
kasvavat stressikoormat niikaua, kuni raske haigus päästma tuleb. Siis 
õeldakse: “Jumal karistab mind.” Ja tõsi ta on, sest inimene, kes oma 
hingearmastust teisele keelab, see ei anna teisele, ja jääb ise ka ilma. 


Naine, kes mehega lõpparve teeb ehk end mehele suleb, muutub: 


- depressiivseks 
- agressiivseks. 


1. Depressioonis naine on kurb, hädaline, õnnetu, lootusetu. 


Tema pehmed koed - lihased, sidekude ja rasvkude — on lõtvunud 
ja alla vajunud. Ta lotendab. Naisorganid on alla või välja vajunud. Kui 
selline naine ootamatult meeste tähelepanu keskmesse satub, siis võib kogu 
selline lootusetus nii kaduda, et suguelundidki leiavad uuesti oma koha. Ise 
leiavad, sest naisest sai uuesti naine. 


Sellise naise luud on, nagu lootusetu suhtumine meestessegi, laiali 
vajuvad ja pehmemad kui vaja. Liigesed ei taha hästi koos püsida, sest 
inimene tahaks hunnikuna maadligi vajuda. Lülisammas vajub alla, lülid 
vajuvad kui tünnid lühemaks ja laiemaks, ja vajutavad lülidevahelised 
diskid ehk kettad raskelt laiaks. Selline lülisammas on kergelt paigalt 
äralibisev ja seetõttu radikuliite ja selja närvijuurte põletikke põhjustav. 
Sellist naist kurnavad kõikvõimalikud valud ja erinevad põletikud. 


2. Agressiivseks muutunud naine on see naine, kes arvab resoluut- 
selt: “Sina oled halb ja mina sind ei armasta!” Ta saab endale kudede 
toonuse tõusuga haigused. Mida resoluutsem naine on, seda enam asendub 
pinge kangusega, siis jäikusega. Lõpuks murdub. Suhtumine mehesse on 
nii hävitav, et naine hävitab iseenda alustoed. 


Lihaspinged, -krambid, -jäikus tekitavad valusid, liikumishäireid 
kuni liigeste jäigastumisest tingitud liikumisvõimetuseni. 
Sellise naise rasvkude on tihe ja toonuses. Tahtmisest teistele suu- 


reliselt näidata milleks ma üksi võimeline olen, tekib tselluliit. Vihastami- 
sest, et peab ennast teistest häirida laskma, tekivad striad ehk nahaaluse 

rasvkoe rebendid. Selline naine ei tarvitse olla paks, aga tema rasvkude on 
ülitihe. Rebenemiseni tihe nii, et väikesest näpistamisest on kohe sinine 
plekk ehk veresoonte rebend, mis väljendab valmisolekut kätte maksta. 


Sidekude, sealhulgas armkude, on tal pinges ja tema agressiivsusele 
vastavalt vohanud. Ülemäärane pinge iseenda suutlikkusse klammerdumisel 
tekitab sõltuvuse iseendast, mis on kui piits, mis enne virutamist ütleb: “Sa 
ju tead, et pead ainult endale lootma.” Sidekoe pinge näitab kui väga tahab 
selline naine tõestada kõigile enda sõltumatust, olles ise sellest sõltuv. 


Luukude on se! naisel järjest ainult pinges ehk näiliselt tugev, kuni 
ootamatult ilmneb luuhõrenemine ehk osteoporoos, mis on tema tugevuse 
võrdväärne vastand. Või tekib luukoe vohamine liigestesse, millele järgneb 
liigese jäigastumine. Liigespilu kui looduse poolt liikumiseks võimal- 
datud vabadus kasvab mehestunud naist (luupaksendit = naisesse kas- 
vanud meest) täis. 


Kuna naine, kelles on meesoo suhtes kindel ja halvustav hinnang, ei 
taha tunda ennast alandatuna, siis ta tahab üle olla ja ei saa aru, et ta teisi 
sellega alandab. Tema kehas areneb enne lõplikku lõpparve tegemist 
vohanguline protsess ehk suurenemine, millele järgneb vähenemine ja 
katkemine. Suurenemine kui tahtmine üle olla, vaheldub vastaspoolse ehk 
vähenemisega, mille sekka kuulub ka vähendamine näiteks kirurgilise 
vahelesegamise näol. Pehmetes kudedes tekivad kasvajad, mis eemal- 
datakse. Luukoes samuti. 


Ainult depressiivseid või ainult agressiivseid inimesi on vähe. Enamik 
on vahelduvalt depressiivsed või agressiivsed. Need naised põhjendavad 
oma depressioonist väljatulemist sellega, et mul pole ju kellelegi loota, ma 
pean enda eest ise seisma. Nii paneb rääkima ja võitlema hirmunud 
mõistus. Keha püüab seda mõistust oma kannatustega õpetada, et kui naine 
vabastaks endast hirmu, et mind ei armastata, siis ta usuks ennast ja meest 
ning saaks oma maailma luua läbi mehe nii, et mõlemad oleksid õnnelikud. 


NÄIDE ELUST. 


Naisel, kelle parem reieluu on killustunud murru tõttu naelastatud, ei 
parane luu nii nagu arstid ootaksid. Ta liikumine on raskendatud, sest puus 
kisub kramplikult ülespoole. Ta ei ole veel tagasi saanud kindlustunnet 
mehesse, kes vahepeal elas teise naisega. Ta on püüdnud alati hea naine 
olla, aga tunneb, et see pole see, kuigi ta on püüdnud mehele mitte 
etteheiteid teha. Ta on tahtnud oma isa mõistma hakata, aga ei mäleta oma 
isa, sest ema oli saamud mehe minema ja ei ole isast kunagi lapsele midagi 

head rääkinud. 


Selle naise isa on mees, kelle hing ütleb, et tal on jalad alt ära 
niidetud. Kes niitis? Mehe jalad saab alt ära niita naine, kes mehe 
tegemistesse ei usu. Mees jääb nõrgaks ja elu niidab ta jalad mõne juhuse 
kaudu teiste inimeste käe läbi füüsiliselt või vaimselt ära. Mees muutub 
järjest abitumaks ja saamatumaks. Kui ta ise seeläbi füüsiliselt ei kannata, 
siis ta laps toob oma füüsiliste kannatustega isa hingevalu nähtavale. Selle 
mehe lapse luud näitavad veel, kui halvasti ta isa hingeline purunemine 
uuesti tükkidest kokku kasvab. 


Iga inimene peaks oma elu õppetunnid ise ära õppima ehk need vead, 
mis vanemad on teinud, iseendast vabaks laskma. Vanemates iseennast 
näha ei osata ja ei taheta, eriti kui vanemad on väliselt halvad. Enamik 
inimesi on kahjuks ikka veel need tüüpilised heategijad, kes teevad, aga ei 
tea, mis on hea ja mis on halb. 


See naine on sümboolses pildis nagu inimene, kes on oma saatuse teelt 
kõrvalteele ehk teistele head tegema läinud inimene, kelle hea seisneb 
selles, et ta teritab suure jämeda viiliga ketassae üliteravaid hambaid. Mida 


see tähendab? 


Metall tähendab suretatud kurbust. Hambad tähendavad arukust. 
Teravad hambad tähendavad teravat ehk töökorras arukust. See naine on 
seega inimene, kes on heaks olemise nimel oma kurbuse suretanud ja viilib 
oma mehe, kes on ka kurbuse suretanud inimene, arukust oma meele järgi 
teravamaks — ja ei saa aru, et see vilets viil ainult nüristab seda arukust. 
Sellise ajude viilimise eest jookseb tark mees tõesti pakku. Kas just 
paremasse paika, see on iseasi. Et see mees halvemasse paika jooksis ja 
hiljem tagasi tuli, see on selle mehe oskamatus oma elu jooksmisi mõista. 
Ta tuli tagasi, sest süda kutsus seda ainukest õiget õppetundi jätkama. Aga 
naine ei julge mehe kandvusse uskuda ja peab meest ebakindlaks, seepärast 
ei kasva ka ta luu tugevaks. 


Siinkohas veel veidi juttu hammastest. Hambad tähendavad 
arukust. Järelikult, kellel on arukus korras, sellel on ka hambad korras. 
Kas loom on siis arukas? Jah, loom on oma arengutasandil arukas. Me 
võime öelda, et loom on rumal, sest loomal pole mõistuse jaoks kohta 
loodud, aga ta hing on avali, ja see ta arukaks teeb. Sageli arukamaks kui 
targa inimese. 


Loodusrahvaste inimestel on ka ilusad valged terved hambad, ilma et 
nad neid eriliselt hooldaksid. Võib-olla ei ole nad kunagi hambaharjagi 
näinud ja naeravad valgete inimeste veidrused välja. Nemad on oma 

primitiivsel arengutasandil arukad, ja see väljendub nende siiras ja säravas 
naeratuses. Nende lihtne arukus on see, et nad armastavad ja paljas- 
tavad austuses pea kõigepealt oma isa kui perekonnapea ees, ja 
laskuvad armastades ja austuses põlvili oma ema kui perekonna 


oma südamele, õnnistades last selle eest, et ta oma isa austab. Väärikas 
ema ei sea ennast esiplaanile. Mitte oma tarkusega, vaid oma südamega 
tunneb ta, et tema käes on pere saatus. Ja pere teab seda. Lapsed 
armastavad ema, sest ema armastab nende isa. Vastastikune armastus 
ja üksteisest lugupidamine hoiab neid rahvaid hävinemast, ilma et nad 
oma übe pärast muret peaksid tundma. 


Nende hambad on lumivalged ja tugevad. See tähendab, et hingeval- 
gus ehk julgus nende sees teeb nad tugevaks ja vastupidavaks igasugustes 
uskumatult rasketes tingimustes. Seda tsiviliseeritud inimeste kohta öelda ei 
saa. 


Valetamise kohta öeldakse: hambasse puhuma. Miks? Hambasse 
saab puhuda, kui seal on auk, kuhu puhuda. Kui arukuses on auk, siis ta 
pole arukus, siis ta võib olla vaid hirmunud inimese tarkus, millega 
eesmärki ei saavutata ja mis seepärast muutus vihaks tarkuse vastu. Viha 
tarkuse või arukuse vastu hävitab hamba. Hirmunud inimesele võib 
hambasse puhuda ja ta usub head valet. Katkiste hammastega inimest saab 
haneks tõmmata. 


See naine püüab kõiges, ka majandamises, kramplikult ehk hirmunult 
iseendast parem olla, kui ta on. Ta püüdleb ülendumisse. Ta kardab 
alandumist, seepärast on tal trepist allaminek raske. Muide, see on olnud 
väga paljude liikumishäiretega inimeste esimene haigeksjäämise märk, 
millest nad õigel ajal ei ole järeldust teinud. 


Naine tundis end hästi, kui pani muusika mängima ja tantsis oma 
haige jalaga kaks tantsu, nii nagu oskas ja sai. Tantsimine on rõõmu 
väljaelamine. Koos rõõmuga vabaneb ka rõõmu varjatud pool ehk kurbus. 
Turse surve haigel kohal vähenes ja jalg liikus paremini. Mis veel tähtsam 
- süda töötas kergemini. Kõik, mis on kehas, see on ka südames. 


Naine tunneb, et ta vajab võimlemas ja treenimas käimist, sest, 
teadvustamata endale, vajab ta iseendale hea tegemist. Ta ei oota enam, et 
arstid ta keha terveks teevad. Ta avastab juba, nagu öeldakse, iseenda 


varjatud reserve. 


Ta on iseenda mõttemaailma palju muutnud ja tunneb sellest rõõmu. 
Aga keha, nagu järeldada tuleb, peab seda ikka veel ebapiisavaks. Ta teab, 

et harjumus teistele elada ja teisi muuta ei ole veel kindlalt kadunud, ja 
võimaldab naisel iseennast üha enam avastada. Õnneks tunneb see naine 
juba rõõmu, kui ta endast mõne varjatud negatiivsuse avastab. 


Üks negatiivsus, mida ta negatiivsuseks ei pidanud, on see, et tal on 
kurb meel, et tal on ainult üks töökaaslane, kes meeleparanduse tähendust 
mõistab, kuigi ta töötab väga tarkade ja nn. laia silmaringiga inimeste 
kollektiivis. Ta ei mõistnud veel, et laius võib kui tahes suur olla, see ei ole 
veel sügavus. Sügavuse vajadus tekib igaühel eri ajal. 


Kallis inimene! Te olete õnneseen. Aitab ühest mõttekaaslasestki, et 
ennast kindlamalt tunda. Kui kindlalt oma teel olete, siis ei ole vaja ühtki 
teist inimest. Kui inimene juba iseenda avastab, siis on tal, kellega vestelda, 
vaielda, aru pidada ja koos õnnelik olla. See, kelle me enda sees avastame, 
on kindlasti vastassugupool oma arukuses, mida me enne näha pole osanud. 


Neid naisi ja mehi, kes vastassugupoolelt saadud äkilise psühhotrauma 
mõjul järsu ja lõpliku lõpparve teevad, on õnneks vähe. Nemad kustuvad 
elust kiiresti ja kui neid ravida tahetakse ning arst juhtub olema vastassoost, 
siis seda kiiremini surm tuleb. 


Enamik inimesi jääb kasvõi natukenegi lootma, ja siis on vastassoost 
arst, kes haigele mõistva lähenemistee leiab, elupäästja ja edaspidisele 
elule mõtte andja. 


Naise hinges on armastuse allikas. Mehe hinges seda ei ole. See on 
mehe ema südames. Kui suhted naisega äkki purunevad ja mees oma 
meelekibeduses vastassugupoolega lõpparve tegi, siis on ainukene inimene 
maailmas, kes aidata saab, ema. Emasse suhtutakse kõigepealt kui emasse, 
naist nähakse emas teisejärgulisena. Ema, kes poega perekonna purune- 
mises ainukeseks süüdlaseks peab, võib oma süüdistamisega poja tappa. 
Ema peab alati teadma, et ta on inimene, kes peab köigepealt kaitsma, alles 
siis karistama, kui on vaja. Emad unustavad oma tahtmises üldkehtivate 
tavade järgi elada ja ühiskonna heakskiitu ära teenida sageli olla emad. 


Kui lapsel on kõik korras ja ema talle üldse meelde ei tule, siis on 
suhted ema ja lapse vahel normaalsed. Hädas ema juurde kiirustav, 
ükskõik kui suur laps, väljendab ema ja lapse normaalseid suhteid. See 
laps ei karda emale häda üles tunnistamisega haiget teha ja ta ei karda, 
et ema käest riielda saab. Tema ema hädas ei õpeta, sest ta tarkus on 
lapse omast väiksem, ta puhub haiget saanud kohale peale, isegi kui see 
koht on hing — ja selleks pole tarkust vaja. Tema emale teeb haiget see, 

kui laps ei usu oma ema armastuse haavuparandavasse väesse. Aga kui 
emal on häda, siis teab selle lapse süda, kuhupoole sammud seada. Ta 


ei jää oma ema juurde hiljaks. Süda ei luba. 


Mehi, kes end naisele lõplikult sulgevad, on väga vähe, sest 
enamik neist tahab elada. Õnneks tahab. Mehed ei saa ilma naise 
armastuseta elada. Ainult siis, kui mehel ei ole hirmu, et ta ilma naiseta 
elada ei saa, elab ta oma poissmehe elu rahulikult, õnnelikult ja tervelt. Ta 
ei tarvitse vaimsetest tarkustest midagi teada, aga see ei takista teda 
tasakaalukas ja julge olemast. Ülejäänud naisteta elavad mehed on oma 
hirmud naissoo vastu julgeks olemise nimel nii alla surunud, et on 
muutunud: 

1) depressiivseks 
2) agressiivseks. 


1) Depressiivseks muutunud mehe luud on nõrgad ja pehmed. Võib 
areneda lausa luude pehmenemine - osteomalaatsia, mis viib luude kõver- 
dumisele. Täiskasvanud meeste luude nii äärmuslikku pehmenemist, et seda 
meditsiiniliselt diagnoositaks, ma ei ole kohanud, aga põlvedest tasapisi 
vibuna kõveraks vajunud jalgu võite igaüks tänaval vaadata. Silmnähtavalt 
võib vetrumist näha. Selliste meeste lastel tekivad rahhiitilised luude 
deformatsioonid, mida väikelastel profülaktiliselt ravitakse. 


Kui naisel, kes on meestega lõpparve teinud, vajub lülisammas alla 
rohkem lülide muutuste pärast, siis mehel, kes on naissooga lõpparve 
teinud, on diskid nõrgemad. Mees on loobunud tugevdamast naist ehk 
diski. Selle mehe skelett ei ole kandev, sest mees ei usu iseennast. Ta elas 
naisest, kes talle haiget tegi ja kellest ta enam elada ei taha. Sellistel 
meestel on kindlasti emaga suhted halvad ja ema poole abi saama nad ei 
pöördu. Nad püüavad nii palju vastu pidada kui suudavad. 


Lülidevahelised kettad ehk diskid väljendavad puhver- 
damisvõimet. Nad on kui naine meie sees, kellel on tahtmine elu lööke 
pehmendada. See, kes naise ja ema endast välja kisub, sellel tekivad 
diskidega samad probleemid. Tasakaalus inimene puhverdab elu löökide 
käes vetruvalt, nii kui kummipall, millele meeldib end tegevuses tunda. 
Depressioonis inimene saab elult pidevalt nii ühelt kui ka teiselt poolt 
lööke. Ta ohverdab ennast kahe vaenutseva poole puhvriks ja võib nende 
löökide käes kummatud saada. Diskid väljendavad seda olukorda õhemaks 
kokku vajumisega. Aga kui selline inimene järjekordse löögi enda peale 
võtmise ajal vihastub, agressiivseks muutub, siis ta disk puruneb. On 
tekkinud diskogeenne radikuliit, mille raviks on diski kirurgiline eemal- 

damine. Vastasel juhul võib tekkida halvatus. 


Lihaskude on sellise] mehel kuivetu ja kergelt lõtvuv. Mida enam 
väheneb tema lootusetus, et naine teda kunagi veel mõista tahab ja tema abi 
vastu võtab, seda enam kõhetuvad lihased. 


Rasvkude on tal kurbusest kumatud, tavaliselt minimaalne. Võib 
tekkida koolnukõhnus. Sellise hingeeluga mees ei taha esile tükkida, sest 
siis võib naistele jälle jalgu jääda, ja seda ta kardab. Ta parem teostab end 
teisiti — tööga või üksindusse põgenemisega. Ta ei süüdista naist, sest 
tunneb end viletsa vennikesena, kellel läheb veel isegi hästi, kui teda 
minema ei aeta. Enda võrdlemine teistega paneb ta arvama, et naisel on 
õigus teda kehvaks meheks pidada. 


Sidekude ehk sõltuvusseisund on sellel mehel pinges, sest ta püüab 
end oma võimete piiril hoida, et elada. Kui elutahe lakkab, ehk kui ta eluga 
lõpparve teeb, siis võib isegi noore mehe keha muutuda naiselikult loten- 
davaks. Ükskõik, kui kõhn mees on, aga kui ta keha on toonuses, nagu 
öeldakse sooniline, siis ta tahab veel elada ja natukenegi mees olla. Aga kui 
märkate meest äkki lõdvaks muutumas, siis võtke seda märki väga tõsiselt. 


2) Agressiivseks muutuv mees. 


Luud muutuvad sellisel mehel naisega lõpparve tegemisest järjest 
mehemaks ehk massiivsemaks, tugevamaks, jäigemaks, kuni purunevad 
jäikuse kriitilisel piiril. Ükskõik, millega seoses luumurd või hulgimurrud 
tekivad - see näitab, kuidas mees tahab naisest või naissoost üle olla, aga 
keha ütleb: ma aitan sind pilvedest maa peale tagasi. Äkki hakkad maist elu 
siis paremini mõistma. Kui naised sinu eest tõvevoodis oleku ajal hoolitse- 
vad, võib-olla näed, et kõik naised ei olegi halvad. 


Lihased on sellisel mehel agressiivsuse kasvule vastavalt järjest 
suurenevad, kuni tekib haigus, mis ei võimalda seda lihasmassi võib-olla 
üldse liigutada. Sellised mehed surmavad oma kurbuse ja hakkavad naises 
nägema ainult seksuaalobjekti. Raudsete lihastega raudsed mehed rautavad 
naisi, ja maailm ülistab sellist meest ideaalmeheks. Tasakaalukas mees 


sellise supermehe varjust välja ei paista. 


Sidekude on agressiivsel mehel ülepinges, aga õhuke ja rabe nagu 
pingul pillikeel, sest ta ei kavatsegi kellestki sõltuvuses olla. Normaalne 
sidekude seob kudesid terviklikuks kehaks. Sellise hingeeluga meestel 
võivad juba väikese füüsilise ülepinge puhul tekkida kõikide kudede 
rebendid vastavalt ülepingutusele. 

Rasvkude võib sellisel mehel olla: 
- suurenev ja nähtav 
- suurenev ja mittenähtav. 


Suurenev ja nähtavale tulev rasvkude räägib sellest, et mees ei taha 
või kardab oma kurbust sellepärast, et ta naistes pettunud on, näidata. Mida 
inimene kardab, seda ta ka saab — ta rasvkude hakkab järjest rohkem silma 
torkama. Kuna kurbus on vihaenergia, siis on sellised mehed oma suu- 
rusega küll hirmuäratavad, aga tegelikult heasüdamlikud, sest nad tahavad 
end välja elada. See on nende kurbuse allasurumise puise tuimuse staa- 
dium. 


Suurenev ja mittenähtav või halvasti nähtav rasvkude on neil 
meestel, kes ei luba endal naiste pärast nutta. Mida enam nad end keelavad, 
seda enam läheb rasv teiste kudede sisse ja keha õõntesse. Need on tiheda 
ja jäiga kehaga mehed, kelle keha lihtsalt ei paindu, nagu nende arusaam 
naistestki. 

Kui kannatab hing, siis kannatab ka keha. 


Kui kannatab keha, siis kannatab ka hing. 


abielulahutuse. Rõhutan eelmise lause algust, sest see iseloomustab väga 
hirmunud inimese saamahimulist elumõtet. Julge inimene ei jää kunagi 
millestki ilma, ta ei kaota kedagi ära, teda ei jäeta maha ja ta ei jookse 
kellegi juurest ära, sest ta ei oma. Julge on oma olemises. 


Ma ei hakka eraldi välja tooma hingelisi kannatusi ja neile vastavaid 
kehalisi muutusi, kui teine sureb või lahutatakse abielu. Suhtumine sünd- 
musse määrab kannatuste iseärasused vastavalt eespool toodule. Kes ise- 
ennast mõistab, see mõistab ka teist ja haigetsaamine võib imeväike olla. 
Aga kes ennast süüdistama hakkab, sellel kahjustuvad esmalt, vastavalt 
enda soole, vastavad koed. Kes teist hakkab süüdistama, sellel kahjustuvad 


kõigepealt vastassugupoolt väljendavad koed. 

Kui Te olete praegu sellise kannatuse sees, siis alustage enda aitamist 
sellest, et ütlete oma hirmule, et mind ei armastata: “Kallis hirm, et mind 
ei armastata! Ma annan sulle andeks, et sa minusse oled tulnud. Aga anna 
sina minule kogu südamest andeks, et olen su endasse võtnud ja kasvatanud 
hirmuks süüdi olla. Sina tulid mind julgeks õpetama. Aga mina ei saanud 
aru, ja seepärast olen ainult hirmust süüdi olla kogunud endasse kolos- 
saalse koguse süütundeid. 


Olen neid ümbritsevast elust märkamatult enda omaks võtnud, isegi 

kui asi ei puutunud üldse minusse. See olid sina, kes sa neil puhkudel mulle 
märku andsid, et ma su vabaks laseksin ja ise seeläbi targemaks saaksin, 
aga mina ei saanud aru. Nüüd olen ise süüdista jaks muutunud ja näen aina 
rohkem igal pool kõigepealt halba. 


See oled jälle sina, kes sa sellistel puhkudel mulle oma sõnatus keeles 
ütled: “Lase lahti hirm süüdi olla, siis ei muutu sa süüdistajaks. Ei enda ega 
teiste süüdistajaks.” Ma sain lõpuks aru, ja hakkan sind nüüd vabastama. 
Anna andeks, kui kõik kiiresti ja konarusteta ei tule ja see mu käes pikalt 
aega võtab. Ma teen, nagu oskan. Küllap ma hakkan paremini oskama. 


Kallis keha! Anna andeks, et olen oma hirmuga süüdi olla sulle 
koormat südamesse korjanud ja su nõrgaks ja haigustele vastuvõtlikuks 
teinud. Ma hakkasin sind aitama. 


Kallis abikaasa! Anna mulle andeks, et ei ole osanud sind siis mõista, 
kui sa olid mu kõrval. Ma ei osanud siis ennastki mõista. Anna andeks, et 
sinule ja endale oma oskamatusega haiget tegin.” 


Hingearmastuses ühekssaamisest 


Elul on kaks otsa: elu ja surm. 
Elu on tasakaalukus ehk julgus. 
Surm on tasakaalutus ehk hirm. 


Kui inimesel ei oleks hirmu, et mind ei armastata, siis me oleksime 
julged, ja siis me elaksime sellesama kehaga vähemalt kolm korda pikemat 
elu kui praegu, sest meie keha võimaldaks seda. Kahjuks me hävitame oma 
keha pidevalt vihaga, mida me enda sees hoiame. Meie eluvõitluse jõud on 
ju vihaenergia. 


Kui meil ei oleks hirme, siis me ei vireleks siin ilmas ja oskaksime ka 
surra. Me läheksime eluõhtul nii nagu igal õhtul magama. Võtaksime riided 
seljast ära ja poeksime teki alla. Hommikul nagu uue elu hommikul 
tõuseksime, paneksime riidesse ja läheksime elu elama. Me harjutame 
õppimise eesmärgil suremist iga päev, aga õpitud ei saa. 


Me ei teadvusta, et uni on vaimu vabanemine kehast ja selle aja, mil 
keha vajab füüsilise väsimuse väljapuhkamist, kasulik ärakasutamine. Vaim 
ju ei maga. Vaim käib minevikus, tulevikus, aga ka tänapäevas, ja annab 

oma sümboolsete unenäopiltidega Teile vajalikku teavet. Ta näitab Teile 
Teie neid nägusid, mida Te muidu näha ei oska. Seepärast on ta nimi “une 
nägu”. 

Uni on minisurm, mis õpetab meid suremisse õigesti suhtuma. Aga 
hirmunud inimene teeb kõike ikka risti vastupidiselt. Tema kasvatab oma 
hirmu, et mind ei armastata, surmahirmuks, ja mida vanemaks saab, seda 
enam kardab magada. Unehäireid ta surmahirmuks ei nimeta ja kui keegi 
nimetab, siis ta pahandab ja ütleb, et ta ei karda, vaid tahabki surra. Sõnaga 
ütleb ta tõtt, aga ta mõte on hirmunud inimesele tüüpiline eitamine. 


Surm on vaimu ja hinge lahkumine kehast. See, kes ei karda, see 
suremise hetkel ei kannata, ja tal on tõeliselt hea olla. Seda teavad need, 
kes on kliinilises surmas olnud. Mina olen olnud ja mäletan. Meil kõigil on 
paljude surmade kogemus hinges ja vaimus olemas. Seepärast palutakse 
surma, kui on väga raske ja enam ei tahaks kannatada. Raskusest palutakse 
kergemat väljapääsu. 

Enamik meist seda ei mäleta. Surmakogemust käega katsuda ei saa, ja 
kuna ka kinofilmi oma isikliku keha suremisest ei ole, siis taassündide 
tunnistama hakkamine käib läänemaade inimestel üle kivide ja kändude. 
Elu sellepärast teiseks ei muutu, aga kannatama paneb küll. 


Hirm ära surra, hirm surra enne, kui kõik on tehtud, hirm magama 
jääda, kui midagi tähtsat jäi pooleli, hirm midagi tähtsat maha magada, 
hirm pikalt magada, kui teha on võimatult palju jne. on tegelikult hirm 
surra ehk surmahirm, mis tekitab unehäireid. Inimesel on lootus, et ärkvel 
olekus teda ootamatused ei taba. Mõelge oma unehäirete peale ja tead- 
vustage oma hirmude omapära. Kui Te nad vabastate, siis lakkavad Teie 
unehäired samal hetkel. 


Paljude inimeste unehäired on lakanud ainult sellest, et olen neile 
unehširete olemuse selgeks rääkinud. Nende seas on olnud mõned, kes juba 
aastaid ei olnud saanud magada rohkem kui 1-2 tundi ööpäevas. Kumatus 
magamatusest on tõsine haigus, mida põevad juba isegi lapsed. Neid on 
rahustitega, unerohtudega, hüpnoosiga, narkoosiga jms. tulemusteta ravida 
püütud. Nagu põhjus täielikult selgeks saab, nii kaob haigus. 


Tasakaalus inimese jaoks on surm lihtsalt ühest olekust teise 
minek ja siis uuesti tagasi tulek. 


Vaimuilmas ei ole aja dimensiooni. Kahe taassünni vaheline periood 
on ajatu. Vaatasin kord oma ühe elu lõppu ja suremist. Samastusin endaga 
selles möödunud elus. Täiusliku vabaduse tunne, mida ma käesolevas elus 


272 


olen kliiniliste surmade ajal tundnud, aga teadmatusest lõpuni lahtimõtesta- 
mata jätnud. oli väga tuttav. Mõistsin, miks inimese hing igatseb vabadust 
kui ideaali. Niisiis, ma surin, vabanesin, hõljusin kirgaste värvide ja 
värskete lõhnade maailmas ning järsku oleks nagu raskelt maha sadanud. 
Justkui poleks üht sügavat ja vaba hingetõmmet veel lõpetanud, kui juba 
olin maapeal tagasi. Minu kahe elu vahe oli kõigest 200 aastat! Oli natuke 
halb, aga natuke hea ka. 


Nii tuleb inimhing suhtelise tasakaalukuse maailmast nii kui 
õppereisilt, kust eeskuju võttis, tasakaalutuse maailma tagasi, et ka ise 
inimese kombel tasakaalukust saavutada - et saavutatu ta vaimu 
väärikuseks saaks. 


Tasakaal on kahe kaalukausi võrdne kaal. Kaalukausid meie igaühe 
sees on isa ja ema. Kui nad ei ole tasakaalus ja me tunnistame endale, et 
oleme nad ise endale omal vabal tahtel elu äraõppimiseks valinud, siis 
suudame need kaalukausid ka tasakaalu viia. Selleks ei ole muud vaja, kui 
oma vanemaid mõista tahta. Mõistab see, kellel ei ole hirmu, et mind ei 
armastata, mille vabanedes tekib vanema kui terviku ja nende kooseksis- 
tentsi kui terviku nägemine. 

Inimene iseeneses võib vastavalt oma vanematele olla tasakaalukas või 
tasakaalutu. 


Kui tervikinimesed abielluvad või muul moel üheks saavad, siis selles 
tervikus on nad poolikud. Nad on teineteist täiendavad ehk tervikuks 
liituvad pooled. Mida tasakaalukam on üks, seda tasakaalukam on vastavalt 
teine. Mida negatiivsem on ühel mõni iseloomuomadus, seda positiivsem 
on teisel seesama iseloomuomadus, et kokku normaalne oleks. Erinevus 
iseloomudes väljendab nende inimeste vajadust õppida teineteise negatiiv- 
suse kaudu iseenda samasugust, aga varjatud negatiivsust mõistma. 


Hing on õpetaja. Tema teab, mida inimese tervikolemus selles elus ära 
peab õppima, ja tema juhib jalad seda teed minema, mida pidi tuleb just see 
õige ja ainuvajalik vastassugupoole esindaja kui õpetaja. Õpetaja on 
negatiivsus. Me tulime elama - halba heastama ehk abielus olles vas- 
taspoole halvas head poolt nägema. Kahjuks ei saa järjest suurem osa 
inimkonnast selle ülesandega hakkama - nad ei tasakaalusta oma 
abieluksalu, 


Inimene ei pea oma tervikolemust abielludes minetama ehk teise nimel 
end ohverdama, nagu abielus sageli tehakse. Ta ei tohi ka teist enda nimel 
ohverdama sundida. Kes nii teevad, need hävitavad abielu. 

Mida teha, kui abielu on purunemas? 

Teadke, et ainukene täiuslik elu säilitaja on vabadus ehk armastus. 
Selle asemel, et abielu uppumast päästa, hakake vabastama oma hirmu, et 
mind ei annastata, ja Te lakkate olemast teise muutja. Teie, see tähendab 
abielu ühe poole tasakaalukamaks muutumise läbi tasakaalustub abielu kui 
tervik. Oma hirmu vabanemine lubab Teil abikaasat õiges valguses nägema 
hakata. Ärge öelge, et tema ju ei muutu. Muutub, kui Teie muutute. Teie 
suhtumine temasse muutub, ja Te tunnete jälle seda tunnet, mis teid kunagi 
kokku viis. 

Väga raske on teisele andestada, kui endal on tunne, et ta on süüdi. 
Tegelikult on selliste mõtetega andestamine võimatu. See oleks vaid 
silmakirjalik, tühi ja toimetu viisakas vabandus. Teisele andestamise eel 
vabastage enda hinne, siis vabaneb ka viha ja Te mõistate, et Teie olete 
provokaator, kelle õnge tema läks ja süüdlaseks sai. 


Vaadake abikaasat oma silmadega, tunnetage teda oma südamega. 
Ärge mõõtke teda oma vanemate, sugulaste, kadetsejate mõõdupuuga. Kui 
ise ei oska, siis vaadake ta sõpru. Sõbrad valitakse enda sarnased. Kui tal 
ei ole sõpru, siis on ta enesesse tõmbunud inimene, kes ei taha veel oma 
hinge avada. Või ei taha enam oma hinge avada, sest on palju haiget 
saanud. Järelikult on ta leidnud Teid kui ainukest, kellele tahaks avaneda. 
Aga kiiresti ei julge. Püüdke mõista ja pidage lugu teise inimese tahtest, 
isegi kui see on hirmunud inimese suletus. Kannatlik armastus paneb kui 
kevadine päike külmunud maa seest õigel ajal lille tärkama. Kiirustamine 
on sama kui maapinna kuumutamine lille kiirema tärkamise eesmärgil. Kui 
liiga kuum on, siis küpseb lill ära, enne kui tärkab. 


Abielus olles peab teadma oma kohta elus ehk olema soorollis. 
Mitte nii, nagu naised, kes kohe abielu alguses protestima hakkavad: miks 
mina pean süüa keetma, miks mina pean lapsi sünnitama? Jne. Aga kes siis 
peab? Mees või? Eks võtnud siis endale mees, kes need asjad Teie eest ära 
teeb. Vabatahtlikku abiellu astunud mees sellist juttu õnneks ei räägi. Tema 
hakkab protestima hiljem, kui abieluköidik kaela ümber liiga kõvasti 
pigistama hakkab. Mõnel tekib see häda väga ruttu, vastavalt mehe 
hirmule, et mind ei armastata ja ei arvestata. 

Kui abielus on midagi halvasti, siis mõelge oma vigade peale. Ärge 
süüdistage ennast, vastupidi — vabastage endast hirm süüdi olla. Vastasel 
juhul olete kaalukauss, mis muutub liiga raskeks — materiaalseks või liiga 
kergeks — hingeliseks. Raske kaalub kerge üles ja kerge peab kui liblikas 
lendu tõusma ja uut lille otsima lendama. Nii tekivad abielulahutused, kus 
süüdlaseks on äralendaja, kes teise hätta jättis. Tegelikult on olukord 


vastupidine. 

Kui üks muutub liiga materiaalseks ja teine tahab armastuse nimel 
ja perekonna säilitamise nimel esimesega ühte jalga käia, siis ta on 
ohverdaja, ja kumbki ei tarvitse märgata, et nende näilises tasakaalus kaal 
on nii raskeks muutunud, et vajub maasse. Ohverdaja, oskamata jääda 
iseendaks, lahkubki siit ilmast, jättes oma füüsilise keha maasse, sest ei 


pidanud pingele vastu. 


Kui üks muutub liiga kergeks ehk hingeliseks ehk emotsionaalseks 
ja teine tahab perekonna säilitamise nimel talle meele järele olla, siis 
vaevalt see õnnestub. Õnnestub, kui mõlemad oskavad ja tahavad, sest 
peavad õigeks maistest hüvedest loobumist. Veel paremini õnnestub, kui ka 
nende lapsed tahavad ilma maiste hüvedeta elada. Tavaliselt toovad mate- 
riaalne elu ja olud nad mõlemad maapinnale paratamatult lähemale ja nad 


võib-olla saavad kuidagi hakkama. 


Selliselt alustavad noored abielupaarid. Nad elavad õhust ja armastu- 
sest ehk vabadusest ja armastusest, kuni tasapisi laskuvad pilvedest maa- 
peale tagasi. Abielu alguse ilusat armastust meenutades parandatakse 
aastate toodud haavu. Need inimesed ei unusta enda ega teise head, kui 
halb hetkel liiga teeb. Materiaalne keha vajab paratamatult ka materiaalsete 
vajaduste rahuldamist, aga sellised inimesed suudavad saamahimu võidu- 
jooksuga mitte kaasa minna ja neil on tasakaalu säilitamine kerge. Kahjuks 
on selliseid abielusid väga vähe. 


Miks? Miks me teeme elu endale ise raskeks? 


Põhjus on selles, et tsiviliseeritud inimkonna ehk Lääne maailma jaoks 
ei ole perekond enam püha. Varandus on ja saab aina enam pühaduseks. 
Me oleme tsivilisatsiooni ehk iseenda saamahimu ohvrid. Naise ehk ema 
muutumine liiga materiaalseks ehk naise äraminek naise rollist on viinud 
selleni, et lapsed on muutunud oma ema emaks mitteolemise ohvriks. 


Mida see tähendab? 


See tähendab, et XX sajandi ema ei ole osanud õpetada oma last 
hingearmastuses üheks saama. Meie aja emad on mehised teoinimesed, 
kes tõrjuvad naiseks ja emaks olemise teisejärguliseks. Nad hoiavad last 
närviliselt süles ja kussutavad, aga laps ei rahune, sest ema hingeline 
rabelemine ja iseenda peaaegu lõhkikiskumine väljendub lapses. Ema on ju 
lapse hing. 

Emad äiutavad, loevad, laulavad, kiigutavad, hoolitsevad, pesevad, 
puhastavad, toidavad. Mida kõike emad ei tee. Nad on nagu oravad rattal. 
Nad hoiavad last rinnal ja räägivad üle lapse, riidlevad üle lapse, teevad 
plaane üle lapse, mõtlevad oma häid ja halbu mõtteid üle lapse. 

Aga laps ootab, et ema võtaks ta kasvõi ainult üks kord elus, kui 
rohkem aega ei ole, ja suruks ta õrnalt oma rinnale nii, et keegi ei 
segaks ega miski ei segaks ja tunneks kuidas lapse süda ema südamega 
üheks saab, ja kuidas lapse keha ema kehaga üheks sulandub. Mis siis, 
et mõistus ütleb, et nii pole füüsiliselt võimalik, aga ta tahab tunda, et 


on võimalik. See on võimalik. 


Meil tuleb oma emadele andeks anda, et nad ei ole seda osanud. Iga 
inimene võiks sellist tähtsat asja teada, ja kui ema ei oska, siis emale 
õpetada. Keegi ei keela meil seda tegemast, aga kõigi oskamatus on 
kannatusi valmistav. 


Meil tuleb oma isadele andeks anda, et nad ei ole osanud iseeneses 
kindlameelsed mehed olla ja oma naisele tuge anda nii, nagu mehe kohus 
on. Kui teate oma vanaemasid ja vanaisasid, siis võite mõista, miks ema ja 
isa just sellised on, nagu nad on. Andke oma vanaemadele ja vanaisadele 
andeks, et nad ei ole oma soorollis osanud olla ja sellega nii enda kui ka 
oma tulevaste põlvede elu on raskemaks teinud. Te ju mõistate, et nii õpib 


inimkond. 

Vaadake oma ema või tuletage meelde ja kujutage ette, kuidas hakkate 
mõttes oma ema poole minema. Lähete ja muutute aina väiksemaks - 
niikaua, kuni olete ema ees ja tema südame suurune. Sukelduge ema 
südamesse ja tunnetage kui hea on Teil seal teda armastada. Hirmusein on 


teist mõlemast eemal ja ei sega. 


Nüüd kujutage ette, et ema tuleb järjest väiksemaks muutudes Teie 
poole ja sukeldub, Teie südame suuruseks muutudes, Teie südamesse. Küll 
on hea oma ema oma südames hoida ja teda armastada. Segav hirmusein on 
kusagil kaugel ja ei saa seda koosolemist lahutada. Kui tunnete end 
õnnelikuna, siis olete selle mõtisklusega hakkama saanud. Ükskõik, missu- 
gune on ema, ükskõik kui palju meelehärmi temaga seotult tundnud olete - 
emaga hingeliselt ühekssaamine teeb teile mõlemale ainult head. 


Kes õpib emaga hingearmastuses üheks saama, see oskab kõigega ja 
kõigiga samamoodi üheks saada. Oskab isaga üheks saada, oskab õdede- 
vendadega, vanaisade-vanaemadega, sugulastega, sõpradega, kõigiga. Ta 
oskab eluga üks olla. Ta ei karda kedagi oma südamesse võtta, et oma 
armastusega teisele head teha, ükskõik kui halvaks teist peetakse. Ta oskab 
armastada, mõista ja vabastada. 

Ja kui tuleb õige aeg, siis ta süda leiab selle ainukese ja ühe, kellega 
hingeliselt ning seejärel kehaliselt üheks saada. See inimene ei klammerdu 
teisesse kui omandisse ja ei tee ei ennast ega teist õnnetuks. Ainult omav 

armastus teeb haiget, kui tema haardesse vangitsetu vähekenegi vabamalt 
hingata tahab. 


Julge armastus vabastab. 
Hirmunud armastus omastab. 


Vabastage oma hirnu, et mind ei armastata ja minu armastust ei 
vajata, ja Te saate tõeliseks armastajaks, kes elab ise ja laseb teisel elada. 


Saada õnnelikuks 


Mu käest küsitakse sageli, kuidas saada õnnelikuks. Vastan: “Selleks 
tuleb saada inimeseks.” 


Mis tähendab — saada inimeseks? Me ju oleme inimesed. 


Inimeseks olemine tähendab oma soorollis olemist. Oleme siia ilma 
tulnud oma vabal valikul mehe või naisena. Ärge unustage, et see on meie 
enda vaba valik. 


Kes eelmises elus oli mees ja oma elu enam-vähem mehena ka 
lõpetas, see tuli siia ellu naisena. Aga kui ta jättis midagi mehelikku 
tegemata või naiste tahtmise järgi paindudes liiga naisestus, see tuli 
naiseliku mehena ka siia ellu kannatama, et normaalseks meheks saada. Kui 
ta ka praeguses elus naiste võimu all poolnaisena elab, siis ta tuleb ka 
järgmises elus mehena, et veel kibedamalt kannatades meheelu vajadust 


mõistma hakkaks. 


Kes eelmises elus oli naine, aga pidas meheks olemist paremaks ja 
mehe kombel elada tahtis, see peab praeguses elus enda jaoks ebameeldivas 
rollis kannatama. Kui ta ikka arvab, et meeste elu on parem ja naiste elu 
üllast eesmärki armastama ei hakka, siis ta tuleb ka järgmises elus naisena 
ja kannatab veelgi enam. Mina ei ole nii kangekaelseid looduse ümberku- 
jundajaid näinud, kes rohkem kui kolm elu järjest ühesoolisust on pidanud 
õppima. Põhimõtteliselt on nad kindlasti olemas. 


Niisiis me nagu kõnniksime mööda elutreppi, mis annab võimaluse 
käia keset treppi võnkudes nii palju, kui astumine tekitab. Või tuigerdame 
püstijäämise eesmärgil jalalt jalale paterdades ühte ja teise äärde, kuni 
paiskume üle ääre teispoolsusesse. Et järgmises elus sealtsamast, kus 

eelmine kord lõpetasime, trepile tagasi ronida. 


Tahtmine saada supermeheks või supemaiseks on hirmunud inimese 
loomuomane tahtmine. Iga hinnaga eesmärgi nimel pingutades tallatakse 
loodusseadused jalge alla nagu rohi aasal ja kurdetakse egoistlikult, et elu 
on ülekohtune. Seltskonnavestlustes jõutakse ikka selleni, et naiste elu on 
raske ja meeste elu on kerge. Mehed küll hinges protestivad, aga et naistel 
on kindel trump — nemad peavad sünnitama — siis selle fakti vastu ei saa 
tõesti. 

Meeste elu on kergem küll, aga mitte seepärast, et nad ei sünnita, 
vaid seepärast, et nad näevad nähtamatust. Isegi kui mees ei tunnista 
nähtamatut maailma, ta ikkagi näeb, aga sellele pannakse teine nimi. Mis 
on plaani tegemine, plaanipidamine, plaanimine? See ongi nähtamatuse 
nägemine. Mees võib plaanida mõttes igat sammu detailideni, kuni suure 
eesmärgini välja, ja siis viib oma plaani ellu. Pärast vaatab loodu ka 


silmadega üle. 


Nähtamatuse nägemine on mehele nii loomuomane, et ta ei teagi, et 
teisiti on võimalik. Ja kui mõni naiste poolt naiselikuks surutud mees nii ei 
oska, siis öeldakse, et see pole mees ega midagi. Paras seelik selga panna. 
Edasi ei mõelda. Sugudevaheline üksteisemõistmine on siiani ületamatu 


takistus. 

Kõige rohkem arusaamatusi on lihtsate tööde juures, sest seal püüavad 
naine ja mees mõlemad teineteisest üle olla ehk teineteisest targem olla ja 
oma teadmisi demonstreerida. Võtame näiteks ühe lihtsa töö. 


Naelu oskavad kõik lüüa. Vaadake, kuidas naine naela lööb. Selle 
töö tegemiseks on vaja kolm asja: nael, haamer ja koht, kuhu lüüa. Nii 
mõnigi naine ütleb, et ei mina hakka meest põlvili paluma, löön ise, 


vastasel juhul tuleb nagunii riid. Ja tal on õigus. 


On naisi, kes uhkusega toonitavad, et nad saavad meeste töödega 
paremini hakkama kui mehed ise. Tõsi. Oli aeg, mil naistraktoristidele 
pandi ordeneid rinda ainult selle eest, et ta naine oli. Praegune tehnikatase 
seab teised tingimused. Tuleb ainult küsida, missuguste meestega selline 
naine ennast võrdleb, ja kas ta ka naiste töid teha oskab. Iga naine võib 
väita, et tal on õigus teha seda, mis talle meeldib, isegi kui see on meeste 
töö. Võib, loomulikult võib ja pidevalt nii ka tehakse, sest väga paljud 
naised on üksikud, lahutatud, lesed. Kes nende töö ikka ära teeb. Ainult 
tähtis on, et naine mehist töõd tehes oma mõtetes ikka naiseks jääks. Kui 
naise eneseuhkus oma suutlikkust näitama sunnib, siis see tõmbab talle 
kannatust kaela. Kes ennast vapralt üksindusele määranud on, aga meeste 

tööde tegemise ajal meessugu oma südames tõrvab, see peab haigeks 
jääma. 

Aga vaadake kuidas mees naela lööb. Kärsitu naine ei suuda mõista, 
kuidas mees nii lihtsa töö juures nii palju mõtlema peab ja miks ta peab 
pärima, mis selle naela otsa riputatakse. Ja kas teisiti ei saa, kui et peab 
ikka naela lööma. Kuidas mehed võivad nii rumalad olla! Naine ei oska 
näha, et nael ja sein on suhtlejad, mis peavad olema vastavuses teineteisega 
ja omakorda asjaga, mis selle naela otsa riputatakse. Mees oskab näha seina 
sisse. Ta teab või kahtlustab, et seinas võib just selle koha peal olla näiteks 
elektrikaabel ja ta teab, mis juhtub, kui nael sinna lüüa. 


Mees näeb ruumiliselt ja mõtleb sügavuti. 
Naine näeb tasapinnaliselt ja mõtleb pindmiselt. 


Mees tahab naela seina lüüa küll, aga ta tahab, et see nael ka kannaks. 
Ja kui naine meelt muudab, et siis ei peaks seda naela välja tõmbama ja uut 
lööma ning sellega seina lõhkuma. Mees teab, kui raske on seina ehitada. 
Naine tahab naela ja et see nael antud hetkel kannaks. Naised armastavad 
muutusi. See tähendab, et naised kui elu arengule suuna andjad, tahavad 
võimalikult kiiresti edasi minna, sageli arvestamata objektiivset reaalsust. 
Aga mees tahab luua igavest, mis on samuti ebareaalne. Tahtmine on hirm, 
et seda ei saa, mida tahan. 


Kui tuhvlialune mees ise oma peaga mõtlemata naise tahtmist täidab, 
siis läheb nael ilmtingimata takistuse vastu kõveraks või võib juhtuda tõesti, 
et käib kõva kärgatus ja majas kustub valgus. Kes on süüdi? Loomulikult 
mees. Seda nii naise arvates kui ka üleüldse, sest mehe kohus on oma töid 
ise plaanida. Nüüd peab see mees seina augu raiuma ja elektrikaabli 
parandama. Ehk nii, nagu rahvasuu ütleb: “Kelle pea ei jaga, selle jalad 
Peavad jagama. ” 

Niisiis: mees teeb plaani ja hakkab tööle. Mees vajab, et õhtuks oleks 
tehtud tööde hunnik näha. Õhtul ta vaatab seda hunnikut ja hindab selle 
järgi ennast. Kui hunnik meeldib, siis lööb mees endale rusikaga vastu 
rinda ja ütleb: “Tubli, mehepoeg!” Lükkab mütsi kuklasse ja kõnnib õhtust 
sööma. Aga kui hunnik on vilets, siis sülitab mees endale südamesse ja 
hakkab, müts nina peal, koju minema. Ta hakkab eneseõigustuseks teisi 
süüdlasi otsima. Kõigepealt jääb jalgu pisike ülemus, siis suurem ülemus, 
siis riik. Aga ükskõik, kui palju ta ka otsib, lõpuks jõuab ta ikka algpõhjuse 
juurde — ja see on naine. Endaga rahulolematu mees on rahulolematu ka 
naisega. Mehelik vajadus on oma töö tulemust näha. 

Mees näeb nähtamatust, aga loob nähtavat. 
Naine näeb nähtavat, aga looma peab nähtamatust. 


Kuidas luua seda, mida ei näe!? See ongi naiseelu raskus, mis 
suureneb sedavõrd, kuivõrd naissugu targemaks saab, sest ühekülgne 
koolitarkuse omandamine hävitab naises ürgse naise. Kaotab naise usu 
oma tunnetesse, tunnetusse ja armastuse jõusse. Kõike peab ju ratsio- 
naalselt, targalt, mõistlikult, käegakatsutavalt ja silmaga nähtavalt tegema. 
Naine, kes tahab hea olla ja tarkadele meestele meeldida, hakkab mehes- 
tuma. Ta riietub mehe kombel, õpib tehnilisi teadmisi ja trügib mehelikesse 
ametitesse, aga soovitud tulemust oma pingutustele ei saa. Siis ta ütleb, et 
naisi diskrimineeritakse — ja ei mõista, et naised ei saa ka kõige suurema 
tahtmise juures maailma näha nii nagu mehed. 


Naissoo probleem on üldiselt teravnenud sellest ajast alates, mil 
naissugu hakkas massiliselt haridust saama. Miks on haridusel, mis inim- 
konda edasi viib, selline toime naistele? Haridus on meesenergia. Koos 
haridusega oleks pidanud naissugu hakkama saama ka haridust tasakaalusta- 
vat uue tasandi hingeharidust — filosoofiat. Aga ei saanud, sest kirik, mis 
sinnamaani inimkonda ülendas, hakkas alla käima, aga oma võimu käest 


ära ei andnud. 


Kirik allub samuti elu sinusoidaalsele arengule, see tähendab, et tal on 
oma tõusud ja mõõnad, millega peaks kaasas käima uue, targemaks saava 
mõistuse tasandile vastava kvaliteedi teke. Aga kirik ei tunnista seda 
tänapäevani, ja seepärast on muutunud arengut pidurdavaks teguriks. Kirik 
absolutiseerib vaimu ja määrab Jumalast loodud keha igavesele kanna- 
tusele. Aga arenev inimhing tunnetas selle vea ära ja hülgas seepärast kogu 


dogmaatika. 


Iga enesest lugupidav naine võiks endale selgeks teha, et isegi kui tal 
on maailma kõige kõrgema koolitatuse paberid, ei suuda ta meeste jumaliku 
andega sammu pidada. Kui ta tahab meestele oma paremust tõestada, siis ta 
saab seda teha mingil kitsal alal ja suurte pingutustega. Teda võidakse 
imetleda, aga tema naiselikkus hakkab kannatama. Siis on konflikt kerge 
tulema. Mehed võivad olla targa ja vapra naise suhtes väga pikka aega 
kannatlikud, aga kui see naine ennast järjest targemaks pidades ei märka, 
kuidas mehed tema loogika lünki likvideerivad, siis ühel päeval on meestel 
mõõt täis, sest takistus on muutunud liialt piiravaks, ja nad ütlevad kõva 
sõna. Sest kui tark naine teeb mehe tööd, siis peab rumal mees minema 
naiste tööd tegema. Aga targa naise tarkus ei tarvitse rumala mehe tarkusest 
sugugi suurem olla. Mehe vastutus füüsilise maailma loomise ees ei luba 
ilma võitluseta taanduda. 

Materialist — olgu ta mees või naine — peab tõeseks füüsilist maailma, 
ja seepärast huvitab teda loogiline ja ratsionaalne meeste maailm. Selles 
maailmas on kõik kiirelt teostatav ja käega kontrollitav, mis materialisti 
jaoks on väga tähtis — tema enesehinnang sõltub sellest. 


Mina olen naine ja võin vaadata teise inimese silmade läbi, kuidas ta 
näeb maailma. Meeste maailma on tõesti huvitav vaadata. Näiteks mees 
mõtleb midagi konstrueerida. Tema plaan täiustub lüli lüli haaval. Kõik 
need hammasrattad, ülekanded, kepsud, kolvid, kuullaagrid jne. haakuvad 
ühtsesse süsteemi ja töötavad meesinimese peas nagu päris. Ja kui mõni 
ülekanne töötab halvasti, siis peab mees aru ja mõtleb sinna uue viguri 
välja. 

Kujutage nüüd ette, et selle mõttetöö juures tuiskab tuppa naine ja 
hakkab tänitama, et mees ei tee midagi, naine peab kõike tegema. Selle 
peale kukub ärritunud mehe ilus plaan kokku. Või jääb pooleli. Läheb 
rooste ja vananeb enne, kui naise kamandatud tegemised tehtud saavad. 
Aga ilma mehe kindlalt kandva konstruktsioonita jooksevad naise 
tegemised tühja. Mina sain sellest juba lapsepõlves aru, kui oma vanemaid 
jälgisin. Püüan seda naistele selgeks teha, aga tihti räägin nagu seinale. 
Kangekaelse naisterahva õigus on üks ütlemata suur õigus. Olgu see või 
oma kahjuks. Küll ta pärast süüdlase leiab. 


Ma oskan natukene näha nähtamatust ja seepärast loovutan mehelikud 
ametid ilma enda tarkust rõhutamata mehele. Et mehest lugu pidada. Et 
teda mitte alandada. Tean, et temagi oskab naiste töid ja saab üksi olles 
kõigega hakkama, aga ta ei alanda mind sellega, et minule väljakutset 
esitada. Nii, nagu igaühel on oma käekiri, on igaühel ka ainult temale 
omane tööstiil. Hästi saab töö tehtud siis, kui inimesel on vabadus oma stiil 
valida. Seda vabadust on vaja austada. 


Mehe arukus on oskus näha nähtamatust. 


Naine ei näe nähtamatust. Kas temal polegi arukust? Väga sageli 
arvatakse nii, ja naised võimendavad seda arvamust oma arutute rahmel- 


damistega, ebasobivate soovituste ja nõuannetega. 
Naise arukus on oskus tunnetada nähtamatust. 


Mees on nagu prozektor pimedas öös. Lähedale näeb ta hõlpsasti, aga 
kui silmapiiril asuvat täpikest on vaja vaadata, siis ta peab oma prozektori 
kiiri koondama. Selleks on vaja aega, jõudu ja oskust, mis tuleb koge- 
mustega. Teisiti öeldes: selleks, et head tulevikuplaani teha, on tarvis aega, 
jõudu ja oskusi. Kui samal ajal on vaja teises suunas vaadata, siis kordub 
sama. Kolmanda käsu täitmiseks on mehes ka veel energiat, aga neljas on 

juba liig, mis liig. Mees, kes ülinõudlike naiste tahtmist peab täitma, on 
sunnitud tsentrifuugina posti otsas keerlema hakkama. Mida kiiremini 
keerleb, seda lühemaks jääb valguskiir, kuni lõpuks valgustab ta ainult 
iseennast. Liigne sõnakuulelikkus on mehest teinud egoisti, kes mõtleb 
ainult enda peale. Ta on laisk, kelle töökus on ülinõudlikkuse poolt 
hävitatud. Hirm ülinõudlikkuse ees on ta selliseks voolinud. 


Poeglapse kasvatamise juures tuleb teada, et inimene tuleb siia ilma 
õppima. Iga töö on õppetund, mis algab mõtlemisega. Heale mõttele 
järgneb hea töö, mille lõpetamise järel on vaja aega, et järeldus teha. 
Selliselt võimaldatud töötegemine kasvatab targa, tubli ja tööka mehe, kelle 
tööst tõuseb tulu. Aga kui poiss peab kümmet asja korraga tegema, siis ta 
ei saa ei ette ega taha mõelda. Ta võib joosta küll, aga ta ei saa enesega 
rahul olla ja see hävitab temas mehe. Võib pahandada, et kuidas naised 
peavad saama, aga see on vaid mõistmatus, et mehed ei ole naised. 


Naine ei näe seal pimedas öös midagi. Aga ta tunnetab kõike seda, 
mida mees näeb. Ja veel rohkemgi. Kusjuures naisel on võime samaaegselt 
terviku tunnetamisega detaile tunnetada. Naine ei pea end sihikindlalt 
eesmärgi poole pöörama. Naine tunnetab kogu oma olemusega. Kui tal ei 
oleks hirme, mis tunnetuse blokeerivad, siis ta tunnetaks erinevaid objekte, 
nende omavahelist suhtlemist ja liikumist tulevikku. Mida väiksemad on 
naise hirmud, seda avatum on tema tunnetus, ja seda täiuslikum on ta 
võime, mis tulevikku loob. Tasakaalutu naine tunneb samuti, aga ta ei usu 
oma tundeid ja seepärast rassib ja rabeleb kümnes kohas korraga. Naise 
suutlikkus ja vastupidavus on väga suur. Ainult et ka tema tegemistel on 
suutlikkuse piir, mille ületamine viib mõttetusse rassimisse, mis ei anna 
soovitud tulemusi ega rahulolu. 


Mees, kes mõistab iseennast, see mõistab ka naist. Või kui ei mõista 
iseennast, aga püüab naist mõista, hakkab mõistma ka iseennast. Ta ei 
hakka naise üle võimutsema kui tugevam ja targem. Arukas mees tunneb, 
et naine teeb oma paindlikkusega mehe vastupidavaks, oma nõrkusega 
mehe tugevaks, oma oskamatusega mehe oskajaks. Mõistev mees ei hävita 
naise südameheadust sellega, et ennast naisest paremaks peab. 


Arukas mees teab, et areng on lõputu. Areng on arukuse kasvamine. 
Mehe arukus kasvab tänu sellele, et ta paneb naise arukuse endast 
kõrgemale. Ta ei karda, et naine on temast targem, sest ta ei taha olla 
naisest parem. Arukas mees usub oma mehelikku nägemist ja tajub oma 
suutlikkust. Aga olgu mees kui arukas tahes, naine võib teda oma tun- 
netusega alati üllatada. Naine ütleb mõtlemata, nagu muuseas, ilma asjasse 
süvenemata midagi sellist, millest isegi aru ei saa, aga mis paneb kõik asjad 

paika. Mehele võib naise repliik tulla nagu haamer otsaette nii heas kui ka 
halvas mõttes, aga see on alati nagu puuduva lüli paigale panemine. Naine 
ei tarvitse midagi taibata, aga mees sai aru. Mehe mõte käivitus tööle mehe 
poolt ülendatud naise armastusest. Kui mees nüüd asja üle järele mõtleb ja 
ise ka seda tunnetab, siis on ta järjekordse õppetunni ära õppinud. 


Arukas mees kuulab naise käsku, aga teeb nii, nagu enda mõistus 
käsib, sest ta on loodud füüsilise maailma loojaks. 


Kui naine mõistab iseennast, siis ta mõistab ka meest. Ja kui ei mõista 
iseennast, aga püüab mõista meest, siis hakkab mõistma ka iseennast. Läbi 
mehe mõistmise saab ta aru ka iseendast mehes. Ta usub oma tundeid ja 
mehe nägemist ning teostab end meest armastades. Ta ei tunne, et mees 
teda madalamaks, rumalamaks, viletsamaks peab. Ta tunneb, kuidas mees 
läbi naise ülendub, ja see on naise ülendumine. See on õnn. 


Naine, kes tunneb, et mehed on naistest targemad, õpib meest jälgides 
ja mehe mõtteid, sõnu või selgitusi mõista püüdes mehelikust loogikast aru 
saama. Kui ta] on juba lapsena olnud kannatlikkust jälgida oma isa sõnatut 
mõttetegevust, millele järgnes mõne asja tegemine, siis ta sai aru, et 
mõtlemine on üks tähtis tegevus. Tütarlaps võib tunnetada, kuidas mõtleva 
inimese ajudes toimub liikumine. Armastus oma isa plaanimisoskuse vastu 
võimaldab tal tulevikus nautida oma mehe ajude tegevust ilma, et ta teiste 
naiste kombel sellesse naeruvääristavalt suhtuks. Huvi meheliku mõtlemise 
vastu innustab teda oma meest armastama. 


Mees, kes paneb naise endast kõrgemale, areneb läbi naise 


arukuse. 
Ta omandab selgelt tunnetamise võime. 


Naine, kes paneb mehe endast kõrgemale, areneb läbi mehe 


arukuse. 
Ta omandab selgeltnägemise võime. 


Igapäevane elu näitab hoopis, kuidas hirmunud inimesed oma vastas- 
sugupoole ülendamise asemel teda alandada püüavad. Paljud ei saa enne 
hingerahu, kui on oma eesmärgi saavutanud. 


Mehed sõimavad naisi lollideks ainuüksi sellepärast, et naine ei mõtle 
nagu mees. Solvunud naine paneb suu kinni, aga ega ta ajud sellepärast 
mehelikult mõtlema ei hakka. Naine on ju naiseks loodud. Kurb on see, et 
naine sulgeb iga korraga üha rohkem koos suuga ka südame, sest kardab 
oma avameelsuse pärast haiget saada. Ja kui ta arukus väga väljapääsu 
otsib, siis ta avaneb koduväliselt. Kodu ja mees muutuvad naisele üha 

vastumeelsemaks. Tööl peetakse teda targaks, aga kodus rumalaks. Kelle 
poole ta hoiab? Loomulikult töö poole. Tegelikult nägi mees naises 
iseennast, oma mõistuse küündimatust, oli vihane enda peale. 


Ainult sellepärast, et mees tahab naisest meest teha, kannatab 
mõlema mõistus. 

Naised sõimavad mehi samuti lollideks, ja lisavad põlastavalt juurde, 
et mis mees selline on. Ja mehed raevutsevad, rünnates naisi oma vaoshoi- 
tuses tuimaks muutunud tunnetega. Naine võib oma tarkust paberitega 
tõestada, aga mees oma tundeid tõestada ei saa. Paljude naiste õppimise 


eesmärk on tahtmine meestele kätte maksta. Tegelikult näeb ka naine 
mehes iseennast. Naise rumalus on oskamatus oma tunnetust uskuda ja 


enda hüveks kasutada. 

Ainult sellepärast, et naine tahab mehest naist teha, kustuvad 
mõlema tunded. 

Iga naine peaks endas uuesti naise avastama, siis saaks elu 
elamisväärseks. Siis vaataks naine oma mehe tehtud tööde hunnikut ja 
rõõmustaks, sest ta tunneks, et see on minu armastus, mis minu mehe nii 
suutlikuks teeb. Ja ta armastaks oma tublit meest üha enam. Aga kui mees 
on kehva töö teinud, siis ütleks endale: “See on minu viga. Ma parandan 
selle. Ma ei süüdista ennast ega meest, ma mõistsin, milles oli viga. Mina 
tegin vea, aga tema läks õnge. Õngeminek on tema viga.” 


Mees peab õhtuks looma hunniku. 

Naine peab õhtuks likvideerima hunniku. 

Mustade toidunõude ja musta pesu hunnik ärritavad naist palju 
rohkem kui meest. Nad tekitavad naisele süütunde, sest naine pole oma 


põhilist soorolli täitnud. Räpane korter, hoov ja tänav võivad naise samal 
põhjusel marru viia. Sooja südamega arukas naine oskab isegi ülejõukäivast 


tööst rõõmu tunda. 


Mees seevastu ei saa aru, miks tühjast asjast nii palju kisa tõusis. 
Mees tegi maja, hoovi ja tänava. Tema roll on täidetud. Ja kui ta ei 
ehitanud seda kõike ise, siis ometi tegid seda mehed. Energeetika töötab 


selle mehe kasuks. 
Ühekülgse ratsionaalse tarkuse suurenemisega kasvab kesksooli- 


suse oht. 
Mehed naisestuvad ja naised mehestuvad. 


Kui tahame õnnelikuks saada, siis tuleb olla oma soorollis. Kaasaegne 

sooroll on sootumaks teistsugune, kui aastatuhandeid tagasi. Ei maksa 
karta, et naine peab jälle ainult leemekulbi liigutaja kodukana olema. Kui 
naisel ei ole stresse, siis ta armastab kõigepealt oma meest ka siis, kui ta 
istub kõrgel ametnikutoolil ja teeb oma haridusele vastavat tööd. Armastus 
ei sega tööd ega ei võta aega. Palun ärge ajage teda segamini armumisega, 
mis kulutab aega, raha ja ei lase tööd teha. Kes armastab, see on rahulolev. 
Armuniste aeg peaks olema lühike, armastuse aeg pikk. 


Aga kes on nõuks võtnud oma elu üksi ära elada, see peab saama 
tasakaalukaks iseeneses. Vastasel juhul jääb ta üritus tulemusteta. 
Tasakaalukus tuleneb oskusest mõista vastassugupoolt. Alustage tema 
tundmaõppimist oma ema või isa mõistmahakkamisest ehk ema ja isa 
tasakaalustamisest iseenda hinges. 


NÄIDE ELUST. 

Palusin ühel patsiendil oma meeleparandust kirjeldada. Toon ta kirja 
Teieni. 

Arvan, et olen tavaline eesti naine tüüpilisest nõukogudeaegsest 
kodust. Töökad vanemad, nende püüdlikud lapsed. Näiliselt oli kõik 
korras, kuni algasid haigused: kevadeti südamelihase põletikud, angiinid, 
arenes silmade lühinägelikkus, neeru- ja neeruvaagna põletik, põiepõletikud 
jne. kuni valude ja tihenditeni rindades. Edasi polnud enam minna kuhugi. 
Kõigele sellele lisandus meeletu hirm ja allajäämise tunne elu ees, hirm 
laste pärast, elada tahtmatus, suur segadus mõtetes ja tunnetes. Kui siia 
lisada veel ema süüdistused, et temal nii tervel ja töökal inimesel, on nii 
vilets ja üdini haige laps, siis polnudki mul eluõigust. 


Ühel minu jaoks väga raskel momendil, kus mul oli valida kas 
rinnavähk või võitlus terve elu eest, tegin ma otsuse. Elu - ja ainult terve, 
rahuldustpakkuv harmooniline elu! Sellest hetkest algas.minu raske tee elu 
pühade tõdede juurde. 


Kohutav on teise inimese suust kuulda tõde iseenda ja oma isa-ema 
kohta. Esimesest vapustusest üle saanud, asusin oma stresse analüüsima. 
Kõik nad võib koondada kokku paari sõna - armastuse valu — alla. Ma olen 
vajanud armastust nagu lill vajab päikest, et kasvada ja avada õis. Armas- 
tuse nimel, õigemini armastuse ärateenimise nimel, olen ma püüdnud olla 
sõnakuulelik laps oma vanematele, hea õpilane õpetajatele, tore kaaslane 
sõpradele, huvitav inimene tuttavatele, vaheldustpakkuv naine oma mehele. 
Aina püüdnud olla parem, nii nagu teistele meeldis ja neile mugavam oli. 
Mu hirm, et mind sellisena, nagu ma olen, ei armastata, pidi olema küll 

väga suur. Ka praegu, mil ma olen juba pool aastat päevast päeva oma 
stresse vabastanud, on ta veel väga suur, ja ma leian end vahel ikka vanalt 
jooksurajalt. Vanad mallid meeldimiseks on ju nii käepärast võtta. Aga ma 
ei vihasta enam enda peale. Ka see on edasiminek, kui ma olen teadlik oma 


vigadest. 

Ma annan endale andeks, kui raske see ka poleks, ja annan andeks ka 
teistele, kes on tulnud mind mõnes elusituatsioonis õpetama. Varem ma 
mõtlesin: “Anna talle andeks, sest sa ei tea iial, millal sinul endal on 
andestust vaja!” Väike omakasupüüdlik mõte oli sees. Nüüd ma tean, et 
teod, mis vajavad andestust, olen ise endale külge tõmmanud. 


Hirm süüdi olla, süütunded, hirm näida halvana, on minu jaoks nagu 
suured merelained. Tulevad kõrgelt mürinaga ja matavad mu enda alla. Kas 
sealt sügavusest on veel võimalik valgust näha? Ja siis hakkan ma endale 
tasakesi sosinal tõestama, et ei ole olemas süüd, on olemas vead. Vigu saab 
parandada, ära õppida. Ja ma õpin - kuni järgmise korrani. Tuleb keegi 
lähedane inimene ja veeretab süülaine järjekordselt minust üle. Õpin, jälle 
õpin. Ma tean, et enam ma ei upu, aga tasane vesi ootab mind kaugemal 
teises lahes. 

Elu on pidevas liikumises ja muutumises. Stressid, mis ma täna ära 
tundsin ja vabastasin, tulevad homme mu juurde teise näo, kuid sama 
sisuga. Ja ma tean, et tulevad seni, kuni ma pole neid ära õppinud. Ühel 
päeval aga avastan, et teatud situatsioonid ja probleemid ei tee enam haiget, 
ei hirrnuta mind. Jääb üle vaid imestada, millest ma endale varem 
probleeme tegin! Uut stressi ei võta ma enam vastu kui vaenlast, vaid kui 
sõpra, kes tuli mind õpetama. 

-.. ja siis tuleb üheksas laine ja jälle valik, kas uppuda või õppida 
ujuma. Vanas eas ujuma õppimine on raske töö. Lapsena oleks olnud 
kergem. Oma lastele õpetan andestamise varakult ära. 


Valusündroomist 


Tarkused tulevad mulle läbi inimhingede selles järjekorras, kuidas 
mina olen neid valmis vastu võtma. Samm-sammult avaneb ühe probleemi 


tagapõhja sügavus. 
A. Te lugesite II raamatu lk. 218, et valu on üks viiest viha tunnusest. 

B. Saite II raamatu lk. 289 teada, et valu on süüdlase otsimise viha. 
C. Praegu saate teada, et valu on õeluse viha. 


Kuidas ma selle teada sain? 


Alates vaimsele arenguteele astumisest ei ole ma “lihtsalt haige” olnud 
kordagi. Tean vägagi hästi, et kui keha mulle haiglasliku tundega märku 
annab, siis mul on vaja ära õppida see, mis siiani on õppimata jäänud. Kui 
ma varem kontrollisin ühte saadud teadmist kümneid kordi erinevate 
patsientide peal, siis nüüd tean, et üks stress toimib eranditult kõigile 
inimestele ühtmoodi. Vanast materialisti harjumusest kontrollin ka seda, 
aga võin seda teha ka vaimsel tasandil. 


Niisiis: mul tekkis turja nõelterava valu tunne. Vabastasin oma viha. 
Valu vähenes. Vabastasin oma süüdlase otsimise viha. Valu vähenes veelgi. 
Vabastasin oma ülinõudlikkust ja eriti iseenda käest nõudmist ja valu 
muudkui vaibus ja vaibus. Kuna sain oma selle momendi konkreetsest 
probleemist aru, siis valu kadus, kuid jäi ebamäärane mitte-just-kõige- 
tervem-tunne. See ütles oma olemasoluga, et mul on vaja probleemi 
tuumani jõuda. Paraku oli mul just sel ajal teistele hea tegemisega kiire ja 


ma lükkasin oma keha tahaplaanile. 


Läks mitu nädalat. Minu sõber Valu hakkas mulle korra päevas terava 
sisemise nõela tundega märku andma, et eelnenud valuperiood oli lihtsalt 
hoiatus, aga nüüd on tõsi taga. Sisemine ebamäärane ohutunne tegi mind 
ärevaks. Sain aru, et mingi väga tähtis probleem on mul mõistmata jäänud. 


Võtsin aja maha ja hakkasin otsima mõistatuse võtit. Tollel hetkel, kui 
ma oma valu poole põõrdusin, ma parasjagu kõndisin, sest minule meeldib 
nii kõige rohkem mõttetõööga tegelda. 


Ütlesin: “Kallis valu! Ma annan sulle andeks, et sa minusse tulid. 
Anna sina mulle andeks, et ma su endasse võtsin ja suureks kasvatasin ja ei 
saa siiani aru, mida sa mulle öelda tahad. Ma lasen su vabaks, aga ma 
tahan mõista, miks valu üldse tekib. Valud on ju inimkonna suur õnnetus. 
Tahan ennast aidata, aga tahan ka haigeid aidata. Kui mulle on antud 
õigus sellisel kombel inimesi õpetada, siis sa annad mulle ka arusaamise. 
Ma vabastan oma hirmu, et äkki ei saa sinu jutust aru. 


Apteegid on valuvaigisteid täis ja neid süüakse hullumeelsetes ko- 


gustes, aga sina, valu, ei kao. Ma tean, et sa ei saa väheneda, kui inimene 
sinu õpetlikku märguannet ei mõista. Sa oled sunnitud suurenema. Näita 


ennast nii, et ma mõista suudaksin. ” 
Järsku ma näen avatud keldriust. Kelder on nii maa sisse peidetud, et 

maapinnal on näha ainult mullakamaraga küngas. Küngas nagu kerkiks 
aeglaselt ülespoole - nähtava poole. Tähendab: ma olen probleemi nii alla 
surunud, sest olen seda nii kartnud päevavalgele tuua, aga ta on maksi- 
maalselt suureks kasvanud ja ei mahu enam minu sisse ära. 


Vaatan keldri uksest sisse ja näen korralikeimat laomajandust, mis 
üldse olla saab. Kui see sümboolne pilt ei oleks tulnud isiklikult mulle, siis 
ma oleks rahumeeli öelnud, et niisugust kõrgema klassi ülinõudlikku 
oskuslikku ratsionaalset pakkimisoskust minus küll ei ole. Ma nägin nagu 
püssirohukeldrit, mis on korralikult pakitud pakke nagu telliskivisid maast 
laeni, vasakult paremale ja tagant ettepoole nii täis laotud, et hiirepojalgi 
poleks seal hingamisruumi olnud. Ukseaugus oli veel kümmekond vaba 
kohta. Siis oleks mu valu-tekitava-stressi püssirohukelder kriitilise massi 
ületanud ja minust oleks piltlikult aatompomm saanud. Ahelreaktsioonina 
oleks minust hakanud välja plahvatama hävitavat viha, mis oleks valu 
teinud nii iseendale kui ka teistele. 


Võtsin ühe pakikese iseenda laost ja hakkasin avama. Järsku teadsin 
selle sisu ja teadsin ka valusündroomi olemust. Ahastus ja õudus valdasid 
mind. Õnneks hakkas samal ajal probleem nagu kevadine lumi kuuma 
päikese käes sulama ja ojakestena laiali hargnema. Ma ju ise tahtsin seda 
teada - ja niipalju julgust, et tunnistada iseendas kõige halvemat, minus 
juba on. Võti oli antud ja leitud. 


Teadsin: valu on õelus. 


Oleme kõik lapsest saadik rohkem või vähem koduse või koduvälise 
õeluse käes kannatanud. Miks me kannatame? 


Sest kardame õelust. 


Hirm õeluse ees tõmbab õelust ligi. Mida suuremaks kasvab hirm, 
seda suuremaks kasvab õelus. 


Õelus, mis oma suhtumisega alandab, naeruvääristab, võtab lootuse 
armastatud olla. Hirmust, et mind ei armastata, võtab inimene endasse 
endale suunatud õeluse, aga ka kõik analoogsed, ükskõik kellele suunatud 
õeluseavaldused ja ei saa aru, et kogu see õelus saab tema omaks. Inimene 
ei pane tähelegi, et ta on õelaks muutunud. Ta ju teab, et kardab õelust. 
Jookseks õelatest kaugemale, aga sunnib end paigale jääma. Õelutseks 
vastu, aga mis teised mõtlevad. Aga õelus muudkui <oguneb ja kasvatab 


seesmist vastuhakku õelutsejate vastu. 


Kriitilisel piiril tekib valudega haigus, mis kui õpetaja püüab juhtida 
tähelepanu õppimata probleemile. Või käitub kui arst, kes suure haiguse 

profülaktika nimel inimest vaktsineerib, tekitades kohaliku haiguskolde, 
mis peaks toimima kogu organismile nii vaimsel kui ka füüsilisel tasandil. 


Õelus saab alguse alati kodust. Omavahel või elu-olu vastu õelutse- 
vad vanemad hammustavad märkamatult, nagu muuseas, oma tülidega 
lapsele hinge ja laps haigestub, et õelutsejad oma suu natukesekski sulgeda 
saaksid. Haige lapse põetamine viib ehk mõtted mujale. Laps haigestub üha 
sagedamini ja raskemini. Lapse haigusi kui perekonnaelu peegelpilti ei 
nähta. Väga sageli jääb hoopis laps õelusele uueks märklauaks. Laps nagu 
kiusaks vanemaid oma haigusega. Suletud ring kasvatab stresse. 


Laps hakkab kartma igat sõna. Alguses kardab õelaid märkusi, hiljem 
võib igas käredama tooniga sõnas näha õelust, sest ülekohtused sõnad on 
väga valusad. Laps tuleb siia ilma oma vanemate elu heaks tegema, aga kui 
vanemad seda ei võimalda, siis on laps oma süütunnetes kergelt haavatav. 
Vihane inimene paiskab ju oma sapi ühe hoobiga teise veritsevale hinge- 
haavale, mille ta ise on löönud. 


Nii kasvasin ka mina. Iga kord, kui ma jälle elu ja surma vahel 
vaakusin, ütlesin ma endale: “Mitte kunagi ei muutu ma ise samasuguseks. 
Mitte kunagi ei tee ma teistele oma sõnadega niimoodi haiget.” Ma olen 
oma sõna pidanud. Võisin kätt südamele pannes öelda, et ma isegi ei mõtle 
teistest inimestest õelalt. Kuidas ma siis öelda oleksin saanud! 


Ei saa jätta ütlemata, et ma olin viimasel ajal tähele pannud, et 
aeg-ajalt hakkan hambaid teritama, et kui ta veel üks kord tuleb õelutsema, 
siis hammustan vastu. Ja kui hästi meelde tuletasin, siis olin piisavalt sageli 
tundnud end suu peale kukkununa, kui kolm päeva hiljem eriü lööva 
vastulause välja mõtlesin. Tähendab, kolm päeva haudusin kättemaksu ja 
nuhtlesin ennast, et suud õigel ajal ei oska lahti teha ja seepärast õelate 
vastu kaitsetu olen. Vastuhammustajat minust ei saanud, enne tuli õelus 
mind nii õpetama, et ma temast lõpuks ometi aru saaksin. Jumal tänatud! 


Mis oleks juhtunud, kui ma ei oleks seda õppetundi mõistnud? 


Oleks juhtunud väga tavaline lugu. Oma kabuhirmuga õeluse ees 
oleksin ma veel kümmekond korda rafineeritud intelligentset õelust ligi 
tõmmanud. Oma meisterliku oskusega intelligentseks jäämise nimel kõik 
ära kannatada, oleksin ka need korrad rahuliku näoga ära kannatanud. Ja 
siis oleks mul tekkinud vähk. Vähk oleks mulle pidanud õpetama, et 
ükskõik kui ilusa asja nimel enda ohverdamine on rumalus, mis kasvõi läbi 
kannatuste peab arusaamiseks saama. Vähk on klammerdumine mil- 
lessegi, mida inimene üleliia tähtsaks peab. Mina pidasin tarkust ja 
intelligentsust eriliselt tähtsaks ja nende nimel lasin õelusel ennast hävitada. 

Vähk ja valu on lahutamatud kaaslased, kes ütlevad: “Tunnista 
oma abitusest välja kasvanud õelust ja oma vaoshoitud õelusest välja 
kasvanud tahtmist intelligentse inimese kombel kätte maksta nii, et keegi 
ei teaks. Seda saab teha vaid ühel kombel: õelutsejale paha soovides. 
Kõiki võib petta, ka oma mõistust võib petta, aga keha petta ei saa. Ja kui 
sa teadlikult teisele paha ei ole soovinud, siis oma hingevalu endasse 
peites oled endale teadlikult paha teinud. 


Väljapääsmatutel hetkedel oled surra tahtnud. On see hea 
soovimine? Ei, see on paha soovimine. Tahad elu enne lõpetada, kui 
õppetunnid on ära õpitud. Tegid siiani endale halba, teisteni polnud veel 
jõudnud, aga oleksid jõudnud, sest pahasoovlikkus on sul nähtamatuses 
olemas. Sa oled samasugune maailmakodanik, nagu kõik teisedki. Taht- 
mine teist kasvõi oma heaga muuta on sinu viga. Muuda ennast, siis oled 
vea parandanud ja oma suhtumise muutumisest näed teiste halba kui 
õpetajat, kes muudmoodi kui õelusega õpetada ei oska. Aga sulle ei tee 
see enam haiget. Sa oled targaks saanud ja ei pea enam kannatama.” 


Ma mõistsin seda juttu. Mõistsin palju enamatki ja ei hakanud ei oma 
vanemaid ega poriga pildujaid süüdistama. Olen ju valinud selle elu 
õppetunnid ise. Ise tõmbasin endale kadedusest õelaks muutunud inimesi 
külge. Kadeduse raske koorem teeb inimese õelaks, aga mina olin kadeduse 


suhtes naiivne. 


Tänapäev on alati armutu nende suhtes, kes üldisest massist välja 
paistavad. Kõiki tahetakse teha omasugusteks ja kui on tehtud, siis jälle ei 
meeldi. See on aegadest aega inimkonnaga kaasas käiv probleem, mida me 
siiani ei ole osanud ära õppida. Kes on ära õppinud, seda kadedate 
kämeritöö ei puuduta. 


Vastuhakk sellisele “heade inimeste” julmale pealetungile on 
kahesugune. 


1) Õeluse julmusele omapoolse julmusega vastajad satuvad 
vangikongi, sest nad teevad teistele nähtavalt halba. Seda, et 
nad endale rohkem halba tegid, seda keegi ei näe ja mõista ei 
kavatsegi. 

Need, kes ei taha õeluse julmusele omapoolse õela julmusega 
vastata, koguvad nii enda kui ka teiste õeluse julmuse enda 
sisse. Nähtavalt ei tee nad kellelegi halba. Nähtamatuses teevad 
nad nii endale kui ka teistele halba, sest kõik, mis on inimeses, 
on ka inimkonnas. 


2 


ad 

Tahame, et elu läheks edasi ja et ta läheks ilmtingimata kiiresti ja hästi 
edasi. Elu viivad edasi targad inimesed. Nad ei suuda väärikaks saada, 
sest taganttulijad hävitavad targad ära või teevad kõik, et targad südame- 
tuteks muutuksid ja siis ise kannatavad südametu tarkuse käes. Ise vormi- 


vad endale karistaja. 


Meil tuleb endale selgeks teha iseenda inimeseks olemise roll. 
Tuleb õppida teises iseennast nägema. Kes teist nähes ärritub, see kardab 
ise samasuguseks saada ja ei tea, et ongi samasugune, ainult ei näita 
seda avalikult välja. Ta tahab teise negatiivsust hävitada ja ei saa aru, et 
tegelikult hävitab iseennast. 


Sellise võitluse käigus vahetuvad märkamatult poolused, mida kõrvalt- 
vaatajad näevad. See tähendab, et hea, kes halva vastu võitlust alustas, 
muutub nähtavalt halvaks, aga halval pöördub hea pool välja. 


Mida kuulsam on inimene, seda suurem on tema hirm, et mind ei 
armastata, ja vajadus intelligentne olla. Seega — seda suuremad on kõik 
tema stressid. Ehk seda suurem on tõenäosus, et ta jääb raskelt haigeks, kui 
ta oma meeleparanduse eest ise ei hoolitse. Tema tasakaalutuse suuren- 
damise eest hoolitsevad teised, olgugi, et koguvad sellega endale kar- 
mavõlga. Avalik arvamus on kuulsa inimese tugevuse proovikivi. Avalik 
arvamus on pime ja ei näe, et igal kivil on tugevuse piir. Selle piiri 
ületamine purustab kivi. Aga siis viskab avalik arvamus kivi prügikasti ja 
ütleb: “Vilets kivi oli!” Isegi kui seeoli briljant. 


Pime ei erista lihvitud klaasi briljandist. Seepärast Eestimaal briljante 
ei olegi. Briljant tahab teisi oma säraga tõusma ärgitada, aga kui teda 
hakatakse oma hammaste tugevuse katsetamiseks kasutama, siis ta lahkub 
sinna, kus saab briljandina olla. Niisiis mõelgem, kallid kaasmaalased! 
Ärge öelge, et ma olen oma rahvast halvustav. Ma tahaksin, et oma ei 
hävitaks oma. Ja kui me oma ei hävita, siis me ei taha ka teiste oma 
hävitada. 


Kui ma ei oskaks ette näha, siis ma ei räägiks nii. Aga ma näen elu 
edasiviivate inimeste varjatud hävingut nende läbi, kes tahavad, et elu edasi 
läheks, aga teevad nii, et ta edasi ainult roomaks. Hirmudest vihane 
inimkond ei mõista, et teisele halba tehes kannatab ise topelt. 


Avaliku mudamaadluse esirinnas käib sensatsioonihimuline ajakir- 
janikkond. Sensatsioonihimu on kuulsaks saamise tahtmine ehk taht- 
mine teistest parem olla. 


Selline tahtmine hävitab ajupotentsiaali ehk mõistuse. 

Aga mõistus on vaimsuse arengu võimaldaja. 


Turnen end vastutavana, kuigi ei peaks, kui mõni avaliku elu tegelane 
on ootamatust haigusest maha niidetud. Olen tahtnud sageli öelda: “Kallid 
sensatsioonihimulised inimesed, sealhulgas ajakirjanikud! Te saete posti, 
mille otsas ise istute. Te kasvatate omale karmavõlga, sest te hävitate 
inimesi. Võla lunastamine võib väga ränk tulla.” 


Aga ma tean, et snaiperi püssi ette on rumalus rahu kuulutama minna. 
Snaiper on iseendast vaimustuses. Ta jookseb ühe ohvri juurest teise juurde 


ning kuulutab enda õigust. 
Tõe vaikne hääl õiguse rusikareegliga võidu ei jookse. 


Iga inimene teeb vigu, ja mida enam talle piitsa antakse ehk kiirus- 
tatakse, seda vähem on tal aega ette mõelda. Kiirustav hobune komistab 
nelja jalaga, kuidas siis inimene kahel ei komista. Seda peaks teadma ja 
arvestama iga inimene, kes on riigivankrit vedama hakanud, sest tema 


haigused on ikka kõigepealt tema enda asi. 


Aga meie, kes me koormaks oleme, peaksime vankri eesmärgikindlat 
liikumist oma südamesoojusega kaasa aitama. Kahjuks me ei tee seda. Me 
hoopis kasvatame halastamatut kurjusekoorinat ja ei vaevu mõtlema, et 
vaheta hobuseid palju tahad, ega vihavankrit ülesmäge pikalt ei vea. See 
peab paizale jääma ja iseennast hävitama. Tark hobune jookseb mujale. 


Pidev kriitika kriitika enda nimel ehk pidev süüdistamine teeb kri- 
tiseeritavad tasapisi aina tigedamaks. Tänusõnu nad ei kuule, igat suure- 
pärast ettevõtmist tabab armutu kriitika. Aga kui nad rahva arvamust teada 
tahavad, siis on rahvas südamepõtjani solvunud. Mis riigijuhid sellised on, 
kes ise midagi ei tea, on tavaline arvamus. Asjalikud poliitikud ja targad 
majandusinimesed, kelles on tõsine südamesoov rahva elujärge parandada, 
lahkuvad ametist, kui veel surra ei taha. Aga ka eemaletõmbununa ei saa 
nad enam rahu. Nüüd on nad meediale kui argpüksid või reeturid. Kes 
rohkem suudavad taluda, need muutuvad tuimadeks ja ükskõikseteks, sest 
nagunii peetakse neid ainult halvaks. Kritiseerija, kes hävitas ametnikus 
inimese, võib nüüd masinat kritiseerida niikaua, kuni teda ennast tabab 


saatuse mõõk. 


Järjest suurenev informatsiooni hulk on järjest arenevale inimesele 
vajalik. On tähtis millest kirjutatakse, aga veel tähtsam on kuidas 
kirjutatakse. Kirjatükk on alati vaid kirjutaja hingeline alastiolek. 


Kes kangelasliku sõjamehena oma alastiolekut naudib, see tõstab 
sõnavalikuga oma lugejale just selle tšakra tasandi esile, mille kõrgusele ta 

ise arenenud on. Ropp tekst räägib, et inimene on oma genitaalide ehk II 
tšakra tasandi vang ja ei ole osanud veel kõrgemale tõusta. Ta vaid rabeleb 
sealt välja, seepärast perutabki. Ta alles võitleb, sest aruka kombel ei oska. 
Kahjuks hindab oma arengus samale tasandile jõudnud lugeja mitte kirjuta- 
jat, vaid sündmust ja saadab oma emotsioonid sündmuse poole teele. On 
neidki, kes hindavad kirjutajat ja saadavad oma pahameele kirjutajale. 
Nähtamatud vihanooled nõeluvad kõiki asjaosalisi ja materialiseeruvad 
järjekorras, vastavalt vaoshoituse ehk intelligentsuse suurusele. 


Ühekülgse hinnanguga sõnavõtt on ebatäiuslikkus, mis toob kaasa 
halva tagajärje. Halb hinnang võib pidurdada ülivajaliku info jõudmist 
rahva hulka ja rahvas kannatab, aga ajakirjanikugi kannatus ei jää tulemata. 
Hea hinnang võib halva idee kuldsetesse kõrgustesse reklaamida. Selle 
järele haaratakse, mõtlemata, et heaga liialdamine on suurem õnnetus kui 
halva käes kannatamine. Seepärast peaks ajakirjanike hingeelu olema eriti 
tasakaalustatud. 


Õel ajakirjanik on loodusõnnetus, mille käes kannatavad nii juhid kui 
ka rahvas. Aga ka see on õppetund. Tänapäeval on tähtis olla arukas 
lugeja. Arukus lubab maailma sündmustega kursis olla, saadud infot mõista 
ja tasakaalukalt oma elurada käia. Arukus võimaldab iseenda kohta käivat 
kriitikat mitte hinge jätta ehk intelligentseks jäämise nimel mitte ennast 
ohverdada. 


Kui olete seda mõistnud, siis olete suuteline ütlejale selle kõigest 
südamest ka andestama ja tema jutt ei tee enam haiget. Seeei ole kerge töö. 
Aga ilma selleta saame haiget, olenemata sellest, kes me ühiskonnas oleme. 
Siis Te avastate enda jaoks väärikad ajakirjanikud, kelle arukus on nii suur, 
et nad oskavad isegi targa teadusemehe kuiva jutu Teile eluliselt selgeks ja 
vastavalt vajalikuks abimeheks teha. Otsige — ja Te leiate nad. Nad ei torka 
silma ega kõrva. Väärika tee on märkamatu, aga kõrgusesse viiv. Kui olete 
nad avastanud, siis lähete nendega koos. 


Analoogseid õeluseilminguid on igas eluvaldkonnas, aga näiteks tõin 
ma ajakirjanduse, sest seal esinevad eksimused kujundavad üldsuse ava- 
likku arvamust. Kui rahva arusaam elust lonkab kahe jalaga, siis riik 
lomberdab nelja jalaga. Ehk kui õelusi ja roppusi karjuv, kahel jalal lonkav 
hobusemees palju karjub, siis kukub neljal jalal lomberdav hobune päris 
kokku. Aga koormat on vaja vedada ja seda peab vedama nüüd vigane 


õelutse ja ise. 

Elu õpetab inimest igal sammul. Inimene peab end kõige zargemaks 
õpetajaks ja nii ta on. Aga kõige arukam õpetaja on loodus. Ütleme, et 
inimene, kes on õeluse käest palju kannatada saanud, ometi ellu jäänud, 

tõmbub inimestest eemale. Leiab endale üksinduses eneseteostuse või- 
maluse. Kuidas tema õeluse õppetunni õpitud saab? Kuidas ta mõistab, kas 
on piisavalt hästi selle elu tasandi õelust tundma õppinud? 


Teda õpetab siis ülejäänud maailm, ja eriti loomariik. 


Kujutage praegu ette ussi. Missugune uss meelde tuli? Prügikastiuss, 
kõhuuss, nastik, rästik, kobra, anakonda või veel mõni? Mis tunne Teid 


praegu valdab? 


Uss on hirmunud inimesele sümboolselt õelus. 
Uss on julgele inimesele täiuslik tarkus. Ta on suutlikkuse sümbol. 


Inimese kehas vastab ussile kõhunääre. 


Kui julge inimene näeb ussi, siis ta mõtleb, mida see uss talle oma 
tulekuga öelda tahtis. Hirmunud inimesele ütleb uss: “Kui sa kardad mind, 
siis sa kardad tegelikult õelust, aga minu juurest jooksed ära. Kui su hirm 
on vihaks kasvanud, siis sa vihkad õelust, aga tapma tuled mind — õpetajat. 
Tuled ise või näed hea meelega, et keegi teine minu ära tapab ja ei saa aru, 
et nii tapad või lubad tappa õelust. Mina suren, aga õelus ei sure, tema 
muutub hävitades aina julmemaks. ” 


Uss, kes inimesele ennast teos või vaimus näitab ütleb: “Ma tean 
horisontaaltasandist kõike. Mu paindlikkus lubab mul igast kitsaskohast 
läbi minna, sest minus ei ole kangekaelset jäikust. Kui ma tahan, sest ma 
ise vajan, siis võin saba peale püsti tõusta ja mõista ka vertikaaltasandist 
kõike. Sinagi võiksid nii, aga sa kardad õelust, tõmbad pea õlgade vahele 
ja poed oma koopasse peitu haavu lakkuma. Sinu hirm teeb su õeluse vastu 
õelaks ja sallimatuks. Kui sa teisi oma äärmuslikult suure õelusega salvama 
hakkad, siis pean minagi tulema sind salvama, et sa minus iseennast 
näeksid. Aga kui sa minuga kohtumist väldid, siis peab sulle tulema raske 
katsumus, mis toimib, nagu ussimürk.” 


Seega, kui Teid või Teie last on hammustanud uss, siis teadke, et see 
on Teie õeluse õppetund, mis tuleb ära õppida. Laps ohverdas ennast. 


Inimese kehas parasiteerivad mitmed ussnugilised ehk helmindid. 
Nende olemasolu nimetatakse helmintoosiks ehk usstõveks. Eestis on 


sagedasemad: 


1. Enterobioos, mille tekitajaks on naaskelsaba. Naaskelsaba ütleb: 
“Kallis inimene! Sul on väga palju tööde ja tegemiste lõpetamisega seotud 
pisikesi õelusi, mida sa üritad varjata. Nad ei anna sulle öösiti rahu, sest 
kui sa parasjagu midagi ei tee, siis sa mõtled uusi õelusi välja. Enne, kui 
sa õelust vabaks ei lase, meie ära minna ei saa.” 

Naaskelsabad tulevad öösel pärakust välja munema ja panevad päraku 
kihelema. Silmale nähtamatud munad satuvad sõrmede küljest suhu ja uue 
ussikese arenemine saab jälle alata. 


2. Askaridoosi tekitajaks on solkmed. Nad elavad peensooles, aga 
nende täiskasvanuks arenemine kulgeb munastaadiumis läbi soole vere- 
soontesse, südamesse, kopsudesse ja neelust koos süljega uuesti soolde. 
Solkmed räägivad: “Kallis inimene! Sinu õelus naiselike töötegemiste või 
naiseelu vastu on armastust ja vabadust mitte millekski pidav. Vabasta oma 
õelus, mida sa varjata püüad — ja õelus ei pea sinu üle võimutsema. ” 


3. Difüllobotrioosi tekitajaks on laiuss, mis kinnitub peensoole 
seinale ja võib kasvada mitmete meetrite pikkuseks. Ta räägib: “Kallis 
inimene! Sinu salalik õelus on samasugune nagu mina: klammerdud 
pisikeste asjade külge ja teed sääsest elevandi. Kannatad ise ja jagad oma 
õeluseseemneid teistele laiali. Ikka heategemise sildi all. Kes õnge lähevad, 
saavad samasuguseks õelaks ja saavad samasuguse laiussi ka.” 


Usse on väga palju. Igaühel neist on maailmas oma koht, mida Teie ei 
tarvitse teada. Kui olete vabastanud oma õeluse, siis ei ole nad teile enam 
hirmsad roomajad, vaid suutlikkuse sünonüümid. 


On veel üks kaugetest aegadest tuntud liik usse, keda kutsutakse 
vanaks õelaks eideks. Kui ta hammustab, siis see sunnib tahtmatult üles 
hüppama. Ehk teisiti öeldes, kes ise ennast ülendada ei ole mõistnud, seda 
tuleb vana õel eit õpetama. Tema õelus on nagu kaks vaevunähtavat ussi 
hammustuse augukest, mis iseenesest on imeväike häda. 


Uss oma hammustusega, ja vana õel eit, on primitiivse füüsilise 
õpetamise tasand. Aga inimkond saab targemaks, ja sellega lisandub 
lihtsale õelusele tema teine pool, mis on kui ussimürk, mis voolab 
nähtamatult nagu sulametall vabadust ja arukust hävitama ning blokeerib 
neerud — õpetamise organid. Targalt ja läbimõeldult teeb õeluse mürk 


oma surmavat tööd. 


Tark inimkond ei armasta labast lihtsust, seepärast paneb ka halvale 
lapsele palju nimesid, et segasem oleks. Õeluse mürgile on pandud nimeks 
kriitika, satiir, sarkasm, iroonia, pila, farss jne. Selle mürgi eesmärk on 
naeruvääristada, alandada, halvata ja hävitada, aga seda nimetatakse 
edasiviivaks jõuks. Ei mõisteta, et see, kes kriitika eest ära jookseb, ei 
tarvitse veel edasi joosta. 


Selle mürgi vastu ei ole mõtet võidelda, sest see pole võimalik. Selle 
mürgi õppetundide jaoks peab muutuma sõelaks, mis laseb mürgi koos 

tema ümber kleepunud solgiga läbi nii, et sõelale jääb iva - tarkus, 
mida ainult õeluse õppetunni äraõppimise kaudu saab. 


Et selliseks sõelaks muutuda, selleks peab vabastama hirme. Kellel ei 
ole hirmu, et mind ei armastata, sellel ei ole hirmu alandamise, õelutsemise 
ega ka naeruvääristamise ees. See inimene naljatab ja räägib humoorikaid 
anekdoote, mis südame kergeks teevad. Selline inimene oskab naerda ka 
enda puuduste üle. Temal on hea - ja teistel on temaga hea. 


NÄIDE ELUST. 


Üks 50-aastane naine, kes oli väga palju oma meeleparandusega 
tegelnud, küsis minult möödaminnes, mis tal kahe silma vahele on jäänud 
ja mida ta veel vabastama peaks. Olin talle lühidalt nagu mõödaminnes 
vastanud: lase oma õelus lahti. Pikemat juttu ei olnud meil tol hetkel aega 
rääkida. Ta oli jahmunud, sest õelaks end ei pidanud ja andis mulle 
suuremeelselt minu eksituse andeks. 


Järgmisel päeval läks naine päevitama. Päev oli külm ja tuuline, aga 
tahtmine pruuniks saada oli suur. Ta läks kõrge rohu sisse tuulevarju. 
Tallas endale rohuplatsi siledaks, pani teki maha ja heitis kõhuli. Ta oli 
otsustanud selle päeva täielikult iseendaga olemisele pühendada, seepärast 
ta hakkas oma stressidega, sealhulgas ka õelusega kõnelema. Räägib ja 
räägib oma väikese õelusega, mida ta ei eitanud ja tunneb järsku, et 
rohukõrred on ta säärte alaosale vajunud. Lükkab segajad jalaga kõrvale ja 
mõtleb omi mõtteid edasi. Natukese aja pärast vajuvad rohukõrred uuesti 
säärtele. Ta lükkab nad uuesti kõrvale. Kui rohi juba kolmandat korda 
segama hakkas, ajas ta end käpuli, et tõusta ja rohuplats laiemalt maha 
tallata. Kui ta jalgade poole vaatas, siis... 


“Siis sain ma momentaalselt aru, mis su sõnad tähendasid, ” ütles ta. 
Üle tema säärte pikutas rästik! Suurest ehmatusest hakkas ta alles kodus 
mõtlema, miks rästik teda niisuguse robustse kohtlemise peale ei hammus- 
tanud. Ta mõistis, mida tähendab õeluse vabastamine. 


See naine on väga väike teiste peale õelutseja, ta on rohkem alles 
õeluse kollektsioneerija. See-eest tunneb ta õela kaugelt ära, järelikult 
kardab. Kahjuks me mõlemad saime alles nädala pärast aru, kui suur ta 
kollektsioon oli. Mõistsime, kui palju võib üks inimene ühte stressi heaks 
olemise nimel mahutada ja kui arukas oli see rästik. Naisel tekkis vasaku 
sääre alaosasse roos. Rästik oli eelhoiatus, aga meie ei osanud ta teadaannet 
mõista ja vajadusele vastavalt õeluse vabastamist forsseerida. 

Päev enne haigestumist oli naise ema oma väimeest tütrele väga õelalt 
ja alandavalt taga rääkinud. Ema elab kaugel, seepärast ei tahtnud tütar 
emaga tülli minna ning kannatas ema õelutsemise välja. Ta oli enda peale 
vihane, et oma mehest nii rääkida laseb, aga ikka lasi. Kodurahu huvides 
ohverdas enda. Ta on hoolega parandanud oma suhtumist isasse, mehesse 
ja meessoosse ning seetõttu on naiste meessoosse suunatud õela iroonia 
suhtes eriliselt tundlik. Tema lootus, et ema ennast kasvõi iseenda heaolu 
pärast muudab, purunes. 

Tema ema sõjakus ei ole veel emale niisugust kannatust valmistanud, 
et ema meelt muudaks. Aga targa kombel ta ema õppida ei oska. Tütrel on 
oma emast kahju ja see kahjutunne ehk süütunne, et ta ei oleema elu heaks 
teinud, määraski tagajärje. Süütunne sundis ema õelust meessoo vastu enda 
sisse võtma. Emal hakkas kergem, tütrel raskem. See õpetas talle, et 
kaastunne ja haletsemine on ühe terviku kaks otsa. Tunne kaasa, aga 
ära haletse. Kui seda ei mõista, siis pead kannatama. 


Roos on meditsiiniliselt raske ja pikaajaline haigus, mille jääknähud 
võivad jääda kogu eluks: 

- pöörane valu - süüdlase otsimise pöörane õel viha 

- leekiv punetus - ilmselge süüdlase leidmise viha 

- 40°C palavik - ilmeksimatu süüdlase karm süüdimõistmise viha 

- tursest lõhkikärisemiseni pingul nahk — liiaga kogutud kurbuse 
hingerebiv ahastus 

- leemendus — kurbuse käes kannatamine ja selle kannatuse 
talumatuks muuturnine. 

Kõik see kokku oli põletik ehk alandatuse väljakannatamatuks muutu- 
mise kriis. 

See naine käis kolme päeva pärast oma jalgadel ringi ja jalg ajas nahka 
nagu uss. Kõik haigusnähud peale tagasihoidliku turse olid kadunud. Tema 
kurbus emas pettumise pärast oli kõige aeglasem lahkuma. Ema on ju 
inimene, kes teeb lapsele kõige rohkem head, aga võib teha ka kõige 
rohkem haiget. 


Selle naise raviskeem oli järgmine: 
1) Täielik üksindus. Heliallikaks vaid õm meditatsioonimuusika. 


2) Pidev meeleparandus kõikide negatiivsete mõtete vabastamisega 
ja iga meenunud mõtte olemuse võimalikult üksikasjalise mõist- 


misega. 

3) Lülisamba sirutamine nii lamavas kui ka püstiasendis. 

4) 10 päeva täielik nälgimine ja maksimaalne vee joomine. Vee 
maitse parandamiseks lisas vette natuke sidrunimahla ja mett. 
Tasapisi lisas tee. 

5) Alates 7. päevast suutlikkuse piirini järjest pikenevad jalgsi- 
matkad. 

6) Alajäsemete energeetiline massaaz kombineerituna kerge 
fõüsilise massaaziga. Tegin seda haige valutaluvuse piiril, et 
tagada vedelike äravool. Alates 4. päevast tegi haige endale ise 
jalgade massaazi. 

Ta tegi ka nn. prussaka harjutust. See on keha lümfivoolu ja kapil- 
laarse verevarustuse taastamise väga hea moodus. Selleks tuleb heita 
põrandale või kõvale pinnale, tõsta jalad ja käed 90° all taeva poole ja 2 
mirutit peenelt vibreerides raputada käsi ja jalgu. Kui kõiki jäsemeid 
korraga raputada ei suuda, siis võib igaühte eraldi raputada. Kui 2 minutit 
järjest ei jõua, siis võib mitu korda teha. See harjutus aitab hästi kõigi 
jäsemete vere ja lümfiteede haiguste puhul. 


Ülinõudlikkus 


Tegelen tahteenergia vigadega pidevalt juba terve aasta, aga raamatus 
paigutan selle peatüki siia, sest nii on ta kergemini mõistatav ja enese 


tarbeks kasutatav. 

Ülinõudlikkus on tahteenergiat hävitav stress, mis elab ja toimib 
inimese turjal, õlgadel ja kätes. Lülisambas paikneb ta I-II rinnalülis. II 
raamatus on ta lühikirjeldus leheküljel 369. 


Kui püüdsin ülinõudlikkust sügavamalt lahti mõtestada, siis nägin 
inimest enda ees alati laialisirutatud kätega. Inimene on nagu rist, mille 
ristipuu ristub pikipuuga just nimelt seal, kus elab ülinõudlikkus. Ülinõud- 
likkus on meie ristilöömise riistapuu, piinamise riist. 


Vaatasin sadade inimeste vastumeelsust, sundolukorda, ülinõud- 
likkust, rahulolematust ja tahtmist olla teistest parem ning kõigil oli 
ülinõudlikkuse koorem kõige suurem. Neid sümboolseid pilte, mida iga 
inimese turi mulle näitas ja mida ma inimestele kirjeldasin, et nad oma 

ülinõudlikkuse iseärasused ära tunneksid, on võimatu ümber jutustada. Nad 
väljendasid suurt või ülisuurt, lausa ebainimlikult suurt koormakandmist. 
Tahtmine saada, et anda. Tahtmine anda, et saada. Tahtmine teha, et oleks, 


et annaks, et saaks jne. 
Ülinõudlikkus on saamahimu tööriist. 


Pööraselt suur ülinõudlikkus, mille tõttu ma ei ole näinud ühtegi 
inimest, väikesed lapsed kaasa arvatud, kelle! ei oleks pinges turi ja 
kramplikud käed. Mõne turi on katsudes kõva ja tundetu nagu puu. Aga 
inimene ütleb: “Peaasi, et ei valutaks.” Paraku ta turi on küll tuim, aga 
valutab. Valu annab märku, et inimene kardab õelat ülinõudlikkust, aga 
hoiab oma hirmu õela ülinõudlikkuse ees vaos. Läheb aeg, ja valu kaob, 
sest tundetus suurenes ja enam ei püsi midagi käes. Siis ütleb inimene: 


“Parem valutagu!” 
Ülinõudlikkus ja rahulolematus käivad käsikäes. 


Võib-olla Te olete oma turja ja õlgade pingega nii harjunud, et ei 
kujuta teisiti ettegi, eriti kui pinge tasapisi — ja seepärast märkamatult — 
tekib. Kui Te mind uskuda tahate ja ülinõudlikkuse stressi vabastama 
hakkate, siis tunnete, kuidas õlad hakkavad vaikselt ja meeldivalt alla 
laiemaks vajuma. Õlgade vahele kistud kael vabaneb ja pikeneb ning pähe 
tekib järjest lahedam tunne. Peavalu hakkab iseenesest vaibuma. Maailm 
muutub helgemaks. 


Vanad inimesed ütlevad, et pihasooned on haiged, mudige mind 
natuke. Nad tahavad vabaneda oma ülinõudlikkuse koormast, aga ise ei 
oska sellega hakkama saada. Kes masseerima hakkab, see võib endas 
tugevat vastumeelsust tunnetada. Need pinges lihased, mida hädaline 
soonteks nimetas, on nagu traadid. See poleks nagu inimese keha. Tekib 


võigas tunne. 

Ülinõudlikkuse stressi all kannataja peab end sundima teise ülinõud- 
likkuse pinget masseerima. Miks? Sest mõlema ülinõudlikkus summeerub 
sel hetkel ja aitamise asemel tahaks ära joosta. Hirmuga võtab aita ja 
kannataja koorma oma õlule. Eriti tugev on see tunne siis, kui ülinõudlik 
ema või isa sunnivad oma ülinõudlikkuse käes kannatavat last ennast 


masseerima. 


Öeldakse, et pihad on rasked ja käed tahavad otsast ära tulla raske töö 
tegemisest. Ma ütleksin, et töö ei tee haigeks. Mõte, millega tööd 


tehakse, teeb haigeks. 
Inimkond kerkib primitiivsest arengutasandist pidevalt arenenuma 

poole. Harjumus ainult füüsilist tööd tööks pidada on visa kaduma. Eriti 
kui vaimse töö tegija kõrva ääres keegi pidevalt toonitab, et tema peab 
rasket tööd tegema, aga teised ei tee midagi. Ülinõudliku rahulolematuse 
käes kannataja tunneb end süüdi olevat, aga kuna ta on valinud vaimse töö, 
mida oskab ja armastab, siis ta kannatab etteheited välja. Sageli peavad 
lapsed kuulma, kuidas vanemad ütlevad: mis teil viga, näed, kui raske elu 
meil oli. Laste võlatunne kasvab koormana turjale. 


Arvamus, et ilma nõudmata ei liigu elu edasi, on ekslik. On kaks 
erinevat mõistet: vajadus ja tahtmine. Julge inimene vajab, hirmunud 
inimene tahab. Et veidi delikaatsem tunduda ütleb ta: “Ma soovin.” Väike 
tahtmine - väike viga, suur tahtmine — suur viga. Aga kui need tahtmised 
kõik kuhjuvad, siis on talumatu koorem õlul ja see vajutab meid enda all 


kokku. 


Emad ja üldse naised on enese üle uhked, kui nad suudavad end 
kokku võtta ja näidata, kui palju nad nii hingeliselt kui ka füüsiliselt kanda 
jõuavad. Seepärast kisub ülinõudlikkus naise turja ja pihad kokku ja 
tekitab juba noorusest alates lakkamatuid vaevusi. Kuna selles piirkonnas 
elutähtsaid organeid ei ole, siis ei pöörata sellele erilist tähelepanu. Kaela 
jäigastumine, mis tekitab sageli peavalusid, harjutab inimese valuvaigisteid 
tarvitama ja mis kõige hullem — seda peetakse normaalseks. Mehiselt oma 
vigu jätkates saab valust puine tuimus, millele järgneb käte jõuetuks 
muutumine. Alles siis lubab üks tubli tööinimene endale sundpuhkust ja kui 
mõtlema hakkab, siis saab aru, et asi on ikka päris hull. Aga kui arstirohud 
ka ei aita, siis on vesi ahjus. Selline töörühmaja tunneb pigem valu, kui et 
tööta istub. Aga tema keha arvab teisiti. Ülinõudlikkuse vabastamine on 
sellisel puhul suur, aga tulemusrikas töö. 


Mehi kisub ülinõudlikkus vastupidi — laiali. Nad hakkavad 
närviliselt siia-sinna tõmblema, visklema, jooksma, põgenema, peitrna. 
Poisid ja mehed põgenevad ülinõudlikkuse eest, kuidas saavad ja kuhu 
saavad. Sageli saab nende pelgupaigaks surm. Kõik traumad, mille puhul 
inimkeha vähemal või rohkemal määral tükkideks rebitakse, on 
ülinõudlikkuse tagajärg. Aga kui mees alateadlikult hukka saamise hirmus 
end kokku võtab ja ennast pidevaks töörühmajaks orjastab, siis tekivad talle 
samasugused vaevused kui naistel. 


See, kes oskab oma saamahimule piiri panna, selle ülinõudlikkus ei 
tee enam ei talle endale ega teistele haiget. Sellest saab elu nõudlik, kuid 
mitte ülinõudlik, edasiviija. 


Mõnel inimesel on turjal lausa silmaga nähtav mägi, mida peetakse 

rasvapadjandiks, sest eriti torkab see tüsedatel silma. Tegelikult on see 
ülinõudlikkuse käes kannatamise kurbus. Kõhnadel on ta turjal nagu 
konks, mille külge on ülinõudlikkust kerge riputada. Kui hakkate seda 
kurbust vabastama, siis võib kühm korraks veel suureneca, sest kurbus 
hakkab väljapoole kerkima. Hiljem kaob aeglaselt. 


Ülinõudlikkuse pärast on laua taga istujate turi ja käed õhtuks 
üliväsinud. Istudes teevad tööd kõik kirjutajad, raamatupidajad, arvutispet- 
sialistid, õmblejad, kingsepad, juhtivtöötajad, autojuhid, konveieritöölised 
jne. Põhimõte on üks: neil on pingeline ja täpne ehk ülinõudlik töö. 
Koolilapse töö kuulub samasse kategooriasse. Koolilaps on nagu õigusteta 
ja tunneteta taignahunnik, keda on kõigil õigus üheaegselt igaühel eri 
suunda tirida. 


Vaadake oma lapse käekirja, siis mõistate, kui suur ja missugune on 
tema ülinõudlikkuse probleem. Laps võib kõigest hingest pingutada, aga ta 
varesejalad ei parane, vaid halvenevad. Hirm ülinõudlikkuse ees tekitab 
väikesi või suuri tõmblusi käes ja käekiri ei saa paraneda. Hirm, et mind ei 
armastata kui ma järjest tublim ei ole, ei lase tublim olla. 


Kõik õpetavad: “Istu ilusti sirgelt, toeta küünarnukid lauale ja ära 
vaata liiga lähedalt!” Hetk hiljem on laps ninaga vihikus kinni. Kaela peab 
lausa otsima, ja kramplikult kokkukistud õlad näitavad selgelt, et laps 
kaitseb end rahulolematu ülinõudlikkuse hoopide eest. Ta kardab. Pea ja 
käed väsivad. Koolitükid ei jää pähe. Väikestel lastel valutab pea nagu 
vanal inimesel. 


Aga vaadake enda käekirja. See muutub ju järjest loetamatumaks. 
Ülinõudlikkus ajab kiirustama, kiirustamine teeb ülinõudlikuks. Endi- 
sest kalligraafiast pole enam midagi järel. Kes Teie käest pidevalt moraali 
lugedes nõuab? Ise nõuate. Ja eriti nõudlikult. Hirmutate ennast vajaliku 
eesmärgi mittesaavutamisega ja annate aga piitsa. Et kogu see enesehävita- 
mine esimesel hetkel silma ei torkaks, selleks mõtles inimkond välja 
kirjutusmasina, nüüd arvuti, millesse toksib oma mõtted ja rõõmustab, et 
keegi ta inetut ülinõudlikkuse reetjat ei näe. 


Et inimkonna ülinõudlikkus hullumeelselt suur võib olla, seda ma 
näen haigete peal. Need, kes suudavad oma ülinõudlikke nõudmisi täita, on 
veel terved või peavad end terveks. Näiteks halba käekirja ei peeta ju 
haiguseks. Pingutusest värisema hakkavaid käsi ei peeta ka haiguseks, aga 
kui käed juba pidevalt värisevad, siis võib-olla öeldakse: joo vähem. Nii 
mõnigi karsklane on sellisest järeldusest hingepõhjani solvunud. 


Ülinõudlikkus paneb inimese üheaegselt erinevatesse suundadesse 


301 


tõmblema. Üks nõuab ühte, teine teist, kolmas kolmandat ja igaühele on 
tema nõudmise täitmine kõige tähtsam. Üks tegemine ei saa veel lõpetatud, 
kui teist peab alustama ja kolmas juba koputab südametunnistusele. Kui ära 
ei tee, siis oled paha, saamatu, suutmatu, rumal jne. 


Laps killustatakse ära. Midagi ei saa põhjalikult teha. Rabelemine 
täiuslikkuse järele viib täiuslikkuse järjest kaugemale. Selline laps 
kasvab inimeseks, kes võib küll lendleva kergusega ühest kohast teise 
hüpelda, aga ta ei saa kunagi rahul olla, sest eneseteostus jääb pinna- 
pealseks, seega teostamatuks. 


Mida parem tahab inimene olla, seda enam teda igaüks oma poole 
tirib. Hoidku Jumal, kui tal siis veel mingeid vaimuandeid on. Kõik 
tahavad teda nagu kasulikku kaupa endale saada. Kui selline inimene ise 
seesmiselt enda peremeheks ei muutu, siis ta hävitatakse. Kui muutub, siis 
ta lakkab teiste lükata ja tõmmata olemast ja siis teda nimetatakse halvaks — 
aga see on ütlejate probleem. Alati ei tarvitse see probleem mitte nii 
õnnelikult laheneda, sest hea inimene peab oma õiguseks halba karistada. 


Ajalugu teab palju näiteid. Kõige eredam on see, mis juhtus 2000 
aastat tagasi. Kristus löödi risti. Ülinõudlik inimkond, kes igaüks oma- 
moodi tahtis, et Kristus ta hädad ära võtaks, sai vihaseks, kui Kristus seda 
ei teinud. Kristuse õpetlik jutt lasti ühest kõrvast sisse ja teisest välja. Miks 
õppida! Me oleme niigi targad! Põhiline oli — ja on praegugi — saamine. 
Saada seda, mida tahan ja kui ei saa, siis on halb see, kes ei andnud. Ta 
uleb hävitada. Hea oleks, kui leiduks keegi, kes hävitaks, siis oleks endal 
<äed puhtad ja võiks sõrmega süüdlasele näidata. 


Juudas pidi inimkonnale inimkonna nägu näitama — ja ta näitas. Aga 
meie ei oska juba 2000 aastat peeglisse vaadata. Meil on ju patuoinas, kelle 
kaela kõik veeretada. Ja neid patuoinaid leiab hea inimene igal sammul. 


Tahtsin ükskord teada, missugune on praegusaja inimese ülinõud- 
likkus. Pöördusin ta poole: “Kallis ülinõudlikkus. Ma tahan sind endast 


vabastada, aga enne tahan sind rohkem mõista. Näita mulle ennast nii, et 
ma sinust aru suudan saada.” Minu soov tuli kogu südamest ja vastuski oli 
kiire tulema. 

Mu ees seisis järsku selgelt äratuntav inimene, XX sajandi ülinõud- 
likkuse etalon — Hitler. Inimene Hitler, mitte sõjard Hitler. Vaatasin talle 
silma ja mõistsin, mida ta öelda tahtis. Pehmete vormidega mees, kelle 
nurgelised järsud liigutused räägivad pehme kurbuse räigeks julmuseks 
muutunnisest. Tuli siia ilma pehmena, jäigastus ja murdus. 


Mina ei tea, ajalugu teab, kas ma räägin õigust, aga ma räägin, mida 

nägin. Hitler oli oma ema võimuahnuse tööriist. Naine, kes ei armasta oma 
meest, muutub ainult nõudjaks ja tema nõudmistel ei ole piire. Naine, kes 
vihkab meest, armub pojasse. Poeg, kes jumaldab ema, saab ema ja naissoo 
poolt jumaldatud. See poeg muutus ema käes mehele ja meessoole kät- 
temaksmise relvaks, mida hoiti ja hellitati selleks, et ta oma funktsiooni 


hästi täidaks. 


Väljakutsuv tahtmine näidata, et minu sünnitatud poeg on maailma 
vägevaim mees, ongi tahtmine meessoole selle eest kätte maksta, et üks 
mees ei armastanud naist. Miks naine tunneb, et mees ei armasta, ja kas see 
tõesti nii on, seda vihane inimene ei küsi. Hirmunud naine, kellele mehe 
annastust napib, muutub agressiivseks. Ta rõõmustab poja üle, keda saab 
kasutada kättemaksurelvana, ja ei mõista, et võitluses see relv puruneb. 
Aga sellele ta ei mõtle. Ta eesmärk on kättemaks. Hitleri ema ei olnud 


erand. 


Igal ajastul on oma õppetund. Hitler sai selle õppetunni aktiivseks 
eestvedajaks. Kui rahvas ei oleks sama meelt olnud, siis ei oleks ta midagi 
ära teinud. Aga rahvas oli julmuseks küps. Inimkond vajas õppetundi, aga 
pärast hakkas süüdlasi otsima. 


Hitler on ülinõudlikkuse etalon. Ta tahtis kõik heaks teha ja valis selle 
saavutamiseks vahendi, mille rahvas juubeldades vastu võttis. Ta hävitas 
füüsiliselt kõik, kes olid tema meelest halvad. 


Igal asjal on kaks otsa. Missugune on must ja missugune valge, see 
oleneb vaatajast ja vaatenurgast. Teine ots oli Stalin. Ka tema tahtis kõike 
heaks teha. Tema lasi hävitada kõik need, kes tema meelest halvad olid. 
Need kaks meest olid ülinõudliku võimuiha kaks otsa. Nende tahtmine olla 
kõigist parem, tegi nad hullunud julmuriteks. Nad ei saanud seda, mida 
tahtsid. Nad said selle, mida kartsid. 


Tänapäeva inimene tahab ka, et kõik oleks hästi, ja peab seda nii 
loomulikult ja enesestmõistetavalt heaks tahtmiseks, et ei kahtlegi oma 
eksimatuses. Ja kui ei saa, mida tahab, siis muutub tigedaks. Mida 
suuremaks muutub tahtmine midagi saada, seda suuremaks muutub viha, 
kui seda ei saa. Märkamatult tekib kurjus - eesmärgikindla jõu ehk 
viha kontsentraat. 


Hitler ja Stalin mõtlesid ka niimoodi. Need kaks meest õpetavad meile 
oma eluga, et kes tahab kõike heaks teha, see läheb hulluks ja lõpetab oma 
elu — nagu nemadki - enesehävitamise teel. Hingepiin ei lase elada. 


Me võime oma ratsionaalse mõistusega teha väga ideaalseid plaane, 
oskamata näha, et liiga hea on tasakaalust hälbimine, mis viib hävingusse. 

Hing ja tema materialiseerunud väljendusvorm — keha - püüab meid vigu 
suurendamast takistada. Keha ravimine haiguse põhjust mõistmata viib veel 


raskemale haigestumisele. 


Rahulolematus 


Tahte hävitaja — rahulolematus - elab III-VII kaelalüli kõrgusel, 
hävitades kõikide kudede energiat, mis asuvad kõrvadest allpool ja kilp- 
näärmest ülalpool. Kilpnäärme ja kõrvalkilpnäärmete kaudu võimutseb 


rahulolematus kogu keha ainevahetuse üle. 


Lüli ge kl pand Lüli vigastustest tingitud sagedase- 
une all asuv mad haigused 
organ 


Suuraju ülaosa Migreen, mäluhäired, epilepsia e. langetõbi, 
kõrgvererõhutõbi, raskus peas 


väikeaju, silmad haigused 
Nina, kõrvad, Nohu, põskkoobaste põletikud, polüübid, 
kõrvalkoopad kõrvade haigused 


Suuraju a1a0sa, | Tasakaaluhäired, nägemishäired, silmade 


Neelu põletikud, adenoidid, maitse- 
tundlikuse häired 


Keel, neel | 


Kõri, häälepaelad = Kõri põletik, häälepaelte põletik, KÄED 
angiin 


Kilpnääre | — Ainevahetushäired, närvilisus, Valu, 
südame rütmihäired suremine 
tuimus, 


VII — Kõrvalkilpnäärmed Kaltsiumi ainevahetuse häired - | moondu- 
luude hõrenemine mine 


Rahulolematus määrab V tšakra ehk suhtlemise energia liikumise. 
Oskamatus suhelda on selle tsivilisatsiooni põhiprobleem. Oskus suhelda 


määrab elu kvaliteedi. 
Hirm, et mind ei armastata on oskamatus tingimusteta armastada. 


Rahulolematus on tahtmatus tingimusteta armastada. 

Ainevahetus on keha elutegevuseks vajalike ainete vajadusele vastav 
jaotumine kehas. See on tingimusteta andmine äratundmisest. et seda 
vajatakse. Jumalik reegel on — igaühele tema vajaduste järgi, igaühelt tema 
võimete kohaselt. Rahulolematus teeb vajadusest tingimise. Mida õigemaks 
peab inimene mina sulle — sina mulle kauplemist, seda suuremad on tema 


ainevahetuse häired. 
Kui ei oleks ülinõudlikkust, siis ei oleks ka rahulolematust. 


Rahulolematuse väljendajaks on sõna, toon, zest, ilme ja käitumine. 
Sõna tuleb suust. Suu asub ülalpool kõritšakrat, nagu öeldes sellega, et 
kõik, mis suust tuleb ja suhu läheb, peab inimesel olema mõistuslikum kui 
loomal, kelle suu on allpool kaela. 


Mis on suu? 


Suu on see koht, kuhu siis, kui inimene siia ilma sünnib ja esimest 
korda häält teeb, siseneb tunde-hing. Ja kui inimene siit ilmast ära minnes 
viimast korda välja õhkab, siis väljub tunde-hing. Kõik, mis suust sisse ja 
välja käib, väljendab selle inimese hingeelu. Küllap olete erinevatest 
allikatest lugenud versioone hinge tuleku ja mineku kohta. Nähtamatu hing 
koosneb erinevatest hingekehadest, mis sisenevad eri paikadest, aga kõik 
siiski keha ülaosast. Mina räägin siinkohal tunde-hingest. 


1. Suu on suhtumise hääleline väljendaja 


Sõnad ja toon. millega inimene suhtleb, väljendavad selle inimese 
arengutasandit. Hirmunud inimene ja julge inimene suhtlevad erinevalt. 
Nad mõlemad võivad rääkida või vaikida, ja nii rääkimine kui ka vaikimine 
võivad olla kõnekad. 


Hirmunud inimene elab Julge inimene elab enda olemises 


enda väljendamises 


Nilbed roppused II takra Mõistab roppust, aga ise ei kasuta 


Käsku mõistab kui vajadust, 
mitte kui sundi. Ise ei sunni 


IV tšakra Armastus on sõnatu püha olemine 


Ei taha mõista. Ta mõistab 


Võimukad käsud 


Armunu emotsionaalsed tõotused 


Mõista soovivad sõnad 


| Koolitatud targad sõnad [ VI tšakra | Eluliselt arukad sõnad [| 
Tahtmine oma usku sõnadega VI takra Hetke sõnatu teadvustamine. 


tõestada Hetke olemine 

Vaikimine ei tarvitse olla veel VII tšakra tasand. Pingeline vaikimine 
on hullem tülist, mille puhul oma suhtumine välja paisatakse. Pingeline 
vaikimine on hirmunud vaikimine. Vaikimise näilisi põhjusi on sama palju 
kui vaikijaid ja enamik tunnistab, et kardab rääkida. Rääkimine on inimlik, 
järelikult vajalik ning seetõttu on sunnitud vaikimine stressisituatsioon. 
Pingeline vaikimine suurendab mõistmatust. Hirm suurema ja tugevama ees 
sunnib olema vait, aga põlgus väiksema ja nõrgema vastu sunnib oma 
sõnavara mitte kulutama. Nende kahe äärmuse vahel on lõputu hulk 
variatsioone. Igal juhul on hirmunud inimese vaikimine viha koguja. Mida 
abitumalt end vaikides tuntakse, seda enam suureneb rahulolematus iseenda 
ja teistega. Teine vastab samaga. Tavaliselt öeldakse sel puhul, et halba ei 
taha öelda ja head ei saa öelda, kuigi väga tahaks. Tigeda vaikimise taha 
peidetakse oma arengutasandi sõnad, mida kardetakse välja öelda, sest see 
reedaks rääkija madalust. Tige vaikija kindlasti eitab oma hirmu, et mitte 
narriks jääda. 


On sõnakehvi inimesi, kes ei muutu oma vaikimise pärast, mis teisi 
ärritab, vihaseks, sest nende sõnatuse taga on tasakaalukas emotsioonitu 
armastus. Kannatlikkus, millega nad ootavad, et neid ükskord õigesti 
mõistma hakatakse, kasvatab neid ennast, aga ka neid kannatlikke, kes 
ennast nende vaikimise käes kannatajaks pidasid. Kannatlikule vastassugu- 
poole esindajale on selline vaikimine vaimse arengutasandi kasvataja, kes 
õpetab mõtteid lugema. Kahjuks enamasti ei saada sellest kohe aru. Kulub 
palju aega ja närve, enne kui tuleb mõistmine. Vaikimise käes kannataja on 
jõudnud oma hirmu ja viha, et mind ei armastata, üsna suureks kasvatada. 


On väga tarku valitud sõnavaraga inimesi, keda armastatakse, sest nad 
on alati delikaatsed. Aga võib juhtuda, et selline inimene satub ope- 
ratsioonilauale, ja siis võib tema varjatud olemus alles narkoosist ärkamise 
perioodil ilmsiks tulla. Hea, et tema roppude sõnade laviin ainult 
meditsiinitöötajate teada jääb. Halb, kui sellest patsiendile endale ei räägita. 
Ka delikaatsusest. Patsient ei saa hakata kunagi juurdlema oma varjatud 
olemuse üle. Aga see on juba õnnetus, mis toob ta varsti uuesti 
operatsioonilauale või saab ta raskema haiguse, mida ei saa opereerida. 


Nii imelik kui see ka ei tundu, aga ühes inimeses võivad üheaegselt 
elada nii hirm kui ka viha vaikimise ja vaikijate suhtes ning hirm ja viha 
lobamokkade suhtes, kes valikuta kõik välja räägivad. Kes tunneb hirmu, et 
mind ei armastata, see ootab sõnalisi armuavaldusi, aga paneb oma 
hirmuga teise suu lukku. Hirm muutub vihaks. Enne kui ta oma viha 
vaikijate vastu vabaks ei lase, teine rääkima ei hakka. Analoogne olukord 
on hirmu ja vihaga jutukuse vastu. Mida enam Te kardate mõttetut 

sõnamulinat, seda enam peate seda kuulma. Kui seda vihkama hakkate, siis 
tundub, et seda tehakse ekstra Teie kiusamiseks. See alandab ja väsitab 


Teid. 


Delikaatsusest ehk hirmust, et mind ei armastata, kui ma oma 
arvamuse välja ütlen, Te ei ütle välja. Te neelate oma stressi alla ja saate 
neelupõletiku. Mida kindlamalt arvate, et teiste jutukus on Teie hingerahu 
röövija, seda kõrgem on Teie neelupõletikuga kaasnev palavik. Palavik on 
sümboolselt süüdlase leidmise viha. Kui Te oma enesehaletsuses hakkate 
ennast liiga palju süüdistama ja tunnete, et olete alandatud, siis tüsistub 
Teie neelupõletik südamelihase põletikuga. Kui selline arusaam Teid õelaks 
teeb, siis tekib infarktioht. Aga kui Teid hirmutab ja vihastab majanduslik 
allakäik, siis haigestuvad neerud. 


Inimene, kes tahab elu peale kurja koerana lõriseda, hakkab 
norskama. 


2. Suu on suhtumise hääletu väljendaja 


Omis!ame sõnale ülisuurt tähtsust. Peame rääkimist suhtlemiseks ja ei 
tea, et rääkimine on suhtlemise üks ja suhteliselt väike osa. Normaalne jutt 
ununeb, meelde jäävad ainult ülihead või ülihalvad sõnad. See tähendab, et 
me Vajamegi unustamist. Normaalsus kui tasakaalukus, äraõpitud tarkus, 
ununeb. Ta on nii häirimatult mõistuspärane ja käepärane, et kasutame teda 
märkamatult iseenese hüvanguks. Aga need ülihead või ülihalvad sõnad, 
mille järgi me ütlejat hindama oleme harjunud, jäävad kui õpetajad meelde, 
pettes meid oma liigse heaga või tehes oma halvaga haiget. Kuni aru 
saame. Sageli ei muudeta oma suhtumist elu lõpuni, sest ei saada aru. 


Vahel kohtute inimesega esimest korda elus, pole veel sõnagi va- 
hetanud, aga juba on Teil temast oma arvamus. See tõestabki, et sõna ei ole 
veel kõik. Te ei mäleta eelmiste elude juhtumisi mõistusega, aga tunne ehk 
hing ütleb, et need on olnud. Aegade hämarusse kadunud suhtumine 
teistesse inimestesse ja ellu üleüldse on vorminud Teie suu selliseks, nagu 
ta on. Kui tahate oma suu kuju muuta, siis on vaja oma suhtumist muuta. 
Kui Te seda ei tee, siis kujundate sellega elu suhtumist iseendasse, mis 
omakorda kujundab Teie suud edaspidi. 


Ainuüksi suud ja selle liikumise iseärasusi jälgides võib iseloomu 
mõista. Suur suu näitab, et see 'nimene ei peida oma hinge. Väike suu 
räägib varjatud hingeelust. Avali suu näitab, et inimene avab praegu oma 
hinge. Punktiks kokku surutud suu väljendab hingelist äärmuslikku sulgu- 
mist. Suu loomulik horisontaalne telgjoon räägib tasakaalukusest. Suu- 
nurkade tõus näitab, et inimene tahab hea olla. Hetkeliselt naeruseks 


307 


tõusnud suunurgad — see on hetkeline tahtmine hea olla ehk meeldida. 
Pidevalt tõstetud suunurgad — tahtmine pidevalt hea olla. Nukulikult liiga 
üles tõstetud suunurgad - ebaloomulik mesimagusalt hea olla tahtmine. 
Niisuguse tahtmise saamine teeb inimese uhkeks. Ta ei kahtlegi, et ta ongi 
hea ja muutub tasapisi kõrgiks ülalt alla vaatajaks ehk põlgajaks. Sellise, 
ainult ülespoole näha tahtva inimese suunurgad võivad ühel hetkel ootama- 
tult allapoole kõverduda ja niisuguseks jäädagi, sest enda ülikenadust nautiv 
inimene sai elult alandava löögi. Uhkus ja põlgus on ühe terviku kaks otsa. 
Tema uhkusega koos kasvanud põlgus provotseeris põlguse pealetungi. 
Uhke inimene ei saa enne rahu, kui on enese alandamise eest kätte 
maksnud. Intelligentne inimene tasub tavaliselt põlgliku suhtumisega. 
Allapoole kõverdunud suunurgad väljendavadki põlgust. Allapoole va- 
junud suunurgad räägivad lisandunud lootusetusest. 


Ous naerune suu võib järsult väga inetuks muutuda. See tähendab, et 
inimene ei ole oma õppetunnist aru saanud. Tema suhtumine õppetundi on 
inetu ehk süüdistav. Hirm inetu olla sunnib end ilustama. Huulte värvimine 
on olnud põhiliselt naiste privileeg. Naine värvib suu I tšakra värviga - 
punaseks. See tähendab, et ta tahab juhtida tähelepanu sellele, et tema 
hingearmastus on elujõuline. Mida suurem on tema enesekiitus, seda 
punasem ja paksem on ta huulepuna. Punaseimast punaseim suu on liig mis 
liig ja see peletab mehed eemale, sest vere värvi suu räägib mitte elujõu 
andmisest vaid võtmisest. Ta räägib varjatud vampiirluse näitamisest. 


Vajadus endast head muljet jätta muutub materiaalse heaolu tõustes 
järjest suuremaks. Seepärast ei valitse intelligentne inimene mitte ainult 
sõnu ja emotsioone, vaid ka miimikat. Elulise näitlejameisterlikkuse harju- 
tamine peegli ees võib anda musterinimese kauni näo, aga kuna see on vaid 
näole pingutatud ebasiiruse mask, siis väsimuse ehk lõõgastumise hetkel 
heidetakse see ära. Varjatud emotsioonid vormivad näo, näitamaks meile 
meie enda tõelist palet, küsimata, kas see meeldib või mitte. Nägu on 
illusioonide künnimaa. 


3. Suu on suhtlemisvabaduse väljenda ja 


Rahulik hääletu hingamine räägib inimese tasakaalukast hingeelust. 
Häälekas pahin, kiire lõõtsutamine, ähkimine ja ohkimine, turtsumine ja 
muud ilmekad häälitsused väljendavad hirmunud inimese vihasid või vihase 
inimese hinnusid ja süütundeid. Ainult hingamise tämbri järgi võib inimese 
meeleolu taibata. 


Kes on hingelt vaba, see ei tee endale mustusest probleemi. Teiste 
mustus ei takista teda puhas olemast. Ta suhtub olukorda nii, nagu see on, 
tegemata enda elu raskemaks. Ta ei ela teiste elu, ta elab enda elu. Näiteks 

tolmuse kaevandustöö pärast kannatab enamik kaevandustöölisi kopsutol- 
mustuse või mõne muu kopsuhaiguse käes. Kuna tasakaalukas inimene 
suhtub tolmusse kui kaevandamisega kaasnevasse loomulikku nähtusesse, 
siis tema kopsud jäävad terveks. Ta ei sunni end kaevuritööle, ta on kaevur 
ja on oma tööga rahul. Selline inimene on paremate töötingimuste otsija ja 
leidja, leiutaja ja ratsionaliseerija, mitte töölt ära jooksja ega töö pidev 
sajataja. Saastatud õhk käib ta kopsust läbi teda haigeks tegemata, sest tema 
suhtumine saastatusesse on tasakaalukalt mõistev. See inimene ei ole 
saastatusest sõltuv, see tähendab, et ta ei ole saastatuse ori. 


Kõik kopsuhaigused on vabaduse puuduse tagajärg. Mida rohkem 
inimene oma orjust vihkab, seda haigemad on tema kopsud. Mida rohkem 
oma protesti igasuguse sundolukorra peale intelligentseks olemise nimel 
lämmatatakse, seda raskem hingamist lämmatav haigus tekib. Kõige 
tüüpilisem selline haigus on astma. On astmahaigeid inimesi, kes on 
allergilised enamiku ravimite suhtes, millega tema astmat tahetakse ravida. 
Selles inimeses on totaalne protest kõige vastu, sest ta tahaks korraldada 
oma elu ise, ilma ükskõik kelle või mille käsu ja keeluta. Ta protestib ka 
selle vastu, et peab ravimeid tarvitama. Kogu tema olemus karjub: “Ma ei 
taha midagi ega kedagi! Andke mulle vabadus!” Kahjuks ei oska ta ise 
vabaks saada ja seepärast kannatab. Aga kui ta avastab isetegemise rõõmu 
ja lakkab teiste meele järele elamast, siis kaob astma iseenesest. 


Kopsud on kurbuse organid. 


Sageneb kopsutuberkuloos, mis on häda.damise haigus. Mida suurem 
on enesehaletsus, mis abitu inimese hädaldajaks teeb, seda lootusetum on 
tuberkuloosist tervenemine. Kisajad, karjujad ja oma õiguse nõudjad 
kopsutuberkuloosi ei jää. Nemad on oma primitiivse mina väljaelajad, kes 
alguses ei oska teisiti, pärast enam ei taha teisiti, sest on kisaga seda 
saanud, mida tahtsid. Intelligentne inimene, keda primitiivne rikkaks ja 
ülekohtuseks peab, annab järele, aga läheb sellega liiale. Ta teeb oma 
tahtmisega hea olla primitiivse laisaks. 


Inimene, kelle tahtmine intelligentne olla võidab tahtmise hädakisa 
kõva häälega välja karjuda, saab kopsutuberkuloosi. Ta käib ringi, rind 
järjest enam sisse vajumas, kuni ei suuda enam pingutada, et selga sirgu 
lükata. Selg vajub küüru, näidates sellega rasket ülinõudlikku kohustuste 
koormat, mis inimese turjal istub. Mida enam selline haige oma hädakisa 
lämmatab, seda suurem on tema lämbumistunne. Teda lämmatab elu mõtte 
kadumine, mis ütleb: “Mis siin ikka karjuda, ega miski ikka ei aita.” 
Selline on elule täielikult alla andva orja mentaliteet. 


Teine, kes, selg sirge, kõht püsti oma õigust ajab, ei hakka oma õlule 

ülemäärast kohustuste koormat võtma. Nõutagu, palju tahes. Ta ei nukrutse 
ega haletse oma mittetegemise või sõnakuulmatuse pärast. Seepärast ei 
ohusta teda ka tuberkuloos, isegi kui tema ümber elavad ainult tuberku- 
loosihaiged. Kui käskimine-keelamine tal kui hane seljast vesi maha voolab 
ja ta sundijate peale viha kandma ei jää, siis on ta täielikult terv*> inimene. 


Tuberkuloosi ravi on väga kallis. Aga ravima peab, sest muidu 
nakatuvad terved inimesed. Eriti lapsed. Ei nakatuks, kui me ei oleks 
sundolukorra orjad. Aga me oleme. Kopsutuberkuloos on tüüpiline vangi 
haigus. Inimkond on hirmu vang, vang on topeltvang. Ravimiseks kulub 
palju raha, suhtumise muutmiseks ei kulu üldse raha. Suhtumise muutmine 
tagaks tervise. Niikaua, kuni tark hädaldaja seda ei tea, peab rumal 
tuberkuloosikepikene teda õpetama tulema. Talle pole tähtis, kas hädaldaja 
elab siin- või sealpool vanglamüüre. Ta teab, et ühed hirmuvangid on nad 
mõlemad. 

Tuberkuloos võib olla ka ükskõik missuguses teises organis. Kurbuse 
käes hädaldamise nüansid määravad tuberkuloosi asukoha ja iseärasused. 


- Hädaldamine oma suutmatuse pärast oma tahet realiseerida — 
neerutuberkuloos. 


- Hädaldamine oma seksuaalelu korraldamatuse pärast — genitaaltu- 
berkuloos. 


- Hädaldamine oskamatuse pärast oma ajupotentsiaali rakendada — 
ajutuberkuloos. 


- Hädaldamine selle pärast, et mehed on saamatud - lümfiteede 
tuberkuloos. Jne. 


4. Suu on hingearmastuse vahendaja 


II raamatus 331. leheküljel on juttu suudlemisest. Küllap mõistate, 
miks hingearmastuses ühtides sigitatakse lapsi. Kui inimeses ei ole pidevat 
hirmu, et teda ei armastata ja pidevat hirmu, et tema armastust ei vajata, 
siis tal ei ole ka pidevat tahtmist olla teistest parem selleks, et teda 
armastataks. Sellel hetkel annab ta endast parima. Ta on siis tema ise ja kui 
sellele hetkele satub seksuaalne vahekord, siis on tulemuseks rasedus. 
Mõnel oodatud, mõnel soovimatu — aga ta väljendab inimese hetkelist 
mina-ise-olemist ehk vabadust. 


Lihtne lilleõis avaneb viljastavale päikesele ja nad saavad üheks, ilma 
et üks peaks ennast teisest paremaks või halvemaks. Neil ei ole häbi 
iseenda pärast ega nõudmisi teise või tagajärgede pärast. Aga inimene, 

kellel on alaväärsuskompleks, ei ole andja, ta ootab enne saamist kui oma 
väärtuse tõestust. Kui mind armastatakse, järelikult olen midagi väärt. 
Mida vanem ja targem on selline inimene, seda ratsionaalsemalt, seda 
kainema mõistusega ta vaeb ja jõuab oma ratsionaalse arutlusega järel- 
duseni, et polegi nagu midagi, mille eest teda armastada. Seepärast lakkab 
tema suudlus olemast õnnistav. Inimlaps, keda on õpetatud vastassugupoolt 
umbusaldama, aga võib-olla isegi vihkama, sulgub endasse. Lilleõis annab 
päikesele, päike annab lilleõiele — aga inimene teeb loodusseadustele 
vastupidiselt. 


Ka enne rasestumisvastaste vahendite leiutamist ei olnud prostituutidel 
lapsi või tabas see õnnetus neid haruharva. Aga vaesel saunanaisel, kellel 
ei olnud elus muid õnnehetki kui aeg-ajalt oma mehel kõvasti kaela ümbert 
kinni hakata ja talle suud anda, et elust midagigi head mäletada oleks, 
sündis igal aastal laps. Vaese inimese ainuke varandus on ta soe süda. Kui 
kaks sooja südant üheks kuumaks ühtesaamiseks sulavad, siis võrsub sealt 
tugev ja ilus vili. Mis sest, et nad ei teadvusta oma tegemisi ja ei oska 
asjakohaseid ilusaid kiidulaule laulda - nende südamed tunnevad, millal 
seeme mullaga üheks saades hetke õnnistab. Seepärast nimetatakse las- 
terohkeid peresid rikkaks, kuigi raha on sellistes peredes alati vähe. 


Vägistatud tüdruk võib ka rasedaks jääda. Miks? Ta ei taha ju seda! 
Rasedaks jääda ta loomulikult ei taha, aga ta hinges on nii suur vajadus 
ennast anda, et see varjutab muud stressid. Naise mõtted provotseerivad 
mehe instinktid ärkvele. Pärast võivad need mõtted olla peast nii kaugele 
lennanud, et ta ei mäleta seda enam ise. Teistele tunnistamisest ärme 
räägimegi. Naisterahva hirmud ja vihad, et tema armastust ei vajata, 
tõmbavad ligi samasuguste stressidega meest. Vahe on selles, et naine 
mõtleb, aga mees teeb. Kui inimene iseennast mõistaks, siis ta saaks ka 
vastassugupoolest aru. Kasvõi viimasel minutil. Vägivallast saaks kirglik 
seksuaalsuhe. Paljud naised on viimses hädas olles püüdnud meest mõista, 
talle heaga vastata — ja on sellisel kombel julmast kohtlemisest pääsenud. 


5. Suu on keha veega varustaja 


Tasakaaluka inimese joogid on tema väärilised. Ta ei vaja vägi- 
jooke, olgu need siis toniseerivad või alkohoolsed. Ta vajab vett. Ta võib 
olla mitu päeva joomata ja vajada väga vett, kuid kui tema ette pannakse 
maailma paremini puhastatud vesi, siis tal joogijanu ei ole. Tund hiljem on 
ta millimallikaid täis jõe kaldal, lükkab käega segajad kõrvale ja joob kõhu 
vett täis. See on hea vesi, sest ta sisaldab kõike eluks vajalikku, sealhulgas 
baktereid, mis tasakaalukat inimest haigeks ei tee. Vastupidi — tema vajab 
neid ja nemad teda. 

Inimene võib olla primitiivne ja ei tea bakteritest midagi, aga kui ta on 
oma arengutasemel tasakaalukas, siis ta elab terve inimese õnnelikku elu. 
Tema hing annab tunde kaudu talle antud hetkel vajalikku nõu ja ta usub 
oma vajaduste märguandeid. 


Tasakaaluka inimese jaoks on vesi vabadus, hirmunud inimese 
jaoks on vesi kurbus. Iga inimese sees on nii tasakaalukus (äraõpitud 
tarkused ehk arukus) kui ka hirm (tasakaalutus ehk äraõppimata tarkused), 
seepärast ei saa veel keegi ilma veeta elada. Kui kurbuse — vee — osakaal 
tõuseb üle 49%, siis muutuvad nii hing kui ihu raskeks, öeldes sellega: 
“Vabane oma kurbusest!” 


6. Suu on südame mõõdupuu ja kaalukauss 


Tasakaalukas inimene tunnetab endale vajaliku toidu ära. Ta 
läheb põllule või kauplusse nagu põllule, ja ostab taimetoitu. Ta hing ei 
vaja muud. Ta ei tunne, et tal oleks isu millegi erilise järele. Tal ei ole 
millestki puudust, sest tema tasakaalukus võimaldab toitainete maksi- 
maalset omastamist. Taimedes ei puudu midagi, mida inimene eluks vajab. 
Kui me vaid pakutu vastu võtaksime ja toitu oma pretensioonidega ei 
solvaks. Samas võib polaarjoone taga elav inimene süüa ainult liha ja kala 
ning ei oska taimi uneski näha. Za sööb, mida loodus talle annab ja on 
antuga rahul. Temale ei ole liha viha. Ta süda on rahul ja ei aja teda aina 
midagi veel ja veel otsima ning proovima. 


Minge toidukauplusse ja vaadake ostjate käitumist, nende suhtumist 
toidusse — jälgige ka ennast kõrvalt. Miimikast, sõnadest, toonist, zestidest, 
toidu sees sobramisest, ebasobiva põlglikust eemale viskamisest, käre 
laiutamisest a la mitte-midagi-ei-ole-osta jne. võib välja lugeda halvustava 
suhtumise. Tahtmine teistest parem olla toimib ka toidu suhtes. Üks 
toiduaine on halb, teine on jubeda väljanägemisega, kolmas on rasvane, 
neljas teeb paksuks, viiendat ei talu magu, kuues on solk (kuidas seda üldse 
müüa tohib?), seitsmes on jumele kahjulik jms. Oo, aga siin on maailma 
parim suutäis, mida alles hiljuti reklaamiti! Sealt on kõik halvad asjad välja 
võetud ja head asjad asemele pandud. Selle ma võtan! 


Võtate, valmistate sellest toidu — ja saate näiteks allergia. Miks?! Oli 
ju nii hea ja kiidetud asi. See hea asi ütleb: “Vaata ja mõtle, kallis inimene, 
ja saa aru, et siin poeletil on meie kõigi ühine perekonnanimi Toit. Eesnimi 
on meil kõigil erinev. Sa ütlesid ühe toiduaine kohta, et ta on halb. Aga 
tema on üks osa minust. Temast on küll üht-teist eemaldatud — nagu kirurg 
oleks tema kehast midagi välja lõiganud - aga ta olemus on sama. Ainult 
tema täiuslikkus on ebatäiuslikkuseks muudetud. Sa ütlesid, et teine toidu- 
aine teeb paksuks. Ka tema on minu sees ebardlikuks tehtud kujul. Sa 

ütlesid “solk”, ka tema on minu sees, ainult et veel solgimaks muudetud. 
Tasakaalustav pool on ära võetud. Sinu protest halva, kurva ja valeliku 
vastu tekitas sulle praegu allergia. 


Teie, targad inimesed, tegelete järjest enam enese ja teiste petmisega. 
Te võtate lihatüki ja — selle asemel, et ta verisena nii nagu ta on, taldrikule 
panna ja sööma hakata - panete ta hoopis vee või veini sisse likku. Siis 
peksate haamriga, pikite ja paneerite, kuhjate talle garneeringud kukile 
ning asute intelligentse inimese humaanse näoga oma kõhtu täitma. 
Mõnusa seltskondliku vestluse tagant ei ole kosta looma surmakisa. Vürt- 
side aroomist ei tule laudalõhn läbi. Olete armastusväärne tänapäeva 
inimene, kes ütleb solvunult, et kõik teised teevad ka nii, kas mina olen siis 
halvem kui teised — ja saate solvumisest nohu.” 


Selles asi ongi, et kõik teevad nii - ja kui keegi ei tee, siis vaadatakse 
talle kõõrdi ülevalt alla nagu imeelukale. Iseenesestmõistetavusega söövad 
raske füüsilise töö tegijad liha. Et tugevam olla. Sama sooviga läheb ka 
teadusemees lihaleti juurde. Et liha on viha ja et jõuga tegemine tähendab 
vihaga tegemist, selle peale ei osata mõelda. Ja kui osataksegi, siis 
tuntakse, et kuna see elu on mind nii vihaseks teinud, siis ei saa liha 
ostmata jätta. Isu on nii suur. Kui me suudaksime sellest lihahimust 
järelduse teha ja oma vihasid vabastama hakata, siis avastaksime üllatunult, 
et liha ei tõmba enam ostma. Lihaisu on imekombel kadunud (vt. II raamat 
Ik. 183). Ka dieedi pidamise vajadus kaob justnagu iseenesest ning toidu 
kvaliteet ja kvantiteet saavad automaatselt tasakaalustatud. 


Lühemalt öeldes: inimene, kes tunneb, et ilma eluvõitluseta ei saa 
elada, ei saa elada ka lihata. Inimene, kes väga kardab eluvõitlust, kardab 
ka liha süüa. Lihatoidud rikuvad ta seedimise ära isegi siis, kui ta ei tea, et 
keegi hea inimene on tema kosutamise eesmärgil salaja toidu sisse liha 
peitnud. Teine kord ta enam selle inimese tehtud toitu ei söö. Ta ei tea, et 
liha tegi talle halba. Ta ütleb, et see inimene teeb halvasti süüa. Sellised 
inimesed pahandavad teisi oma pipsutamistega ja kui nad vähki surevad, 
siis on nad taimetoidule tõelise antireklaami tegijad. Tervislikult elavate 
inimeste vähki haigestumine näitab selgelt, et need inimesed on elanud 
“tervislikult” hirmust haiguste ees. Aga iga hirmu taga varjab end sama- 
suur viha. Väljendamata pahameel kõige ebatervisliku vastu ja kõigi vastu, 
kes ebatervislikult elavad, koguneb pahaloomulikuks haiguseks. 


Alustasin juttu rahulolematusest, aga nüüd räägin hoopis lihast. On 
see teemast kõrvalekaldumine? Ei, see on teemaarendus. Rahulolematus 
tekib inimesel oskamatusest maailma tema kahepoolsuses näha ja mõista. 
See on ülinõudliku protesti väljendus. Mida suuremaks muutub mõistma- 

tus ehk hirm, et mind ei armastata, seda suurem on rahulolematus. 
Rahulolematus tõmbab rahulolematust ligi ja kasvab aina suuremaks rahul- 
olematuseks, samaaegselt üha enam rahulolematust kartes. Ohutunne 
hoiatab kriisi eest. Hirmunud inimene püüab erineval kombel rahul- 
olematutele meele järele olla. Ta ei tea, et hirmunud inimene ei saa kunagi 
rahul olla. Ainult julge inimene on rahul. Kui rahulolematuse käes kan- 
nataja mõtleb oma tulevikule, siis teda võib haarata õudus, sest ta ei suuda 
ette kujutada, et suudaks veel kaua rahulolematust taluda. Õudustunne on 
väljapääsmatus suletud rahulolematuse ringist. Õudustunne haarab ini- 
mest, kelle tarkusest ei piisa, et enda ümber toimuvat mõista. 


Inimene otsib isegi toidust iseennast taga. Ta leidis enda, aga 
järgmisel hetkel ei ole enam rahul, sest tahaks paremat. Hirmunud mõte 
räägib toidust, tagamõte räägib iseendast. Ta ei taipa tagamõtet, mis ütleb, 
et tegelikult tahaks ise parem, tähendab julgem olla. Halb hinnang toidu 
kohta on tegelikult sama hinnang enda kohta. Pidage meeles hinnangut 
väljendavad sõnad ja teadvustage endale, et need sõnad ongi stress, mis 
ootab vabanemist. Vastasel juhul jäätegi otsima. Proovite kõikvõimalikke 
toiduaineid, aga vajalikku ära ei tunne. Rahuolematus iseendaga ei luba 
seda. Sööte ennast paksemaks või kõhnemaks, aga rahulolematus kasvab 
veelgi. 


Liiga vähe söömine, nälgimine tapab keha ühtmoodi. Liiga palju 
söömine tapab teistmoodi. Normaalne söömine võimaldab vaimul, hingel ja 
kehal terviklikult ja kannatusteta edasi areneda. Tasakaaluka inimese 
hingeelu on suurepärane ka tühja kõhu puhul. Ta oskab elada õhust ja 
armastusest. Tema keha vajab minimaalses koguses taimetoitu. 


Moodne haigus buliimia on nende jaoks, kes tahavad elus märinal 
edasi minna. Maksimalistlik vajadus tähelepanu keskmes edukalt ja jõuliselt 
edasi söösta teeb inimesest õgardi. Aga suur ebakindlus tuleviku ees tekitab 
tahtmise vanu häid aegu tagasi saada. See on lühemalt öeldes tülgastus 
tuleviku ees, mis paneb oksendama. Buliimia on tahtmine omastada seda 
illusoorset tulevikku, mida tegelikult jälestatakse. Illusoorne tulevik on 
ratsionaalse mõistuse sünnitis, kus intuitsioonil ei ole kohta. 


Ka anoreksia nervosa on tõsine haigus, mille puhul haige võib toidust 
täielikult keelduda. Hirm toidu ees on surmahirmust suurem. Anoreksia 
põhjuseks on totaalne hirm sundimise ees. Selle haiguse sagenemine noorte 
hulgas räägib sellest, et noorte eest mõeldakse, otsustatakse ja tehakse kõik 
nii veenvalt ja osavalt ära, et lapse vaba tahe lakkab olemast. Ta on 
ükskõikselt ehk tahtejõuetult nõus vanemate tahtmistega. Inimene tuleb siia 
ilma oma elu elama, aga teda kohustatakse vanemate illusioone realisee- 

rima. Inimene, kellel puudub vaba tahe, elab tulevikuta. See on surnud elu. 
Toit on faktor, mis pikendaks sellist elu ja hingepiinu. 


Anoreksia on tahtmatus elada surnud elu. Mida väiksem on 
eluisu, seda väiksem on söögiisu. 


Elavad tarkused on need, mida inimene oma hinges tunnistab ja 
kasutab vastavalt vajadustele. Elav tarkus on ka kogemuslik tarkus, mis 
oma tegemistest on saadud. 


Sumud tarkused on need, mis inimene kohustuslikus korras oma 
pähe tuubib ja mis jäävad vastumeelsusest sunduslike kohustuste vastu 
hinge võtmata ning seejärel mõistusest tuulde lendavad. Hädas nõu- 
küsimisse klammerdumine annab vastuseks surnud tarkuse, mida inimene 
ei mõista ja enda hüveks kas üldse või täielikult kasutada ei oska. Maailma 
targim vastus võib rahulolematu inimese jaoks olla tühi jutt. 


Hetkelised õudustunde sööstud võivad üle kasvada pidevaks õudus- 
tundeks, mille tagajärjeks on vaimuhaigused. 


Tavaliselt otsib hirmunud inimene siiski oma rahulolematusest väl- 
japääsu. Ta tahab ebaselget mõista ja seepärast hakkab targemaks saamise 
eesmärgil küsima ja küsitlema. Mida suuremaks kasvab hirm, seda mõttetu- 
maks muutuvad küsimused. Küsimustesaju pealt kuulaja võib tahtmatult 
hinnata seda olukorda sõnaga: “Õudus! Hirmus, kui inimesed üldse ei 
mõtle.” Küsimine küsimise pärast viib kaosesse, sest inimene kaotab 
teistelt saadud tarkuses orienteerumisvõime. Kelle mõtetes on kaos, selle 
tegutsemine on arutu ja ettearvamatu. 


Julge inimene ei küsi. Ta saab vastuse iseenda seest, enne kui küsimus 
jõuab tekkida. Ta on rahul vastusega, iseendaga, ja maailmaga. Ja kui ta 
tahab elus edasi minna, sest tema positiivne rahulolematus ei luba tal 
paigaltammujaks jääda, siis ta läheb läbi õppimise, töötamise, tegutsemise. 


Hirmunud inimese osaks on lakkamatu rahulolematus. 


Rahulolematus takistab hingel vaimuni jõuda, ta on nagu sein 
nende vahel. 


Rahulolematus hävitab elutahte. 


Elutahte vähenemine võimaldab haigustel tulla. Elutahte kadumine 
avab ukse teispoolsusesse. Ja kui haigus appi ei tule, siis lahkub inimene 
siit ilmast enesetapjana. Kõik enesetapud on rahulolematuse tagajärg. 
Ühed ei ole rahul kõigepealt endaga, seejärel lakkavad rahul olemast 
teistega. Teised on vastupidi: alguses ei ole rahul teistega, siis lakkavad 

rahul olemast iseendaga ja ei mõista, et kõik sai alguse siiski oskamatusest 
iseendaga rahul olla. Kui inimene ei suuda enam rahulolematust taluda ja 
otsib olukorrast kõige kergemat väljapääsu, siis ta leiab enesetapu -— 
põgenemise materiaalse maailma piinadest. 


Rahulolematusel on palju erinevaid nägusid. Näiteks: jonnakus, 
pirtsakus, turtsakus, kiuslikkus, õelus, kättemaksuhimulisus, paha- 
soovlikkus, aga ka virisemine, nurisemine, torisemine, hindamine, 
arvustamine, noomimine, mahategemine, jne. 


Kes kardab rahulolematust, see tõmbab teda endale ligi. Torise jad, 
noomijad, karjujad, sõimajad, tujukad, sihilikud teiste keerajad ümber oma 
sõrme, suured ja väikesed tasujad, põlglikud teiste arvustajad jne. tulevad 
tema informatsiooniväl ja või lausa talle endale kallale. Hirmu tõttu võtab ta 
vastava rahulolematuse enda sisse. See kõik saab tema omaks ja siis on 
kaks võimalust: 


1) ta hakkab hirmust teiste vastu halb olla oma rahulolematust alla 
suruma ja sellega tahtmatult ennast hävitama. On ka neid, kes tahtlikult 
kannatavad. Alateadlik soov süütunnet lunastada sunnib nad kannatama 


2) muutub rahulolematuks ja hakkab teisi oma rahulolematusega 
hävitama, nimetades ise end korra majja lööjaks. 


Pealtnäha lapselik jonnakus areneb niiviisi pirtsakuseks, turtsakuseks, 
väikluseks, õeluseks, kiuslikkuseks, järeleandmatuseks, kättemaksuhimuli- 
suseks, pahasoovlikkuseks. Teistele teeb see nähtavat halba, endale esialgu 
nähtamatut. Ühel hetkel on tekkinud nähtav haigus, mis on nagu sein teel 
ees. Enam ei saa teistele halba teha. Nüüd tuleb endal kannatada. 


Sõna olemuse määrab ütleja mõte. Südamlik pila ja anekdootide 
rääkimine on ka naeruvääristamine, aga ta on südamlik. Kuulame seda hea 
meelega. Hirmunud inimene kuulab teiste kohta käivat südamlikku pila 
tõesti hea meelega. Ta naerab ka anekdootide üle, aga ei tõmba paralleele 
iseendaga. 


Hirm naeruvääristatud saada kasvab vaikselt vihaks ja ühel päeval ta 
tunneb, et teda naerdakse. Et räägitakse kellestki teisest, aga mõeldakse 
teda. Sama nali kordub samas seltskonnas, aga endine kaasanaerja on 
surmtõsiselt solvunud. Sest ta ei taha oma vigu tunnistada. Kindlasti on 
Teiegi tutvusringkonnas inimesi, kellega suheldes peab hoolega sõnu 
valima. Vastasel juhul tekib ebamugav vaikus — kõik on märkamatult selle 
inimese lõa otsa sattunud. Nad kardavad tema solvumist, aga kardavad ka 
temast lahkulöömist. Kõik püüavad pingsalt millestki muust juttu teha. 
Kuni ühel päeval saab kellelgi mõõt täis. Ta ütleb midagi ebadelikaatset või 

kohatut ja saab halva kuulsuse, aga päästab kõik sundseltskonna vangist. 


Oskus iseenda vigade ja nõrkuste üle parasjagu nalja visata on 
taevalik kingitus. Kuna ka lustlikkusega tavaliselt liialdatakse, siis liialt 
lustlikke vihatakse, sest nad ajavad oma vigade mittetunnistajad marru. 
Sunntõsised inimesed püüavad rõõmsameelsete nõrku kohti osatades neid 
enda samasteks muuta. Nad tulistavad oma märklauda niikaua, kuni 
rõõmsameelsest hakkavad pisarad voolama. Ainult tasakaalukad suudavad 


jääda iseendaks. 
Pidage meeles: iga mõte ja iga sõna on suhtumine. 


Maailma kahepoolsust mõistev suhtumine on fõene suhtumine. See 
on arukas suhtumine. Arukas inimene mõtleb või ütleb rahumeelselt: “Kõik 
on nagu on, oma heas ja halvas.” 


Ühepoolsel suhtumisel võib antud hetkel valitseva arusaama järgi olla 
õigus, aga see on mõistuslikult tark suhtumine, milles puudub tõde. Tark 
inimene mõtleb või ütleb: “See on halb. Aga too on hea.” 


Tõde ja õigus on erinevad mõisted. 
Tõde ja ausus on samuti erinevad mõisted. 


Võite olla enda meelest väga aus ja tõde armastav inimene, aga Teie 
kael on haige. See tähendab, et kael ütleb, et Teie arvamus endast on 
ekslik. Tunnetage oma pinges kaela. Ringitage teda ja kuulake kuidas 
ragiseb. Pinge tähendab hirmu. Hirm tekitab lihasspasmi. Ragin tähendab, 
et luud — ja eriti neile kogunenud soolad — on üksteisele liiga lähedal ja 
puutuvad ringitades kokku. Liiga lähedale tõmbavad neid pingest 
lühenenud, kokkutõmbunud lihased. Rahulolematu inimese kael on lühike, 
ja lüheneb stressi kasvuga. Hirmmust rahulolematuse ees on rahulolematus 
inimese sisse kogunedes tema omaks saanud ja oma tööd tegema hakanud. 
Kael peitub õlgade vahele, nagu oleks teda häbi näidata. See ongi häbi — 
häbi näidata oma rahulolematust. Häbi on süütunne. Rahulolematutel on 
süütunne nii suur, et voolab üle ääre ja muutub süüdistamiseks. Inimesel, 
kes oma rahulolematusega kasvõi mõttes teisele kallale läheb, tekib 
ilmtingimata süütunne. Ta võib enne, kui teine suu lahti teeb, teist juba 
rünnata: “Milles mina süüdi olen!” — nii, et teine võib üllatusest kõnevõime 


kaotada. 

Kes kangekaelselt oma õigust raiub ja oma rahulolematusega maailma 
parandada tahab, see muutub jäigaks ja tema kaela tekivad soolalades- 
tused. Kaela liikuvus väheneb, nii nagu inimese järeleandlikkus ehk eluline 
paindlikkuski. Eluliselt jäik inimene kivistub nii otseses kui ka ülekantud 

tähenduses. Elu vajab vastavalt oludele suhtumise muutumist. Kes ei 
paindu, see murdub. 


Kui elu õppetunnid ei ole veel lõppema määratud, siis ei murdu kael, 
vaid kaela analoog — toruluude kaelad. Inimesel, kes on liiga meheks ehk 
jäigaks muutunud ja on oma õiguses liiga kindel, on oht meesoo peale 
vihastamisel murda oma vastavad luud. 


Kõik kaela piirkonna haigused on rahulolematuse taga järg. 
e Põletikud on rahulolematusest, mis alandab. 
» Tursed ja suurenemised on rahulolematusest, mis kurvastab. 
e Valu on rahulolematusest, mis õelutseb. 
e Kasvajad on kurbusest, mida inimene alla surub. 


e Kõike, mis on nähtav ja käega katsutav, seda tahaks inimene välja 
elada või vähemasti välja näidata, aga ei tee seda nii, nagu tahaks. 
Kardab halb olla ja ei saa aru, et ta halba enda sisse jättes ongi 
halb. 


e Kõike, mis on peidus, seda tahab inimene varjata, sest tal on häbi 
või hirm seda näidata. Väljanäitamine teeks häbi, ja seeläbi haiget. 


Rahulolematus on see stress, mis võtab eluisu ära. Kes kardab 
rahulolematust, see tõmbab endale rahulolematust ligi. Rahulolematus, mis 
tuleb selle inimese informatsioonivälja, saab selle inimese omaks. Sellega 
ta muutub ise rahulolematuks. Mehed muutuvad kõigepealt iseenda vastu 
rahulolematuks st. hakkavad ennast süüdistama. Seepärast on meeste hulgas 
enesetappe rohkem. Aga kas infarkti saamine on põhimõtteliselt enesetapust 
erinev? 


Naised hakkavad oma rahulolematust kõigepealt teisi süüdistades välja 
elama, seepärast on nendel enesetappe vähem ja südamehaigusi samuti. 
Nende mõttelaadi peegelda jaks on rinnanäärmete haigused. 


Rahulolematus võtab töötahte ära. Inimene, kelle tööde ja tegemis- 
tega ei ole lapsest saadik rahul oldud, võib täiskasvanuks saades olla 
tööpõigur. Töö, mis tavaliselt on inimese eneseteostuse vahend, on tema 
meelest tema väheste säilunud väärtuste hävitaja. Ta kardab tööd, sest 
kardab häbistamist, mis häbivääristab tema häid omadusi. Ta parzm ei tee 
midagi, pigem puhkab lustlikult, ja rõõmustab sellega neid, kes hetkel 
puhkamisega tegelevad. Ta teenib oma meeldiva seltskonna pakkumisega 
austust ja armastust ära. Kui selle tegevuse jaoks ei läheks raha tarvis, siis 
oleks järjest suurema hulga inimeste põhitegevus ainult puhkusenautimine. 

Vastumeelsus töötegemise vastu paneb nad otsima hõlptulu võimalusi. 
Kes otsib, see leiab ükskord selle, mida otsis. Ainult et hiljem selgub, et 
kergus on hoopis raskus. Õnneks jäävad alati alles need, kes elu ausa tööga 
edasi viia tahavad ja seda tegemist vajavad. Hea oleks, kui nad seejuures 
iseendaga rahul oleksid ja ei töötaks ainuüksi raha saamise nimel. 


Mitte-midagi tegemine on üks väsitavamaid tegemisi üldse, sest ta 
ei anna enesega rahulolu. Küllap olete kogenud olukorda, mil olete tohutu 
pika ja kumava tööpäeva lõpuks surmani väsinud ja tallad löövad tuld välja, 
aga siis tuleb keegi, kes päev otsa ainult laiselnud on, ja kurdab, et ta on 
kohutavalt väsinud. Piksekärgatusena käib vihahoog Teist läbi, sest Te ei 
mõistnud, et ta on tõesti väsinud, kuna mitte-midagi tegemine tekitab 
süütunde. Väsimustunne väljendabki süütunnet. Suur väsimustunne väl- 
jendab suurt süütunnet. Kes tööpäeva lõpuks surmani väsinud on ja peab 
seda töötamise tagajärjeks, see eksib. See on vastumeelse töötegemise 
tagajärg. Kui ise olete mitte-midagi tegemisest väsinud, siis provotseerite 
teist enda peale vihastama. Kusjuures teil mõlemal on mõlemas olukorras 
õigus. Kui püüate teist mõista, siis taipate põhjust. Ühel on väsimus 
pealesunnitud tööst, teisel on väsimus pealesunnitud puhkusest. Kumbki ei 
oska olla tema ise. Pada ja katel muudkui sõimlevad. 


Enamasti ei mõista seda isegi kõrvaltvaatajad, sest hirmunud inimeste 
rahulolematus on kähku varnast võtta. Poolehoid hetkel omasugusele lisab 
õli tulle. Iga pahameelepuhang suurendab rahulolematust, mis ei mahu 
lõpuks inimese sisse ära. Tekivad tülid. Soost sõltumata võib pidevalt 
sõnasõda pidav inimene oma perekonna või tutvusringkonna iseennast 
süüdistavad inimesed süüdistamistega teise ilma saata ja ei anna hauapõh- 
jaski neile rahu. Ei ole tema eluisu otsas, ei jää ta süda haigeks. Miks? Ta 
teeb ju väga palju halba! Teeb küll palju halba, aga hetkel mitte nii palju, 
kui vaoshoitud inimene oma vaoshoitusega teeb. Kes kisakõri halba ainult 
halvana võtab ja iseenda jaoks sealt midagi õpetlikku ei leia, see kannatab. 
See, et tema sellega endale karmavõlga kasvatab, on tema probleem, aga 
see, et Teie ennast temast häirida lasete, on Teie probleem. Aga kes 
mõistab, et kisakõri rumaluse tarkus kutsub kuula jat meeleparandusele, see 
oskab kisakõrile tänulik olla. 


Kisakõri on primitiivne inimene, kes ei oska targa kombel õpetada. 
Seepärast teenib ta endale väikese karmavõla, mille põletab kannatades 
tasapisi läbi või lunastab suuremaks kannatuseks kuhjates elu lõpupoole, 
aga võib-olla isegi järgmises elus. Väljaelatav õelus tekitab talle kõikvõi- 
malikke valusid. Mida rohkem ta oma nina igale poole topib, seda rohkem 
valutavad tal alalõpmata kõik kohad. Kasvõi pealaest varba otsteni. 

Kui intelligentne inimene ilma, et tõde otsiks, tegeleb pidevalt õela 
kriitikaga, siis tema teenib endale suure karmavõla. Jumal on andnud talle 
võimaluse targaks saada, aga ta on andnud ka kohustuse aruka inimese 
kombel elada ja elu edasi viia. Intelligentse inimese valusündroom on 
vastavalt tugevam ehk teenitud karmavõlg on suurem. 


Seega: kui primitiivne ja intelligentne inimene teevad mõlemad ühesu- 
guse vea, siis suurem kannatus tuleb intelligentsele, sest temal on kohustus 
targema kombel elada. Kui viga on väike, siis kannatab inimene ise. Kui 
viga on suur, siis kannatavad ka tema lapsed. Kui viga on väga suur, siis 
kannatavad ka lapselapsed. Mida kauem viga parandamata on, seda suure- 
maks ta kasvab, seepärast on lastelastel vahel väga raske katsumus. Elu on 
juba kord niisugune, etiga järgmine põlvkond on eelmisest suurem nii oma 
heas kui ka veas. Aga kuna igaüks õpib kõigepealt oma elu õppetunde, 
mida vanemad või lapsed aitavad ära õppida, siis ei ole mõtet kedagi 
süüdistada. 


NÄIDE ELUST. 


SO-ringis naine on ootamatult haigestunud emakakaela vähki. Ta on 
alatioma tervise eest korralikult hoolt kandnud. Igaks juhuks käib ta korra 
aastas ka onko-günekoloogilisel kontrollil. Vähem kui aasta tagasi oli 
viimane kontroll koos kõigi tänapäeva kõrgetasemeliste analüüsidega. Kõik 
oli korras. 


Paar kuud tagasi oli alanud räpane eritis tupest. Esimene mõte oli 
loomulikult, et mees on paha peal käinud. Siis, et mees ei pese ennast 
korralikult. Mida üks naine ikka muud mõelda oskab. Vereseguse vooluse 
teke sundis arstile minema. Emakakaelal avastati suur silmaga nähtav 
lagunenud kudede irdumisest tekkinud kraater. Diagnoosis ei olnud 


kahtlust. 


Naine küsis: “Mida ma olen valesti teinud?” Ütlesin: “Ma vastan 
nende sõnadega, mida Teie vähk ütleb.” Vähk räägib: “Kallis naine! Selle 
asemel, et oma mehega seksida, tahaksid sa talle küüned näkku lüüa. Sinu 
meelest ei ole ta seda au ära teeninud - nii palju tegemata töid on tal veel 
teha. Ja milleks jõudu ilmaasjata seksile kulutada. Sa ei mõista, et tööd ei 
tohi kunagi otsa lõppeda ja et seks ei võta normaalselt mehelt jõudu, vaid 
anncb jõudu. Kui tegemata tööd lõpeksid, siis lõpeks elu. Su mees on suur 
tööloom, kellejaoks haljale oksale jõudmine on elu suurimeesmärk. Aga sa 
kärad temaga alalõpmata. Sa ei salli, et ta vahel harva oma pingeid 
viinasse maandab. Sa oled ise samasugune tööloom. Teil on kõik vajalik 

olemas. Rohkemgi veel. Aga sa tahad veel ja veel. Mees on sinuga päri, 
aga ta jõuvarud lõpevad otsa. Siis ta tuleb, et ammutada seda sinust - 
naisest. Naisest, keda ta ikka ja ainult armastada tahab. Ta ei räägi sulle 
suuri sõnu. Ta kardab sind. Ta vajab naise armastust, et elada. On seda 


siis palju nõutud? 

Kõik, mis teie vahel elus on pahasti olnud, on sul niivõrd valesti 
hinnatud, et mina vidin sind õpetama tulema. See, kelle küljes on häda, on 
vea teinud. Paranda oma viga!” 


See naine sai oma veast aru. Haigus õpetas teda nägema naise varjuna 
elavat meest, kes ei julgenud naisele seksi pealepressimisega tüütavaks 
muutuda. See tegi mehe kurvaks ja sundis aeg-ajalt oma muret viinasse 
uputama. Naine tundis seepeale, et teda ei armastata, kui tema noomimist 
ja tahtmist ei täideta. Kuna ta mõttelaad oli liiga materiaalne, siis ta 
samastas armastuse automaatselt seksiga. Seksi omakorda tööga, töö 
tagajärgedega ning oligi tekkinud seksuaalelu kibestumine. Nii suur 
kibestumine, et see sööb iseennast, nagu haiguski, mis sõi emakakaelasse 
augu. Ta ütles, et alles nüüd saab ta aru, et ühe rumala naise tahtmistel ei 
ole otsa ega äärt. Et ta on otsinud õnne asjadest. Tal on väga palju ilusaid 
asju, pane või väljanäitusele, aga nende seas ei ole õnne. Nii kaua, kuni ta 
keeristormina keerles ja rõõmustas, oleks kõik nagu hästi olnud, aga nagu 
tööle väike vahe sisse tuli, nii tuli ka rahulolematus. Viimaste aastate 
rahaasjadega seotud vihad kuhjusid. Ta mõistis, et oli õnnest - oma mehest 
- pidevalt mööda jooksnud. 


Emakakaela vähki haigestumine sageneb jätkuvalt, sest naiste väär 
suhtumine seksuaalsusesse suureneb. Oleks, et rahumeeli loobutaks seksist 
ja elataks ülejäänud igapäevast elu rõõmsalt edasi. Aga ei. Naine, kelles 
elab seksuaalne rahuldamatus, muutub närviliseks, hüsteeriliseks, vihaseks, 
tigedaks, lõpus kurjaks. Enesehaletsus paneb ta raevutsema. Tahtmine hea 
inimene olla ja teistele oma häbiväärset probleemi mitte näidata, sunnib 
kurjust vaos hoidma, aga sisemiselt keeb üleni. Nii ei saa selline hea naine 
arugi, et kasvatab vähki kivi alla. Ja kui see tekkinud on, siis kasvatab seda 


veel suuremaks. 


Günekoloogiline kontroll on suuteline paljusid naissuguelundite I 
staadiumi vähkisid avastama. Arstid on võimelised varases staadiumis vähi 
välja ravima, aga suur osa naisi ei lähe günekoloogile. Igaühel on selleks 
omad põhjused. Paijud kardavad arste kui surma, sest möödunu kogemused 
on lahtimõtestamata jäänud. Paljud kardavad haiglat ja haigust. Hirmunud 
pea ei mõtle, et arstilkäiku edasi lükates haigus kasvab. Ometi kõik teavad, 

et väikest häda on kerge ravida, suurt võib olla võimatu ravida. Vastumeel- 
sus oma probleemset intiimset kohta ükskõik kellele näidata kaalub 
surmahirmu üles. Ta on klammerdunud tahtmisse olla korralik naine, kes 
seksi peale suuremeelselt naeratades käega lööb: “Minu jaoks ei ole see 


probleem.” 


Ka sagedased seksuaalpartneri vahetused on seksuaalse rahulolema- 
tuse ehk rahuldamatuse väljendus, mida nimetatakse õnne otsimiseks. 


Kahe nädala pikkuse meeleparandusega puhastus selle naise vähikolle 
nii, et mul oli julge tunne teda operatsioonile saata. Operatsioonijärgne 
paranemine oli kiire ja ilus. 


Miks ta operatsioonile läks, kui ta nii hästi paranes? Kas ei oleks 
ainult mõtteraviga saanud? 


See naine oli maksimalist. Ta tahtis kõike kiiresti ja korralikult. Ta 
tundis, et ei suuda nii kiiresti oma võimukat iseloomu muuta, kui vaja. Aga 
vähk areneb just nii kiiresti kui suur kiirustaja inimene on. See naine 
usaldas meditsiini ja ei süüdistanud, et arstid ta haiguse maha magasid. Ta 
oli teadvustanud oma vead. Ta mõistis, et operatsioon aitab ta kuristikust 
kiiresti välja ja et jätkuv meeleparandus võimaldab tal oma eluteed nii 
jätkata, et enam kuristikku ei kukuks. See oli tema jaoks parim kombinat- 
sioon, ja selle ta oma vabal tahtel ka valis. 


Kui ta oleks tulnud siis, kui meditsin oleks olnud võimetu teda 
aitama, siista oleks sellest mülkast ise välja roninud. Tema tugev tahtejõud 
oleks seda siis võimaldanud. Aga igas olukorras tuleb valida selles olukor- 
ras kõige optimaalsem väljapääs. Oleme veel piisavalt materialistid ja see 
nõuab vastavalt füüsilise keha meditsiinilist abistamist. 


Kompleksne ravi on haigusele vaatamine elu erinevatelt lähene- 
misnurkadelt ja kõigi võimaluste optimaalselt järjestatud kasutamine. 
Vaba valik tagab haige usu ravisse, ja tänu usule parima tulemuse. Arstid 
saavad siis parima teha. Kes midagi ei usu, see peab kannatama. 


Minu teise raamatu 331. leheküljel on juttu suguelunditest ja nende 
haigustest. 


Emakas on emaduse organ. Emadus on tervik, mis koosneb nii heast 
kui halvast. Ema, kes oma laste pärast rõõmustab, laseb oma rõõmu 
vabadusse. Rõõmu varjatud pool — kurbus — ei saa suureneda, ja kui ema 
oma kurbuse, mis lastega seoses tekib, välja nutab, siis on see temast 
väljunud ja ei tee talle enam halba. Kui naine ei saa emana olla selline kui 
ta tahab, siis tema emadus kogu oma heas ja halvas jääb emakasse. Ta ei 

tea, et hoiab end hirmu pärast vaos. Vaoshoitud emadus materialiseerub 
haiguseks. Mida suurem vaoshoitus, seda tihedamakoelisem haigus tekib. 


Vaoshoitud emadus kõlab kuidagi veidralt. Nii pole harjutud 
mõtlema. Toon ühe näite: ema tahab olla oma lastele parim ema maailmas. 
See tähendab, et ta tahaks oma lastele anda kõike, mida lapsed igatsevad. 
Tüüpilise hirmunud inimesena ei oska ta armastamist kõige suuremaks 
andmiseks pidada. Aga raha on tal napivõitu, ja seepärast istub süütunne 
kivina südamel. Mida kõike tahaks ta oma lastele võimaldada! Kuidas 
teised emad saavad, aga kuidas tema ei saa! 


Kaasaegsete emade hirm olla halb ema väljendub tavaliselt selles, et 
nad tahaksid kõik maailma hea oma lastele kokku tassida. Emad ei mõista, 
et laps tuleb oma elu õppetükke ise ära õppima ja et hea on see, mille 
inimene ise halvast heaks teeb. Ehk kõik tegemata tegemised kui halb, saab 
läbi ärategemise heaks. Kui laps saab liiga palju kingitusena kätte, siis tal 
pole vaja ennast nende asjade saamiseks liigutada. 


Liikumine on elu. Laisk inimene on laisk mitte sellepärast, et ta ei 
tahaks midagi teha, vaid et ta ei taha niimoodi teha. Ta tahaks oma meele 
järele teha, aga kõik on ära tehtud. Kui laps peab ainult vanemate hästi 
läbimõeldud plaanide järgi elama, siis tal tekib isegi mõttelaiskus. See on 


protest sellise elu vastu. 


Kui juhtuks selline väliselt ideaalne olukord, et vanemad saaksid 
piiramatult suure rahahulga ja kindlustaksid oma lapse elu pisiasjadeni nii 
ära, et lapsel poleks vaja kunagi enam millegi pärast muretseda, siis see 
laps sureks lühikese aja jooksul. Tingimusel, et ta on oma vanematele 
äärmuslikult sõnakuulelik. Õnneks on nii äärmuslik võimalus vaid teoreeti- 
line. See tähendab, et kui lapsel ei ole materiaalseid puudusi, siis tal 
tekivad sellevõrra suuremad hingevaevad. Nad võivad kasvada ülepiiri- 
liseks, ja siis hakkab laps oma vanemate antut lõhkuma ja hävitama, et ise 
oma elu luua saaks. Vanemate varandus on tema jaoks vangla. 


Jätame praegu kõrvale selle momendi, et kõikelubavus on lastele 
halva tegemine. Vaatame ainult sellise ema isiklikke stresse. See ema saab 
tigedaks elu peale, mis ei lase tal hea ema olla. Alustab ta riigi või 
töökollektiivi siunamisest, ikka jõuab ta mehe süüdistamiseni välja. Hir- 
mudest tigedaks muutunud naine ei oska kindlasti oma hirmunud meest 
tingimusteta armastada. Ta lunastaks oma vastavaid süütundeid heaks 
emaks olemisega, mida ta kahjuks olla ei saa. Tema kurbus muutub tasapisi 
võitlevaks vihaks mehe vastu, kes nõuab oma osa ja ei lase seepärast naisel 
piisavalt hea ema olla. Tekib pahameel eluraskuste vastu, mis laste elu 
häirivad. Ujub pinnale minevik oma allasurutud protestiga oma ema 

ülinõudlikkuse vastu. Kõik see kurvastab ja piirab tütre niigi väheseid 
võimalusi. 

Õiglane viha süüdlaste vastu, kes ei lase naisel hea ema olla, 
plahvatab naisest ühel päeval välja emaka verejooksu näol. Olgu selle taga 
ükskõik missugune emaka haigus, verejooks räägib, et kärtemaks on 
alonud. Kui raiutakse õigust, siis tõde taandub. 


Emadusega seotud sõjakaid mõtteid annab igapäevane elu meile 
lõputult. Tahtmine intelligentne olla sunnib end vaos hoidma ja selle ema 
emakas võib vaagna varjatud sügavuses olla nagu sõjanui - selle ema 
hingeelu peegelpilt. Kui ta emakas kirurgiliselt eemaldatakse, siis oleks 
vaja, et selline naine kindlasti meeleparandusega tegelema hakkaks, sest 
muidu peab müoomi põhjustanud viha endale uue koha leidma. Kehas ei 
ole teist nii venivat ehk stresse mahutavat organit. Seepärast ei saa 
eemaldatud emakaga naistelt enam oodata kannatlikku pikka meelt ja 
paindlikkust. Murdumine on nüüd hõlpsam. 


Ema, kes rahulikult mõistab, et kõike, mida silm näeb, ei peagi 
saama, on oma laste hingeks olles lapsed samasuguseks teinud. Need lapsed 
õpivad vähesest rõõmu tundma ja oma kätetööst õnne leidma. Nad teavad 
kogu oma olemusega, et mida ema ja isa ei suuda anda, selle saavutavad 
nad kunagi ise. Neist lastest saavad kõigepealt andjad, alles siis võtjad. 

Missugustest mõttemaailma vigadest kõnelevad emakakaela hai- 
gused? 

Emakakael on nagu tavaline kael, mis pead püsti hoiab ja õiges suunas 
pöörab. Ainult ta on emaduse kael, mis naise kui ema probleeme näitab. 
Ilma meheta ei saa naine emaks. Emakakael on nagu ema, kes isa püsti 
peab hoidma ja õiges suunas pöörama. Kui ema ei oska isa armastada, siis 
taei oska isa ka õiges suunas pöörata ja siis jääb tütrel emakakael vastavalt 
ema ja isa suhete iseärasusele, sealhulgas seksuaalsete suhete iseärasusele, 
haigeks, kui tütar ema vigu jätkab ja suurendab. 


Kaela haigused tekivad oskamatusest tingimusteta armastada ja taht- 
matusest tingimusteta armastada. Viimane on omakorda rahulolematus. 
Emakäkaela haigused tekivad rahulolematusest seksuaalelu suhtes ehk 
oskamatusest seksuaalselt tingimusteta armastada. Armastus ja seks on 
ühe terviku kaks otsa, nagu algus ja lõpp on ühe terviku kaks otsa. See, kes 
armastusega alustab, see õnnelikuna lõpetab. Oskamatus seda kõike mõista 
ja oma vajaduste rahuldamiseks kasutada, paneb seksuaalelu sõltuvusse 
majanduselust. Lihtsamalt öeldes - seks tehakse tasuks tubli töö eest ja 
seksist keeldumine tehakse karistuseks tegemata tööde ja saamata rahade 

eest — seks on vastavusse viidud tööga või hea olemisega. 


Kunarahulolematu inimene ei ole teise tehtuga kunagi rahul, siis ta on 
ka tasumisega kitsi. Tulemuseks on mõlemapoolne seksuaalne rahuolema- 
tus, milles süüdlaseks peetakse loomulikult vastaspoolt. Tagajärjeks on uue 
ja parema partneri otsimine, kuni käes on tülgastus. Tülgastus on vanade 
heade aegade tagasi tahtmine. Paraku ei pöördu aeg kunagi tagasi. 


Mida räägib emakakaela välissuudme patoloogia? 


Emakakaela välissuue on mõttetasandil seksuaalse tasandi hinge- 
suudlus. Emakakaela haavandumine on naiste tavaline häda. On isegi nn. 
kaasasündinud haavandid, mille põhjuseks meditsiiniliselt on tütarlapse 
hormonaalne puudulikkus, mistõttu emakakaela koed ei arene lõplikult 
täiuslikuks. See tähendab, et tütarlaps ei tea, mis on naiseelu, millel on oma 
paratamatud küljed. Tunnetatud paratamatus on vabadus. 


On ka omandatud emakakaela haavandid, mis jäävad abortidest ja 
sünnitustest. Tupepõletik, mis sügavalt kahjustab kudesid, võib pseudoero- 
siooni jätta. 

Mõttetasandil tähendab kaasasündinud haavand, et tütarlapse hir- 
mukrambis ema ei oska mehele suudlusega hingearmastust anda. Ta kardab 
ja häbeneb, peab oma kirge ebanormaalsuseks, aga tagajärjeks on rahul- 
damatus. Naise rahuldamatuse süüdlaseks peetakse alati meest. Naine ei 
tarvitse mehele seda üldse ette heita, seepärast jääb mehe arvamus kuul- 
mata ja kummagi mõte ei liigu mitte olukorra parandamise suunas, vaid 
halvenemise suunas. Mida suurem on hirm, seda suurem on häbi ja seda 
suurem on nende taga olev kurbuse viha, mille allasurumisega kasvab 
protest mehe suhtes. Protesti loomulik jätk on kärtemaksuhimu mõistmatule 
ja naist õnnetuks tegevale mehele ehk tahtmine mehele hinge haava lüüa. 
Sageli on see tahtmine provotseerida, et mees ometi naise sõnatut soovi 
mõistma hakkaks, et ta seda küsiks ja igavest armastust vannuks. Aga mees 
ei taipa naise sõnatut juttu. Naise varjatud viha kui paranematu hingehaav, 
materialiseerub vastavaks füüsiliseks haavandiks, mis asub hästi varjatud 
kohas. 


Tütar näeb oma ema rasket elu. Kui ta peab, nagu emagi, süüdlaseks 
isa, siis ta emakakaela areng peetub, nagu tahaks öelda, et selle neiu 
vaenulik suhtumine meessoosse on juba välja kujunenud. Kui emal tekkis 
selline mõttelaad võib-olla elu jooksul, siis tütar on selle emalt pärinud. 
Tema suhted meestega on sedavõrd komplitseeritumad. Kui selline neiu 
hästi noorelt kõrvuni armub ja kui see ilus aeg pikalt ilma seksuaalsuheteta 
kestab, siis võib neiu emakakaela haavand ära kaduda, sest ta parandab 

oma suhtumist meessoosse. Kuna süütut tütarlast tavaliselt güneko- 
loogiliselt tupepeeglitega ei vaadata, siis sellist paranemist ei märgata. 
Järelikult polegi seda olemas. 


Kasutan tavapärast mõistet “süütu tütarlaps”. Kui tütarlapse naiseks 
sirgumise hingeline ja mõistuslik tasand oleks elu täiuslikult mõista tahtva 
õpetamisega saavutatud, siis ei oleks mees süüdi, et ta tüdruku naiseks tegi. 
Ka tüdruk ei oleks süüdi. et ta mehel end naiseks teha lasi. Hirmunud 
inimkonna jaoks on seks see kurja juur, mis mehed ja naised patuseks teeb, 


olgugi, et seksist otsitakse oma õnne. 


Jumal on inimesele suguorganid loonud ja suguaku elu jätkavaks 
pühaks toiminguks teinud, järelikult ei saa normaalne suguelu olla halb. 
Liialdamine on halb. Need, kellel on olnud õnne jälgida metsloomade 
loomulikku häirimatut armumängu, teavad mis on ühinemise ülevus ja 
vastutusrikkus. Loom sigitab järglased ja hoolitseb nende eest niikaua, kuni 
nad on iseseisvaks eluks võimelised. Loomavanemad ei kohusta oma lapsi 
oma meele järgi käituma, sest nad on kõik vajaliku õigeks ajaks ära 
õpetanud. Edasi on igaühel oma tee ja oma vastutus. Süütunne ei vaeva 


neid. 


Emasloomal ja isasloomal on erinevad ülesanded. Mida kõrgema 
arengutasemega on loom, seda suurema vastutusega täidab isasloom oma 
rolli. Aga mida inimesed isaduse kohta ütlevad? Nad ütlevad, et isadus on 
sotsiaalne nähtus. Kuidas saab ühest väikesest poisist hea isa kasvada, kui 
tema isa peetakse ainult nähtuseks? See on sama kui tühjaks kohaks elus. 
Ainult tema seemnekene, millest taim võrsub, märgib ta olemasolu. Selline 
kõrgel teaduslikul tasandil kujundatud seisukoht hävitaks isaduse, kui 
mehed sellise teadusega päri oleksid. Õnneks ei ole. Aga tema seemnekene 
on ta Õnn ja Õnnetus. 


Hirmunud mehed kui isad on solvatud. Solvunud inimene võib oma 
solvumise viha välja elada või endasse sulgeda, aga üks on kindel: seda 
head, mida ta enne solvumist oli valmis jagama, ta enam ei jaga. Meeste 
abitus pääseda naiste üldlevinud suhtumisest meessoosse teeb nende 
eesnäärme haigeks. Mehe eesnääre vastab naise emakale. Eesnääre on 
isaduse organ. Mees, kes ei saa oma parimat anda, muutub oma abituses 
kurvaks enesehaletse jaks ja saab endale eesnäärme kasvaja. 


Mehed tahavad õpetada ja neil on, mida oma või võõrastele lastele 
öelda. Elu materiaalsete tarkuste teadasaamine kergendaks iga inimese elu. 
Aga naiste omamisinstinkt oma laste suhtes on nii suur, et nad peidavad 
lapsed isa eest oma selja taha ja arvavad, et on lastele head teinud. Ema, 
kes tahab olla oma lapsele kõige parem ema maailmas, ehitab ainuüksi 

sellise tahtmisega isa ja lapse vahele müüri. Selline naine ei märka meest, 
sest tal jätkub silmi ja kõrvu ainult lastele. 


Ema headust toonitavate pisikeste repliikide kogunemisega kujundab 
ema lapsele pildi, et ema on hea, aga isa on paha, ja laps hakkab isa 
kartma. Isa sõnale järgneb ema seelikusappa nutma jooksmine ja ema 
arvab, et isa lõi last. Hinn isa ees võib olla nii suur, et kui ema küsib: “Kas 
isa lõi sind?”, siis laps vastab jaatavalt, et teda isa juurde ei sunnitaks 
minema. Tegelikult on ema lapsele sõnad suhu pannud. Mõlema suhtumine 
isasse halveneb jätkuvalt ja mehe arukusel ei ole enam mõtet. Laps, kes tuli 
oma vanemate elu heaks tegema, saab oma vanemate lahutajaks. 


Mehe eesnäärme kasvaja on lohutamatu kurbus oma suutmatuse 
pärast olla hea isa. Kui see mees püüab oma naise ja lapse närvilisust 
riigivõimu puudustega või veel mõne välise pahategijaga õigustada, siis tal 
on kellele kokkuvarisemist soovida ja nii ta ei taipagi, miks ta ise 
eesnäärme vähiga kokku varises. Ka viha oma keha funktsioonide vastu, 
mis armastatud naisele haiget teevad, koguneb mehe eesnäärmesse. 


Naisi, kes abordi pärast meest ei süüdista, on vähe. Kui sellele 
süüdistamisele kaasnevad kättemaksumõitted, siis saab emakakael viga ja ei 
parane iseeneset. Aga kui naine leebub ja ei jää igaveseks ei iseennast ega 
meest seksuaalselt karistama, siis paraneb emakakaela rebend ära. 


Sama kehtib ka sünnitusaegsete mikro- ja makrorebendite kohta. 
Hinnukrambis naise emakakael võib olla puiselt venimatu. Tupp ja lahkliha 
samuti. Enesehaletsuse viha nuhtleb ennast ja kõiki asjaosalisi. Meest 
kindlasti. Mida suurem on hirm, seda suurem on viha ja seda suurem on 


rebend. 


Kaugtaga järjeks on abordi- või sünnitusjärgne suhete jahenemine. 
Mehele tundub naise keeldumine seksist seksuaalse kättemaksuna. Naine 
tunneb, et mees ei armasta teda ja et tema ei saa armastuseta anduda. 
Mõlemad suretavad oma annastust, sest kumbki ei oska oma vigu paran- 
dada. Naine ei mõista meest, mees ei mõista naist, hiljem tekib juba 
tahtmatus mõista. Mõlemad ootavad, et olukord paraneks. Ei ole sugugi 
haruldane, et noor abielupaar elab kuid või aastaid seksimata, justkui 


teineteise vastupidavust proovile pannes. 


Vaikiv kättemaks on väga valus kättemaks. Süüdlast pole, aga süüd- 
lane peab olema. Kuna mehe seksuaalfunktsioon ütleb enne üles, siis ajab 
hirm meest väljapääsu otsima. Kes leiab teised naised, kes sukeldub 
meelelahutustesse. Paljud leiavad oma lohutamatuses alkoholi. Paljud 
sukelduvad töösse ja muud enam ei näe. Nad püüavad vähemalt raha 

teenimise või tööde ärategemise kaudu pere armastust ära teenida. Aga 
võib-olla püüavad seda liiga agaralt ja tagajärjeks on laste ema juurest ära 
meelitamine näiteks rahaga. Märkamatult kujuneb ilusast paljulubavast 
meelitamisest inetu kättemaks naisele, kes on haiget teinud. Lapse kanna- 
tused tulevad ilmseks hiljem, võib-olla alles siis, kui ta hakkab ise 
vanematele kätte maksma. Vanemad, kelle hinges elab soov teisele kätte 
maksta, saavad elus ka laste läbi kindlasti palju valu ja vaeva tunda. 


Nimetasin ka fupepõletike järgselt tekkinud haavandit. Põletik on 
alandatu viha. Käesoleval ajal liialdatakse kõigega. Nii seksiga kui ka tema 
tagajärgede tõlgendusega. Tagajärjeks on naiste paaniline hirm suguhai- 
guste ees. Noortele ja kogenematutele naistele jääb mulje, et kõik mehed on 
sugunakkuses ja tahavad naisi nakatada. See alandab naisi. Tuletan meelde, 
et nii suur, kui on hirm, nii suur on tema varjus olev viha. Hirm tõmbab 
ligi seda, mida kardate ja viha materialiseerub haiguseks. Siis on naisel 
täielik õigus öelda, et ta tunne ei valetanud. 


Kõige suurem hirm on eluline naiivsus ehk täielik eluvõõras teadma- 
tus. Selle õnge lähevad nii neiud kui ka noormehed, kellele kodust ei ole 
seksuaalteadmisi antud. 


Aga millest tekivad noorte süütute tütarlaste ja vanade seksi ammu 
unustanud memmede günekoloogilised põletikud? Pidage meeles, et naine 
muudab ise oma halvustava suhtumisega meessoo ja seksuaalelu vastu enda 
kehas rahumeelselt elavad mikroobid patogeenseteks ehk haigusi tekita- 
vateks. Naine, kelle hinges on armastus, tõmbab endale ligi terve mehe. 
Aga naine, kelle hinges on hirm, et mind ei armastata, tõmbab kirgliku 
tahtmisega olla armastatud ligi enda jaoks nakkuslikke mikroobe kandva 
mehe. Mees ei tarvitse seda teadagi, sest haigus ei ole temal avaldunud ja 
võib-olla ei avaldu kunagi, sest ta ei tekita endale tühistest asjadest suuri 
probleeme. Võib-olla seksib see mees lühikese aja jooksul mitme naisega. 
Üks naine haigestub, teine ei haigestu. Võime pidada sellist meest kerge- 
meelseks ja südametuks, aga see muudab olukorra niimoodi mõtleja jaoks 
veel halvemaks. Enesehaletsus ei tee kunagi head. 


Kõige raskemaid tagajärgi toob kaasa sünnitava naise enesehaletsus. 
See tekitab sünnitustegevuse nõrkuse. Olen 20 aastat sünnitustegevuse 
nõrkuse käes vaevlevatele sünnita jatele kaasa tundnud ja iga kord, kui nad 
oma naiseks olemise õnnetuse üle soiguma hakkasid, tekkis mul õnnetuse 
eelaimdus. Püüdsin alati nende meeleolu tõsta ja neid vastupidises veenda. 
Kuigi mu veenmisoskus oli hea, siiski ei suutnud ma seda alati. Nüüd tean, 
et sünnitajale on vaja öelda: “Zase oma enesehaletsus lahti, see teeb sulle 
ja su lapsele praegu kõige rohkem halba! Palu oma lapse käest oma viga 

andeks.” Olen nii teinud ja näinud, et arukas naine reageerib praktiliselt 
momentaalselt. Paar minutit hiljem on aktiivne sünnitustegevus taastunud ja 
laps on samuti stressist vabanenud. See laps sünnib nii, nagu peab: lisaks 
tavalistele terve vastsündinu tunnustele kannab kohe kaela ja fikseerib kohe 
pilku. 

Suhtumine ellu määrab meie elu ja tervise. Rahulolematus hakkab 
vähenema, kui hakkate tahtma elu head ja halba mõista. 


Seega: rahulolematus on ellu normaalse suhtumise hävitaja: 


- Mida halvem on suhtumine majandusellu, seda haigem on 
keha alumine pool 


- Mida halvem on suhtumine emotsionaalsesse hingeellu, seda 
haigem on süda 


- Mida halvem on suhtumine vaimsusesse ja mõistusesse, seda 
haigem on aju 


Rahulolematus kujuneb alati süüdistamiseks. Süüdistamise omapära 
on otsatult rikkalik. Näiteks: jonnakas järeleandmatu süüdistamine; 
pirtsakas, turtsakas, kiuslik, õel, kättemaksuhimuline, pahasoovlik, 
provokatsiooniline, kriitiline hindamine; satiiriline, irooniline, pilaga, 
farsiga, naeruvääristav pingeritta panemine; alandav, halvav, hävitav 
ärapöördumine. Jne. Suhtumist väljendatakse kõrvulukustavast röökimi- 
sest kuni märkamatu vaikimiseni välja. 


See, kelles on süütunded ja kes kogub hirmust süüdi olla süütundeid 
endasse, sellest saab ühel kriitilisel hetkel süüdistaja. 


Naised hakkavad kõigepealt süüdistama teisi. 
Mehed hakkavad kõigepealt süüdistama iseennast. 
Hiljem osad vahetuvad. 


Kui keegi teist süüdistab, see tähendab kui ta oma viha välja paiskab, 
siis hakkab endal korraks kergem. Teine on ju süüdi. Tõe tunnetus on 
süüdistamise hetkel sõjaka võidurõõmu taga varjus. Hiljem tunneb enda 
õiguse ajaja, et koorem on südamele tagasi tulnud ja veel raskemaks 
muutunud. Enda tehtuks seda ei peeta, sest ei teata, et mida inimene teisele 
teeb, see tuleb talle endale topelt tagasi. Kui ruttu see toimub ehk millal 
inimene seda tunnetab, sõltub tema aktiivsusest. Kes hingeelu märguannete 
eest kiiretesse tegemistesse põgeneb, see ei tarvitsegi olulist muutust 
märgata, sest ta elab teisi süüdistades üha uuesti oma pingeid välja. Ise on 
kui orav rattas ja teised on kui patuoinad, kes talle ise sülle jooksevad. Eriti 

raske on tema laste elu, sest ta lastel ei ole sõnaõigust. Mõni inimene 
hakkab esimest korda mõtlema alles siis, kui süüdlane tema süüdistamisest 


looja karja läks. 


Seega: teiste süüdistamine on rõõm sellest, et enda hingeline solgiäm- 
ber sai teise kaela tühjendatud. Rõõmu teine ots on kurbus, seepärast 
järgneb sellisele alatule rõõmule kurbus. 


Süüdistuse võib otse näkku paisata või tagantselja keelt peksta. Mida 
suurem on hirm, et mind ei armastata, seda rohkem raiub süüdistaja oma 
õigust ja seda enam tegeleb ta keelepeksuga. Tema lootus, et vastane sellest 
teada ei saa, on tahtmine, et ta teada ei saaks ja rääkijasse halvasti ei 
suhtuks. Kahtlemine oma õiguses teeb “õiglase” seda ebakindlamaks, mida 
sõjakamalt ta oma õigust kaitseb. Mida targem selline “õiglane” on, seda 
kiiremini kummutab julge inimese loogiline või ratsionaalne materiaalne 


tõestus tema väite. 


Mõni tark inimene sööb oma öeldud sõnu kohe, kui vastaspool on oma 
vastuväite välja öelnud. Võib-olla olete isegi kogenud mõne suure suuga 
kõike-täpselt-teadva inimese imestamapanevalt kiiret seisukoha muutust, 
kui Te kindlameelselt vastupidi väidate. Ta soostub Teie jutuga momen- 
taalselt ja jätkab oma juttu, mis on Teie jutu loogiline jätk. Tunnete selgelt, 
et see ei ole aruka inimese järeleandmine vaid hirmunud rabeleja klee- 
pumine uue võimaluse külge. Võite imestada inimese naiivse häbematuse 
üle, aga tema jääb ikka õigeks. Ta ise ei saa sellest aru. Intelligentsuse ja 
konfliktist hoidumise nimel Te ei ütle: “Kuulge, Te rääkisite äsja risti 
vastupidist juttu, nüüd räägite minu arvamust minule, nagu see oleks Teie 
oma.” Kui julgem oleksite, siis ütleksitegi oma mõtte välja ja võib-olla ta 
oleks kunagi südamest tänulik, et teda nii õpetasite. Esialgu hinnatakse 
Teid kindlasti etiketi vastu eksinuks. Te teate, et see on inimene, kes otsib 
järjest targemate inimeste seltskonda ja saab samamoodi nende suu- 
voodriks. Tema sõnakus sõnakuse pärast on kõhedakstegev tühja tünni 
hääl, millel puudub oma seisukoht ja veendumus. 


Ise sellised inimesed seda ei mõista ja niikaua, kuni suhtlevad 
intelligentseks jääda soovivate inimestega, käivad nad mööda suletud ringi 
ja ei arene edasi. Aga kui mõni, kes peab tõde intelligentsist tähtsamaks, 
kõuekärgatusena talle koha kätte näitab, siis võib selline inimene end 
iseenda tõeliselt rajalt leida ja seal tulemusrikkalt sammuda. 


Õiguse jaluleseadjaid on väga erinevaid. Näiteks kohtute esmakordselt 
mõne inimesega, kes ütleb: “Ma tean Teid.” Te ei pea olema teada-tuntud 
inimene, aga tema ütleb viisakalt, et on Teist palju kuulnud. Ja kohe tungib 
ta Teile oma arvamusega peale: “Vabandage, aga ma ei ole Teiega nõus.” 

Olen ise sellistes situatsioonides olnud, aga veel rohkem olen pealt 
vaadanud-kuulanud, ilma et oleksin võinud vahele sekkuda - kahe väitluses 
on kolmas üleliigne. Õigusenõudjatele olen alailma sunnitud ütlema: 
“Kallis inimene! See on Teie rahulolematus, mis üle ääre voolab. Te ei tea 
teisest praktiliselt midagi ja võtate endale õiguse öelda, et tal pole õigus. 
Vabastage enda rahulolematus ja Te mõistatate, et selle koha peal oli tal 
seekord tõesti õigus, ainult Teie dissidentlus ei luba seda tunnistada. Aga 
tõest ei rääkinud Te seilel hetkel kumbki midagi. Mõlemal oli sellel hetkel 
vaid oma õigus. Selle asemel, et esmakordsel kohtumisel mitte millekski 
kohustava vestluse käigus teineteist igakülgselt tunnetada, et võib-olla 
sõbraks saada, tormasite nagu huligaan kõrvaltänavast ja lõite tutvuse 
loomise eesmärgil teisel nina kukla taha. Te olite vaimne huligaan, kes 
seda, mida vajas ja mille järgi tormas, enam ei saa. Tema pani end Teie 
eest lukku. Nüüd ongi Teil õigus öelda ja kõigile kuulutada, et ta on halb 
inimene. Te olete sääsest elevandi teinud - pisikese seiga ehk elu ühe tahu 
oskamatult tervikuks üldistanud. Temale olete natuke halba teinud, endale 
palju. See tähendab, et tema teadis midagi, mille pärast Teie hing Teid 
tema teele viis, aga see jäi Teil teadmata. ” 


Suhtumine maailma on iga inimese individuaalne oskus mõista elu. 
Mõistab see, kes iseennast mõistab. Kahjuks kiputakse ainult teisi nägema. 
Teisi on hea näha, ennast peab vaatama. Selle asemel, et peatuda, vaadata 
ja ennast tundma õppida, hakatakse ennast hoopis süüdistama. See kukub 
eriti hästi välja meestel. Neid, kes iseennast sõnades vannuvad ja neavad, 
on vähe. Neid, kes mokaotsast mürgise sõna lendu lasevad, on palju. Nad 
ei mõtle, et sellel hetkel nad vannuvad iseennast oma saamatuse pärast ja 
reostavad oma lümfi. Kõige rohkem on mehi, kes enda kohta halba rohkem 
mõtlevad kui ütlevad. Rahulolematu enesesüüdistamine jõuab kõige pare- 
mini kohale ja teeb oma ränga hävitustöö ära. Tulemuseks on haigus või 
õnnetus iseenda või teiste käe läbi. Haiguse tõsidus nullib mehe enesehin- 
nangut veelgi. Mis mees ma pärast selle haiguse põdemist enam olen, on 
tavaline arvamus, mis pidurdab või peatab paranemise. Selline mõte võib 
sõltumata haige soost olla talle saatuslik. Usk heasse annab elutahte — väe, 
mille abi tullakse välja kõige hullemast olukorrast. 


Inimesega, kes endaga rähul ei ole, ei ole rahul ka teised. Tões- 
tamisega, kiitmisega, veenmisega, noomimisega ehk jõuga eneseusku 
taastada ei saa. See peab olema iseenda vajadus. Kui miski inimese 
lootusetuse kriisist tagasi suudab tuua, siis on see raske haigus, millest 
paranemise järel inimene tunneb, et ta oleks nagu uuesti sündinud. Sageli 
on perekond enne tema rasket haigestumist temast ära pöördunud. Kõrvalt- 
vaatajad näevad asja välist külge ja süüdistavad perekonda südametuses. 


331 


Tegelikult on selline inimene oma hinge niisugust rahulolematuse soppa täis 
korjanud, et kiirgab seda lähedastele, kelle enese alalhoivinstinkt ütleb: 
mine ära, enne kui on hilja! 


Raske haigus sunnib eemalepagenuid appi tulema, aga see on 
sundimine pidurite kriginal — hirm jälle haiget saada teeb oma tööd. Kõik 
need energiad summeeruvad ja paranema hakkamise asemel haigus hoopis 
süveneb. Arstid on abitud ja süüdistavad võimaluste piiratust. Sugulased- 
tuttavad süüdistavad arste. Tegelikult süvenes haigus sellepärast, et haige 
süüdistab ennast nüüd ka selles, et teised peavad tema pärast muretsema, 
aega ja raha kulutama jne. Tema elutahe hääbub — süütunne on raske 
koormana hingel. Enesesüüdistamine ja -haletsemine hävitab südant, vere- 
varustus halveneb ja haigus süveneb. 


Kui Te haiget lähemalt tunnete ja teate, et ta ei talu liigset hoolitsust, 
siis võtke seda arvesse ka tema haigestumise puhul. See on tema hirmust, 
et mind ei armastata, kui ma teiste elu heaks ei tee, mis on kasvanud 
protestiks hoolitsuse vastu. Vabastage endast sama hirm ja Teie hoolitsus ei 
ole talle enam koonnav. Aga Teie ise tunnete, et ei pea ennast hoolitsema 
sundima. Haige hakkab paranema. 


Teadke, et tal on armastuse puudus. Saatke armastus sõnatult oma 
südamest tema südamesse voolama. Kujutage ette kuldset toru, mida mööda 
Teie armastus temani jõuab. Uskuge — ta jõuab ja teeb imet! Peaasi, kui 
liiga hiljaks ei jää. Kui tunded paranevad, siis taastub tahe elada. Paluge 
oma südames ta käest andeks, et varem ei ole seda kõike teha osanud. 
Andke endale endeks, et oskamatu olite. Paluge oma kehalt andeks, et oma 
kehale olete selle oskamatusega samuti halba teinud, sest kes ei oska 
hädasoli jale küsimata abi anda, see kannatab enda sisse kogunenud üleliigse 
armastuse käes. Süütunded sellepärast muutuvad enesesüüdistuseks, mille 
tagajärjel haigestute ise. Seepärast räägivad haiged sageli, et kui ise olin 
ühes haiglas, siis abikaasa sattus infarktiga teise haiglasse. 


Kõik füüsilised haigused tekivad materiaalse ehk majanduselu 
ületähtsustamisest. Elu materiaalse poole loomine on mehe osa elus. 
Seepärast hävitab enesesüüdistamine eriti meest. Pisiasjades enda süüdis- 
tamine kutsub esile pisikesed hädad. Aga põhimõttelistes ehk suurtes 
asjades enda süüdistamine kutsub esile suured hädad. Näiteks kui haiglas 
lamav mees, kellele haigus on andnud suurepärase võimaluse oma vigu 
mõista, hakkab ennast oma aususe pärast materdama ja võtab eeskujuks 
ebaausad, sest need teenisid rohkem, siis võib kergem haigus tüsistuda. 
Sagedasemaid selliseid eluohtlikke tüsistusi on südame, kopsu või aju 
trombemboolia. 

Põhimõtete sirgjoonelisusest ehk aususest räägib inimese sirge 
lülisammas. 


Põhimõtete kergust väljendab kerge lülisammas. 


Sulgege silmad ja koondage oma tähelepanu lülisambale. Tunnetage, 
kas ta on kõver ja raske või sirge ja raske. Võib-olla on kõver ja kerge. 
Mida see tähendab? Tähendab, et Te ei tee ebaaususest endale probleemi, 
sest mõistate valeliku jutuvada taga seda, mida vajate. 


Kui mees on meheks olemise nimel raskusi pidevalt enda kukile 
kuhjanud ja hingerahu nimel konfliktsituatsioonides mänginud lööke enda 
peale võtvat puhvrit, siis ühel hetkel saab taluvuse piir ületatud. Lülisam- 
mas vajub raskelt kokku või kõveraks. Sulgub lülisambas asuv peaener- 
giakanal ja tekib eluohtlik seisund. Naisel, kes elu materiaalse poole 
ükskõik missugusel põhjusel enda kanda võtab, võib juhtuda sama lugu. Ta 
ei oska näha, et on väga meheks muutunud, aga kui mõni mees seda ütleb, 
siis võib solvumine kesta elu lõpuni. 


Kui mees ka siis iseennast põhimõtteliselt meheks ei pea ja surma 
sellisest elust etemaks peab, siis võib väga kiirelt tekkida lülisambas luukoe 
häving. Paranema hakkav mees ajab end haigevoodist jalule, sunnib ennast 
tõusma, aga kukub vastu ootusi kokku ja lahkub siitilmast. Keegi ei oska 
näha, et vastavalt tema mõttelaadile vajusid ta hõrenenud lülid niipalju 
kokku, et tekkis peaenergiakanali sulgus. 


Seepärast on vajalik raskete lamavate haigete lülisamba piken- 
damine, isegi kui nad on teadvuseta. Rahulik tõusva pingega venitamine 
jalgadest ja kaela venitamine haardega lõualuude alt avab energiavoolu, mis 
omakorda võimaldab taastuda vere- ja lümfiringel. Seejuures on tähtis, et 
jalakannad oleksid ühel tasapinnal, sest nii on vaagen otse ja lülidki saavad 
otse olla. Vaagna asendit saab kontrollida puusanukkide järgi. Kui läbi 
kõhukatete tundaolevad vaagnaluude eesmised nukid paiknevad teineteise 
suhtes sümmeetriliselt ja kandade suhtes horisontaalselt, siis on kehal 
kergem sirge olla. Kui inimene on spastiline, siis on tähtsam vaagna asend 
korrigeerida ehk puusanukkide horisontaalsus taastada. Kannad paigaldu- 
vad ise hiljem. Madal peaalune ja väike kaela toetav ning venitav rull kaela 
all parandavad pea verevarustust. Kui keha tahab venitamise suunas järele 
lohiseda, siis peab keegi seda takistama. Nii suureneb venitamise efekt 
veelgi. 


Skeleti sümmeetria jälgimine ning asümmeetriailmingute tekkel 
nende kõrvaldamine on tähtis igale inimesele. Sümmeetria tähendab, et 
inimene on tasakaalus ehk terve. 

Kuidas tasakaalu tagada? Küllap vastate, et kes on hingeliselt 
tasakaalus, see on ka füüsiliselt samasugune. Nii see tõesti on. Ainult et ka 
vaoshoitud inimesed peavad end tasakaalukateks, ometi on nad haiged. 
Keha näitab haigusega, et inimene on enesehinnangus eksinud. Seepärast 
on vaja oma kehale iga päev tähelepanu pöörata. Kes tegelevad aktiivse 
kehalise treeninguga, nendele ei jää oma keha suur asümmeetria märka- 
matuks. Probleem on nendega, kes hommikuvõimlenmist, sporti ja tant- 
simist tähtsaks ei pea. Keha kontrollimise võimalusi on mitmeid. 


Näiteks kõnnite mööda tänavat ja Teile tuleb meelde, et olete oma 
keha unarusse jätnud. Kasutage oma minek kasulikult ära ja tunnetage 
minnes, kas kuskil on pinge või raskustunne. Võrrelge keha kahte poolt. 
Kas vasaku jalaga teete samasuguse sammu kui paremaga? Mis tunne on 
labajalgades? Kas toetute ühtlaselt mõlemale kannale või ei? Kas toetute 
ühtlaselt kannale ja päkale või peab üks nendest ülepinge käes kannatama? 
Kas jalanõud on mõlemale jalale ühtlaselt head? Ärge süüdistage jala- 
nõusid, nad väljendavad Teie igapäevaprobleemide iseärasusi. Kõndige 
edasi ja tunnetage oma jalgade pikkust. Kui tunnete, et üks jalg oleks nagu 
lühem, siis järelikult on puus vajunud allapoole ja ta vajab tõstmist. 
Pingutage mõttes oma lihaseid nii, et puus tõusma hakkab ja jälgige 
tunnetuse muutust kogu jalas. 


Allavajunud vasak puus tähendab, et olete mehelikesse ideelistesse 
majandusprobleemidesse halvustavalt suhtunud. Parem puus räägib seda 
naispoole suhtes. Puusa tõstmine tähendab, et heastate oma halba. Rõhutan: 
kujutage ette, kuidas Te mõttes tõstate puusa nii, et ta tõusma hakkab. Alles 
siis saate tunda, et vaevused vähenevad. 


Kõndige edasi ja tunnetage, kuidas tõstate lülisammast. Sirutute 
sabaotsast alates ja kuklamulguga lõpetades ning tunnete, kuidas keha 
muutub kergemaks, liikumine hõlpsamaks. Elurõõm hakkab tagasi tulema. 


Kui olete enesekontrolliga õlgadeni jõudnud ja käekott Teie tunnetust 
ei sega, siis võite hämmelduda. Võib tunduda, et üks õlg asub päris kaela 
kõrval, aga teine ripneb kehast hoopis kaugemal. Teate, et nii ei saa olla, 
aga tunnete, et nii on. Selline tunne ütleb, et ühelt poolt on Teie 
ülinõudlikkus kasuahnuse hirmupinges, teisel poolel täielikult lootusetult 
ripakil. 

Silmatorkavalt ilusa treenitud kehaga inimesi on palju, aga enamikul 
neist puudub kergus. On teatraalne enesenäitamine, puudub vabaduse 
kergus. Samuti on vabalt laiad õlad harv nähtus. Ülitreenitud muskulatuu- 
riga inimesi on seevastu järjest enam. Võib-olla olete märganud vigastatud 
õlavöötmega ja halvatud käega haigeid, kellel loogiliselt võttes peaksid õlg 

ja käsi lõdvalt rippuma, aga neil on vastupidi lühike ja kõrgele tõstetud õlg. 
See näitab, kuidas inimene ei oska oma älinõudlikkuse hirmupingest isegi 
siis vabaneda, kui keha selgelt näitab, et oma eluviise on vaja muuta. 
Saamahimu iseärasused määravad õlavõötme ja käte patoloogia iseära- 
sused. Parempoolse õla ja käe haigestumine näitab, et inimene tahab liiga 
palju saamise eesmärgil anda. Vasakpoolse õla ja käe haigestumine näitab, 
et inimene tahab liiga palju saada. Saada, et anda. Ta on armastuse 
ärateeni ja. 


Kui olete oma õlavöötme pinged vabamaks lasknud ja vastavalt 
oskusele tasakaalustanud, siis saate oma kaela sirutama hakata. Tunnetage 
oma kaela. Kael nagu kael ikka. Teistsugust Te ju ei teagi. Olete temaga 
harjunud ja ei tea paremat tahta niikaua, kuni ta haiget ei tee. Pinges kaela 
sirutamine on võimatu. Enne vajutate õlgu alla, kui kaela üles. Aga kui 
teadvustate, et hirm rahulolematuse ees kisub kaela lühikeseks, siis võite 
kohe kergendust tunda. Kõnnite ja naudite oma pikakskasvamist. Võimalik, 
et sirgute kuni 10 cm pikemaks. Mõõtke end huvi pärast. 


NÄIDE ELUST. 


Mõned aastad tagasi õpetasin ühte Rootsis elavat vanaprouat lülisam- 
mast tõstma. Ta vaevles aastaid niisuguste kõhukinnisuste käes, et talle 
tehti kaks korda nädalas õliklistiiri. Stressidest ei rääkinud ma talle midagi, 
sest ta ei oleks korraga paljut mõistnud. Alustasin tema jaoks mõistetava- 
mast. Seda, et energia mööda kokku ja kõveraks vajunud lülisamba-toru 
voolata ei saa, mõistis ta suurepäraselt. Kahe kuu möödudes saatis ta teate, 
et klistiire pole talle enam tehtud ja ta on 6 cm pikemaks kasvanud. Nii 
siiralt ja hoolega oli ta oma kallist keha aidata püüdnud. Ta mõtles, mõistis 
ja tegi kõike ilma, et oleks mu õpetust kordagi kahtluse alla seadnud. Ta 
uskus, seepärast keha kuuletus talle. Kapitalistid teavad oma keha väärtust 
ja selle rikkimineku kallist hinda. 


Edasi tunnetage pead. Kui teate, et peas võib tunnetada eraldi vasakut 
ja paremat poolt, ees- ja tagapoolt, jne. siis õpite järeldusi tegema. Pea 
<udesid võib detailideni tunnetama ja eristama õppida. Kõik, mis surub, 
<isub, painab, vaevab, piinab, tirib, vajutab maadligi, see on suruv, 
<iskuv, painav, piinav, tiriv, vajutav alandumine, mis ootab ülendumist ehk 
vabanemist. Küllap teate oma pea iseärasusi, mis väliselt silma torkavad 
või haiget teevad. Kui teate, et need probleemid saavad alguse I-IV 
kaelalüli pingest, kangusest või jäikusest ja need omakorda on tingitud 

hirmust, et mind ei armastata, siis saate hirmu vabanemise abil oma pea ja 
näo korrapära taastada. Enne tunnetage ja muutke tunnetust, alles siis 
vaadake peeglisse. Kui teate veel, et kõik need stressid on hirmunud 
inimese saamahimust, mida väljendab ülinõudlikkus, siis on veel kergem 
peavalu põh just mõista. Küllap märkate, kuidas otsmiku kortsud siledamaks 
ja kulmukaared sümmeetrilisemaks muutuvad, silmad säravamaks ja 
põsepuna loomulikumaks läheb. Suunurgad ei vaju enam virilalt alla ja 
lõualott on ise enda vabal tahtel ära kadunud. Teil on hea meel. 


Kui Te niimoodi järjest väärikamaks saades lähete, siis tunnetage veel 
ühte tähtsat asja: kas vasak ja parem pool lähevad kui sõbrad teineteise 
kõrval või trügib üks pool teisest ette. Kui vasak puus on eespool, siis see 
tähendab, et peate elu materiaalse poole arendamist esmatähtsaks ja kiirus- 
tate sellega. Aga kui sealjuures vasak puus on allpool ja vasak jalg tundub 
lühem, siis olete meespoolest halval arvamusel. Mida see kokku tähendab? 
Tähendab, et annate meespoolele piitsa vaatamata sellele, et peate mehi 
kehvaks. Kuidas saavad Teie majandusasjad sel juhul ülesmäge minna? 


Kui allavajunud vasakut puusa kompenseerib tema ettepoole hoidu- 
mine, siis see tähendab, et Te kompenseerite oma majanduslikku langust 
jooksmiste ja rabelemistega. Õigem oleks öelda, et Te rahustate ja õigustate 
ennast oma jooksmistega. Aga kui allpool asuv vasak puus hakkab 
tahapoole hoiduma, siis on jõud otsas, sest olete jooksmise mõttetusest 
väsinud. Vajate ülendumist, mida keegi teine peale iseenda Teile anda ei 


saa. 


Kui vasak puus on paremast kõrgemal, siis olete majanduslikult 
kindlameelsem ja meessoo tegemistesse paremini suhtuv. Aga kui kõrgem 
vasak puus ka ettepoole trügib, siis elate materiaalsust ja tema kiiret 
arengut kõige tähtsamaks pidades. Võite end vaimseks tituleerida, sest 
sisetunne ütleb, et Te vajate vaimsust rohkem kui midagi muud, aga ometi 
olete liiga materiaalne. Tasakaal on täiuslikkus, mis laseb vaimul tõeselt 
areneda. Hing ütleb õigesti, et vajate üle kõige vaimsust. Ta õpetab, et Teil 
tuleb naispoolt ülendada (üles tõsta) ja arendada (ettepoole viia). Hingeline 
tasakaal tagab füüsilise tasakaalu. Nemad kokku võimaldavad vaimu vaba 
arengu. Vaim on niigi ülendatus, teda on vaja arendada. 


Ma ei hakka naispoole ehk parema kehapoole analoogiat eraldi välja 
kirjutama. Loogiline mõttearendus jäägu Teie teha, kui Te seda vajate. 
Rõhutan vaid, et tervikus peavad naine ja mees olema võrdsed, aga neil on 
kummalgi oma kindel koht. See, et mees peab füüsilisel tasandil olema 
esimene ja naine peab hingelisel tasandil olema esimene, ei ole ebavõrd- 

sus. See on just nimelt võrdsus. Mõlemal on õigus ja kohustus olla oma 
soorollis, 


V tšakra keskne organ on kilpnääre - suhtlemise organ. Ta on 
organ, mis kõige rohkem rahulolematust endasse kogub. Tal on kaks 
võimalust: kas vajuda koorma all kokku või hakata oma õiguste eest 
võitlema. Kilpnääre on suhtumise organ. Meie elu kvaliteet sõltub 
sellest, kuidas me ellu suhtume. 


Koorma all vajuvad kokku need, kellel on suur süütunne, millest tekib 
õigusetus oma suud lahti teha, et ennast kaitsta või oma arvamust öelda. 
Süütunnetest koormatud ja maadligi surutud inimesed saavad endale 
kilpnäärme alatalitluse. See on samaaegselt kõikide organite ja kudede 
töövõime alanemine, sest kilpnääre on keha kõikide organite ja kudede 
omavahelise suhtlemise korraldaja. Keda selline abitus kurvastab, see kas 
nutab oma rahulolematuse käes kannatamise vaeva välja või sulgub endasse 
ja saab endale kilpnäärme tsüsti. Kui ta on sõltuv paljudest erinevatest 
rahulolematutest inimestest, siis tal tekivad tsüstid. 


Aine, millest elu on üles ehitatud, on armastusenergia. Aineva- 
hetus peaks olema selle energia vahetus ehk andmine vastavalt va- 
Jadusele. Kui on armastussuhted, siis on andja vajadus anda samaväärne 
saaja vajadusega saada. Kahjuks käib andmine tavaliselt vastavalt äratee- 
nimisele. Seega armastusenergia voolu keha erinevate osade vahel kor- 
raldab kilpnääre. Tema töö takistajateks saavad olla ainult hirmud, mis 
kutsuvad esile tingimise: “Kas on vaja? Miks on vaja? Võib-olla pole vaja? 
Kuidas on vaja? Võib-olla pole praegu vaja? Võib-olla saab vähemaga 
hakkama?” Jne. Vaba tingimusteta armastus ongi hävinenud. 


Kilpnäärme väljakujunenud alatalitlusele eelneb tavaliselt struuma 
ehk kilpnäärme suurenemine kui alatalitluse kompenseerimise püüd. See 
on seda enam nähtav, mida rohkem inimene peab oma välimust tähtsaks. 
Keha püüab inetule paisunud kaelale tähelepanu juhtides inimest iseendaga 
tegelema panna. Oleme ju harjunud, et nähtavalt haige inimene saab 
tähelepanu, hoolitsemise, hellitamise, arvestamise osaliseks. Hingeliselt 
igatseb seda iga inimene. Kahjuks ei ole eluraskustes nüristunud inimesel 
teise jaoks, isegi oma lapse jaoks, ei hellust ega aega hellitada. Tal pole 
seda endalegi. See laps, kes seda teab ja surmtõsiselt sellega arvestab, selle 
kilpnääre kasvab sissepoole, tekitades pidevalt suureneva lämbumistunde, 
mida astma ravimid ei vähenda. 


Kõik suurenemised tähendavad kurbuse kasvu. Kes nutta ei taha, aga 
oma rahulolematuse käes kannatamise kurvastavat olukorda näidata 

tahavad, nende kilpnäärme suurenemine on väljanähtav. Kes oma halet- 
susväärset olukorda mingil tingimusel näidata ei taha, selle kilpnääre peitub 
rinnakuluu taha. Selline inimene lakkab ükskõik kelle või mille pärast 
väljendatud rahulolematust talumast, sest see kägistab teda. Ta hakkab oma 
talumatust raevunud vihana välja elama. 


Kilpnääre suureneb, et koguda endasse rohkem joodi — väärikat 
suhtlemist toetavat mineraali, et inimene suudaks, vaatamata välisele 
alandavale pressingule, iseendaks jääda. Joodi võib suures hõõtsikus olla 
rohkem kui vaja, aga mida suuremaks kasvab süütunne oma madaluse 
pärast, seda enam ta sinna passiivselt jääb. Meditsiiniliselt analüüsitakse 
bioloogiliselt aktiivseid aineid. Sageli on analüüsid täiesti korras, aga 
inimene tunneb end üha halvemini. See tähendab, et passiivselt sisse 
kogunenud ained saastavad, mürgitavad keha. 


Alaväärsuskompleksi tekkides ja kriitilisele tasandile kasvades läheb 
struuma ehk kilpnäärme kompensatoome suurenemine üle alatalitluseks. 
Meditsiiniliselt ravitakse mõlemat joodi või joodipreparaatide manus- 
tamisega. Tõhus vahend, mis aastakümneid tegi imet, on nüüd oma 
efektiivsust järjest enam kaotamas, sest ükski mineraal, vitamiin ega ravim 
ei võta ära inimese turjale kogunenud stressikoormat. Hirm rahulolematu 
ülinõudlikkuse ees teeb oma tööd. 


Kuna inimeseks olemine realiseerub mõtlemise abil, siis kilpnäärme 
alatalitlusega inimestel tekib mõtlemisvõime piiratus, nürinemine, alane- 
mine. Mõtlemine aeglustub — ta ei suuda oma plaane loogiliselt lõpuni 
mõelda, pea ei võta — väheneb õppetükkide omandamise võime, mälu 
väheneb - tekivad häirivad unustamised. Kõik mõtlemisvõime häired 
idioodistumiseni välja on kindlasti seotud ka kilpnäärmega ehk 
suhtlemisega. 


Laps, keda pidevalt kasvatatakse kindlas teadmises, et ta on kõige 
rumalam, et temast ei kasva nagunii õiget inimest, et ta ei kõlba kuhugi, et 
ta on oma lollustega teistele ristiks kaelas jne., võib jäädagi vaimselt 
alaarenenuks ilma, et tal mingit sünnipärast füüsilist puudujääki oleks. 
Tema vaimne potentsiaal jääb kasutamata. Vanemad, kasvatajad, edasi juba 
õpetajad, panevad talle oma suhtumisega kaane peale ja keegi ei taipa, et 
sellist last on vaja innustada. Temas on — nagu igaühes — positiivne pool, 
mis on rahulolematuse hirmuvangis. Tema avamine on suur töö. Seepärast 
innustatakse parem neid, kellest endale sära loodetakse, nägemata, et 
selline laps on niigi juba liiga upsakas. 


Laps, kelle protest alandamise vastu sunnib ise oma pead tõstma ja 
tõestama, et ta ei ole selline kui arvatakse, tasakaalustab kilpnäärme 

alatalitlust ületalitlusega. Võitlus alandamise vastu ülendumise eesmärgil 
tekitab ületalitluse ja võib pikki aastaid kompenseerida alatalitlust. See 
võitlus väljendub labiilses närvisüsteemis ehk ühest äärmusest teise hüp- 
lemises. See võib avalduda alles vananemise ootamatu äratundmise pe- 
rioodil, kui inimene avastab äkki oma töövõime languse. Lapsepõlves 
kogutud ja tänu tööle pikka aega varjus olnud stresside pinnal võib areneda 
seda kiirem nõdrameelsus, mida suurem on töövõime languse teadvus- 
tamise ahastus ehk mida rohkem selle inimese jaoks töö on olnud kõik. 
Inimene, kelle au ja uhkus on olnud töö, vajub sügavasse hingelisse 
alandusse, kui tema tööd enam ei vajata — ja tema mõistus lakkab 
töötamast. Mida kiiremini suudate depressiooni vajunud vanale inimesele 
huvitava tegevuse leida, seda kiiremini likvideerite potentsiaalse inimeseks 
olemise krahhi ja seda kergem on hiljem Teil endal. Pidage enda jaoks 
meeles, et oskus igas olukorras iseendaks jääda ja muutunud olukordades 
end uuesti leida on vaja noores eas omandada, siis olete vanaduse vastu 
kindlustatud. Ärge õelge, et Teiega ei saa sellist äpardust juhtuda. 


Teine osa rahulolematuse käes kannatajatest on need, kes hakkavad 
oma õiguste eest võitlema. Inimesi, kes iga pisimagi ülekohtu pärast suu 
lahti teevad, nimetatakse otsekohesteks. Nende stressitaluvuse kriitiline piir 
on madal ja nende hing ütleb, et seda tõsta on ohtlik. Ideaalinimesi on 
vähe, seega ka otsekohesed inimesed on hirmunud inimesed, kes tõmbavad 
sageli halba oma informatsioonivälja, aga elavad selle oma protestiga 
vähemasti iseendast välja. Väljaelamise hetkel on nad rahul, sest nende 
protesti hea pool korraldas midagi ära. Nende peale ei saa seepärast pikalt 
vihane olla. Siiralt otsekoheste inimeste kilpnääre on terve. Kahjuks ei ole 
sõnakus sugugi mitte siira otsekohesuse tunnus. Sageli on see tahtmine olla 


teistest parem. 


Kui laps on siiras ning tema puhtust ja avameelsust hakatakse hurju- 
tama, noomima, häbistama ehk alla suruma, siis ta hakkab protestima. 
Mida enam ta täiskasvanute suurt ja õelat rahulolematust kuuleb ja mida 
enam need täiskasvanud tema väikest õeluseta avameelsust pahaks 
nimetavad, seda enam kogub ta teiste õelust endasse, sest kardab avalikult 
käsu vastu hakata. Ta hakkab sisemiselt käsu vastu võitlema. Varem või 
hiljem tekib sellisel puhul kilpnäärme ületalitlus ehk türeotoksikoos, mis 
võib eluohtlikuks haiguseks muutuda. Hirm õeluse ees ja viha õeluse vastu 
võitlevad tema sees, aga keha hävineb. Vihane olek ja mürgised sõnad 
hakkavad tahes-tahtmata temast välja tulema ja teisi salvama. Mida mür- 
gisemad ehk õelamad on inimese mõtted ja sõnad, seda raskem on selle 
inimese türeotoksikoos. Ta on ohver, kes paneb teised kannatama. Selline 
on alateadlik või teadlik kättemaks, mis tõmbab tigi kirurgilist vahele- 

segamist. Ületalitlust allasuruvad ravimid nüristavad sellise inimese mõis- 
tust. Tema vaimne tase langeb paratamatult. Aga kui ta muutub 
kangekaelseks ja sõjakaks oma õiguse tagaajajaks, siis tema vaimne areng 
peatub täielikult. Tema areng jätkub vaid füüsiliste kannatuste abil. 

Kuna kilpnääre mängib olulist rolli meie elus ja tervises, siis annan 
võrdlevalt nii ala- kui ka ületalitluse tunnused. 


ALATALITLUS ÜLETALITLUS 
loidus, ükskõiksus, tahtmine üksi olla agarus, tegutsemisva jadus, seltskonnavajadus 


kiire väsimine ebaloogiline reipus 


passiivsus ühiskondliku elu vastu | aktiivne õiguste jaluleseadmise tarve 


unisus, tahtmine palju magada unetus või painavad unenäod 
aeglane nii mõtlemises kui tegutsemises kõikjal ja alati kiirusta ja 


SUUUDACUS NULTA pidev nutuvalmidus, sage nutmine 


külmakartlikkus kuumatunne, kehatemperatuuri 
pidev kõrgenemine 


küünte paksenemine ja murdumine õhukesed elastsed küüned 


juuste väljalangus | juuste kiirenenud vahetumine 


näo turse — pundumine 


äälepaelte tursest kärisev hääl, norskamine | kõlav vinguv hääl 


keele tursest halb diktsioon kiirustanisest raskesti jälgitav kõne 
intellekti langus näiline intellekti tõus, mis viib eneseülistusse 


sõnavähesus, piin rääkida sõnaohtrus, rõöm rääkida 
aeglane pulss südarne pekslemine 


madal vererõhk kõrge arteriaalne vererõhk 


ainevahetuse üldine aeglustumine ainevahetuse üldine kiirenemine 


teravnenud näojooned 


kasvu kiirenemine 


kasvu pidurdumine 

kehakaalu tõus, adipoossus kehakaalu langus, kõhnumine T 
näiline rahulikus i kiirustamine käte värinal OT 
kõhukinnisus | kõhulahtisus 2 


kn 


kõhu puhitus - meteorism ] aktiivne haisvate kõhugaaside eraldumine = 


süüdistamiste ligitõmbamine hirmutamiste ligitõmbamine 

Mida suuremaks kasvavad stressid, seda teravamalt silmatorkavamaks 
kasvavad neid stresse väljendavad tunnused, et inimene, kes väikesest 
märguandest õppida ei osanud, suurest mööda ei saaks vaadata. 


Mida enam Te oma emotsioonidega äärnusse kaldute, seda enam 
saate endale kõik ühele või teisele äärmusele omased tunnused. See 
tähendab, et üksikud sümptomid summeeruvad sümptomkompleksiks ehk 
haiguseks, mille alusel arstil on väga kerge Teile diagnoosi panna. 


Kui tahate end aidata, siis vabastage oma hirmu süüdi olla — ja 
alatalitlusele omased tunnused saavad hakata vähenema. Kui vabastate oma 
sõjakat protesti, siis saavad vabaneda ületalitlusele omased tunnused. Mida 
enam suudate pühenduda endale, seda kiiremini saate tulemuse, sest Te ei 
kogu igapäevastest ebameeldivustest vabanenud stresside asemele uusi. Et 
see kergemini teostuks, selleks vabastage iga päev oma hirmu, et mind ei 
armastata, ja hirmu üksi olla. Siis avastate üllatudes, et mida rohkem üksi 
olete, seda rohkem üks olete. Painav üksiolemise tunne asendub märka- 
matult inimkonnaga üks-oleku tundega. Alles siis, kui Te sinnamaani 
olete jõudnud, mõistate, kui väga Te seda vajasite. 


Nii kilpnäärme alatalitluse kui ka ületalitluse puhul on kehas joodi- 
puudus — see tähendab: normaalse suhtlemise puudus, hingelise tasakaalu 
puudus. Meeleparanduse abil saavutatud tasakaal on aluseks füüsilise keha 
normaalsele joodi omastamisele maast, veest ja õhust ehk toidust, joogist ja 
vabadusest. 


Eluga mitte hakkamasaamise ja ellu halvasti suhtumise üheks väljen- 
dajaks on halvatus. Halvatusega haiged on õeluse ohvrid. Kes õelust 
kardab, see võtab teiste õeluse endasse ja ongi ise õelaks muutunud. Algul 
natuke, hiljem üha rohkem. Niikaua, kuni ta õelust teistele välja ei ela, on 
ta enda vastu õel. Ta võib mitte õelutseda, aga õeluse mürk teeb, nagu tuli 
tuha all, oma hävitustööd. Selliselt kogunev mürk sunnib seda inimest 
tegutsema, et iseendaga mitte üksi jääda. Hirm halb olla paneb jooksma. 


Õeluse mürk, mis ajus ja südames teatud kontsentratsioonini kuhjub, 
tekitab halvatuse. Südame mürgitamine ehk armastamisoskuse kriitiline 
salvamine halvab südame ja paneb südame seisma. Seda halvatust 
nimetatakse surmaks. 


Inimese mõistuseomaduste väljanaermine tekitab aju töö hal- 
vamise. Aju on tsentraalne organ, mis juhib perifeeria tööd. Kui last 
tõgatakse, pilatakse, välja naerdakse, siis — kui sellel suhtumisel on 
heatahtlik toon - siis lapse mõistuse töö aeglustub varjatult. Tihti on näha, 
kuidas vanemad oma last täiskasvanute vaimukustega tahtlikult proovile 

panevad, et siis teised näeksid kui terase mõistusega on laps. Laps pingutab 
kõigest väest, et mitte häbisse jääda. Ühel hetkel ta enam ei suuda. Terase 


mõistusega lapsest on saanud hüsteerik. 


Tuletan siinkohas meelde, et kui inimeses elab hirn, et mind sellisena 
kui ma olen, ei armastata, siis ta püüab hea olla. Välisest hea olemisest ja 
meeldida tahtmisest hingelist rahulolu ei tule. See teeb inimese abituks. 
Abitusest tekib kurbus. Väljaelamata kurbus tekitab enesehaletsuse. Välja- 
elamata enesehaletsus tekitab raevu, mis omakorda läheb üle hüsteeriaks. 
Igasugune väljaelamatus ehk vaoshoitus on hirrn, et mind ei annastata, kui 
ma oma halba meeleolu näitan. 

Kui lapse mõistust lollitatakse, nöögitakse, tänitatakse, pilatakse, 
ironiseeritakse, provotseeritakse kärsitust kiirustamisest sündinud vihaga, 
siis tekib viha iseärasustele vastav aju haigus, mis halvab vähemal või 
suuremal määral mõtlemisvõime. 

Öeldakse, et kelle pea ei jaga, selle jalad peavad jagama. Nii ongi. 
Mõistuse piiratuse suurenemisega kiireneb jalgade töö, kuni ühel päeval 
tundub selline rabelemine arulagedusena. Vaoshoitud vihkamine mõttetu 
jooksmise vastu murdub välja äkkvihana ja keha lakkab jooksmast. Insuldist 
halvatud keha annab inimesele võimaluse oma vigade üle järele mõelda. 
Selline insult võib teha inimese aastakümneteks liikumisvõimetuks. 


Mida suurem on lapse kannatlikkus ehk tahtmine hea olla, seda kauem 
cn ta näiliselt terve. Niikaua, kuni üks inimene tegutsemiste kaudu 
armastust ära teenides vähegi loodab, et ta ei ole nii rumal kui arvatakse, 
peab ta aju vastu. Tema rumalust ei peeta haiguseks. Aga kui ta on oma 
kirnmu rumalaks jäämise või rumalaks olemise ees kasvatanud suuremaks 
jalgusest tema olla, tekib haigus, mis röövib mõistuse. Mõistuseta inimene 
ongi loom. Selline haige ei ela lakkamatu hea hoolitsuseta pikalt. 


Insuldi tekkeks on kaks võimalust: 
- aju veresoon lõhkeb 
- aju veresoon sulgub. 
Mõlema puhul jäävad ajurakud vereta ehk armastuseta ja hävinevad. 
A ju veresoon lõhkeb, kui inimest haarab äkkviha ja raevunud tahtmine 
teda lolliks pidajale kätte maksta. See tähendab, et armastus, mis on vihaks 
muutunud, paiskub piiridest ehk veresoonest välja. Selleks lollitajaks võib 
olla teine inimene, inimesed, olukord, riik, jne. Kuna raevunud inimesel 


puudub mõtlemisvõime, siis peab veresoon lõhkema, et sellest inimesest ei 
saaks kurjategijat. Kui tema lähedal juhtuks olema inimene, kes vääriks 

verist kannatust, siis olukord kujuneks nii, et ta valaks oma viha sellele 
välja. Tal ei tekiks insulti, aga ta saaks karmavõla lunastamise asemel 


karmavõla suuremaks kasvatamise. 


A ju veresoon sulgub, kui alaväärsuskompleksi küüsis vaevlev inimene 
on kaotanud lootuse tõestada, et ta ei ole selline, kui teised arvavad. See on 
eneseväärikuse täieliku kaotuse hetk, mis murrab inimese täielikult. Kelles 
on natukenegi veel eneseusaldust nii, et ta oma peaga mõelda suudab, s2e 
iseennast ei kaota. Veresoone sulgumine tähendab, et inimene on matnud 
liiga palju endasse. 


Insult tuleb kui abiline, varjamaks inimese varjatud suutmatuse ja 
murdunud tahte päevavalgele ilmumist. Insuldi raskusest ja asukohast 
sõltub mõistuse ja liikumisvõime kadumine. Kellel mõistus on säilunud, 
aga süütunded oma jäämise pärast veelgi viletsamaks, veelgi saamatumaks 
suurenevad, see terveks ei saa. Aga kes tunneb rõõmu, et haigus päästis 
teda alandavast olukorrast, see hakkab paranema. 


Elutahte iseärasused määravad tervenemise iseärasused. Kes tr- 
munud inimese silmakir jalikkusega räägib, et tahab täiesti terveks saada, 
aga ise tahab ainult nii terveks saada, et iseenda eest hoolitseda saab, see 
saabki ainult iseenda eest hoolitsejaks. Hirm uuesti töösse uppuda või 
sattuda analoogsesse raskusesse, mis enne haigust oli, ei lase täielikult 


paraneda. 


Kokkuvõtteks: kui tahate insulti vältida, siis vabastage hirm õela 
rahulolematuse ees. Siis ei õelutseta Teie kallal ja Teie ei hakka õelutsema 
teiste kallal. Teie suurepärane aju töötab õigesti. Te olete endaga rahul ja 
ei taha teistest parem olla. 


Kilpnäärmesse koguneb see raev, mida saab ainult suu kaudu väljen- 
dada. See on sõnaline ja hääleline ütlemine, karjumine, kiljumine, 
röökimine, jonnimine, pirtsutamine, turtsumine, salvamine, sülgamine, 
jne. Sõnalise raevu väljapaiskumise vaoshoidmine tähendab samasuure 
raevu-energia paiskumist kilpnäärmesse. Parem paisake see vabadusse. Siis 
saate ise terveks. 


See raev, mida ainult keha kaudu välja elada saaks, kogunzb 
sapipõide. See on miimikaga, zestidega, rabelemisega, trampimisega, 
tõmblemisega, peksmisega, lõhkumisega, kaklemisega jms. välja elatav 
raev, mille vangitsemine teeb sapipõie haigeks. 


Primitiivne inimene meie sees tahaks raevu välja elada. Intelligentne 
inimene meie sees keelab seda. Ta otsib ja provotseerib selleks teisi 
võimalusi, et süü juhtunu pärast kellegi teise kaela ajada. Või mõtleb välja 

mingi muu võimaluse raevu väljatulemiseks, aga paneb sellele teise nime. 
Üks selline on metsikute tantsude tantsimine, mida primitiivne inimkond on 
alati vajanud ja mida maailma noorsugu vajab praegu eriti. Hingelises 
vangis olevad noored ei saa teisiti. Laskem neil ilma halvustava hin- 
damiseta trampida, siis on kõigil kergem. Vastasel juhul võib mõni vana 
inimene oma hurjutamisega või ainult halvustava pilguga enda peale 
tõmmata oma raevu väljamõirgava ja jalge alla trampiva tantsijate viha. 
Hiljem ei mõista keegi, miks selline agressiivsus tekkis. Sest keegi ei näe, 
et väljaelatav negatiivsus vajub maapinnale ja selline tantsimine on nagu 
iseenda solgiaugus trampimine nii, et solgilained üle pea kokku löövad. 
Ajab ju raevutsema, kui keegi seda märkab. Keegi ei taha määritud saada. 


Aga puhtaks saada ei oska. 


Aga kuidas lapsi aidata? 

Halvas meeleolus või haigele lapsele ei tohi öelda, et ta on halb. Seda 
ei tohi isegi mõelda. Keegi ei ole halb, aga igaühes on halba, mis tuli 
õpetama ja mis on vaja vabaks lasta, et ta heaks muutuks. Iga laps, kes 
juba rääkida oskab, saab sellisest lihtsast seletusest aru, kui see tuleb 
rääkijal heasoovlikult südamest. Kes rääkida ei oska, see saab veel 
paremini aru. Öelge lapsele: “Kallis laps! Anna mulle andeks, et ma ei 
esanud märgata, millal halb sinusse tuli, et sind õpetada. Ole pai, näita või 
ütle mulle, kus ta asub. Laseme ta vabadusse, et tal hea hakkaks. Ta tuli ju 
ainult meid õpetama, aga see, et me tema tulekut tähele ei pannud, on meie 
viga. Me parandame oma vea praegu ära. Palume selle halva käest andeks, 
et me enne ei osanud talle head teha ja anname andeks, et ta pidi jonnimise 
või haigusega meile märku andma. Vaata, sa kindlasti näed, kuidas ta heal 
meelel oma koju lendab. Räägi mulle, kuidas ta läheb. Mina ei oska seda 
näha, aga sinul on paremad silmad, seepärast sina näed.” 


Mida väiksem on laps, seda lihtsamalt õpetage. Jonnakale väikelapsele 
võib öelda: “Kuule! Jonn on sinu kõhtu tulnud. Laseme ta lahti, et ta saaks 
oma koju minna. Tal on seal hea mängida ja tududa. Vaata, jonn kuulis 
meie juttu. Kui tore, ta hakkabki minema! Ta ju teab kus tal hea on. 
Lehvitame talle järele! Jonn ei olnudki paha, eks ju? Ta lihtsalt käis meile 
näitamas, missugune ta oli.” Paar minutit mänglevat juttu - ja rahu on 
majas. Olete last aidanud paremaks saada. Ei öelnudki valusaid hingesööbi- 
vaid sõnu: “Miks sa nii halb oled!” Tuleb õppida lastega muinasjutuliselt 
rääkima. Nii õpite ka ise elu paremini mõistma. 


Uskuge, Teie laps või hoolealune õpib end pärast sellist mõistvat 
kohtlemist hüsteeriahoost või lihtsast haigusest edaspidigi imekiiresti ter- 
veks ravima. Ta ju tahab hea olla. Isegi väga raskete, võib-olla lootusetute 

haiguste puhul näete laste eriti arukat suhtumise muutust oma haigusesse ja 
tahet halvale head teha. Seda peaks iga täiskasvanu laste käest õppima. 


Aga kuidas aidata last, kes on kaugel ja kellega ei saa rääkida? 


NÄIDE ELUST. 


See lugu juhtus minuga mitu aastat tagasi, kui ma teadsin ainult seda, 
et stress, mis südant vaevama tuleb, tuleb halba ennustama. Ta on hoiatus, 
et inimene teaks ja ennast aitaks. Kui aitab, siis ennustus ei täitu. Nii saab 
igat ennustust olematuks teha. Alateadlikult tehaksegi. Mina tegin tead- 


likult. 


Oli pühapäeva hommik. Vaatasin, et kell on 10.00 ja tundsin samas 
ohutunnet. See oli nii tugev, et ma tundsin surma hingust. Kes on hädas? 
Kes vajab minu abi? Kelle hinge kutse ma ära tunnetasin? Ma ei teadnud 
siis veel, et naise eluliselt vajalik kohus on armastada kõigepealt oma 
meest, aga mõte mehele käis peast läbi. Tunnetasin: ei, teda ei ähvarda oht. 
Mõtlesin tütrele: ei, ka teda ei ähvarda oht. Tunnetasin teist tütart — tema! 
Tugev külmavärin läbistas mu keha ja ma teadsin kindlalt: minu last 
ähvardab hädaoht, mis võib surmaga lõppeda. 


Mida teha? Joosta Eesti teise otsa, et hoiatada ei tea mille eest ja ajada 
ta närvi, et ta oma hirmuga häda veel kiiremini kaela tõmbaks? Samal 
põhjusel ei olnud mõtet ka helistada ega kirjutada. Teadsin, et mina saan 
aidata, muidu poleks tema hing tulnud teadet tooma. Kui maailmas pole 
kedagi, kes aitab, siis ema on see, kes saab alati aidata. Emaarmastusel ei 
ole piire ja teda ei takista vahemaad ega vanglamüürid. Emal on vaja ainult 
tahta. “Ma pole ema, kui ma oma hingejõudu lapse päästmiseks kontsent- 
reerida ei suuda, ” ütlesin endale. 


Hakkasin mõttes rääkima: “Kallis ohutunne! Ma annan sulle andeks, 
et sa oled minusse tulnud, aga anna sina mulle andeks, et olen su endasse 
võtnud ja nii suureks kasvatanud, et surma hingust tunnen. Anna andeks, 
aga ma ei ole enne oma viga mõistnud. Olen hirmutamiste õhkkonnas 
kasvanud ja ei ole ka oma lapsi osanud muudmoodi õpetada kui hoiatades 
ja musti stsenaariume kirjeldades. Anna andeks, et olen sind iga korraga 
aina suuremaks kasvatanud ja oma laste kodust lahkumise järel enda 
hingerahu säästmiseks ka alla suruma hakanud. Alles nüüd saan oma 
oskamatusest aru. Anna andeks! Ma lasen su vabaks. Ma annan endale 
andeks, et olen nii rumal olnud. Kallis keha! Anna andeks, et olen oma 
pideva ohutunde kogumisega ja mõistlikuks inimeseks olemise tahtmisega su 
kannatama pannud. Ma tahan sind nüüd aidata. 

Kallis laps! Anna multe andeks, et ei ole sind osanud õigesti õpetada. 
Olen pahaaimamatult oma ohutunnet kasvatanud ja sina oled selle endale 
saanud, sest ka sina ei ole teisiti osanud. Olen sind õpetanud kartma, nagu 
minu ema mind õpetas. Aeg on edasi läinud, aga rumalus on suuremaks 
saanud. Anna andeks! Ma parandan oma vea.” 


Ma ei mäleta enam täpselt, mis ma kõik ta käest andeks palusin. Seda 
oli palju ja see tuli südamest, nii et ihukarvad olid püsti. Ohutunne kadus. 
Nii lihtsameelne ma ei olnud, et oleksin endale öelnud, et nüüd on kõik 
korras. Istusin ja ootasin. Veerand tunni pärast tuli sama tunne uuesti. 
Uuesti ja hullemini. Palusin andeks ja andsin andeks. Väga paljud ohutun- 
dega ja surmahirinuga seotud olukorrad tulid meelde. Rääkisin nad kõik 
vabaks. Ohutunne kadus ja tuli uuesti. Kadus ja tuli uuesti. Läks 15 
minutit, 10 minutit, 20 minutit, pool tundi — iga korraga muutus ta vaid 
teravamaks ja konkreetsemaks. Ajataju kadus. Jäi ainult armastuse võitlus 
surmaga. Ma ei tea, mitukümmend korda ma päeva jooksul alustasin ja 
lõpetasin. Aeg venis kui kummipael. Õhtul täpselt kell 19.00 palusin 
surmnalt andeks, et olin teda oma lapsele ligi tõmmanud ja tundsin, nagu 
meid ühendav kummipael oleks pooleks rebenenud. Imelik tühjus ja 
kukkumine vaakuumi oli märguandeks, et olen vajaliku ära teinud. 
Teadsin, et kui nüüd midagi juhtub, siis ei ole see enam kõige hullem. 

Uni oli rahulik, järelikult olin hingerahu väärt. Õhtul tütar helistas ja 
ütles: “Emm', ma kukkusin eksamil läbi.” — “Jumal tänatud!” hõikasin 
vastu. “Ema, ma kukkusin eksamil läbi! Kas sa ei kuulnud või?” karjus 
tema torusse. “Kuulsin küll. Laps, sa ei tea, mis sa võitsid, ” ütlesin. Paari 
päeva pärast tuli ta koju ja ütles: “Aga see auto, millega mina pidin eksami 
piduliku tähistamise peole sõitma, lendas teel üle katuse.” Olin oma lapse 
eksamil läbikukkumise hinnaga autoavariist päästnud. Mida paremat ma 
võisin tahta! Tänasin Jumalat. 

Nii saab iga ema juhtuda võivat lapse suurt häda väiksemaks teha. Ja 
ärge öelge, et ei suuda. Uskuge ja tehke, siis näete, et suutsite. Järgmine 


kord on juba hõlpsam. 
Iseenda leidmine 


On julge inimene, on hirmunud inimene. Miks ma ei kirjuta “arg” 
inimene? Sest hirmunud inimene, kes endale oma hirme tunnistab ja 


teadvustab, saab seeläbi julgemaks. 


346 


Aga hirmunud inimene, kes oma hirme mingi hinna eest ei 
tunnista, on arg inimene. Seepärast on argust alati põlastatud. Hirm 
seevastu on normaalne nähtus. Ja nii ta ongi. 

Igas inimeses on hea ja halb. Igat head tasakaalustab halb, ja 
vastupidi. Kui halb suureneb kuni 50%-ni, siis tekib absoluutne tasakaal 
ehk elu seiskumine, mille väljenduseks on füüsilise keha surm. Aga kui 
mõnel inimesel on liiga hea elu, sest tema eest tehakse kõik ära ja ta ei pea 
oma elu parandamiseks midagi ise tegema, siis tal kaob mõistus, nagu 
öeldes: sul pole mind tarvis. Kui inimesel on järeleandmatu tahtmine, et 
tema elu nii heaks tehtaks, et tal enam mingit muret ei oleks, ka siis lahkub 
inimesest mõistus, sest inimene ei vaja teda — ta ootab ju, et teised ta elu 
heaks teeksid. Nendel juhtudel kuhjub liigne hea üle 51%, mis sunnib 
vaimu kehast lahkuma. Nii tekivad vaimuhaigused. 


Terve inimene on see, kes elutõde mõistab. See tõde ütleb, et niikaua, 
kuni on halba, mida heastada, kestab elu. Ei ole halba ilma heata ega head 
ilma halvata. Nii mõtleb julge inimene. 


Julge ja hirmudega inimene erinevad teineteisest nagu päev ja Öö, 
nagu valge ja must. Tavaliselt me selle peale ei mõtle ja seepärast ei märka 


ka erinevust. 
Julge inimene näeb elu kahepoolsust, tema jaoks elu lihtsalt on. 
Hirmudega inimene näeb elu ühepoolselt. Tema jaoks on elu hea või 
halb. j 
Julge inimene on tasakaalukas. 
Hirmudega inimene on tasakaalutu. 


Aga teeme proovi ja ütleme endale järgmist. 


Julge inimene minu sees on väärikas. 


Hirmudega inimene minu sees on intelligentne. Intelligentsusel on 
teine pool, see on ebaintelligentsus. Mida suurem on üks, seda suurem on 


teine. 
Julge inimene minu sees on arukas. 


Hirmudega inimene minu sees võib olla ainult tark. Tarkusel on 
teine pool, see on rumalus. 


Julge inimene minu sees on õnnelik. 
Hirmudega inimene minu sees võib olla ainult rõõmus. Rõõmul on 
teine pool, see on kurbus. 

Julge inimene minu sees on terve. 
Hirmudega inimene minu sees võib olla veel terve või ainult näiliselt 
terve. Tegelikult on ta potentsiaalne haige. 


Julge inimene minu sees on vastupidav. 
Hirmunud inimene minu sees on vahel tugev, vahel nõrk. 


Julge inimene minu sees on väljapaistmatu. 

Hirmudega inimene minu sees torkab aeg-ajalt silma nii heaga kui 
ka halvaga. Aga ma püüan seda parandada. 

Julge inimene minu sees usub. Ta kannab Jumalat südames ja on ise 


Jumala süda. 

Hirmudega inimene minu sees on kas religioosne, kui loodab Jumala 
abile, või on mittereligioosne ehk eitab Jumalat, kui ei ole Jumala 
materiaalset tõestust oma silmaga näinud ega oma tahtmist saanud. Ma 
vabastan selle hirmuinimese iseenda seest, et tal hea oleks ja et ta oma 
Jumala leida saaks. 


Julge inimene minu sees teab elutõde. 

Hirmudega inimene minu sees on kindel oma õigustes ja unustab 
oma kohustused. Ta peab enda õiguseks nõuda teistelt kõikvõimalike 
kohustuste täitmist. 

Õigus on asja ühekülgne nägemine. Tõde on asja igakülgne 
nägemine. 

Õigus on muutumatu. Tõde on pidevalt avarduv nü ajas kui 
ruumis. Igat asja võib aina üksikasjalisemalt tundma õppida. See tähendab, 
et tõde selle kohta areneb nii laiuti kui sügavuti. 

Kui ma hirmunud inimese enda sisse vangi panen ja ta siis paratama- 
tult minu üle võimutsema hakkab, siis olen õnnetu inimene. Aga kui ta 
vabadusse lasen, siis saan õnnelikuks. Ma lasen ta vabaks. 


Hirmu suurus määrab inimese oskuse armastada või vihata. 


Tasakaaluka ehk julge inimese nii hinge kui ka ihu näitajad on 
normaalsed. Teame, mis tähendab normaalne kehatemperatuur, normaalse 
niiskusega nahk ja limaskestad. Oskame märgata tervislikku jumet ning 
eristada seda koolnukahvatusest. Teame, mis on normaalne kehakaal. 
Nälginut ületoitunuga segi ei aja. Seega hirmul on omad tunnused, julgusel 


omad. Oluliselt erinevad on viha tunnused. 
Hirmunud inimene on külm, kuiv, kahvatu ja kõhn. Külm nii 

hingeliselt kui ka kehaliselt. Kuiv, kahvatu ja kõhn samuti nii hingeliselt 
kui ka kehaliselt. Tasakaalus inimene on normaalne kõiges. Aga kui 
hirmud kasvavad liiga suureks, siis murrab hirmu vangis olev viha välja ja 
hirmu tunnused muutuvad viha tunnusteks. 


Vihane inimene on kuum, märg, punetav ja paks. Mida rohkem 
viha välja tuleb, seda suuremad on need tunnused. Mida äkilisemalt need 
tunnused välja paiskuvad, seda hävitavam on haiguslik muutus. Näiteks 
punetama ja higistama hakkav kuumav nahk muutub tulipunaseks higist 
nõretavaks palavikuhaige olemiseks. Mida rohkem inimene oma meelepaha 
kisakõri kombel välja elada ei taha, aga vabaneda tahaks, seda rohkem 
suureneb ta rasvkude, sest on viha jaoks loodud. 


Oma viha, vihastamisi, tigedust ja kurjust eitav inimene ei tarvitse 
teada ega tunnistada, et ta kardab oma halba näidata. Ta näitab parem oma 
hirmusid. Kes mõista oskab, see saab aru, et mida külmem, kuivem, 
kahvatum ja kõhnem on inimene, seda lähemal on ta füüsilisele surmale. 
Hirmu varju vangitsetult kasvav viha hävitab keha, et vaim saaks vabadusse 
pääseda. Hingeline oskamatus teadlikult õppida saab sel kombel kannatuste 
kaudu alateadlikuks õppetunniks. 


Oma viha käes kannatav inimene, kes tahaks oma negatiivsuse käest 
vabaneda, aga samal ajal tahaks tugev olla, et eluvõitluses võitjaks tulla, ei 
mõista, et tema järjest suurenev rasvkude on tema enesekaitse. Ja kui 
mõistabki, siis hirm nõrgaks jääda saab võitu tahtmisest saledaks 
saada, sest hirm nõrgaks jääda varjab enda taga surmahirmu. 


Pidevalt suurenevad stressid tekitavad rasvkoe pideva suurenemise. 
Abitu kaitset vajav inimene, kes pidevalt appi karjuda häbeneb, loodab, et 
teda mõistetakse, kui nähakse kui hädas ta on. Paksust ei ole võimalik 
mööda vaadata. Kui ta oma kaitsevajadust eitaks, see tähendab, et kardaks 
avaldada, siis tema suur kurbus peaks ära mahtuma väikese keha sisse ja 
keegi ei näeks talle appi tulla. Peale selle tekiks kurbuse kontsentreerumi- 
sest talle haigus, mis ta ära hävitaks. Järelikult - inetu ja halb rasv on abitu 
kurvastaja kõige parem ja ilusam abiline. 


Rõhutan siin nägemismeelt - see tähendab: paksus on nägemisega 
sõltuvuses rohkem kui ühegi teise meelega. Silmad omakorda väljendavad 
maksa olukorda. Aga maks on viha ja raevu keskus. Mis maksa ära ei 
mahu, see peab silmade kaudu välja voolama. 


Rasvumist soodustab ja temast vabanemist takistab igaks juhuks 
kogumise stress. See on hirm tuleviku ees. Eelmiste elude ja põlvkondade 
sõdade ja näljahädade õud on kodeeritud meie geenidesse. See on alateadlik 

teadmine, et kui inimene midagi halvasti teeb, siis ta tõmbab endale häda 
kaela. Selle asemel, et viga parandada, hakatakse end tagajärgede vastu 
kindlustama ja igaks juhuks koguma. Varanduse nimel elavaid inimesi on 
varanduselaekasse kogumine aidanud kauem elada, aga rasvkoe kogumine 
on aidanud kiiremini ära surra. Kes eelmistes eludes seda kogemust ei ole 
saanud, needõpivad nüüd. Kas raha nimel elamine ka õnne on toonud, see 


on iseasi. 

Inimene, kes on mõnes eelnises elus nälga surnud, on kindlasti igaks 
juhuks koguja. Hirmust nälga surra ei raatsi ta vanu asju ära visata ja 
alles jäänud toidusuutäie prügisse viskamine on pühaduse rüvetamine. Toitu 
ostab ta igaks juhuks alati rohkem, kui vaja, seepärast muutub järelejäänud 
toidupalukeste vägisi sissepressimine üha piinavamaks, sest magu hakkab 
tõrkuma. Stress on maost tugevam ja magu saadab ülejäägid rasvkoesse. 
Aga inimene rahustab end veenmisega, et ta ei ole raiskaja. Hirm 
raiskamise pärast hiljem nälga surra on samuti möödunust pärit stress. 


Kui Teil on pidevalt tahtmine midagi närida ja Te käe jälle toidupala 
järele sirutate, küsige endalt: “Kas ma vajan seda?” Kui saate aru, et kõht 
ei ole tühi, aga Teil on nälg, siis ärge mingil juhul öelge: “Ei tohi süüa!” 
Ärge sundige end toiduga seoses midagi tegema või mitte tegema. Ärge 
öelge, et see toit on halb. Toit ei ole halb, aga Te ei vaja teda enam nii 
palju. Te saite aru, et kõhtei ole tühi. Suurepärane! Naeratage iseendale ja 
tehke võimalikult leebelt endale selgeks, et ajasite vapper olemise tahtmise 
söömise tahtmisega segi. Et käik kõöki tühja ei läheks, jooge veidi vett, et 
mao mahuretseptorite ärritus kaoks. Palju ei maksa, sest see võib vastu- 
pidise refleksi tekitada. 


Toitainete kalorite sisalduse äraõppimine on pisikene töö. Kui teate, et 
suhkru ja rasva vähendamine tuleb kasuks, siis iga kord, kui käsi sirutub 
näiteks võid leivale määrima ja Te iseendalt leebelt küsite: “Kas on vaja?”, 
siis kindlasti määrite veidi vähem ja imestate, et võileiva maitse on endiselt 
hea. Igaüks võib iseenda veenmiseks leida midagi omapärast ja mõjuvat, 
kusjuures Te ei tegele enesepettusega. Liigsed kalorid on ju tõesti kahju- 
likud. Miks? Sest nad põhjustavad, enne kui nad rasvaks materialiseeruvad, 
vihastamist, raevu, sõjakust, agressiivsust, hüsteeriat, tapahimu jm. kurju- 
seilminguid. 

Võtame ühe näite. Olete puhkusele jäänud. Tööpinge oli kohutav ja 
sundis Teid üle sööma. Puhkuse! olles jäävad uued stressid tulemata, aga 
Teie sööte harjumusest kõhu kiirustades märkamatult ikka punni, nii et 
pärast on paha olla. Kehakaal tõuseb Teie kurvastuseks kosmilise kiirusega. 
Miks? Te ei ole ju praegu vihade juurdekoguja? Sest Teie harjumus vihasid 


Jöü 


toiduga tasakaalustada varjab enda taga vajadust toitu vihaga tasakaalus- 
tada. Vihastamine nõuab toitu ja toit nõuab vihastamist. Ongi suletud ring 
täis. 

Rääkige see oma kehale nagu kõige suuremale südamesõbrale ära ja 
nautige oma hundiisu järkjärgulist vähenemist. Kui kaal ka kohe ei hakka 
vähenema, siis rõõmustage, et vöökoht on kergem, et hingamine on vabam. 
Iseendaga ja oma vajadustega arvestama hakkamine nõuab harjumist. 
Vabastage endast oskamatust harjuda uuega, ja Te harjute uute toitumis- 
harjumustega paari kuu asemel paari nädalaga. Uuesti tööle minnes avastate 
enda rõõmsaks üllatuseks, et iseendaga rääkimine aitab ka tööpinget 


vähendada. 


Inimene, kes igaks juhuks varuks kogub, aga on kunagi kogenud, et 
kogutu langeb varga saagiks, tuleroaks või saab loodusõnnetuses hukka, 
hakkab tahtma oma kogutut nii hoida, et keegi peale tema enda seda 
puutuda ei saa. Rasvkude on selline kindel panipaik. Sellise stressiga 
inimest ei aita dieet ega füüsiline koormus. Inimene, kes kardab, et teda 
kadedaks peetakse, tahab tõestada, et ta kade ei ole. Õigustamine, e; näete, 
ma ei saa ju enda küljest tükki ära anda, mis sest, et teised tehavad, 


kinnistab rasvkoe stabiilseks. 


Kas tegite järelduse, et paksud on saamahimulised, kes kümne 
küünega omandist kinni hoiavad? Ei, saamahimu õppetund vaevab meid 
eranditult kõiki. Ainult et kõhn tahab koonerdamise abil rikkaks saada, aga 
paks tahab liigkasuvõtmise abil sama teha. Ta tahab kõigest maksimaalset 
kasu saada. Seedetrakti häired on neil mõlemal. Hirm oma tegemiste pärast 
kutsub esile spastilised protsessid seedetraktis. Hirm selle ees, mis saab, 
tekitab kõhulahtisuse. Viha, et nagunii ei saa, tekitab kõhukinnisuse. 


Normaalne inimene saab ja annab võrdselt. Ta võib väga väh: saada 
ja väga vähe anda, aga võib ka väga palju saada ja väga palju anda. Need 
viimased on vähemus, seepärast peab enamik endast lugupidavaid inimesi 
pingsalt dieeti jälgima. Tasakaalus inimese seedetrakt töötab normaalselt. 
Aga kui tal mõnes saamahimu õppetunnis tekib siiski tahtmine olukorrast 
maksimaalset kasu saada, siis tal jääb kõht kinni ja tekitab vaevused, mille 
tõttu ta oma ettevõtmise võib-olla isegi katkestama peab. Üheks selliseks 
olukorraks on reisimine, haiglas või külas viibimine. Teisel suhteliselt 
tasakaalukal inimesel võib samas olukorras tekkida hoopis tahtmine 
minema joosta, sest ta ei oska enda jaoks ebamugavat olukorda teisiti 
lahendada. Tema kõht läheb lahti ja takistab tal kaugele põgenemist, nagu 
öeldes, et ükskord ometi tuleb ka see asi ära teha. Kõhulahtisus räägib 
sellest, et inimene on kibestunud sellest, et tema tahet ei mõisteta, ei 

hinnata, ei võeta vastu, et ta tahe ei realiseeru. 


Usun, et kunagi varem pole nii palju rasvunud inimesi olnud kui 
praegu. Rohkem kui kunagi varem on ka maailmavalust paksuks läinud 
inimesi, kes on ni kui maakera peegelpildid. Iga kurvastav sündmus 
maailmas teeb nad oma lohutamatuses paksemaks. Nähtamatuses toimub 
maakeraga sama. Kui see Maad aitaks, siis võiks ju kannatada, aga kahjuks 
peab Maa selle eksliku arvamuse pärast veelgi rohkem kannatama. Stressid 
inimeste sees on Maa stressid, mille vabastamine on endale ja Maale hea 
tegemine. 


Niisiis: paksud inimesed on kogumiskire ohvrid. Kogutakse kõike 
võimalikkt ja võimatut, materiaalset ja mittemateriaalset. Mida suurem on 
kogumiskirg, mis põlvkonnalt põlvkonnale edasi pärandatakse, seda noore- 
mas eas peetakse loomulikuks omada kõike, mis õnnelikuks eluks tarvis 
läheb. Amzerikaliku elulaadi omaksvõtt võimaldab rasvuda juba lapsena ja 
noorena. Materialistlik elulaad hindab inimest selle järgi, mida see inimene 
omab. 


On olemas mehelik ja naiselik kogumiskirg. Mehelik - teeb luud 
jämedaks, naiselik - teeb pehmed koed paksuks. Mehelik kogumiskirg 
sunnib koguma raha, kinnisvara, maad. Naiselik kogumiskirg sunnib 
koguma nipsasju, väärisesemeid, rõivaid, toasisustust. 


Kas kõhnadel puudub kogumiskirg? Ei, neil on see peitu pandud. 
Paksuks läheb see, kes tahab oma saavutusi näidata, oma rõõmu jagada, 
kinkida, anda, et temast lugu peetaks ja armastataks. Kõhnaks muutub see, 
kes seda kõike kardab, sest ei taha oma omandist ilma jääda. Kõhn on 
kadeduse hävitavat võimu eelmistes eludes omal nahal tundnud ja alatead- 
vuse ohutunne sunnib teda oma saavutusi peitma. Tema kogumiskirg 
kasvab varjatud haiguseks. Kogumiskire olemust väljendab ristluu ja teda 
katvate kudede iseärasused ning tervis. 


Mida suurem on omamiskirg, seda väiksem on armastus. Oma- 
miskirg kasvatab ahnust ja kadedust. Väike kadedus hävitab varandust, 
suur kadedus - tarkust. Need mõlemad on rikkus. Kõige suurem kadedus 
hävitab väärtust. Ainuke väärtus ilmas on armastus. Armastus on tasa- 
kaalukus, väärikus, õnn, tervis, vabadus, Jumal. 


Elu areneb tulevikku. Mida suurem on kogutud varandus, seda 
suurem On koorem, mida peame kaasa vedama. Väsimus ja tüdimus 
muudavad tahtmise saada tahtmiseks lahti saada. Tahtmine mittevajalikust 
lahti saada nii, et enda hing raiskamise pärast vaevama ei jääks, kutsub 
Teie majapidamisse koid. Koi hävitab kõik, mis Teie hingerahu häirib ja 

Te võite, koid eneseõigustuseks manades, kõlbmatu vara minema visata, et 
siis uue soetamise meeliköitvasse tegevusse sukelduda. Kui pisar kahjutun- 
dest silma kipub, siis Te ei ole mõistnud, et tahate seda mida tegelikult ei 
taha, ja rasvkoe mass kasvab. Seda ei saa minema visata. Selle vähen- 
damiseks on vaja vähendada kogumiskirge. 


Paks inimene tunneb, et ta ei tahaks ennast haletseda, ei taha ka, et 
teised haletseksid, aga tahaks, et teised tema haletsusväärset olukorda 
mõistaksid ja oma suhtumist temasse parandaksid. Endale enesehaletsuse 
keelamine ja tahtmine oma haletsusväärset olukorda näidata summeeruvad 


täispuhutuse tundeks ja välimuseks. 


Paksus on enesekaitse, mis peaks kurvaks tegijad võimalikult delikaat- 
selt eemale peletama. Paksu inimese kõige suurem vajadus on vaikus ja 
rahu. Mida suuremas rahulolematuse õhkkonnas paks elab, seda paksemaks 
ta läheb, sest ta tõmbab magnetina hädaliste kurbuse enda sisse. 


Kogukus väljendab suurust, suurus väljendab jõudu ja jõud hirmutab 
kallalekippujaid. Tegelikult pole paksu inimest vajagi füüsiliselt rünnata. 
Piisab, kui teda oskuslikult hingeliselt solvata ja ta taandub häbistatult. 
Häbi on süütunne. Süütunne teeb nõrgaks, jõuetuks, väsinuks, loiuks. Iga 
hingehaav paraneb jälle mõne grammi rasva lisandumise abil. Ta kogub 
teiste solvamisi ja solvab end ise. Oma keha kohta paks inimene head sõna 
ei ütle. Ja kui ütleb, siis on see enesepettus. Igal asjal on loomulikult piirid, 
ka paksu inimese kannatlikkusel. 


Mida suurem on inimese seesmine abitus, seda suurem on tema 
väline kogukus. Abitus kasvab sellest, et kasvab tahtmine kõigile head 
teha. Aga kuna teised sellest õnnelikuks ei saa, siis selle õnnetu inimese 
oskamatus olukorda parandada, tema abitus, kasvab. Kui inimene midagi 
tahab, siis see tähendab, et ta kardab, et seda ei saa. Hirm võtab 
mõtlemisvõimet vähemaks ja ta ei oskagi asja paremaks teha. 


Kui paksu inimese viha taluvuse piir on lähedal, siis tema alateadlik 
soov ellu jääda sunnib teda viha välja elama ja ta muutub kergelt süttivaks. 
Selline inimene on tõeliselt ohtlik, sest teda kannustab hirm. Pärast esimest 
kaklust juba kättemaksuhimu, mida ta endast paremaks olijate vastu 
kogunud on. Tema viha väljavool võib muutuda laviiniks. Küllap teate 
neid, kes pärast väikest sõnavahetust hulluvad ja hakkavad purustama 
kõike, mis pihku juhtub. Kuni ei ole enam midagi purustada. See tähendab, 
et selline inimene on materiaalsete asjade orjaks olemise pärast väga palju 
kannatanud ja enda või teiste heale järjele jõudmise nimel ennast ohver- 


danud. 

Tõeliselt tasakaaluka inimesega midagi sellist ei juhtu. 


Kuna keegi ei tea ette teise stresside kriitilist piiri, siis tekivad 
ootamatused. Näiteks hirmutate hirmunud inimest, sest tahate temast üle 
olla. Ootate, et ta jalga laseb, aga tema muutub ootamatult kiskjalikuks 
ründajaks. Tal oli tekkinud piir, kust taganeda pole enam kuhugi. Ta valib 
enesekaitse. Aga parim enesekaitse on rünnak. 


Elu on täis ootamatusi niikaua, kuni me iseennast ei mõista. Kes 
mõista püüab, see võib jahmudes leida oma tõelise mina, keda ta ainult 


heaks ja õiglaseks on pidanud. 


NÄIDE ELUST. 


Siin on Teile ühe inimese eneseleidmise lugu. Kui loete, siis mõis- 
tate, et rohkem on see eneseotsimise lugu, mida kirjutaja isegi mainib. 
Ainult otsija leiab. Kui ta esimest korda mu uksest sisse astus, siis vajusin 
hingeliselt kössi. Nii raske ja lootusetu tundus tema ravimine mõttejõu abil. 
Kuidas valada valgust sinna, kus ei ole ruumi valguse jaoks? Teadsin 
vägagi hästi, missugune meditsiiniline tuleriit mind ootab, kui see naine siit 
ilmast lahkub. Keegi ei kuulaks mu õigustusi, et patsient ise tahtis, ja et tal 
on õigus oma elu üle ise otsustada. Ravimine on kogu maailma jaoks siiani 
ühetähenduslik: haigus peab saama kehast kiiremas korras eemaldatud. Kui 
haigus on ära võetud, siis on terveks ravitud. Kui ei ole, siis on ravija 
süüdi. 

Ratsionaalne mõistus tõrgub tõsiasja vastu, et tõeline ja kõige täius- 
likum ravija on inimene ise. Kõik ülejäänud ravitsejad kõige kõrgema 
taseme meditsiinini välja on ainult abivägi sellel Kolgata rajal. Minu ainuke 
tugi oli lootus, et ta mõistab oma vigu, sest see noor ja kaunis naine tahtis 
elada. Ta tegi ise endasse ruumi valguse jaoks. 


Siin see kiri on. 

Kirjutan oma loo heas ootuses, et keegi saab sellest abi, toetust ja 
lootust edaspidiseks. 

Olen täiesti tavaline, tööl käiv 40-aastane ja 18 aastat abielus olnud 
naine. 


Kaks aastat tagasi avastati mul raske kahepoolne onkoloogiline haigus, 
mis vajas kohe kirurgilist sekkumist. Enne seda oli olnud järjest mitmeid 
raskeid hingelisi läbielamisi. Olin lootusetult väsinud ja kurnatud. Nüüd- 
seks juba tean, et olen ise oma haiguste põhjustaja. Kuna onkoloogilisi 

haigusi on meil suguvõsas põlvest põlve olnud, siis ma alateadlikult ootasin 
kogu aeg, millal mina haigeks jään. Üheaegselt kartsin ja tahtsin seda 
õudset haigust. Mul oli soov sellega kaastunnet äratada. Mul ei ole praegu 
häbi seda tunnistada. Mulle tundus, et ma olen elus väga palju kannatanud, 
aga keegi ei haletse piisavalt. Haigeks jäämine pidi ju ometi tähelepanu 
äratama. 


Operatsioonist keeldusin, koostasin testamendi ja jäin surma ootama. 
Invaliidistumine oli minu jaoks hullem kui surm. Ootasin nädala ja teise ka. 
Valasin enesehaletsuse pisaraid ja elasin edasi. Surm ei tulnud, kuigi 
ootasin. Ühel hommikul, kui järjekordse enesehaletsuse hoo ajal päike- 
setõusu vaatasin, mõtlesin kuidas elu siis välja näeb kui mind enam ei ole. 
Päike tõuseb ju ikka. Samad inimesed ootavad hommikuti bussipeatuses, 
samad koerad kõnnivad ringi ja maailmal on üleüldse täiesti ükskõik, kas 
mina siin olen või mitte. Sain äkki aru, et minu olemasou on tähtis ainult 
mulle ja vähesel määral ka minu perele. Kuna lapsed on suured, siis nemad 
on võimelised ka ilma minuta läbi saama. 


Ma ei oskagi siiani täpselt öelda, kas need mõtted tekitasid minus 
viha, trotsi või mõlemat korraga, aga ma saatsin mõttes kõik põrgusse ja 
otsustasin ellu jääda. 


Edasi oli natuke komöödia moodi. Proovisin läbi kõik rohud, leotised, 
omaloomingulised loitsud jne., mis ma iganes kuulsin ja mis võisid mulle 
enda arvates abiks olla. Praegu mõeldes tundub kummaline, kuidas mu 
keha kõigele sellele vastu pidas, aga siis aitas tärganud elutahe mul ennast 
isegi järjest paremini tunda. Tegelikult oli elu mulle varem ka meeldinud, 
aga nüüd hakkasin teda ja aega hoopis teisiti hindama ja armastama. Samuti 
hakkasin tasapisi vahet tegema oluliste ja ebaoluliste asjade vahel. Nii 


toimisin pool aastat. 


Siis sain endale juhuslikult lugemiseks “Ellujäämise õpetuse” [ osa. 
Hea raamat ja kõik tundus õige olevat, aga mitte ei saanud aru, miks 
minusugune kena inimene haige on. Kõikide tuttavate ja sõbrannade 
probleemid ja haigused olid õigesti lahti seletatud, enese kohta ei leidnud 
ma midagi. Äärmisel juhul olin nõus tunnistama, et olen pisut õel, aga seda 
Ju ka nii kenasti, teistele liiga tegemata. Lõpmata lihtne on ju leida teise 
silmast pind ja oma silmas palki mitte näha. “Ellujäämise õpetuses” 
kirjeldatud imelised paranemised olid minu jaoks uskumatud ja hiljem, kui 
uskuma hakkasin, alaväärsuskompleksi tekitavad. Praegu ei taha ma ka ise 
uskuda, aga just selline ma olin — pime ja valelik. “Olin” on muidugi veel 
vara kirjutada, sest kui oled 40 aastat endale ja teistele “kärbseid pähe 
ajanud”, siis pooleteise aastaga, mis ma iseenda tõde olen otsinud, ei jõua 

Ju kõike heaks teha. Mina igatahes mitte. 


Aga mul on sõnulseletamatult hea meel, et ma sellega tegelema 
hakkasin. Praegu on see minu jaoks üks olulisemaid asju elus. 


Alguses kahtlustasin küll, kas Viilma ikka saab mind aidata, sest ta ei 
tea ju tegelikult kui hea inimene ma olen, aga jutt minu vanematest äratas 
usaldust. Pealegi see, mis ta lindile räägib, on ju pealtnäha nii ilus. Tema 
oskus teha sulle maoloputust sellise näoga, nagu söödaks sulle lusikaga 
maasikamoosi, on imetlusväärne. Oleksin väga õnnelik, kui suudaksin ise 
sellise oskuse omandada. 


Varsti pärast minu esimest vastuvõtul käiku ilmus “Ellujäämise 
õpetuse” II osa. Kui ma selle läbi lugesin, ei jõudnud ma ära imestada, et 
ma veel elus olen. Leidsin endal olevat kõik kirjeldatavad vead. Et asja 
endale paremini selgeks teha ja meelde jätta, üritasin luua endale käepärast 
süsteemi. Tegin mõlemast raamatust konspekti. Tõöplaan sai lausa eraldi 
alajaotustega. Need olid: 

1) mida ja kellele andestada 


2) mida lahti lasta 
3) mõtteterad, mis tundusid õiged, aga mida ma ei tajunud endas. 


Võtsin seda kui tööd, mida on vaja teha, et terveks saada. Ja ma olin 
töökas. Oi, kui töökas! Uhtegi päeva vahele jätmata ja igat vaba võimalust 
kasutades rääkisin oma hinges iseendaga ja teistega. Tegelesin andes- 
tamisega kuni neli tundi päevas. 

Midagi ei muutunud. 

Korrutasin, mis hirmus, aga paremaks ei läinud. 


Ma ei tea, kas see oli minu mehhaanilise töö tulemus või sai lihtsalt 
aeg küpseks või mõlemat korraga, aga lõpuks hakkas mõistus tulema. 
Hakkasin iseennast avastama ja tänu Jumalale avastan siiani. Alguses pidin 
palju kordi vabastama lootusetust ja alaväärsuskompleksi, sest ei saanud 
kuidagi aru, miks mina ei saa, kui teised saavad. Raamatutes olid ju näited 
— ja seal teised said. Mina tahtsin ka. Nüüdseks tean, et mina olen mina ja 
teised on teised ning meil kõigil on igaühel oma minemise tee ja viis. 


Mul oli väga hea meel, kui hakkasin iseendas pahesid avastama. See 
tundus küll kuidagi lapsik ja pinnapealne mäng, aga mul oli põnev avastada 
endast tigedust, kättemaksuhimu ja kadedust ning neid vabastada, et siis 
tunnetada kergendust hinges. Ma ei saanud siis veel aru, et tegu on 
eneseleidmisega, ja et just see ongi kõige tähtsam. Arvatavasti tundsin 
alguses lihtsalt rõõmu, et õpetus, mis võib päästa, hakkas mulle sobima. 

Mina, hea inimene, tundsin siirast heameelt, et leidsin endast pahesid, mida 
enne justnagu poleks üldse olnud. Alguses olid mu pahed väga süütud, aga 


nad olid, ja see oli põhiline. 


Seda, et minus võiks olla ka julma mõrtsukat ja kahjurõõmsat 
ahistajat, poleks ma mingil tingimusel nõustunud tunnistama. Olin kõik 
eelnevad 40 aastat ennast justkui vaheldumisi tõrva ja sulgede sisse 
kastnud, et võimalikult läbipaistmatut ja raskestiläbitavat kihti peale saada. 
Ise teadvustamata olin nii väga tahtnud oma õiget mina hoolega varjata. 
Olin täiesti kindel, et minus ei ole midagi armastusväärset, seda enam 
püüdsin teiste jaoks armastusvääme olla. Kõik ju tahavad. Alles hiljuti sain 
aru, et minu õige mina pole sugugi halvem kui see mina, keda ma mängin. 
Olen selle pingutatud mänguga nii harjunud, et ei oska lihtsalt ja loomu- 
likult olla. Mul tuleb iseenda leidmisega veel tükk aega vaeva näha. 


Teist korda vastuvõtul käies sain teada, et kõik stressid, mis minu 
edasiliikumist segavad ja tahteenergiat hävitavad, on äärmuslikult suured. 
Vastumeelsus, sundolukord, ülinõudlikkus, rahulolematus ja tahtmine olla 
teistest parem, mis olid varem lihtsalt sõnad, millega sai mõtteid väljen- 
dada, said mulle järsku elavateks energiateks, kellega saab suhelda nagu 
aruka inimesega. See avastus lõi mu korraks pahviks. Kuna siis juba 
uskusin Viilma juttu, siis hakkas mul enda pärast õudne. Tänu hirmule jäin 
tükiks ajaks paigale tammuma. Või nii mulle vähemasti tundus, kuigi 
Viilma ütleb, et kui nii raske haigus ei süvene, siis on paigalseis edasi- 


minek. 


Katsusin meenutada oma lapsepõlve. Vaatamata väga heale mate- 
riaalsele kindlustatusele oli see masendav, ängistav ja alandav. Olin teda 
unustada püüdnud. Kui ei mäleta, siis võib ju öelda, et polegi olnud. 
Imelihtne on endale hea eesmärgi nimel valetada. Mäletan varasest 
lapsepõlvest mingit ähmast teadmist, et algul peabki halb olema, hea tuleb 
hiljem. Ei mäleta, kes mulle sellist asja õpetas. Olin ennast sellega varem 
lohutanud, aga nüüd sain aru, et see on halva õigustamine. Palusin oma 
mineviku käest selle eksituse andeks. 


Praeguseks on mul õnnestunud meenutada isegi oma sünnimomenti ja 
neid tundeid, mis mul siia ilma tulles olid. Ega nad mu haiguseaegsetest 
tunnetest oluliselt ei erinenud. Olin soovimatu laps, sellest olid tingitud 
tohutud hirrnud sündida. Lõpuks sündisin lihtsalt lootusetusest ja allaand- 
misest. Mõistsin, miks olin alati vältinud sünnipäevi. Alles mõned kuud 
tagasi, oma viimasel sünnipäeval tundsin esimest korda, et sünnipäevas 
pole midagi hirmsat. Pidu tundus üsna toredana. 


Edasi otsides avastasin endas tohutu viha oma ema vastu. Ma ei olnud 

temaga kunagi hästi läbi saanud, aga et ma endas nii suurt viha kandnud 
olen, seda ei oleks ma küll uskunud. Isegi siis mitte, kui dr. Viilma seda 
öelnud oleks. Kuna leidsin selle ise, siis ei olnud võimalik vaielda. Püüdsin 
emale andestada ja ema käest andeks paluda. Mida enam püüdsin, seda 
suuremaks kasvas viha. Lõpuks sain aru, et kõige lahti andestamine 
korraga käib üle jõu, nagunii ei taipa nii ruttu. Hakkasin andestama 
episoodide kaupa. Vahel oli väga valus, ema oli mulle palju haiget teinud. 
Mim viha oli nii suur, et hirmutas mind ennastki. Ema oli sumud. Rääkida 
ja selgitada polnud võimalik, järelikult tuli mul endal see töö ära teha. 


Ikkagi minu elu õppetund. 


Vastupidiselt emale pidasin isa peaaegu pühameheks. Olin temaga 
alati hästi läbi saanud. Kuna mõistsin, et ka isas on negatiivsus, mida ma 
justkui kättemaksuks emale ei olnud siiani tahtnud näha, siis püüdsin seda 
leida. Kuna olin varem kindlalt otsustanud, et ema on see halb ja isa on 
hea, siis oli otsimine üsna raske. Aga ma leidsin ja mõistsin, et kuni me 
pole endale oma vanemaid selgeks teinud, ei jõua me ka iseendas selgusele. 
Olen paljude andestamisega tegelejatega rääkinud. Vastupidiselt teiste 
arvamusele tunnen, et sumud vanematele on lihtsam andestada, sest nende 
elu on siis juba tervikuna võetav ja ma suhtlen nende puhta hingega. Nende 
mõistuse tasand, mis igapäevase eluvõitluse keerises rabeleb, ei sega. 


Enda valelikkust ei osanud ma ikka veel näha. Niimoodi tasapisi 
endale oma vigu tunnistama hakates pidasin ennast hoopis väga ausa- 
meelseks ja julgeks. Ükskord ühe oma tuttavaga Viilmast rääkides oli ta 
väga üllatunud, et mina Viilma patsient olen. Ta ütles, et ma olen ju nii 
kena ja tasakaalukas inimene ja mul ei peaks seda küll vaja olema. 
Punastasin üle pika aja sügavalt. Millegipärast oli mul väga häbi, et ma 
seda inimest pemud olen. See juhus pani mind pikalt ja põhjalikult 
mõtlema. Olin ennast oma valelikkuses ausaks pidanud. 


Üks suur viga, mille ma andestamist õppides tegin, oli kiirustamine. 
Tahtsin ruttu kõik vabastada ja andeks anda, et saaks ometi rahus elama 
hakata. Mul võttis peaaegu aasta aega, et aru saada, et see, millega ma 
tegelen ei ole ajutine töö. See on elustiil, millesse tuleb sisse minna ja 
sellega üheks saada. Aga eks tarkus tuleb ikka tasapisi vastu näppe andes. 


Minu kiirustamise isu kadus ära tänu oma lahendamata probleemidele, 
mis alati kõige ebasobivamal ajal esile kerkisid. Igat avastust tehes tundsin 
endkorraks väga targana. Tasapisi hakkasin taipama, et tarkusel ei ole piire 
ja et ühe elu jooksul jõuame omandada kõikvõimalikest tarkustest ainult 
tühise osa. Aga see ei kurvastanud mind enam. Enese targaks pidamise 
hetkedel küsisin endalt, kas olen juba nii tark, et oma lahendamata 

probleemidega julgelt ja õigesti hakkama saan. Pean tunnistama, et prae- 
guseks on mõned probleemid mulle korduvalt ette kerkinud ja ma oskan 
neid iga kord uue nurga alt ja põhjalikumalt mõista, aga nende lõplikuks 


lahendamiseks ei ole ma veel valmis. 


Praegu on samad probleemid mulle uuesti tulemas. Mind ajab naerma 
ettekujutus, kui totralt ma seekord võiksin käituda. Aga hirm nende 
probleemide ees on vähenenud ja see on piisav, et rõõmsalt edasi minna. 
Olen veendunud, et kunagi oskan kohe tarku otsuseid teha. Mul on tunne, 
et just hirn ei lase meil arukalt käituda. Tarkust on igal pool väga palju, 
aga me käime möõda ja ei oska teda enda tarbeks üles korjata. Kui 
korjame, siis on ta meist läbi käinud ja meie enese tarkuseks saanud. See 
on suurepärane tunne. 


Meie aia vana õunapuu oskas mind õpetada. Õigem oleks öelda, et 
mina oskasin õppust võtta. Minu teada on see puu üle 50 aasta vana, aga 
kuna ta kannab igal aastal vilja, siis pole keegi raatsinud teda noore vastu 
välja vahetada. Puu on üle 10 meetri kõrge ja alumisi oksi on talt aegade 
jooksul maha saetud. Küllap tal läks raskeks toitaineid nii kõrgele vedada. 
Ta tegi otstarbekalt: alla kasvatas uued oksad ja latv kuivas ära. Tuleb 
välja, et puud oskavad mõelda. Kui meie oskaksime seda näha ja mõista! 


Viis aastat järjest jäin ma alati pärast aastavahetust kõrge palavikuga 
voodisse. Jõulude ja aastavahetuse ettevalmistamised ning aastaaruanded 
väsitasid mu alati viimseni ära ja ma ei taibanud, et elan valesti. Keha 
püüdis mind aidata, alles nüüd sain sellest aru. Saan talle tagantjärele 
tänulik olla. Ka see probleem on lahenenud. 


Olen hakanud vanasõnades sisalduva tarkuse vastu huvi tundma. Neis 
sisaldub igaks elujuhtumiks midagi vajalikku. Vanasõnades on iva, mida 
tasub otsida ja endast läbi voolata lasta. 


Mind aitas võimsalt see, kui hakkasin tajuma, et mõte on energia. 
Üldiselt tundub ju, et kui ma midagi halba ja vääritut ei tee, siis ma halb ei 
ole. Aga halb mõte on ka halb. Me jätame ta tavaliselt lihtsalt hirmust 
teostamata ja arvame, et kõik on hästi. Nüüd olen õppinud mõistma, et kui 
mind hakkab mingi mõte vaevama, siis hiljem selgub, et ta tuli mingi 
kindla eesmärgi pärast. Seepärast ei pea ma juhuslikku mõtet tähtsusetuks. 
Püüan pähe tulnud mõtted alati lõpuni mõelda, sest neist tuleb ikka midagi 
väga huvitavat välja. Sageli ei ole mõtte lõpp alguses aimatav. Olen palju 
avastanud ja tean, et avastan edasi. 


Ka piiblist on väga palju õppida. Korraliku kristlasena muretsesin 
selle pärast, et uskudes Jumalat kui Kõiksust usun ka hingede rändamist. 

Meie kirikuõpetajad aga välistavad selle. See sundis mind piiblist otsima 
kohta, kus oleks kindla peale öeldud, et hingede rändamist ei toimu ja 
ainsaks rändamiseks on taevasse minek. Ühtegi sellist üheselt tõlgendatavat 
kohta ma ei leidnud. Praegu mõtlen palju ohverdamise peale ja mul on 
tunne, et ka selles osas tõlgendatakse piiblit liiga üheselt. Loen ta seepärast 
veelkord läbi, et midagi kahe silma vahele ei jääks. Ma arvan, et ohverdada 
ei ole vaja. Ohverdamine on inimesega manipuleerimine. Jeesuse ohver- 
damist ei tule võtta kui ohverdamist, vaid kui armastuse õppetundi. 


Jumal on igaühele meist kinkinud mingi ande ja ainuke, mida me 
tegema peaksime, on: teda selle andega teenima. Aga meis elav hirm, et 
mind ei armastata sunnib meid enda õiget mina peitma nii, et me ei avasta 
oma andeid. Seepärast on meil nii palju rahulolematuid inimesi. Ka mina 
pole endas veel ühtegi annet avastanud, aga ma tunnen juba, et see hetk on 
lähedal. On vaja õppida ennast uskuma, siis saab uskuda Jumalat ja teisi 
inimesi. 

Ma ei tea, miks, aga andestamine tuleb mul kirikus kõige paremini 
väl ja. 

Andeks andmine ja andestamine on minu jaoks kaks täiesti erinevat 
asja. Andeks antakse mõistusega, aga andestatakse südamega. Minu mee- 
lest. Andeks andmise olen ma nüüdseks omandanud. Tegelikult ei ole see 
midagi muud kui lihtsalt mõistmine. Oli imelik, kui andeks andmise 
protsessi lõpupoole hakkasin unustama mõtte algust. Ei mäletanud, mida ja 
kellele ma andeks andma pidin. Ehmusin korduvalt ja mõtlesin: kas nüüd 
olen skleroosi ka veel lisaks saanud. Hiljem sain aru, et olin nii kõigest 
hingest andeks andnud, et sündmus lakkas minu jaoks olemast. Ma olin 
kõike õigesti mõistnud. 

Kuna ma südameni veel jõudnud pole, siis andestamisega on mul 
raskusi, aga ma püüan. (Selles patsient eksib. Kui ta poleks südamega 
andestama õppinud, siis ei oleks paranemist — autori märkus.) 


Pooleteise andestamiseaasta jooksul olen jõudnud veendumusele, et 
kõike, mida me elus hukka mõistame, seda saame omal nahal tunda. Meil 
on vaja see ära õppida. Mina olen kõige rohkem sarjanud joomist. Raske 
on aru saada, miks inimesed ennast ise hävitavad. Mõtlesin tihti joodikutele 
ja hakkasin neid järjest enam vihkama. Neid mõistma õppisin läbi iseenese 
kogemuse. Nimelt ma hakkasin märkama, et minu riided hakkavad kitsaks 
jääma. Ostsin uued ja avaramad, aga needki jäid väikeseks. Mõtlesin, mis 
jama see on, olen alati sale olnud ja nüüd selline õnnetus! Avastasin, et 
söön mitu korda rohkem, kui mu keha vajab, aga söömine oli hakanud 

mulle meeldima. Eriti meeldis magus. Läksin vormist välja, aga kuna süüa 
oli hea, siis sõin edasi. 


Lõpuks tuli pähe mõtlema hakata, miks ma nii teen, ja siis avastasin, 
et liigsöömine on samasugune narkomaania kui alkoholism. Vaatamata 
sellele tõdemusele oli liigsöömisest väga raske loobuda. Mõistsin, et selle 
õppetüki tõmbasin endale ise kaela, aga see oli mulle hädavajalik ja tegi 
mind targemaks. Oskan nüüd oma keha paremini kuulata. Eriti vahva on 
seda poes teha. Seisan mingi suurepärase isuäratava kaloriterikka toiduaine 
ette ja küsin mõttes kehalt, kas ja milleks ta seda vajab. See on imelik, aga 
kui ma endale arukalt vastan, siis kaob isu selle järele, mida mu keha ei 


vaja. 


Sama võttega sain lahti ka kohvijoomisest. Olin hommikuse unega ja 
arvasin varem, et ilma pooleliitrise kohvitassita ma liikuma ei saagi. Saan 
küll. Kohvi asemel vajab mu keha lihtsalt pikemat virgumisaega. See 
tähendab varasemat ärkamist. See on uskumatu, aga mina, kes ma muidu 
ilma äratuskellata enne keskpäeva ei ärganud, tõusen nüüd ise varavalges. 
Minus on tärganud veendumus, et veel parem oleks ärgata koos päikese ja 
loodusega. Ma olen kindel, et varsti jõuan ka niikaugele. Võib-olla juhtub 
see suvepuhkuse ajal, kui kavatsen teha nädalase paastu. 


Hirmud on viimane asi, mida ma endale südamega tunnistama olen 
hakanud. Mõistusega on lihtne andestada, aga tean, et niikaua, kuni 
südamega ei tee, ma neist vabaks ei saa. Näitena võin siin rääkida oma ema 
kolmandast surma-aastapäevast. Arvasin, et kolm aastat on kurvastamiseks 
juba piisavalt pikk aeg. Otsustasin, et mis läinud, see läinud, tuleb sellele 
rohkem mitte enam mõelda. Kuna kurbus kippus ikka ligi, siis helistasin 
oma sõbrannale, et lihtsalt tuju tõstmiseks lobiseda. Tema abikaasa teatas, 
et mu sõbranna oli läinud oma isa kauda korrastama. Samal õhtul läksin 
sünnipäevale. Mu lauanaabriks sattus hiljuti /esestunud noor naine. Ma ei 
suutnud tema kangelaslikku pisarate neelamist taluda ja läksin laua teise 
otsa istuma. Mis Te arvate, millest seal räägiti? Loomulikult surnutest. 
Hommikust õhtuni oli kõik nii seatud, et mina oma kaotusvalu mõistma 
hakkaksin. Sain aru, kui rumal on oma tundeid peita, ja et mul on õigus 
alati kurvastada, kui ma seda vajan. Näiline heaolu ei saa kurbust välistada. 
Väljanutetud kurbus on vabaks saanud kurbus, sellepärast on pärast nuttu 


kergem elada. 
Ka minu põhihirm on hirm, et mind ei armastata. Seda ei tahtnud ma 
endale pikka aega tunnistada. Ma olen ju igatpidi kena inimene, kuidas 


mind ei armastata! Mu hing protestis. Tasapisi hakkasin endale selgeks 
tegema, kui väga, alati ja igal pool, olen püüdnud teiste armastust ära 

teenida. Ja see on mul õnnestunud. See on muidugi kurb tõde, aga kui ma 
seda endale tunnistama hakkasin, leidsid paljud lahendamatud asjad oma 
õige paiga. Hakkasin aru saama oma mehest ja abielust. Mõistsin, et 
animnastus ja seks on ühe terviku kaks otsa. Kui üks ots on liiga suur, siis 
teine ots on liiga väike. Suurem suureneb ja väiksem väheneb, kuni suurem 
saab väiksemaks ja väiksem suuremaks ning kõik kordub uuesti. Rist ja 
viletsus, mitte igatsetud armastusabielu. 


Oma mehe armastamise koha pealt läheb minu arvamus pr. Viilma 
omast lahku. Me ei saa oma mehi armastada enne, kui oleme hakanud 
kõigepealt iseennast armastama. (Patsient ei ole veel vabanenud mõnedest 
kinnisideedest, seepärast on tal jäänud kahe silma vahele üks esimesi asju, 
mis ma kirja panin esimeses raamatus lk. 36 olevas peatükis “Õpi 
armastama”, on, et inimene õpiks ennast armastama. Alles teise raamatu 
lk. 192 räägin, et naise ülesanne on armastada kõigepealt oma meest. Need 
on erinevad tasandid. — autori märkus.) Iseennast armastama hakates võib 
aga selguda, et meest, kellega naine abielus on, võib küll armastada 
ligimesearmastusega, aga paariliseks ta ei sobi. (Siin on patsiendil õppetükk 
veel halvasti õpitud - autori märkus.) Mees küll muutub, kui naine muutub, 
aga midagi on siiski valesti. Ma ei saa veel kõigest aru, aga see, et naised 
ei cska mehi armastada, ei ole üksnes naiste viga. (See on tõsi — autori 
märkus.) Kui tänapäeva arengus on soorollid segi läinud, siis nii on lihtsalt 
vaja. Naised ei armasta mehi tõesti, see omakorda alandab mehi. See 
tähendab, et mehed vajavad alandust. Võib-olla naised ei saagi oma mehi 
sellepärast armastada, et mehed ei vaja muutumiseks mitte armastust vaid 
alandust. Kuna meeste alandamine on juba nii äärmuslikuks läinud, et enam 
hullemaks minna ei saa, siis võib arvata, et varsti tuleb mingi muutus. Siis 
saavad mehed jälle meesteks ja naised naisteks. Kõik on kahepoolne. 
(Suhtumine meestesse on veel dogmaatiliselt naiselik — autori märkus.) 


Arvasin, et minu mees on hoopis vanem ja targem vaim kui mina, aga 
vaimsete tarkuste poole püüeldes mu illusioon purunes. Ma hakkasin teda 
hoopis teise nurga alt nägema. Sain pikapeale aru, et me pole mitte 
erinevad, nagu seni olin arvanud, vaid hoopis väga sarnased. Hingeliselt 
oleme kogu elu püüdnud vastastikku teineteise armastust ära teenida ja 
sattunud seetõttu suurde alandusse. Ise oleme alandatud - ja ise alandame. 
Armastust teenides olen muutnud oma mehe endast sõltuvaks. 


Tunnen, et olen tõeline Eeva-tütar, kes alateadlikult oma naiselikkust 
ära kasutab. Sõltuva mehega saab ju manipuleerida. Ja mis võib veel 
suuremat võidurõõmu tekitada, kui et väänad mehe enda meele järgi 
selliseks, nagu parasjagu meeldib. Et mees seda alati teha ei lase, see on 
iseasi. Tõsi, me saame endale just sellise mehe, nagu oleme ära teeninud. 

Meestele millegipärast meeldib, kui neid ära kasutatakse. See on alandav. 
Aga — nagu ma juba ütlesin — mehed vajavad alandust. Miks muidu on 
praegu moes võtta endale tunduvalt noorem naine? Näiliselt oleks see nagu 
üks kange mees, kes endale noore näitsiku mängukanniks sai, aga tegelikult 
vajab selline mees alandamist. Noor naine hakkab vana mehega nagunii 
manipuleerima. Tal on vajalik atribuutika looduse kingitusena kaasas. Vana 
mees, kes laseb noorel ja lollil naisel ennast ära kasutada, saab ju sedavõrd 
rohkem alandatud. See on minu arvamus. 


Kahe inimese kooselu on alati vabatahtlik. Jutt, et seda tehakse laste 
nimel, on lastega manipuleerimine. Manipuleerimisest räägin arvatavasti 
seepärast nii palju, et alles kaks kuud tagasi sain aru kui suur mahhinaator- 
kombinaator ma ise olen. See juhtus siis, kui taipasin, et minu ämm, kes on 
perekonnas alati kannatajat mänginud, on oma manipuleerimisega hoopis 
mehe elu põrguks teinud. Tean, et mehed valivad alati naise ema järgi, aga 
mina eioska veel ennast nii palju näha. Eks ma vist kardan endas ämma ära 
tunda. Manipuleeri jaks ei tahtnud ma ennast kuidagi tunnistada. 


Mõtlesin mitu nädalat, et kuidas küll minu mees omale naist valides 
loodusseadusest nii mööda pani ja emast erineva naise võttis. Kaks nädalat 
imetlesin ennast, aga pühapaiste mu pea ümber jäigi tulemata. Oma veast 
sain aru pärast seda, kui olin välja mõelnud ühe hiilgava plaani, mille mees 
teostama pidi. Nii, nagu alati, sain ka seekord oma tahtmise, aga järsku 
taipasin, et ma olen alatu ja kasutan meest armutult ära. Mõistsin, et mu 
manipuleerimisoskus on nii virtuooslik, et ma mängin isegi iseendaga kassi 
ja hiirt. Nüüd oskan ka ennast kõrvalpilguga jälgida. Äkki lakkan ühel heal 
päeval mehele liiga tegemast. 


Aga mõtted on ühed imelikud asjad. Lasen kiht kihi järel oma halbu 
mõtteid vabaks, aga altpoolt ilmuvad tõelised üllatused asemele. Näiteks 
selle asemel, et oma meest armastama hakata, olen hakanud hoopis 
lahutuse peale mõtlema. Praegu mõtlen, et seda pole vaja mitte ainult 
mulle, vaid ka talle. Meil mõlemal on vaja suureks ja vastutusvõimeliseks 
saada. Sellist juttu ei usuks küll ükski mu tuttav, sest mind peetakse 
suurepäraseks abikaasaks. Aga ma vajan vabadust. Tunnen tugevamini, kui 
kunagi varem, et olen vang ja tahaksin murda kiiresti vabadusse. Tahan 
olla vahel omaette, ilma mehe ja lasteta ja ei pea ennast sellepärast sugugi 
rongaemaks. Võib-olla aitaks abielu parandada ajutine lahuselu? Ma ei tea 
seda veel. Aga ma tean kindlalt, et nii äkiliselt, nagu ma alguses tahtsin, 
ma sedaei tee. Aga võib-olla ei tee üldse. 


Tean, et füüsiline vabadus ilma hingeliseta ei ole vabadus. See 
teadmine tuli mul pärast viimast dr. Viilma vastuvõtul käimist, kui ta mulle 

järsku hoopis eelmistest eludest rääkima hakkas. Ta ei küsi midagi, ta 
lihtsalt räägib iga kord uut õppimist vajavat probleemi lahti. Ta kirjeldas, 
kuidas ma üle-eelmises elus põgenesin abiellumise eest. Koduteel sain äkki 
aru, et sellesama mehe, kelle eest ma 500 aastat tagasi ära põgenesin, olen 
ma selles elus endale ikka meheks saanud. Ega elu õppetükid äraõppimata 
ei saa jääda. Ma lihtsalt pean oma suhtumist meessoosse muutma, muidu 
astun veel suuremasse ämbrisse. Oma mees ei olegi enam nii vastumeelne. 
Kui oma vastumeelsuse vabadusse lasen, võib-olla pole üldsegi enam 


vastumeelne. 


Suurest hirmust, et mees mind ei armasta, ei olnud ma kunagi oma 
mehe peale häält tõstnud. Aasta tagasi kogesin, kui suur mõnu see on. 
Lihtsalt rõögid kõike südamele kogunenu välja ja tunned pärast tohutut 
kergendust. Vastu ootusi ei olnud see sugugi häbiväärne ja mõjus meile 
mõlemale värskendavalt. Aeg-ajalt on meil nüüd selline uudne pingelahen- 
duse võimalus. Jälle natukene targem. 


Mulle on kogu aeg tundunud, et olen selle pooleteise aastaga liiga 
vähe edasi jõudnud, aga nüüd, kõiki oma lollusi ausalt üles kirjutades sain 
aru, et seda polegi nii vähe. Peaksin ju nüüd juba oma haigust armastama, 
sest olen tänu temale hakanud inimeseks saama. Kahjuks suudan talle 
praegu ainult tänulik olla. Seega arenguruumi mul jätkub. 


Oleksin peaaegu unustanud — arstid on mind terveks tunnistanud. 
Vähk on olematuks muutunud. Arst ütles mulle: "Kallis proua! Ravige 
ennast edasi nii, nagu ravisite. See on hästi aidanud.” Aga ta ei tahtnud 
teada, kuidas ma ennast ravisin. 


Olen oma patsiendile tänulik. Ta on teinud võimatu võimalikuks. 


Panin mõned vahemärkused omalt poolt juurde, et mõistaksite: ter- 
venemiseks ei pea korrapealt ingliks muutuma ja selleks jääma. Tal on veel 
palju lahendamata probleeme, mida ta veel, tõde mõistmata, oma õigusega 
korda ajada üritab. Tema keha näeb ja teab, et inimene tahab oma vigu 
tunnistada ning ei otsi kergekaalulist halvast lahtiütlemise teed. Ta ei ole 
kordagi kärsitu inimese kombel küsinud: “Mitu korda ma pean andestama? 
Üks või kümme? Miks nii palju, kas vähemast ei jätku? Kas ma pean 
hirmule ka andestama, või aitab ainult vihale andestamisest? Miks mina 
pean andestama, kui tema tuli minu sisse? Mis siis, et õpetama, mina pole 
tahtnud sellist õppetundi!” 


Inimene, kes oma pea tööle paneb ja oma südamehääle juhatusel 
mõtleb, saab aru, mida teha on vaja. Aru saama hakkamine tähendab 

arukuse käivitumist. Arukas tegevus tagab vajaliku tulemuse. Inimene 
tunneb, et ta ei pea, vaid vajab. Vajab iseenda jaoks. Tingimused lakkavad 
olemast. 


See naine tahab üksikasjaliselt enda olemust tundma õppida, ja see 
ongi vajadus oma keha tingimusteta armastada. Mis sest, et ta sõnades 
paneb emotsionaalse armastuse tingimusteta armastusega veel ühte patta. 
Tähtis on see, mis südames toimub. Seda pole võimalik sõnadesse panna. 
Aga ta keha on armastatu armastuse väest terveks saanud. 


Orjusest ja vabadusest, koerast ja kassist 


Loodus aitab meid elu kahepoolsust igal sammul paremini mõista. 
Orjus ja vabadus on ühe terviku kaks otsa. See tervik elab igaühes meist. 
Tasakaalus inimene on vaba, aga tema vabadus ei ole mingi igavesti püsiv 
väärtus, mis on seadusega paika pandud. Tasakaalus inimene oskab oma - 
vabadust vastavalt oma arenemise tasandi tõusule pidevalt tasapisi suu- 
reneda. Hirmudes inimene ei oska seda näha, seepärast õpetab teda loodus. 


Vaadake kassi ja koera. Arvan, et nende suhted ei vaja pikalt 
kommenteerimist. Kui kahe inimese kohta öeldakse: elavad nagu kass ja 
koer, siis on kõik öeldud. 


Millest need kaks toredat looma inimesele pajatavad? 


Koer on sümboolselt ori. 
Kass on vabadus. 


Koer on sümboolselt mees. 
Kass on naine. 
Kui tahate seda peatükki paremini mõista, siis lugege koer meheks ja 
orjaks, kass naiseks ja vabaduseks. 


Tunneme mõistet “koera elu”, aga peensusteni selle tähendusse 
tavaliselt ei lähe. Mehed sobivad paremini koertega, naised kassidega, sest 
sarnane mõistab sarnast. 


Kui Te enne ei ole niisugusele elu nägemise võimalusele mõelnud, siis 
nüüd on Teil võimalik avastada rohkem ja üksikasjalisemalt, kui mina oma 
ülevaatliku jutuga räägitud saan. 

Niisiis — koer on ori. Pealegi veel selline ori, kes hoiab orjapidaja ligi 
Ja teenib teda andunult. Sest ori sõltub orjapidajast. Veidikenegi heale 
peremehele on koer igavesti truu sõber, kes ohverdab peremehe nimel oma 
elu. Paljud inimesed on tähele pannud, et sellest ajast, kui koer sai majja 
toodud, on lapsedki tervemad. Arvatakse, et see on sellest, et lastel on 
rohkem huvitavat tegevust. 


Pingete maandamine tegutsemistesse on aegadest aega tuntud 
tervendamismoodus. Tegutsemine ravib, kui inimene naudib tegutsemist. 
Selle tegutsemise taga varjab end tähtis tõsiasi, et nii lapsed kui ka koer 
tunnevad, et neid armastatakse ja nende armastust vajatakse. Koer ja 
laps on võrdväärsed tingimusteta armastajad. Ja kui perekonnas ongi 
pahandused, siis ohverdab koer ennast lapse ja pererahva asemel. Tema 
haigusi ei panda sageli üldse tähele, sest ta ravib end ise. Tema väikene 
tarkus, aga suur arukus võimaldab seda teha. 


Kui ütlete, et Teie terve laps sai hoopis koerakarvade allergia ja et Te 
pidite koerast loobuma, siis jäi Teie peres tähtis õppetund õppimata ja see 
kosub praegu nähtamatuses. Kosub märgatavalt suuremaks haiguseks. 
Koera karvade allergia tähendab protesti pisimagi vabaduse puuduse ehk 
orjuse vastu. Orjus on alandatus. Protest alandatuse vastu suurendab 
alandatust. Missugune haigestumine tekib alandatusest? Põletik. Missu- 
gune haigestumine tekib, kui alandatus on muutunud talumatuks? Mä- 
dapõletik. Seega koer näitas Teie lapse suure probleemi välja, aga Teie 
tegite ta süüdlaseks ja vabanesite stressi asemel koerast. Teie lapse protest 
koerast ilma jäämise pärast teeb ta häda veel suuremaks. 


Orjameelsusega seoses on sellel stressil palju erinevaid nüansse. 
Näiteks protestiv kurbus alandatud orjana elamisest tekitab allergilise 
leemendava nahalööbe. Kvi hakkate oma tahtmist välja protestida viisakaks 
olemise nimel lämmatama, siis saate kopsuastma. Lühidalt öeldes: mõelge 
ja tunnetage oma suhtumist orjusesse. Kujutage ette, et ise satute orjusesse 
või Teie kallid satuvad orjusesse. Vaadake vabaduseta koera ja kujutage 
ennast tema asemele. Kui vabastate üksteise järel kogu oma halva suhtu- 
mise orjusesse, siis on Teie perest hingamisteede haigused kadunud. Aga 
ärge unustage, et orjameelsust on Teie ümber palju ja kui Te seda märkate 
ja kui see Teid häirib, siis ei ole Te veel täielikult sellest stressist vaba. 


Koer on koer, aga kui inimene koerana elab, sis ta peab väga 
palju kannatama. Sageli küsitakse: “Miks ma lasen endale liiga teha? 
Miks ma lasen end orjana kohelda, kuigi tean, et see pole kellelegi hea? 
Kogu mu olemus protestib oma käitumise vastu, aga mina muudkui jätkan 
enda alandada laskmist. Käin ja liputan saba igaühe ees, kes mind vähegi 

sõbralikuma pilguga vaatab, teades, et see on salakaval ja alatu inimene, 
kes mind ära kasutab. Vahel lidun eemale kui peksasaanud koer, saba 
jalgade vahel ja luban, et ma ei ole kunagi enam nii rumal. Järgmisel 
hetkel liputan jälle saba.” Selline käitumine kumab inimese elujõust 
tühjaks. 


Vastan: “Põhjuseks on süütunne. Hirm süüdi olla teeb Teist asja, kes 
parem kannatab ise, kui et paneb teised kannatama. Õigem oleks öelda, et 
paneb jälle kannatama teised. Olete oma eelmistes eludes teisi endale 
allutades või lausa neid orjastades karmavõlga kasvatanud ja Teie alatead- 
vus otsib lunastust. Kahjuks sunnib hirm süüdi olla Teid teise äärmusse 
minema. Teadvustage, et karmavõla lunastamiseks ei pea kannatama. Kui 
oma stressi vabastate ja tema tagapõhja mõistate, siis Teie kannatused 
lõpevad. Te olete õppetunni ära õppinud. ” 


Paluge andeks kõigilt, keda Te eelmistes eludes olete endale allu- 
tanud, kellele olete liiga teinud. Ei ole tähtis täpselt kõiki neid teada, tähtis 
on oma viga mõista. Teie hing leiab nende kõikide hinged üles, sest 
hingede jaoks pole olemas aega ega vajadust, et nad oleksid praegu elavate 
inimeste hinged. Andke endale andeks, et olete teiste üle võimutsedes oma 
karmavõla just selliseks kasvatanud. Paluge oma kehalt andeks, et olete 
oma keha vastavalt kannatama pannud. Siis on Teil juba kerge andestada 
neile, kes praegu samu vigu teevad, mis Teil juba eelmistes eludes tehtud 
said. Ori ja orjapidaja on ühe terviku kaks otsa. Hirmunud inimene võib 
ühe elu jooksul olla mõne jaoks ori ja mõne suhtes orjapidaja. Kui vabaneb 
hirm, siis vabaneb sundolukorra probleem iseenesest. 


Arukas inimene saab aru, et tema ei vaja sundimist. Madalama 
arengutasemega ehk tasakaalutu inimene veel vajab, sest ta ei oska oma 
teadmisi rakendada. Ta mõistab, et niikaua, kuni on hirmudest vihased 
inimesed, kes ei mõista ega tahagi midagi mõista, peab koer rihma otsas 
olema. Vähemalt linnas. Muidu läheb koer oma hea tahtmisega vihast 
inimest õpetama, aga tagajärjeks on veel suurem viha. Kannataja alateadvus 
võrdsustab Teid Teie koeraga, tõsi ta on. Te võib-olla ei oleks kunagi 
taibanud, kui palju agressiivset suhtumist kaaskodanike vastu endasse 
varjule olete pannud. Koer kui õpetaja näitas selle välja. 


Vaatasin kord, kuidas üks naeruse, hullata tahtva marakrati näoga, 
pikkade jalgadega kutsikas, täpselt nagu vasikas, jooksis sõbralikult saba 
vehkides ühe vanema naise poole. Naine käitus nii, nagu paanikas 
põöraseks läinud inimene ikka: rapsas käed kotiga üles, nagu käed oleksid 
kõige väärtuslikumad kehaosad, selle asemel, et risti vastupidiselt käituda, 
ja hakkas karjuma. Kutsikas jäi paigalenaelutatult, silmad pärani seda 

imeinimest vahtima. Aga inimene muudkui lärmas. Olin üllatunud. Lähe- 
nesin ja ütlesin: “Arge kartke, see on ju kutsikas, ta tahab Teiega sõbraks 
saada.” Hävitav pilk ja röögatus: “Mina ei taha temaga sõbraks saada!” 
rääkisid ise enda eest. 


Küll on sellel inimesel raske elada. Tema jaoks on kõik vaenlased. Ta 
mõtles, et koer ehmatas teda, tegelikult ehmatas tema koerahakatist, kelle 
pisikesse ajusse talletus mälestus vanast tigedast, seega ohtlikust naisinime- 
sest, kes mitte millestki aru ei saa. Ta otsis sõpra, aga leidis vaenlase. 
Edaspidi vaatab ta sellise kujuga tädidele juba altkulmu ja kahtlustava 
pilguga. 

Sellest moraal: hirmudest vihane inimene tahab ise oma rasvas 
praadida, seepärast ärge trügige teda õpetama ja ärge laske seda teha ka 
oma koeral. Niikaua, kuni inimesed arukaks ei muutu, tuleb oma koerad 
vaos hoida ja nad arukaks õpetada. Nad õpivad inimestest meelsamini. 


Öeldakse, et koer on peremehe nägu ja perenaise tegu. See 
tähendab, et koera käitumise määrab perenaine. Mida salalikum on pere- 
naine, seda salalikum on koer. Mida õelam on perenaine, seda rohkem on 
vaja karta selle koera hambaid. Aga kui Teil ei ole hirmu salaliku õeluse 
ees, siis ei ole Teil ka viha salaliku õeluse ees ja Te ei provotseeri seda 
koera ennast hammustama. 


Koer on peremehe nägu. Mida see tähendab? See tähendab, et koer 
tegutseb peremehe moodi. Äkiliste liigutustega peremehe koer on äkiliste 
liigutustega. Rahuliku pikatoimelise peremehe koer on samuti rahulik — 
enne peab aru, kui haukuma hakkab. Hammustamisest rääkimata. 


Võite kohe küsida, kust ma tean, missuguse koeraga mul tegemist on? 
Ega enese meeleparandust ei saagi jätta kurja koeraga kohtumise hetkele. 
Kui kardate, siis on targem koerale teed anda. Kui olete julge, siis annab 
koer Teile teed. Tunnetage iseennast, siis saate aru, millega looma 
provotseerite. Täpselt samaga provotseerite ka inimesi. 


Vaadake, kui rahulikult käituvad koerad meestega ja poistega, kes 
tänu oma vanusele on ema hirmunud hoolitsuse köidikutest vabaks rabe- 
lenud. Kui meesinimene koerasse halvasti suhtub, siis on temas liiga palju 
emotsioone. Koer tunneb need ära ja vastab samaga. Näiteks paljud koerad 
ei salli purjus mehi. 


Kiirustamine on hirm. Mida suurem on hirm, seda suurem on tema 
varjus olev viha. Miks ei salli praktiliselt ükski koer tänapäeva postiljone? 
Sellepärast, et postiljonid ei salli koeri. Postiljonidel on kiire. Nad on 
rahulolematud iga takistuse suhtes, mis nende kiirust piirab, mõistmata, et 

iga takistus ütleb: “Mida rohkem arutult jooksed, seda halvemaks su elu 
läheb. ” Aga paljude postiljonide jaoks on postkastid liiga väikesed või liiga 
suured, aiaväravad on liiga madalad või liiga kõrged, lõukoerad neis 
aedades valvavad spetsiaalselt kas liiga rikkaid peremehi või liiga vaeseid 
postimehi. Ja vaesed postiljonid peavad kõige selle pärast kannatama. 
Probleeme on muidugi palju rohkem. Tõin kiirustava postiljoni ja koera 
suhted näiteks, et me nende kahevõitlust vaadates iseenda probleeme 


taipaksime. 


Postiljonil, kes kõigi küla koertega sõber on, läheb posti laialitas- 
simine märgatavalt kiiremini ja ta ei ole peale tööd väsinud — süütunne oma 


vigade pärast ei vaeva. 


Koerte vaenlased on ka joodikud. Muidu rahumeelne koer võib isegi 
oma peremehele hambad näkku lüüa, kui peremees purjus on. Miks? Sest 
kurbust uputav inimene kasvatab endasse raevu, mille väljaelamisega 
teistele palju halba teeks. Koer tõmbab viha endale ja peremees nahutab 
naise või laste asemel teda. Koer annab andeks, inimene tavaliselt mitte. 
Vangitsetud viha teeb maailma halvemaks. Järelikult see, et koer peremeest 


hammustas, tegi maailma paremaks. 


Inimestele meeldib ainult see koer, kes käitub, nagu inimene. Praegu 
tahan sinuga mürada, aga praegu ei taha. Rahulolematu inimese tahtmised 
vahelduvad ühest äärmusest teise. Vaadake, kuidas mõni koer ei tea, mida 
teha. Ta tõuseb ja istub, istub ja tõuseb. Niutsub ja vehib sabaga, pakub 
ennast ja tõmbub nurka, valmis igal hetkel kõrgendatud tooniga käratatud 
käsku kuulma. Tema samasus oma peremehega on hämmastav. 


Kassidega on probleeme vähe, sest vabadus ei ole pealetükkiv. Koerad 
seevastu hoiavad inimese ligi ja reageerivad inimese iseloomule isegi suure 
vahemaa tagant. Ori peab ju pidevalt valvel olema, et end kaitsta. Mida 
enam on ori kannatanud, seda enam on ta valmis ründama. See, mida 
inimene ei näe, seda koer tunneb. Tema ei oska mõelda, seepärast ei ütle ta 
endale, et ta tundis valesti ja et see on ju hea inimene — vaata, kui viisakalt 


ta käitub. Koer ei salli pettust. 


Kui meile ootamatult kutsikas toodi, siis püüdsime ta võimalikult 
normaalseks koeraks kasvatada. Iga kord, kui ta pahandust tegi, lugesin 
talle moraali nagu väikesele lapsele. Ta vajus taignahunnikuna põrandale 
laiali, endal suurima süüdlase nägu peas. Õppimine käis tal nobedalt. Endal 
läks nii mõnigi asi meelest ära, aga tema tuletas meelde. 


Kõigel, mis juhtub, on tähendus. Püüdsin mõista, miks minu silma- 
torkavalt rahumeelne koer postiljoni peale tigetsema hakkas. Kui ta ühel 

päeval postiljonile kallale tormas ja selle võitlusvahendi — ajalehed — puruks 
tõmbas, ei suutnud keegi meie perest mõista, milles on asi. Suur süütunne 
hinges, istusin sel korral jälle koera ette, et jutlus maha pidada, aga sõnad 
jäid kurku kinni — ma taipasin probleemi olemust! Püha Jumal, mu koer ei 
salli ajalehti! Kurja juur on ajalehed, mitte postiljon. Ja kui veel mõtet edasi 
arendada, siis ajalehed sisaldavad tõesti palju paksu paha, nii et isegi koeral 
äheb kops üle maksa. Võib öelda: ega koer ei tea, millest tänased ajalehed 
kirjutavad, aga ta tunnetab ajalehtedes olevat energiat ja sellest piisab. 


Oma südamehääle kuulamise asemel olime tarkade koerakasvata jate 
Juttu kuulanud. Nad õpetasid, et kui tahad kutsikat sõnakuulelikuks teha, 
siis tuleb karistada. Aga ära kunagi käega löö, sest käsi peab jääma 
silitamise vahendiks. Koer ei jää siis pererahva peale viha pidama. Oh seda 
älitarka inimest küll! Hirm ise süüdi olla teeb süüdlaseks ükskõik kelle või 
mille, kasutades ära teise rumalust. Minu koer hakkas vihkama ajalehti, 
mis on toruna kokku keeratud. 


Mina sain oma veast aru, koer samuti — käitumise muutumine oli 
silmatorkav. Aga postiljonile oli seda märgatavalt raskem selgeks teha. Jäi 
üle ainult kõigest hingest andeks paluda. 


Koer on suur õpetaja. Kui näete tänaval hulkuvat koera ja Teil on 
temast kahju, siis see koer ütleb: “Kallis inimene! Sa haletsed praegu mind, 
aga tegelikult haletsed sa iseennast. Sul on tunne, et sa oled nagu hulkuv 
peni, nagu armastusest ilmajäetud ori. Sa ei oska vabadusest rõõmu tunda, 
nagu mina. Mina tean, et kui on valida halb peremees või vabadus, siis ma 
valin vabaduse ja olen õnnelik, sest minu nõudmised on väikesed. Sinu 
nõudmised on suured. Seepärast valid sa parem halva peremehe, sest temal 
on varandus. Vabasta oma hirmud, mis on sind orjaks teinud, siis ei haletse 
sa enam iseennast ja tunned end õnnelikumana, kuigi rahakott sellest 
meeleparandusest paksemaks ei läinud. Kui sa oma õnnetunnet rahakotist 
suuremaks väärtuseks pead, siis hakkab tasapisi kosuma ka rahakott.” 


Kui Te ärritute hulkuvat koera nähes, tahate, et ta kinni püütaks või 
hävitataks, siis ütleb see koer: “Sa ei salli vabaks saanud orja, sest sa oled 
ise oma hirmude ori ja näed kõigis ohtu. Sa ei salli, et keegi sinust parem 
oleks. Tahad, et kõik teeksid nii, nagu sina tahad. Kui sinu teha oleks, siis 
sa paneksid vabaduse vangi ja oleksid ise vangivalvur. Tegelikult sa oledki 
seda. Sa ei tea, et vabadus on õnn. Aga see õnn on igaühe enda teha. 
Vabasta oma orjameelsus, ära vihka teda. Sul on vähe aega jäänud. Kust 
ma seda tean? Sa oled muutunud julmaks hävitada tahtjaks ja tõmbad 
sedasama endale ligi. Sa ütled, et ma reostan sinu haljasala. Sa näed 
minus enda peegelpilti. Suur koertekari ei reosta maailma rohkem kui üks 

inimene. Targem peab hoolitsema rumalama ja tema tegemiste eest. Kumb 
on praegu rumalam: mina või sina?” 

Julge inimese peale koer ei haugu. Hirmunule tormab ligi ja karjub: 
“Oled samasugune kui mina, aga ei näita välja. Tahad, et sind suu 
kinnihoidmise pärast armastataks. Sa kardad orja, sesi ei oska orja 
iseendast vabaks lasta. Lase oma hirm vabaks ja sa oled vaba. Mina ei pea 
siis sind õpetama tulema. Sa kardad kõva häält ja mina pear seepärast sinu 
peale karjuma. Sa kardad, et ma hammustan, sest kardad alandatute 
kallaletungi, kättemaksu. Kardad alandatute õelust. Sa tõstad oma käed 
üles, näidates sellega, et annad alla. See ärritab mind, sest ma ei taha su 
alandust näha. Tahan, et sa ülenduma õpiksid. Aga sina saad minu peale 
vihaseks. Tahad mind jalaga lüüa, sest sul on protest elu materiaalse 
poole, eriti igapäevaste majandusasjade vastu. Sa provotseerid mind ja 
mina pean su kättemaksuhimu väljavoolamise heaks hambad sulle säärde 
lööma.” 

Hulkuv koer tavaliselt ei hammusta ehk vabadusse pääsenud ori 
tavaliselt ei ole julm. Aga kes hakkab teda õrritama või tema vabadust 
piirama, see saab orja hambaid tunda, saagu pärast või halvem. Sellel 
hetkel ori tagajärgedele ei mõtle. Kui hulkuv koer tõesti hammustas, siis ta 
ütles sellega: “Kalis inimene! Sa oled nagu hulkuv koer, kes teisi oma 
õelusega hammustab. Mina sinu kallale niisama ei tuleks, aga sina lähed 
teiste kallale küll. Sul oleks kohe nazu selline hammustamise amet, ilma 
milleta palka ei anta.” 


Kõige kurjem on ketikoer. Me ei ütle “tige koer”, ütleme “kuri koer”. 
See kuri koer räägib: “Inimene, sa paned minu, sinule niigi orjaliku sõbra 
ketti ja muudad mind topeltorjaks. Sa teed seda teadlikult. Sa paned mu 
veel aeda kinni, see on kolmekordne orjus. Ma kannatan selle kõik välja, 
sest mu hing õpib algelise orja õppetundi. Sinus elab samasugune algeline 
ori, aga seda sa ei taha tunnistada, sest tahad minust parem näida. Sa 
arvad, et ma pean sulle toidu ja hea sõna eest hea olema. Ma olen hea, aga 
mitte sellepärast, vaid sellepärast, et ma tean oma kohta elus. Sa paned 
mind oma varandust valvama, sest sinu jaoks on kõik vargad ja röövlid. 
Mida rohkem sina nii mõtled, seda enam mina seda välja näitan. Sa ei 
hooli minust, iseendast ega inimestest, sa hoolid varandusest. Seepärast 
löön ma hambad säärde kõigile, kes julget mängivad. Tõelist julget ma ei 
puutu. Tema saab minust aru, mina saan temast aru. Me mõlemad suhtleme 
südamega. 


Minu hammustus läheb alati mädanema, sest minu talumatu alandatus 
purskub minu hammaste kaudu välja. Selles, keda ma kammustan, on 

samuti talumatu alandatuse viha ja tahtmine kätte maksta. Mädaga voolab 
see välja. Mina jäin süüdlaseks, aga ma päästsin ühe inimese, kellele see 
kättemaks oli määratud. Sa imestad, miks koerad näkku tahavad hüpata. 
Sellepärast, et ebasiiruse maski eest ära rebida. Ilus nägu, mis varjab 


halbu kavatsusi, on eriti ohtlik.” 


Lapsed on õpetatud koeri kartma. Koer on must, nakkusohtlik, kuri, 
sööb su küpsise ära ja mida kõike veel. Kui lapsel on hirm, et koer ta 
mustaks teeb, siis koer tuleb ja teebki. Laps võib haigestuda ainult hirmust, 
et jääb koera musta keele limpsamisest haigeks, ja isegi kui haiguse 
pisikutel ja koera bakteritel ei ole midagi ühist, siis süüdi jääb koer. Lapse 
ema hirm mustuse ees hindab mustaks kõike, mis ei ole just äsja pesumasi- 
nast tulnud. Vaenulik suhtumine bakterite maailma teeb bakterid sellele 
emale ja tema lapsele patogeenseteks. Mida rohkem nad mustust vihaselt 
eemale tõrjuvad, seda rohkem peab see mustus nii tulema, et teda kohe 
maha pesta ei saa. Näiteks koera hammustuse kaudu. Ja mida suurem on 
hirm, et koer hammustab, seda lähemal on potentsiaalne hammustaja — 


koer. 
Hirmutamisega õpetamine on kannatuste ligitõmbamine. 


Laps on oma vanemate summa. Kui vanemad on omavahel nagu 
kisklejad koerad, siis satub ka nende laps kisklejate koerte kätte. Pärast 
võib kogu koerte soole sõja kuulutada ja kaasahaletsejatega koos sõ- 
jakäigule minna, aga elu ütleb tõtt: “/nimlapse kannatused on tema enda 
hingeelu väljendus. Laps näeb koeras iseenda halbu külgi, mida ta ei 
armasta. Seepärast tuleb õppida ette mõtlema ja omi mõtteid parandama. ” 


Vabalt elavad koerad purelevad omavahel vähe ja heade mõtetega 
inimestesse ei puutu nad üldse. Ka vabad orjad on üksteise suhtes leplikud. 
Orjuses elavaid koeri viiakse rihma otsas jalutama. Kui nad oma lii- 
gikaaslasi näevad, siis tonnavad neile hammaste välkudes kõri kallale. 
Samamoodi tormavad orjuses elavad inimorjad omasuguse kallale, et teisest 
hirmutades või hammustades ehk suurema ja tugevama õigusega üle olla. 
Nii realiseeritakse tahtmist teisest parem olla. 

Eriti tigedad on ketikoerad vabalt hulkuvate koerte vastu. Nad võivad 
rabelda keti otsas nii, et hääl muutub karjumisest kähedaks, aga nad ei 
suuda rahuneda. Vangis oleva orja viha vaba orja vastu on kohutav viha. 


See on kadedus selle vastu, kellel on parem. Seda on vaja teada inimestel, 
kes ainult oma hirmuga, et mind ei armastata, teise tahtmatult enda 


omandiks, nagu ketikoeraks, teevad. 


Korralikud dresseeritud tõukoerad, analoogselt intelligentsetele ini- 

mestele, nii inetult ei käitu ja seepärast on nad õrnad ja haigustele 
vastuvõtlikud. Neil ei ole normaalset koeraelu, sest inimesed tahavad nad 
enda sarnasteks teha. Kui need koerad ei maksaks nii palju, siis ei oleks 
neil nii suurt kohustust peremehe meele järgi olla. Ori on sõltumata oma 
arengutasandist alati rahast sõltuvuses. 


Kui koer pääseb vabadusse, siis ta jookseb ära. Mida karmim on 
olnud vangla, seda pikemad on koera jooksud. Aga ta tuleb tagasi. Ja mitte 
söögi pärast, nagu arvatakse. Ta tuleb, sest armastab perekonda, kus elab. 


Koera intelligentseks kasvatamine on koera hävitamine. Selline koer 
tahab ära joosta, sest ta tunnetab pererahva plaane enda suhtes. Ta ütleb 
sellega: “Ka teie tahaksite intelligentsuse orjamise käest plehku panna, 
kuigi see intelligentsus tundub nii meelitavalt hea. Te ei väärtusta vabadust, 
te hindate sõnakuulelikkust. Seepärast peate te inimese armastust koera 
armastusest paremaks, Aga selles te eksite, kulla inimesed.” Koera hing 
palub, et tal lastaks selline olla, kui ta on, sest koera inimeseks teha pole 
võimalik. Dresseeritud koeraga uhkeldamine on peremehe demonstreeri- 
mine. 


Vaba koer ei muutu tigedaks. Kui koer ei ole tige, siis ta ei muutu 
kurjaks. Tige koer tunnetab enda vastas olijat hästi. Kuri koer ei kavatsegi 
tunnetada. Tema ründab kõiki peale selle, kellest ta elu sõltub või kelle 
käest ta juba kõvasti kere peale on saanud. 


Viha on kui koer, kes haugub, hambad irevil. Kes vihastab, seda ta 
hammustab. Teda saab headusega vaigistada. 


Kurjus on kui koer, kes ei usu enam heasse, sest ta on teiste hea 
käes liiga palju kannatanud. Za rahuneb, kui on hammustanud. Aga kui 
hammustada ei saa, sest miski segab, siis jääb paremat võimalust ootama. 
Kui ta endast kurjemat haistab, siis lidub eemale, saba jalge vahel. Kui koer 
oskaks mõelda, siis ta hauks sellisel juhul nagu inimene välja pahasoovliku 
plaani, et teisele tasuda. See plaan muutuks kinnisideeks ja tekitaks koerale 
vähi. Koera eest teeb selle töö inimene ära. Koer lihtsalt ohverdab end 
armastatud inimese nimel ja sureb vähki. 


Viha on kui haav, mida saab armastusega parandada. Kurjus on 
kui vähkkasvaja, mis tuleb kehast eemaldada, muidu hävitab kõik. 


Siit moraal: ärge tehke koera kurjaks, vabastage endast hirmunud 
orjameelsus ja Te ei muutu kurjaks koeraks. 


Kui koer kukub näiteks viienda korruse kõrguselt alla, siis on tark 
tegu alla minnes hauakaevamise labidas kaasa võtta. Aga kui kass kukub 


373 


samalt kõrguselt ja Te alla jõuate, siis on tema juba maja taga päikeselaigul 
kurru-nurrutamas. Kass on vabadus, seepärast on temas nii suur paind- 
likkus, vastupidavus, puhverdamisvõime, oskus alati jalgadele kukkuda. 


Kass ei lase ennast agressiivsel lapsel või ebasiiral inimesel pikalt 
piinata. Ta rabeleb end vabadusse ja kui teda takistatakse, siis võtab küüned 
appi. Kassi kriimustused, aga ka hambajäljed paranevad hästi. Kui siiski 
mädanema lähevad, siis see tähendab, et olete vabadusi nii alandanud, et 
tema kannatus on talumatuks muutunud. Kassi kriimustused on risti-rästi, 
see tähendab, et Teie vabaduse piiramise probleemid on sassis ja Te ei tea 
isegi, keda süüdlaseks pidada. 


Tavaline kass, keda perenaine puhtuse nimel ainult toas hoiab, võib ka 
toas olla armas ja rahumeelne loomakene. Ta võib ülihoolitsusega nii 
harjuda ja laisaks muutuda, et ei tahagi õue minna. Talle tuleb õu tuppa 
tuua. Nii tehaksegi. Ülihoolitsev kassiomanik ei näe, kuidas kassi kassiks- 
olemine mandub, ta peab seda dressuuri viljaks ja ei mõista, et dresseeritud 
vabadus ei ole enam vabadus. Perenaine on kassi enda sarnaseks teinud. 
Ta ütleb kindlasti, et on vaba inimene. Ta ei oska märgata, mida kass talle 


õpetab. 


Kallihinnaline tõukass muutub ruttu kavalaks ja laisaks valitsejaks, 
keda õue minek eriti ei huvitagi. Ta on armas niikaua, kuni kõik tema 
tahtmised on täidetud. Aga kui tal on millestki puudus, siis ta tahaks oma 
instinkte järgides minna, ja kuna teda ei lasta, siis võib see kaunis kiisu 
möirgavaks tiigriks muutuda. Vangitsetud vabadus on pidevas võitlus- 
valmiduses olemine. Vangist vabaks rebinud koer tuleb varsti, süüdlase 
nägu peas, tagasi. Plehkupannud kass sageli ennem hukkub kui tuleb tagasi. 
Oleneb vangitsemise astmest. 


Olete vast kuulnud negatiivsetest väljadest ja veesoontest, mille peal 
magamine on kahjulik. Loomad tunnevad need piirkonnad ära. Koer otsib 
endale toas magamiseks ohutu koha. Kass teeb vastupidi — magab just 
veesoonte ristumiskohal. See tähendab, et vabadus muudab igasuguse 
halvaks nimetatu heaks. Miks mitte öelda, et isegi eriliselt heaks. Olen selle 
teadmisega sageli rahustanud paanikas inimesi, kelle haiguse absoluutseks 
põhjuseks on loetud magamist veesoonte ristumiskohal. See ei tähenda, et 
magage õndsat und seal, kus juhtub ja kulutage oma positiivset energiat 
mõttetult. On hea teada oma töö ja magamiskoha energeetikat ja seda 
parandada. Veel parem, kui teate enne maja planeerimist, et süm- 
meetrilised ringi, ruudu või ristküliku kujulised majad on kõige parema 
energeetikaga. Aga kuna Te ei ole alati maja ehitamise üle otsustaja, siis on 
vajalik teada vähemalt seda, et magada tuleb peaga põhja ja töötada näoga 

läände, nagu õpetavad idamaade tarkused. Usun, et ka pühakud, kelle 
energeetika on täiuslikkusele lähedal, arvestavad seda, ja kulutavad oma 
alles jäänud energiat muuks heaks otstarbeks. 


Kui olete haige, siis on Teie karjakrantsist koer ka nähtavalt loid, sest 
võtab suure osa Teie haigusest enda kanda. Kallihinnaline ja kombekas 
tõukoer pisiasju välja ei näita. Ta kogub kõik sisse, nagu Te isegi. Ravimi 
leiab ta taimede hulgast endale ise, kui ta õue lubatakse. Koer hoiab haigest 
pereliikmest kaugemale, aga kogu tema olemus väljendab muret. Kass, 
vastupidi, trügib vägisi kasvõi haige koha peale ja varsti volksatab minema. 
Siis tuleb uuesti. Kui Te ei ole haige, siis peaks kassi närviline ligi- 
tükkimine ja minemajooksmine olema läheneva haiguse märguanne. Kass 
käib Teie negatiivsetenergiat endale võtmas ja temale teadaoleva koha peal 
seda maha laadimas. Teie korteris on kindlasti sellised kohad, kus negatiiv- 
ne energia vabaks saab. Kass teab seda. Te ei aimagi, kuidas kass rahutult 
edasi-tagasi sõeludes Teid aitab. 


Oskamatus vaba olla väljendub inimese oskuses inimesed ja loomad 
orjusesse või vangi panna ning siis ise selle läbi kannatada. See, kes 
iseenda vabastab, selle loom ei ole peremehe kõrval ori, kes oma kanna- 
tuste pärast kurjaks läheb. Pererahva hingeline vabadus võimaldab nende 
kassidel ja koertel nii parasjagu füüsiliselt vabaduses elada, et see ei häiri 


kaaskodanikke. 


Rahumeelselt koos elavat kassi ja koera on sama harva näha, kui 
tasakaalukat abielupaari. Hirm hävitab rahulolu ja tekitab hädaohutunde. 
Hädaohutunne kasvab ruttu üle agressiivsuseks. Nii ei saagi tavaliselt aru, 
millest või kellest tüli algas. Mõlema meelest on teine süüdi. Nii on olnud 
ja nii jääb nii kauaks, kuni inimene ei vabane hirmust. Hirmuga paistab 


kõik vääras valguses. 


Näiliselt on koer tugevam, tegelikult jääb kass võitjaks. Ta pääseb 
koera käest tänu küüntele ja oskusele neid küüni ootamatult kasutada. 
Küüned on aknad suhtlemise maailma. Puu otsas on kassi kindel pelgupaik. 


Sümboolselt on maa materiaalsus ja taevas vaimsus. Kass, nagu 
naissugugi, põgeneb tõelise hea suunas - vaimsuse poole. Nii nagu kass ei 
oska seda teadvustada, nii ei oska ka naissugu enamikus veel teadvustada, 
mis teda teadmiste poole tõmbab. Aga ta läheb. Jõudsalt läheb. Ja see, kes 
teda seal kui saaki või tasumise objekti ootab, jääb pika ninaga oma 
materiaalsuse tasandisse kinni. Naissoo hirm orjaks olemise ees on väga 
suur. Selle hirmu hea külg m see, et naissugu püüdleb vabadusse. Tema 
halb külg on see, et naissugu paneb mehed ja lapsed enda külge vangi. See 
hirm ootab vabanemist. 

Targemaks saamise abil vabadusse püüdlemine annab mõistusliku 
vabanemise potentsiaali kui õigustuse inimesena orjusest vabaneda, aga 
hing jääb endiselt piinlema. Nii võib saada vabaks koera käest, mitte 
iseenda käest. Nii võib vabaks saada füüsilisest mehe orjaks olemisest, aga 
hingeliselt sõltuda kaugest minevikust nii, et pidevalt on vajadus võidelda. 
Mõni naine tunneb isegi peale oma tuhvlialuse mehe surma, et mees 
takistab tal uuesti abiellumast. Tegelikult takistab seda tema aastasadade 
või -tuhandete suurune süütunne, et ta ei ole õppinud meest armastama. 


Mööda puud võib järjest ülespoole ronida, selle puu kasvades koos 
puuga veel kõrgemaks tõusta, aga hirm allpool asuva ehk alandava ees 
jääb. Kui enam ei saa kasvada, siis tuleb kahanemine. Kass ju vaba linnuna 
lennata ei oska. See vallandab võitluse. Kass ei saa igavesti puu otsa jääda. 
Ta tahab süüa, juua ja palju muudki. Elu sunnib ta alla laskuma, aga hirm 
ütleb, et koer sunnib teda alanduma. 


Koer on puu all kõik oma maised tegevused ära teinud, rahul ei ole 
temagi, kuigi võiks olla. Talle ei anna rahu, et ta alla jäi. Mida kauem oli 
kass puu otsas, seda kauem oli koer puu all. Üks oli ülendatuses, teine oli 
alandatuses, kumbki ei mõista, et tasakaal puudus mõlemas. Mida suurem 
on ühe võidurõõm, et ta teisest parem on, seda suurem on teise tahtmine 
esimest alandada selle eest, et teist alandas - ja seda verisem tuleb võitlus. 
Enamikus pääseb kass tänu oma kavalusele, ettenägelikkusele ja vilkusele. 
Kui ei pääse, siis süüdistagu iseennast. 


Koer on nüüd kurjem kõigi kasside peale, kass on turtsakam kõigi 
koerte peale. Viha muudkui kasvab. Täpselt nii, nagu inimestelgi. 


Kassidel ja koertel on sageli kirbud. Aastaid tagasi oli see viletsa 
eluga kaasnev loomulik nähtus. Nii arvame. Vaatamata puhtuse ja korrapi- 
damise võimalustele on probleem tagasi tulnud. Me paneme loomale kaela 
kirpe peletava rihma ja jätame kirbu õppetunni õppimata. 


Kirp tähendab kiuslikkust. 


Kui kirp on koera kallal, siis see tähendab, et kiuslikkus on mehe 
kallal. Mees tõmbab hirmuga kiuslikkuse ees endale kiuslikkust ligi ja 
keegi on provokatsiooniga kaasa läinud ehk tema suhtes kiuslikuks muu- 
tunud. Naises on ka meespool ehk ratsionaalselt mõtlev pool, mida 
kiuslikud võivad järjekindlalt nagu kirbud, hüpeldes ja hammustades 
ärritada. Ja pärast on kurbuse sügelevad kublad näha. 


Sügelemine tähendab kiuslikkust. 


Vahel on kehal kirbuhammustuse sarnaseid teravaid torkeid tunda 

ilma, et kirpe oleks. See on kiuslikkuse probleem. Sügelemise eripära 
sõltub kiuslikkuse eripärast. Mõelge kasvõi praegu mõne kiusliku inimese 
peale ja Te võite kohe neid hammustusi tunda. 


Kui kirp on kassi karvades, siis see tähendab, et kiuslikkus on naise 
kallal. See on ohtlikum, sest see tähendab, et kiuslikkus paneb vabaduse 
proovile. Igas inimeses on kuni 51% vabadust ja vähemalt 49% orja. Kui 
kiuslikkus hakkab vabadust liiga palju piirama, siis kass püüab õpetada. On 
olemas üks laste nahahaigus, mida nimetatakse kassihaiguseks ja mida 
pidavat saama kassidelt. Mõni ema võib end haigeks mõelda, aga ühtegi 
kassi, kellega laps oleks mänginud, ei tule meelde. Haigestumise tegelik 
põhjus on peresisesed kiuslikkuse probleemid. Täpsemalt on need puh- 
tusepidamise pedantsusega seotud kiuslikkuse probleemid ehk puhtus 
puhtuse nimel. Selle haiguse puhul ei soovitata lapse keha vähemalt nädal 
aega pesta. Selline rahvapärane raviviis räägib ise enda eest. Ta ütleb: 
“Ärge kiusake iseennast ega last oma liialdatud puhtusepidamisega. Kass 
ei pese end vee ja seebiga, aga vaadake, kui puhas ta on.” 


Kui avastate ootamatult oma lemmikloomadelt kirbud, siis ärge 
tormake neid kohe mürkidega hävitama. Istuge rahulikult maha ja 
vabastage oma kiuslikkus. Kui teadvustate, et olete ta oma hirmuga 
kiuslikkuse ja kiuslikkude ees endasse kogunud, siis on ta kerge vabanema. 
Kui suudate selle vabastamise kõigest hingest ühekorraga välja paisata, siis 
saate oma silmadega näha, kuidas kirbud looma seljast maha hüppavad. Kui 
ukse või akna avate, siis kirbukari hüppab uksest välja. Olen seda lõbusat 
vaatepilti ise näinud. 


Loomadel, eriti koertel on sageli puugid. 
Puuk tähendab viha vereimejate vastu. 


Kui pererahva sees kasvab vaoshoitud protest igasuguste nõudmiste 
vastu, sest jõuvarud ähvardavad otsa lõppeda, siis peab puuk tulema 
õpetama. See, kelle käest on harjutud saama, sellelt tullakse üha uuesti 
nõudma - ja õigusega nõudma, küsimata kas andja suudab enam anda. 
Hirm ülinõudlikkuse ees tõmbab nõudjaid ligi. Ori on see, kelle käest tema 
tahtmist ei küsita, vaid ainult nõutakse. Orjal ei ole õigusi. Missugune on 
orjade võitlus vereimejate vastu, on ajaloost teada. Kui orja käest liiga palju 
tahetakse, siis ta kannatus katkeb ja ülestõus võib kättemaksuks kujuneda. 
Seega: kui Teie koeral on puugid, siis vabastage oma hirm ja viha 
vereimejate vastu ülekantud tähenduses. Mida rohkem on puugid end verd 
täis imenud, seda suurem on Teie vaoshoitus ehk tahtmine kannatada. 
Puukide käes kannatava koera loidus räägib Teile, et olete juba 
võitlusvõimetu käegalööja või ainult Looja peale lootja. Kui Te koerast 

õppust ei võta või Teil ei ole koera, siis mida suuremaks kasvab Teie viha 
vereime jate vastu, seda enam Te kardate puuke ja Teile hakkab silma või 
kõrva puukidega seotud info, kus hoiatatakse puukide eest. Puukidest võib 
saada puukentsefaliidi või borellioosi. 


Puukentsefaliit on viha saamahimuliste nõudjate vastu, kes 
tahavad viimse mõistusepotentsiaali ära kasutada. Alandatu viha abituse 
pärast takistada teisi oma vaimuvarasid omastamast. Puukentsefaliit tabab 
seda, kes tunneb, et tema mõistust kasutatakse alatult omakasupüüdlikel 
eesmärkidel ära, ja ta sulgub endasse, et takistada oma teadmiste väl- 


javoolu. 

Borellioos on viha saamahimuliste vastu, kes materiaalseid saavu- 
tusi omastada tahavad. Mida suurem on tahtmine pigem hävitada kui et 
teisele anda, seda suurem on borellioosi hävitustöö. Inimene, kes on teinud 
vihaga resoluutse otsuse — “Ennem suren, kui lasen end ära kasutada!” — 


surebki. 

See, kes tahab hävitada või hävitab materiaalseid väärtusi, näiteks 
kasvõi joob ja pidutseb raha maha, see teeb väikese vea ja tema keha 
kannatab, et takistada suuremat hävingut. Aga kes tahab sama teha 
vaimsete väärtustega, see teeb suure vea ja selle mõistus kannatab. 


Kui jutt juba putukate peale läks, siis mainin ka prussakat, kes püüab 
inimest õpetada vabanema arutust rabelemisest. Ainult hirmunud inimene, 
kes püüab eluga paremale järjele saada, muutub arutuks rabelejaks, kes 
enne teeb, siis mõtleb. Tema juurde tuleb elama prussakas, kes ütleb: 
“Näh, mina ka samasugune! Meil peaks koos päris mõnus olema.” 
Prussakas ei põlga inimest ära, aga inimene põlgab prussaka ära. Hirmunud 
inimene ütleb alati, et õpetaja on halb. Prussakas elab toidupalakestest, mis 
kõikjal vedelevad. Kui Te ütlete, et Teil ei vedele, siis öelge, et tänu 
prussakahirirnule enam ei vedele. Kui prussakaid ei oleks, siis vedeleksid, 
sest Te ei pea pisikesest leivaraasukesest lugu. Ahnus kihutab suurt tükki 
taga ajama. Aga prussakas räägib, et kui sa, kallis inimene niimoodi edasi 
mõtled, siis jäädki raasukestest toituma nagu minagi. Ta topib oma nina 
igale poole, kus ta vähegi midagi haistab, et omale saada. Ka sellega 
peegeldab ta oma pererahvast. Kui püüate naabritest parem olla ja vihkate 
sellist rabelevat saamahimu, siis tulevad naabrite prussakad ka teile, et 
kooris nende jutt kõvemini kostuks: “Kallis inimene! Lase vabaks oma 
hirmunud, arutult rabelev saamahimu, siis meie saame ära minna! Sinu 
viha tõmbab külge isegi selle hävinemist, mis sul olemas on.” 

NÄIDE ELUST. 


T-kuuse rasedusega naine tuli vastuvõtule, sest kartis, et äkki on 
lapsega midagi korrast ära. Avasin ja selgitasin talle lapse mõttemaailma 
sigitamisest alates. Probleeme oli palju. Tulevikku tugevalt mõjutavaid 
stresse samuti. Ema oskus lapsega suhelda, last inimesena ette kujutada, et 
talle oma südame pealt kõik ära rääkida, oli nagu mingi takistuse taga 
kinni. Takista jaks on alati hirm, aga ma ei süvenenud ema hirmu vajalikul 
määral, sest otsisin lapse mõttemaailma ja arusaamade parandamise või- 
malusi. Lootsin, et ema õpib üldisest individuaalset leidma. 


Lapse probleemid on alati vanemate-vahelised suhtlemise probleemid. 
Üritasin ja ärgitasin naist, et ta ennast ja oma meest läbi lapse maail- 
manägemise ning stresside vabanemise mõistma hakkaks ja avaneks. Laps 
ju kannatab vanemate hingelise külmuse ja kauguse käes. Loode on 
puhashing, seepärast saab ta kõigest aru. Andestamine toimib lapsesse lausa 
tuntavalt, sest laps reageerib elavalt ema jutule kaasa. 


Kui oma jutu lõpetasin ja maki välja lülitasin, siis ohkas naine 
kergendatult välja: “Ma kartsin, et Te ütlete, et ta ei ole oma isa laps.” Mul 
vajus nägu pikaks pähe. Olin siiralt vaadanud last suhetes ainult tema isa ja 
emaga, vajati ju abi. Tundsin end Ivanuška-Lollikesena, kelle oskusi 
kasusaamise eesmärgil alatult ära kasutati. Naine ei teadnud, kas laps on 
mehe või armukese sigitatud. Ta ei teadnud ka, kumba meest eelistada. Ta 
oleks tahtnud nendest kahest ühe meelepärase kokku panna, aga elu nõuab, 
et inimesel oleks julgust valida. Probleem nagu ristsõnamõistatus, mida ei 
oskagi lahendada! Vabastasin endast solvumise ja ütlesin endale: “Zaps 
vajab abi. Minu pihtasaanud enesearmastus on praegu pisikene asi. See 
juhus räägib, et abielukolmnurgad on minu ein õppimata õppetund, mis ei 
tohi mul aruka inimese kombel õppimata jääda, muidu pean neid oma naha 
peal kogema hakkama, aga seda ma ei taha.” 


Panin lapse nende kahe mehe vahele, et näha lapse reaktsiooni. Kumb 
on ta isa? Laps teab seda kindlasti. Vaatan: laps keerab selja ema 
seadusliku mehe poole. Tal on nii hea ja kindel seista, sest selja taga on 
suur soe ja kindel ahjutruup, mis alt ei vea. See on see mees, kelle kohta 
ema ütleb “tuim, osavõtmatu, tundetu, ebahuvitav”. See on isa, keda laps 
on oma isaks tahtnud. Parim isa maailmas. 


Ütlesin naisele: “Te ütlete oma mehe kohta “tuim mühakas”. Aga kui 
Te olete suures hädas ja keegi ei aita, siis kui Te enam millelegi ei looda, 
tunnete järsku, kuidas selja tagant tuleb vaikselt toetav tugev käsi, mis Teid 
Jälle rajale aitab. See on Teie mehe käsi, mida Te ei taha märgata. Peate 
tema abi nii loomulikuks, et see ei vääri märkamist. Võõraste inimeste 

väikesed heateod saavad Teie suure tänu osaliseks. Oma mehe suur 
heategu on suur ümmargune null. Tunnete end liiga suure heategijana, 
kuna läksite sellele ebahuvitavale mehele naiseks. Tuletage meelde, siis kui 
te abiellusite, siis Te nii ei mõelnud. Siis kuulasite südame juttu. Praegu 
kuulate saamahimu mesimagusat leierdamist. 

Laps keeras näoga Teie armukese poole, et see tal silma all oleks. 
Teie laps ei usalda seda meest, sest ta tahab, et ta emal oleks turvaline 
tunne. Laps näeb teda kui liblikat, kes päikese soojusest avanenud lillesid 
enda lõbuks ära kasutab. Tlus liblikas, aga mitte Teie lapse jaoks. 

Teie armuke on tore, ilus, hakkaja, seltskondlik mees. Temaga igav ei 
hakka, ja temaga koos on meeldiv lõbutseda. Kui Te räägite talle kui suures 
hädas Te olite, siis ta õhkab kirglikult: “Oh oleks ma teadnud! Ma oleksin 
maailma otsast kohale lennanud, et sind aidata!” 

Te lepite sellega, sest ta ei teadnud, et Te olite hädas. Aga Teie mees 
ka ei teadnud. Kuidas tema hädas kohal oli? Tema teadis, sest ta süda 
tundis, et armastatud naisel on abi vaja. Aga Teie armukese süda ei öelnud 
midagi, sest ta ei armasta. Ega Teiegi ei armasta. Te mõlemad tegelete 
emotsionaalse armumänguga ja viskate armastuse kulul nalja. Teie laps 
teab seda. Paluge ta käest oma eksimused andeks. Paluge oma südames 
oma mehe käest oma eksimused andeks, kui ei taha, et Teie laps kannataks. 
Teil on vaja väga suur vigade parandus teha.” 


Mu hing nuttis selle naise ja tema mehe pärast. Laps oli kui vana tark 
mees, kes teab mida teeb. Kui ema ei aita, siis lunastab ta oma karmavõla 


ise. Aga see mind tollel herkel ei lohutanud. 


Tahtmine olla teistest parem 


Kõik stressid saavad alguse hirmust, et mind ei armastata ja sum- 
meeruvad löögirusikaks, mille nimi on tahtmine olla teistest parem. 
Kõige ausamalt realiseerub ta läbi rusika, kõige mõistetavamalt realiseerub 
ta läbi sõna ja kõige pahatahtlikumalt läbi mõtte. 

See stress elab peas. Tema füüsilise toime alumiseks piiriks on Il 
kaelalüli. 1 kaelalüli on aju energiaga varustav lüli. II lüli on silmade, 

maailmanägemist võimaldav lüli. Selle stressi tekitajaks on hirm, et mind ei 
armastata, kui ma teiste hulgast mõne hea omadusega silma ei paista. 
Hirmunud inimene on liialdaja ja seepärast ei jätku talle sellest, et tal on 
hea omadus, millega ta teisi teenib. Ta hakkab kindlasti tahtma, et teised 
teda tema hea omaduse pärast teenima hakkaksid. Sellise tahtmise ajel võib 
kõige tagasihoidlikumast saamatukesest maailmavallutaja saada, kui ta oma 
tarkuse sihikindlalt eesmärgile pühendab. 


Nii nagu kõik stressid laienevad kogu kehale, nii juhib tahtmine 
teistest parem olla hirmunud inimese inimeseks olemist. See stress teeb 
inimese ratsionaalseks masinlikuks mõistuseinimeseks, olles kõikidest 
vihadest salakavalaim, ja seepärast inimese eksisteerimise suurim oht. 


Inimkond ei suuda mõista, et ükski inimene ei ole tervikuna teistest 
ei parem ega halvem. Oskamatus näha tervikut sunnib tõeseks pidama 
nähtavat välispinda, mille hindamine heaks või halvaks on kujundanud 
väärarusaamad, mille käes ise kannatame. Teame seda, ometi jätkame 
vigade tegemist. Kes on see keegi, kes meile lõpuks ometi keelava käe ette 
paneb? See keegi on meie enda füüsiline keha. Jumalik teadvus on ta 
selliseks loonud nii pikaks ajaks, kuni me kõrgema teadvuse tasandi 
omandame. Selle aja pikkuse määrab igaüks ise. Ja kui Te arvate, et ega 
inimkonnast tervikuna oluliselt ette minna või maha jääda ei saa, siis eksite. 


Läbi füüsilise keha surma väravate minnes on meil kõigil valida kaks 
teed: üks on edasimineku tee, teine mahajäämise tee. Esimene viib 
taevasse, teine viib põrgusse, mille me igaüks ise enda jaoks ainult oma 
vale mõtlemisega oleme loonud. Meil on õigus igal hetkel sellel teel 
peatuda, et kannapööret teha. 


Edasimine jad on idealistid. Tagasiminejad on materialistid. Hirmudest 
vabanev idealist lakkab arutult kiirustamast ja läheneb materialistile ehk 
hakkab materialisti paremini mõistma. Hirmudest vabanev materialist 
lakkab olemast raske ankur, mis liiga surmntõsiselt ellu suhtus ja iseendale 
märkamata elu arengule piduriks oli. Teineteisele lähenemine on terviku 


tasakaalustumine. 


Kelles on piisavalt julgust, selles on sõbralik tandem, mida juhib 
idealist ja realiseerib materialist. Selline tervik, milles on need kaks poolt, 
võib olla inimene ise, aga see võib olla ka suur sõbralik isiksustest koosnev 
kollektiiv, mis on küll tänapäeva maailmas idealistlikem võimalus. Idealist 
tunnetab hästi ideaale, materialist tunnetab nende ideaalide teostuse reaal- 
sust. Idealistlik mina teeb plaane, materialistlik mina otsib võimalust 
plaane optimaalselt ratsionaalselt teostada. Julgus teeb neist sõbrad, kes 
üksteist usaldavad ja võrdselt vastutavad. Plaanide õige järjestatus tagab 

õige ajastatuse ja eesmärkide realiseerumine on sellisel juhul optimaalne. 
Plaanide nurjumises ei süüdistata ei iseennast ega teineteist, vaid arutle- 


takse: “Mis vea me tegime?” 


Kelles ei ole piisavalt julgust, selles on tahtmine olla teistest 
parem. Tandem, mida juhib materialist ja kindlustab idealist, võib küll 
ebainimlike pingutustega mäkke tõusta, aga järgmise hetkel sama teed 
mööda veel kiiremini alla tormata. Hirmust, et enam ei jõua, saab hirm olla 
ühisürituse nurjumises süüdi. Kuristikku lendajate mõttes on alati kindel 
teadmine, et teine oli süüdi. 


Materialisti saab õpetada materiaalsete kaotuste ja kannatuste 
abil. 


Piibel õpetab: armasta ligimest nagu iseennast. Kuidas saab armas- 
tada ligimest nagu iseennast, kui ei ole kõigepealt iseennast armastama 


õppinud? 


Kaasaegne arenenud inimkonna psühholoogiateadus õpetab: armasta 
iseennast. Sa oled kõige parem, kõige tublim, kõige suutlikum, kõige 
ilusam jne. Ja järjest targemaks saav inimkond läheb selle tarkusega kaasa, 
sest see on teaduslik. Ja kasulik. See on kahjuks teistest paremaks saamise 
tahtmise suuremaks kasvatamine. Vägisi tahab tarkus areneda väljaspool 
Jumalat, pannes ühe valdkonna süsteemselt lisanduvale tarkusele nimeks 
“teadus”, et siis see teadus enda jaoks autoriteediks ehk ebajumalaks teha. 


Ja mis välja tuleb? 


Kohusetundlikult kirikut külastava teadusemehe süda ütleb: “Usu 
Jumalat!” Mõistus ütleb: “Usu Teadust!” Kuna teaduse saavutused tõstavad 
materiaalset heaolu, siis jumaldab teadusemees hinges teadust, aga sõnades 
Jumalat ja ei saa aru, miks süda kehvaks jääb. Ta ei tea, et süütunded 
koormavad südant. Sellepärast, et ta ajas eluliselt tähtsate asjade järjekorra 
sassi, ei mõistnud, et tema teadus on jumaliku kõiksuse üks osa. Teoloogia 
koos kõikide teiste teadustega on Jumala koostisosa. 


Teoloogi süda ütleb samuti: “Usu Jumalai!” Tema mõistus võib 
öelda: “Usu Teadust ka!” Ta usub kõigepealt Jumalat. Aga miks ta süda 
rahul ei ole? Miks ei suuda kirik Maa peale rahu luua, kuigi pingutab selle 
nimel? Räägib, et pingutab. Sellepärast, et jagab maailma kaheks: Jumalaks 
ja Kuradiks. Ja uus noor teadus, mis on äsja avastatud ja pole veel raudselt 
tõestatud, kuulutatakse Kuradiks, mis ei kuulu Jumalasse. Nii tulebki välja, 
et Jumal annab teadmised, mis saavad maailma arendavaks teaduseks, ja 


siison see teadus äkki Kuradiks saanud. 

Teoloogia on hirmust sündinud usuteadus, mis nagu iga teinegi 
teadus püüab tõestada, et ta on parem teistest ja sellega hävitab teisi ja 
iseennast. 


Kirikuteener, kes võtab endale õiguse selliselt Jumala nimel esineda, 
loob tahtmatult kurjuse jõu ehk Kuradi, millega hirmutab ennast ja teisi. 
Kunagi oli selline primitiivse inimkonna ohjashoidmise moodus vajalik, 
nüüd peaks juba arukamalt Jumalat mõistma õpetama. Õnneks on maailmas 
juba palju teolooge, kelle maailmanägemise avarus välistab dogmaatilise 
kirikusse klammerdumise. Nende piiblitundmise kvaliteet on austustvääriv 
ja lühiajalise vestluse kestel ilmeksimatult äratuntav. Nad on Õpetajad. 


Öeldakse, et kui tahad inimesega hästi läbi saada, siis ära riiva tema 
usulisi tõekspidamisi. See on nõuanne hirmunud inimestele. Kahjuks võib 
ka ainult ilmast rääkides rappa sattuda. Ilm on ka ju Jumala teha. Sellise 
nõuande mõte on umbes selline, et kasvata oma hirmud veel suuremaks ja 
jätka maailma vaatamist läbi roosade prillide niikaua, kuni silme eest 
mustaks läheb. Eks siis näe, mis saab. Teadke, et tõelist usklikku teiste 
arvamus ei solva. Kui pidasite end veendunud usklikuks, aga solvusite, 
siis tunnistage endale, et olete alles ebausklik. Küllap tunnete siis, et hingel 
hakkab kergem. 


Psühholoogiateadus on noor teadus, mis on tekkinud aitamaks 
areneval inimkonnal mõista elu arengut Jumalas. Ainult et tänu hir- 
munud teadlastele areneb ta ühekülgselt ehk ennast teistest paremaks 
pidavalt. Psühholoogiateadusel oleks vaja areneda sellise tasandini, kus 
õpetatakse: armasta iseennast Jumalas, siis tead, kuidas armastada 
ligimest. Seda oskust vajab inimkond hädasti. Kahjuks tuleb see teadmine 
aeglaselt üle kivide ja kändude. 


Seni on primitiivne inimene arenenud ego kasvatamise kaudu. Ego on 
hirm, et mind ei armastata, mille hea pool on selles, et ta paneb inimese 
tahtma hea olla. Hea alla kuulub tarkus, haritus, intelligentsus, mõistvus, 
tugevus, väärikus, rikkus, rõõm, ilu, esinduslikkus, südamlikkus jne. Kõik 
need head omadused on inimkonna arenemise käigus suurenenud. Hea 
suurenemine on hea asi, aga paraku hävitab hirmunud inimesele omane 
liialdamine normaalselt tasakaaluka, igakülgselt täiusliku arenemise. 


Tasakaalutus sünnitab ebatäiusliku inimese tahtmise olla kasvõi 
mõnes asjas teistest natukene parem. 


Väike tahtmine kasvab ruttu suureks ja mida suuremaks ta saab, seda 
lähemal on inimene oma suutlikkuse piirile. Selle piiri ületamisel kasvab 
tahtmine veelgi tõusta, saada suuremaks, paremaks. Aga piir on käes ja 

edasi võib jätkuda ainult suhteline tõus. Ongi tekkinud tahtmine enda 
ülendumise nimel teist alandada, et olla suhteliselt parem. 


Primitiivne inimene tõestab oma paremust füüsilise üleolekuga. 
Sõimab nii, et teine alla annab. Kakleb nii, et teine alla jääb. Sõdib nii, et 
vaenlane hävineb. Siis on ta kangelane, keda kantakse kätel ja armas- 
tatakse. Mida rohkem ta end sel hetkel arnastatu ja austatuna tunneb, seda 
enam tahab ta sõdida. Ta ei kaitse enam ainult oma kodu või kodumaad, 
vaid läheb kaugetele maadele relvaga rahu tooma, oskamata mõista kauge 
maa tavasid ja vajadusi. Mida rohkem ta liialdab, seda lähemal on ta 
hukkumisele, sest ta ei mõista, et kõik, mida inimene teeb, seda teeb ta 


endale. 


Kes vähegi mõista tahab, see mõistab, et relvaga rahu toomine on 
absurd. See on vaid tahtmine olla teistest parem. Tahtmine näidata, kuidas 
ma rahu nimelennast ohverdan. Siis mind armastatakse. Kui inimkond oli 
primitiivsem, siis oli arengutasemele vastav lahkhelide klaarimise vahend 
sõdimine. See oli vajalik, sest teisiti ei osatud. Siis tuli tehnikat arendava 
tarkuse õitseaeg. See aeg andis tarkade käepikenduseks hävitusrelvad, et 
need targad mõistaksid, kui palju nad oma saamahimu rahuldamisse 
suunatud tarkusega rumalusi teevad. Et saaksid aru, et võitlusega ei 
võideta, vaid kaotatakse seda enam, mida rohkem tagajärgi võiduks 
nimetatakse. Kaasaeg on andnud inimesele kõrgema teadvuse tasandi 
avanemise. Et inimene arukaks saaks ja elu kahepoolsust mõistma õpiks. 
Aga ka see Jumala kingitus kasutatakse ära uhkustamiseks, et ollakse 


teistest parem. 


Hirmunud inimkonna püüd head teha toob ilusa eesmärgi nimel kaasa 
hirmsaid kannatusi. Võiks küsida, et millal see vaimupimedus lõpeb? 
Vastan: Maa taluvuse piirile jõudes on inimene sunnitud teistega tegelemise 
lõpetama. Hoiatusmärguandeid antakse meile järjest rohkem, aga me ei 
oska mõista. Tahtmatult on nii: kes ei oska, see ei taha. Looduskatast- 
roofid näitavad, et siis kui maapind pahupidi pöördub ja inimloomi neelab, 
siis on igaüks iseendaga üksi. Keegi ei suuda kedagi aidata, isegi kui 
tahaks. Kes ellu jääb, see väärib ellujäämist, sest ta oli paremini ellu 
suhtuv. 


Te võite öelda, et ma ütlen julmalt. Parem hoiatada ette ja teenida 
julma kuulsus, kui et teha hea nägu ja lasta ise paremasse paika jalga. 
Teised ei tarvitse juhtunut taibatagi, aga enda hing ütleb tõtt. Igaühel on 
oma missioon täita. Julge loeb, mõtleb ja võtab ettevaatusabinõuna kasu- 
tusele need tarkused, mida enne ei teadnud. Hirmunul tuleb arusaamine 
tagantjärele. Ma ei pea ometi oma samme ja suud hirmunute järgi seadma. 

Inimesel on, erinevalt loomast, mõistus. Kui mõistus hirmu tõttu üles 
ütles ja alt vedas, siis oleks iseenda jaoks vaja kasvõi tagantjärel tark olles 
häbiväärne olukord selgeks teha. 51 % inimestest teeb seda, 49% ei tee, sest 
neil on oma õigus. Kord kuulume selle 51% hulka, kord 49% hulka. Mida 
rohkem takerdume stabiilselt 49% hulka ehk muutume oma õigustest 
kramplikult kinnihoidvateks konservatiivideks, seda lähemale tõmbame oma 
kannatusi, mis kulgevad ajupotentsiaali ehk mõtlemisvõime kaoga. 


Hirmunud inimene on teistest paremaks olemise nimel õppinud, 
töötanud, tegelnud, end arendanud — ja tulemusena on tõesti mõnes kitsas 
eluvaldkonnas teistest, kes seda valdkonda ei tunne, üle olnud. Ametialane 
peenspetsialiseerumine on andnud talle teatud positsiooni, mis näiliselt seda 
inimest ülendab, aga kui inimene sellesse klammerdub, siis hakkab kohe 
alandama. See inimene hakkab oma positsiooni kaotuse pärast kartma, 
veel rohkem sellesse klammerduma, veel enam pingeliselt ennast aren- 
dama, et ennast oma kvalifikatsiooniga kui eneseõigustusega petta. Tege- 
likult tunneb iga inimene mingi asja nimel elama hakates, et see asi libiseb 
tal tahtmatult käest ära ja et ta on languse teel. See tekitab paanika. Hirm 
langeda sunnib tõusma. Sundolukord tõstab ainult näiliselt, tegelikult 
alandab. 


Ühiskondlik positsioon annab algul tuntuse, siis kuulsuse. Ainult 
sellepärast, et inimene kuulsaks sai, kasvas hüppeliselt ka tema hirm, et mis 
siis saab, kui ma enam kuulus ei ole. Tähendab, on vaja kümne küünega 
oma kuulsusest kinni hoida ja teha kõik, et kuulsust säilitada ja suurendada. 


Kuulsusetu inimene rabeleb rikkaks saamise nimel. 
Rikas inimene rabeleb kuulsaks saamise nimel. 


Oleme harjunud kuulsust seostama rahaga ja põhjendama enda 
arusaamise järgi rahahimuga. Aga kes ise kuulsaks saab, see mõistab, et 
rahast tähtsam on kuulsus. Kuulsus on hirmunud inimese vaimne väärtus. 
Kui kuulus inimene vabastaks endast hirmu, et mind ilma kuulsuseta ei 
armastataks, siis ta ei tahaks enam kuulus olla. Siis ta oleks kuulus ja see 
kuulsus ei hävineks ja ei hävitaks. 


Tavaline kuulsaks saamise püüd on kiitlemine ehk tahtmine end 
teistest paremana näidata. Ennast reklaamiv liialdamine võib küll kõrgele 
tõsta, aga kui tiivad ei kanna, siis tuleb seda kõrgemalt kukkumine. 
Tasakaalukas inimene ei pinguta tõusmise nimel, sest ta ei liialda. See- 
pärast on tema rada stabiilselt tõusev. 


Tasakaalukus on tunnustamine, lugupidamine, pühadus, tagasi- 
hoidlikkus. 

Tasakaalutus on kiitlemine, uhkus, upsakus, üleolevus, naeru- 
vääristamine, alandamine, lollitamine jne. 


Kuulsusejanu võib väga veidralt väljenduda. Näiteks osa inimesi 
uhkeldab oma haiguse diagnoosiga. Keeruline haiguse nimi on neile nagu 
trump või orden rinnas, mis igas võimalikus või võimatus kohas välja 
käiakse ning millest pidevalt räägitakse. Inimene, kes kõva häält tehes 
nõuab enda õigusi, sest tal on üks või teine ravimatu haigus, on teistest 
parem olla tahtmise ohver. 


Analoogne on olukord, kus inimene, kes seltskonda tuli, kohe oma 
suurest õnnetusest rääkima hakkab. Või laseb seda teisel rääkida. Või teeb 
nii õnnetu näo, et keegi peab küsima, mis teda vaevab. Siis on kindel, et 
teised tunnevad kaasa, haletsevad, hoolitsevad, aitavad. Aastad lähevad, 
aga tema häda on alati värske. On inimesi, eriti noori inimesi, kes ei oska 
lihtsaimatki tööd teha, sest kaasatundjad on alati kõik ära teinud. Keegi ei 
ole julgenud sellisele inimesele õelda, et aeg ja töö parandab kõik haavad, 
sest see annab eneseteostusliku mõistmise. Head inimesed kardavad hooli- 


matud olla. 


Risti vastupidist olukorda on samuti. Näiteks kõik teavad, et inimest 
on tabanud raske katsumus ja ta vajaks abi, aga ta keeldub abist. Võib-olla 
isegi vihastab, et teised oma abi peale suruvad. Ülemäärane eneseuhkus 
sunnib hambad risti kannatama ja kangelast mängima. Selline demonstra- 
tiivne kannatamine teeb inimese kangekaelseks, aga mitte kangelaseks. 
Lootus sõprade lugupidamist sellisel kombel võita muutub hoopis sõprade 
kaotamiseks, sest ta on sõprade armastuse ära põlanud. Kui sõbral teine 
kord abi on vaja, siis ta tunneb, et peab samuti ise hakkama saama ja ei 
julge sellise sõbra poole pöörduda. Sõprusside seob samaseid, aga kui üks 
võidab teisi ehk tahab teistest parem olla, siis puruneb sõprus. Lõpuks on 
selline inimene üksi ja õnnetu ning kõik teised on selles süüdi. 


Järeleandmatu vajadus demonstreerida oma paremust on stress, mis 
teeb inimesest kuulsuse narri. Üks saab heaga kuulsaks, teine saab halvaga 
kuulsaks. Nii võib väikesest eputa jast lapsest kasvada suur eputis, kelle pea 
mõtleb välja enneolematuid häid ja halbu trikke, et tähelepanu keskmes 
olla. See soov võib väga erineval kombel teoks saada. Näiteks inimene, kes 
ei usu oma tahtmise täitumist, aga ikka tahab ja surub oma tahtmist alla, 
saab hingerahu suure rahvahulga keskel suremisest, sest siis on ta tahes- 
tahtmata tähelepanu keskmes. 


Kõrgema positsiooniga ja suurema rahakotiga inimeste atraktiivsus on 
hierarhiaredelile vastav. Kui järeleandmatu vajadus demonstreerida oma 
paremust kasvab väljakutsuvaks tahtmiseks demonstreerida oma teistest 

üleolekut, siis tekib tselluliit, et inimene iseennast nägema ja endaga 
tegelema hakkaks. Mida rohkem selline inimene oma keha, mis teda 
paremaks olemise demonstratsioonesinemistest eemale kisub, vaatab, aga 
tegelikku probleemi ei oska näha, seda väljendusrikkamaks ja silmatorkava- 
maks tselluliit muutub. Mida kiuslikumaks läheb trotslik isekus, seda 
raskem on kõikvõimaliku kosmeetika, aeroobika, jõuharjutuste, mas- 
saazide, vibratsioonide, imamiste ja kirurgiliste võtetega tselluliidist va- 
baneda. Ta on nagu tõeline kiusaja, kes peegeldab inimese kiuslikku 
iseloomu ja ei anna enne järele, kui inimene muutub. Ta sunnib inimest 
kontsentreeruma enda kehaga tegelemisele ja sellega aitab vähendada selle 
inimese halvategemist teistele — ta tegeleb karmavõla profülaktikaga. 


Oma paremuse demonstreerimisega tegeleb enamus inimkonnast. 
Nende üle naerdakse ja pekstakse keelt, mõistmata, et naerja naerab teises 
iseennast. Mõni on küla tasemel. mõni maailma tasemel narr. Naerjad 
muutuvad tasapisi samasugusteks. Meil kõigil oleks vaja vabastada oma 
tahtmine demonstreerida oma paremust ja sügavalt see stress enda jaoks 
lahti mõtestada. Kes iseenda demonstreeri jate peale vihastab ja kes hakkab 
seetõttu enda vajadusi alla suruma, selle tselluliit hakkab näiliselt kaduma. 
Kui enne olid köbrukesed silmale nähtavad, siis nüüd võib ta ainult ise oma 
nahaalust teralisust katsudes kurvastada, et ta keha nii ebameeldiv on. 


Kuulsuse nimel järjest suurem aju mobiliseerimine jõuab kunagi 
suutlikkuse piirile. Tarkusest hakkavad tekkima järjest sagedasemad ru- 
maluse väljalöögid, mis on aju kahjustumise eelhoiatuseks. Aga seda 
peetakse suure inimese tujukuseks ehk normaalseks nähtuseks. A ju kurna- 
tusega seotud haigustest oli eespool juttu. Lapselik tujukus on üks vana 
inimese aju ülekumatuse väljendajaid. 


Ühel hetkel tunneb selline inimene, et enam ei jõua noorematega 
sammu pidada, võidujooksmisest rääkimata. Aga positsiooni käest ära anda 
ei taha hoopiski mitte. Märkamatult on sündinud tahtmine pidurdada 
möödaminejat. See tahtmine on erinevate nägudega: protest uue vastu, uue 
mahategemine, vana ülistamine, vaenulikkus uue vastu, vana pidamine 
ainuõigeks. Ongi tekkinud konservatiivsus — klammerdumine vanasse, 
sest vana on mõistetav ja meenutab kunagist teistest paremaks olemist. Uue 
mõistma õppimine on hirmudega inimesele seda raskem, mida suuremaks 
kasvab hirm. Vanast rasvast elada on kergem. 


Kõige konservatiivsemaks muutub see inimene, kes teiste konserva- 
tiivsust oma nooruses ei sallinud ja keda vanad konservatiivid seetõttu 


seaduste ja kõikvõimalike ettekäänetega või nõudmistega eriliselt piirasid. 
Tahtmine konservatiivsusest üle olla on ju tahtmine neist parem olla. Kui 

sellisel tahtjal on vaimuandeid, siis ta rakendab oma vaimu teistest pare- 
maks saamise vankri ette, märkamata, et vaim saab kurnatud. Kui vaimuan- 
deid ei ole, siis ta hakkab kõva sõna või raudse rusikaga ohjasid pingutama. 


Tuntuks saamine tingib tahtmise keelata ja käskida, et rohkem välja 
paista. Alguses vaadatakse kuulsa käskudele kui tähelepanuavaldusele ja 
isegi nauditakse seda, sest selle najal saadakse ka ise kuulsamaks. Sellega 
provotseeritakse kuulsa võimukuse kasvu, mille käes ise kannatama 
hakatakse. Kes kuulsa juurest jalga ei lase, see püüab tema käes vähem 
kannatada ja lakkab tema pretensioonikust kuulmast-nägemast. Nii võib 
kurdiks või pimedaks jääda. 


Teistest parem olla tahtmisest kasvab välja alatus, mis lööb välja üsna 
ruttu, kui kuulus on südamesõbraks saada tahtja endast eemale tõrjunud. 
Tõrjutu tahtmine vahendeid valimata kätte maksta on seda ettearvamatum, 
mida suurem oli lootus kuulsa sõbraks saamisega teistest omasugustest 
parem olla. Valetamine, varastamine, intriigide punumine, laimamine jms. 
ettevõtmised teevad pahaaimamatule kuulsale küll haiget, aga rohkem ja 
kaugemaleulatuvalt kannatab kättemaksja ise. Tema üliagar edasipüüd- 
likkus asendub täieliku konservatiivsusega, sest ta lootis teiste arvel edasi 
jõuda. 

Teistest parem olla tahtmise paratamatu tagajärg on kadedus - stress, 
mis kutsub esile armutut hävitamist. Ei ole ühtegi head asja, mida kadedad 
ei oleks proovinud hävitada. Elu materiaalseid hüvesid on kerge varastada, 
purustada, põletada. Hirmunud inimene ei ole kadedate eest kaitstud ka 
kõige parema turvasüsteemi olemasolu korral. Väärtused, millele kade ei 
pääse kallale, on vaimsed väärtused. Väärikas inimene jääb väärikaks ka 
siis, kui kade ta väärikust hävitada tahab. Väärikus on julgus olla mina ise. 
Väärikaks saamise vajadus kasvab iga päevaga, sest see on elu vajadus. See 
on arenguseadus. 


Kõige totaalsemalt hävitab hingelähedaste inimeste kadedus, sest 
neilt oodatakse kõige suuremat armastust ja mõistmist. Seepärast 
iseloomustab tänapäeva inimest järjest suurenev hingeline suletus. Ka 
paljud targad naised oskavad juba oma suud kinni hoida. Aga käitumisega 
näitavad nad oma mõtteid ikka välja. Isegi primitiivsed inimesed oskavad 
juba väga tõepäraselt valetada. Ainukesed, kes oma suletust ausalt välja 
näitavad, on sõnakehvad mehed. Kui kuulete või loete kuulsatest ja 
edukatest inimestest, siis on tavaline, et öeldakse: ta ei ava oma hinge, ta 
peab kõik omale, tema hinge ligi ei pääse, lootusetu on temalt mingit 
arvamust välja pressida, ega tema oma teadmisi ei raiska, ta vaikib nagu 
surm jms. Ühed suhtuvad sellesse hästi, teised halvasti. Seda halvemini, 


388 


mida rohkem nad vaikijat enda omaks teha tahavad ja mida enam tunnevad, 
et see ei õnnestu. 


Hästi suhtuvad need, kes mõistavad, sest on ise analoogses olukorras 
olnud. Halvasti suhtuvad need, kes ei mõista ja mõista ei taha. Eriti 
mürgiselt arvustavad need, kes enne on sõbrad või vähemalt võrdväärsed 
olnud, aga nüüd, kui üks hakkas tõusma ja enam kõike oma hinge pealt ära 
ei räägi, tunnevad end solvatult. Nad ei näe iseennast, seepärast ei märka, 
et pisikene kriitiline alandav pila, mida sõbramehelikkus varem oli 
lubanud, on muutunud kadedaks pisiõelutsemiseks. Teiste nöökamiste all 
kannataja võib iseendale mõistusega selgeks teha, et sellest pole midagi, 
aga tema hing näeb tõde ja suleb suu. Kui talle salatsemist ette heidetakse, 
siis ta võib isegi imestada, et on märkamatult kinniseks muutunud. 
Olukorra teadvustamine ei muuda asja. Avanemise asemel sulgumine 
suureneb. Tasapisi tekib võõrdumine endisest. Tunne, et teised ei saa aru, 
tekitab seltskonnast eemalehoidmise ja uute mõttekaaslaste leidmise. Aga 
hirm kadeduse ees jääb ja kasvab. Suletus samuti. Hirm, er väljaantud 
teadmisi kurjalt ära kasutatakse, suleb suu paremini igasugusest lukust. 
Tekib teadmine, et sõpru on vaja kana, armastatut ei saa Oma tegemistesse 
pühendada, vanemaid ei saa usaldada. Jne. 


See on õige teadmine, sest selliste inimeste tahtmine teise hinge avada 
on tegelikult tahtmine teise hinge avalikkuse ette tuua. Sellest ei oleks 
midagi paha, kui üritaja ja avalikkus ei oleks kadedad. Aga hirmunud 
teistest parem olla tahtja on paratamatult kade ja saab aina kadedamaks, kui 
teised edukamad on. Aga kade näeb isegi selles, keda ta endast viletsamaks 
pidas, väikest ja võib-olla ainukest väärtust, ja seda ta hing ei talu. 


Kui hirmu kadeduse ees vabastama hakkate, siis suhtumine kadedusse 
muutub. Ärge kartke, Te ei hakka kadedatele julgemini oma hinge pahupidi 
pöörama, nagu nemad tahavad. Teist kaob hoopis enesessetõmbumise 
pinge. Saate oma vabaks jäänud energiat oma ideede realiseerimisele 
kulutada ja ei tõmba endistviisi kadedaid ligi. Aga kui Te tahate oma 
hirmust üle olla ja ütlete kadedate kohta, et Te ei karda neid, siis hakkate 
tõmbama endale ligi üha rohkem vargaid, kes Teie ehitatud müüri kivi kivi 
haaval omastavad. Või hävitajat, kes Teie müüri laiali lõhub ilma, et seda 
omale tahaks. Kui Teie müüri ei ole enam, siis on tema müür kõrgeim ja ta 
on oma teoga sellel hetkel rahul. Võite ligi tõmmata ka kadeda, kes 
ühendab varguse hävitamisega. 


Kui olete inimene, keda teise enesessesuletus väga häirib, siis tead- 
vustage, et see on Teie kadedus, mida Te võib-olla kunagi pole sellise 
nimega nimetanud. Olete näiteks kartnud, et kui ei tea, mis teise hinges on, 


389 


siis ei oska teda ka aidata, kui vajadus tekib. Selles on Teil õigus. Inimene, 
kes stressid endasse matab, tõmbab halba loomulikult ligi. Aga tal on vaja, 
et ta aitaks ise ennast aruka inimese kombel ette mõeldes, mitte et teised 
talle hädas appi tormaksid. Kui tema enda hingest kõik välja räägiks, siis 
provotseeriks ta ka Teie kadeduse avanema - mis siis, et Te ütlete, et Te 
kade ei ole. Mida kinnisem on inimene, seda tugevam ta on, ja seda vähem 
saavad teised teda aidata. Pahameel, et ta ei taha teiste abi vastu võtta, on 
Teie pahameel, mis tegelikult on kadedus tema tugevuse pärast. 


Kui Teil on kurb meel, et armastatu Teid ei usalda, siis vabastage oma 
kurbus, muidu tekib enesehaletsus, millele järgneb raev. Aga raev võtab 
igasuguse loogilise mõtlemise ära ja Te ei tea pärast isegi, kui ebaausalt, 
ebaõiglaselt ja kättemaksuhimuliselt Te käitusite. Kui olete lobiseja tüüp, 
siis mõelge, kui raske oleks Teil saadud teadmisi endale hoida. Kui tema 
mõtted sisaldavad mingeid grandioosseid plaane, mida Teie pea pole 
võimeline välja mõtlema, siis käivitub tahtmatult Teie kadedus. Enda 
häbiks ja õnnetuseks olete nad teistele kadedatele välja keikinud ja nemad 
juba kaikaid kodaratesse pildumata ei jäta. 


Kui olete edukas ja tõusuteel ja kui keegi trügib väga Teie sõbraks, 
aga Te tunnete seletamatut vastumeelsust ta vastu, siis uskuge oma tundeid. 
Ärge laske end teise sõnaosavusel ja pseudosõbralikkusel veenda. Ükskõik, 
kas ta pakub Teile materiaalseid teeneid või kiidab oma vaimseid väärtusi, 
või vastupidi. Enne, kui Te ei ole oma hirmu kadedate ees vabastama 
hakanud, ei saa Te tema eesmärkidest aru. Ta võib-olla ei plaani Teile 
halba teha. Aga tema kadedusel on ootamatud käigud. Tagajärjeks on see, 
et Te provotseerite teda ennast haneks tõmbama. Ta võib aastaid ennast 
heast küljest näidata ja olla täielik mõttekaaslane, sest olete talle redeliks, 
mille abil ülespoole ronida. Tema kadedus peab toimima hakkama, et Teid 
õpetada ja see toimub siis, kui ta on piisavalt kõrgele roninud. Teie hing 
ütles ammu, et vastumeelsus selle kena inimese vastu on protest tema 
näilise sõbralikkuse ja armastuse pealetungi vastu. Aga Teie mõistus ei 
kuulanud hoiatust. 


Ajalugu teab paljusid ebaausaid lugusid, kus suurtelt teadlastelt, 
rikastelt äriinimestelt ja abikaasadelt on võetud kõik väärtuslik. Aga sellise 
õppetunni jaoks ei pea maailmakuulus olema. Võib-olla olete ka ise paljaks 
tehtud ja ükski vägi ei aita Teid. Ja kui lähete aususele rõhudes või seadusi 
meelde tuletades oma osa nõudma, siis ta irvitab Teile näkku, ja kui teda 
rahule ei jäeta, siis teeb veel maailma ees naerualuseks ka. Kadedus mõtleb 
välja, kuidas teise siiani aus nimi ära määrida nii, et teised kadedad 
usuksid. 

Kade ei saa kadestamata olla, kui teisel on midagi paremini kui temal, 
väärtuslikum kui temal. Kuidagi ei saa. Püüdke seda mõista, siis mõistate 
ka teda. Võõraste vaimset või füüsilist varandust on vähe näha. Inimesed 
hoiavad kõike nii vaimselt kui füüsiliselt suletud uste varjus. Aga kadedus 
oskab leida ka seda, mida ei ole. Lähedaste omadused on hästi näha. Neid 
on kerge kadestada ja nende väärtusi on kergem enda omaks teha. 
Kadeduse deviis on: kui mina ei saa, siis ei pea seda keegi saama. 


Omale ei saa võtta ainult vaimseid väärtusi. See-eest saab neid 
hävitada. Selle peale kadedus välja lähebki. Varanduse varguse võib hiljem 
rahaga hüvitada. Puhta nime vargust rahaga kinni maksta ei saa. Oma 
aususe tõestamiseks võib kuluda terve elu, mida oleks palju paremini 
võinud kasutada, kui oleks osanud ette mõelda. 


Vanasti oli au ülikut ülendav väärtus. Vaese inimese ausus oli nii 
iseenesestmõistetav, et seda ei pandud tähelegi. Väärikus ei torka silma. 
Materiaalse heaolu kasv, rikkamaks saamine sunnib iseennast üle kuldama 
ja nii hakati ausust intelligentsusega võrdsustama, aga neid nähtusi ei saa 
võrrelda, sest nad on erinevad kategooriad. Ausus on julgus oma halba 
tunnistada, intelligentsus on hirm oma halba näidata. 


Arengutasandi tõus tähendab meile kõigile vajadust eristada tähtsat 
ebatähtsast. 


Kadedus sünnitab varguse. Primitiivne varas on väike varas, kes 
kõnnib, silmad maas, ja teeb oma tööd pimeduse katte varjus. Väikesel 
vargal on hundi mentaliteet, ta tõmbab seda, mis on ripakil. Aga oma pesa 
lähedalt ta ei murra. Intelligentne varas on suur varas, kes kõnnib ausa 
näoga ja teeb oma tööd päevavalgel. Ta rakendab töösse oma intellekti, 
tõmbab ripakile selle, mille omale tahab saada, sest arenevas maailmas 
leidub ikka riigiseadusi, mis arengust maha jäävad. Kõige rohkem murrab 
ta omade käest, sest ta teab, et sealt on kõige rohkem saada. Seda kõike 


teeb kadedus. 


Kadedus, mida kadeduseks ei peeta, on armukadedus. Kade tahab 
teiselt ära võtta seda, mille poolest teine temast parem on, et siis teisest 
omakorda parem olla. Kade, kes rikkust kõige paremaks peab, saab 
vargaks — teise varanduse ärakasutajaks. Kade, kes tarkust kõige paremaks 
peab, saab ise tööd tegemata teise teadmiste, idee või teadusavastuse 
varasta jaks ja ärakasutajaks. Kade, kes tahab kõige väärtuslikumat väärtust, 
mis üldse olema on — armastust — omale saada ja enda kasuks ära kasutada, 
saab armukadedaks. Kõige hullem kadedus ongi armukadedus. 


Armukadeduse suurus ja arulagedus võib käia täiesti üle mõistuse. 

Kes armukadeduse käes on kannatanud, see teab, et alguses jälgib ar- 
mukade inimene oma armastuse objekti kiivalt suhetes vastassugupoolega, 
siis teiste inimestega, edasi süveneb see lastele, loomadele, taimedele, 
asjadele. Isegi peldikupotti võib armukadetseda, sest see röövib armastatu 
armukadeda käest üsna mitmeks minutiks ära. Armukadeduse väljen- 
dusvormidest pole mõtet rääkida, sest need on vastavalt raevu kasvule 
järjest röõgatumad. Iga inimene vajab vabanemist oma armukadedusest 
juba eos. Kes ütleb, et temas ei ole armukadedust, see ei tunne iseennast ja 
kasvatab ta suuremaks. Hirm, et mind ei armastata sisaldab iseenesest juba 


armukadedust. 


Kadedus ja konservatiivsus käivad käsikäes, sest kade tahab oma osa 
kätte saada enne, kui edasi läheb. 


Konservatiivsus on hirm selle tuleviku ees, kus mina hakkama ei 
saa. Konservatiivsus on tagasiminek, mis hukutaks konservatiivi kiiresti, 
kui ta mõte ja tegu ühtiksid. Õnneks on nii, et konservatiivne inimene, kes 
kangekaelselt oma mahajäämust ei tunnista, tahab vägagi kasutada aren- 
guga kaasas käivaid materiaalseid hüvesid. Ta lausa nõuab neid, sest peab 
loomulikuks, et temale, kes ta on teiste jaoks nii palju head teinud, see kõik 
kuhjaga tasutakse. Mõni ei ütle oleviku ega tuleviku kohta ühtegi head 
sõna, aga pahandab, miks temal ei ole kodutehnika või tööriistade viimast 
sõna. See inimene on oma konservatiivsuses jonnakalt põikpäine. Temaga 
on raske koos elada, sest ta räägib pidevalt, kui hea vanasti oli, ja takistab 
edasiminekut. 


Üks konservatiivsuse eriliik on bürokraatia, mida ka bürokraadid ise 
vannuvad, mõistmata, et vannuvad samaaegselt iseennast. Väiklaselt for- 
maalset asjaajamist, kus asja huvid ohverdatakse tarbetule vormitäitmisele 
ehk bürokraatiat kohtab igas eluvaldkonnas. See on hirm usaldada, sest ei 
usu. Mida rohkem ei usu, seda suuremaks kasvab usaldamatus. Lõpuks 
hävitab bürokraatia iseenda olgugi, et pidas vormist kõrvalekaldumatult 
kinni. Kui vabastate hirmu bürokraatia hammasrataste vahele jääda, siis ei 
jää. Bürokraatia lakkab Teie jaoks olemast vihatud nuhtlus, mis ausaid 
inimesi kiusab. Tunnete, et vajate teda, sest ta kaitseb Teid paljude elus ette 
tulla võivate ebameeldivuste eest. 


Seega: konservatiivne inimene läheb mõtetes tagasi, aga hingeliselt 
siiski kasvõi natukene edasi. Muidu ta ei saaks elada. Hingelist seisundit 
väljendab füüsilise keha tervis. Mõte on füüsilise keha omadus. See keha 
läheb sümboolselt edasi ilma peata. Ta hävitab ennast ja teisi, aga tal on ka 
hea külg: ta on kiirustaja jaoks pidur, et kiirustaja ülemääraselt kiirustades 
kurvist välja ei lendaks, enne kui on lendamise kindlalt ära õppinud. 

Vabastage oma hirm ja sallimatus konservatiivsuse vastu, ja vanasse 
klammerdunud inimene ei häiri Teid enam ja Te ei muutu vananedes ise 
konservatiivseks. Nii saab konservatiivsus Teie elu vajalikuks õppetunniks. 
Teil kaob tahtmine vanameelsetele kiusuks gaasi vajutada või muul kombel 
risti vastupidi teha. Olete tasakaalukas omal teel mineja. 


Äärmuslik konservatiivsus on see, kui inimene keeldub nii vaimus kui 
teos edasi minemast. See on elamine möödunu au ja hiilguse nimel. 
Kuningriigid on ajahõlma vajunud, sest arenenud inimkond vajab 
kuningakoda veel ainult kui sümbolit, et oma arengut ajalooliselt mõista. 
Klammerdumine kuningriiki kui pääsemisse on konservatiivsus, mis sunnib 
uut oma olemasolu nimel võitlema. Võitlemine on viha. Maailm ägab viha 
käes, sest hirmunud inimkond ei mõista, et elu peab liikuma ainult edasi. 
Viha hävitab inimese, kes on elutee takistajaks. 


Kui kõrge intellektitasandiga inimene tunneb oma suutmatust 
pealekasvava põlvkonnaga sammu pidada, siis — kui ta hakkab noorte kallal 
norima, õelutsema, ironiseerima, noori alandama, aga seda välja ei ela, sest 
tahab intelligentne näida - siis ta aju hakkab hävinema. See häving 
väljendub nõdrameelsusena. Kui näete mõnda vana ja kuulsat inimest, kes 
käitub nagu väike laps, teeb kniksu või kraapsu ja pärib hommikust õhtuni 
lapsikuid küsimusi, mille vastused temani ei jõua, siis teadke, et ta õpetab 
Teid nõdrameelsust vältima. Tema häda ütleb: “Kallis inimene! Vabasta 
endast hirm, et mind ei armastata ja tahtmine olla teistest parem, siis ei 
muutu sa kunagi minu samaseks.” 


Nõdrameelsus areneb aeglaselt kuhjuvast tahtmisest olla teistest 
parem. See on nn. intelligentse inimese aju hävingu tagajärg. Tark inimene 
saab, mida tahab. Kui ta ainult saavutatuga rahul oleks! Aga ta ei ole. Ta 
kruvib iseenda mõistuse pillikeelena pingule, et viimast välja pigistada. 
Pilli me häälestame alati enne mängimist. Oma keha peale hakkame 
mõtleme siis, kui pillikeel on katkenud. Primitiivne inimene nii ei tee. Igas 
inimeses on seda primitiivsust, aga kui intelligentsust peetakse suurimaks 
väärtuseks üldse, siis jääb primitiivsus varjatuks. 


Konservatiivsus võib mingi luhtunud plaani tõttu hüppeliselt suu- 
reneda. See vähendab kohe lootust tuleviku suhtes. Mineviku hea säilita- 
mise nimel tekib kaalumine vana hea ja uue hea vahel. Ongi tekkinud 
poliitika. Mineviku hea säilitamise nimel käib maailmas pidev poliitiline 
võitlus, mõistmata, et hea säilitamise nimel võitlemine hävitab selle hea. 
Näiliselt tehakse head, mis mõne aja pärast selgub, oli vaid ajutine hea. 
Julge tulevik ei hävita minevikku, isegi kui see on hirmunud minevik. Ta 
teab, et baseerub minevikul. 

Konservatiivsus, mis hoiab vanast kinni ja ei lase tulevikul areneda, 
paneb tuleviku nimel võitlema. Lihtsamalt öeldes: vana provotseerib 
noort tuleviku nimel enda vastu võitlema. Noor läheb provokatsiooniga 
kaasa. Nüüd on vanal õigus enda olemasolu nimel võidelda, sest ta tõestab, 
et teda tahetakse hävitada. Ei noored ega vanad inimesed ei oska vanas 
noort näha ega oska mõista, et vana on progressi kasvulava. Kui poleks 
vana, siis poleks noort. Sellest saab aru ainult julge inimene. Ta peab 
vabatahtlikult vanast lugu, olgu see vana siis inimene või asi. Ta ei oota 
käskimist. 


Võitlus vana ja uue vahel käib vastavalt inimkonna arengutasandile. 
Praegune aeg püüab meile näidata, et sõjad on meid katastroofi äärele 
viinud, et elu ühekülgne arendamine on kuristiku servale jõudnud. 
Samamoodi edasiminek hävitaks tervikuna elu Maal. Selle vältimiseks 
antakse meile igaühele eraldi meie hullumisele vastavad hullud haigused. 
Näiteks sõjakas tahtmine elu areng tagasi keerata ehk võitlev konserva- 
tiivsus tekitab Creutzfeldt-Jakobi haiguse (mida seostatakse hullu lehma 


tõvega). 
Mõelge, kust see haigus alguse sai ja kuidas ta maailmas levib ning 
tehke järeldus. 


Creutzfeldt-Jakobi haigus hävitab konservatiivsusesse klammer- 
dunud inimese aju, et ta ei saaks elu arengut enam takistada. Konserva- 
tiivne inimene ei suuda leppida, et enne teda kuulati ja tema käsku täideti, 
enam aga ei kuulata. Mida mõjuvõimsam on inimene, seda ohtlikum on 
tema konservatiivsus. Seepärast on Creutzfeldt-Jakobi haigus surmaga 
lõppev. See haigus aitab elu mandumist ja taandarengut takistada. Kasutan 
ÕSi seletust: degeneratsioon on mandumine, vaimsete ja kehaliste võimete 
halvenemine, bioloogiliselt rakkude, kudede, elundite, organismide ja 
populatsioonide taandareng, millegi muutumine halvenemise poole. Näete, 
kui hästi võib üks haigus panna konservatiivse ühiskonna, kes end progres- 
siivseks nimetab, progressi poole liikuma. Surmahirmulgi on oma posi- 
tiivne pool, mis ta elu liikumapanevaks jõuks teeb. 


Mida enam inimene inimesena elades vigu teeb ja neid vigu ei 
paranda, seda enam kahjustub tema inimeseks olemise tunnuskoht — aju. 
Kahjustub — või kahjustab ta seda ise näiteks meelemürkidega. 


Laps, kelle vanemate soov on, et nende laps oleks sündimisest saadik 
teistest parem, hakkab kannatama vanemate ülinõudlikkuse all ilma, et 
keegi seda aimata oskaks. Mõttelist ülinõudlikkust ju teoks ei osata pidada. 
Last sellisena kui ta on ehk tingimusteta armastada ei osata. Miks sa ei ole 
teistest ilusam? Miks sa ei kanna kaela enne teisi? Miks sa ei õpi oma 

vanemaid märkama enne kui naabri laps? Miks sa nii aeglaselt keerama, 
istuma, kõndima õpid? Miks sa ei räägi, kui teised ammu räägivad? Miks 
sa teed nii ja miks sa teed naa? Jne. Mõni laps võib olla juba vana inimene, 
aga tema ema ja isa jätkavad nagu kurdid ja pimedad ikka ühesuguste 
küsimuste rahega. Hirmunud vanemate ülinõudlikkust väljendavad rahul- 
olematud küsimused on lõputud. 


Pettumus oma lapses tekitab isegi tahtmatuse seda last omada. Laps 
tunnetab seda ja temasse kinnistub teadmine, et mind sellisena kui ma olen 
ei armnastata. Mind ei vajata. Ma olen soovimatu. Talle ei õnnestu 
vastupidist tõestada. Õigem oleks õelda, et mõistusega võib ta kõike 
mõista, aga südamele ei toimi mõistuse ratsionaalselt veenev jutt. Need 
stressid käivad sellel lapsel kogu elu kaasas ja määravad maailma suhtumise 
temasse, sest tema suhtumine maailma on tal juba lapsena kindlaks 


kujunenud. 


Uskumatu, aga tõsi, et vanemad ütlevad tänapäevalgi oma lastest 
lahti, kui lapsed ei tee, mis vanemad tahavad. Vanemad tunnevad, et 
ülekäte läinud laps häbistab neid üldsuse ees. Nad ei oska mõista, et laps on 
nende endi varjatud häbi väljanäitaja. Nad ütlevad tõest lahti ja võivad 
jääda oma järgnevates hädades last süüdistama, mõistmata, et tegelikult on 
nad ise põhjus. Laps on tagajärg. 


Lapse hirin, et ta ei suuda kõiki vanemate nõudmisi täita, pidurdab ta 
arengut. Kui vanemad oma viga ei paranda, siis võib see pidurdus tekitada 
vaimuhaiguse, mille taandumise momentidel teadvustub uuesti oma mitte- 
täisväärtuslikkus ehk hirm, et mind minu haiguse pärast ei armastata. 
Haigus ägeneb uuesti. Iga ägenemine süvendab aju taaspöördumatut 
füüsilist hävinemist. Vaimuhaigus tähendab, et vaim lahkub kehast, et 
inimene saaks end hingeliselt koguda, ja kui sus vaim näeb, et õppust ei 
võetud, siista enam kehasse ei tulegi. See inimene peab nüüd õppima ainult 
keha kannatustest. Tema ise ennast aidata ei saa. Seda võivad teha ainult 
vanemad. 


Kui lapse vaim lahkub kehast, siis see tähendab, et ta annab vane- 
matele järelemõtlemiseks aega. Vaimuhaiget ei panda ei vaimus ega teos 
teistega koos võidu jooksma. Eluline võidujooks on hinge tahtmine teistest 
parem olla. Vaim ei taha saada sellest hinge õppetunnist hävitatud. See on 
vaimu oskus ennast kaitsta karmavõla veelgi suuremaks kasvatamise ja 
sellele järgneva paratamatu lunastamise eest. 


Sageli tekib vaimne häire mõne füüsilise haiguse või trauma järel. 
Vaimuhaiguste puhul on probleem peas. Pea on isa. Pea koosneb koljust ja 
ajust. Luu on isa, aju on ema. Kolju on isa, kes oma ratsionaalse 

mõistusega hoiab ja kaitseb ema intuitsioonist juhitud mõistust ehk aju. Kui 
koljuluud saavad traumaatilise kahjustuse, siis ei tarvitse vaimuhaigust 
tulla. kuigi vaimsed häired on kindlasti. Vaimne haigus tekib ajukah justu- 
sest, mis koljuluude vigastusele kaasnes. Aga vaimne haigus võib tekkida 
ka aj mittetraumaatilise haigestumise tagajärjel. 


Lapse pea ja tema vaimne areng näitab tema vanemate kui mõistuse- 
inimeste omavahelist mõistuslikku suhtlemist. Hirmunud mõistus läheb 
vihaseks. Julge mõistus armastab tingimusteta. Kriitiliselt suur viha isa 
(mehe, meeste) mõtlematuse peale murrab koljuluud, aga et aju viga sai, 
see näitab varjatud viha, millest kõik alguse on saanud. Kriiriliselt suur viha 
ema (naise, naiste) mõtlematuse peale tekitab aju haiguse ilma koljuluude 
vigastusteta. Väike laps, kes veel iseseisvalt ei mõtle, kannatab vanemate 
vastavate vihade tõttu. Suurem mõtlev laps mõjutab oma hädasid ise. Kui 
lapse suhtumine isasse on armastav ja austav, siis on lapse keha ja vaim 


terved. 


Vaimsuse arengut takistab tänapäeval ratsionaalse mõistuse ületäht- 
sustamine. Meile tundub nii ülekohtune, et väga tarkadel ja mõistlikel 
vanematel sünnivad vaimse puudega lapsed. Aga kui teate, et ratsionaalne 
mõistus ja intuitiivne ehk tundemõistus on ühe terviku kaks otsa, mis 
peavad omavahel olema tasakaalus, siis küllap mõistate, miks paljud 
silmapaistavad inimesed ei taha intuitiivselt lapsi. Nad kardavad. Nad 
parem edendavad inimkonna elu. Nad jätavad oma elu ühe puuduva lüli - 
lapse — järgmise elu õppetunniks. 


Väikelastel võib kolju ebanormaalselt kasvada. Microcephalia ehk 
pea ebanormaalne väiksus tähendab, et lapse isa liialdab oma ratsio- 
naalse mõistuse kokku võtmisega ehk kardab hirmsasti, et ta plaanid ei 
realiseeru. Selline liialdamine peab olema tõesti kriitiliselt suur, kui laps nii 
äärmuslikult kannatab. See on märguanne, et isa peaks oma vaimsuse 
tõstmisega kiiresti tegelema hakkama, muidu satub ta suurtesse raskustesse. 
Macrocephalia ehk suurepealisus tekib siis, kui ajuvedelikku on liiga 
palju. See tähendab, et lapse isas on suur väljaelamata kurbus omec 
ratsionaalse mõistuse suutmatuse pärast. Kuna lapse pea kasvu häired 
määravad lapse vaimse arengu, siis on väga tähtis, et isa ei jätaks lapse 
ravimist ainult ema hooleks. Ühiste jõupingutustega saavutatakse kiirem 
tulemus ja see on aju arenemise seisukohast väga tähtis. 


Suhtumise isasse määrab ema. Kui isa vihkab oma ema, sest on ema 
läbi palju kannatanud, ning seetõttu suhtub halvustavalt ka oma naisesse, 
siis kui naine vaatamata kõigele püüab oma mehe halba mõista, siis nende 
lapsel on peaga ja vaimuga kõik korras. Et oma ema vihkav poeg ei ole just 

kõrgeltarenenud vaimsusega, mille tõttu ka tema laps ei saa olla kõrgelt 
arenenud vaimsusega, see on iseasi. Aga kuni naine püüab mõista oma 
meest tema halvas ja kuni ta suudab teda tingimusteta armastada, niikaua 
arendab ta oma lapse vaimsust kiirelt edasi. Püüd mõista on sama kaalukas 
kui mõistmine. Areng sõltub püüdlikkusest. 


Võite siinkohal protestida, miks ma rõhutan pidevalt naise rolli. Miks 
mees ennast parandama ei pea? /ga inimese elu on kõigepealt loomulikult 
sõltumata soost tema enda teha. Selles ei ole mõtet teisi süüdistada. Aga 
kuna me räägime perekonnast kui tervikust, mille nähtamatut poolt väl- 
jendab laps, siis on vaja rõhutada järjekorra tähendust selles tervikus. Elu 


algab naisest. 


Kui mehe ema ei ole piisavalt emalik olnud ja mees on selle pärast 
kannatanud, siis võib juhtuda, et ta hakkab oma naisele naiseks ja emaks 
olemist nii dikteerima, et hävitab perekonna. Sellistel meestel on vaja 
mõista, et naistele on sooroll sisse kodeeritud. Sundimisega võib selle 


olematuks teha. 


Kujutage ette, et üks ülikorralik mees tuleb hilja õhtul, kui pere juba 
magab, töölt koju ja äratab naise selleks, et küsida kas naine ikka 
kontrollis, kas 15-aastase poja kõrvad ja jalad said pestud. Selline sissesõit- 
mine päevatööst väsinud naise maailma on vaimne terror. See mees tahab 
olla ülihea isa ja ei taipa, et eelkõige tuleb hea mees olla. Headus ei ole 
üliagarus, mis endal ja teistel hinge seest ära sööb. Headus on normaalsus. 
Kui nii vana poeg ei pese ilma käsuta kõrvu, siis ei tohiks teda enam seda 
tegema sundida. Kui ta armastatud tütarlapse käest häbistava märkuse saab, 
siis läigivad ta kõrvad elu lõpuni ilma igasuguse käskimiseta. Ämma poolt 
vormitud meesinimese tõeliseks meheks ümbervormimine on naisele 
raskem töö kui lastekarja inimesteks kasvatamine. Aga kui naine mõistab, 
et ta on elu sellise õppetunni endale ise võtnud, siis tal jätkub rohkem pikka 


meelt. 


Kui mehe ema on liiga emalik olnud, siis on kannatused teistsu- 
gused. Kõik liigne tuleneb alati hirmust, mis blokeerib mõtlemisvõime ja 
hävitab elust tõese arusaamise. Kui ema on liiga emalik, siis lakkab isa 
isana olemast. Isast saab pisikene mutrikene, kes teab oma kohustusi ja 
kellel ei ole õigust ema ja poja vahelisi suhteid rikkuda. Enamik mehi 
lahkub tänapäeval sellise rolli täitmisest kas abielu lahutades või elust 
lahkudes. Mida rohkem mees oma ema jumaldab, sest ta on olnud ise ema 
jumaldanmise objekt, seda enam ta naisi vihkab, sest ükski naine pole tema 
emast parem. Jumaldatud pojast võib saada niisugune naistevihkaja, kellel 
tekib tahtmine naisi hävitada. Sellised mehed keeraksid hea meelega ka 

minu kaela nende raamatute pärast kahekorra, sest nad näevad seal ainult 
emade halvustamise juttu. See solvab neid. 


Teadvustamata süütunded sunnivad ema oma poega nüüd teenima ja 
ülistama. Viha mehe lahkumise vastu sunnib väljakutsena mehele või 
teistele inimestele näitama, mida annastav ema suudab. Mida enam selline 
ema oma pojale ülihea püüab olla, seda enam peab ta poeg pingutama, et 
endale emast paremat naist saada. Tema õnnetuseks on naised meestele 
kõigepealt naised. Ainult mehest palju vanemad naised suudavad ka ema 
rolli täita, aga selline naiste suhtes ülinõudlik mees ei ole endast vanema 


naisega rahul. 


Naisemeheks selline mees ei saa. Ta saab naistemeheks. Tema 
seemnest sigitatud lapsed suhtuvad oma isasse samuti nagu tema ise oma 
isasse suhtus. Aga võib-olla veel halvemini. Kahjuks reklaamib juba ka 
meie ühiskond selliseid mehi mustermeesteks. Seepärast leidub rohkem kui 
küll naisi, kes tahavad omale teistest paremat meest. Keegi ei oska näha, 
kuidas selline mees homoseksuaalseks muutub, sest ta on naistes pettunud. 
Alles vanemana, kui ta elu üle mõtete mõlgutamiseks aega leiab, pettub ta 


oma emas. 
Naine loob nähtamatu maailma ja sellega määrab nähtava 
maailma. 
Vastavalt loodud nähtamatusele loob mees nähtava maailma. 


Naine, kes on mehe läbi kannatada saanud, on võimeline kiirelt 
taastuma, sest keegi samasugune naine on selle mehe agressiivseks teinud. 
Naise nii hingelised kui ka füüsilised haavad paranevad ruttu. Aga mees, 
kes on naise läbi kannatada saanud, taastub aeglaselt. Tema haavad 
paranevad aeglaselt ja armidega. Püüdkem seda mõista. 


Niisugust mõistvust kohtab harva. Teisiti öeldes, kui ema oma 
hirmus, et mind ei armastata, ei mõista, et mees kaitseb teda nagu kolju 
kaitseb aju, ja hakkab oma vihas, et kõik ei ole nii, nagu mina tahan, 
tahtma, et vähemalt ta lapski oleks millegi poolest parem teistest. Kui ema 
seda olla ei saa, siis lapse aju haigestub. Ema on tahtmatult teinud lapsest 
vahendi, millega kõigile neile pahadele alles näidata, mis ta väärt on. Ta 
nõuab lapselt teistest lastest paremaks, targemaks, osavamaks, suutliku- 
maks jne. saamist. Laps on saanud omamoodi kättemaksurelvaks, mis 


heidetakse näkku kõigile, kes ema alavääristavad. 


Et lapse ema on sageli oma ema samasuguste nõudmiste käes kan- 
Nataja ja on seetõttu oma emaga tülli läinud, siis on laps vanaema jaoks 
tütrele-kättemaksta-tahtmise ja lapse ema jaoks emale-oma-õiguse- 

tõestamise vili. Tavaliselt on vanaema sellisel puhul kasvõi sellepärast 
võidurõõmus, et võib tütrele öelda: “Ma ju ütlesin sulle, et mul on õigus, 
aga sa ei kuulanud mind!” Ta ei aimagi, et ta ise on juur, mille tüve o:sas 
kasvab haige vili. Tal on tütart kerge süüdistada. 


Tütar on kui tüvi, mis vajub raske koorma all kokku. Ta on süüdi, et 
kasvatas kehva vilja, kuigi nii väga tahtis kõigile vastupidist tõestzda. 
Sageli on sellised tütred nagu vaesed patused hädas üksi jäetud. Nende 
juurest kiirustatakse kaugemale. Miks? Sest vanaema enda süütunne, mida 
ta ei oska teadvustada, ajab ta enda peegelpildist kaugemale. Vanavanemad 
ja lapselapsed on ju kõige sammasemad. Andestage, tütred, oma emadel: ja 
ämmadele ning endale oma vead, sellega saate oma last aidata. Võib-olla 
tundub see abi alguses vähemärgatav või hoopis märkamatu, aga ta hakkab 
tasapisi suurenema. Teie eraldatuse tunne teistest nn. normaalsetest ini- 
mestest kaob ja Te leiate end jälle inimeste seast. 


Ema on lapse hing. Kui emal on kergem, siis lapsel on kergem. Kui 
ema süütunded vähenevad, siis on lapse südamel kergem töötada. Tema 
verevarustus paraneb. Kellel on täielikult korras verevarustus, see ei saa 
enam haige olla. 


Tahtmine olla teistest parem on kõige salakavalam stress, mida 
mõistus tõrgub stressiks nimetamast. Tema hea pool tingib loomuliku 
vajaduse olla järjest parem, aga halb pool tingib tahtmise olla teistest 
Järjest parem. Mida suuremaks see halb pool kasvab, seda suuremac on 
kannatused. Teise raamatu 369. leheküljel oli temast lühidalt juttu. See ei 
meeldi paljudele. Probleemi süüvimata paisatakse ka minule näkku süüdis- 
tus: “Kas sa tahad psühholoogidest, teoloogidest ja filosoofidest targem 
olla!” 


Iga inimene näeb teises vaid iseennast. Kes tahab teistest parem olla, 
see ründab sama süüdistusega ka teist. Mina olen lihtsalt rändaja, kes 
kõnnib mööda mägijõe uuristatud rada ülespoole ja on õnnelik, et Jumal on 
ta rajale juhatanud. Teised ei pruugi seda rada rajaks pidada, sest nad ei 
oska seda näha. See, mida ma seal rajal näen ehk mida Jumal mulle näitab, 
on just parasjagu nii suur, et ma suudan seda üha rohkem mõista ja kirja 
panna. Kui ma ei vajaks kirjutamist, siis ma ei kirjutaks. Minu mõistus ei 
suudaks mind seda tegema sundida, sest mul on kõrini oma stuudiumi ja 23 
arstina töötatud aasta jooksul mõttetult kirjutatud kirjutamistest. 


Jumal juhatab, inimene tunnetab, mõtleb ja teeb. 


Igaühe tunne ütleb, mida teha, mõistus mõtleb, kuidas teha, tahe 
täidab käsku. 

Tahtmine teistest parem olla teeb inimesest eesmärkide ja raha orja, 
muudab intellekti üleolevuseks, töötegemise näriks rühmamiseks. Vaimne 
areng peetub sellega. Inimene, kes tahab olla teistest parem, peab oma 
õigust tõeks ja ei saa aru, kui valetab. Alguses on see tahtmatu vale, hiljem 
tahtlik. Ta peab end kompetentseks ja ei mõista, et tema teadmiste piiratus 
on väiklus, kitsarinnalisus, erakonna huvide kaitse üldsuse huvide 
eiramisega. Et teisi oma õilsates eesmärkides veenda, muutub ta selgita- 
jaks, põhjendajaks, õigustajaks ja ei saa aru, kui on muutunud lihtsalt 
tüütuks lobisejaks, kelle sõnu nagunii millekski ei peeta. 


Inimene, kes tahab olla teistest parem, tahab korda luua, aga enesele 
märkamata külvab hoopis segadust. Tal endal võib niikaua, kuni ta 
tegutseb, hea olla, aga teistel on temaga halb. Ta loobehk ehitab üles suure 
puhtust tagava ettevõtte, aga see ettevõte reostab loodust. Lõppkokkuvõttes 
on kahju on suurem kui kasu. 


Ta võib pidada end suureks loomeinimeseks, aga tema looming ei 
soojenda südant, vaid külvab segadust, ahastust, lootusetust, ohutunnet, 
müra, ükskõiksust. Ta ei taipa, et segadus hinges loob segaduse ka 
materiaalsele tasandile, olgu see looming siis kunst või äri. Ta kasvatab 
sellega omasuguste segadust, ahastust, lootusetust jne. Pidev üle- 
pingutamine viib ükskõiksusesse. Elu mõte muutub kõverpeegelpildiks. 
Ükskõiksus sellise pildi vastu on nii iseenesestmõistetav, et kui seeenam ei 
meeldi, siis ta purustab peegli ja peab seda loomulikuks. Füüsilisel tasandil 
väljendub see tuima ükskõiksusega ükskõik mille purustamise või ükskõik 
kelle mahalöömise vastu. Teine inimene ei kuulu erandite hulka. Nii võib 
kõige meeldivam inimene muutuda ainult tahtmisest parem olla massi- 
hävitusrelvade leiutajaks, sest oma käega teisele kallale minna ei luba 


tahtmine teistest parem olla. 


Teistest parem olla tahtja pingutab eesmärgi nimel ja ei taipa, et toob 
inimesed eesmärgile ohvriks. Ta õigustab end tulevastele põlvedele 
mõtlemise ideega ja ei mõista, et kui kellegi vanemad on asja huvides 
ohvriks toodud, siis see inimene seda asja armastada ei saa. Asi on tema 
vaenlaseks muutunud. Aga teistest parem olla tahtja muutub fanaatikuks, 
dogmaatikuks, kes ise toob enda kallid ohvriks, ja peab kohustuslikuks, et 
ka teised seda teevad. Ta peab oma fantaasiat üllaks ideelisuseks ja sunnib 


ka teisi oma tahtele alluma. 
Iseenda imetlemises ja ülekuldamises võib ta end liberaalseks pidada, 
aga teised näevad temas suurelist üleolevat heatahtlikkust, mis tegelikult on 


hädaohtlik lõks. Ta jälgib pingsalt, et keegi tema valitsuse all olijatest pead 
ei tõstaks ja temast paremaks ei saaks. Aga keegi, kes ka tahab teistest 


400 


paremaks saada, julgeb kindlasti selja sirgu lüüa või vähemalt mitte enam 
küürutada — ja siis on näilisest lahkest suuremeelsusest saanud paugupealt 
käitemaksuhimuline kadedus, mille fantaasia on piiritu. 


Nii võib armulikust isast — perekonnapeast saada despoot, hellast kodu 
hoidvast ja kaunistavast emmest - sajatusi ja needusi purskav vulkaan. Nii 
võib sõbraliku kollektiivi tark juht muutuda halastamatuks komissariks, kes 
peab ühise eesmärgi nimel kõik pead ühekõrguseks pügama. Ühehäälselt 
võtab ta vastu otsuse ja ei tule selle pealegi, et ei andnudki teistele 
hääleõigust. Ta võtab endale õiguse olla solvunud, et keegi teisiti mõtleb. 


Ta oskab teisi näha ja teise kadeda kadedust õhutada, et vaenlast 
alandada. Vaenlaseks saab automaatselt see, kes julges oma tahet avaldada. 
Mida suurem on tahtmine teistest parem olla, seda intelligentsem on 
eesmärkide teostus. Kui vaenlane kannatas, siis ta tunneb kaasa, haletseb 
või kahetseb, et õigel ajal ei osanud ettevaatusabinõusid kasutusele võtta. 
Ta arvab, et silmakirjalikud tühjad sõnad saavad viisakusest varjatud ja et 
imal meeldida tahtmine petab teisi. Tema abipakkumine on teesklus, mis 
varjab hirmu, et äkki vajatakse tema abi tõesti. Ta hingab kergendatult, kui 
abi ei vajatud ja ta räägib solvunult, et abi ei võetud vastu. Teiste siirasse 
abisse uskuda ta ei saa, sest ta näeb teistes iseennast. 


Paljud inimesed arinastavad endast madalamate seltskonda või kollek- 
tiivi. Sellised ülemused peavad end suuremeelseks ja naudivad enda parem 
olemist. Nad teevad kõik, et teised ei areneks edasi. Ise ei õpeta ja teisi 
õppida ei lase. Kui keegi siiski õpib, siis tekitavad selliseid olukordi, kus 
teise teooria jääb tema kogemustele alla ja saab naeruvääristatud. Taht- 
mine teistest parem olla naeruvääristab väärikuse, sest seab esikohale 


tarkuse. 


Teistest parem olla tahtjal tekib vastupandamatu tahtmine hävitada 
endast rumalama, aga väärikama väärikus. Sest väärikus on tarkusest ülem. 
Seepärast ei maksa teistest parem olla tahtjat väga palju õpetada. Elu 
materiaalne pool võtab ise ta ninakust ja isekust lühemaks. Kui ta saaks 
olukorrale oma alandamise eest kätte maksta, siis ei saaks olukord sellest 
haiget. 


Kui ta asjale vihaga kätte maksab, siis asi selleks ongi. Ka tema ei saa 
haiget. Teda ei saa tappa, sest ta on elus ja surnud üheaegselt. Pole tähtis, 
kas ta lebab maas tervena või tükkidena. Ta on olemas ka tükkidena. Ta on 
olemas ka siis, kui ta prügimäele visatakse või ära põletatakse. Informat- 
sioon temast säilib inimese alateadvuses ja õpetab inimest niikaua, kuni 
õppetükk selgeks saab. Kulugu selleks või igavik. 

Kes väga tahab teistest parem olla, see tahab ka õpetajast parem olla 
või pühakust parem olla. Pühakud teavad seda, ja et teisi mitte vägivallale 
provotseerida, lahkuvad eraklusse. 


Õpetaja, kes tahab teistest üle olla, toonitab igal võimalikul juhul, et 
õpilane ei tea midagi ja ei hakka kunagi teadma. Sellised vanemad, 
õpetajad, ülemused, juhid, ka kiriku võimukandjad, armastavad kõikjal 
rääkida, kui raske on nende elu, sest keegi ei tea, ei oska, ei taha, ei tee 
midagi ja seepärast peavad nemad, vaesekesed, kõik teiste eest muretsema. 
Peavad kõik ülikeerukad ja vastutusrikkad tööd rumalate, laiskade ja 
lohakate eest ära tegema, muidu saab ilmaelu hukka. Teiste halvustamise 
läbi enese ülekuldamine tundub eluvõõrale inimesele tõena, seepärast 
räägitakse selliseid jutte erilise õhinaga asjatundmatute seltskonnas. 


Kes ei karda rumal olla, see ei toonita oma tarkust, et teise 
rumalust esile tuua. Kes ei toonita enda paremust, see ei ülendu teisi 
alandades. 


Üks teistest paremaks olla tahtmise moodus on võltsvagatsemine. 
Malbed südamlikud sõnad ja üllad ideed, mis variseri huulilt tulevad, on 
oma õõnsa paatosega kiirelt äratuntavad ja tüütavad. Eriti kui neid peab 
korduvalt kuulma. Jumalikkust igatsevad inimesed ei märka, et jutlustaja 
räägib tegelikult kõike iseenda esiletõstmiseks. Selliseid jutlustajaid on nii 
ilmalikke kui ka kiriklikke. On neid, kes enda varjatud mina ära ei tunne ja 
seepärast tasapisi tõrjutudsaavad. Aga on ka neid, kes lippavad libahundina 
valguses ja varjus erinevate maskidega ringi. 


Naiivne inimene, kes elus ainult head näha tahab, ei märka ilmsüütu 
näo taga võltsvagatsemist ja ei taipa, miks tal selle hea inimesega juteldes 
endast nii halb arvamus tekib. Ta ei oska teise kriuksuga sõnade taga 
kahjurõõmu märgata. Aga elukogenud inimene oskab ja võib võltsvagatse- 
jat, kes on oma rolli nii sisse elanud, et on kõikjal juba ühesugune, kõigest 
hingest vihkama hakata. Võltsvagatseja naine ei saa aru, miks mees tema 
vastu kätt tõstab. Võltsvagatseja mees ei taipa, miks naine ta peal hambaid 
teritab. Viha vale vastu ärritab nad üles. Aga võltsvagatseja ise ei aimagi, 
et taei räägi südamest, vaid sellest, mida teab, et see peab nii olema. Hirm 
segab teadmist südamesse võtmast ja enda elutarkuseks tegemast. Hirm, et 
olen nii rumal, et ise midagi tarka leiutada nagunii ei oska. Aga teistest 
parem tahaks natukenegi olla. 

Võltsvagatseja õpetab teisi elama, aga endal elu ei lähe. Ülistab 
armaastust, aga ise hoiab inimestest eemale. Loeb moraali, aga ise teeb 


valgustkanvaid tegusid. Palub abivajajale hingerahu, aga endal pole hinge- 
rahu ollagi. Manitseb teisi täpne olema, aga ise ei tunneks nagu üldse kella. 

Räägib, kui suure tähtsusega on üritustest osavõtt, aga ise unustab üritused 
ära. Võltsvagatseja peale ei või kunagi kindel olla. Ta õigustab ennast alati 
väga veenvalt üllaste ideede nimel ohverdamisega, aga oluliselt midagi 
tehtud ei saa. Aga oma teeneid nimetada ta ei unusta. 


Kuna inimene näeb teises kõiges ja alati ainult iseennast, siis ta arvab, 
et teised teevad kõike temaga konkureerimise pärast. Seepärast ta ei suuda 
leppida, kui teine on kiirem, täpsem, terasem, taiplikum, edukam, leid- 
likum, hakkajam, osavam, suutlikum, geniaalsem, jne. — olgu see siis 
sportlikes näitajates või elu-olustikus. Talle tundub see alati väljakutsena. 
Ta püüab ja pingutab teistest paremaks olemise nimel aina rohkem, aga 
sellega kasvab ka tema tahtmine tõestada, et ta on teistest parem, kuni 
suutlikkuse piir on käes. Kukkumine on seda rängem, mida kiirem oli tõus. 


Abitus sellisest olukorrast väljapääsu leida paneb tavaliselt jooma või 
rahusteid neelama. Niikaua, kuni säilub lootus uuesti tõusta, et oma 
paremust tõestada, püüab ta end toniseerida. Vitamänid, toniseerivad 
joogid, ravimid, sealhulgas hormoonid ja narkootikumid, peibutavad teis- 
test parem olla tahtjat, aga ükski neist ei õpeta: “Kallis inimene! See kõik 
on tulutu. Kui hakkad vabanema hirmust, et Sind ei armastata ja tahtmisest 
olla teistest parem, siis mõistad, et keegi ei ole kellestki parem, isegi siis, 
kui tema vaimsed või füüsilised mõõtnäitajad on parimad. Selle mõistmine 
annab hingerahu ja vajaduse ennast iseenda jaoks arendada. Tasakaalus 
inimene elab kui muinasjutuline nähtamatu, kes kadedatele jalgu ei jää ja 
teisi ei kadesta.” 


NÄIDE ELUST. 


59-aastane naine tahab mõista, miks tema 38 aastat kestnud abielu 
purunes. Eriti tahab ta teada, miks ta sealjuures end vabana ja õnnelikuna 
tunneb. Tema rõõmus nägu ärritab kõiki. Sugulased ja tuttavad mõistavad 
teda hukka, sest tema tark, tubli, töökas ja truu mees on oma kätega 
ülesehitatud majas üksi ja saab hukka. Õitsev ja toimekas mees on äkiliselt 
norgu vajunud ja nähtavalt haletsusväärseks muutunud. See pannakse naise 
süüks. Naine tahaks, et ta ei oleks süüdi. Ta käib pesemas, puhastamas ja 
aeda hooldamas. Isegi süüa teeb vahel. Aga tal on hirm, et mees pakub talle 
vastutasuks midagi, sest ta ei taha sealt midagi saada. 


Kui töö on tehtud, siis ta pageb kiiresti oma pisikesse korterisse, 
millele ta on nimeks pannud Paradiis. Selles Paradiisis on hea olla, isegi 
nutta on hea. Imelik paha tunne tuleb temasse, kui keegi annab mõista, et 
ta võiks uuesti mehele minna. Ometi elasid nad hästi ja saavad praegu ka 


403 


hästi läbi. Ta teeb endale selgeks, et see seletamatu pingetunne nende vahel 
on esialgu paratamatu. Ta ei saa end süüdi tunnistada, sest ta pole mehe 
käest midagi ära võtnud. Ta on alati häbi tundnud naiste pärast, kes 
lahutusega mehe paljaks nöörivad. Ise tuli ta ära ainult oma seljariietega ja 
mõne ainult naisele sobiliku asjaga, mida mehel nagunii tarvis ei lähe. 


Ta tunneb, nagu poleks paha teinud, aga samas tunneb, nagu oleks 
paha teinud. Mõistus ütleb, et ei ole. Süda ütleb teisiti. Tervem ja õitsvam 
olek, mis isegi peeglist on näha, räägib samuti teist keelt. Mida see 
tähendab? Ma ju mõtlen õigesti! Ma ju tegin õigesti! Miks mul hea ei ole? 


See on eksinud inimeste tüüpiline jutt. Kes teeb endale selgeks, et kui 
mul ei ole hea, siis järelikult ma ei ole hästi teinud, see saab olukorrale 
rahulikumalt mõelda. Õigus ei ole tõde. Aga ainult tõde annab hingerahu. 


Vaatasin nende kooselu. 


Abielu algus oli nagu kahe tubli ja tööka veohobuse koosminek, kus 
mõlemad püüavad ennastohverdavalt teise koormat kergendada. Juba oli 
aimatav väiksema hobuse hirm nõrgem olla ja suurema hobuse teadmine, et 
tema teeb tugevamat tööd. Uhkust selle üle veel ei olnud. Armastus oli 
nende vahel olemas, aga esiplaanil oli algusest saadik töö. Päeval töötasid, 
öösel õppisid. Erihariduse said mõlemad, hinnatud spetsialistid olid mõle- 
mad. Lapsed kasvasid märkamatult samasugusteks, aga lahkusid varakult 
kodust. Vaid harva möödaminnes eksivad nad vanemaid külastama. Kõik 
lohutavad end sellega, et kõigil on hästi palju tegemisi. 


Elu on loodud nii, et mees ehitab nähtavat maailma, aga naine 
ehitab meest. Naine annab mehele kandva jalgealuse ja määrab mineku 
suuna — mees seda ise ei tunneta. Kõike ülejäänut oskab ja saab mees 
ise teha. Mehe kätetöö on nähtav, naise oma mitte. Kes oskab, see 
mõistab, et mehe tublidus on naise armastuse vili. Naise armastus 
omakorda saab õitseda mehe loodud kindlas kodus. 


Hirmudega inimesed ootavad kiitust. Silmapaistvalt tublit meest kiide- 
takse. Tema naine jääb kiitmata. Meest ergutatakse tõusma, naine muutub 
mittekellekski, kui ta ise endas ülendavat jõudu ei leia. Kui ta ainult oma 
tubli mehe varjuna elama soostub. Ka kõrgeltharitud naiste hulgas on palju 
orjahingega naisi, kes juba parem ei abiellugi, sest tunnevad ette, et mehe 
varjus elades kuhugi ei jõua. 

Ka selle naise elu kujunes selliseks. Mees tundis tasapisi üha enam, et 
ta on tark, ratsionaalne, otstarbekas, korrektne, nõudlik, kohusetundlik, 
hea. Kõik, mis näha oli, oli tema tehtud. Või oli majja ostetud. Igal juhul 
ei olnud naise käed seda teinud. Ta ei arendanud loogilist mõtet, ta otsustas 

momentaalselt — ja tal oli õigus. Ta ei olnud naise vastu halb, ei tõstnud 
kunagi häält ega kätt. Mitte keegi, ka mitte naine ei oleks väitnud 
vastupidist. Naise tööd ei jäta otsest jälge, järelikult pole tööd. Naise 
asjatundmatu jutt pole nõuanne, järelikult ei ole seda mõtet kuulata. 


Hirmunud teistest parem olla tahtev mees kuuleb naise arukas nõuan- 
des tarkust, mille peale ta ise ei tulnud. See häbistab teda. Ta ei taipa, et 
igal inimesel on tarkusi, mida teine ei tea ja igaühel on vajadus anda seda, 
mida endal on, aga teisel ei ole. Vaid kade ei anna. Aga teisest parem olla 
tahtja ei tarvitse pakutut vastu võtta, ja kui hädaga võtab, siis tunneb end 
alandatu ja häbistatuna. Kuna igapäevases elus ei ole kriitilisi elu ja surma 
ohte, mille puhul ka vaenlase abi vastu võetakse, siis iseenese tarkusest 
elavad sisemiselt uhked mehed ei võta naise tarkust vastu. Eks naine 
tõestagu, et tal on õigus! Aga naised ei hakka oma armastavat abipakkumist 
tõestama ja ega seda ei saagi füüsiliselt tõestada. 


Arukas mees tõestab naise tunnetuse tarkust, materialiseerides selle 
füüsilisele tasandile, aga seda enam naise tarkuseks ei nimetata. Arukus 
tekib enda kogemuste üle mõtiskledes ja järeldusi tehes ning teise koge- 
muste arvesse võtmisest ja kontrollimisest. Arukas mees teab, et naise 
jutu tõetera on vili mehe veskile. Tark mees käitub arukale vastupidiselt. 
Mida targemaks saab, seda enam, vaevumata süveneda, naerab naise lolli 
jutu juba eos välja. 


Tark mees näeb naise jutus tahtmist mehe plaane enda kasuks pea 
peale pöörata. Ta teeb kangekaelselt oma ja kui ta tegemine ebaõnnestub, 
siis ta vihastab enda peale. Aga kui naine tema ebaõnne nägema juhtub, siis 
ta vihastab naise peale. Leplik ja mehest lugu pidav naine kahjurõõmsalt 
tänitama ei tule. Ta tunneb kaasa ja püüab lohutada. Aga mehele, kes tahab 
liiga mees olla, on selline lohutamine ebameeldiv. Ta tunneb end rumala 
poisikesena, keda ema hellitab ja silitab ning kõik näevad seda. Ta tõrjub 
naise endast eemale. Targa naise tõrjumiseks on mõtted ja sõnad. Rumalat 
naist peab füüsiliselt eemale tõukama. 


Mehe uhkus ei luba tunnistada, et naine annab mehe mõtetele suuna 
ja kiiruse. Kui mees alahindab armastava naise soovitust, siis alandab ta 
naise teadmist ja iga naine tunneb selle ära. Ka siis, kui mees midagi ei 
ütle. See teeb naisele seda rohkem haiget, mida targem naine ta on. Ta 
tunneb, et tema tarkus on mehe jaoks ümmargune null. See mees kartis, et 
naise nõuanne alandab teda. Ta alandas hoopis naist. Naine kartis, et mees 
alandab teda — järgmisel korral enam oma suud lahti ei teinud. Ülejärgmisel 
korral ei teinud ta enam oma Südant lahti. Niiviisi haiget saanud naine 
muutub osavõtmatuks ja võib isegi suure ohu äratundmise alla suruda ja 

lasta sellega suurel õnnetusel, kus kõik kannatavad, sündida. 


Naine, kes oma arvamust suretab, ei suuda mõista, miks ta mees üha 
enam nagu kana takus ühel kohal keerleb, miks ta ettevõtmised ei edene. 
Teeb rohkem kui varem, aga ebaõnnestumisi on rohkem kui enne. Kumbki 
neist ei mõista, et mees võib ehitada tugevaima maja, aga vastupidavuse 
annab sellele majale naise õnnistus. Kui mees ehitab maja, aga naine selle 
vastu huvi ei tunne, õigem oleks öelda, et ei topi oma rumalat nina targa 
mehe toimingutesse, sest kardab ninanipsu saada, siis see maja saab valmis, 
aga hakkab ka kohe lagunema. Ta määrdub, praguneb, vajub jne. ebanor- 
maalselt ruttu. Ta vajab sageli remonti. Jääb niikaua vajuma, kuni naine ja 
mees lõpetavad asjade vahendusel suhtlemise ja tunnistavad teineteise 


tunnustamise vajadust. 


Mees, kes naise jutu avalikult välja naerab, ärritab naise sõjakalt 
võitlema, vaidlema, tülitsema. Kumbki hakkab kaitsma oma õigust. 
Lahkarvamuste pärast vaidlemine on hirmunud inimeste tõe otsimise 
moodus. Hea on, kui üks oma viga mõistab ja järele annab, aga ei sulgu 
solvunult ja igaveseks ajaks vaikides endasse. Hullem on, kui üks asi 
selgeks rääkimata või kasvõi tülitsemata jääb. Oma arvamus, milles kindlad 
ollakse, kasvab vaikimise müüri taga absoluudiks ja hävitab müüri, sest 
tema alusel tegutsetakse. See lõhub perekonna. 


Niikaua, kuni töö pakub rahuldust, võib selline tükkidest koos seisev 
perekond näiliselt tervena koos püsida. Aga kuna ühel päeval tekib ikka 
kõrgemate väärtuste poole püüdlemise vajadus, siis avastatakse, et tervik 
vajus tükkidena laiali. Keegi pole märganud, millal ta katki läks. Aga ärgu 
ükski naine öelgu, et ta ei tundnud, millal see õnnetus juhtus. Et mees 
sellest midagi teada ei tahtnud, see on iseasi. 


Rutiinsed suhted ongi selline kooselu. See baseerub kohusetundel. 
Sellist perekonda hoiavad koos võltsväärtused: kiitmine, võltssõbralikkus, 
võltsvagadus ja igasugune muu vilets näitlemine, mida kasutatakse võõraste 
pea segi ajamiseks. Omavahel olles valitseb painav vaikimine. Ka selles 


peres oli nii. 


Tänusõnad naisele hea toidu eest olid unustusehõlma vajunud. Mida 
siin tänada — mees ju teenib toiduraha. Et naine samapalju teenis, selle 
peale mees ei mõelnud. Harjumus puhtaid rõivaid kanda ja mugavas kodus 
puhata tundus nii iseenesestmõistetav, et — rääkimata naisele aitäh ütlemi- 
sest — hakkas ta taunima seda kui naine talle aitäh ütles. Mehe rahulolema- 
tus iseendaga keelas tänamise. Tekkisid märkused naise mõistuse aadressil: 
“Kas sa seda varem ei võinud mõelda! Kus su mõistus siis oli? See pole ju 
mõistlik! See on ju ebaratsionaalne, parem teha teisiti. Milleks nii kallist 

asja osta, pole võimalik, et odavamat ei ole.” Süüdistav alatoon nõudis, 
kohustas, alandas. Lühidalt öeldes hirmutas. 


Naine neelas kõik alla, sest tundis, et mehel on õigus. Tema süü- 
tunded olid nii suureks kasvanud, et ta võttis süü alati omaks ja ei 
arutlenud, et tagantjärele tarkus on rumala targutamine. Kui ta mehega 
mõne asja soetamise või korraldamise plaani pidama läks, siis tegi mees ta 
plaani maha. Naise tööde hõlbustamiseks hädatarvilik asi jäi alati soodsal 
ajal ostmata. Hiljem oli ta kallim ja naine tundis end jälle süüdi, et ei 
suutnud õigel ajal mehele auku pähe rääkida. Ta ei mõistnud, et protestis 
alanduse vastu. Ta leidis väljapääsu — hakkas pisiasju ostma mehe tead- 
mata, kui mees tähele pani, siis ütles, et see vana asi on juba ammuilma 
olemas. Aga suurte kodutöid hõlbustavate masinate ostmise keelas endale 
ära. Nii keelas, et ei tulnudki meelde paremat elu tahta. Siis, kui teised 
naised ammu juba pesumasinaga pesid, nühkis tema ikka käsitsi ja kiitis 
endale, et tema pesu on kõige valgem. Oli küll, aga missuguse hinnaga — ja 
kas ta pidi ilmtingimata valgeimast valgeim olema, see on iseasi. 


Naise haigestumine pani mehe märkama, et nende peres ei ole seda, 
mis teistel on. Ta ei mõelnud, et naise haigus oli ülekoormatuse tulemus. 
Ta ostis veidi parema pesumasina kui naabritel. Kui keegi oleks öelnud, et 
see on Väljakutse teistele, siis ta oleks seda eitanud ja provokaatori oma 
lolli jutuga paremasse paika saatnud. Naise tõrksus oli nii suur, et ta ei 
suutnud kunagi sellest pesumasinast rõõmu tunda. Masin hakkas hea 
hoolduse juures ometi roostetama ja mees pahandas, et tehas nii viletsa 
kvaliteedi eest nii palju raha tahab. Naine oli mehega nõus. Mõlemad nägid 
asju, aga probleemi ei näinud. 


Mehe tahtmine olla parem kasvas järsult seoses ebameeldivuste 
tekkega tööl. Mees, kelle jalgealune lakkab kindlalt kandmast, muutub 
kohe liiga meheks. Suurelise mehe haavatavus on suur. Õnnetuseks hakkas 
naine just samal ajal mehest rohkem palka saama. See alandas meest veelgi. 
Naine lohutas ja hellitas, aga see valas hoopis õli tulle. Plahvatusohtlikkuse 
tunne sundis naist oma kesta kaitsesse tõmbuma ja tegema nägu, nagu kõik 
oleks korras. Vaoshoitud raev tegi mehe nurgeliseks, teravaks, järsuks, 
rahulolematuks. Asjad kukkusid, uksed käisid pliu-pläu, auto pidurid 
kriuksusid hädaohtlikult kõvasti. Elati hambad risti. 


Naine tundis, et teda pole mehele tarvis. Et mees ei vaja õmust, 
hellust, hoolitsust — aga seda, mida ta vajab, naisel ei ole anda. Ei ole tal 
suurt jõudu ega kõrget ametipositsiooni, kuulsust ega paksu rahakotti. 
Naine ei taibanud, et ta kurvastas sellepärast, et ta ei ole mees. Ta hakkas 
oma naiselikkust surmama. Mida muud teha sellega, mida ei vajata. 

Kellelegi teisele seda pakkuma minna ei tulnud pähegi. Ta oli küll kurb, 
aga ka sellest sai üle. 


Naine, kes ei saa oma hella armastust välja anda, muutub õelaks. See 
naine ei muutunud, sest õnneks juhtus ta töökaaslastega alalõpmata midagi, 
ja ta sai oma oskused ja hoolitsuse neile pühendada. Ta soe süda oli 
võõrastele suureks toeks ja jalule aitajaks. Väljaspool kodu võeti ta 
armastus vastu, kodus põrkus see mehe parem olemise tahtmise müüri 
vastu kildudeks. Tärganud õeluse surus ta hammaste taha. Väljapurskuva 
raevu elas mõnele vanale pragunenud taldrikule välja, siis ei pidanud pärast 
kahetsema. Tema vaoshoitusel oli ainult üks eesmärk: et mees ükskord 


ometi teda vajama hakkaks. 


Seda, et mees teda vajab ja et elu ilma naiseta ettegi ei kujuta, ta ei 
mõistnud. Ta tahtis — nagu naised ikka tahavad -, et mees seda ükskõik 
missugusel meelelisel kombel väljendaks. Aga mees — nagu mehed ikka - 
ei tulnud selle pealegi, et oma armastust väljendada. Aeg-ajalt kohutasid 
naist iseenda tuimusehood, aga need läksid mööda ja ta tahtis nad unustada. 
Unustaski. Mõnus õhkkond tööl võimaldas seda. 


Üha sagedamini oli tunne, et ta ei taha koju minna, sest kodutee 
tekitas väsimuse, tülpimuse, tülgastuse, rõõmutuse, pingelise seletamatu 
raskuse. Ta kustus koduteel. Ta oli hakanud kartma meest, kes oligi ta 
kodu. Aga ta veenis end, et nii peabki olema. Ta õppis meest vältima. 
Ühises majapidamises liikudes ei ristunud nende teed tundide kaupa. Ja kui 
ristusidki, siis ta pani tähele, kuidas mees oma pilgu tööle fikseeris, et mitte 
naise silmadesse eksida. Mees kartis naise silmist välja lugeda soovi saada 
seda, mida tal anda ei ole. 


Mees oli oma lapsepõlvekodu ohver. Ta oli näinud ema rõõmu ja 
heaks muutumist, kui isa käest midagi sai. Ta tahtis oma naisele anda 
rohkem ja paremat kui ta isa, aga ei suutnud ja lõi häbi pärast silmad maha. 
Hirm, et mind ei armastata tekitab tahtmise olla teistest parem, siis 
armastatakse. Aga inimene, kes tahab olla teistest parem, ei taipa, et kõige 
enam oodatakse armastust. Kuna ta oma materialistlikus maailmanägemises 
hingearmastust väärtuseks ei pea, kuigi ka ise seda üle kõige vajab, siis ei 
kipu ta seda ka andma. Kehva asja andmine teeb endale häbi. Materialist 
tahaks enne midagi peo peale anda, siis alles armastamise juurde asuda. 


Naine tahtis armastust. Mehe keha oli ta lakanud tahtmast. Seda oli 
mees juba kogenud. Mõlema süütunded kasvasid. Mõlemad võitlesid 
iseenda apaatiaga, laskumata südamest südamesse minevasse jutuajamisse, 
mis oleks probleemi olemuse päevavalgele toonud. Naine on perekonna 
looja. Perekonna purunemine paneb naise südamele eriliselt suure 

süükoorma. Süükoomma suurenemisele viitas kasvav väsimustunne. 


Naine oli väsinud süüdi olemisest. Väsinud rumal olemisest, ebarat- 
sionaalne, lohakas, taipamatu, halb, vana, inetu olemisest. Kusjuures mitte 
kunagi ei olnud mees naist nende sõnadega otseselt nimetanud. Naine luges 
need mehe vaikimisest välja. Ta oleks tahtnud oma närust tunnet põhjen- 
dada, selgitada lootuses, et mees ütleks: “Zi, sa ei ole selline. Sa oled 
annas, hea, tark, tubli, hakkaja, töökas, puhas...” Ta ei aimanud, et kui 
mees oleks nii õelnud, siis stressidest sõltuvana ei oleks ta mehe siirusesse 


uskunud. 


Stressid kuhjusid vastumeelsuseks töö vastu. Töö oli ju see, mis mehe 
armastuse naiselt röövis. Alguses jäi nii mõnigi töö lihtsalt tegemata. 
Hiljem ajas juba sõna “töö” iiveldama. Keegi ei näinud, et midagi oleks 
korrast ära olnud. Aga teda ennast ajas see kohutav korralagedus rževu, 
sest hirmul on ikka suured silmad. Rõõmus tõölust oli asendunud 
tüdimusega. Ängistus ja õud pigistasid südant, kui ta tulevikule mõtles. Ta 
lohutas ennast: “Kõik on ju hästi, midagi ei ole halvasti!” Aga tal oli 
kohutavalt paha. 


Ta sundis end tegutsema. Tagajärjed olid rõõmustavad ja ta leidis end 
aeg-ajalt jälle rõõmsalt tööd alustamas. Aga siis küsis mees: “Kas ilma 
selleta ei saanud? Parem puhka.” Või: “Milleks niisuguseid asju üldse vaja 
on?” Mehe hoolitsevate repliikide hindav ja etteheitev alatoon tegi naise 
abituks. Suhete paranemise lootus kadus. Apaatia võttis võimust. 


Mehe arvamusega leppimine tekitas täiesti kohtlase küsimise iseen- 
dalt: “Milleks ülase põrandaid nühkida? Milleks üldse aknaid pesta, süüa 
keeta, toidunõusid pesta? Sellest ei tule ju mingit sissetulekut. Sellest 
kõigest ei jää jälgegi järele. Milleks selline elu? Maise elu ei olegi midagi 
väärt.” 

Tahtmatus oma targa, tööka, tubli ja truu mehega, kelle üle ta uhke 
oli, tülitseda, oli naise pannud masinana liikuma. Nende korras kodu 
imetleti. Kunagi ammu nad rõõmustasid selle üle. Kiitus muutus üha enam 
piitsaks väsinud hobusele. Õhin muutus kohustuseks latti mitte madalamale 
lasta. Ühel hetkel tekkis naisel tunne, et ta on nagu hunnik liha, mida luud 
ühest kohast teise tassivad ja millest mees võtab seda, mida tahab ja nii 
palju kui tahab. Tal ei olnud isegi köögitüdruku või prostituudi tunnet, tal 
oli lihtsalt tunne, et ta on see mitte keegi, kellel on veel kahjuks hing sees. 
Tal oli kõik ükskõik. Tahtmine surra oli kuhjunud stresside lihtne ja 
loomulik jätk. Täiesti rahulik ja emotsioonitu tahtmine. 


Enne ta niisuguste asjade peale ei olnud mõelnud, nüüd hakkas 

mõtlema. Tuim ja nüri õudustunne tegi ta näo külmaks ja käed nõrgaks, kui 
ta avastas, et ta ei tunne oma mehest sooja ega külma endasse tulevat. 
Tekkis kahtlus, kas seda üldse kunagi on olnud. Selge ja klaar mõistus 
ütles: ma tahaksin, et tal hästi läheks. Sama mõistus ei saanud ilma 
pisarateta edasi mõelda. Naine oli väsinud mehe soovist olla naisest parem. 
Ta oli niigi tahtnud, et mees oleks majas peremees. Mitte tossike, nagu ta 
isa ja äi. Naise hea soov oli teise äärmuslikkuse tekitanud, sest ta tahtis 
meest tõsta enda alandamise abil. Enda alandamist pidas normaalseks, aga 
kui mees sedasama tegi, siis seda ei kannatanud välja. Nii see hirmunud 
inimese elu kord juba on: iseenda vägistamist peab normaalseks, aga kui 
teine vägistab, siis see on kurjategija. 


Nad olid väga vähe tülitsenud. Nende tüli oli vaikimine. Aga nad 
vaikisid järjest enam, ilma seda tüliks nimetamata. Nad hoidusid teinetei- 
sest kaugemale, et hingehaavu mitte osatada. Haav paranes ja nemad tegid 
näo, nagu midagi polekski olnud. Nad ei mõistnud, et kõik lahtirääkimata 
arusaamatused, kõik allakugistatud ebameeldivused on vaid tahtmine olla 
teisest parem ja mitte sõnasõtta laskuda. Aga kui üks pidamata sõnasõda on 
hingel, siis võib igast vestlusest ja jutuajamisest nagu sädemest tulekahju 
tekkida. Solvumine sellest, et teine end targemaks peab, ei kao kuhugi. 
Lihtsalt niisama ei juhtu iialgi midagi. Kõike tuleb teha — teadlikult teha. 


Probleemi lahendas juhuslikust jutuajamisest kuuldud repliik: “Mina 
küll ilma armastuseta koos ei elaks!” Rohkem polnudki talle vaja. Ta oli 
oma stressikatlas keemisega küpseks saanud. Ta mõistis, et ei armasta 
meest ja teeb mehele kooselamisega halba. Äraminek oli mehele hea 
tegemine. Kuna ta uskus, et teeb head, siis tal endal oli hea. Kahjuks oli see 


vaid enesepettus. 


Niipea kui ta mehele ainult head sooviva naise kombel mõtlema 
hakkas ja ette kujutas, et ta teeb mõnele paremale naisele ruumi, et see ta 
mehe õnnelikuks teeks, nii tundis ta südames karjumaajavat rebenemise 
tunnet. Iga kord vajus ta pärast seda mitmeks tunniks surmaunne — elujõud 
oli ta maha jätnud. Need iseendaga võitlemise hood aitasid tal õnneks 
vabaneda tahtmisest selleks surra, et suremisega mehele kätte maksta. 
Äramineku tahtmist nad ei vähendanud, hoopis suurendasid. Hingerahu 
igatsus näis täituvat mehest eemale põgenemisega. 


Esialgu oligi kõik imehästi. Kõik nägid ja teadsid seda. Ka minu 
juurde tuli ta vapralt selga sirgu hoides, aga minu jaoks oi kui ebasiirana ja 
raskena. Tõelise võltsvagatsejana. Nüüd ta istus mu ees ja sai päris kenasti 
oma enesepettusest aru. Tema vajadus armastada seda ainukest meest, kes 
oli ta õnn ja õnnetus, oli rahuldamata. Ta mõistis, et mees tunneb sama, 

aga ei ole võimeline painduma. Ega's midagi, targem annab järele. Päris 
tore on vaadata, kuidas inimene otsustab vaatamata oma solvumistele oma 
stresse vabastama hakata. Kõigest ei saagi veel aru, aga tahtmine on tugev. 


Kõige tähtsam oli see, et ta mõistis, missugune oli tema enda tahtmine 
teistest parem olla. See oli enese kannatama panija uhkus sellest, et ta 
suudab rohkem kannatada kui teine. 38 aastaga 50 kilo stresse selga 
koguda, neid pidevalt rõõmsa näoga ja suhteliselt tervena kanda on ordenit 
väärt küll! 


Kerge naeruvine tema näol märkis naermist iseenda üle ja teadmist, et 
ta läheb mehe juurde tagasi. Kõhklev peavangutus ja: “Ma pean veel 
mõtlema, ” märkis, et naisel on vaja iseendaga aru pidada ehk olukorda 
tunnetada. Võltsvagaduse mask oli kadunud. Ainult — kas igaveseks? 


Oleme jõudnud üksikasjalisemalt kui I[ raamatu lõpus tahteenergiat 
hävitavaid energiaid tundma õppida. Selleks, et Te iseennast veel detailse- 
malt oskaksite avastada ja abistada, toon järgneva tabeli, kus on välja 
toodud põhistresside omavahelised toimed ja nende avaldumispiirkonnad 


kehal. 


x iniipeeeka Hirmu pidurdav toime 
Tšakrad olemise 2 a 
kolmainsus vaimsele ja füüsilisele elule 


Armastus 


Elujõud (0 

Hirmust Hirmu seotus vihaga 


ja selle väljendumine Hirmu 


ehk kannatamise 
õpetlikkuse tulemus 


sündinud Tsiv il isatsiooni 
õnn ja õnnetus 


käitumises j olemises 

Vastandite ühtsus 


Inimesed on oma erinevuses väga sarnased ja oma sarnasuses väga 
erinevad. Peame erinevuseks nahavärvi ja füüsilise keha iseärasusi, aga 
suurem erinevus on see, mis esmapilgul kohe välja ei paista. Või kui 
paistab, siis me ei usu seda. 


On olemas rumal ehk primitiivne inimene, on olemas tark ehk 
intelligentne inimene. Piisavalt palju on väga primitiivseid inimesi, kes 
elavad I-II tšakra tasandil. Primitiivse inimese maailm on väike. Ta vajab 
vähe, ta nõuab vähe, ja seepärast teeb ka vähe. Primitiivset inimest võib ära 
tunda viie tunnuse alusel: ta tahab süüa, juua, magada, seksida ja tööd 
teha, et raha saada, et selle raha eest süüa, juua, magada, seksida ja veel 
veidikene tööd teha. Kui need olemasolu põhitingimused on täidetud, siis 
selline inimene on rahul, mõnus, terve ja heatahtlik. Aga tema ärritamiseks 
tarvitseb ainult öelda, et oled rumal ja pead targemaks saama. Primitiivne 
inimene ei salli tõde, sest tal on oma õigus. Öelge palun, kas Te teate 
mõnda inimest, kes ei tahaks süüa, juua, magada, seksida ja raha saada? 


Tarkadele inimestele torkavad vähem targad teravalt ja häirivalt silma, 
sest nad peegeldavad targale tema rumalat poolt, mida tark endale tun- 
nistada ei taha. Seepärast on teise lolliks-tembeldamine tavaline hinnang. 
Kuna igast inimesest on keegi rumalam ja iga hirmudega inimene tahab 
teisest parem olla, siis ei lõpe — ükskõik kui varjatud — vaen nende kahe 
leeri vahel. 


Arukas inimene jätab rumala rahule. Ta suhtub primitiivsesse mõist- 
valt. Targa inimese süda seda ei luba, sest ta tahab elu kiiresti-kiiresti 
paremaks teha. See, et ta teha tahab, on hea. See, etta seda sunniviisiliselt 


teha tahab, see on halb. 


Arukas inimene ei aja rumalat kõigepealt õppima kui selle pea 
nähtavalt ei võta või teda ei huvita harituks saamine. Ta teab, et primitiivne 
inimene areneb tööd tehes. Mida rohkem käed teevad, seda enam areneb 
aju. Mida peenemat ja täpsemat tööd käed teevad, seda peenemaks ja 
täpsemaks areneb aju töö. Selline areng kestab seni, kuni inimene ise 
tunnetab õppimise vajadust. 

Küllap teate, kui erinevad on ühevanused lapsed. Üks naudib lugemist 
ja õppimist, teine tahaks ainult tööd mütata. Kui nende valikut aktsepteeri- 
takse, siis mõne aja möödudes hakkab teine ka õppima ja esimene tahab ka 
tööd teha. Aga kui vanemad oma arvamust ainuõigeks peavad ja ise laste 

eest otsustavad, siis muutuvad mõlemad lapsed mitte-midagi tegijateks. 
Nende hingeline protest vanemate tahtmiste orjaks olemise vastu võtab ära 
igasuguse huvi ja tahtmise, sest nad vajavad kõigepealt ainult vabadust. 


Iga laps ehk iga inimene on erinev. Ühe pere lapsedki on erinevad, 
sest igaüks tuli siia ilma oma elu elama ja õppimata õppetükke õppima. 
Vanemad annavad oma lastele oma hea, kui tasakaaluka ehk äraõpitud 
poole, ja oma halva, kui äraõppimist vajava poole. Vanemad annavad, aga 
ega laps ei tarvitseks pakutut vastu võtta. Vanemad annavad, aga laps 
võtab. Teadvustage endale kogu südamest, et igaüks meist on pakutust 
võtnud omal vabal valikul selle, mida on vajanud ja nii nagu on osanud 
võtta ning nii palju kui on arvanud, et vajab. 


Kujutage ette kandikut, kus on suured ja väikesed mustad kuhilakesed, 
mis tähendavad vanemate negatiivsust. Iga laps läheneb sellele kandikule 
nii, nagu ta oma hirmudes oskab. Üks laps tuleb ettevaatlikult ja valib igast 
hunnikust terakese, palukese, ampsukese ja läheb oma varandusega edasi. 
See laps on eelmiste elude kogemuslikku tarkust nii palju omandanud, et 
teab, et kõike läheb tarvis parasjagu. Tema elu on üks raskuste, takistuste, 
murede, haiguste katkematu rada. Üks raskus lõpeb, kui järgmine juba 
algab. Aga ta läheb pidevalt nurisemata edasi ja ükski takistus ei vajuta teda 
käpuli. See on tugev ja tasakaalukas inimene. 


Teine laps on nagu marutuul. Saamahimu hirmud, mis kannustavad 
kiiremini kõrgemale kaugemale, ajavad teda taga. Ta haarab kandikult 
mõödaminnes suure peotäie, märkamata, et haaras saamahimuliselt kõige 
suurema hunniku. Ta tormab edasi, pigistades pihku oma suurt õnne, mis 
on õnnetus. Selline laps sünnib haigena ja on niikaua haige, kuni tema 
vanemad ei ole mõistnud, miks laps haigeks jäi. Vanemad ei ole süüdi, aga 
kui nad oleksid oma vead õigel ajal ära parandanud, siis nad ei oleks endale 
tõmmanud sellise karmavõlaga last. 


Vanemad, kes enda vigade otsimise ja parandamisega tegelevad, 
räägivad kõik, kuidas laps, kes ei oska rääkida või isegi mõista, ometi 
reageerib vanemate tegutsemisele paranemisega. Ainult nii on aastate pikku 
võimalik see suur õnnetus muuta suureks õnneks - terviseks. 


Püüdke mõista, mismoodi Teie olete sealt kandikult võtnud. Mida ja 
kui palju olete võtnud? Missuguse iseloomujoone isalt, missuguse emalt? 
Mõelge nüüd: Te olete vanematest kui koolist õppevahendi võtnud, et 
täisealiseks saamise hetkeks nii targaks saada, et edasi oma elu õppetunde 
õppida. Aga kuna Te pole seda teinud, siis tassite koolist näpatud õppeva- 
hendit kaasas ja õppevahend pole saanud sinna minna, kuhu tal vaja minna 
on. Paluge oma iseloomuomaduselt andeks, et nii toiminud olete. Andke 


415 


endale andeks, et oskamatu olete olnud ja paluge oma keha käest temale 
kannatuste valmistamine andeks. 


Kindlasti paluge oma vanematelt andeks, et olete neist selle energia 
võtnud ja tagasi pole andnud. Võib-olla nemad oleksid oma stressi ise 
vabaks lasknud, aga ta on Teie küljes kinni. Ärge õigustage oma viga 
sellega, et nad ei oleks seda osanud. See, mis nemad oma omadusega 
teevad, on nende asi, aga et Teie pole nende omadust tagasi andnud, see on 
Teie asi. Laske stress vabaks, küll tema teab, kuhu minema peab. 


Kui me tahame end lugeda vähegi tarkadeks ehk intelligentseteks ehk 
kõrgeltarenenud inimesteks, siis tuleb meil õppida austama nii väikese kui 
ka suure inimese tahet. Ärge küsige: “Kuidas ma saan mitte sundida, kui ta 
ilma sundimata mitte midagi ei tee!?” Enne kui küsite, vaadake iseennast. 
Te ei mäletagi, millal viimati tundsite hirmu sundimise ees. Olete märka- 
matult sundijaks kasvanud ja ainukene pähetulev emotsioon on sallimatus 
sundimise vastu. Te ei saa aru, miks igaüks, keda Te ka kõige viisakamal 
kombel palute, ei täida Teie palvet. See on protest Teie käskimiste vastu. 
Kes näitab seda väljakutsuvalt välja, kes kannatab viisakalt välja — protest 
jääb ikka protestiks. Kui vabastate endast hirmu, mille Te olete 
sundimiseks kasvatanud, siis võetakse Teie käsk kui soovitus tänuga vastu 
ja isegi kui seda jooksujalu täitina ei joosta, ei häiri see Teid. Te tõdete 
rahumeeli, et Teie vajadus ei olnudantud hetkel esmavajadus. 


Mäletan, kuidas minu tol ajal 7-aastane tütar ütles 20 aastat tagasi: 
“Emme, ära sunni mulle oma head peale, ma tahan oma halba.” Need 
sõnakehva lapse poolt vaikse palvena öeldud sõnad muutsid minu arusaamu 
paugupealt ja jäid igavesti meelde. Ütlesin: “Hästi, kallis laps! Aga jäta 
need õpetused igaks juhuks meelde, võib-olla neid läheb kunagi tarvis.” Mu 
lapsed on pidanud mulle veel paaril korral sama kordama ja iga kord olen 
oma pealetungi katkestanud, sest olen oma veast aru saanud. Ma võin 
öelda, et mul on sõnakuulelikud lapsed, sest neil on sõnakuulelikud 
vanemad. Mõista püüdvalt üksteise eksimusi parandades oleme suutnud 
suureks ja vanaks saada nii, et kumbki pool ei ole kunagi teist teadlikult 


kurjasti ära kasutanud. 


Ammu, kui ma vaimsetest tarkustest veel midagi ei teadnud, oli juhus, 
mis mind elu üle mõtlema pani. Tavaliselt me ju vaid tegutseme, ilma et 
mõtleksime: “Miks?” 

Keegi tuttav, kes külla tuli, rääkis: “Tulen ja naudin oma tulemist. Ilm 
on ilus ja minu ees kõnnib noor kaunis ema oma nukuliku väikelapsega. 
Ehmatavalt äkki on laps järsku selili maas ja karjub nagu ratta peal. 
Õnnetuseks oli just seal kuivamata poriloik. Sa ei oska ette kujutada, 

missugune oli see ema. Lapsest ärme räägimegi. Mida see küll tähendab?” 
Utlesin, et ma ei tea, kuna minu lapsed pole kordagi nii käitunud. 


Mu tol ajal 15-aastane tütar läks just tol hetkel uksest mööda ja tegi 
tähendusrikka õlakehituse: “Häh, mina küll tean!” - “Mida sa tead?” 
imestasin. “Aga sinuga ei saanud nii teha. ” Üllatusin: “Kuidas ei saanud?” 
— “Iga kord kui me sult tutistamise või pepulaksu ära teenisime ja teise 
tuppa nutma läksime, tulid sa meie käest andeks paluma. Sa ütlesid, et olid 
kiirustamise pärast närviline ja sellepärast tegid meile liiga. Me teadsime 
küll, et enne peab söögi valmis tegema, sest näljane inimene ei kasva ja 
muutub pahuraks, aga ikka siblisime sul jalus. Siis me nutsime selle pärast, 
et me nii halvad oleme. Sina olid kindel, et meie ei ole halvad, et hoopis 
sina oled halb. Siis me tegime sulle selgeks, et sina oled hea. Lõpuks 
leppisime kokku, et keegi ei olnud halb, et lihtsalt juhtus nii ja et teinekord 
püüame kõik, et nii ei juhtuks. Meil ei olnud vaja hüsteeritseda.” 


Laps, kes emaga ei hüsteeritse, ei hakka seda kunagi kellegagi 
tegema. 


Hüsteeria on raev. 
Raev tekib enesehaletsusest. 


Enesehaletsus tekib siis, kui kurbuse käes kannatamise taluvuse 
piir on ületatud. 


Kõigel on kaks otsa, ka sundimisel. Kui me sunnime primitiivset 
õppima ehk arenema, siis sundimine teeb teadmiste omandamise küll 
vastumeelseks, aga midagi ta ikka õpib. Mida vanemaks inimene saab, seda 
enam ta mõistab, et õppimine on talle endale vajalik ja kasulik. Kaotatud 
aja kahetsemine, oma rumaluse nuhtlemine ja vanemate süüdistamine, et 
need ei sundinud õppima, on samuti õppimine. Andke endale ja vanematele 
andeks ja hakake õppima, sest kunagi pole hilja — terve elu on ju ainult 
õppimine. Kui olete sundimise pärast koolitee katkestanud, siis andke 
sundijatele andeks. Siis ei korda Te oma laste suhtes sama viga. Vabastage 
oma viha sundimise vastu. 


Kui sunnime õpihimulist õppimise asemel tööd tegema või peame 
õigeks, etenne peab olema töö tehtud, õppida jõuab igal ajal, siis on see elu 
arengu pidurdamine. Õnneks on takistuste hea külg see, et nad selek- 
teerivad välja tõelised edasipüüdlikud. Nendest omakorda selekteeruvad 
välja geniaalsed edasipüüdlikud. 


Töö jagatakse vaimseks ja füüsiliseks. Primitiivne inimene areneb 
tänu füüsilise töö raskusele. Ta tahab midagi, mõtleb, kuidas seda saada — 
ja hakkab tegema. Mida rohkem ta teeb, seda rohkem mõtleb, kuni 

mõistab, et seda saab ka lihtsama vaevaga teha. Nii kasvab tarkus. Mida 
targemaks saab inimene, seda väiksemaks peab jääma füüsilise töö osakaal 
ja seda suuremaks peab kasvama vaimse töö osakaal. Kaasaega 
iseloomustab järjest suurenev mõistusetöö. Kahjuks ei tohi ka sellega 
liialdada, sest see kumab aju ära. Ratsionaalset mõtlemist tasakaalustab 
intuitiivne mõtlemine. Intuitiivne mõtlemine on kahjuks ratsionaalse 
mõtlemisega liialdamise vangis. Tema on see igatsetud vaimsus, mida me 
ei-tea-kust otsime, oskamata teda iseendast leida. 


Vaimsus on hetke tasandi ideaal, millega on seni märgitud nähtama- 
tust. Seepärast pannakse mõistus vaimsusega üheks ja ei saada aru, et 
mõistus on universaalne vahend vaimsusesse jõudmiseks. Nii sunnib ko- 
husetundlik teadusemees end kaheksa ja enam tundi töölaua taga istuma ja 
pead murdma, kuigi hing igatseks näiteks mööda jõeäärt marssida. Hing 
teab, et teadusavastused on avastamata asjad, mille võti asub looduses. 
Hing viiks jalad sinna ja suunaks mõtted vajalikku suunda, kui inimene ei 
kardaks, et ta töötegemise asemel looduses laiskleb. Hirm edasi jõudma- 
tuses süüdi olla pidurdab edasijõudmist. Süütunded oma saamatuse pärast 
teevad asja veel hullemaks. 


Nii vaevabki tark inimene iga päev hommikust õhtuni oma pead, aga 
süda ei ole rahul. Hing teab, et inimeses on varjul suur avastus, mida ta 
inimkonnale andma tuli ja see teda vaevabki. Proovige paluda oma 
avastamata avastuste stressidelt andeks, et Te neid iseendas kinni hoiate. 
Andke endale andeks, et ei ole taibanud avastusi enne vabastama hakata. 
Paluge oma kehalt andeks, et olete oma kehale oma selle elu missiooni 
vangis hoidmisega halba teinud. 


Tark inimene peab tarkust ülimaks kõigist väärtustest ja ei teagi, et 
vajab hoopis arukaks saamist. Selleks on vaja järjest suurendada hinge- 
haridusele kuluvat aega. Kui üks tark inimene tegeleks 1-2-3 tundi 
tööpäevast meeleparandusega, vabastaks oma stresse, püüaks muuta oma 
suhtumist ellu ja eluavaldustesse, püüaks mõista taimi, loomi ja inimesi, 
siis tema arukus vabaneks hirmuvangist. Ta ei sureks süümepiinades, et 
jättis midagi tegemata. 


Teadlased kulutavad oma ajupotentsiaali nende takistuste ületamiseks, 
mida nad oma vale mõtlemisega oma teele tõmbavad. Nad annavad oma 
ülipingelise töö tagajärjel võib-olla palju tarkuseterakesi, mille süsteemiks 
ühendamise peale ei oska tulla. Rahulolematus iseendaga märgib seda 
puudujääki. Hirmudest vabanev, tasakaalukaks muutuv teadlane annaks 
inimkonnale iseendalegi üllatuseks kerge vaevaga suure süsteemse avas- 
tuse. 


418 


Mida targemaks hirmunud inimene saab, seda suuremad on ta 
hingepiinad. Miks? Sest ta pole andnud seda, mida andma tuli. Ta on küll 
hasardiga ja kirega oma tööd teinud, aga pingeliselt oma tööd tegev 
inimene ei saa aru, et ta teeb hirmuga. Hirm vähe anda on sama mis hirm 
koonerdamises süüdi olla ja need hirmud kannustavad teda tagant. Väik- 
seimgi puhkehetk muutub painavaks ja teeb kärsituks - hirm süüdi olla ajab 
tööle, isegi kui töö tundub hetkel täiesti mõttetu. Lakkavad olemast 
puhkepäevad ja puhkusekuud. Iseenda peale mõtlemine nimetatakse egois- 
miks ja oma väsinud keha rahustatakse teadmisega, et ma pole egoist. Keha 
jaoks on selline inimene, kes oma suurte ja väljapaistvate eesmärkide 
saavutamise nimel oma keha hukutab, just nimelt egoist. 


Idealiseerime fanaatilisi töötegijaid, kirglikke oma asja eest väljas 
olevaid inimesi ja ei näe asja teist poolt. Kirg on seksuaalenergia. Prae- 
gune inimkond, meie kõik, oleme seksuaalenergia vangid. Füüsiliselt 
elame II tšakra tasandil. Kirg on meie õnn ja õnnetus. Mida ennastunus- 
tavamalt ja kirglikumalt üks inimene midagi teeb, seda enam tormab ta kui 
marutuul eesmärgi poole. Unustab söömise ja magamise, enda ja teised 
ning elab eesmärgi nimel. Rõõmustab oma suure õnne tulles ja ei saa aru, 
miks pisarad silmi kipuvad. 


Kirg tekitab klammerdumise eesmärki. See tähendab: oleme sek- 
suaalenergia vangid, sest vangitseme seksuaalenergia endasse. Vang ei saa 
vabaks, kui vangivalvur teda vangitseb. Aga ta vajab vabadust, et olla 
tõeline ja oma ürgsuses ülendav. Seksuaalenergiat vabastades muudame ta 
pühaduseks. Kui seda teete, siis kaovad kõik Teie II tšakra probleemid. 


Mõistuseta kirge nimetatakse instinktiks. Looma elu jätkamise 
instinkt paneb ta järglasi sigitama kasvõi oma elu hinnaga. Kui inimene 
instinkte mõistusega korrale ei kutsu, siis ta loomastub. Paraku, mis 
loomale on loomulik, see on inimesele loomalik. Inimene, kes loomalikult 
käitub, saab mõne usundi järgi järgmises elus loomaks. See tähendab, et ta 
lunastab karmavõlga inimesena, kellel ei ole inimese tunnust — mõistust. 


Küsisin eespool, kas Te teate kedagi, kes oleks ilma primitiivse 
inimese tunnusteta. See primitiivne inimene elab meist igaühes. See on 
meie keha, mis väljendab 1:1 hingeelu ehk looma meie sees. Ta peaks 
tasakaalustama intelligentset inimest meie sees. Peaks, aga kahjuks ei oska 
me oma keha vaimselt arendada ja sellepärast jääb ta arengus maha. Me 
oskame teda toita, joota, puhastada, kaunistada, treenida, karastada jms. 
Idamaade kaunid ja vaimsed keha arendamise kunstid on meile võõrad nagu 
idamaa inimesedki. Tulemuseks on tõsiasi, et intellekti areng on kaugele 
jõudnud, aga keha pole loomast kõrgemale tõusnud ja seepärast kannatab. 

Mida suuremaks kasvab tarkus, seda enam annab tunda hingeline 
puruksrebitus. Miks? Kujutage ette, et Teie teadvus ehk elu mõistmine 
asub seksuaaltšakras. Pool temast hakkas tuhandeid aastaid tagasi vaimsuse 
poole tõusma. Just sellest ajast alates, kui loomast inimene sai. Kui ta oli 
HI tšakra kõrgusele tõusnud, siis olid need kaks poolt veel külgepidi koos 
ehk üks. Kõik oli korras. Et püsivalt üks olla, oleks allpool olev pool 
pidanud sama kiirelt arenema ehk ülendatud saama kui vaimne pool, aga 


seksuaalse kiusatuse lõks tegi oma töö. 


Elu peab edasi minema. Seepärast tõuseb Teie vaimne mina aina 
ülespoole, aga fiiüsiline mina klammerdub seksuaalsusesse. See tekitab 
puruksrebituse tunde. Hirmunud inimese jaoks jätkub elu ainult lapsi 
sigitades. Julge inimene ei ela laste sigitamise nimel. Tema sisetunne ütleb, 
et lapsed ei tohi olla eesmärk omaette. Ta peab lapsi elu loomulikuks 


jätkajaks, aga ei tee lastele panust. 


Julge inimene on tasakaalukas. Nii, nagu negatiivsus ja positiivsus on 
temas ruumilise malelaua kombel läbi põimunud, nii on ka intelligentsus ja 
ebaintelligentsus. Tema vastandenergiad eksisteerivad sõbralikult koos ja 
tema halva heastamine on märkamatu. 


Hirmunud inimese vastandenergiad on sunnitud koos eksisteerima. 
Teineteisega kokku puutudes tekib vastumeelsusest mitte-enda-sarnase 
vastu vastumeelsus, mis muutub ebasõbralikkuseks. See omakorda võib 


kasvada vaenulikkuseks. 


Vaenulikkus iseenda vastu võib tekkida siis, kui ennast heaks pidav 
inimene on sunnitud järsku iseenda negatiivsust tunnistama. Näiteks minu 
raamatut lugedes. Varem või hiljem tekib see igal inimesel, kes end teistest 
targemaks tahab pidada. Intelligentsuse nimel elaja, kes endal eksida ei 
luba, hakkab vihkama teiste vigu, teadmata, et vihkab teises iseennast. Aga 
kes kõigepealt teiste vigu on õppinud nägema, see vihkab automaatselt 
teises iseennast ja ei murra pead, miks temal halb on, kui teine, kes temasse 


üldse ei puutu, on halb. 


Tema hingeline tasakaal rebeneb enda intelligentsuse ülestõstmise 
ja enda ebaintelligentsuse allavajutamisega ehk vaoshoidmisega ja 
eitamisega. Eitamine on stressi allasurumine ja suuremaks kasvatamine. 
Kriitilisel piiril, kui inimene on väsinud pingelisest intelligentseks olemi- 
sest, tahab ta lõõgastuda. 


Üks lõõgastub tsivilisatsiooni hüvede eest üksikule karmile saarele 
põgenemisega, teine linnast maale põgenemisega, aga nagu linna tagasi 
tuleb, jätkub kõik uuesti ja hullemini. Kolmas võtab seljakoti selga, 

mägisaapad jalga ja vahetab vaimse proovilepareku enda füüsilise 
proovilepaneku vastu. Neljas vahetab miljööd ehk töökohta. Viies ei suuda 
pinget taluda ja hakkab primitiivse inimese kombel jooksma, karjuma ja 
rusika jõudu demonstreerima. 


Üldtuntud lõõgastumisvahend on alkohol, mis inimesest sea teeb. 
Miks võrreldakse inimest selle toreda loomaga? 


Inimene vajab kõigepealt vaimsust. Isegi siis, kui ta sellest midagi ei 
tea. Sellepärast on halvustavad sõimusõnad materiaalsusega seotud. Siga 
on loom, kes sümboliseerib maksimalistlikku materiaalsust. Talle ei 
Jätku horisontaalenergia sees elamisest, ta otsib kõik jal võimalust veel enam 
ninapidi, silmini materiaalsusesse tuhnida. Ja kui ta seda ei saa, siis ta on 
stressis. Taeva poole ta vaadata ei oska. Või kui, siis ainult nõudmaks 


toitu. 


Hingele, kes õpib seaks olemise õppetundi, ei tohi pahaks panna, et ta 
praegu just sellisel arengutasandil on. Aga kui hing on arenenud inimeseks, 
siis On suur patt uuesti seaks muutuda. Alandatus jääb raske plekina hinge 
isegi siis, kui see inimene suureliselt teistele oma purjus pea vägitükkidest 
pajatab. Pohmell ja sellele järgnev klaarumine on halvad seepärast, et olete 
hingerahu ja vabanemise asemel suurema rahutuse saanud. Kui selline 
õnnetus on Teiega juhtunud, siis andke endale oma viga andeks. Tahtmine 
endisi häid aegu tagasi saada tekitab tülgastuse ja ajab öökima. Paluge 
andeks oma kehalt ja kõigilt, kellele olete sellega meelehärmi valmistanud 
või halvaks eeskujuks olnud. 


Kujutage end kaaluks, mille raskelt allavajunud kaussi tema käest 
andeks paludes üles hakkate tõstma. Tõstate, et ta kõrgema kausi kõrgusele 
tõuseks ja jälgite, et kõrgemal olev kauss enam kunagi alla vajuda ei saaks. 
Olete õnnelik, et kaal tervikuna on nüüd kõrgemal tasandil. Nagu intelli- 
gentne pool kõrgemale tõuseb, nii tõstate ebaintelligentset poolt talle järele. 
Samamoodi, kõigest hingest ainult mõttepildis energiaid juhtides võite 
abistada ka oma lähedasi, kes alkoholiga hädas on. 


Alkoholist tugevam ja hävitavam on narkootikum. Nii alkohoolik kui 
ka narkomaan saavad ennast aidata. Kui tahavad. Aga kui nad seda ei taha, 
siis nad pajatavad oma eksirännakutest nagu vägitükkidest, reklaamides 
sellega nii alkoholismi kui ka narkomaaniat. Teil jääb üle uskuda oma 
kainesse mõistusesse ja mitte reklaami ohvriks langeda. 


Hirmunud inimese tahtmine muutub varem või hiljem tahtmatuseks, 
kui ta seda ei saa, mida tahtis. Nii on alkoholism tahtmatus olla kurb, 

neuroos on tahtmatus olla agressiivne, narkomaania on tahtmatus olla 


mitte keegi. 

Inimese füüsiliste teadmiste tase on pidevalt tõusnud. Maapind ja vesi 
on läbi uuritud, taimed, loomad ja inimene samuti. Õhust ja tulest teame 
palju. Teadmised kosmosest avarduvad. Seega paljude inimeste vaimse 
mina arengutasand on tõusnud kebast kõrgemale. Edasine tõus ilma elu 
kahepoolsust ühendamata tähendaks arenenud inimkonna hukkumist. Mida 
teha, et seda ei juhtuks? Tuleks oma füüsilist mina tundma õppida, et 
iseendast loom vabastada. See tähendab, et hinge tasakaalustades arendak- 
sime vaimu. Looma iseendas ülendades ülenduksime inimesena. 


Kahjuks ei oska me ilma kannatusteta inimeseks saada. Me oskame 
supermeesteks ja supernaisteks saada. Liialdused kogunevad kriisiks. 
Alles oli seksuaalrevolutsioon, mis tabuteema teki alt kõigile vaatamiseks 
päevavalgele tõi. Enne ei tohtinud keegi vaadata, nüüd peavad kõik 
vaatama. Hirmunud inimkond hüppab ühest äärmusest teise, et normaalse 
elu vajadust tunnetama hakata ja seda normaalsust otsima hakata. 


Iseenda seksuaalne reklaamimine on tahtmine näidata, et ma olen 
teistest parem. Teiste seksuaalelu päevavalgele tirimine on tahtmine näi- 
data, et ta on ideaalist halvem. See on kadeduse kättemaks. 


Kes seda endast otsib, see leiab. Leiab kergesti, kui sihipäraselt otsib. 
Iseenda uurimiseks on leiutatud peegel. Ta näitab vajalikku, aga me ei oska 
oma peegelpilti lahti mõtestada. Elu annab meile lõputu hulga võimalusi 
iseenda leidmiseks. Oma vaimu ja hinge võib tundma õppida loodusest. 


Inimeses on Jumala kolmainsus. 


Taim on vaim. Taimel ei ole hinge. Vaim on tasakaalukus, ka taim 
on tasakaalukus. Temas ei ole hirmu, et mind ei armastata. Taim ei jookse 
eest ära ja ei jookse järele. Ta ei naerata magusalt ega löö hambaid säärde. 
Ta ei paiska oma hindavat arvamust näkku. Kui läheme metsa, siis saame 
sealt, mida vajame. Aga kui talvel läheme marju korjama, siis mets ei ütle: 
“Rumal inimene! Kas sul mõistust peas ei ole!” Taimed lasevad meil ise 
oma eksimusest aru saada. Kes saab, see teine kord sama viga ei korda. 
Kes ei saa, see kordab ja kannatab seda enam, mida rohkem kordab. 


Küttepuude tarbeks puu langetamine on endale hea tegemine ja uue 
puu kasvuks koha vabastamine. Aga kui oksarisu maha jätame, siis oleme 
raiskajad, kes raiskamise tasakaalustamiseks kunagi hiljem ja võib-olla 
kusagil mujal puudust peame tundma. Kui inimene puu kallal oma jõudu, 
tarkust, tule võimu ja keemia vägevust demonstreerib, siis see tähendab, et 
ta hävitab vaimsust, sealhulgas iseenda oma. Mida rohkem ta loodust 

hävitab, seda suuremaks saab tema enda vaimuvaesus. Roheliste liikumine 
on teadlik soov hoida loodust, milleta ei ole inimesel elu ja alateadlik püüd 
hoida vaimsust, mida saamahimu vägisi hävitab. 


Igas kliimavöötmes ja piirkonnas on oma taimestik — igas kohas on 
oma vaimsus, mis on vastavuses antud koha vajadustega. Taimeriik teab 
meie vajadusi, meie oma vajadusi ise ei tea. Me ütleme, et seal on hea, kus 
meid ei ole. Saamahimu meie sees ihkab võõraid maid ja rikkusi kasvõi 
näha. Ja kui hirmudes inimene juba midagi näeb, siis tahab ta seda ka 
endale saada, ise mõistmata, mida ta tegelikult sai. Toome kaugetelt 
maadelt kaasa meeldivaid taimi ja ei mõista, et sellega muudame oma 
vaimsust. Vaimsuse arendamine on vajalik areng, ainult et enne peaks oma 
olemasolevat vaimsust tundma õppima. Taime mõistva inimese käes ei sure 


ka eksootilised taimed välja. 
Eestimaa taimede energia summeerub eesti inimese vaimsuseks. An- 
nan Teile mõnede enamlevinud puude ja põõsaste energia tähenduse. Enne 


kui edasi loete, mõelge, mis on Teie lemmikpuu, missugused puud Teile 
rohkem meeldivad, missuguseid puid Te enda kodu lähedusse ei tahaks. 


Missugune puu tahaksite ise olla? 
Nüüd lugege edasi. Võib-olla mõistate, missugust positiivsust tahate 


oma lemmikguudelt saada või tahate hoopis oma negatiivsust neile ära 
anda. Nemadon ilma tingimusi esitamata mõlemaks valmis. 


Mõned aastad tagasi juhtusin lugema puude liigitamisest hea ja halva 
energiaga puudeks. Mu alateadvus protestis selle vastu. Püüdsin austada 
autoriteetide teadmisi ja energiamõõtmisi ning olin õnnetu, et paljud minu 
jaoks meeldivad puud on kehvaks hinnatud. Tundsin, et puudele on liiga 
tehtud. Minule omase järjekindlusega püüdsin leida midagi, mis hinge 
rahustaks. Sain põhjusest aru, kui õppisin vaatama taimede energia 
omapära. Esitan siinkohal Teilegi enamlevinud puude ja põõsaste energiad. 

Tamm - võimsus 

Vaher - kõikjalolemine 

Kask - iseendaks olemine 

Saar — kodukaitse 

Pappel — maksimalism 

Lepp - järjepidevus 

Sanglepp — järgmise sammu tegemise energia 
Sarapuu — arukus 

Kastan — väärikas eemalolek 

Toomingas - enesest lugupidamine 
Jalakas — abivalmidus 

Haab — alandlikkuse ülendatus 
Pihlakas — väärikus 

Pärn - kurbade unistajate tugi 
Paju - lahkus (mida kõrgem paju, seda suursugusem on tema lahkus) 
Õunapuu - küllus 

Pim - suurejoonelisus 

Kirss - täpsus 

Ploom — muretus 

Tikker - erapooletus 

Punane sõstar — lohutus 

Must sõstar — ülevus 

Vaarikas — maailmatunnetus 

Sirel — püha üksindus 

Kadakas — proovilepanek 

Elupuu - jäävus 

Kuusk -— kõikemõistvus 

Mänd - iseseisev ülendumine 
Lehis — paljulubavus 

Lodjapuu — ootamise kannatlikkus 


Kas mõistsite, miks mõni puu on mõnes kohas suur ja võimas, teises 
kohas kidur ja kaduv? Miks üldse taimed teatud kohas kasvama hakkavad? 
Näiteks - miks on iga maa majapidamise ümber kindlasti saared ja miks 
nad surevad, kui maamaja maha jäetakse? Miks mahajäetud eluasemetel 
kasvavad eriliselt ilusad sirelid? Miks õunapuu, mille eest väga erineval 
põhjusel ei hoolitseta, kannab maitsvat vilja aga metsistub kohe, kui ta 
maha jäetakse? Miks kadakad kasvavad karmil mererannal? Miks Saare- 
maal on eriliselt lopsakad kadakad? Miks meil nii palju leppasid kasvab? 
Miks on võimas pappel väga lühikese elueaga? Miks mänd ka rabas vastu 
peab? Miks Te üht või teist taime eriliselt armastate? 


Taimed annavad ja võtavad. Kuusk on sellepärast omapärane, et 
kõigepealt tirib ta endasse Teie negatiivsuse, alles siis hakkab positiivsust 
asemele andma. Seepärast võib kuuse all olles õõnsalt halb hakata. Puuga 


kogu hingest siiralt rääkides ei teki sedagi. 

Kui inimestes on ülemäärane positiivsus ehk soov, et kõik oleks ainult 
hästi, siis taimed püüavad seda liialdamist endasse võttes aidata narmaal- 
sust saavutada. Seda väljendab nende kiire ja lopsakas kasv. Puu, mis 
seepärast ebaharilikult kiirelt suureks kasvab, hävineb oma normaalsest 
elueast rutem, näicates sellega, mida teeb liigne hea. Analoogselt toimib 


taimede üleväetamine. Liiga palju head on halb. 


Inimesi, kes kõikjal ainult halba näevad ja oma halvast vaevatud on, 
aitavad taimed selle halva endasse võtmisega ellu jääda. Teamz2 pikalt 
seletamata, missugune kidur, kõver, jändrik, pahklik on kehvades 
tingimustes kasvanud puu. Haruldane puu on vaevakask. Hea, et ta on 
haruldane. See tähendab, et enamikus me ikkagi tahame iseendaks saada ja 


alateadlikult püüdleme selle poole. 


Taimed annavad seda, mida inimene vajab ja võtavad seda, mida 
inimene ei vaja, olgugi et inimesed seda teadlikult ei palu. Loodus teab 
inimeste vajadusi. Ta teeb seda lihtsalt ja loomulikult, sest teda ei sega 


mõistus. 


Võib-olla tahate küsida: “Kui taim on vaimsus ja tasakaalukus, siis 
miks inimestel taimede vastu allergia on?” Vastan: kui ühte last sunnitakse 
väikesest saadik targaks, arukaks, intelligentseks, väärikaks, geniaalseks, 
viisakaks, lahkeks. kõikehõlmavaks ja mida kõike veel saama ning selle 
kõige mõte on täiuslikuks saamine, siis tal tekib protest täiuslikkuse ehk 
tasakaalukuse vastu. Tal tekib allergia paju õitsemise vastu, sest teda on 
piinatud ebasiira lahkusega. Sarapuu õitsemine ärritab üles tema protesti 
sunniviisilise arukaks saamise vastu, mis on võimatu, sest arukaks saab 
ainult vaba inimene. Kuuse lõhn paneb ta loomupärase kõikehõlmavuse 
vajaduse mutina mulla all turtsuma, sest teda on sunnitud kõiketeadvaks 
muutuma. Miks peaks mänd talle hästi toimima, kui teda on iseseisvaks 


ülendumiseks pideva alandamisega ette valmistatud? 


Taim, mis on liiga palju negatiivsust endasse kogunud ja seda 
tasakaalustada ei suuda, sureb. Temast saab muld. Kõike, mida taim teadis, 
teab nüüd muld ja annab seda uuele taimele. Looduse ringkäik on 
tasakaalukas edasiarenev ringkäik. Muld toidab lõputult, kui temast korraga 
liiga palju ei nõuta ja tema taastootmise tsüklit arvestatakse. Nagu ini- 
menegi. Looduslikult kasvavad taimed ja loomad mulda ära ei kuma, 
inimese saamahimu kumab. Tema jaoks aega ei eksisteeri ja kiiret tal 
seetõttu ei ole. Ükskord taastub ta nagunii. Järeldused jätab muld inimese 
teha — nii ta õpetab inimest. Kui inimene ellu tahab jääda, siis ta õpib. 


Vihm peseb mulda ja kumab välja mulla erinevad kihid. Maapinna 
teaduslikud uurijad teavad õelda kui palju neid kihte on. Igaühe. neist on 

oma otstarve ja ükski neist ei jäta oma ülesannet täitmata. Kõrbel on kõrbe 
kohus. Sool on soo kohus. Mäetipp ja mere põhigi omavad oma teadvust. 
Kes neid mõista püüab, see saab nende saladused teada. Inimesele, kes 
saladust teab, on antud õigus seda teada, aga ta peab aru saama, et tal on 
kohustus seda saladust ka hoida ja iseenda ning inimkonna hüvanguks 
kasutada. Iga saladust nimetatakse imeks. Mida rohkem inimesi seda 
saladust tundma õpib, seda vähem ta saladus on. Saladus on ta niikaua, 
kuni teda mõistma pole õpitud. 

Mullast tekivad kivimid, kivimitest kristallid. Mida sügavamale Maa 
sisemusse, seda tihedamaks ja puhtamaks saavad kristallid. See tähendab, 
et inimeste käeulatusest peab ülikontsentreeritud informatsiooni kaugel 
hoidma. Tark inimene võib oma suure tarkusega väga palju halba teha, sest 
ta ei suuda kiusatusele vastu panna ja teistest paremaks olemise demonst- 
reerimisega annab saladuse muuhulgas ka pahatahtlike jõudude kätte. 
Arukas inimene nii ei tee. Seepärast enne kui tark arukaks ei saa, ei lase 
maapõu teda endale ligi. Maapõu onnagu Maa hing. 


Et hinnunud inimkonna huvi kõrgemate ehk vaimsete tarkuste avas- 
tamise suunas äratada, on maapõu andnud inimestele kristalle, millega end 
kõigepealt kaunistama hakati. Mida ilusam kivi, seda rohkem maksab. XX 
sajand avastab kristallide tehnilist väärtust. Nende tõeline ehk vaimne 
väärtus tuleb massilisemalt XXI sajandil avastada. 


Loom on hing. Loomal ei ole vaimu. Hing on tasakaalutus. Hing on 
õpetaja, kes juhib keha vajalikesse õppetundidesse. Kes on osanud tasakaa- 
lutuse tasakaalukuseks teha, see on antud hetkel jälle arukamaks muutunud 


ehk arenenud. 

Oleme olnud kõik kunagi väga ammu ainuraksed algelised loomad, 
kes ainult kannatusi kogedes uuesti ja uuesti siia ilma tulles õppinud on. 
Eluga kohanemine andis meile õiguse keerulisemaks areneda. Elust ellu 
nagu aste astmelt elutrepil ülespoole tõustes saime kord kõige kõrgema 
arengutasemega loomadeks — inimahvideks. Edasi tuli inimese arengu- 
tasand. 

Kõik loomaks olemise elud pingestavad meid niikaua, kuni me loomi 
mõistma ei õpi ehk kuni me neid endast vähem väärtuslikumaks peame ja 
nende elu inimeluga ei võrdsusta. Loomana elades jäi meil nii mõndagi 
lõpuni kogemata, sest elu ei saa nii täiuslik olla, et enam midagi õppida ei 
ole. 

Olen püüdnud vaimse arengupeetusega lapsi õpetada ennast aitama 
nende hingeloomade vabastamise abil. Sõna “iseloom” ütleb, et meie sees 

on need loomad, kes meid nii heaks kui ka halvaks teevad. ZLoomal, kes 
ennast minu sees vangina tunneb, on halb ja ta on minule ka halb. Ta tuleb 
vabadusse lasta, siis ta muutub heaks. Meil pole õigust teda endas hoida 
ning teda ja ennast piinata. Loomad, kes end vabana tunnevad, on minu 


sees nagu kodus, kus arvestatakse igaühe vaba tahet. 


Kui last on õpetatud loomi kartma, siis ta kardab ka iseennast. Temale 
võib selline abi mitte sobida enne, kui ta ei tea, et iga inimese sees on 
selline mängult loomaaed. Muinasjutulise loomaaia sees elavaid loomi saab 
iga inimene ainult ise vabaks lasta. Kui laps leiab oma looma, siis püüdke 
küsimustega täpsustada, mis on sellel loomal viga, mida ta ootab või vajab. 
Lapsed ütlevad looma ehk tegelikult iseenda vajaduse väga kujundlikult 
välja. Sageli tahavad need loomad armastust ja hellust või midagi magusat. 
Õpetage last loomale head tegema. Rääkige, et see loom saab aru, kui talle 
head soovitakse ja ta saab ise ka heaks. See loom ei tee heategijale halba. 


Kui laps on agressiivne, siis on ka loom tema sees agressiivne. 
Agressiivsust saab vaigistada ainult armastamisega. Laske see loom 
vabadusse, et ta saaks oma ema üles leida ja oma ema soojas rüpes 
rahuneda. Emaarmastuse puudus on kõikide hädade põhjuseks. Kuri loom 
saab niiviisi heaks. Selleks, et last õpetada, proovige enne iseenda loomi 
mõista ja vabastada. Kujutage, kuidas Te sellise loomana teistesse mõjute, 
siis saate enda ja teiste suhetest paremini aru. Igas tšakras elab erinev loom. 
Iga päev võime iseendast avastada uue looma. 


Seega loom on õpetaja. Meie keha on see loom meie sees. Kui vaatate 
loomade entsüklopeediat, siis katsuge tunnetada oma suhtumist igasse 
looma ja kujutage end selleks loomaks, siis mõistate, mida Te selle 
loomana elades olete üle pidanud elama. Ühe loomana olete alalõpmata 
teistega pidanud võitlema. Teise loomana olete õppinud varjuma, peitma, 
põgenema. Kolmanda loomana olete kavaluse ära õppinud ja nii end 
päästnud. Iga loom on Teile midagi eluks vajalikku andnud, et Te ükskord 


inimesena tulles võimalikult täiuslik oleksite. 


Kui looma õppetunnid on õpitud, siis peab hing tulema juba inime- 
sena, sest elu areneb ainult edasi. Inimesel on vaim ja hing ning nende 
üksolemise kvaliteeti väljendav keha. Ürginimesest tänapäeva arene- 
miseks on tarvis olnud väga palju elusid. Mida suurem on olnud ühe hinge 
õpihimu, seda rohkem on ta elu jooksul õppinud ja seda vähem kordi on ta 
reinkameerunud. Elude arv ei ole tähtis. Tähtis on teada, et primitiivne 
inimene, kes tahab ainult süüa, juua, magada, sugu jätkata ja tööga endale 
midagi saada, tuli ja tuleb sellisesse keskkonda, kus loodus talle kõik nii 

kätte annab, et tal on vaja ainult võtta. Tal on väikesed õigused, aga ka 
väikesed kohustused. 

Esimene inimesena tulija on nimetatud ürginimeseks. Füüsilisel 
tasandil arenesid edasi need ürginimesed, kes õppisid oma ajupotentsiaali 
arendama. Teised peetusid arengu tupikteel ja surid füüsiliselt välja. Nende 
hinged tulid järgmistes eludes üha enam inimeste seltsi. Aga ka praegu on 
maakeral veel väga primitiivseid etnilisi gruppe, kes oma eraldatuses ei ole 
üldise arenguga kaasa tulnud. Need on langenud hinged, kes oma lunasta- 
mata pattude pärast sellistesse tingimustesse oma karmat lunastama on 
tulnud. Nad ei võta abistavat kätt vastu, sest vajavad kannatusi, mida 
arenenud inimene ei suuda mõista. 


Reinkamatsioonide ahelaga kaasaskäivad vaimsed muutused on muut- 
nud ka inimese keha filigraansemaks. Me kõik oleme esmakordselt tulles 
olnud mustanahalised. Paljude reinkamatsioonide jooksul toimunud areng 
on selgelt nähtav. Kõikide inimeste nahk muutub sõltumata rassist järjest 
õhemaks, siledamaks, heledamaks. 


Vastavalt arenguseadustele võib primitiivne inimene oodata, mida 
loodus talle annab. Aga arenenud inimene peab teadma, mida loodusele 
anda. Õigusele reinkarneeruda vastab kohustus oma arengutasandile vas- 
tavalt tagasi anda. Me näeme vähearenenud rahvaste ja riikide halba, sest 
võrdleme seda oma heaga. Tarvis on õppima nägema nende head ja 
võrrelda seda oma halvaga, siis mõistame elu teist poolt ja ei aja enam oma 
nina liiga püsti. 

Vähe arenenud inimene elab looduse armust. 

Loodus elab kõrgelt arenenud inimese armust. 


Kui tegite kiire järelduse, et heledanahaline inimene on tumedana- 
halisest parem, siis see on viga. Nii räägib Teis Teie tahtmine olla teistest 
parem. Koolitarkuse andmisega saab kõigi laste ajupotentsiaali võrdselt 
töösse rakendada. Kool annab tarkuse, mille omandamine sõltub ainult 
tahtmisest targaks saada. Mitte kõik kooliskäinud ei saa targaks ja paljud, 


kes ei ole koolis käinud, saavad väga targaks. 


Nahavärv ei tähenda arukust. Arukus on hingeline tasakaal, mis ei 
sõltu arengutasandist. Igal arenguastmel on loomulikult oma arukus. 
Nahavärv ei näita ka muid inimlikke väärtusi. Ta näitab inimesena elatud 
aja pikkust ja selle aja jooksul omandatud elutarkuste kvaliteeti. Kui 
mustanahaline on sama arukas, tark, edukas, töökas, tubli jne. kui valge, 
siis see tähendab, et ta pole oma aega asjata raisanud. Aga kui valge on 
lapsik maailmanautija, kes peab loomulikuks, et must rass ta saapaid 

viksib, et kollane rass ta köögis teenib ja et riik ta elu turvaliseks teeb, siis 
ta elab tühja elu ja peab kannatama, sest muidu ta laseks eelmiste elude 
jooksul kogutud hingelised väärtused ühe tühja eluga tuulde. 


Valge inimene, kes ennast mustast paremaks peab, tunnetab enda 
reinkameerumise õigusi, aga ei tunnista kohustusi. Vastutust ei taha ta 
hoopiski tunnistada, sest ta on hirmunud inimene. Et need õigused hukule 
ei viiks, sellepärast suunab hing valge inimese tehnikat ja teadust aren- 
dama. Ja et mustanahalised oma õigusi ja kohustusi teaksid, selleks suunab 
nende hing nad füüsilist keha arendama. Nii on inimkonna deviis kiiremini, 
kõrgemale kaugemale igal tasandil omamoodi mõistetav, aga ometi eda- 
siviiv. 

XX sajandi lõpp ühtlustab inimkonda tervikuna. Rassid segunevad, 
sest vastavalt vastandite ühtsuse seadusele saavad must ja valge varem või 
hiljem üheks. Nende ühinemisest sünnib elu uus kvaliteet. Rahvuste ja 
nahavärvide segunemine Maal näitab, et olenemata reinkamatsioonide 
arvust on meil kõigil vaja minna uude tasandisse üksteist sellega toetades, 
mida igaüks oskab ja suudab. See on igaühe inimeseks olemise õigus ja 
kohustus. Selekteeruvad välja ainult edasiminejad ehk areneda tahtjad ja 
mahajääjad ehk areneda mittetahtjad inimesed, kes ennast juba niigi 
paremaks peavad. Mida rohkem me üksteist mõista tahame ehk abistame, 
seda kergema vaevaga edasi jõuame. 


Inimene = vaim + hing + keha. 


Need kolm tasandit peavad omavahel suhtlema, et elu terviklikkus 
säiluks ja areneks. 


Inimene on oma eksisteerimise aja jooksul arendanud välja kõnekeele. 
Et öeldu kaotsi ei läheks, selleks arendas ta välja kirjakeele, mis on 
kõnekeelest oluliselt erinev. Sõnad koos vajalikku mõtet andva intonat- 
siooniga tulevad suust hõlpsasti välja, aga seesama kõneleja paneb oma 
mõtteid kirja hoopis teisiti. Hirm, et sõnu võidakse vääriti mõista, sunnib 
teda erinevatele adressaatidele erinevalt kirjutama. See on tinginud kirja- 
keele järjest detailsema arengu. 


Kõnekunst õpetab inimest järjest osavamalt oma sõnu nii seadma, et 
hundid oleksid söönud ja lambad alles. Kes seda kunsti pole ära õppinud, 
see võib oma siiruse ja aususe pärast kannatada, sest hirmunud inimkond ei 
salli tõde. Ei räägi ise tõtt ja ei luba seda teistel teha. Tahab ikka veel 
kannatada. Aga kes ei taha, see jälgigu sõnu, millest laused koosnevad, ja 
püüdku sõna mõtet tabada. Võrdlus taimede ja loomadega on kujundlik 
keel, millest kohtuseadused veel kinni ei ole osanud hakata, sellepärast 

kasutatakse seda üha sagedamini. 

Loom ei räägi, aga me saame temast aru seda enam, mida enam aru 
tahame saada. Et looma mõistma hakata, selleks on vaja aega temaga koos 
olla. Teisiti öeldes: et hingekeelt mõistma hakata, selleks on vaja aega. 


Aja leiame, kui on tahtmine. 
Kui on tahtmine, siis püüame. 
Ja kui püüame, siis mõistame. 


Kandke nüüd see teadmine inimeste-vahelisele suhtlemisele üle. Kül- 
lap mõistate, et üksteisest mööda galopeerimine välistab täielikult hingeli- 
suse. Joostes tehakse ainult seda, mida peab. Selle väljendajaks on kuiv 
tarbekeel, mis käsib, suunab, keelab, määrab, tõmbab, lükkab, jagab, 
tükeldab nagu külm ratsionaalselt arvestav nuga. Kui hing igatseb õrna 
soojust ja kohtab külma ratsionaalsust, siis peavad temast tükid järele 


jääma. Nende tükkide kokkulappimine on raske töö. 

Lapsed on nagu loomad ja meie keha on samuti nagu primitiivne loom 
meie sees. Me ei oska nendega suhelda ehk neid tingimusteta armastada. 
Oskame neile haiget teha ja neid hävitada. Kui tahame end arenenud 
inimeseks nimetada, siis on tarvis hakata mõistma, et iga loom, iga laps 
ja igaühe isiklik keha on pisike füüsiline tükike ELU HINGEST. 
Arenenud inimene peab õppima mõistma pidevalt avarduvat sõna mõtet. 
mis arenguga paratamatult kaasas käib. 

Tähenärimine on primitiivse targa tahtmine seda mõtet leida. Arukas 
arenenud inimene ei lasku provokatsioonilise sõnadetaguse mõtte urgit- 
semiseni, sest ta mõistab mõtet. Kui see mõte oli halvustav, siis arukas 
inimene mõistab, millega ta selle ära teenis. Hirmunud tark seda ei mõista, 
aga tunneb, et sõnadega taheti öelda midagi halvustavat ja seepärast nõuab 
ta öeldud sõnade eest vastutusele võtmist. Deviis on: kui mind alandati, siis 


mina alandan. 

Kuna maailmas eksisteerivad üheaegselt erineva arengutasemega ini- 
mesed, kes kasutavad ühest kõne ja kirjakeelt, siis on eriti tähtis, et 
rääkija hing oleks puhas. Puhtast hingest välja öeldud sõnad ja sönadeta- 
gune mõte ühtivad ja vääritimõistmise võimalust ei tule. Kuulajal ei värise 
hing hirmust, et ei tea, mis ta nende sõnadega öelda tahtis või et ei tea, äkki 
tahetakse mind haneks tõmmata. Sõnu kuulevad kõrvad, sõnadetaguse 
mõtte tunneb ära hing. 

Hingelise suhtlemise ehk Jumalaga suhtlemise õpetajaks on 
loomad, lapsed ja meie keha. Loom õpetab kõige objektiivsemalt, sest 

tema instinktid on lihtsad ja siirad. Aga kuna me suhtleme loomadega 
lühiajaliselt, siis me õpime vähe. 


Mida väiksem on laps ehk mida vähem me last oleme jõudnud ära 
rikkuda, seda paremini ta õpetab. Kahjuks peab täiskasvanud inimene 
ennast loomast ja lapsest targemaks ning jääb seetõttu paljudest vajalikest 
tarkustest ilma. On vaja mõista, et laps jääb ainult kehaliselt arengult 
vanematest maha, aga vaimselt arengult on ta ees. Laps on alati nähtamatul 
elutrepil vanematest astme võrra ülevalpool. 


Ükskõik, missuguse õpetaja käest võib plehku panna, aga oma keha 
käest mitte. Kõik elu poolt pakutud õppetunnid, mida me vastu pole 
võtnud, annab meie keha meile ausalt kätte. Üks haigus on viimane 
võimalus ühte oma viga mõista. Kui ei mõista, siis täpselt samasugust 
haigust ei tule enam kunagi. Tuleb teine või raskem. Keha püüab meile 
selgeks teha, kui tarvilik on tasakaalu taastamine — hingerahu ja vaimne 
areng. 


Ta paneb meid haigena lamama, võtab söögiisu ära, paneb higistama, 
oksendama, tekitab kõhulahtisuse. Nii paiskuvad kõikvõimalikud toksiinid 
kehast välja ja palaviku näol paneb ta neile tule otsa. Palavik tähendab, et 
inimene on leidnud juba süüdlase, keda karistada. On see patune teine 
või inimene ise, ikka tuleb palavik ja läheb seda kiiremini, mida kiiremini 
haige oma veast aru sai. Puhastustööle järgneb paranemine. Keha annab 
märku, et tühjenenud solgitünni oleks vajalik midagi hingekosutavat lisada. 
Haigele tuuakse lilli ja viiakse ta rohelusse, aga keegi ei mõista, et talle anti 
sellega vaimsust. Keegi ei mõista, aga kõik teavad, et loodus on vajalik. 


Haigele antakse kosutavaid toite ja tavaliselt on need puuviljad, 
marjad, juurviljad, teraviljatooted. Kui rasket tööd teinud rammumehele 
pannakse lauale kosutav lihatükk, siis tõvevoodist tõusjale on kosutavad 
näiteks värsked maasikad. Rammumehele on vaja jõudu ehk viha energiat, 
et saaks homme tööle jälle kallale minna, aga haigele, kes viha kuhjumise 
pärast haigeks jäi, on jõud hoopis tasakaal, millest tal puudus tekkis. 


Voodist tõusnud haige tunneb pärast lahtise akna juures seismist, et 
jõudu tuli juurde. Värske õhk on vabadus. Puud akna taga on tasakaalukad 
andjad, kes ei oota palumist. Kes tunnetab ära, mis puu talle andis, see 
taipab, mis tal puudu oli. Tema armastus ja lugupidamine puude vastu, 
samaaegselt ka vaimsuse vastu, kasvas. Lugupidamine kasvab pühadusetun- 
deks. Eestimaa pühad hiied on vanade eestlaste avali hingega äratun- 
netatud eriti head paikkonnad, kuhu minemine oli inimhingede vajadus. 
Neis paigus muutus eneseotsimine eneseleidmiseks ja esiisad teadsid, kelle 

soole tänutundes pöörduda. Ennast leidnud inimene on pühendunu. Oma 
teele pühendumus teeb inimesest pühaku. 


Kes on taimedega üks, see mõistab taimeriigi tasakaalukat tarkust 
enda hüveks teadlikult vastu võtta ja kasutada. Taimetargad ja külanõiad on 
aegadest aega taimede abil imet teinud, aga oma teadmisi on nad edasi anda 
saanud vaid haruharva, sest taimetarkuse äraõppimise soov peab tulema 
hingest, alles siis saab teda õpetada. Pühakud elavad erakutena looduses, 
sest tasakaalutud inimesed, kes ennast teistest paremaks peavad, tahaksid 
teda ilmtingimata enda samaseks teha. Aga tema tahab iseendaks jääda. 
Selle võimaluse annab talle loodus. 


Olete võib-olla kuulnud, et ka pühakud on haiged, isegi väga haiged. 
Nii mõnigi inimene õigustab sellega enda haigestumist. Mõni teine on 
hoopis kahjurõõmus: “Ei ole pühak meist parem ühtegi!” 


Pühak ei püüagi parem olla, ta püüab oma teed käies iseendast 
paremaks saada. Et ta seda veel täiuslikult või ühel hetkel enam täiuslikult 
ei suuda, see on sellepärast, et ta muretseb inimeste mõistmatuse pärast. 
Pühak on nagu puu, kes kui tunneb, et tema head ei võeta vastu, siis püüab 
vähemalt halva endasse võtmisega inimest aidata. See on tema viga ja 
seepärast ta kannatab. Ta ei ole mõistuseta puu, ta on mõistusega inimene. 
Võimalik, et ta tahab kogeda sellist kannatust, mida enne pole kogenud. 
Tema teeb seda teadlikult, meie teeme teadmatusest. 


Minevikule head tegemine 


Minevik loob tulevikku. Kui inimene laseb passiivselt kõigel minna, 
nagu ta läheb, siis tuleb tulevik samasugune kui minevik. Nii toimib 
põhjuse ja tagajärje seadus. Kes mineviku vigu mõistab ja neid aktiivselt 
parandada püüab, see parandab tulevikku. Fatalistid ehk saatuse absoluut- 
sesse ettemääratusse uskujad seda tegema ei hakka. Nende usk lihtsalt on 
selline. Siinkohal tahan rõhutada, et ka fatalism on stress, mis vajab 


vabastamist. 


Mineviku halba võib erinevalt heastada. Tegemise tulemus sõltub 
kiirusest. Edasi liikuda on võimalik äärmuslikult — teosammul või tuule- 
kiirusel. Tigu ja tuul ütlevad inimesele: “Minu tee pole sinu jaoks, kallis 


inimene!” 

Kes liiga aeglaselt = passiivselt = laisalt = allasurutud hirmuga 
äkiliste muutuste ees edasi liigub, selle tulemus on samasugune. Kes liiga 
kiiresti = üliaktiivselt = üliagaralt = hirmuga hiljaks jääda edasi liigub, 
selle tulemus on samasugune. Mõlema puhul on tulemus ebarahuldav. 


Minevik tähendab kõike, mis inimese elus on olnud. Lähiminevik on 
käesoleva elu sündmustik, kauge minevik on kõik inimesena elatud elud. 
Väga kauge minevik on loomana elatud elud. Kauget ja väga kauget 
minevikku võib täpselt teada, aga teda ei pea täpselt teadma, sest 
mineviku sündmused on vaid elu seaduste äraõppimise mängud. 


Õppimiseks on takistused, raskused, katsumused. Kui oleme ühe 
raskuse õpetlikku põhimõtet mõistnud, oleme aru saanud, mis on temas 
halba ja mis on head, siis see on äraõpitud tarkus. Me ei satu enam kunagi 
põhimõtteliselt samalaadse katsumuse sisse. Aga kui me oleme seda raskust 
ainult halvaks või ainult heaks hinnanud, siis võib analoogseid takistusi 
tulla paljude elude vältel niikaua, kuni mõistame, et kõigel on kaks otsa: 
hea ja halb. 


Seega käesolevas elus kogeme igaüks vaid seda, mida varem ei ole 
mõistnud, aga mida hing väga igatseb teada. Hing igatseb tõelist tarkust, 
mis elu edasi viib. Seni on seda tarkust saadud primitiivselt kogemuste teel, 
kannatades — ja seepärast väga aeglaselt arenedes. Suhteliselt kõrgele 
arengutasandile jõudmine tähendab vajadust arenenud inimese kombel 
targaks saada. Tunneme, et aega ei ole. Kiirustamine on muutunud 
loomulikuks nähtuseks. Vaatamata sellele ei jõua me enam kuhugi. Vanasti 
oli aega nii tööd teha kui ka pidu pidada, aga nüüd pole aega kumbagi 
nautida, sest aeg kiirustab tagant. Mida see tähendab? 


Tähendab, et aeg saab tõesti otsa. Mäletate, I raamatus rääkisime, et 
elu koosneb lugematust hulgast sinusoidaalsetest energiavõnkumistest, 
millest igaüks iseseisvalt väljendab mingit konkreetset elu omadust, aga 
kokku moodustavad nad elu kõvera. Aja sinusoid võngub horisontaalselt. 
Inimkonna elu võngub tõusvalt spiraalil ehk vertikaalselt. Kokku tähendab 
see, et oleme nii kõrgele arenenud, et kohe-kohe oleme küpsed ilma ajata 


elama, jõuame ajast välja. 


Inimese areng 


Kui vaatate graafikut, siis näete, et ajaühiku pikkus lüheneb aja 
möödudes. See võib tunduda uskumatuna, aga see on nii. Kui Te 10 aastat 
tagasi jõudsite 8 tunni jooksul kiirustamata 8 tööd ära teha, siis nüüd jõuate 
sedasama masinaid appi võttes ja ülepeakaela tormates. Kuna täpselt samu 
töid praegu teha ei saa, siis ka Te töid omavahel võrrelda ei taipa. Tunnete 
ainult, et aega ei ole. Aeg annab sellega märku, et on vaja hakata oma töid 
arukamalt tegema. Kes hirmude vabastamisega tegeleb, see tunneb juba 
nüüd, et ei jää kuhugi hiljaks. Ja ei jää tõesti. Tööd saavad tehtud ja aega 
jääb veel ülegi. Hirmusid vähendav, tasakaalukust suurendav inimene on 
tasandite vahetuseks ette valmistatud. 

Ärge öelge, et see on jabur jutt, et kell tiksub endistviisi edasi. Näete 
füüsiliste silmadega füüsilist kella, mille seierid liiguvad just nii kiiresti kui 
kosmiline maailmaruum oma seaduste suhtelisuses ja muutumises — Jumal 
— nad käima paneb. Uskuge oma tundeid, mis ütlevad, et aeg saab otsa ja 
ärge materdage oma tundeid mõistusega maha. Ega see ei tähenda, et elu 
otsa saab. Elu jätkub uuel arengutasandil, kus aeg pole enam vajalik. 


Inimesed, kes on olnud kliinilises surmas, teavad, mis tähendab, et 
aega ei ole. See on täiusliku vabaduse tunne. See on see, mida me kõige 
enam vajame. Ajadimensiooni pidevalt muutuvas ehk lühenevas ehk 
suhtelises ajas elamine on kiirustamises elamine. Kiirustamine tekitab 
hirmu, et aeg saab otsa — ja kõik need teised hirmud. 


Ajadimensioonis elamine tähendab elukooli ühe õppeaine programmi 
läbimist ja omandamist. Saadud tarkus, mis arinastusega vastu võetakse, 
saab omaks. Ainult see õpilane, kes kooli armastab, omandab tarkused, mis 
oma nähtamatuses lisanduvad eelmistele juba olemasolevatele tarkustele. 
Kõik see kokku on pidevalt vaimselt arenev inimene, kes ei muutu saadud 
tarkustest mitte raskemaks, vaid kergemaks. 


Ajadimensioonis elav inimene on nagu anum, mille raske teadmatus 
muutub tasapisi kergeks teadmiseks ja kui see protsess on tõusnud 
peenmateeria aimamise tasandist tema äraõppimise tasandi kõrgusele, siis 
olemegi ajavõnkest ülespoole tõusnud. Juba praegu on palju inimesi, kes 
tunnevad, et minevik, olevik ja tulevik on üks lahutamatu tervik. Kusjuures 
see tunne on rahustav, mitte hirmutav. 


Kui tahate end aidata neid muutusi sujuvalt üle elada, siis vabastage 
endast minevik. Praegu on selleks paras aeg. 1997, aasta on algusest alates 
mineviku esiletoomiseks, meenutamiseks, mõistmiseks, tunnistamiseks, 
andestamiseks parim, sest planeetide seis toetab seda. Lisaks võimendas 
komeet Halk-Bopp Maa magnetenergiat. Mõtteenergia on magnetenergia. 
See kokku tähendab seda, et kunagi varem pole inimese mõte nii kiirelt 
materialiseerunud kui nüüd. 


See tähendab, et mõte kui põhjus ja mõtte teostumine kui tagajärg on 
teineteisest käegakatsutavas kauguses. Kõige uskumatumad inimesed on 
seda tähele pannud ja hirmuga uskuma sunnitud. See on halva hirmu hea 
külg, mis paneb isegi uskumatud uskuma, et midagi on maailmas teoksil ja 
et endal tuleb ka midagi vaimselt tegema hakata. Kuna ta kasvab kiirelt 
paanikaks, siis vabastage oma hirmud ja teadvustage, et elu on püüdnud 
meile põhjuse ja tagajärje seost pidevalt selgeks teha, aga meie oleme oma 
materialismis nii kinni olnud, et ei ole suutnud seda uskuda. Nüüd on 
hädapärane seda uskuma hakata. Võib-olla avab siis isegi kurjus omad 


435 


silmad, et vaadata, et teisele kurja tehes teeb ta tegelikult endale kurja. 


Komeet Hale-Bopp intensiivistas vee magnetenergiat. Julge inimese 
jaoks on vesi vabadus. Julge inimese jaoks on kõik vabadus. Hirmunud 
inimese jaoks on vesi kurbus. Inimese ja looma keha koosneb põhiliselt 
veest. Kurbus suureneb, sest inimeste tahtmised ületavad igasugused 
mõistlikkuse piirid. Ühe inimese kurbus uputab teda ennast ja ta lähedasi. 
Ühe paikkonna paljude inimeste vaoshoitud kurbus, tekitab kuivuse, mis 
tekitab viljasaagi ikaldumise. Aga kurbus, mida ühel hetkel enam vaos 
hoida ei suudeta, sest ta on kasvanud enesehaletsuseks või kõigi halet- 
semiseks, ja mis plahvatab raevuna kellegi vastu, tekitab paduvihmad ja 
üleujutuse. Kes üleujutusega võitleb, see teise inimesega samal ajal 
võidelda ei suuda. Loodus aitab kurjust sel kombel taltsutada. Vihaenergia 
rakendatakse looduskatastroofi ajal loodusega võitlemisse, aga loodus ei 
pea viha. Tema on arukam kui inimene. Hädas võetakse isegi vihavaenlase 
abi vastu ja niimoodi mõistetakse, et teine ei olnudki vaenlane. 


Saamahimu õppetund on jõudnud müstilise nähtamatu ent tunnetatava 
piirini. Saamahimu tekitab ülinõudlikkuse stressi, mis meil on niigi suur, 
aga mida Hale-Bopp veelgi võimendas. Turja, õlgade ja käte kõikvõima- 
likud vaevused tõestavad uskumatutele sellegi tõsiasja. 


Kui tegite järelduse, et komeet Hale-Bopp toimis Maale halvasti, siis 
eksite. See on näiline halb. See tähendab, et kui hirm rabulolematu 
ülinõudlikkuse ees kasvab ülepiiriliseks nii, et vaatamata ülinõudlikke 
soovide täitumisele rahulolu ei järgne, siis hakkab inimene tahtma midagi 
muuta. Hale-Boppi abiga hakkab 51% inimkonnast paratamatult, kasvõi 
surmahirmu ajel, tundma vajadust elu jäävate ehk vaimsete väärtuste järele. 


Oleme Jumal teab kui pikalt arenenud nagu konveieri lindil, kus 
vanemad pärandavad lastele oma iseloomuomadused ja lapsed võtavad need 
vastu. Ei peaks võtma, aga võtavad. Peaks ära õppima, aga ei õpi. 
Pärandavad hoopis oma lastele, pannes omalt poolt veel juurdegi. Nii 
läheneb inimese koormus taluvuse piirile. 


Aidake ennast ja oma järeltulevaid põlvesid! 


Vabastage oma minevik! 


Kuidas? Võtke ta endast välja enda ette. Paluge, et ta näitaks end Teile 
arusaadaval kujul. Kui olete oma kujutlusvõimest halval arvamusel, siis 
paluge, et minevik annaks end tundena tunda. Pöörduge ta poole nagu 
sõbra poole: “Kallis minevik! Ma annan sulle andeks, et sa minusse oled 
tulnud, Ma juba tean, et sa oled minu elu ja ma ise olen sind vajanud, 
samas ise sind valesti hinnanud. Anna andeks, et ma pole osanud sinuga 

enne südamest südamesse rääkida ja sind kui raskust endast vabaks lasta. 


Sa tulid õpetama, et kõik, mida ma halvaks olen hinnanud, varjab 
enda taga head. Aga mina vabastan selle halva hinnangu alles nüüd. Ma 
tahan tema õpetlikku head näha saada. Sa oled püüdnud kindlasti mõista 
anda, et kõik, mis ma heaks olen hinnanud, varjab enda taga halba ja et 
see oneritiohtlik. Aga mina ei ole mõistnud. Olen väga rõõmustanud suure 
hea üle ja ei ole lubanud ei endal ega teistel selles heas kahelda. Olen 
pidanud seda pühaduse rüvetamiseks ja seepärast ei ole osanud mõista, 
miks heale halvaga vastatakse. 


Alles nüüd mõistan, et hea taha peidetud halb provotseerib nähtavat 
halba võitsheaduse maski hävitama. Kallis minevik, anna andeks, et olen 
kartnud sinu tõde teada, sest olen nii väga tahtnud ainult head näha ja hea 
olla. Ma lasen su kõigest südamest vabaks. Anna andeks, et enne pole 
osanud. 


Kallis keha! Anna andeks, et mõistmatusest olen minevikku raskelt 
sinusse kogunud ja sind kannatama pannud. Vastavalt sellele, kuidas ma 
oskan oma minevikku mõistma hakata, annan ma teda ka vabaks, et sul hea 
hakkaks. Tean, et see on aeganõudev töö. Anna andeks, et enne ei 
alustanud.” 


Kui olete oma minevikku suutnud juba tunnetada või isegi ette 
kujutada ja olles vabastanud teda päev-päevalt, aga mingit muutust ei ole 
tunnetanud ega näinud, siis öelge endale, et ega ma pole võiduajamistel. 
Ma teen seda ju iseenda jaoks. Mina vaatasin 10 päeva oma minevikku kui 
halva skulptori poolt kaljust väljaraiutud skulptuuri ja pidin tõdema, et olen 
väga oskuslik kurbuse suretaja olnud. Veest kivi kokku pressimine on «ükk 
tööd ja vaimu närimist. Ta ei andnud minu hoolsale kõigest hingest 
vabastamispüüule vastuseks mingit elumärki. 


Ütlesin endale ehk teadvustasin, et energiaosakeste kaupa selle kivi 
laialihajutamine ehk vabastamine on aeganõudev töö. Püüdsin mõista, 
kellest ja millest ma kurbust olen ammutanud, kelle kurbuse olin omaniku 
käest omale õppimiseks võtnud, ilma et tagasi oleksin taibanud anda. 
Palusin kõigilt, ka oma kehalt, andeks ja andsin oma mineviku kurbust 
vabadusse, et ta saaks sinna minna, kuhu peab vajalikuks minna. 


Ühel päeval märkasin, et surnud skulptuur oli elustuma hakanud. 
Nüüd oli ta nagu hea skulptori hingestatud looming, millega suhtlemine 
muutus märksa kergemaks ja tulemuslikumaks. Olin laviini valla päästnud. 


Mineviku raske koorem võib äkilise äratundmise hetkel emotsionaalse 
hingelise väljatõukega vabaneda nii, et hing ja ihu ühinevad laviiniks või 


437 


purskavaks vulkaaniks. Ärge imestage, kui see äkiline muutus tervises või 
majanduselus avaldub. Nii, nagu paiskusid välja stressid, nii võib välja 
paiskuda ka äkki alanud ja sama äkki lõppenud varjatud haigus või kannate 
näiteks ootamatut varanduslikku kahju. Aga see jätab Teid imelikult 
ükskõikseks, sest mõistate, miks see juhtus. Võib-olla endalegi üllatuseks 
tänate taevast, et keegi Teile käki kokku keeras või käe Teie tasku sirutas, 
sest õppetund on saanud väärtuslikumaks majanduslikust kahjust. Ja see ei 
ole tuim eluga võitlemisest väsinud käega löömine, vaid ergas täie aruga 
mõistmine. 

Mineviku vabanemine on nagu tükk tüki haaval Teie liialdatud 
materiaalsuse olematuks muutmine. Mida rahulikumalt, kindlas teadmises, 
et Te ei jää hiljaks, sellega tegelete, seda märkamatult hing ja ihu ilma 
kahju ja kannatamiseta vabanevad. 

Küllap siis hakkate lisaks teadmisele tundma: 

Tulin, sest tahtsin. 


Võtsin, sest vajasin. 
Vajasin õppetundi ilma milleta järgmisesse õppetundi ei saa. 


Elu ei pöördu kunagi tagasi. Mineviku taak tuleb minevikule jätta ja 
ise tulevikku minna. Kes nii oskab, selle minevik elab. Teda ei pea 
südamevalus, mineviku ees võlga tundes vanade mälestuste, asjade või 


traditsioonidega taaselustama. 


NÄIDE ELUST. 


Õpetasin noori vanemaid, kelle 2-kuusel lapsel oli sünnitrauma taga- 
järjel ajukahjustus ja kogu keha lõtv halvatus. Laps ei olnud veel ühtki 
normaalset iseseisvat häälitsust ega liigutust teinud. Tal puudusid kõige 
elementaarsemad eluks vajalikud refleksid, näiteks imemisrefleks, see- 
pärast teda toideti sondiga. Tema keha liigutasid ainult krambid. 


Põhjuste lahtiseletamist peab kuskilt alustama. Vaatasin lapse 
mineviku sümboolset pilti. See oli nagu suur puu, mille tüve eespool oli 
piksest lõhenenud ja allapoole kiiluna laienev. Mööda lõhet kiirustas 
lugematul arvul sipelgaid. Puu jättis suhteliselt tugeva mulje, sest lõhe ei 
ulatunud puu südamikuni ja ta selgmine pool oli terve. Puu suur kroon oli 
paksult linde täis. Ainult et kõik laululinnud istusid õlg õla kõrval ja 
vaikisid, aga mustad kaarnad hüplesid ja kraaksusid õnnetust. 


Kirjeldasin pilti ja selgitasin: välk tähendab ootamatust, puu on 

vaimsus, juured — vanemad, tüvi — mina ise, kroon — tulevik, järglased, 
sipelgad — üliinimlik töökus, keha eespind — ema ja tundeenergia, keha 
tagapool — isa ja tahteenergia, laululind — vabaduse rõõmus laul, must 
kaaren — hirmust vangitsetud vabadus. 


Vanemad mõistsid mind poolelt sõnalt. 


Nende laps (puu) oli füüsiliselt küll normaalselt arenenud, aga 
hingeelu ei pidanud lõpuks vastu ja keha võttis löögi endale. Ema vajadus, 
et mees temaga pidevalt õmutseks ja hoolitseks kasvas raseduse ajal 
eriliselt suureks. Ema oli veel naiseks küpsemata laps, kes tahtis, et mees 
kuuluks ainult temale. Mees tahtis küll oma ilusa noore naise meele järele 
olla, aga kahjuks pidi ta end killustama ka tänuvõla tasumisega oma 
ülinõudlikule emale, sest ema oli teda üksinda kasvatanud. Ka ülipingelised 
töökohustused oli vaja sel noorel ärimehel täita. Ta püüdis kõigi soove 
täita, aga jõud sai otsa. Tööl vaadati juba viltu, ema oli avalikult vihane ja 
tahtis nii pojale kui ka miniale tasuda. Naine oli solvunud ja tema solvumist 
suurendas veel ema ässitamine ja mehe äraoleku pärast kahtluste kül- 
vamine. Üsna tavaline tänapäevane lugu. 


Perekonnaõpetust ja lapsega suhtlemist ei õpetanud neile keegi. 
Sundkorras õpetamisega harjunud noored hingavad kergendatult, kui neile 
jälle mingit õpetamist peale ei suruta, ja ei tule selle pealegi, et õppimisva- 
jadust aktiivselt üles näidata. Kui vajalik on õppimata, siis tekib ohutunne, 
mis ütleb, et kui ei oska, siis saad kannatada. Ohutunne sundis nad 
klammerduma teineteisesse ja seda väljendasid lapse — puu — tugevad 
juured. Stresside kuhjumine kahjustas nii vanemate kui ka lapse tundeid — 
puu eespool. Oleks ema osanud lapsega suhelda, siis oleksid nii ta ise kui 
ka laps stressidest vabanenud, aga ta ei osanud. 


Kõik oleks võinud veel hästi minna, kui naist oleks sünnitusel 
julgustatud — rahustatud ja õpetatud. Seda ei tehtud. Üliemotsionaalset 
sünnitust peeti temperamendile omaseks näita jaks. 


Ema, kes tütre sünnitusele kaasa tuli, värises hirmust sünnitusmaja 
teises otsas ja suurendas sellega oma tütre hirme, mis nöörisid niigi 
sünnitusteid kinni. Noor oskamatu mees oskas ainult oma naise kätt hoida 
ja kaasa kannatada, aga sellest polnud kasu. Hirmunud naise vaoshoitud 
jonnakus murdis välja hüsteeriliseks õiguseks nõuda, et tema heaks kõik 
tehtaks. Talle tundus, et keegi ei hooli temast. Tema enesehaletsus tekitas 
sünnitustegevuse nõrkuse, mistõttu pikaleveninud sünnitust hakati stimu- 


leerima. 


Mehe abitus aidata ärritas kannatavat naist ja süüdistus, et mehele on 

isegi praegu töö (sipelgad) tähtsam naisest, raksatas kui välk selgest taevast 
ja sai lapsele saatuslikuks. See oli naise armukadedus töö peale, mis võtab 
naiselt mehe ära (lõhe puu eespinnal). Mees ei vihastanud, sest ta tahtis 
naist mõista ja aidata (puu tagapind). Lapse kaelalülide murdumine sün- 
dides tähendab, et ta ema kangekaelsus murdus (kael on ema). Ema oli oma 
vääramatus õiguses nii kindel, et ei osanud mõeldagi, et taelutõde õigusele 
alla annab. Harjumus oma tahtmist saada muutus kannatuseks. 


Õnnetus sai teoks. Edasi ei julge keegi lootustandvat sõna öelda 
(vaikivad laululinnud). Aga kraaksuvaid kaamaid on rohkem kui üks (lapse 
surma parimaks lahenduseks pidajaid on rohkem kui üks). Üks vana- 
emadest kuulub nende hulka. Teine vanaema on siiani rahustite peal, temast 


ei ole tuge ega abi. 


Noored vanemad olid üllatavalt tublid. Nad mitte ainult ei nõustunud 
minu jutuga, vaid täiendasid mind. Püüdsin väljenduda delikaatselt, aga 
nemad ütlesid mind ja teineteist häbenemata otse oma vead välja. Peale 
esimest vestlust kadus lapse krambisündroom. Laps hakkas pead iseseisvalt 
liigutama ja aktiivselt häälega oma elusolemisest märku andma, sest tema 
vanemad olid niipalju oma vigadest aru saanud. Eriti mõistev oli ema. Isal 
oli juba nii noorena tekkinud mõttejäikus, milles oli kindlalt juurdunud töö 
kõige tähtsamaks pidamine. Naine sai aru, et kui ta oli abiellunud sellise 
mehega, siis läheb aega, enne kui ta mees nagu maadligi painutatud puu 


muutub naist armastavaks meheks. 


Ego ja egoism - hirmu kaks nägu 


Teame kui vajalik on osata suhelda inimestega. Oleme hakanud 
mõistma kui tähtis on suhelda loomadega. Me ei naeruväärista enam 
inimesi, kes räägivad kuidas nad suhtlevad taimedega. Aga energiatega 
suhtlemist peab enamik tarkadest inimestest veel taunimist väärivaks ja- 
maks, kui mitte karistamist väärivaks kurjategemiseks. Paljud kultuursed 
inimesed tahavad, et korrakaitseorganid sellisele inimeste petmisele lõpu 
peale teeksid. Miks? Sest nähtamatute energiatega suhtlemine ületab mõis- 


tuseinimeste mõistuse piirid. 


Mõistusega suheldakse, südamega suhtutakse. Kultuurse inimese jaoks 
on suhtlemine ülitähtis, suhtumine on ebatähtis. Loomade-taimede jaoks on 
suhtumine ülitähtis, sest suhtumine määrab suhtlemise. Energiasse suhtu- 

mine on iseenda koostisosakestesse suhtumine ja iseenda koostisosakesega 
suhtlemine. Inimese arusaamadest ja tõekspidamistest sõltub kas ta on 
iseenda täiustaja või hävitaja. 


Olgugi, et olen kahes raamatus andestamise ehk nähtamatute 
stressienergiate vabaks andestamise põhimõtet kümneid kordi korranud ja 
detailiseerinud, erinevaid aspekte selgitanud, küsitakse ikka: “Kuidas ma 
seda teen?” Ühtviisi on raske seda selgeks teha nii inimesele, kes oma 
raskes apaatias loodab, et ehk keegi halastab ja tema koorma seljast ära 
võtab kui ka oma ärrituse allasurujale, kes hinges protestib: “Miks mina!?” 


Läbime koos veel ühe võimaluse. 


Kujutage ette: Te olete endasse võtnud ühe energiakogumi, mille 
nimeks on stress, ja ta suureks kasvatanud. Ta on Teisse kui anumasse, 
millel on kindlad piirid, üha uuesti ja uuesti tulema pidanud. Ruumi 
piiratuse tõttu ei ole ta hõredalt olla saanud, sest kuna Te olete tahtnud 
intelligentse inimesena teistele meeldida, siis see tahtmine on nagu press, 
millega olete stressi normaalse kontsentratsiooni tihedamaks pressinud. 
Mida stabiilsemalt ja rohkem oma emotsioone taltsutanud olete, seda 
rohkem on nad kontsentreerunud. 


Aga kuna Te ei suuda mitte alati halva mängu juures head nägu teha, 
siis protesti väljalöögid on nagu anuma äärest üle loksunud loigud. Mida 
kiiremini olete ebaintelligentseks muutunud, see tähendab, mida kiiremini 
on Teie kannatus katkenud, seda väiksema kontsentratsiooniga on loik — 
seda paremini paranev on haigus. Mida äkilisem on kannatuse katkemise 
hetk, seda rohkem paiskub anumast välja — seda ägedam on haigus. Teda 
juba olematuks ei tõrju, see tähendab, teda ei pressi endasse uuesti tagasi. 
Teda ei saa viisaka vabandava naeratuse saatel eitada — äge haigus nõuab 
ärapõdemist. 


Haigus kui tulekahju põletab loigu ära ja Te olete rõõmus, et kõik on 
jälle hästi. Kui Te haiguse tekkepõhjusest aru ei saanud, siis koguneb 
samalaadne stress uuesti, aga keha ei hakka enam nii lihtsa haigusega 
õpetama. Kui Te tunnete haigusest heameelt, sest ta päästis Teid näiteks 
ebameeldivast olukorrast, siis paranete küll ruttu, aga ei ole mõistnud, et 
lisasite oma solgitünni mett. Niimoodi ükskõik missugust halba alatead- 
likult heaks nimetades lisame solgitünni mett ja tahame, et kogu tünn 
meetünniks muutuks. Teine võimalus on teadlikult psühholoogiliselt ennast 
töödeldes ja mõistma sugereerides selle mee solgitünni lisamine. Nagu 
teate, seda ei juhtu, sest solgitünn jääb alati solgitünniks. 


Meil on vaja oma solgitünn tühjendada ja puhastada — hingelt puhtaks 

muutuda, siis ilmub mesi nagu võluväel sinna ise. Hingeline puhtus ehk 
siirus, mis loomadel ja lastel on Jumalast antud, on täiskasvanutel välise 
lihvituse taha peidetud. Peitusemäng võib hoolsa mängimisega nii tõsiseks 
muutuda, et siirus võib täielikult kaotsi minna. 


Mida intelligentsem inimene, seda enam tahab ta meeldida. Mida 
tähendab meeldimine? Meeldimine on meelte ärakasutamine. 


Naiivne meeldida tahtja püüab teise meele järgi olla ja võib-olla ei 
tule selle pealegi, et kasutab teise meeli enda kasuks ära, ja on pärast 
õnnetu, et teda ära kasutati. Ta peseb, puhastab, värvib, ehib ja riietabend, 
et meeldida, ja kasutab omasuguse nägemismeele ära. Ta lõhnastab end 
eesmärgikindlalt võimalikult hea lõhnaga ja kasutab teise haistmismeele 
ära. Ta kostitab teist eriti maitsvate paladega ja kasutab teise maitsmis- 
meele ära. Ta räägib mesimagusat võimalikult tarka kiitustega pikitud juttu 
ja kasutab teise kuulmismeelt ära. Ta kingib võimalikult erilise kingituse 
või katab oma keha kui kingituse millegi eriliselt heaga ja kasutab teise 
kompimismeele ära. 


Tark meeldida tahtja mõtleb teadlikult omakasu peale ja arvestab 
ette, et temaga võidakse samuti teha. Ometi ei oska ükski meeldida tahtja 
kunagi täpselt lõksu teada, sest ei oska teist mõista. Meeldimisest ei piisa. 


Kes näeb, et ta teisele ei meeldinud, aga tahab meeldida, hakkab 
meelitama ehk meeldimisega üle pakkuma. Sellest sünnivad kõik liial- 
damised, elu muutub pidevaks peoks, mis tüütab asjaosalised ära ja 
soovitud eesmärk jääb saavutamata. Taevalik rõõm muutub põrgulikuks 


kurbuseks. 

Kes mõista tahab, see meeldida ei taha. Ta om meeldiv. Ta 
puhastab, kaunistab, lõhnastab, rõivastab end enda jaoks ja ei satu liial- 
dustesse. Tema isikupära on meeldiv. Ta maitsestab teise jaoks toitu nagu 
iseendale ja räägib asjalikku siirast juttu, püüdmata teist petta. Ka see on 
meeldivus. Tasakaalukas inimene ei torka millegagi silma, sest ta on 
väärikas. Ta ei taha intelligentne olla. Ta on intelligentne. Intelligentsus ei 
ole väärikus, aga väärikus on intelligentsus. Väärituse intelligentsus ja 
väärikuse intelligentsus on kaks erinevat asja. 


Paneme ego ja egoismi ühte patta ja ei saagi aru, et 
- egoon väärikuse tunnus 
- egoism on intelligentsuse tunnus. 


Nad mõlemad on meis kõigis olemas. 


442 


Nii nagu heinakuhjast nõela leidmine on utoopia, nii õnnestub 
intelligentsuse-sohu eksinud inimest harva enne tema laukasse kukkumist 
tema eksimises veenda. Selliste inimeste hulk kasvab. Õnneks kasvab ka 
nende hulk, kes on eneseotsimise ja eneseleidmise teele astunud. 


Meeleheide on kriisis inimese tahtmine oma elu kriisi viinud 
meeled endast ära heita, mõistmata, et kui ei näe, ei kuule, ei tunne 
lõhnu, ei tunne maitset ega kombitavaid iseärasusi, siis on inimene asjaks 
saanud. Ebameeldiva pealetükkija vihase väljaviskamise asemel aidake ta 
vabadusse ja püüdke mõista, miks ta just Teile tuli. Nii olete oma suhtumist 


parandama hakanud. 


Meeleparandus on suhtumise parandamine - füüsiliste meeltega 
tajutavasse maailma suhtumise parandamine. Kes paremini suhtub, see 
paremini suhtleb. Kuna oleme siiani oma viie meele ohvrid, siis me 
arvame pikalt mõtlemata, et piiritu hea kasv ongi parim. Samaaegne 
stresside kasv püüab meid headuse tagapõhja mõistma õpetada. See püüab 
selgeks teha, et kui kõik on parim, ent kui temaga kaasneb halvim, siis ei 
olnud ta järelikult parim. Kes sellisele järeldusele ise jõudnud on, see 
arendab mõtet ja jõuab järeldusele, et kui hea väheneb, siis halb väheneb. 


Mis siis saab, kui kumbagi ei ole? Siis on tasakaalukus ehk see kaaluta 
olek, mis ei kinnista meid enam Maale. Kas see teadmine hirmutab Teid? 
Kui hirmutab, siis on see hirmunud inimese täiesti loogiline reageerimine. 
Teie rahustamiseks ütlen, et absoluutse tasakaalu püüdlemine on arengu 
generaator, aga see on lõputu tee. Kui me nii tasakaalukateks saame, et 
oskame mõttega mateeriat juhtida, siis Maa meid enam ei vangitse ja me 
saame mõtte jõul ja mõtte kiirusel rännata sinna, kuhu hing igatseb. Siis ei 
õpi me kõik ühtmoodi nagu koolis ainult õpetajate antud programmi järgi, 
vaid koostame ise endale vajaliku õppeprogrammi, mille aluseks on 
jumaliku Kõiksuse tundmaõppimine ja arendamine. 

Praegu oleme stressidest rasked ja maadligi surutud. Niikaua, kuni me 
ise ei aita, ei saa ka Jumal meid aidata, sest me ei lase Jumalat oma hinge. 
Võime rääkida ja targutada ehk tarka mängida, aga mida rohkem 


targutame, seda enam jääme eluliselt abituks ja kõige parema jutu hetkel 
kukume auku. Siis peab keegi tulema meid august välja aitama. Küll on 


raske täis solgitünni august välja veeretada! 


Üritagem nüüd augu äärele ja aukuenam mitte sattuda. Püüdkem oma 
solgist vabaneda ja tehkem nii, et solk ka mitte maa peale Maad reostama 
ei voolaks. 


Alustame oma tünni tühjendamist hirmu, et mind ei armastata, 

vabastamisega. Analoogselt saate toimida hiljem teiste stressidega. 


Kujutlege, et Te lähete mööda oma saatuseteed ja Teie ees läheb 
inimene - selline must ja kole. Tema nimi on hirm, et mind ei armastata. 
Ta kõnnib Teie ees, nagu öeldes: “Kallis inimene! Ma kõnnin Su ees 
sellepärast, et Sul ei oleks vaja elus tagasi minna. Tagasiminek on häving. 
Ma kõnnin Su ees, et Sul mind nähes tekiks tahtmine mulle hea olla. 
Võib-olla tahad mõista, miks ma olen halb. Kes mõista tahab, see tahab 
armastada. Siis saan mina, sinu vaimupimedus, muutuda sinu vaimuval- 


guseks.” 


Mõistusega mõtlemine on maalähedane, 
südamega mõtlemine on taevakõrgune. 


Erinevuse mõistmiseks öelge oma hirmule: “Kallis hirm, ma lasen su 
mõistusega vabaks, sest ma tean, et sa tulid mind julgeks õpetama!” 
Toonitage sõna “mõistusega”. Tunnetage oma tundeid. Te tunnete, et peas 
hakkab klaarimaks muutuma. Teie mõtlemises on meeldiv selgepiiriline 
konkreetsus. Ainult süda ei läinud kergemaks. Pea tõusmisest taeva poole, 
kui keha järele ei tule, on ju vähe kasu. Aga nüüd öelge: “Kallis hirm, ma 
lasen su kogu südamest vabaks, et sul hea hakkaks. Olen su õpetlikku juttu 
südamega mõistma õppinud.” Tunnetage, ja Te tunnete, kuidas süda 
soojenema hakkab. Hingamine muutub kergemaks, seletamatu hea tunne 
valdab Teid. 


Niisiis hirm läheb ja Te hakkate teda üha üksikasjalisemalt hardunult 
vabaks laskma: “Kallis hirm, et mind ei armastata! Ma anna Sulle andeks, 
et Sa oled mu teele tulnud. Tean, et oled mind julgeks õpetama tulnud. 
Anna andeks, et ma ei ole seda mõistnud ja olen Su kõikvõimalikeks 
stressideks kasvatanud. Hirmuga kõiki stresse kuhjates olen oma keha 
kannatama pannud. Anna andeks, kallis keha! Ma ei ole teisiti osanud. 
Tunnen, et olen süüdi ja tean, et hirmuga süüdi olla kuhjuvad mu 
süütunded. Tean juba, et ma ei ole süüdi, tean, et see on viga, aga ei ole 
suutnud veel süütundeid nii palju vabastada, et tunneksin, et ma ei ole 
süüdi. Ma annan endale üha uuesti oma vigu andeks. Püüan teadmise 


tasandilt tunnete tasandile jõuda. ” 


Räägite ja vaatate oma hirmu. Ta ei saanud kuulda, sest Teie jutt oli 
sõnatu südamejutt, aga ta on seisma jäänud. Tunnete, et ta kuulis. Kuulis, 
aga ebaleb, ei suuda veel uskuda, et Te nii siiralt kõigest südamest talle 
head soovite. Ta käitub täpselt nagu Teie isegi. Ka Teie ei julge siirast head 
paugupealt uskuda. Tahate veenduda, sestolete oma kergeusklikkuse pärast 
kannatanud. “Anna andeks, kallis hirm, et mind ei armastata, et olen 

kasvatanud su eneseusu puuduseks ja sellepärast ei suuda ma veel ka teisi 
uskuda. ” 


Inimene Teie ees keerab ringi. Näete teda paremini ja avastate, et ta 
polegi päris Teie teel, hoopis kõrvalteel on. Olete kasvatanud oma hirmu 
tahtmiseks kõigepealt teistele head teha. Te teate juba, et elu on normaalne, 
kui oskame tema osi õigesti järjestada ja ajastada. Järjekorras esimene 
peab olema inimene ise, siis teda täiuslikuks tegev vastassugupool, siis 
lapsed, siis vanemad ja teised inimesed. Alles siis töö ja asjade maailm. 


Olete ikka veel materiaalse maailmanägemise harjumuslikus 
nõiaringis, kus tänuvõlg määrab tasumise järjekorra, milles hea olla sooviv 
inimene on ise sageli viimane. Unustate jälle ära, et laps on vanemate 
summa. Laps, kes ennast usub ja mõistab ning endaga rahul on, armastab 
ennast kui oma vanemate summat. Paluge oma hirmu käest andeks, et 
olete ta kasvatanud võlatundeks, hirmuks süüdi olla, mistõttu olete muu- 
tunud armastuse ärateenijaks, kes kusagil rahu ei saa, sest ikka on 
läheduses keegi, kellel ei ole hea. 


Võlatunne oma vanemate ees on suurim süütunne ja teiste süütunnete 
kasvupinnas. Enamik vanemaid ei ütle otse välja, et laps on sünnitamise, 
kasvatamise, koolitamise jne. eest võlgu, aga paljud vanemad ütlevad. Kui 
Teie olete selliste vanemate laps, siis andke oma vanematele nende 
roimarlik ausus andeks. Teadvustage, et nende saamahimu on neist endist 
suuremaks kasvanud ja seepärast nad ei tea, mis teevad. 


Teie hirm oleks nagu raske koorma seljast maha visanud, kõrvalteelt 
Teie saatuseteele keeranud, ja tuleb Teie poole. Imelik, Te ju vabastate 
teda. Miks ta ei lähe ära, miks ta tuleb Teie poole? Usaldage oma hirmu. 
Ta on targem kui Teie, sest teda ei sega loogiline mõistus. Laske tal teha 
nii, nagu tema tahab. Jälgige nii palju, kui näha oskate ja püüdke mõista, 
miks ta nii teeb, nagu teeb. Teadvustage: mina lasen ta vabaks - ja kõik. 
Ülejäänu on tema teha. Halba ei saa stresside vabastamisega mingil 


juhul teha. 

Teie hirm seisab nüüd Teie ees. Kui kaugemalt vaadates tundusid ta 
tegemised kangesti tuttavad, siis nüüd mõistate, et ta on Teiega identne. 
Seisab Teie ees nagu kõige suurem sõber, kes teab kõike, aga vaikib kui 
haud. Ei hinnanguid ega hukkamõistu, mis siis, et Teil on palju vigu. 

Kõle tunne on iseenda ees seista ja tunda seda emotsioonitut armas- 
tust, millele ei oska kohe nimegi anda. Oleme ju harjunud armastuseks 
pidama emotsionaalseid armutõotusi ja kirge täis seisundit. 


Paluge oma hirmu käest andeks, et Te ei ole osanud teda iseenda sees 

olevaks elusaks osaks pidada ja tema vajadusi mõista. Nüüd teate, et igal 
energial on omaelu, olgu ta siis nähtav või nähtamatu. 


Kui enne nägite oma hirmu, siis nüüd enam ei näe. Kuhu ta kadus? 
Püüdke praegu aru saada oma enesetunde muutustest. Mis tunne on Teil 
rinnus? Mis tunne on kogu kehas? Kui soe hakkas, siis teadke, et Teie hirm 
sisenes Teie südamesse — Teie armastuse sisse. Hirm on külm, aga Teil 
hakkas soe. On hea tunne? Mida see tähendab? Tähendab, et Teie armastus 
tegi hirmu külmuse soojuseks. Teie armastus tegi imet. Kas oskate selle üle 
rõõmu tunda? Või tundsite õnnetunnet? 


Hirm käib Teie südamekambris ringi nagu saunas. Olete armastust 
välja harjunud andma ainult siis, kui tunnete, et Teid armastatakse, 
arvestatakse, kuulatakse, mõistetakse, kui Teist hoolitakse. Aga kuna 
hirmu pärast ei ole seda sageli tundnud, siis olete armastuse väljavoolu 
peatanud ja ta koguneb Teie sisse. 


Seisev armastusenergia ei ole armastus, ta on viha. Seepärast võib 
sellest ülekuumenenud saunast kohe-kohe tulekahju alata. Paluge oma 
armastuse käest andeks, et olete ta hirmu vangi pannud, ei ole teda 
voolama lasknud. Paluge kehalt andeks, et iga kord, kui palavikuhaigus 
tulekahju kustuta jana tulnud on, ei ole Te järeldust teinud. 


Teie hinn leidis Teie südamekanmbri seljapoolsest seinast ukse ja tegi 
selle lahti. See on uks minevikku. Ta vaatab sealt välja ja ohkab. Vaadake 
ise ka, ja Te näete, kui kõrgel maast ja teest on see kambrikene. Olete oma 
hirmust, et mind ei armastata, kui ma oma vanematest parem, targem, 
kuulsam jne. ei ole, endale intelligentsuse õhulossi ehitanud. Te ei ole 
teadnud, et see tee on Teie saatusetee, mille Teie isa on andnud ja millele 
Te omal vabal tahtel ise käima olete tulnud. 


Ükskõik, kuidas Te oma isasse suhtute, tema on andnud Teile 
ainuvõimaliku väärikaks saamise tee. Kui õpite oma isa mõistma, siis 
ülendate oma tee, mitte ei ehita omale ebakindlaid, petlikke purunevaid 
õhulosse. Paluge andeks oma vanematelt, et ei ole osanud neid mõista. 
Paluge oma hinnult andeks, et ei osanud teda enne nii vabastada, et ta 
mööda minevikuteed vabadusse saaks minna. Mida enam lubate tal minna, 
seda enam kahanedes ta minevikku läheb. Tema teab, kuidas ta kasvanud 
on, seepärast oskab ta sama teed tagasi minna. 


Selline on Teie hirm, et Teid ei armastata. Kui ta on nii väike, et on 
julgusega tasakaalus, siis ta on Teie ego ehk mina ise. Mida suuremaks ta 
kasvatanud olete, seda suurem on ka Teie egoism. 

Südametunnistusest 


Iga inimene vaevleb vahel südametunnistuse piinades. Kui sageli ja 
kui kõvasti, see on individuaalne. Miks? Mis on südametunnistus ja miks ta 
piinab? Ta peaks ju hea asi olema, kuidas ta piinata võib? 


Elu on halva heaks tegemine. Ükskõik, kas seda tehakse mõttega, 
sõnaga või teoga, peaasi, et saaks tehtud. 


Tegemata tegemised tekitavad süütunde ehk südametunnistuse piina. 
Julge ehk tasakaaluka inimese süütunded väljenduvad vastutustundena. 
Positiivne süütunne ehk vastutustunne õilistab. Vastutustunne ongi 
südametunnistus. Hirmunud inimese süütunded väljenduvad kohusetun- 
dena. Negatiivne süütunne ehk kohusetunne koormab. 


Tahtmine vabaneda kohusetundest, mis teeb elu raskeks, tekitab 
vajaduse töö ära teha. Hirmunud inimene teeb tööd hirmudega võidu ja 
täiuslikku rahulolu ei anna. Stressid kuhjuvad ja märkamatult saab vajadu- 
sest tööd teha kohustus tööd teha. Last kohustavad täiskasvanud. Täiskas- 
vanud võtavad kohustused endale ise, aga ütlevad, et töö, pere, riik, elu 
jne. sunnivad. 


Sundolukorda paratamatuks pidades peame ka kohusetunnet positiiv- 
suseks, süüvimata nende energiate olemusse. Kogume kohusetunde nagu 
dzinni pudelisse ja paneme sundolukorra korgile veel paratamatuse pitsati 
ka otsa. Hirm olla kohusetundetu ehk halb, laisk, lohakas, ükskõikne, 
paigalseisja jne. ei lase meil kahelda kohusetundlikkuse absoluutses posi- 


tiivsuses. 


Kohusetundlikke on ülistatud, austatud, autasustatud ning kõikvõima- 
likul kombel idealiseeritud, piitsutades sellega kohusetunde kasvu nii 
asjaosalistes endas kui ka nende kohusetunde ülistajates. Kohusetundest 
räägitakse palju, vastutustundest libisetakse kergelt üle. Miks? Sest 
kohusetunne on peale pandud, vastutustunne on ise võetud. 


Vastutustunne oleks nagu teatud inimeste halvas mõttes eralõbu. Kui 
keegi on omale vastutuse võtnud ja ta ei suuda seda vastutust kanda, siis 
öeldakse parastavalt, et mis ta siis võttis! Kes teda käskis! Vastutustunde 
omaalgatuslik võtja võttis oma tegevusega kadedalt parastajalt ära või- 
maluse ennast kohustada. Tahtmine käskida on iga hingelt väikese inimese 
vajadus. Hingeline vajadus ülenduda. Käskimine alandab käsualust ja 
käskimise hetkel tunneb käskija end suuremana. 

On olemas vajadus ja tema vastaspool — kohustus. Vajadus on see, 
ilma milleta ei saa. Kohustus on see, mis sunnib: “Peab!” Vajadus 
annab vabaduse olla mina ise. Kohustus võtab vabaduse ja teeb inimese 


orjaks. 


Ma ei hakka siinkohal kordama kõike seda, mida olen süütunnetest 
rääkinud. Täitmata kohustus suurendab süütundeid automaatselt. Kohustada 
võib iseennast ja teisi. Kohustus on sundimine, mis tekitab vastumeelsuse 
ehk protesti. Kes on Äohustatud olema absoluutselt hea, see peab kellegi 
teise vastu olema ju halb, sest käskijale meeldivad need, kes on tema 
sarnased, aga et pooled on risti vastupidised, seda käskija ei mõtle. Nii 
tulenebki, et inimene on kohustatud töötama ja kohustatud puhkama, 
kohustatud õppima ja mitte õppima, sportima ja mitte sportima, kohustatud 
sööma või jooma, magama või ärkvel olema, tulema ja minema, sündima 
ja surema ühekorraga, kui ta tahab kõigi meele järgi olla. Kuidas saab 
kohustus armastada südant mitte kahjustada? Aga mis muud kui kohustus 
on süüdistus: “Sa ei armasta mind!” 

Järjest rohkem on inimesi, kes tööl ja võõrastega on päikesena 
armastusväärsed, aga oma kodu lävepakust üle astudes muutuvad raevunud 
põrgulisteks. Miks? Sest võõraid on palju. Nende käest armastuse äratee- 
nimine on vajadus ja neid ei saa käskida, isegi kui tahaks. Aga kodused on 
kohustatud mind arvestama ja armastama, sest ma olen nende heaks nii 
palju teinud. Naine, kes selliste mõtetega koju läheb, põrkub mehe 
vaikimise müüri vastu ja teda haarab võimetu viha, mis varem või hiljem, 
vähem või rohkem hüsteerilise sõnavalinguna süüdlasele kaela sajab. Aga 
mees, kes selliste mõtetega uksest sisse läheb, kohtab ründevalmis naist, 
kellele lausa peab käsitsi kallale minema. Kui ei lähe, siis naine ründab ise. 
Nii tundub mehele. Nii on naiste õigus ja meeste õigus võrdväärsed 
perekonna lõhkujad. Omade kohustamine muutub omade üle eriti armutuks 
kohtumõistmiseks. 


Armastus muutub järjest enam tööks, seepärast tõuseb seedetrakti 
haiguste osakaal. 


Töötegemise mõttelist kvaliteeti peegeldab seedetrakt, millest oli juttu 
teise raamatu 353. leheküljel. 


Kohustus alustada tekitab maohaigusi, 
Kohustus lõpetada — pärasoole haigusi. 


Kohustus pisiasjadega tegelda, kui tahaks suuri tegusid teha - 
peensoole haigusi. 

Kohustus suurte asjadega tegelda, kui tahaks pisiasjadesse põ- 
geneda - jämesoole haigusi. 


Mida suurem on kohustus, seda raskemaks muutub haigus ehk mida 
rohkem inimene end vastumeelsest kohustusest üle olema sunnib, seda 
suuremaks vastumeelsus, süütunne ja sundolukord kasvab. Kehagi ei saa 
terveks jääda. 


Teiste pandud kohustustest saab kuidagi kõrvale hiilida. Iseenda 
võetud kohustused on hullemad: pean tegema, sest teisiti ei saa. Pean 
minema, tulema, viima, tooma, olema, andma, võtma, sest muidu juhtub 
õnnetus. Ta on minule hea, ma pean teda armastama. Ta on minu abikaasa, 
ma pean temaga seksima. Jne. Ka kõige ilusam kohustus on sundimine ja 


tekitab vastumeelsuse. 


Ülemäärasest kohustusest püüab igaüks isemoodi vabaneda. Põhimõt- 
teliselt on kaks võimalust: 
1) teha vajalik töö ära ehk olla kohusetundlik 


2) vajalikku tööd mitte teha ehk olla kohusetundetu. 


Hirmunud kohusetundlik inimene teeb, aga ei ole oma tegemistega 
rahul ja temaga ei olda rahul. Seepärast võtab ta endale järjest suuremad 
töökoorrnad nii kaua, kuni nende all murdub. Murdumise ehk haiguse 
iseloom sõltub enesesundimise iseärasustest. Rahulolematu enesehinnang 
ehk süüdistamine, millega kohustatakse, võib muutuda äärmuslikuks ehk 


pahasoovlikuks. 


Paljud vaidlevad mulle vastu: kuidas inimene saab endale paha 
soovida! Saab küll. Need, kes teistele paha teha ei taha, see tähendab 
kardavad teistele paha teha, need tunnevad siis, kui teistel on paha, et 
nemad on süüdi. Mõtlematult tahaksid nad appi söösta, et midagi head veel 
ja veel saaks teha, aga jõud saab otsa. Süütunne on elujõu hävitanud. 
Õigem on öelda, et enesesüüdistus ehk viha on elujõu hävitanud. Oma 
abituses tahab see inimene surra. 


Primitiivne inimene peab teisi enda vaenlasteks, kellega peab 
võitlema. Mida intelligentsem on inimene, seda rohkem ta süüdistab 
ennast, kuni jõuab järelduseni, et ta on iseendale vaenlane. Seda pole just 
meeldiv tunnistada, sest sellele järgneb kõige julmem kohus — omakohus. 


Soov surra ongi iseendale kõige suurem pahasoovimine. Keha ju 
teab, kui palju ja mida see inimene õppima tuli. Etta elust enne õiget aega 
lahkuda tahab ja et tal on õigus seda tahta, siis ta peab oma tahtmist saama. 
Ainult enne lahkumist võimaldab keha talle kontsentreeritud korras nende 

tarkuste äraõppimise, mis muidu oleksid pikale ajale mahtunud. Mida 
suuremad on inimese soovid, seda suurem on tema kiirustamine ja seda 
raskem on seepärast haigus, mis ta teise ilma viib. Sageli soovitakse surra 
selleks, et pahale kätte maksta tõestamaks, et ta on paha. 


Näete, pahaaimamatult on liiga suur heategemine saanud liiga suureks 
pahategemiseks. Kes enne õiget aega siit ilmast ära minna ei taha, need 
lasevad kohustuste eest teistmoodi jalga. Seepärast nimetatakse neid ko- 
husetundetuteks. 


Last, keda ülinõudlikud täiskasvanud oma tahtmistega hingeliselt 
tükkideks rebivad, hakatakse süüdistama, häbistama, südametunnistusele 
koputama, kui ta keha teda unustamistega aidata püüab. Talle jääb kohuse- 
tundetu hinnalipik võib-olla kogu eluks külge. Täiskasvanud ei tea, et 
hingelise ülinõudlikkuse eest põgenev laps püüab alateadlikult sel kombel 
ellu jääda. Ülinõudlikke kohustusi eirates väldib ta sattumast vastavasse 
füüsilisse katastroofi, kus ta keha tükkideks rebitakse. Kohustuste eest 
põgenedes riskib ta ainult peapesu või kohusetundetu nime saamisega. 


Pilkamine teeb lapse araks. 
Arguse pärast häbistamine teeb lapsest süüdlase. 


Süüdistamine teeb lapse jõuetuks. 
Jõuetu on abitu. 


Kui häbenemiste eest saab veel jalga lasta, siis süüdistamine teeb 
jalust nõrgaks. Ärajooksmiste pärast häbistatu ja süüdistatu muutub tasapisi 
tuimaks ja ükskõikseks. Ükskõikne inimene on laisk. Kui kõik jooksevad, 
siis temal tuleb uni peale ja ta heidabki teiste pahameeleks kõige kiiremal 
tööajal magama. Räägi või ära räägi, palu, anu või kisenda, tema süda jääb 
teise hädadele külmaks. Ta on stresside allasurumisest külmaks muutunud. 
Mitte midagi tegemisest kuhjub ta hinge siiski piin, mida süütundeks 
nimetada ei saa. Ainult väsimuse järgi võib sellele olukorrale nime panna. 


Julge inimese jõudeolek võib tunduda ka laisklemisena, seepärast 
enne, kui teisele nime panete, mõelge. Õelge endale: see on minu 
suhtumine ja kuna teises nähakse iseennast isegi siis, kui teises seda ei ole, 
mida nähakse, siis mina nägin enda arvates laiskust. Enne kui Te oma 
suhtumist ei muuda, ei saa Te nagunii aru, kas see on julge inimene, kes 
füüsilise passiivsuse hetkel hingejõudu kogub või on see laisk, kes hetkel 
hingejõust tühi on. 

Kui arvate, et see on laisk ja tahate aidata, siis püüdke teda kõigepealt 
mõista, siis temast huvituda ja alles siis endaga koos tegevusse meelitada. 

Ärge püüdke teda mitte mingil juhul töötegemise kasulikkuses veenda. 
Kasusaamise pärast on ta palju kannatanud. Kui Te laiska virgemaks tahate 
teha, siis ärge kohustage teda millekski. Andke talle vabadus valida. Tema 
alateadvus ehk hing teab, missugusesse rappa ülikohusetundlikkusega jõu- 
takse. 


Kes kardab alustada, seda on vaja õpetada vabanema hirmust alus- 
tada. Mina õpetan seda andestamisega, aga aegadest aega on õpetatud 
eeskujuga. Varavalges Jumalat tänades tõusis esiisa, et põllule minna, ja 
võttis poja kaasa. Poeg läks õnnelikuna, et usaldati päeva ja tööd alustama. 
Vajadus alustada viis vajaduseni lõpetada. Tänapäevaselt hinnatud raske tõö 
ja kehvad tulemused olid nende jaoks hea algus ja ilus lõpp. Vanaaja 
inimese magu ja pärasool olid terved, olgugi, et toit oli tänapäevaselt 
hinnates kõike muud kui tervislik. Ta elas olevikus, tegi seda olevikku 
tuleviku jaoks võimaluste piirides paremaks ja oli tehtuga rahul. 


Veel enne meest tõusis ta naine ja hakkas koos tütrega pere eest 
hoolitsema. Mehed olid oma soorollis, naised omas. Seepärast ei tundnud 
mehed, et nad on kohustatud pisiasjadega ehk naiste tööga tegelema ja 
nende peensool oli terve. Vastutus mehelike tegemiste ees pani nad endast 
lugu pidama. Nende jämesool oli terve. Analoogselt elasid naised. Nad 
tegid naiste töid ja jätsid mehele mehe osa elus. 


Ühises töös oskas see lihtne inimene oma osast lugu pidada ja teise 
tööd mitte alahinnata. Kehtis põhimõte: leib olgu ühine, aga teise leivatü- 
kist ei ole kellelgi õigust hammustada. Kui seda kasvõi teadmatusest tehti, 
siis mindi riidu. Aga kuna leiva annab töö, siis ka töö olgu ühine, aga 
igaühe isiklik osa jäägu teiste poolt puutumata. 


See loodusseadus, nii otseses kui ka ülekantud tähenduses, ei ole 
kuhugi kadunud. Et selle unustanud oleme või Sihilikult oma tarkust 
targemaks pidades ümber muuta tahame, sellepärast ongi nii palju riidu. 


Lihtsatel inimestel oli lihtsam väärikalt alustada ja loogilise jätkuna 
väärikalt lõpetada. Meie oleme viimastel aastasadadel kogunenud tarkusega 
elu väga keerukaks muutnud ja sellepärast on meil väga keeruline väärikas 
olla. Peame uuesti väärikaks saama. 


Tänapäeva inimene kardab lõpptulemust. Õigem on öelda, et ta 
kardab kriitilist hinnangut oma töö tulemusele, sest samastab ennast tööga. 
Seepärast otsib ta võimalusi, kuidas töö lõppu võimalikult kaugele või enda 
kaelast ära veeretada. Tuhat põhjust viivitamiste õigustamiseks on kui tuhat 
valet, mis kõik peavad sigmasoolde ära mahtuma. Sigmasoole mahtuvus 
peab nii pikkusesse kui ka laiusesse suurenema. Meditsiiniliselt nimetatakse 

seda patoloogiat dolichosigmaks, mis on kas kaasasündinud või 
elupuhuselt tekkinud. 


Mida pikemat aega fekaalid sigmasooles peetuvad, seda enam imendu- 
vad kehast kindlasti eemaldamist vajavad toksiinid kehasse tagasi. Rah- 
vapäraselt öeldes mürgitavad need toksiinid keha. Seega hirm oma töö 
tulemust näha mürgitab keha. Mõni paiskab selle mürgi sõnadega teisele 
näkku, mõni peidab ta kui oma häbi sügavale endasse. Esimene teeb enne 
teised haigeks, siis haigestub ise. Teine teeb enda haigeks ja paneb oma 
haigusega kannatama teised. Enam ei saa ta enda elu õppetükke ise ära 
teha, tema eest peavad teised tegema ja oma töö seepärast tegemata jätma. 


Kolmas protestib sellise elu vastu. Ta ei taha keerutada, vassida, 
intriige sepitseda, kombineerida, inimhingedega mahhineerida. Mida 
tugevamad on ta protestihood, seda suuremad on ta kõhulahtisuse hood, 
millega ta end suurepäraselt tunneb, sest koos kehaga kergeneb samaaegselt 
hing. Leppimine sellise kõhulahtisusega ilma põhjust mõistmata tekitab 
tasapisi märkamatult areneva haiguse. Kes vabastab endast hirmu töö 
tulemuse ees, tahtmise oma töö tulemust varjata, see vabaneb kiirelt ka 
protestist ebaaususe vastu ja ta sigma- ja pärasool on terved. 


Tavaliselt tehakse kohusetundest rääkides kohtuotsus: töökad ini- 
mesed on haiged, laiskadel pole midagi viga. Hindajad on tavaliselt töökad, 
laiskadel ei tule hindamine pähegi. Nad ei eita, et nad on laisad, aga kuna 
nende saamahimu on väike, siis nad ei pinguta ka. Aga igaühe haiguse 
suurus vastab tema saamahimu suurusele. 


Niisiis: vastutustunne ja kohusetunne on ühe terviku kaks otsa. 
Saamahimu kasvades muutub vastutustunne märkamatult kohusetundeks. 
Kes vanemate liigse kohusetunde pärast on palju kannatanud, see muutub 
laisaks ja uniseks. Töö tegemise asemel heidab magama ja ei tule selle 
pealegi, et magab oma süütundeid välja. 


Öelge, kas magatakse ainult väsimusest, mistegelikult on süütunded? 
Aga miks vastsündinud nii palju magavad? Miks üldse inimesed poole oma 
elust maha magavad? 


Tuletan meelde, et inimene tuleb siia ilma oma elu heaks tegema. 
Kõike, mida inimene teeb kinniste silmadega, seda ta teeb endale. 
Kõike, mida ta teeb lahtiste silmadega, seda ta teeb teistele. Kes endale 
head tehes hea ja halva suhtelisusest on aru saanud, see teistele enam halba 
ei tee. Seepärast magavad lapsed ja noored palju ning on tõustes helgust 
täis. Aga kui laps on väsinud, siis ta on paharet, keda ei saa millegagi 
meelitada. Kõik vanasõnad räägivad une erilisest magususest ja magava 

inimese erilisest headusest. See, kes ise ükskõik millest paremaks muutub, 
see ei saa teistele halvemaks muutuda. 


Ometi saab lapse täiskasvanuks kasvamise ja kasvuune aeg 16.-18. 
eluaastaks täis ja siis tähendab unega liialdamine, et inimene on süürunnete 
küüsis. Tavaliselt võtab selline inimene endale armastuse ärateenimiseks 
kohustuste koorma kaela. Mõni inimene haarab agaralt, justkui kuri oleks 
kannul, endale rohkem kohustusi, kui 24 tundi võimaldavad. Selgelt on 
näha, etta ei jõua, aga palu teda veel midagi teha, ja ta tuleb sulle vastu. Et 
ta tegemata jätab, sest ei jõua, see on iseasi. Ta on pärast siiralt õnnetu ja 
ei märka, kuidas süütunded kuhjuvad. 


Ta võib andeks paludes kurvastada: “Miks sa mulle ei öelnud,” aga 
järgmisel hetkel teeb uuesti samamoodi. Kohusetunne sunnib ja ta loodab, 
et järgmine kord teeb paremini. Esialgu tema unisus suureneb, kuni ühel 
hetkel tekib unetus - kannatuste karikas on täis. Kui enne pidid teised tema 
kõvast unest äratamisega meeleheitesse sattuma, siis nüüd satub ta ise 
ahastusse. Nüüd ei luba süütunded minutitki rahulikult magada. Hirm, et 
jõud magamatusest üles ütleb, kohustab teda magama. Hirm süüdi olla ehk 
hirm, et mind ei armastata, kui mu kohustused täitmata on, ajab taga. Mõni 
on niisuguses hirmupinges, et nagu silmad korraks kinni paneb, nii lööb 
nad karjatades uuesti lahti. Selline inimene ei tea, mis on vajadus, ta teab 


ainult kohustusi. 


Oma vajadusi oskame me kõik kohustuste nimel elamisega taha- 
plaanile tõrjuda. Ehk teisiti öeldes: me oskame oma vajadusi kohustustele 
ohvriks tuua, sest ei tea, mis on meie isiklik vabaduse vajadus ja mis on 
orjuse sundus. 


Viimasel ajal rõhutatakse mediteerimise vajadust. Idamaadelt tulnud 
meditatsioon on läänemaade inimesele küll võõras, kuid kergesti omaks 
võetav. Meditatsiooni tõlgendatakse erinevalt, nii nagu kõike siin ilmas. 
Üks on kindel: mediteeritakse silmad kinni. See on selleks, et ühekülgne 
maailmanägemine ei segaks Jumala kuulamist ja tunnetamist. 


Arenenud inimkond on kindlalt veendunud, et hea on see, kes teistele 
head teeb. See ekslik arvamus on nii vere sees, et kui ma loengute ajal 
palun vahel kuulajaid silmad sulgeda, et tunnetada mõne stressi olemasolu 
või vabanemist, siis ehk 1/10 teevad seda. Aga teise osa nägudel on viisaka 
inimese mask asendunud pahameelega. Nii suur on usalduse puudus, mis 
usub ainult seda, mida oma silm näeb. Usaldamatus on hirm, mis näeb 


kõikjal sundimist ehk kohustust. 

Kes elu õige järjekorra sassi ajab ja teistele heategemisest alustab, see 
näeb teistes aina suurenevat halba. Taluvuse piirile jõudes tekib tahtrnatus 
seda enam näha ja keha täidab selle soovi. Mida rohkem inimene hakkab 
elus ainult halba nägema, mida näha ei taha, seda tugevamad nägemis- 
häired tal tekivad. Nägemise kadumine ütleb: “Kallis inimene! Ma võtan su 
eksimusele vastavalt võimaluse teisi näha vähemaks, et sa saaksid endaga 
tegelema hakata. Võib-olla õpid siis heatahtlikumalt suhtuma teistessegi. ” 
Kahjuks on pimedatel tahtmatus seda halba maailma heaks pidama hakata. 
Nad peavad oma õiguseks kohustada nägijaid neisse hästi suhtuma, aga kui 
neisse hästi suhtutakse, siis nad ei võta endale vastutust tagajärgede ees. 


Kuna nad ei tea, mis on vastutus. 


Mida suuremaks kasvab maksa kuhjunud viha ja raev oma abituse 
pärast elu korda teha, seda haigemad on silmad. Mida lähemale tuleb 
kurjuse kasvamise kriitiline piir, seda halvem on nägemine. Kurjus on 
sihipäraselt suunatud viha ehk kättemaks. Pimedaks jäämine on potent- 
siaalse kättemaksu likvideerimine eos. See on karmavõla lunastamine ja 
uue karmavõla tekkimise takistamine. Järelikult hea. 


Kui kannate prille, siis võite praegu protestida, sest ei pea end 
kurjaks. Teil võib õigus olla. Aga mõelge, kui väga Te kardate kurjust. 
Mida kiiremini Teie silmad on nägemist kaotanud, seda rohkem olete 
kur just endasse peitnud, sest vastu hakata Te ei julge. Te ei teagi, kui palju 
olete teda endasse kogunud. Teie keha peab olema see aus, kes tõe 


nähtavale toob. 


Rõhutasin selles peatükis sõnu: vastutus, vajadus, kohustus. Väärikas 
inimene meie kõigi sees vajaks rohkem vastutust ja vähem kohustusi, aga 
intelligentne inimene meie sees vajab kohustusi. Seega igaüks vajab 
erinevaid asju ja enda järgi teise vajadusi hinnata tähendab eksida. 


Hirm süüdi olla on kohusetunne. 
Julgus süüdi olla on vastutustunne. 


Paluge oma kohusetundelt andeks, et olete ta endasse vangitsenud ja 
laske ta järk-järgult vabadusse. Paluge oma tšakrate energiatelt andeks, et 
olete end kohustanud elama, seksima, võimutsema, armastama, suhtlema, 
lootma ja uskuma. Inimene, kes sunnib end uskuma, et kõik läheb hästi, 
peab pettuma, sest ta ei uskunud oma hirmu, mis ütles: “Tee midagi, et sul 
hästi läheks. Ära alusta füüsilisest heateost, vaid tea, et kõige suurem 
tegemine on oma suhtumise muutmine. Siis ei peitu sa ei iseendas, 
inimestes ega Jumalas. Ära oota, et teised sind õpetavad. Looda endale ja 
sa leiad kõik, mida vajad. Minevikuvead, hädad ja õnnetused saavad sulle 

arusaadavateks ja nad võivad sinust lahkuda — nende õpetlik roll on 
lõppenud. Uued õppetunnid ootavad. ” 


Konflikt iseendaga 


Oleme sageli kahevahel: olla või mitte olla. Kahtleme, kõhkleme, 
kaalume. Siis löõme käega ja otsustame. Üha sagedamini otsustame 
mõtlematult, sest kiire on. Pole aega mõelda. Loodame oma väljatreenitud 
ratsionaalse mõtlemise peale. Enamasti võidab teadmine, et peab, pole 


midagi parata. 
Siit algabki konflikt iseendaga. 


Eranditult alati peaks jooksma hakkamise asemel seisma jääma, et 
muuta oma Suhtumist minekusse. Inimene teeb nii ehk naa ikka kõik ära, 
mida ta tegema peab. Tegemisi ei saa ära jätta. Tähtis ja määrav on kuidas 
ehk missuguste mõtetega ta seda teeb. Tähtis ja määrav on tegevusse 


suhtumine. 
Konflikt iseendaga on olemise probleem. 


Olemist häirib või olemise hukutab ainult tahtmine. Tahtmine on 
saamahimu. Tahan on hirm, et ma seda ei saa, mida tahan. Ei taha on 
hirm, et ma saan selle, mida kardan. Igal juhul lõpeb tahtmine selle 
saamisega, mida kardeti — halvaga. Kui taheti väikest head, siis ta tuleb 
kohe ja temaga kaasaskäiv väike halb võib olla tähelepandamatu. Suurema 
heaga käib kaasas suurem halb. Väga suure hea soov ei täitu tavaliselt kohe 
ja ka halval on aega kasvada. Rõõm väikesest heast varjutab tavaliselt 
kurbuse väikesest halvast, aga suurega on vastupidi. See on õppetund, mis 
püüab inimesele selgeks teha, et olemine on primaarne, saamine on 
sekundaarne. Kui on vastupidi, siis olemine hävineb. Ilma olemiseta 
muutub saamine mõttetuseks. 


Laps tuleb siia ilma tasakaalukana ja arukana, see tähendab — ilma 
selle elu koormata. Ta on nagu valgete lehtedega raamat, mille täis 
kirjutamist alustavad vanemad. Liiga paljudel juhtudel saab pika elu jaoks 
plaanitud raamat sündimise ajaks nii täis, et sündimine saab punktiks. Ja 
raamat sulgub... Vanemate tahtmiste koorem on hakanud juba looteelu 
esimestest minutitest peale lapse südamele kogunema ja see koorem saab 
ühel hetkel elutahtest suuremaks ning seiskab südame. 

Arukus on elutarkus. See on eelmistes eludes äraõpitud tarkuste 
summa. Elutarkust ei saa tõestada kui väidet. Ta lihtsalt on nagu mullapin- 
nas käesoleva elu tarkuseseemnele. Seemne mulda paneku sügavus määrab 
taime kasvu. Kes koolitarkust absolutiseerib ja elutarkusi tähtsusetuks peab, 
see paneks nagu seemne kõige alla ja mulla peale. Aga kui mullakiht on 
liiga paks, siis seeme hävineb, sest ei suuda mullast läbi tungida. Selline 
ebaõnn ütleb, etelutarkus on kõigi tarkuste alus ja seda ei tohi unustada. Ta 
ei peo olema, ta on. 


Kui laps saaks lahendada oma eelmistes eludes veel õppimata jäänud 
õppetunnid, siis ta saaks olla oma olemises. Aga ta peab hakkama 
lahendama oma vanemate probleeme, mida vanemad oma suure tarkusega 
ise ei oska lahendada. Kui vanemad teaksid, et loode on arukam kui nemad, 
sest tema arukusele ei ole veel tarkuse hirmukaant peale pandud, siis nad 
taipaksid lapsele oma probleeme usaldada ja laps võtaks nende ülestunnis- 
tusi kui äraõpitud tarkust vastu. Ta ei peaks haigestuma, et haiguse abil 
oma vanemaid õpetada, ning ta vajadused ei peaks muutuma kohustuseks 
õpetada oma vanemaid, sest vanemad ei saa teisiti aru. Nüüd ta peab seda, 
mida tuli vajama. Edaspidi saavad tema vajadused üha enam vanemate 
tahtmiste alla surutud, sest vanemate tahtmist peab laps täitma. 


Arenemine tähendab arukuse kasvamist. Lapsed kõnnivad igal aren- 
guastmel ikka eespool, et vanematele vajalikku arukust anda. Arukus on 
ideaal, mida tuleb tasapisi anda, muidu ei suuda saaja selle väärtusest aru 
saada. Nii võib hea pahaks muutuda. Lapsed teavad seda, seepärast nad ei 
paku kunagi üle. Mõtestage lahti, miks väikelaps ei söö kunagi üleliia. Aga 
kui vanemad on maksimalistid, siis sööb, kuid paiskab üleliigse kohe välja 
tagasi. Suuremaks kasvades muutub temagi maksimalistiks, nõudes üha 
sagedamini maitsvamaid palasid, mis tegelikult on üleüldse, aga eriti 
sellises koguses, ta tervisele kahjulikud. Samuti on rõivastega ja mängu- 
asjadega. 

Vaadake, kui suur on väikese lapse isetegemise vajadus ja kui 
iseenesestmõistetavaks on saanud suurena tema tahtmine, et elu hea oleks. 
Hirm, et minu elu heaks tehakse ja mind ennast seda teha ei lasta, on 
muutunud teadmiseks, et elu peab hea olema. Kusjuures seda arusaama 
loetakse nii normaalseks, et enamik inimesi ei küsi iseendalt kunagi: “Kes 
peab tegema? Kus tulevad need vahendid, millega tehakse?” Hirmunud 
inimene mõtleb, tema ei arutle. Ta! on kiire ja aina kiiremaks läheb. 
Tagajärjeks on, et lootus muutub lootusetuseks. 


Teadmine, et üks asi on nii ja et ta nii ka jääb, on lootusetus. 


Elu on pidev areng. Ükskõik kui lõplik tundub mõni asi, järgmisel 

hetkel muutub temagi. Aga inimene, kellel on teadmine, et mõni asi on 
kõige paremas korras ja nii ta ka kuulutab, ei teagi, et see asi võib veel 
paremaks muutuda. Ta ei tule selle pealegi, et väljendab oma lootusetust. 
Lootusetus on negatiivsus, mis peab õpetama, sest pime inimene vajab 
seda. Täpselt samuti on lootusetu see, kes ütleb, et ta teab, et teda ei 
armastata ja et see lihtsalt on nii ning et seda suhet pole mõtetki parandama 
hakata. Vaadake lapsi ja Te näete, et südamest tulev leppimise vajadus 
lahendab kõige lootusetuma olukorra. Lootusetusest lõtvunult ja käed rüpes 
istub ainult tark rumal täiskasvanu. 


Jäik teadmine on klammerdumine oma õigusesse, mis välistab 
igasuguse andeks palumise või andeks andmise. Lõplik resoluutne 
andestamatus on pahasoovlikkus. 


Lapse arukus koosneb omavahel tasakaalus olevast meespoolest — 
oskusest näha nähtamatust ja naispoolest — oskusest tunnetada nähtamatust. 
Ta õpetaks täiskasvanu salapärast nähtamatust nägema ja paremini tun- 
netama, aga täiskasvanud panevad lapse jutule muinasjutu nime ja ei võta 
seda tõsiselt. Nii ei aimagi need targad täiskasvanud, et kunagi ammusel 
muinasajal oskasid ka täiskasvanud nähtamatust näha. Aga sellest 
ajast, kui nad Kõiksuse piirituid rikkusi endale tahtma hakkasid, langes 
saamahimu must sein nende selgeltnägemise ette, et nad igatsetut tun- 
netades kui pimedad oma teel kobaksid ja oma ahnuse hävitavat mõju 
mõistma õpiksid. Hea õnne peale lootmine ongi see kobamine. Kes iseenda 
tunnetust usub, see kobab õiges suunas ja saab vajaliku õnne. Kes ainult 
teadmistele tugineb, see on kui pimesiku mängija, kellel saak eest ära 
jookseb. 


Kui tahtmine saada asendub vajadusega olla, siis kerkib see vaimse ja 
füüsilise maailma piiril olev pimeduse müür jälle üles ning inimesed näevad 
taas nähtamatust, mille lõputud imelised väärtused neile enam saamahimu 
ei tekita. Sest tark inimene on elukoolis arukaks muutunud. Siis on tema 
teadmised tunnetuse realiseerijaks muutunud. Emotsionaalne “tänu Ju- 
malale” on asendunud tunnetusliku tänuga Jumalale kui Kõiksusele. 


Praegu meei oska veel olla, aga me oskame tahta, saada, nõuda. 


Kui lapsele, kes tegutseb kindlas suunas, sest vajab seda, öelda, et sa 
pead seda tegema, siis lapse tahe kaob, sest vaba tahe on muudetud 
sunnismaisuseks. See on viga. Kui hea olla sooviv ema või isa tunnetab. et 
tegi oma lapsele käsuga liiga ja hakkab vea parandamise eesmärgil oma 
käsku põhjendama sellega, et selle tegemise eest saab midagi, siis on 
tekkinud saamahimu pärast tegutsemine. See on teine viga. Kes saab 
kommi, see harjub kommide saamisega. Kes saab kiita, see harjub kiita 

saamisega. Kes on saanud hellitavat emotsionaalset armastust, see harjub 
sellega. 


Aga elu muutub, eterinevaid õppetunde anda. Muutunud oludes ei saa 
laps enam seda, mida tahab. Protest on seda suurem, mida rohkem ja mida 
kauem ta oli harjunud saama. Sellepärast on paljude laste kodunt lahkumine 
nõudlikkust väljendav sundolukord traagiline. Lapsed ei suuda ja seepärast 
ei taha uuega kohaneda. Nad on noored vanad — saamahimu on nad 
saadavasse klammerduma pannud. Kõige hullem on, kui laps on emasse 
klammerdunud nii, et sundkaugus on võrreldav surmaga. Ema nutab kodus, 
laps nutab kaugel, tulemuseks on verehaigus. 


Liiga hea kodu tekitab liiga halva suhtumise maailma, usaldamatuse 
teiste inimeste vastu. Lühidalt: liiga hea kodu on liiga halb kodu. Seda 
materiaalselt, aga eriti emotsionaalselt. Tõeline hea ei ole kunagi liiga hea. 
Piir tuleb igaühel endal ära tunnetada. Aga kui on hirmud laste või 


vanemate pärast, siis ongi juba liiga. 


Pahatihti on kodu eriti hea sellepärast, et laps on paha. Ükskõik kes 
võib hea olla teise halvaks tituleerimise arvel. Mõni laps võib olla nii 
nukulikult sõnakuulelik, et torkab oma ebaloomulikkusega lausa silma, aga 
hea ja tark vanem ütleb ikka oma teistele meeldida tahtva etteheitva 
tooniga: “Oh ta on meil nii paha!”. Nii kasvab hirm paha olla paha 
olemiseks ja laps, kes püüab oma kannatustest mehiselt üle olla, saab 
pahaloomulise kasvaja. Mida rohkem teda on hirmutatud, et kõik näevad, 
kui paha ta on, seda kiiremini laieneb pahaloomuline protsess kogu kehale, 
sest laps vaatab kõikidele võõrastele kui vaenlastele. Hirm halbade inimeste 
ees, kes võivad palju paha teha, suleb lapse suu. Selline elu eest põgenev 
laps ei tarvitse isegi oma emale midagi pihtida, sest kardab, et ema ütleb 
jälle, et ta on halb, kuna mõtleb teistest halvasti. Tervisele kõige ohtlikum 


on vaikiv vaenulikkus. 


Laps tahab uskuda oma armastatud vanemaid. Kui laps on võõraste 
vastu väga pelglik, ei usalda, klammerdub tigedat nägu tehes oma ema 
seelikusabasse, siis on võõrad inimesed lapse jaoks vaenlasteks maalitud. 
See võib olla vanemate üldine meelelaad, mis kandub lapsele ja laps 
tunneb, et ta on kohustatud oma kodu kaitsma. Aga võib olla, et nii 
kasvatatakse lapses kohustuslikku arrnastust vanemate vastu. Täiskasvanul 
on oma mõistus ja kriitikameel. Seepärast metastaseerub ta vähktõbi 
aeglasemalt ja mitte nii plahvatuslikult, kui noortel ja lastel. Metastaasid 
tekivad kindlasti ainult vastavalt haige mõttelaadile. Olgu inimene noor või 
olgu vana, aga kui tema teo pahaks nimetamise asemel öeldakse: “Sina oled 

paha, ” siis on ta solvatud ja õnnetu. Iga kord üha enam. Tahtmine inimest 
pahaga heaks muuta ebaõnnestub. 


Ükski hea ei muutuks halvaks, kui tahtmine muutuks vajaduseks. 


Väga paljud lapsed ja noored on praegu olemise kriisis. Nad on 
silmatorkavalt arukamad ja iseseisvamad kui paar aastakümmet tagasi 
sündinud lapsed, seega nende vanemad. See tähendab, et nad on juba 
sündides isiksused ja seepärast ei talu sundi, käsku, paika panemist. Lapses 
tekib protest: milleks üldse elada, kui nagunii pannakse sind nagu asja 
paika, nagu kummutit nurka või etturit malelauale. Nad ei saa sellega 
leppida. Ja kui nende protesti ja vabadusse rabelemist valesti mõistetakse, 
lihtsaks jonniks ja pahatahtlikkuseks nimetatakse, siis nad lahkuvad teis- 
poolsusesse, kus nende isiksus jääb hävitamata. 


Elutee on täis takistusi ja raskusi. Kes läheb neist üle, kes ümber, kes 
poeb alt, kes pealt. Vähesed seisatavad, et takistuse olemust mõista, et 
temaga hingeliselt üheks saada. Et mõista, et elus inimene ja elutuks peetav 
takistus on üks, sest nad mõlemad koosnevad armastusenergiast. 


Inimene, kes ütleb endale: “Pean!” ütleb varsti kindlasti: “Ei taha!” 
Pole tähtis, kui vaikselt või valjult ta seda ütleb. Inimene, kes ütleb teisele: 
“Pead!” kohtab varem või hiljem vastuhakku: “Ei taha!” Sundimisele 
järgneb alati protest. Ja siis ta ütleb, et teine on paha. Selline on ülekohtu 
algus. 


Harjumuspärane “peab” tähendab kohusetundega tegemist. See on 
sundolukord, mis meid kohusetunde vangiks teeb. Aga me vajame 
vabadust. Vajaduse tunnetamine ongi vabadus. Võib teada ja teadvus- 
tada, sest mõistame. Teadmised on suurepärased asjad, aga sellest on vähe. 
Vajame tunnetamist. Tunnetamine on teadmise äratundmine oma sü- 
dames. 


Mõttetööga on võimalik tunnetuse tasandile jõuda. Kes mõistab, et on 
olemas midagi, mis on inimmõistusest ülevam, see otsib seda midagit. Ühel 
hetkel tunnetab ta oma südames, et vajab seda, mida enne pidi, ja taipab 
nende mõistete erinevust. 


Inimene tahab hea olla, head teha. Näiteks inimene tahab väga anda 
seda, mis tal on. Kas seda peab siis takistama? Selles ei ole ju midagi 
halba? On küll. Tahtmine on halb. Mida suuremaks läheb tahtmine anda, 
seda enam saate aru, kui vähe Teie head vastu tahetakse võtta. Ärge 
unustage, et liigne andmine on armastuse ärateenimine. Igal asjal peab 
olema piir, seda on vaja tunnetada. Teie tahtmine on teinud saamisest 

kohustuse antu vastu võtta. Ütleme, et Te tahate oma lapsele üha rohkem ja 
rohkem anda, et laps mõistaks, kui hea vanem Te olete. Aga laps tuli siia 
ilma ise ka midagi tegema. Ta kardab, et teised ta elu heaks teevad ja et 
temale endale ei jäägi midagi teha. Kuna lastele on selgeks tehtud, et nad 
on kohustatud oma vanemate sõna kuulama, siis nad peavad seda tegema ja 
teevad ka, aga head meelt ei ole kummalgi. 


Inimene saab selle, mida ta kardab. Te teetegi oma lapse elu heaks ja 
ta harjub teadmisega, et teised peavadki tema elu heaks tegema. Mõistus 
räägib nii, aga hing protestib, ja kui mõistus oma heaks olemise kohus- 
tusega võitu saab, siis haigestub Teie laps diabeeti - liiga magusa elu 
haigusesse. 


Kes tahab head teha, see tahab automaatselt oma kohustuse kiiresti 
kaelast ära saada ja selleks hakkab ta oma eesmärki kiirelt realiseerima. 
Hirm ajab teda kiirustama, sest ta kardab, et ta seda ei saa, mida tahtis. Kes 
tunneb, et vajab heategemist, see ei kiirusta. Talle pole eesmärk tähtis, talle 
on tähtis tee — ja kulgemine sellel teel. Ta tunneb, et kunagi saab nagunii 
selle, mida vajab. Inimese vajadused ei ole kunagi liiga suured. Taht- 
mised on. 

Inimene, kes tahab miljonit saada, paneb oma tarkuse ja teadmised 
hauduma plaani, et täita võetud kohustus mida varem, seda parem. Kõik 
tema meeled ja tegemised keerlevad ainult ühe eesmärgi ümber ja muud ta 
ei näe. Ja kui ta plaan ei täitu, siis ta on õnnetu. Aga kui plaan täitub, siis 
ta tahab kohe teist miljonit — saavutatu üle õnnelik olla ta ei oska. 
Armastuse kui vajaduse lükkab selline inimene paremaid aegu ootama. 


Inimene, kes vajab miljonit, teeb täpselt samuti plaani, aga ta ei 
torma. Vajadus avab inimese armastusele, mida ta ei häbene kõigile jagada. 
Iga eesmärgi suunas astutud samm on tema jaoks juba saadud väärtus. 
Miljon tuleb tasapisi, järk-järgult ja teeb ta kulgemise õnnelikuks. Ta ei 
oota tähtaja saabumisel miljonit, sest ta on selle juba saanud. Aga kokku- 
võttes saab ta ikkagi rohkem kui plaanis. Sellisel inimesel on alati, mida 
anda. 


Kuidas saab eelseisva ebameeldiva töö kohta öelda, et ma vajan seda? 
Kuidas saab hetke pärast algava ja minule kannatusi valmistava olukorra 
kohta öelda, et ma vajan seda? Kuidas saab hirmust ihukarvu püsti ajava 
sündmuse kohta öelda, et ma vajan seda? Kuidas saab ülekohut pealt 
vaadata ja õelda, et ma vajan seda? Ma ju pean! Kogu olemus protestib, 
tahab ära joosta, vastu hakata, aga mulle on selgeks tehtud ja ma teen ise 
endale selgeks, et nii peab ja teisiti ei ole võimalik. Peab! Peab! Peab! 

Selles kogu asja tuum ongi, et alati on võimalik teisiti. Ekslik 
suhtumine saab alguse hirmust. Kes kardab, see näeb kõike risti vastupidi 
oma tegelikule vajadusele. Et vähem karta, hoitakse oma hirme vaos, aga 
see ei aita. Vastupidi oodatule kasvatab see hirme suuremaks, kuni tekib 
viha. Nii saab näilisest meeldivast ebameeldiv. Protest ebameeldiva vastu 


on loomulik. 


Võtame näiteks ühe hästi ebameeldiva olukorra, mida kõik kardavad. 
Kui mitte vihkavad. Ärkate hommikul hambavaluga üles ja näete, et põsk 
on üles paistetanud. Kõige ebasobivamal, kõige ebameeldivamal hetkel on, 
põrguline, sellise tembu teinud! Teate küll, et olete oma katkise hamba 
parandamist ajapuudusel edasi lükanud, aga pidi ta siis just nüüd põletiku 
alla võtma! Teate, et nüüd pole muud teha kui täna peab ta välja tõmmata 
laskma. Peab. Tunnetest ärme mitte räägimegi. 


Hammastega on nii Teil endal kui ka Teie pereliikmetel ja sugulastel- 
tuttavatel piisavalt probleeme olnud. Sellepärast on Teile sisse program- 
meeritud kindel teadmine, et kui nii on, siis nii peab ja jutul lõpp. Mida siin 
enam mõelda. Las stomatoloog mõtleb. Pääsu nagunii ei ole. Et Teil on 
ainult 32 hammast, millest mõnest on ainult ebameeldiv mälestus jäänud, 
seda Te oma vanduma ajavas ahastuses ei mõtle. 


Aga kui nüüd esimest korda võtate väljapääsmatus olukorras, mis on 
Teie meelest ainult üheselt lahendatav, aja maha ja ütlete endale: “Kui 
kuidagi ei saa, siis kuidagi ikka saab,” — siis kuidagi saab. Enne ham- 
baarsti juurde tormama hakkamist öelge endale: “Ma ei PEA oma hammast 
välja tõmbama minema. Ma VAJAN seda väljatõmbamist.” Kas ägestusite 
praegu ja tahaksite mulle vastu karjuda: “Püha taevas! Mis mõtet on 
targutada, kui hammas tuleb nagunii välja tõmmata!” Rahunege nüüd 
maha. Vahe on suur. Väga suur. 


Oma mõttelaadiga määrate Te protseduuri kulgemise ja tulemuse. See 
ei ole ju kellegi teise hammas. Hamba tõmbamine ei ole lihtsalt hamba 
väljakaksamine ja kõik. See on meditsiiniline operatsioon, mille puhul Teie 
kehast eemaldatakse vägivaldselt üks vajalik osa. See võib kulgeda tüsis- 
tusteta või tüsistustega. Kui tüsistus tekib, siis see võib olla kerge, aga võib 
olla ka raske. Teie oma mõtetega mõjutate oma keha iseärasusi ja ükskõik 
kui kogenud arsti kätt. Arst ei ütle pärast, et tema tegi halvasti. Ta ütleb: 
“Oleks ma teadnud, et Teie lõualuu nii vilets on, siis ma oleksin teisiti 
teinud. Mul oli tunne küll, aga ma ei uskunud. Te paistate ju nii elujõuline 


inimene olevat.” 


Arsti viga on see, et ta lasi Teie hirmudel oma tunnetuse blokeerida. 
Teie hirmud sundisid teda kiirustama, et Teie rutem vaevast lahti saaksite. 

“Oh, see on pisiasi, ” lohutasite mõlemad iseennast ja teineteist. Pärast 
selgus, et pisike on suhteline mõiste. Arsti süüdistada ei ole mõtet. Tuleb 
endale selgeks teha: minu hammas - minu probleem. Et arst ennast Teie 
hirmudel provotseerida lasi, see on tema probleem. 


Nii kulgeb üks must stsenaarium, mille valgeks tegemine on Teie 
teha. 


Niisiis, Te hakkasite end veenma, et hamba välja tõmbamine on 
vajalik. Esimesed veenmised tulid teadvuse tasemele protestiga võidu: 
“Peab, sest on vaja.” Mida enam iseendaga räägite, seda enam kaob 
ägedus ja tekib rahunemine. Varsti tuleb iseenesestmõistetavalt: “Vaja, 
vaja. Muidugi vaja.” Selles on küll alistumise kurbuse kübemeid, aga 
tunnetuse muutus siiski on. Olete jõudnud “peab” ja “vaja” võrdlemise 
huviäratavasse staadiumi. Tekib veidi naerune imestamine. Ütlete endale: 
“Kujuta ette! Ma vajan hamba väljatõmbamist. Naljakas.” Korraks tahak- 
site küll pead õlgade vahele tõmmata ja ümberringi piiluda - kas keegi ei 
näinud, aga kergendustunne hajutas ka selle pinge. Edasi tuleb juba 
enamusutav: “Ma vajan. ” Hetk hiljem: “Ma vajan tõesti.” 


Lähete, ja minnes muudkui räägite iseendaga. Jõuate arsti juurde. Ta 
vaatab Teie hambaid ja ütleb asjatundlikult: “Ei, seda hammast küll välja ei 
tõmba. See on nii tugev hammas. Ravime terveks. Te vajate ju seda.” 
Püüate seletada, et põsk on paistes ja mine tea, mis võib juhtuda. Näe, 
eelmisel korral jäin tulemisega liiga hiljaks, pärast olite hädas. Arst vaatab 
Teid imestades ja küsib uskumatult: “Oli turses või? Mina küll ei näe.” 
Peeglist näete ka ise, et puhusite arstile hambasse. Uskumatu, aga paari 
tunniga on Teie turse märkamatult kadunud. Miks? Sest Te ei ole enam 
olude meelevallas rabelev kurbusest paisuv abitu inimene. 


Olete tunnetanud vaba valiku võimalusi ja teinud esimese sammu 
nende võimaluste kasutamise teel. Arst tegeleb Teie hammaste paran- 
damisega, aga Teie tegelete samal ajal nende stresside vabastamisega, mis 
hetkel pähe tulevad. Sekka püüate endale selgeks teha, kui väga Te vajasite 
sellist kogemust, sest muidu Te poleks kunagi iseendaga suhtlema õppinud. 
Arst imestab, et Teil ei ole valus. Teie ei imesta, sest teate, miks ei ole. 
Valu on vangitsetud tunne. Te olete lakanud olemast tunnete vangivalvur. 


Tunnete väljendajaks on emotsioonid. Kui teete endale selgeks, et 
vajate ja miks vajate seda negatiivset kogemust kui õppetundi, mida pole 
osanud varem teisiti ära õppida, siis negatiivsus muutub positiivsuseks. 
Kõik saab paremaks. Oleme rõõmsad, sest kõik PEABKI ju hea olema. 
Pidage meeles, et alati, kui kostub sõna “peab”, on midagi viltu. Ei pea 
hea olema, vaid me vajame head. Tõelist head. Nende mõistete vahest 

saame aru ainult siis, kui püüame neid tunnetada ja õpime oskama. Mõni 
õpib paari minutiga, mõni paari tunniga. Kes ei taha, see vajab kannatusi ja 
ei õpi niipea. 

Räägime ka heaga suhtlemisest. 


Arvame, et teame, mis on hea ja sellepärast kannatame liigse hea 
käes. On palju häid asju, millest kõige paremaks peetakse und. Aga kes 
unega liialdab, see magab elu kasutult maha. Uni on endale elamine. Kes 
liiga paljuendale elab, see kardab kõigiga üks olla. Liigne uni on hirmunud 


põgenemine hetke reaalsusest. 


Magus on hea. Kõik maitsvad toidud on head, ainult igaühele maitseb 
erinev hea. Maitsvate toitude söömisega liialdamine on üks kõige rohkem 
mõistetav liialdamine, mille silmaga nähtavad tagajärjed selgitavad kõige 
paremini elu filosoofiat: mida parem, seda halvem. Kuhjunud viha sunnib 
sööma. Inimene tunneb, et tahab süüa. Vastupandamatu tahtmine tekitab 
sundolukorra ja inimene tunnebki, et peab sööma. 


Iga tahtmine on saamahimu probleem. Täiuslikult tasakaalukas 
inimene ei taha midagi, ta vajab. Kuna enamik inimkonnast on rohkemal 
või vähemal määral tasakaalust väljas, siis me aina tahame või ei taha. Kes 
tahab, see nõuab. Saamahimu ja ülinõudlikkus on nagu pidevalt 
tasakaalustamist vajavad kaalud, mille ülemisse ehk kergemasse kaussi 
pannakse midagi juurde. Selle asemel, et alumisest kausist üleliigne ära 
võtta. Kiirustav inimene on liialdaja, seepärast viskab ta ülemisse kaussi 
ilmtingimata rohkem kui vaja, ja kergem kauss saab raskemaks kausiks. 
Jälle pannakse ülemisse juurde ja ta saab alumiseks. Kergemaks saanud 
kaussi peab juurde panema, sest on vaja. Lugu jätkuks lõputult kui kausid 
täis ei saaks. Täis nad saavad, aga ikka tahaks veel. Saamahimu ei kao 


lihtsalt niisama, temaga on vaja tegelda. 


Kui olete ülekaaluline ja hakkate dieeti pidama ning ütlete endale: 
“Peab, sest nii on vaja,” siis olete iseennast vägistama hakanud. Teie 
ettevõtmine ei anna oodatud tulemusi ja võib-olla lähete paksemaks või 
haigestute muudmoodi. Arukas on hakata endale selgeks tegema mida va jan 


ja mida ei vaja. 
Rahulikult ja aeglaselt tehke endale selgeks, et: 
- maei vaja praegu 
- maei vaja seda 
- maei vaja nii palju. 
Ja Teie liigne isu kaob. Võite avastada, et kadus täiesti. See tähendab, 

et Teie keha on valmis oma ladudest liigset välja andma hakkama. Iga 
kord, kui ärritute ja käsi vana harjumuse kohaselt suu juurde hakkab 
tõusma, küsige endalt: “Kas mina vajan seda? Aga võib-olla tahan hoopis 
stresse toita?” Praktiliselt kohe võib tunda, kuidas isu kaob. Kui usute oma 
tunnetust, siis saate aru, et tahtsite stresside toitmisega neid enda sisse 
suruda just siis, kui nad välja hakkasid tulema. Te jätate suutäie söömata ja 
annate sellega neile võimaluse minna, sest ka nemad vajavad vabadust. 


“Tahan” on saamabimu. 
“Ei taha” on protest. 


“Vajan” on vabadus. 
“Ei vaja” on ka vabadus. 


Küsige endalt: “Kas ma vajan liha? Piima? Kala? Muna? Kartulit? 
Peeti? Porgandit? Kapsast? Õuna?” Jne. Küsige ka võõramaiste puu- ja 
juurviljade kohta. Tunnetage keha vastust ja Te avastate iseennast hoopis 
teisest küljest. Teie maitse muutub. Näiteks lakkate söömast liha, aga suu 
tilgub vett vürtside järele. See tähendab, et viha, mida Te liha söömisega 
suurendasite ja tailiha söömisega veel ära ka peitsite, tahab vürtside toel 
välja tulema hakata. Ärge kartke, et nüüd muutute primitiivseks kisakõriks. 
Teie mõistus ju kontrollib Teid. Te saate hoopis kergema vaevaga oma 
vihasid vabastada. Suhtlemine paraneb, sest olete nüüd võimeline ütlema 
vihata välja seda, mida enne hambad risti endale hoidsite, aga mis vajas 


väljaütlemist. 


Võite imestada, et kaob tahtmine millegi erilise järele, mis varem ajas 
Teid otsima, valima, enneolematut igatsema ja kõige parema pala söömise 
järel tundma, et see polnud ikkagi see. Tunnete rahulolu kõige 
igapäevasema toidu söömisest, millest Teie keha on nüüd võimeline 
cptimaalselt omastama kõiki Teile vajalikke vitamiine, mineraale ja teisi 
eluks vajalikke komponente. Te ei raiska enam toitu. Võite imestada, et ei 
vajagi enam eksootilisi puuvilju, sest käsi küünitab palju parema meelega 
cma kodu aiaviljade järele. 


Selge on see, et oma mõtteid, sõnu ja tegusid on vaja pidevalt jälgida, 
et end muuta. Seda ei pea tegema, aga me ise vajame seda. Alguses on 
raske, hiljem muutub sõna “peab” püüdmine lõbusaks tegevuseks, mis ei 
sega teisi töid. Märkate teda juba ka teiste juures ja saate aru, kui palju 
teevad inimesed vigu. Kui see Teid häirib, siis püüdke mõista, miks Te 
seda vajate. Ei saa aru? Kui ei saa kohe aru, siis nii öelgegi endale: 
“Praegu ei saa aru, miks ma teiste stresside pärast ärritumist vajan. Küllap 
õppimiseks vajan. Eks ma ükskord saan ikkagi sellest aru.” 


464 


On inimesi, kellel puudub söögiisu ja kes sunnivad end seepärast 
sööma. Hirmu kasvamine eluisu kadumiseks tekitab haiglasliku söögi- 
isu kao. Vanemad, kes kardavad, et laps jääb nõrgaks, ajavad selle segi 
laste protestiga üleliigse sööma sundimise vastu. Kui haiglaselt kõhn 
inimene lakkab ennast sööma sundimast ja teeb endale leebelt selgeks, et ta 
ei pea sööma, ta vajab sõöki, siis tal tekib isu nende toiduainete järele, 
mida ta vajab. Kunstlik vägivaldne toitmine asendub loomuliku vajadusega 
toituda. 


Siinkohal ei saa jätta rääkimata närimiskummist. Nätsutamine käib 
koolis ja kirikus. Vast ainult magades ei nätsutata. Kui patsient minu 
vastuvõtule nätsutades tuleb, siis palun tal see tegevus lõpetada, sest kui 
inimese suu liigub, siis ajud ei liigu. Nätsutamine rahustab närve neil, kes 
elus edasi ei saa. Ja vihastab neid, kes oma ajudele mitte kunagi puhkust ei 
luba. 


Nätsu kaariesevastane reklaam on õige. Aga tõde on see, et kui 
inimene ei mõtle, siis ei saa ta mõelda vaenulikult ka tarkusele, mis talle 
seda ei anna, mida tema tahab, ja hambad ongi tervemad. Loomadel on 
terved hambad, sest nemad ei mõtle. Primitiivsetel inimestel on terved 
hambad, sest nemad tahaksid targaks õppida. Nad jumaldavad haritud 
inimesi. Aga haritud inimkond sunnib oma lapsi õppima ja kutsub sellega 
esile laste viha õppimise ja oma tarkuses vägivaldsete targutajate vastu. 
Katkised hambad on selle viha väljendus. Näts aitab protesti täis inimesel 
intelligentseks jääda ja mitte metsinimese kombel oma raevu välja kisada. 


Kes oskab iseendale ja lastele veenvalt selgitada, et ei pea õppima, ei 
pea targaks saama, aga me kõik vajame koolitarkust, mis võimaldab meil 
ilma kõiki raskusi omal nahal kannatamata elus otstarbekamalt edasi minna, 
sellel enam nätsu peale raha ei kulu. Kui Te näeksite, kuidas inimkeha 
bioenergia liikumist mõõtva aparaadi näidud juba üksnes nätsu suhu 
panemisel mürtsti! nulli kukuvad, siis ainuüksi hirmust kaoks Teie nätsuisu 
mõneks ajaks. Aga nätsu keelamine tekitab veel suurema isu. 


Niimoodi sundolukorda vajadustega asendades saab muuta oma suhtu- 
mist ka inimestesse, loomadesse, taimedesse, olukordadesse ja ellu üldse. 
Uskuge, see ainult tundub alguses aja- ja töömahukas. Tegelikult kulutate 
kümme korda vähem aega, jõudu ja raha. 


Paljud küsivad: “Miks ma andestamisega tegeldes haigemaks jäin?” 
Või: “Maolin enneterve, aga andestamisega tegeldes jäin haigeks. Miks?” 
Sellepärast, et ütlesite endale: “Pean andestama, muidu juhtub midagi 
hullemat.” Teie tarkus tuletas Teile kohustuse meelde ja andestamine sai 
veel üheks koormuseks Teie nõudlikele õlgadele. Kohustus, mis röövib 

Teie kallist aega, mida Te oleksite meelsamini muuks tasuvamaks otstar- 
beks kasutanud. 


Inimene ei pea andestama. 
Inimene ise vajab andestanist. 


Teie stressid olid enne andestamise algust nagu märkamatult kasvav 
mägi, mis oma olemasoluga ja kasvuga kedagi ei häirinud. Olite harjunud, 
sest nii peabki olema. Kõik ju elavad nii. Et iga mägi saab kunagi 
vulkaaniks, seda Te ei oleks võtnud kuulda, isegi kui mõni tark oleks 
õelnud. Teie sees on teadmine, et mäe vulkaaniks kasvamine on määratult 
pikk aeg ja Teisse see ei puutu. Tark inimene ei süüvi öeldud sõnade 
mõttesse ilma vajaduseta. Aga kui vajadus ei ole käega katsutavas kau- 
guses, siis ta vajadust ära ei tunne. Arukas seevastu tunnetab kohe 
samaaegselt nii hetkelist kui tulevikulist öeldu tähendust. 


Anna targale arukust ehk elutarkust ja ta ütleb, et see on lollus. 
Aga anna arukale tarkust ja ta ütleb: “Vaat kui tark asi!” Arukas tunneb 
väärtuse alati ära ja paneb selle oma südamesse. Talle ei ole vaja midagi 
tõestada. Aga targale peab kõik puust ette tegema ja punaseks värvima, sest 
ta on skeptik ja teeb ka ise nii. Ta ei usalda muidu isegi iseenda tarkust. 
Aga tarkust ei võigi uskuda. Kes pimesi usub, see tormab vastu tarkuse 
varjus oleva rumaluse müüri. 


Kes tahab väga arukas olla, see solvub väga, kui tema arukust ei 
usuta, sest ta ei mõista, et tahtmine arukas olla on hirm, et seda ei olda. 
Kes tahab arukas olla, see juba ei ole seda. Kes väga tahab olla, sellel on 
arukusest palju puudu. Tõelist arukat usaldamatus ei solva. Ta tunnetab 
niigi, et teda ei usuta ja teab niigi, miks ei usuta. Aga vaatamata sellele ajab 
ta vaikselt, teisi häirimata oma asja edasi. Kes arukaks saab, see usub 
elutõde ja tunneb, kuidas tarkus tuleb kui seeme arukuse viljakandvale 
pinnasele idanema. Ta teab, et ainult nii jääb tarkus hävinemata. 


Inimene ei pea hea olema, ei pea head tegema, ei pea mitte tapma, kui 
ta tappa tahab. Aga ta vajab seda. Väga vajab. Enda jaoks vajab ja teiste 
jaoks vajab. Ei ole olemas inimest, kelle süda vastupidist räägib, aga tarkus 
allutab südame mõistusele ja teeb õnnest õnnetuse. 


Tark peab oma õiguseks nõuda, et kõik räägiksid tõtt, sest ta peab end 
ausaks. Aga ise tõtt välja ei kannata. Ta on õppinud end arusaadavalt 
väljendama ja paneb pahaks, kui keegi kõneleb tagamõttega. Ta ei märka, 
et ise väldib ebameeldivat juttu, sest teist solvates on endal halb. Kust ta 
teab, et teine solvuks? Ta tunneb. Aga ta teab, et tunded on sama hästi kui 
mitte midagi. Ongi tekkinud käärid - miski, mida pole olemas toimib kui 

prunt suu ees ja põhjustab ühel päeval vaadi lõhkimineku. Tarkus ei usu 
tunnetust — ta nõuab materiaalset tõestust. Tarkus ei luba tunnetada, et 
täiuslik tõde on vaikimine. Tarkus ei taha teada, et vaikimine annab 


võimaluse tunnetada olemist. 
Teadmine tekitab automaatselt kohustuse. 


Mida targem on inimene, mida rohkem ta maailmast teada saab, seda 
suuremaks tema häda ja viletsust täis maailm muutub. See teadmine 
kohustab tarka inimest teisi aitama: “Sa oled tark, sa tead, sa oskad, sa 
pead aitama!” Tark inimene väänab endast viimase välja, mõtleb pidevalt 
välja uusi masinaid, materjale, abivahendeid, süsteeme jms., et teha elu 
paremaks. Aga teiste tegemisele lootev ülinõudlik maailm ei ole rahul. 
Seesama tarkus ütleb ühel väsimushetkel: “Sul ei ole aega, jõudu ega raha 
kõigi hädaliste elu heaks tegemiseks.” Hirm teiste hädades süüdi olla 
kohustab inimest niikaua, kuni ta kohusetunde koorma all kokku vajub. Kui 
arukus enne kohale jõuab ja ütleb, et igaühel on oma elu ja omad raskused, 
mida ta vajab, siis tarkus ütleb: mida vähem sa teistest tead, seda kergem 


sul on. 


Seepärast hakkab iga stressides inimene oma hingerahu nimel vältima 
uut informatsiooni ehk teadmist, mis ta kohusetundele koputab. Ta loobub 
raadiost, televiisorist, ajalehtedest ja läheb metsa lõdvesturna. Ta hoidub 
sugulaste-sõprade seltskonnast kõrvale, sest ka nemad räägivad pidevalt 
oma muredest, mida keegi peaks aitama kõrvaldada. Tark inimene tunneb, 
et räägitakse temast. Targast inimesest saab erak, kes põgeneb ainult 
iseenda seltskonda. Ta keeldub seda hirmuks nimetamast. Heal juhul 
nimetab ta seda enesekaitseks. Uudishimulik teadmistejanu asendub tasapisi 
soliidsust toonitava eemaletõmbumisega ebameeldivast ja südametunnis- 
tusele koputavast. Aga niikaua, kuni ta ikka tarkust kõige tähtsamaks peab, 
ei tea ta, et kohusetunne ja vastutustunne on ühe terviku kaks otsa. 
Loobumine kohustustest sunnib koputama vastutustundele. 


Igaüks püüab oma kohustuste koormaga nii hakkama saada, nagu 
oskab. Kes võtab koorma turjale, kes südamele, kes mõistusesse. Kes ei 
vabane kohustustest, see nüristub nii vaimselt kui ka füüsiliselt. Tuim 
ükskõiksus võib olla hea enesekaitsevahend, aga kui vaadata sellise inimese 
last, kes ei suuda eluga toime tulla, siis tekib abituse tunne. Tunnetele 
suletud noor inimene, kes on oma vangitsetud emotsioonidega vanemate 
laps, ei suuda oma vajadusi formuleerida ja kui keegi seda teeb, siis ta saab 
alles kolme päeva pärast mõtlemisvõimeliseks. Ratsionaalne mõtlemine 
võib tal olla kiire, aga intuitiivne pool on suletud. 


Need inimesed ei suuda armastada. Nad teavad, et normaalne inimene 

peab armastama, aga vastassugupool neid ei eruta. Armastust seksiga segi 
ajades otsivad nad samast ja leiavad omasoolise. Kõik oleks nagu korras, 
sest nad arvavad, et on rahul. Segab ainult teadmine, et inimene peaks ikka 
vastassugupoolega seksima. Nad ei tunne, et põgenevad vastassugupoole 
eest, sest ei suuda olla rohkem kohustatud. Nad leiavad endale partneriks 
selle, kes on põgenenud vastassugupoole rolli. Rollijaotus sõltub sellest, 
missugused on olnud vanemate suhted ja kumma vanema poole laps hoidma 
hakkas. Hirm võib panna inimese põgenema, aga ka alandlikul kombel 
kaitset otsima. 

Resoluutne ja nõudlik ema võib näiteks poja väga alandlikuks ja 
naiselikuks teha ja endast, seega ka naissoost, eemale peletada, aga kui tark 
ja enesessetõmbunud isa poja oma tiiva alla võtab, siis võib pojast saada 
homoseksuaalse suhte naispool. Aga kui isa on emaga sõjajalal, siis saab 
pojast homoseksuaalse suhte meespool. Tütarlaste lesbiline armastus on 
risti vastupidi kujunev. Kõigil neil inimestel on suurepärased teadmised, ka 
oma probleemi varjamise vajaduse teadmine, aga vajaduse tunnetus puu- 


dub. 
Tarkus annab teadmise. Teadmisest saab alguse kohustus. 
Arukus on tunnetus. Tunnetusest saab alguse vastutus. 


Igas inimeses on olemas nii tarkus kui ka arukus. Jälgige oma kõnet 
või kirjutage oma mõtted üles ja vaadake: seal, kus on sõna “pean”, räägib 
Teie kohusetunne. Aga seal, kus on sõna “vajan”, räägib vastutustunne. 
Kuna olete hirmudega inimene, siis on sõna “pidama” kindlasti ülekaalus. 


Kui Te tavaliselt kõnelete, siis iga kord, kui Te ütlete sõna “peab”, 
lülitub sisse Teie mõistus ja hakkab targa ratsionaalsusega antud olukorda 
paremaks korraldama. Aga kui Te ütlete sõna “vaja”, siis lülituvad sisse 
Teie tunded ja võtavad kohustuste koorma südamelt veidikene väiksemaks. 
Süda saab paremini tööd teha, see tähendab verd liikuma panna, aga veri on 
armastus, ja Teie olemine paraneb. 

Neid sõnu ei saa vigade parandamise eesmärgil lauses teineteisega 
asendada. Proovige, ja Te näete, et ei kõlaliselt, keeleliselt ega mõtteliselt 
ei tule sellest midagi välja. Kui vajate oma mõttelaadi muutmist, siis 
muudate ja sõnad hakkavad vastavalt uues järjestuses suust välja voolama. 
Nii nagu sammude suuna määrab hing, nii ta järjestab ka sõnad. Sõnagi on 
ju keha, mis väljendab hinge, keha elamise mõtet. 


Rääkisin seda juttu ühele patsiendile ja ta ütles: “Ma ei saa praegu 
endale mõeldagi, mulle tuli kohe üks teine asi meelde. Nüüd ma saan aru, 
miks mu töökaaslasel on elu nii vaikselt ja ülesmäge voolavalt läinud. Ma 

mõtlesin alati, kuidas võib lapsi nii kasvatada, et kunagi midagi ei käsi. 
Mind ja teisi töökaaslasi aeg-ajalt lausa häiris tema: “Mul on vaja...” Või: 
“Mu perel on vaja...” Vaja tulla ja vaja minna, vaja tuua ja vaja viia, 
pidevalt ainult vaja. Ja kui meie ütlesime: “Ei taba,” siis tema ütles: “Ei 
ole vaja.” Muidu samasugused probleemid, aga kõnepruuk teine. Mitte 
kunagi ei rääkinud ta, et “peab”, nagu teised inimesed. Me mõtlesime 
murega, et mis lapsed sealt perest küll kasvavad. Neil ei ole ju mingit 
korda. Üldtuntud tõde on ju, et ilma sundimarta head last ei kasvata. Aga 
temal on hea mees ja kõik lapsed edukad. Tuleb välja, et targa inimese tõde 
on ainult õigus. Ta ei kasvatanudki lapsi, ta andis neile võimaluse kasvada. 
Mul jääb üle ainult ohata: “Oleks mina ka nii osanud! Siis oleks pere 


korras ja ise ka terve.”” 


Kohusetundega andestamine on nagu mäe pressimine nõelasilmast 
läbi. Mida kiiremini pressite ehk mida suurem on Teie ülinõudlikkus, seda 
rohkem peab nõelasilmast läbi mahtuma. Küll sel nõelal ja tema silmal võib 
valus olla! Nagu Teilgi ja Teie silmal, mis kuningaks peab olema ja 
tegevust hindama. Valu on haigus — niisugune on tavaline arusaam. Valu 
teke näiliselt tervel inimesel šokeerib teda ja tekitabki arusaama, et 
andestamine tegi haigeks. Ja tal on õigus. Tõde ta ei vaja ja seepärast seda 
ei otsi. 

Inimene on füüsiliselt terve niikaua, kuni ta oma stresse täielikult 
vaos hoida suudab. Aga kui ta enam ei suuda, siis ta enam ei taha ja 
hakkab stresse emotsioonidena välja elama. Mida suurem on kogunenud 
stressside mägi, seda suurem on laviin, mille vallapäästmiseks on vajalik 
ainult üks väike kivi omaniku kapsaaeda. Lühidalt: mida suurem on 
Stresside mägi, seda suurem haigus tekib. Mida rohkem ja kiiremini ta 
stresse välja elab, seda rohkem haigus väljendub ja seda kiiremini kulgeb. 


Nii võivad väikesed kaebused ehk väikesed psüühilised häired varjata 
enda taga väikest haigust nagu väikest mäge. Aga nad võivad varjata enda 
taga ka väga suurt haigust. Inimene, kes tahab tugev olla, häbeneb oma 
nõrkusi ja määrab end kannatustele. Suurte kaebuste ehk suurte psüühiliste 
häirete taga ei tarvitse ollagi füüsilist haigust või ta on väike. Hüsteeriku 
hingepiin paiskub vulkaani kraatrist taeva poole kui põletav laava, millel ei 
ole oskust taevasse tõustes soojuseks hajuda, sest pole usku heasse. 
Hüsteeriku hingepiin on hullem igasugusest füüsilisest haigusest. Samasu- 
guseks hüsteerikuks saab ka füüsilise häda käes kannataja, kui ta on 
taluvuse piirist üle astunud, mis tõestab, et kõik haigused on psühho- 
somaatilised, kõik haigused on stresside materialisatsioon. 


Kui Teie mõistuse tahtmine andestada saab südamesooviks andestada, 

siis on tekkinud vajadus ja stressimägi hajub tasapisi aurustudes kos- 
mosesse. Ta ei pea enam laskma end kohustuste kadalipust kui nõelasilmast 
läbi pressida ja tahtmatult haiget tegema. Ega stressid ei tee Teile haiget. 
Teie teete nende endas hoidmisega iseendale haiget. Sibul ei nuta, kui teda 
kooritakse — koorija nutab. 


Teadmine, et ma olen tänu omandatud tarkusele tark, on oma tarkuse 
kui omandi teadvustamine. Nii teab saamahimuline inimene, kui suurt 
rikkust ta omab. Mida suuremaks kasvab tarkus, seda suuremaks kasvab 
rikkus, kuni mõõt saab täis ja ta hävineb koos omanikuga. 


Tarkus on varandus. Mida rohkem inimene oma tarkust teadvustab, 
seda rikkamaks on tal võimalik saada. Ta hukkub oma rikkuse kasvamise 
läbi, kui arukus kätt ette ei pane. Teispoolsusesse ei saa ei tarkust ega 
varandust kaasa võtta. Sinna läheb kaasa ainult väärtus — see on elutarkus 


ehk anakus. 


Tarkus ei ole arukus. 
Aga arukus on tarkus. Tarkus on arukuse üks pisike osa. 


Inimene, kes tarkust esmatähtsaks peab, võib väga targaks saada, aga 
elulistes kriisides ei ole tal oma tarkusega midagi peale hakata. Elutõde on 
arukus, mis igas olukorras elama jääb ja ka rumala targa hädast välja aitab. 


Aruka teeb koolitarkus arukamaks. Targa teeb koolitarkus targemaks. 


Tarkust pole iseseisvalt võimalik tunnetada. Teda saab ainult 
teadvustada. 


Tarkusega elu korraldamine tähendab kasu kaalumist ja kasu lõikamist 
- tarkus ja saamahimu käivad käsikäes. Kui last õpetatakse ühekülgse 
ratsionaalse meheliku loogikaga, et õppima peab sellepärast, et siis saab 
rikkaks ja et elult tuleb võtta kõik, mis võtta annab, siis laps õpib ja võtab, 
kui ta pole veel piisavalt palju sellise ellusuhtumise pärast oma vanemate 
käes kannatanud. Ta saab rikkaks ja supleb rõõmsalt naudingutes, kuni 
tema hing annab tunda, et ta on õnnetu. Mehelik loogika ja ratsionaalsus on 
jõudnud staadiumi, kus tunneb, et ei tea enam, mida tahta, et õnnelikuks 
saada — arengusuuna tunnetus on ratsionalismi tupikusse jõudnud. 


Tarkus uhkeldab tahtejõuga, sest ei tea, ettahtejõud on negatiivsus. 
Juuksed tõusevad õudusest püsti kui mõtlete, et tahtejõud on vaja vabaks 
lasta. Kuidas saab ilma tahtejõuta edasi elada!? Te ei salli tahtejõuetuid, 
pasiivseid, tuimi, ükskõikseid ja laisku inimesi. Te ei tea, et nemad 
kasvatasid kunagi oma tahtejõu ülepiiriliseks ja see murdus. “Tahan” 
asendus “ei tahaga”. Jäi ainult nüri olelemine. 

Te olete praegu oma tahtejõu omanik. Aga tema on Teie vang. Teie 
kasvav pinge seljas annab märku kriisi lähenemisest. Mitte keegi ei tea kui 
lähedal on kannatuste nähtamatu piir. Seda võib ainult tunda. Aga kui 
tahtejõud on kasvanud väga suureks, siis ta lämmatab ka tunded. Tekib 
teadmine, et inimene saab kõike mida ta tahab. 


Vabastatud tahtejõud ei kao kuhugi. Kuna ta saab eksisteerida täius- 
likuna oma olemises, siis ta teadvustab ise oma kohta Kõiksuses. Ta saab 
järgneda tunnetusele ja toimida armastusenergiana kõige optimaalsemalt. 
Kui hakkate oma tahtejõudu vabastama, siis avastate üsna pea, et Teie 
leksikonist on kadunud “ei taha”. Selg on kerge, lülisammas on painduv, 
tunded on erksad ja eksimatud. Ime on sündinud, sest olete tahtejõule 
vabaduse andnud. Tahtmine on asendunud vajadusega. 


Veel leidub üksikuid vanemaid ja vanavanemaid, kes õpetavad lapsi 
ürgnaiselikult ebaratsionaalselt loodust, loomi, pilvi, muinasjutte ja hinge- 
armastust tunnetama ja iseenda südamesse peitma, et materiaalse elu 
hammasrataste vahele jäädes oleks, kust hinge jõudu ammutada. Aga targad 
inimesed ei võta neid tõsiselt. Sundkorras muusikaõpingud on ammutuntud 
tõsiasi. Nii mõnigi laps tahaks iseenda jaoks joonistada, voolida, laulda, 
tantsida ja pilli mängida, sest vajab seda. Aga kui talle tema annet märgates 
vaimustunult räägitakse, kuidas ta end tööd kartmata treenima hakates 
väljapaistvaks saab, siis see on juba teistest paremaks saama sundimine, ja 
lapses tekib tõrge. 

Maailm tunneb imelapsi, kes on vanemate poolt vitsaga hommikust 
õhtuni laulma, tantsima või mängima sunnitud, ainult nende elupäevad on 
seepärast liiga lühikeseks jäänud. Nad ei oleks jätnud oma südame kutsele 
järgnemata ja oleksid palju rohkem võinud, kui neid poleks sunnitud. Vaba 
looming on jumalik. 

Kes tahab õnnelikuks saada, sellel on vaja tarkuse väärtust 
tunnetada. Seda pole võimalik rahasse ümber arvestada. See tuleb siis, kui 
saamahimuline tahtmine rikkalt elada asendub vajadusega otstarbekalt 
elada. Kes peab otstarbekalt elama, sest on vaene ja tal pole võimalik raha 
raisata, selle otstarbekus on sundolukord, mitte otstarbekus. Vaesus on 
oskamatus rikkaks saada. Kes rikkaid oma vaesuses süüdlaseks peab, see ei 
saa kunagi rikkaks. 

Rikkus välistab otstarbekuse. Ta teeb seda väga kiiresti. Tarvitseb 
vaesel inimesel võita loteriil üle mõistuse suur summa, kui ta tunneb end 
rikkana ja muutub laristajaks ning järgmisel hetkel on rahast ainult mälestus 
- see inimene ei olnud rikkaks saamiseks küps. Rikas ütleb: “Milleks kokku. 
hoida, mul on ju raha küllalt.” Raha toodab tänapäeva maailmas raha ja see 

raha ei saa otsa enne, kui on rikast hästi palju kannatama pannud. Võib-olla 
peab kannatama panema veel tema lapsi ja lapselapsigi, kuni nad kõik 
õpivad otstarbekaiks. 

Kes otstarbekust hindab, see saab rikkuse, mis on väärtus. 


Rikkus on väärtuse üks väike 052. 


Rikkus on nähtav, väärtus on nähtamatu. 
Seega nähtav on nähtamatuse üks väike osa. 


Küsige endalt: “Mida ma pean?” Püüdke mõista, kas on veel olemas 
midagi, mis žundub nii vastumeelne, et ei saa öelda: “Ma vajan seda.” 
Seletamatu “tundub” on Teie naiselik ebaratsionaalsus, mis ei ütle resoluut- 
selt, et pole võimalik. Ta annab ebaluse, mis oma pehmusega ei lõika 
lootusekiirekest pooleks. Tänu tõelisele naiselikule ebaloogilisusele, ebarat- 
sionaalsusel2, kompromisside otsimisele, teiste võimaluste katsetamisele 
ehk paindlikkusele, maailm püsib ja areneb edasi. Naiste arvamuse ehk 
arukuse väljenduse kõrvaletõrjumine või väljanaermine paneb väljanaerjad 
iseenda nurgelisuse vastu haiget saama. Aga mehelikuks ehk nurgeliseks 
muutunud naine on hävitaja. 

Kui kusagil muutub üks naine nurgeliseks ja mehelikuks, siis kusagil 
mujal peab üks teine naine muutuma teda tasakaalustavaks ürgnaiseks. 
Mida rohkem on naisi, kes ütlevad endale, et nad peavad saama ärinaiseks, 
seda rohkem on naisi, kes peavad saama kodukanaks. Sundolukord teeb 
neist teineteisega vaenutseva leeri, sest üks tunneb, et ta on parem kui 
teine, teine tunneb, et ta on halvem kui esimene. Aga mõlemad mõtlevad 
ühtmoodi vihaselt: “Miks mina pean...?” 

Kodukana rollis elaval naisel on kergem õnnelikuks saada. Kui naine 
vabaneb teadmisest, et ta peab olude sunnil oma seisundiga leppima, siis ta 
runneb, et ta vajab oma meest, lapsi, kodu ja saab omandatud teadmisi väga 
otstarbekalt kodu hüvanguks ja laste õpetamiseks rakendada. Neil on 
tegemist rohkem kui küllaga ja nad ei tunne, et nende omandatud haridus 
on tühja jooksnud. Vajadus õppida võimaldab neil õppida. Sellised naised 
määravad maailma arengu. Nende käes on tulevik. Nende mehed ei ütle, et 
naised on lollid. 

Tulevik elab naise südames ja mehe ajus. Tunne, et nad vajavad 
teineteist, on loov. 

Ärinaised viivad elu näiliselt edasi, tegelikult pidurdavad minekut, 


sest nad on kohustatud oma rolli täitma, et eneseteostuse abil tunda oma 
sõltumatust. Füüsilise sõltumatusega varjatakse hingelise sõltuvuse 

nägemist. Moodsale ärimehele meeldivad nn. kaasaegsed naised ja selle 
soosinguga õhutatakse naiste mehestumist. Eksitus maksab aastate pärast 
mõlemale poolele karmilt kätte. Ette hoiatav tunne, et see on nii, on igaühel 


olemas, aga raha peibutab. 


Äri muutub järjest enam vihatud sõimusõnaks, sest inimesest, kes 
äriga samastub, kaob inimlikkus. Mõne ärimehe iseloomustamiseks ei leita 
sageli mingit muud sõna kui “ärimees”. See tähendab, et inimene on ise 
muutunud hingetuks iga hinna eest raha tegevaks äriks ja näeb ka teistes 
inimestes ainult äriobjekti. Nemad loovad üldist suhtumist ärisse, ja 
kahjuks on see halvustav suhtumine. 


Tasakaalukad ärimehed jäävad selliste varju, sest nad ei torka silma 
mitte raha sisse toova äriga vaid inimlike väärtustega. Ainult tasakaalukas 
võibki ärihai lõugade vahele mitte sattuda. Või korraks sattuda, kui eksis, 
aga mitte seal füüsiliselt kannatada. Kes kardab äri, selle neelab ärihai alla, 
et ta mõne aja pärast uuesti välja sülitada — kõhutäis osutus kõlbmatuks. 
Väljasülitatu, kes endale oma äriks kõlbmatust tunnistab, on saanud 
kasuliku õppetunni, mida enda hüveks kasutada. Aga kui see tark inimene 
oma ärirumalust tunnistada ei taha, siis ta tormab kätte maksma ja ükskord 
saab jumaldatud ärist tema hukatus. Ta ei mõistnud, et ta ei armastanud 
oma äri, ta tahtis selle abil vaid rikkaks saada. Äritegemist õigustatakse 
sellega, et teenitud raha eest saab kaunite kunstidega tegelda. Kahjuks on 
see valest otsast alustamine ja seepärast jääb kunstki kesiseks. Kuuma 
armastuse asemel tuleb sellisest kunstist vaid leiget arvestuslikkust. Sellist 
kunsti ei armastata, sellega tehakse äri. 


Keegi ei pea armastama, aga kõik vajavad armastamist. 


Ärimehed ja ärinaised teadvustavad, et nad peavad oma keha eest 
hoolt kandma, sest sellest kehast sõltub kõik. Keha peab olema vastupidav, 
muidu ei pea vastu. Aga elu näitab, et vaatamata kõigele ei pea ta ikkagi 
vastu ja kulub eriliselt ruttu läbi. See, kes peab armastama, selle 
armastamise võime kaob. Olenevalt sellest, mida inimene armastuseks 
peab, see võime kaob. Kes peab armastuseks seksi, selle suguorganid 
saavad nii kannatada, et seksimine osutub võimatuks. Kes peab armas- 
tusavalduseks tööd, selle töövõime kaob. Kes peab armastuseks raha, see 
jääb rahast ilma. 

Mida rohkem ta end sunnib, et endale ja teistele oma paremaks 
olemist tõestada, seda kiiremini kaob. Ja kuna ta on materialist ehk 
füüsilise keha ori, siis kõige kiiremini kaob füüsilise armastamise võime. 
Võib julgelt öelda: intelligentsete inimeste hulgas pole ühtegi täielikult 
tervete suguelunditega inimest. Põletikuga alustavad, kasvajaga kulgevad, 

vähiga lõpetavad. Ehk hirmuga alandatud olla alustavad, kurbusega, et oma 
soorollis ei saa olla, kulgevad, ja julmusega lõpetavad. Vähk on nagu 
rooste, mis masinaks saanud inimest söõb. Sest see inimene elab tead- 
misega, et mina Zahan sind ja ma saan, mida tahan, sest sina vajad mind. 
Kui saamahimu ja armastus kokku saavad, siis hävineb füüsiline keha, et 
vaim vabaks saaks. 


Aga elu aina ootab, pakkudes oma normaalseks saamise võimalust. 
Alati ja kõigil on võimalik sellisest hävingukarussellist väljuda ilma, et tööd 
jääksid tegemata ja elu elamata. Vaja oleks ainult oma suhtumist endasse ja 
oma tegemistesse muuta. Kes peab armastuseks armastust, see on igakülg- 


selt võimekas kogu oma pika elu vältel. 


Hea, kui keegi seda õpetab. 
Hea, kui keegi seda õpetust vajab. 


Kui püüate oma vajadust mõista, aga see kuidagi ei õnnestu, siis võtke 
oma kohusetunne enda ette ja hakake temaga rääkima. Neid hetki, kus 
midagi kohusetundest tegite, kangastub Teie silme ette kiiresti terve rodu. 
Lasete neid ükshaaval vabaks, aga sellega väheneb ka üldine kohusetunde 
kogus. Hetke vajadusel, mida enne ei mõistnud ja seepärast ei suutnud 
tunnetada, on nüüd kergem end ilmutada. Tunnetamine aitas teadvustada, 
teadvustamine aitas tunnetada. Sellega olete teinud kõige suurema heateo — 


olete oma viga tunnistanud. 

Teadvustamine + tunnetamine = tunnistamine. 

Selline on elu lihtne aritmeetika. Aritmeetilised tehted on analoogid 
eluliste tehingutega ja kes endale sobilikud numbrid valib, see saab oma 
eluga normaalselt hakkama. Aga kes elutõdede ehk tunnete liitmiseks- 
lahutamiseks masinat kasutama hakkab, sellel on vaja midagi kapitaalselt 
muuta. 

Iga teooria kinnistub praktikas. Eriti kiiresti õpetab häda. 


Võtame ühe praktilise näite. 

Igal inimesel tekib aeg-ajalt perioode, mis võrduvad laviiniga. Tööd, 
ebameeldivused, plaanide luhtumised, rahapuudus, ajapuudus, abivajajate 
uputus jne. kuhjuvad. Ööpäevast ei jätku ja paljudest asjadest ei jätku. 
Rahulikuks jääda on võimatu. Seesmine üheksas laine kohiseb kõrvus ja 
kohe-kohe kärgatab äike. Kõik hoiduvad kõrvale, et jalgu ei jääks, sest 


aimavad hädaohtu. 


Teadvustage endale, et sellised minikatastroofid on kuldaväärt õp- 
petunnid, mille energeetika on analoogne looduskatastroofiga, mida me 

pahaaimamatult oma saamahimuga üha lähemale tõmbame ja mille väga 
paljud maad ja rahvad on juba enda peale tõmmanud. Mõni veel korduvalt, 
sest ei ole esimese õnnetuse põhjust mõistnud. Tark inimkond keeldub 
tunnistamast, et kõik, mis inimesega juhtub, selle on ta endale ise ligi 
tõmmanud. Kuna ühes elukeskkonnas elavad inimesed mõtlevad väikeste 
erinevustega põhimõtteliselt ühtmoodi ja kujundavad seepärast endale 
üksmeelselt vaenlase, siis nad provotseerivad endale looduskatastroofi, 
milles nad kannatavad põhimõtteliselt ühtmoodi. Sarnased tõmbasid sar- 
nast, kuni kogusumma tõmbab ligi sarnase katastroofi. Nii palju, kui nende 
mõtted üksteisest erinesid, erinevad ka kannatused. 


Niisiis Teil on minikatastroof, millest on vaja kannatusteta väljuda. 
See on parim aeg aru saada, et ma ei pea seda tegema, milleks on sundus, 
aga ma vajan seda. Nagu tekivad raevunud küsimused: “Miks ma pean!? 
Miks mina pean ja miks teised ei tee!? Miks jälle!? Miks minuga!?” jne., 
nii parandage end kohe: “Nii on vaja. Järelikult ma vajan seda katsumust. 
Mis siis, et ei saa täpselt aru, mispärast, aga hea, et saan aru, et vajan. 
Pikalt mõelda pole praegu võimalik, sellega tegelen siis, kui olukord on 
lahenenud. Ma tean, et kõik need tegemised ei kuhjunud minu teele 
juhuslikult. Nemad teavad, miks ma neid vajan, mina veel ei tea, aga ma 


tunnen, et nii on vaja.” 


Mida rohkem rahunete, seda rohkem märkate, et tegemised jär jestu- 
vad justkui iseenesest. Kusjuures see on optimaalseim järjestus. Käed ja 
jalad lihtsalt liiguvad nii, et midagi ei pudene peost, ei kolise ja ei ärrita. 
Telefon heliseb sobival ajal, vajalik töövahend saabub õigel ajal, keegi ei 
rabele mõttetult. Ajataju kaob ja kõik laabub nagu konveieril. Kohe, kui 
hakkab tekkima moment, et on vaja kahte asja ühel ajal hakata tegema, 
tuleb keegi, kes küsib: “Kas on abi vaja?” Te ütlete häbenemata, et on jah, 
kuigi olete alati harjunud viisakalt tõrjuma: “Oh mis sa nüüd!” Isegi see 
väga ratsionaalne inimene, kes alati küsib: “Mis mina pean tegema?” pärib 
abivalmilt: “Mismoodi ma saan aidata?” 


Te muudkui toimetate ja küllap tunnete, et teete seda hea meelega. 
Jalad ei vajugi tammumisest kõveraks, tallad ei tulita, käed ei valuta, pea 
on lahe, kõht ei lähegi tühjaks, jõud ei saagi otsa. Kus ta saabki kaduda, kui 
iga kord, kui Te ütlete: “Vajan, ” saab ta elujõudu juurde. Kui hing on 
rahul, siis keha on kindlasti rahul. 


Kes ennast suures hädas aidata on osanud, sellele ei ole samasugune 
situatsioon enam järgmisel korral häda. Kui pisikesse hätta sattunud 
inimesed oskaksid mõista, et nad vajavad seda häda, siis ei oleks 
eluraskuste järkjärguline suurenemine enam häda, vaid normaalne areng 

lihtsamast keerulisema suunas. Negatiivsuse eitamine, välise materiaalse 
hea absolutiseerimine summeerub laviiniks. Kelles ei ole kurjust, sellele ei 
pea loodus karni õppetundi andma. Aga kurjus tekib siis, kui halba 
peidetakse välise hea taha ja tahetakse kangesti tõestada, et teda pole 
olemas. Ka kurjus vajab vabadust. 


Sai Baba õpetab: “Oled õnnelik kui unustad, et teised on sulle halba 
teinud, ja unustad, etise oled teistele head teinud.” Nii lihtsalt võib suure 
tõe välja öelda puhta hingega inimene, kes teab, et ta sõnad on õpilastele 
arusaadavad, sest ta õpetab enda meeleparanduse eest hoolt kandvaid, 
lihtsust ja siirust mittehäbenevaid inimesi. 


Ennast kultuurseks sõnav inimene tahab tarkusega hiilata. Ta lihvib 
oma tarkust nagu briljanti, mis saab niiviisi järjest suuremaks varanduseks, 
aga selle briljandi tõelisest väärtusest ei saa ta aru. Aru saab see, kes 
südamega mõtleb, sest nii tuleb aru pähe. 


Mina püüan kõigest hingest ratsionaalsetele mõistuseinimestele 
rääkida nii, et see läbi mõistuse südamesse jõuaks, äratundmiseks muutuks 
ja uuesti mõistusesse tõustes oleks võimeline elu uut kvaliteeti looma. Ma 
võin maksimaalse teha, aga kui palju Teie neist teadmistest oma mõistusega 
ehitatud barrikaadide tagant südamesse lubate, see on Teie teha. 


Kes oma teadmiste üle uhke on, see ei tarvitse tunnetamise vajadust 
taibatagi, ja siis pole oma vigade tunnistamine võimalikki. Nii kasvab 
välise hea varjus olev halb pahaaimamatult kriitiliselt suureks, materia- 
liseerudes haiguseks - aga seda nimetatakse jätkuvalt headuseks ja hea 
inimese kannatusteks. Sissejuurdunud arusaam on, et hea inimene peab 
kannatama teiste halva käes. Head inimesed ei mõista, et ei ole tähtis, kes 
on haiguse põhjustaja, tähtis on: mis on haiguse põhjus. 


Haiguse põhjus - halb mõte — asub igas inimeses endas. Ta on kui 
magnet, mis mida rohkem hinges pöörleb, seda enam sunnib kedagi tulema 
ja mõtlejale halba tegema. Nähtamatu halb mõte loob nähtava vaenlase, 
kel:e suhtes vaagitakse: kas anda andeks või mitte? Loogiline mõistus ütleb 
sageli, et seda ei saa ega tohigi andestada, sest siis tekib karistamatuse 
tunne, mis lubab halval suuremaks kasvada. Nii kannab õiguse eest võitle ja 
kogu elu oma hinges vihavaenlast ja ei saa aru, miks ta ise haigeks jäi. 


Loogiliselt võttes peaks vihavaenlane haige olema, sest tema tegi ju 
halba. Selline og teaduslik ehk materialistlik loogika. Nähtamatust ei saa 
teaduslikult tõestada, tema tõestab ennast ise ja ikka nii, et teaduslikult võib 
väita: “Ei, nii pole võimalik.” Teadus püüab lünki täita eranditele 
apelleerides. Läheb palju aega, enne kui uus teadussaavutus tõestab, et 

erand oli tegelikult seaduspärasus. Kes oma südant uskus, see toimis õigesti 
ka siis kui ta teadussaavutustest midagi ei teadnud. 


Klammerdumine enda headusesse välistab võimaluse südamega 
mõtlema hakata. See omakorda välistab enda vigade nägemise ja tahtmise 
mõista, et teises näeme vaid iseennast. 


Vajadus andestada ehk vajadus vabaneda halvast elab igas inimeses. 
See vajadus on sama vana kui inimkond. “Ma annan sulle andeks, et sa 
mulle halba tegid,” on tavaarusaam andestamisest. Selline andestamine 
kergendab lapse ja primitiivse inimese südant, sest alateadlikult andestavad 


nad kogu südamest. 


Aga inimkond areneb. Intelligentne inimene väidab: “Ma tean küll, et 
peab andestama, ma andestan kah, aga mis see aitab? Ega ma teda sellega 
paremaks ei tee.” Teaduslikult pole veel tõestatud ja seepärast ta ei tea, et 
andestamisega teeks ta endale head. Tarkus segab tal siiralt südamlik olla ja 
arukaks muutuda. Tarkus hävitab targa, kui see tark ei hakka mõistma, et 
ta mõistab elu ikka veel primitiivse koopainimese kombel. 


Arengutasandi tõustes tungib tarkuse kaane all elav alateadvus parata- 
matult järjest sagedamini esile, andes omanikule märku, et arenguseadused 
on jumalikud ja nendega on vaja kaasa minna. Areng õpetab põhjust ja 
taga järge iseenda seest otsima. 


Elu kvaliteedi tõus tingib vajaduse ka andestamisse täiuslikumalt 
suhtuma hakata. See tähendab, et pahategijale on vaja mitte andeks anda, et 
ta halba tegi, vaid temalt on vaja andeks paluda, et oma halbade mõtetega 
ta endale paha tegema provotseerisite. Enamik kuritegudest sünnib just 
niimoodi. Kurjategijale on vaja andeks anda, et tal puudub enesekontroll, 
mistõttu ta reageeris provokatsioonile loomalike instinktidega. Ta oleks 
võinud targem olla ja seda mitte teha. Andke ka endale andeks, et olete ise 
põhimõtteliselt samasugune. 


Pahategijat on vaja kõigest hingest tänada, et ta Teie silmad avas ja 
võimaldas Teie kasvavat karmavõlga vabastama hakata. Ilma temata olek- 
site pimedana edasi elanud. Kõige lõpuks on vaja oma kõige suuremalt, 
kannatlikult ootavalt sõbralt — kehalt — andeks paluda, et oma rumalusega 


talle kannatusi olete valmistanud. 


Stresse vabastades jõuate tasapisi äratundmisele, mis on hea ja mis on 
paha ja et nad eraldi ei eksisteeri. Hakkate aru saama vahest hea teo ja 
heateo vahel. Tõeline heategu ununeb läiresti. Aga hea, mis tehti tagamõt- 
tega, et küllap kunagi hiljem, kui mina hädas olen, aidatakse ka mind, jääb 
meelde ning hakkab aja möödudes üha enam vastutasu nõudma. Häda veel 

polegi, aga hea inimene kurdab, et tema on teistele alati head teinud, aga 
temale ei tee keegi head. Nii muutub hea andja halvaks liigkasuvõtjaks, kes 
tuletab teistele pidevalt meelde, et teised on talle võlgu. Veel hullem on 
siis, kui ta heaks olemise nimel oma kibestumisi välja ei ütle. 


Südamest tulev andestamine teeb õnnetust minevikust õnneliku tule- 
viku. 


Õpetamisest ja õppimisest 


Kõik inimesed tahavad head olla ja head teha. Kõik tegemised on 
elukogemuste omandamine ehk õppimine. Kes end rumalaks peab või usub 
teisi, kes teda rumalaks peavad, püüab hea olla õppimisega. Kes on 
õppinud ja end piisavalt targaks arvab, see hakkab head tegema õpe- 
tamisega. Nii õpetab vanem last, ja see on loomulik. Me ei küsi, kas tal on 
vastavaid lubasid. Kui me oma lapse täiskasvanu õpetada usaldame, siis 
tahame olla kindlad, et õpetajal on ka õpetaja paberid. Aga kui üks 
täiskasvanu tahab teisi õpetada, siis peavad tal olema juba erilised paberid. 
Meie, hirmunud inimesed, usume paberit, aga ei usu inimest. Paber on 
asi, millest kinni võtta, kui tahame teist vastutusele võtta. Alguses kohus- 
tame, Siis võtame vastutusele. Hirmunud inimene oskab alati valest otsast 


alata. 


Targa kõige suurem õpetaja on rumal, kellel ei ole mingeid 
pabereid, mis ütleksid, et tal on õigus õpetada. Tark, kes sellest aru saab, 
saab arukamaks, sest ta võis küll otsida õigust, aga leidis elutõe ja tundis 
selle ära. Nii et me kõik oleme õpilased ja õpetajad suures elukoolis, mille 
üks osa on kõikvõimalikud koolid. Kui oleksime järjest julgemad, siis 
poleks selliseid koole tarvis. Hirmupimeduse asendumine vaimuvalgusega 
avaks meile Kõiksuse tarkused vastavalt meie oskusele neid kasutada. 
Kahjuks suurenevad meie hirmud, seepärast oleme sunnitud raskemal 


kombel õppima. 

Õppimisega hea olla püüdja õpib vanematele ja õpetajatele. Ta võib 
terve elu jooksul mitte taibata, et tuli endale õppima ja oma arenguvajadusi 
rahuldama. Isegi kui ta oma rumalaks jäämist siiralt kahetseb. 

Iga laps, kes siia ilma sünnib, on kõigepealt õpetaja. Ta tuleb 
hirmudest tasakaalutuid vanemaid inimesi tasakaalukateks õpetama. 

Vanemad on targemad kui laps. 

Laps on arukam kui vanemad. 

Vanemad peavad lapse targaks õpetama. 
Laps vajab vanemate arukaks õpetamist. 


Laps võtab vanematelt õppust. 
Vanemad ei võta lapselt õppust, sest peavad arukust rumaluseks. 


Seepärast muutub laps kohe õpilaseks. Alguses tarkadele vanematele, 
siis tarkadele õpetajatele. Lapse õpetajatest sõltub, missuguseks õpeta jaks 
ta ise kunagi saab. See tähendab, et õppetükist olulisem on õpetamise 
kvaliteet. Kõik on olnud õpilased ja saavad õpetajateks. Seepärast on 
tähtis, et õpetaja oleks tasakaalukas. Tasakaalukas õpetaja oskaks õpilasi 
tasakaalukateks õpetada. 


Täiuslik tasakaalukus on ideaal. Iga meie elupäeva ideaal oleks sellele 
tasakaaluteljele võimalikult lähedale jõuda ja selle telje läheduses võnkudes 
edasi minna. See, kes teadlikult mõttes, sõnas või teos püüab head teha, on 
päeva õnnelikult mööda saatnud ja magab öösel rahulikult füüsilise keha 
väsimust välja. Kahjuks tonname meie oma hirmudes tasakaaluteljest üle 
teise äärmusse ja ei saa aru, miks saame kord halva käes, kord hea käes 
kannatada. 


Inimkond ei ole osanud loodusseadusi kui õpetajat mõista. See 
tähendab — ei ole osanud õpetaja suunavat kätt sihiks võtta ja toeks 
kasutada. Oleme osanud ülendava abi alandavaks käsuks teha. Oleme 
osanud iseenese tarkusest nagu pimedas metsas ühest äärest teise rabelda ja 
takistustele otsajooksmine on pidanud meile õpetajaks olema. 


Lühemalt öeldes: usus, lootuses ja armastuses ideaalile lähenemise 
asemel on õpetamine saanud järjest suuremaks tasakaalutuks pendel- 
damiseks ühest äärmusest teise. Sellest on välja kasvanud inimkonda 
hävitav olukord — õpilaste protest õppimise vastu. Kusjuures igasuguse 
õppimise vastu. 


Õpetamine on jõudnud kriisi. Lisaks üldisele sundimisele on ta 
sattunud ka soolisse sõltuvusse. 

Meesõpetajad on isa, vanaisa, vend, mees — ja kõik mehed. 
Naisõpeta ja on ema, vanaema, õde, naine — ja kõik naised. Naise ja mehe 
õpetamise stiilid on diametraalselt erinevad. Tahan praegu rõhutada kooli 
osa, sest kool peab olema see koht, kus tehakse koduse kasvatuse vigade 
parandust, aga tehtud ei saada. See on kogu maailma probleem. 

Meesõpetaja annab lapsele vabaduse. Naisõpetaja võtab lapselt 
vabaduse. Meeste vabadusse pürgimine kui nende ellujäämise võimalus 
tingib meesõpetajate koolist lahkumise. Kui nad feminiseerumise pressi all 
muud ei saa, siis nad vabastavad lapsed iseendast ja lahkuvad lapsi 
orjastavast õpetaja ametist. Enne kui me õpetamise kvaliteedi muutmise 
vajadust üleüldiselt ei tunneta, mehed kooli ei jää ja poeglapsed jäävad 
vajaliku õpetuseta. Aga kui õpetaja, eriti veel meesõpetaja, peab töö- 
puudusel õpetaja ametiga leppima, siis muutub kool julmaks. Olude sunnil 
iseenda kallal väevõimutsemine teeb inimese julmaks. 


Naine kardab olla halb õpetaja. Hirm süüdi olla teeb ta ülikohuse- 
tundlikuks nii enda kui ka õpilaste suhtes. Naisõpetaja rõhub kohusetun- 
dele, südametunnistusele, manitseb, toonitab, veenab, põhjendab oma 
õppeaine kui tähtsaima õppimise vajadust ja ei suuda oma liialdamist kui 
viga mõista. Ta hindab kõike enda järgi ja ei mõtle, mis siis saaks, kui kõik 
inimesed oskaksid ainult ühte õppeainet. Samamoodi toimib naiselikult 
emotsionaalse meesõpetaja liialdamine. 


Tüüpiline naisõpetaja ei anna õpilastele valikuvõimalust. Lapsed 
saavad ülinõudlikkusest hingeliselt tükkideks rebitud ja kui nad protestima 
ei hakkaks, siis nad ei saaks kunagi seda, milleks nad seekord siia ilma 
tulnud on. Liiga sõnakuulelik laps muutub nüriks etturiks elu malelaual. 
Koolis saab ta heaks nimetatud, aga edaspidises elus tembeldatakse hal- 
vaks, saamatuks, passiivseks, rumalaks või kõigeks korraga. Iseseisva 
mõtlemisvõimeta käsku täitvaid orje ei armastatud orjanduslikul ajal, nüüa 


seda enam. 


Kõik tänapäeva lapsed on orjad niivõrd, kuivõrd nad end hirmust 
täiskasvanute ees orjastada lasevad. Siis kasvavad nad täiskasvanuteks, kes 
annavad õpetajatena oma ülinõudlikkuse koorma omakorda õpilaste turjale 
kanda. Selline õpetaja tunneb ise, et peab, ja paneb lapsed tundma, et just 
nii ja ainult nii peab. Sellega kaob vajadus õppida, jääb teadmine, et 
peab õppima. 

Kui Teil praegu tekkis vajadus minuga väitlema hakata tõestamaks, et 
ainult meil on selline hull olukord, et nõukogude võim on meid sunnismais- 
teks teinud, siis Te eksite. Elutõde on see, et mida kõrgem on materiaalne 
heaolu, seda hullem on hingeline orjus. Nõukogude võim oli väliselt karm. 
Halb, mis oma halba välja näitab, on kergemini mõistetav ehk heastatav. 
Halva sundimise all kannataja võtab oma elu parandamiseks midagi ette ja 
heastab halva vastavalt oma oskustele. See halb andis talle elutarkuse, avas 
halva varjus oleva hea. 


Kapi>listliku ühiskonna väline headus sunnib nii, et meeled muutuvad 

nüriks ja inimene, kes küll ise oma vabal tahtel tuli seda raskeimat 
õppetundi õppima, ei saa enam millestki aru. Tema õppetund jääbki 
õppimata, kui ta midagi enda päästmiseks ette ei võta. See päästja on 
hüsteeria, mis paneb inimese paaniliselt rabelema. Selline haige intellekt on 
häälteenamuse loodud seadustega peeneks käitumiseks nimetatud, seepärast 
on hüsteerikul õigus end matsidest paremaks pidada. Tema elutraagika 
avaldub hiljem. Olen piisavalt palju tegelnud välismaalastega, et öelda: 
“Kallid eestimaalased! Õppige kodumaad ja koduinimesi kalliks pidama. 
Õppige mõistma oma vajadusi, mille pärast valisite oma sündimise kohaks 
selle maa ja selle rahva. Kui te iseendaga rohkem rahul olete, siis olete 
rahul ka oma kodumaaga. Kui õpite aitama ennast, siis aitate ka teda.” 


Meie maa ei ole teistest parem ega halvem. Ta on meie kodu. 
Lapsele, keda kodus on õpetatud isamaad ja emakeelt armastama, ei pea 
seda enam koolis õpetama. Aga kui kodu on hädapärase tegemata jätnud, 
siis peab kool saama tulekustutajaks. Kahjuks on kool üha enam tuletõrjuja, 
kes põletavaid vajadusi tõrjub, etise mitte põletava viha käest haavu saada. 
Õpetajate süüdistamine on tuletõrjuja tulle minema sundimine. Kodud, kus 
oma vigu nägemata ainult õpetajaid süüdistatakse, teevad kooli oma laste 
vihavaenlaseks. Aegadest aega sissejuurdunud arusaam, et vaenlane on 
vaja hävitada, paneb lapse käe läbi koolimajale tule otsa. Ei ole kedagi ega 
midagi, kes otseselt või kaudselt sellises põlengus kannatada ei saaks. 


Emast ja isast algab lapse kui taime kasvamine. Õpetaja võib ja saab 
olla selleks päikesekiireks, kes pimeduse valgeks teeb, nii et kehvadele 
juurtele sirgub võimalikult tugev taim. Päikesekiir ei sunni, tema järgi 
seatakse elu. Ta ei käsi töid päevasele ajale seada, aga me seame, sest nii 
on kõige kasulikum meile endile. 


Kui emad ja naisõpetajad seda teaksid ning vastavalt eneseväärikad 
oleksid, siis oleksid emad samaaegselt päikesekiirena sirgjoonelised 
naisõpetajad. Aga naisõpetajad oleksid samaaegselt päikesekiirena soojad 
hellad emad. Eriti kergeneks siis kõige raskema lapsepõlvega laste elu. See 
tähendab õpeta jate laste elu. 


Kahjuks on enamik naisõpetajaid ameti orjad. Nad ei oska õpetaja 
rollist välja tulla ja lihtsalt inimeseks saada. Nii tugevalt on neis juurdunud 
teadmine, et nad on teistest paremad, targemad, oskajamad, hinnalisemad. 
Tahtmine oma lapsed, kelle hulka kuuluvad ka koolilapsed, kõige targe- 
mateks kasvatada, saab üha enam nii lastele kui ka õpetajatele saatuslikuks. 
Protest õpetajate vastu tekitab protesti ka õppimise vastu. 


Naisõpeta ja ülikohusetunne sunnib teda iga lapsega eraldi tegelema ja 
koostama laste tarkuse pingerida, mis tekitab lastevahelise konkurentsi 

vihavaenu. Naisõpetaja tahaks isegi iga lapse mõtteid teada, et neid õigele 
teele suunata. Kahjuks on õige tema meelest see, kuidas ta ise mõtleb. Ta 
ei märka, kuidas ta üha rohkem ühte mõtleb, teist räägib, aga kolmandat 
teeb — ja arvab, et keegi seda ei märka. Ja kui keegi märkab, siis on 
süüdlane alati keegi kolmas, kasvõi riik. 


Väiksemad lapsed lubavad enda üle valitseda, suuremad hakkavad 
protestima, seepärast on nendega raskem manipuleerida. Laps, kes püüab 
õpetajale väga meele järele olla, võib jäädagi lihtsameelseks avameelitse- 
jaks, kelle naiivsust kasutatakse halvas mõttes ära. Eriliselt suur on selline 
oht lapsel, kelle vanemad on ühiskonnas kõrge ametipositsiooni saavu- 
tanud. Hirm teeb inimese automaatselt endast parema vastu kadedaks. Aga 


kadedus on kõige julmem relv. 


Ülikohusetundlik naisõpetaja väsib tunni lõpuks ära ja lapsedki on 
loiud. Teisel õpetajal võib järgmises tunnis olla selle klassiga väga raske, 
sest lapsed on nürid, taipamatud, ükskõiksed, tuimad, rumalad. On lapsi, 
kes ei lähe sellise vabaduse piiramisega kaasa. Need on tavaliselt tundi 
segavad poisid, kes on tunni lõpus samad reipad rüblikud kui alguseski. 
Kui õpeta ja tema naljaga igas tunnis üks kord kaasa naeraks, siis oleks poisi 
missioon täidetud, sest kogu klass oleks ellu äratatud. Õpetamine ei 
hävitaks siis lapsi oma sunnismaisusega. Kahjuks saavad sellised lapsed 
hukkamõistu osaliseks. 

Õpetajad ei taha, ja hirmutamisega sõnakuulelikuks muudetud 
kaaslased ei oska ette vaadata, et nendest rüblikutest kasvavad kõige 
ettevõtlikumad inimesed, sest nad ei lasknud hävitada mina-ise-olemist. 
Üks heasüdamlik korrarikku ja naaskel teeb jäigast korrast paindliku korra, 
mis hoiab klassi parajalt erksa ja vaba. See seob klassi üksmeelseks suurte 
ettevõtmistega kollektiiviks. Hingelt vabad lapsed ei muutu halvaks. Aga 
kui nad jäiga korra vangi pannakse, siis muutuvad. 


Mida enam õpetajad seda ei mõista, seda enam hakatakse korrarikku- 
jat karistama ning klassikollektiivi tervikuna lõhkuma. Tagajärjeks on 
kõikide laste kasvav protest sundimise vastu. Selle asemel, et rüblikuga 
mõistapüüdvalt südamest südamesse rääkida, üritatakse ebameeldivast lap- 
sest lahti saada. Võib-olla saadaksegi, aga ega see teiste laste vaenulikkust 
enam ei vähenda, sest vabaduse eest võitlejaid armastatakse. Eriti armas- 
tavad need, kes ise oma vabaduse eest võidelda kardavad ja head last 


mängivad. 
Tean ise ja küllap teate ka Teie naisõpetajaid, kes erinevad tüüpilisest 


õpetajast, sest armastavad ulakaid marakratte ja tõmbavad seepärast 
kolleegide pahameelt endale. Neil õpetajatel on raske elu, sest näiliselt nad 

soosivad korralagedust. Vääritimõistmine õpilaste hulgas valab õli tulle ja 
pahatahtlikud õpilased õigustavad oma tegusid norimisega, miks üks võib, 
aga teine ei või. Heatahtlik naeruta ja ja pahatahtlik naeruväärista ja toimivad 
ühesuguseid sõnu kasutades kuulajatele risti vastupidiselt. Ainult enese- 
väärikas õpetaja mõistab vahet ja tema kindel sõna saab seaduseks, mida 


austavad nii lapsed kui ka täiskasvanud. 


Hirmunud õpetaja seda kunsti ei valda, olgugi et on hea oma ala 
spetsialist. Paljud sellised õpetajad lahkuvad seetõttu ametist. Nad kardavad 
vägivalda ja provotseerivad oma hirmuga vägivalla kasvu enda ja ka teiste 
omasuguste suhtes. Kodurahu huvides tehakse vägivaldsele õpilasele möön- 


dusi, aga hirm kasvatab vägivalda veelgi. 


Õpilaste vägivaldsuse suurenemine kogu maailmas näitab, et vihka- 
mine, mille põhjuseks on sundimine, suureneb. Lapsed on kodu peeglid, 
täiskasvanute silmakirjalikkuse väljendajad. Laste agressiivsuse tõus räägib 
sellest, et parem jäägu laps kõrge hariduseta, kui et ta sundkorras õppima 
pannakse. Rumal inimene võib oma rumaluse pärast kodu, kooli või 
ühiskonda küll hiljem süüdistada, aga ta viha väljendub lihtsas rusika- 
reeglis. Ta ei oska oma rumala peaga paremat kättemaksu välja mõelda. 
Aga kui seesama laps saab teistest paremaks saamise õhutusel kõrge 
tehnilise hariduse, siis ta haub oma hinges seletamatut kättemaksuiha ja 
tema tark aju mõtleb välja masside hävitamise relva. Siis on hilja teda 


vaimsete väärtustega innustada. 


Esimestest eluaastatest alates vaimseid väärtusi tundmaõppiv laps 
vaimustub ka targaks saamisest. Ka tema võib kõrgeid tehnilisi teadmisi 
omades ülikeerukaid masinaid luua, aga ta ei muutu hävitajaks. Tema 
tasakaalukas vaim on vaba. Tema vaimsus ja vaimustumine viivad elu 
edasi. Paraku ei kasva sellised lapsed puu otsas ega linnupesades. Nende 
kasvatamise eest vastutavad tähtsuse järjekorras vanemad, seejärel õpeta- 
jad, siis laiem inimeste ring ehk ühiskond — mitte vastupidi. Aeg vajab 
järjest enam kõrgetasemelisi suhtlemisspetsialiste. Kahjuks ei tule sellised 
spetsialistid kõrgkoolidest. Need hakkavad tulema üha enam vaimsetest 
kasvulavadest, kus tegeldakse eneseotsimise ja eneseleidmisega. 


Sünnime elu olemuse tundmaõppimiseks. Kuna praeguse ajani saame 
kõige suurema informatsiooni nägemise kaudu, siis on vajalik, et õpetaja 
oleks inimene, kes elu paremini näeb. Kes see on? Mees on see, kes 
täiuslikult näeb ja oskab oma nägemist järjestada. Meesõpeta jate erilisest 
vajadusest räägitakse palju, aga kuna vajaduse mõte on jäänud seni 
teadvustama, siis ainult jutust midagi ei muutu. Meesõpetajaid sunnib 
lahkuma koolide feminiseerumine ehk naiste võim. Enamik õpetajatest on 

naised, aga inimesed juhinduvad seadustest, mille nad ise häälteenamusega 
on loonud. Seega valitseb koolides naiselik maailmanägemine, mis poiste 
meesteks kasvatamiseks ei sobi. 


Missugune on meesõpetaja? Võtame näiteks sellise meesõpetaja, 
kellest on kõige rohkem anekdoote loodud. See on üks jändrik prillidega ja 
palja pealaega vanamees, kes tundub sama vana kui päevinäinud koolimaja. 
Ja mis tähtsust nende mõlema vanusel on! Tähtis on see, et kool ilma 
temata ja tema ilma koolita on võimatu. Ta on kohalik ajalugu, kes on kõik 
ajad üle elanud ja ikka lapsi õpetanud. Tema teab kõike, aga temast ei teata 
midagi. Tema naine on väikese tutvusringkonnaga abivalmis inimene ja 
tema lapsed on märkamatult suureks kasvanud ja — nagu kuulda — kusagil 
kaugel suurteks inimesteks saanud. 


Aga tema ise tuleb iga päev ülitäpselt igasse tundi nagu pühakotta ja 
lõpetab oma tunni ülitäpselt, austades sellega oma õpilasi. Lastel ei ole 
tunnet, et nad on mittevajalikud, kelle pärast õpetaja peab oma väärtuslikku 
aega kulutama. See õpetaja on noorusest saadik õppeprogramme austanud, 
aga alati ise midagi asja ilmestamiseks lisanud, programme halvustamata. 
Ta teeb tunni alguses oma poistele selgeks, kui suurepärase tarkuse saamise 
võimalus neil kõigil kohe avaneb. Ta on tuhandeid kordi ühte ja sedasama 
rääkinud, aga erinevatele lastele — seepärast on tema vaimustus alati erinev, 
kuigi keegi peale tema enda sellest aru ei saa. 


Ainult see, kes ise erinevate auditooriumide ees peab rääkima, teab, et 
mitte kunagi ei kordu täpselt sama. Korduda võib ainult põhimõtteliselt 
sama. Poisid vaimustuvad, tegevuskihk haarab neid — ja siis poetab vana 
õpetaja nagu muuseas, et tal on vaja korraks ära käia. Ta paneb veel 
poistele südamele, et tunni lõpuks peavad ülesanded lahendatud olema, ja 
kaob. Ettema käsk on seadus, mitte sundus, seda poisid tunnetavad. 


Poisid teavad, mis ülitähtis toiming õpetajat aeg-ajalt ootab ja itsitavad 
vandeseltslaslikult pihku. Nad teavad, et nurga taga on väike mõnus kõrts, 
kust tulles meestel silmad säravad. Ju õpetaja silmade sära vajas läikima 
löömist. Võib-olla ei mõista keegi neist, et muuseas õpetas õpetaja neile 
isegi õiget alkoholi tarvitamist. Peaasi, et õpitud sai. 


Enne tunni lõppu on õpetaja tagasi ja poistel on ülesanded lahendatud. 
Igaühel on omamoodi tehtud, sest neile kõigile anti valikuvabadus. Üks 
tark poiss, kes valdab ainet, tegi kõige ratsionaalsemalt ja kiiremini. Teise 
tee oli veidi pikem, sesttema on jätnud oma õppetundidesse lünki. Kolmas 
murdis veel rohkem pead ja tunneb heameelt, et lõpuks ise hakkama sai. 
Neljas kirjutas esimese pealt maha, nii palju kui esimene laskis, edasi 
soperdas ise. Midagi ta ometi tegi. Viies ja kuues vaidlesid, kumbki oma 

õigsuses kindel, aga lõpuks said kokkuleppele nemadki. Seitsmes sai 
vastuse ei-tea-kust, igatahes mitte ratsionaalselt arutledes, aga ka mitte 
maha kirjutades. Vastus tuli ise. Jne. 


Tunni lõppu jäi veel piisavalt aega maailma asjade arutamiseks. Need 
väikesed mehed ei lärmanud nagu tited, kes on omapäi jäetud, sest nende 
rahulolu iseendaga tegi nad teiste samaealistega võrreldes mehemaks. 
Õpetaja sisse astudes valgusid kõik rahulikult oma kohtadele. Õpemja ei 
kiitnud esimest teistest paremaks. Ta küsis hoopis, kas poisil ka teistele 
ainetele huvi jätkub. Teisele andis mõista, et iga kõrva taha pandud tarkus 
kulub kunagi marjaks ära. Kolmandale naeratas tunnustavalt, aga neljan- 
dale ütles vanasõna: “Kuidas töö, nõnda palk.” Viiendat ja kuuendat 
võrdles musta ja valge sikuga purdel, nii et poistel jääb üle ise arvata, 
kumba mustaks ja kumba valgeks peetakse. Seitsmenda tööd kontrollides 
jäi ta pilk järsku mõtlikult aknast välja pilvi vaatama. Siis ta pööras poisi 
poole ja vaatas aeglaselt sügavale silma sisse ja nad mõlemad tundsid 
seletamatut üksolemise tunnet. Ta tundis, et sellel poisil on kõige kõrgem 
lend, mida ei saa kellelegi tõestada. Ta teadis, et kõigist neist poistest 
kasvavad tublid mehed. 

Poeglapsed, kes saavad meesõpetajatest õpetatud, oskavad elus 
hakkama saada. Isegi kui meesõpetaja on karm või riugastega. Mehed 
mõistavad üksteist paremini, sest oskavad näha asja olemust. Poisslaps ei 
suuda mõista, miks naised ebaloogiliselt mõtlevad ja sunnivad teisi oma 
rumalate tahtmiste järgi tegema. Nad ei oska mõista hirmunud naissoo 
eluraskusi. Samal põhjusel on meesõpetajatel raske tütarlapsi õpetada. 
Naisinimesed on ettearvamatud isegi siis, kui nende olemust mõista. Nad 
on nagu salapärane elugi, mis aina voolab edasi, mõistmata, mida tähendab 


“edasi”. 
Õpetamine on teadmiste andmine. 


Väärtuslikumat väärtust kui vabatahtlikult omandatud teadmine pole 
olemas. 


Õppimine on teadmiste saamine. 
Selle saamine, mille pärast me ilma tulime. 


Praegusel arengutasandil on õpetajal õigus ja kohustus õpetada ja 
õpilasel on õigus ja kohustus õppida. Teisiti ei arene elu edasi. Oma 
oskamatuses me peame õppima, et ükskord hiljem mõista: me vajame seda. 


Õppeprotsessi probleem on nende teadmiste tunnetamise õp- 
pimine. 

Vastasel juhul jääb õpitu elutuks kasutamiskõlbmatuks teadmiseks. Nii 
kaotab väärtus oma väärtuse. See probleem on praegu suurem kui kunagi 
varem, sest inimkonna tarkus on ületanud arukuse piirid ja see võib saada 
inimkonnale saatuslikuks. 


Tarkus on teadmine, vajadus on tunnetamine. 
Teadmine on õigus, vajadus on tõde. 
Täiuslik tõde on Jumal. 


Lõppsõna asemel 


Ei ole mõtet kirjutada ilusat (kokkuvõtvat) lõppsõna, kui jutt pole 
lõppenud. Tahan vaid meelde tuletada, et rohkem kui eelmistes raamatutes 
pöörake tähelepanu igale sõnale. Püüdke iseenda jaoks sõnade ja lausete 
tähendus lahti mõtestada ning märgata, et eilne tähendus on tänaseks 
märgatavalt avardunud. Nii õpite märkama oma mõttemaailma arengut, 
näete pinnapealsuse muutumist põhjalikkuseks. 

Olen trükitehniliste võimaluste piires toonitanud rõhutamist vajavaid 
sõnu, mille märkamatuks jäämine tähendaks õeldu mõtte taandumist ku- 
lunud fraasideks, mis niigi tüütavad. Oleme neid ju tuhandeid kordi 
kasutanud, süüvimata öeldu mõttesse. 

See raamat on kolmas aste inimese mõttemaailma arengu tõusval 
trepil, millele olete praegu koos minuga astunud. Olete minu kõrval 
sellisena, nagu praegu olete — ja minagi olen Teie kõrval selline, nagu 
praegu olen. Homme oleme kõik täiuslikumad. 

Keegi teadusemees on õelnud: “Neis raamatutes ei ole midagi, mida 
ei oleks piiblis, aga neis on palju, mida ei ole piiblis. Neis on haigeid 
abistada tahtva arsti otsingud, mis on viinud andestuse uute kaasaegsete 
võimaluste avastamisele. Andeks palumine on ju palve. Teadlikult suunatud 
palve tervendav vägi on ülivõimas. Seda võib igaüks iseenda peal katse- 
tada. 

Pole mõtet kedagi selles veenda, sest uskmatuid ei saa sundida 
uskuma. Igaühte ootab oma aeg, mil ta neid teadmisi vajama hakkab. 


Kindlasti hakkab.” 


Teie Luule Viilma. 

